
PREFAŢĂ 


Lucrarea de faţă reprezintă o contribuţie modernă şi originală, cu o evidentă 
deschidere interdisciplinară, la înţelegerea unui fenomen care a constituit obiectul 
preocupărilor de cercetare ale unor specialişti în domenii extrem de diverse: umorul. 
Autoarea este preocupată atât de aspectele teoretice ale definirii fenomenului, implicând 
identificarea mecanismelor de funcţionare a acestuia, a strategiilor şi mărcilor sale 
specifice, cât şi de configurarea şi de transpunerea în practică a unei metodologii adecvate 
de analiză a unor forme concrete variate de manifestare a umorului, care să permită 
formularea unor concluzii semnificative. Soluţia pe care o propune pentru atingerea 
acestor obiective se situează la confluenţa dintre o abordare inductivă şi una deductivă a 
problematicii avute în vedere. Autoarea realizează, în esenţă, un studiu de caz: umorul 
politic românesc în perioada comunistă, fundamentat pe o construcţie teoretică şi 
metodologică proprie, care valorifică elemente compatibile ale unor teorii actuale ale 
umorului, selectate, combinate şi ordonate într-o manieră personală. 

Modelul adoptat în lucrare încearcă să acomodeze perspectiva pragma-retorică de 
analiză, pentru care optează autoarea, cu teoria scenariilor semantice (Semantic Script 
Theory of Humor [SSTH]), iniţiată de V. Raskin şi dezvoltată ulterior, împreună cu S. 
Attardo, în teoria generală a umorului verbal (General Theory of Verbal Humor 
[GTVH]). 

Perspectiva generală pragma-retorică este vizibilă înţr-o serie de aspecte cum ar fi: 
considerarea situaţiei şi a ţintei în înţelegerea umorului, cu distingerea situaţiei şi a ţintei 
extratextuale de cele intratextuale, considerarea umorului ca fenomen produs şi înţeles în 
şi prin interacţiune, considerarea naturii scalare a reuşitei şi eficienţei demersului 
umoristic, în relaţie cu selecţia strategică a emiţătorului, dar şi cu gradufde percepere de 
către receptor a indicilor discursivi şi extradiscursivi ai umorului. 

Corpusul supus analizei ilustrează - prin forţa împrejurărilor, întrucât reflectă 
umorul din România comunistă - îndeosebi umorul convenţional. Unele sugestii privind 
umorul conversaţional apar totuşi în capitolul 5, în care se discută aspecte ale performării 
umorului. Structura corpusului este diversificată, incluzând atât surse beletristice: proză 
din perioada 1965-1989, cât şi bancuri (mai ales din două antologii publicate după 1989), 
unele dintre scheciurile care l-au avut ca interpret pe Toma Caragiu şi caricaturile din 
două albume ale lui Mihai Stănescu. Considerarea scheciurilor şi a caricaturilor a implicat 
o deschidere particulară a comentariilor autoarei spre domeniul semioticii. 

Analiza propriu-zisă a corpusului este precedată de o schiţă a contextului general şi 
a celui specific de realizare a tuturor acestor producţii, în ideea că umorul politic - în cele 
mai variate forme ale sale - nu poate fi înţeles numai prin prisma opoziţiei a două tipuri 
de scenarii semantice: bona-fide şi non-bona-fide, ci şi in raport cu particularităţile 

modelului cultural funcţional într-un anumit cadru spaţial şi temporal (i.e., România, în 
perioada 1965-1989). 

Recunoaşterea şi înţelegerea umorului de către receptor depinde de gradul de 
accesibilitate al propriei sale enciclopedii la modelul cultural al unei epoci. Cu alte 
cuvinte, percepţia umorului de către receptorul din epoca avută în vedere diferă de cea a 
receptorului contemporan. 

La nivel macrostructural, autoarea constată prevalenţa, în întreg corpusul, a 
strategiilor citaţionale, bazate fie pe distanţarea, fie pe asumarea unui anumit tip de 
limbaj. Distanţarea se realizează prin metaficţiune istoriografică sau prin parodie. Primul 
procedeu, descris de L. Hutcheon drept specific literaturii postmodeme, este prezent şi în 
bancuri sau caricaturi şi posibil şi în scheciuri (deşi nu este ilustrat în corpus) şi 
presupune obţinerea efectelor umoristice ca rezultat al confruntării între două modele 
culturale, distanţate temporal. Parodia, implicând un ethos peiorativ, mizează pe 
hiperdeterminarea textuală a umorului, urmărind adesea discreditarea limbii de lemn, 
caracteristică epocii comuniste. 

Strategiile citaţionale bazate pe asumarea limbajului privat presupun aparenţa de 
respectare a tabu-urilor lingvistice din epocă şi a formelor limbajului oficial. Apelul la 
eufemisme, la aluzii sau la mijloace non-verbale şi paraverbale, jocul cu sensurile 
multiple ale anumitor cuvinte, limbajul figurat, parafraza în limbi străine reprezintă tot 
atâtea indicaţii de lectură în cheie umoristică pentru receptor, semnale ale funcţionării în 
epocă a unui dublu limbaj, ca formă activă de rezistenţă publică faţă de ideologia 
comunistă. 

La nivel microstructural, autoarea are în vedere hiperînţelegerea şi neînţelegerea. 
Primului termen îi conferă un sens mai larg decât în teoria originală, sens care implică nu 
numai raportare la discursul unui colocutor, ci şi alte trimiteri intertextuale, precum şi 
exploatarea unor componente ale contextului comunicării. Introducând o distincţie între 
hiperînţelegerea extrătextuală, dependentă exclusiv - ca şi neînţelegerea - de 
complicitatea emiţător-receptor, şi hiperînţelegerea intratextuală, în cazul căreia poantele 
îi aparţin unui „actor”, autoarea identifică şi ilustrează o serie de microprocedee de 
actualizare a celor două tipuri de strategii ale hiperînţelegerii şi a strategiilor neînţelegerii. 
Aceste microprocedee sunt descrise la nivel retoric, semantic şi pragmatic. Unele dintre 
ele, cum ar fi jocurile de cuvinte, amestecul registrelor stilistice, repetiţia - la nivel 
retoric, absurdul - la nivel semantic sau exploatarea implicitului şi a deixisului - la nivel 
pragmatic, sunt comune celor trei tipuri de strategii discutate. 

Corpusul reflectă o diversitate mai mare a microprocedeelor prin care se realizează 
hiperînţelegerea intratextuală, îndeosebi a jocurilor de cuvinte. Se remarcă, de asemenea, 
o preferinţă specială pentru jocurile de cuvinte în cazul umorului non-ficţional, umorul 
ficţional mizând mai mult pe amestecul registrelor, pseudo-citare sau figuri sintactice. 

Autoarea formulează o serie de sugestii privind posibilităţile de analiză a unor 
aspecte ale performării textelor sau secvenţelor umoristice. Sursa de bază a observaţiilor o 
oferă scheciurile, dar se fac referiri şi la alte forme discursive. Printre fenomenele 
urmărite se numără utilizarea intonaţiei stilizate, care devine semnificativă pentru 
intenţiile umoristice ale emiţătorului, mijloacele paraverbale de semnalare a multiplicării 
instanţelor enunţiative şi a relaţiilor interpersonale, precum şi unele strategii de sugerare a 
performării în discursul literar. 

Ne aflăm în faţa unei lucrări dense şi complexe, consacrată analizei unei 
problematici actuale nu numai prin tema generală pe care o tratează, ci şi prin materialul 
faptic pe care se întemeiază. Elaborarea lucrării a implicat o amplă activitate de 
documentare în domeniul lingvisticii şi al unui mare număr de discipline conexe, dar şi în 
alte domenii, cum ar fi, de exemplu, istoria sau ştiinţele politice. 

Pornind de la o bibliografie modernă şi diversificată, autoarea a realizat o 
construcţie personală, cu multe elemente de originalitate, atât în plan teoretic, cât şi în 
plan metodologic, caracterizat prin logică şi rigoare. Analizele de text sau ale altor forme 
artistice evidenţiază un fin spirit de observaţie, remarcându-se prin pertinenţa 
constatărilor şi a argumentelor invocate, dar şi prin eleganţa redactării. 


Liliana Ionescu-Rwcăndoiu 





ARGUMENT 


Lucrarea de faţă este versiunea revăzută a tezei de doctorat Teorii lingvistice ale 
umorului. Umorul politic românesc în perioada comunistă , realizată sub îndrumarea 
doamnei prof.dr. Liliana Ionescu-Ruxăndoiu şi susţinută public în septembrie 2011 la 
Universitatea din Bucureşti. 

Lucrarea îşi propune să prezinte specificul umorului politic românesc din perioada 
comunistă (limitată la segmentul temporal 1965-1989). Obiect de studiu al filosofiei, 
sociologiei, psihologiei, teoriei şi criticii literare, fenomenul umorului se prezintă, mai 
nou, ca domeniu de interes al lingvisticii. Primele studii lingvistice au vizat iniţial, într-o 
perspectivă retorică, taxonomii ale jocurilor de cuvinte. Odată cu apariţia unor direcţii noi 
în semantică şi, mai ales, în pragmatică, în atenţia cercetătorilor au intrat şi alte aspecte ce 
cad sub incidenţa umorului (bancurile - reprezentând aşa numitul umor convenţional, 
textele literare, scheciurile, serialele de tip sitcom - pentru umorul fîcţional, şi umorul 
conversaţional, spontan). Intr-o perspectivă semiotică, raportul dintre text şi imagine a 
început să intereseze şi domeniul lingvistic, caricaturile intrând astfel în atenţia 
cercetătorilor umorului fîcţional. Modelul descriptiv şi interpretativ pe care îl propunem 
este construit pe baza unor cercetări lingvistice actuale asupra umorului în concordanţă cu 
cerinţele adecvării şi ale capacităţii de explicare a datelor folosite. 

Umorul este un fenomen cu multiple valenţe, mult mai uşor de recunoscut şi de 
descris decât de definit (în termeni necesari şi suficienţi). Vom folosi termenul umor ca 
un termen umbrelă, care include şi aspecte ludice ale ironiei verbale, umorul şi ironia, 
prin graniţele laxe şi ambigue ale categoriei comicului, implicând, pe lângă divergenţe 
recunoscute, unele suprapuneri funcţionale şi de expresie. 

Vom încerca-să_evităm capcana definirii hiperonimului umor (pentru care există un 
număr impresionant de definiţii provenind din diverse domenii), concentrându-ne asupra 
hiponimului umor politic. Prin umor politic înţelegem umorul care are ca ţintă domeniul 
politic socialist/comunist (nu ne va interesa expresivitatea involuntară a textelor produse 
de responsabili politici), atât în dimensiunea sa strict ideologică, cât şi prin influenţa 
factorului politic asupra vieţii sociale, economice, artistice. 

Cercetarea noastră se bazează pe un corpus eterogen, cuprinzând, pe de o parte, 
creaţii artistice (texte literare, caricaturi şi scheciuri de televiziune) şi, pe de altă parte, 
producţii aparţinând culturii pop (bancuri). Pe lângă cel tematic, un alt criteriu principal 
de selectare a corpusului a fost cel temporal: toate textele utilizate au fost publicate sau au 
circulat în perioada 1965-1989, având ca ţintă mai mult sau mai puţin evidentă realităţile 
politico-sociale din România. Concentrarea corpusului Ia acest interval temporal este 
explicabilă atât prin necesitatea de a considera o relativă unitate a subtemelor vizând 
implicaţiile politico-sociale concrete, cât şi pentru accesul Ia o varietate mai mare de texte. 

Restricţiile de ordin cantitativ şi calitativ impuse corpusului sunt determinate 
obiectiv şi subiectiv: selectarea textelor cu o densitate mai mare a umorului politic, care 
nu se conformau însă canonului artistic al epocii. Astfel, ne-am limitat, pe de o parte, 
pentru scheciurile de televiziune, doar la producţiile în care joacă Toma' Caragiu (textele 
fiind scrise, în principal, de doi autori - D. Mihăescu şi Gr. Pop), iar pentru caricaturile 
politice am apelat numai la două albume ale lui M. Stănescu, apărute în anii ‘80. Deşi în 

epocă există şi alte scheciuri cu aluzii politice - seria Nea Măr in, interpretată de Amza 
Pellea, pentru a nu oferi decât un exemplu - am considerat că în scenetele pe care le-am 
selectat există o densitate mai mare de aluzii politice; acesta a fost şi motivul pentru care 
am selectat doar caricaturile lui M. Stănescu, deşi în epocă există şi alţi caricaturişti care 
introduc trimiteri politice în creaţiile lor artistice. Pentru a urmări performarea umorului, 
am utilizat convorbirile telefonice înregistrate şi transcrise de angajaţii Securităţii, 
publicate în 2002 de către cel urmărit, Stelian Tănase (sunt rare cazurile în care 
persoanele urmărite de către fosta poliţie politică şi-au publicat dosarele, acestea 
conţinând şi interacţiuni verbale autentice transcrise, în care există umor conversaţional). 
Pe de altă parte, o nouă limitare, autoimpusă, a privit textele literare: am evitat scriitorii 
canonici din perioada 1965-1989, scriitori cu un statut privilegiat în epocă, dar şi cu un 
stil individual recunoscut, pentru care ar fi fost, eventual, necesare studii de caz separate; 
ne-am limitat la texte în proză (povestiri, nuvele, romane), evitând textele poetice 
(considerăm că există procedee recurente în epocă, identificabile şi în poezie, dar textul 
poetic ar impune şi o abordare separată a unor elemente specifice). 

Lucrarea are două părţi: o parte teoretică, urmărind o prezentare (uneori detaliată şi 
critică) a principalelor teorii legate de umor începând cu a doua jumătate a secolului al 
XX-Iea şi până în prezent, în încercarea de a identifica un model de analiză capabil să 
explice datele din corpus, şi o parte aplicativă, o analiză a corpusului selectat cu ajutorul 
modelului construit, analiză care să pună în evidenţă specificul umorului politic românesc 
din perioada avută în vedere. După consideraţiile finale şi bibliografie, am inclus o anexă 
cu normele de transcriere a scheciurilor de televiziune analizate. 

Prezentarea din prima parte a lucrării va avea în vedere atât convergenţele, cât şi 
divergenţele dintre diversele abordări teoretice şi metodologice (din lingvistica 
românească lipsind o astfel de abordare monografică). Partea teoretică are două 
subdiviziuni, un prim capitol, redus ca dimensiuni, reprezentând o introducere în 
domeniul comicului şi o delimitare a umorului şi a ironiei, ca fenomene subordonate 
comicului (sau, cel puţin, interpretate ca fiind subordonate acestuia), cel de-al doilea 
urmărind o prezentare a principalelor teorii ale umorului, nelingvistice (doar aspectele 
esenţiale) şi lingvistice. In prezentarea teoriilor lingvistice am ilustrat cele două mari 
tipuri de umor, convenţional şi conversaţional, ilustrând şi direcţiile subsumate fiecărui tip. 

Partea aplicativă a lucrării (cea de-a doua), cea mai amplă, vizează o analiză a 
corpusului dintr-o perspectivă pragma-retorică, -predominant inductivă, combinând 
aspectele macro- şi microstructurale, observaţiile pornind de la texte urmând să valideze 
sau să invalideze sugestiile teoretice şi metodologice selectate din abordările recente ale 
umorului. Considerăm că fără o verificare cu datele relevante oferite de corpusuri reale nu 
se poate susţine niciun construct teoretic. Numai prin combinarea demersurilor 
interpretative din ambele direcţii s-ar putea surprinde, în diversitatea lui, umorul politic 
românesc din corpusul considerat. 

Partea a doua a lucrării cuprinde cinci capitole, primele două introducând datele 
principale legate de metodă, corpus şi contextul politic al perioadei avute în vedere, 
celelalte trei capitole vizând macrostrategiile şi microstrategiile narative, strategiile 
narative locale şi microprocedeele identificate în textele analizate, dar şi aspecte relevante 
pentru performarea umorului. 

Dorim să evidenţiem, prin modelul de analiză construit, trăsăturile tipice ale 
umorului din corpusul selectat, umor bazat, în general, pe fenomene citaţionale 
exploatând interdiscursu! (oficial şi privat). 

Partea I 


INTRODUCERE 

Prima parte a acestei lucrări este dedicată abordărilor teoretice şi metodologice 
privind studiul umorului, abordări pe baza cărora ne vom structura propriul model, un 
instrument, sperăm, maleabil de interpretare şi explicare, adecvat specificului corpusului. 

In primul capitol vom realiza o scurtă ilustrare a preocupărilor lingvistice şi literare 
atât pentru a defini comicul - văzut ca termen supraordonat umorului şi ironiei, două 
dintre fenomenele incluse în sfera comicului, cel mai frecvent prezente în atenţia 
cercetătorilor - cât şi pentru a releva diferenţele/similarităţile dintre ironie şi umor. Atât 
comicul, cât şi cele două fenomene care îi sunt subsumate relevă dificultatea unor 
definiţii adecvate; între ironie şi umor apar frecvent suprapuneri funcţionale şi de 
expresie. în primul capitol vom prezenta mai întâi consideraţiile teoretice legate de 
comic, modul în care i se subordonează diverse fenomene „concrete”, urmate de 
identificarea punctelor comune şi a celor divergente dintre umor şi ironie. Aceste 
observaţii preliminare ne sunt necesare pentru circumscrierea obiectului de studiu. 

în cel de-a/ doilea capitol , cel mai important ca dimensiune şi conţinut, prezentând 
diversele teorii ale umorului, vom trece mai întâi în revistă abordările nelingvistice, 
teoriile care au influenţat atât antropologia, sociologia, psihologia etc., cât şi cercetările 
lingvistice. în prezentarea cercetărilor lingvistice vom prelua distincţia utilizată, de 
obicei, în acest cadru între teoriile umorului convenţional (bancuri, ghicitori amuzante, 
texte literare, caricaturi etc., umorul convenţional incluzându-1 pe cel ficţional/artistic) şi 
cele ale umorului conversaţional (umorul din interacţiunile verbale, cel spontan, în care 
pot fi introduse şi instanţe ale umorului convenţional - mai ales bancuri). în continuare, 
vom utiliza adjectivul convenţional atât în sens larg, ca antonim al lui conversaţional , dar 
şi în sens restrâns, referitor la bancuri "(producţii non-artistice), atunci când se face 
distincţia convenţional - ficţional,ficţional reprezentând atributul producţiilor artistice. 

în prezentarea teoriilor 1 pentru primul tip de umor, cel convenţional, am ales o 
abordare „pe şcoli”, o ilustrare a principalelor direcţii de teoretizare şi analiză. Aceste 
direcţii sunt precedate de observaţiile lui Al. Niculescu (1980) legate de actul de umor; 
am dorit să evidenţiem astfel această contribuţie românească şi să accentuăm modul în 
care autorul român anticipează diverse abordări recente ale studiului umorului. 

Există, în mod evident, similarităţi între direcţiile actuale de teoretizare şi analiză, 
pe care le vom marca de fiecare dată; suprapunerile în interpretarea aceluiaşi aspect 
discursiv sunt uneori evidente, eticheta folosită fiind diferită în funcţie de perspectiva 
teoretică mai largă în care se plasează cercetătorii. Astfel, am distins trei mari direcţii. 


1 Considerăm că nu există deocamdată o teorie care să explice convingător toate formele de umor verbal, unul 
dintre motive fiind rigiditatea unor teorii actuale. 

Este vorba, mai întâi , de direcţia de cercetare cu cel mai mare impact, până acum, 
în domeniul umorului convenţional, teoria bazată pe scenariile semantice opuse şi pe 
mecanismele logice, alături de patru parametri ai „resurselor cunoaşterii (situaţie, ţintă, 
strategie narativă şi limbaj), teorie creată şi dezvoltată de V. Raskin şi S. Attardo (teoria 
scenariilor semantice ale umorului - SSTH, teoria generală a umorului verbal - GTVH). 
Pe lângă lucrările celor doi teoreticieni, există o varietate de articole şi studii ale 
discipolilor acestora, aplicând sistemul SSTH/GTVH atât bancurilor, cât şi caricaturilor 
sau textelor literare şi sitcom-urilor. Considerăm că aceasta este direcţia cea mai unitară 
ca abordare, fidelă „maeştrilor”. 

Unele sugestii teoretice existente în această direcţie au fost preluate şi în modelul 
nostru de analiză (este vorba despre acei parametri ai resurselor cunoaşterii, a căror 
ordine nu va fi însă cea din modelul SSTH/GTVH, şi de conceptele vizând textele ample: 
metanaraţiune, hiperdeterminare textuală şi punctuală). Elementele preluate din această 
direcţie reprezintă punctul de plecare pentru discutarea unor aspecte macro- şi 
mezostructurale ale corpusului. întrucât nu considerăm că aceste elemente sunt suficiente, 
le vom adăuga altele, din paradigma cognitivistă, pentru definitivarea unui instrument 
flexibil şi coerent de interpretare. 

Pe de altă parte, a doua direcţie de cercetare, cea cognitivistă , este mai puţin 
unitară, fiind evidente două orientări: una care aplică teoria relevanţei (Sperber&Wilson) 
şi o alta, polemică faţă de sistemul SSTH/GTVH, având ca punct de plecare sugestii din 
studiile lui R. Giora şi valorificând numeroase elemente tipice teoriilor cognitiviste 
(Langacker, Croft&Cruse, Fauconnier). Elementele principale ale teoriilor pe care le-am 
etichetat drept polemice vizează mecanismele de interpretare, prezentate mai clar şi mai 
convingător (uneori) decât mecanismele logice din SSTH/GTVH. Deşi toate aceste studii 
pornesc din paradigma cognitivistă, accentele sunt diferite: există, pe de o parte, analiza 
mecanismelor de interpretare a umorului şi o recentă abordare a modului de aplicare a 
unor astfel de mecanisme (inversarea figură-fond, metonimia, metafora) pentru explicarea 
realizării/funcţionării umorului şi un alt tip de analiză, privind spaţiile mentale, imageria. 
Orientarea polemică ne-a oferit unele sugestii utilizate în analiza noastră la nivel mezo- şi 
microstructura!: diferenţa dintre hiper- şi neînţelegere, mecanismele de interpretare 
(metafora, metonimia, deixisul, inversarea figură-fond etc.), spaţiile mentale. _ _ 

Cea d Q-a treia direcţie , integratoare , este ilustrată, în principal, de un cercetător 
britanic, G. Ritchie, implicat în dezvoltarea unui sistem lingvistic care să poată fi aplicat 
în realizarea unor programe pentru obţinerea unei interfeţe electronice amuzante (umorul 
computaţional). Una dintre preocupările sale de studiu cuprinde o încercare de 
formalizare a explicării umorului cu ajutorul predicatelor logice. A doua abordare, des 
citată, cu ecouri în paradigma cognitivistă polemică, este cea a punctului de vedere. Am 
inclus şi sugestii româneşti (R. Zafiu) în discutarea sistemelor integratoare. 

în spaţiul teoretic al umorului convenţional au apărut diverse studii care se ocupă 
de clasificări ale glumelor. Deşi astfel de încercări taxonomice există de mult timp în 
domeniul lingvistic, am selectat numai abordări recente (începând cu 1999); acestea sunt 
o anexă a celor trei direcţii de cercetare prezentate anterior. în completarea taxonomiilor 
inspirate de cercetarea umorului convenţional am inclus şi o perspectivă mixtă, care 
combină exemple de umor convenţional şi conversaţional. Aceste taxonomii reprezintă un 
aspect preluat de modelul nostru, diferitele mecanisme lexicale, retorice sau pragmatice 

folosite pentru exemplificare în această parte a lucrării oferind un suport pentru 
identificarea microprocedeelor umoristice din corpusul nostru (microprocedee prin care 
dorim să demonstrăm că, în obţinerea umorului, parametrul limbaj este unul extrem de 
important şi nu unul marginal, ca în SSTH/GTVH). 

Cel de-al doilea mare tip de teorii vizează umorul conversaţional. Şi aici regăsim 
abordări diferite: (a) o direcţie se concentrează, în principal, asupra formelor tipice de 
umor conversaţional (tachinare, glume, jocuri de cuvinte, scenarii fantezie etc.), asupra 
modului în care aceste fenomene umoristice concrete apar şi se dezvoltă în conversaţie; 
un accent important priveşte reacţia Ia umorul conversaţional, prin marcarea diferenţei 
dintre reuşita ilocuţionară şi eficienţa perlocuţionară; (b) cea de-a doua direcţie este centrată 
pe aspectele enunţării şi pe mecanismele polifonice. Cele două direcţii prezintă însă şi 
puncte comune: identificarea funcţiilor asociate fenomenelor/mecanismelor enunţiative 
concrete, a modului în care se relevă tipul de relaţie interpersonală care favorizează 
umorul. 

Deşi abordările sunt în general convergente, am preferat o tratare pe autori, pentru 
a marca accentele diferite din acest tip de cercetare. Motivul pentru care, de obicei, 
fiecare studiu relevă o altă ierarhie, un alt raport între formele tipice de umor pare simplu: 
fiecare cercetare are în vedere un anumit corpus, care se bazează pe un anumit tip de 
cultură a glumei. Cultura aceasta are o componentă variabilă individual (în funcţie de 
vârsta, genul, statutul social şi/sau profesional, relaţia interpersonală a subiecţilor 
înregistraţi; importanţa cadrului în care s-a realizat înregistrarea, influenţa psihologică a 
conştientizării înregistrării etc.) şi una variabilă social (tipul de cultură în care trăiesc 
participanţii Ia interacţiune). O direcţie foarte recentă în cercetarea umorului conversaţional 
o reprezintă studierea eşuării acestuia, relevarea importanţei impoliteţii în acest cadru, 
precum şi a polifoniei. Umorul conversaţional este şi o preocupare a celor care studiază 
comunicarea la locul de muncă şi diferenţele de gen (vom prezenta doar câteva 
consideraţii generale). 

Deşi corpusul nostru conţine, cu o singură excepţie care va fi discutată separat, 
numai texte aparţinând umorului convenţional (artistic şi non-artistic), vom folosi câteva 
dintre sugestiile teoretice şi metodologice ale teoriilor umorului conversaţional, 
considerând că, într-o abordare pragma-retorică a umorului, nu pot fi neglijate aspectele 
contextuale, interacţionale şi performative care au în vedere o relaţie complexă între 
emiţător, textul transmis şi receptor, în condiţiile unei situaţii de comunicare particulare. 


CAPITOLUL 1. 


COMIC, IRONIE ŞI UMOR 


Pentru a circumscrie obiectul de studiu, umorul, este necesar să-I plasăm atât în 
legătură cu un fenomen supraordonat - comicul (legătura aceasta este marcată de 
teoreticienii literari; lingviştii nu se referă, în general, la comic), cât şi în paralel cu un alt 
tip (parţial) comic analizat frecvent, ironia (atât lingviştii, cât şi teoreticienii literari fac 
diferenţe între cele două subtipuri ale comicului; uneori, pentru anumiţi teoreticieni, 
ironia şi umorul sunt văzute ca sinonime sau ironia este prezentată ca un subtip al 
umorului). Deoarece există, în cazul celor două fenomene subsumate comicului, atât 
dificultatea definirii, cât şi unele suprapuneri de funcţii şi de mijloace de expresie, nu 
vom încerca să propunem definiţii proprii; vom prezenta mai întâi consideraţiile teoretice 
legate de comic - ca predicat estetic, modul în care i se subsumează umorul şi ironia, 
identificând, pentru acestea, similarităţile şi divergenţele funcţionale şi de expresie. 

1. Comicul 

1.1. Caracterul subiectiv şi relaţional 

Discutând „adevăratele condiţii ale comicului”, Jean Emelina (1991) reduce 
numărul criteriilor de bază ale definiţiilor conceptului de comic la trei: distanţa, anomalia 
şi efectele abolite (Emelina 1991: 69). Niciunul dintre aceste criterii nu este suficient, dar 
toate sunt necesare. Emelina consideră că este comie-xeea ce o persoană percepe ca 
detaşat de sine, anormal şi fără efect 2 ( ibidem ), cu alte cuvinte, comicul este în mod 
esenţial un fenomen subiectiv (cf. Genette 2002, infra). Tripleta care permite producerea 
efectului comic constă în distanţarea individului faţă de un fenomen considerat anormal, 
absenţa consecinţelor sau absenţa considerării unor consecinţe posibile. 

Autorufpropune atât o definiţie a comicului, cât şi o „teoremă”: comicul se naşte 
din spectacolul unei schimbări (care, după Emelina, poate fi una colectivă sau 
individuală, socială, psihologică etc.), cu condiţia ca această modificare (discutată în mai 
multe perechi de antonime: reală/fictivă, dorită/impusă, aşteptată/neaşteptată, simplă/ 
complexă, bruscă/progresivă) să fie percepută ca urmare a unei motivări individuale sau 
colective ca anormală, anomalia neafectând spectatorul, oricare ar fi consecinţele eventuale'. 


2 u dc gre ou de forcc. legilimcment ou non, par jcu ou dc bonnc foi, commc detache de moi , anormal cl sans 
effetn{ Emelina 1991:69). 

1 « Le comique natl du speclacle d'un changemenl des dires, de la sociele, des valeurs. des idees. du tangage. 
du monde ou de soi-meme. â ta condilion expresse tfue celle modificalion. recile ou fictive, voulue ou soubie 
prevue ou imprcvue. legere ou profonde. simple ou complexe, soudame ou progressive. soit. dans tous Ies 
cat perţue pour de mulliples raisons mdividuelles ou col/eclives comme anormale el que celle anomalie 
n djfecle pomi ce speclateur. quelles qu en soit Ies consequences eveniuelles » (Imclina 1991 HI. in italie In 
ongjrul) 

Comentariile lui G. Genette (2002) despre comic, umor şi ironie pornesc de la 
definiţiile date râsului de Kant şi Bergson. După Genette, nu se poate da o definiţie 
genetică fenomenului comicului. G. Genette crede, reformulând comentariile bergsonienc, 
că există un efect comic când şi numai când un subiect anume găseşte într-un obiect 
oarecare o trăsătură pe care analistul o poate defini drept « mecanique plaque sur le vivant ». 

Genette accentuează latura subiectivă a interpretării, subiectivismul efectului 
comic. în acelaşi timp, aduce în discuţie caracterul relaţional al comicului. Punctul de 
plecare îl reprezintă observaţiile lui Freud legate de diferenţa dintre comic (comicul 
involuntar) şi cuvântul spiritual (Ie mot d'esprit ): nimeni, afirma Freud, nu ar face un joc 
de cuvinte spiritual numai pentru el. Elaborarea acestuia este indisolubil legată de nevoia 
de a-l comunica celorlalţi. Din contră, dacă cineva găseşte din întâmplare ceva care-l face 
să râdă, poate să râdă singur fără nicio problemă. 

Genette interpretează părerea lui Freud în termeni proprii: în cazul comicului 
intervin doar două persoane: prima, persoana-obiect care este, involuntar, judecată rizibilă 
de către cea de-a doua persoană, persoana-subiect, care poate să se bucure şi singură de 
plăcerea comică pe care i-o oferă obiectul său, „victima” sa. în ceea ce priveşte cuvintele 
de spirit, sunt implicate trei persoane - victima cuvântului, producătorul acestuia şi 
destinatarul său, cel pe care Freud îl numea « le tiers » („complicele”). Cuvântul de spirit 
este creat pentru a fi primit şi apreciat de către public (publicul poate să fie reprezentat şi 
de o singură persoană). Aprecierea explicită confirmă reuşita, iar publicul devine mai 
mult decât un simplu complice, acordând realizatorului confirmarea (prin tipuri diverse 
de reacţii) reuşitei. Aprecierea celuilalt 4 este determinantă. Genette (2002: 147) regăseşte 
ideea la Goethe şi în versurile lui Shakespeare. Totuşi, cuvântul de spirit se află sub 
incidenţa condiţionării subiective: din diverse motive, publicul care-l înţelege poate 
refuza manifestarea aprecierii (cf. infra , teoriile umorului conversaţional, Hay 2001). 

1.2. Comicul ca fenomen supraordonat 

Elementele concrete pe care J. Emelina le'enumeră în discutarea comicului verbal - 
elementele de jargon, înjurăturile, fanteziile verbale, calamburul, antifraza, cuvântul de 
spirit, umorul, paradoxul etc. - sunt considerate îndepărtări (ecarts), dezordini 
involuntare sau premeditate în materie de elocuţie, vocabular, sintaxă, organizare a 
gândirii, care răspund în mod diferit condiţiei centrale de anomalie 5 (Emelina 1991: 78). 
Comicul ar include, după J. Emelina, o componentă verbală şi una nonverbală (chiar dacă 
distincţia nu apare explicit, simpla sintagmă „comic verbal” introduce o disociere), 
comicul verbal fiind supraordonat umorului (prezentat explicit în enumerare) şi ironici 
(desemnată prin procedeul retoric al antifrazei). 

Nu toate elementele verbale precizate de J. Emelina sunt subsumate întotdeauna 
comicului (de exemplu, înjurăturile, jargonul). Enumerarea acestor subtipuri de comic 


4 « Car, certe reussite, l’auteur du trăit d’esprit n’en fait pas seulemcnt « part » â son « acolyte » : c’est de lui 
qu'il la reţoit, puisque la vraie reussite de l’esprit consiste â faire rirc (ou sourirc) autrui Memc si jc puis 
parfois etre mon propre (au moins : premier) public - mon propre « liers >*-, ricn nc vaut, ici commc aillcurs, 
mais plus qu’ailleurs peut-etre. I'appreciation d’autrui » (Genette 2002: 147) 

5 Anomalia ar putea fi echivalentul, spunem noi. incongruenţei din teoria incongruenţei sau din cca a 
incongruenţei şi rezolvării (l&R) (vezi infra, capitolul 2) 

verbal este supusă criticilor şi din alte motive: care ar fi principiul de separare a 
calamburului de umor sau de jocul de cuvinte (ca termen mai general pentru „cuvântul de 
spirit”)? Nu vom insista însă asupra acestor probleme, ci vom reţine doar includerea 
umorului şi a ironiei ca subtipuri ale comicului verbal. 

Genette (2002: 156) realizează o clasificare genetică a presupuselor « objets de 
rire», urmărind ceea ce este: a) ridicol (pentru comicul involuntar, atât verbal, cât şi 
nonverbal); b) amuzant (pentru comicul voluntar al glumei sau al cuvântului de spirit, 
ridicol prefăcut sau comic simulat involuntar); c) comic (pentru comicul ficţionaf). în 
opinia lui Genette, comicul involuntar este comicul prin excelenţă, celelalte două tipuri 
derivând din acesta. Comicul involuntar este „atenţionai” (cel care găseşte o întâmplare 
amuzantă este în mai mare măsură responsabil decât agentul - obiectul care a declanşat, 
fără intenţie, întâmplarea); comicul voluntar trebuie să fie atât intenţional, cât şi 
„atenţionai” pentru a-şi atinge scopul (Genette 2002: 157). în cazul comicului ficţional, a 
cărui ficţional itate este relativă, comicul este delegat unui personaj de către autor - în 
cazul personajului, umorul este involuntar (cf. Niculescu 1980; Panaitescu 2003, pentru 
considerarea simultană a umoristului şi a umorului, evitându-se confuzia cu personajul 
umoristic). în aceeaşi categorie s-ar integra falsa naivitate, naivitatea pretinsă a unui 
realizator de enunţuri amuzante. 

G. Genette consideră că poveştile amuzante din conversaţie şi glumele au multe 
trăsături în comun cu comicul ficţional de tip comedie (specia genului dramatic). în 
cadrul umorului conversaţional (termenul nu apare ca atare la Genette, autorul citat 
referindu-se la această situaţie prin sintagma plaisanterie quotidienne\ cf. infra Norrick 
1993, Hay 2001), apare un tip special de manifestare a unei relaţii apropiate - cuvinte 
agresive, depreciative, care într-un alt climat decât cel familiar ar putea fi apreciate 
diferit. Este vorba despre o insultă prefăcută, o versiune „populară” a asteismului 6 7 (cf. 
banter - Leech (1983: 82, 142, 144), mock impoliteness ; acesta poate reprezenta motivul 
pentru care J. Emelina includea înjurăturile în comicul verbal). Procedeul se leagă de 
antifrază, descifrarea realizându-se în context, ca şi în cazul ironiei. 

G. Genette comentează şi situaţia în care scopul nu este atins în termenii actelor de 
vorbire; se prezintă o intenţie comică « malheureuse ( unfelicitous , dirait Austin) » 
(Genette 2002: 157) şi percepţia intenţiei frustrate a autorului comicului din partea 
receptorului, care a recunoscut intenţia comică, dar nu râde. Recunoaşterea intenţiei nu 
este urmată de o gratificare a emiţătorului. Preluând termenii teoriei actelor de vorbire, 
Genette remarcă faptul că reuşita ilocuţionară nu compensează în acest caz eşecul 
perlocuţionar 8 (vezi Niculescu 1980). 


6 « Moliere a besoin d’un ‘acolyte’, d’un public qui l’approuve, tout autant que Mark Twain ou Alphonsc 
Allais. Car le comique de fiction, lui aussi - et quelle qu’y soit, comme en toute autre fiction, la part d’ 
‘emprunt 1 â la realite (ce qu’il y ‘trouve’) se ‘fait’ » (Genette 2002: 147). 

7 « version populaire de I 'asteisme distingud dans la rh&orique classique, dont un investissement courant, 
aujourd’hui, est le compliment ou le remerciement en forme de prelendu reproche...» (Genette 2002: 1 52). 

1 « (...) le ‘rieur’ vise (qui ne rit pas) peut bien percevoir, et reconnaître, cette intention frustrdc : je ne ris pas 
(effet comique manque) mais je vois bien qu’il voulait etre drole - intention comique rcconnue. Cette 
reconnaissance-lâ, je le veux bien, n’est guere gratifiante : mieux aurail valu pour lui, peut-ctrc, que je ne 
m’aperşusse de rien. La reussite illocutoire ne compense pas toujours l'echcc pcrlocutoirc... » (Genette 2002 
157). 

Val. Panaitescu (2003) face o distincţie între comic („care acoperă ca noţiune un 
domeniu foarte larg, reunind toate cauzele care pot genera râsul de toate genurile (de la 
cel mai discret la cel mai dezlănţuit)”) şi umor („care reprezintă o modalitate specială de 
valorificare a posibilităţilor comicului: el traduce o anumită atitudine, o ţinută în faţa 
tuturor realităţilor existenţei”) 9 (Panaitescu 2003: 27). Panaitescu vede în umor un „simţ 
modem al relativităţii tuturor lucrurilor” ( ibidem: 29) şi o „atitudine sentimental-filosofică 
specifică şi nu doar o formă de „spirit”, redusă la debitarea de anecdote şi vorbe de duh, 
pentru buna petrecere a unui auditoriu” ( ibidem : 28). Humorul 10 este considerat o formă 
„proteică (...) de valorificare a ceea ce apare drept „comic” în existenţă”, folosită pentru a 
da curs „unei idei inadecvate despre concordanţa obligatorie dintre conţinut şi formă” 
(Panaitescu 2003: 13). După Val. Panaitescu (2003: 959-968), comicul implică trei 
atitudini: a) cea satirică („agresiv-moral-didactică şi absolutistă”); b) cea umoristică 
(„ţinută relativizantă şi tolerantă în modul său de a reflecta asupra existenţei în genere”); 
c) cea neutră - fără luare de poziţie. „Efectul comic este, în mod fundamental, rezultanta 
unei contradicţii între o anumită aşteptare - uniformă mentalităţii, deprinderilor şi 
obiceiurilor omeneşti dintr-o ambianţă socială dată — şi dezminţirea bruscă a acesteia 
printr-un comportament ori printr-o manifestare inadecvată” ( ibidem : 959). 

1.3. Comicul ca predicat estetic 

Aprecierea comică este una estetică, subiectivă ca principiu, dar nu coincide cu 
judecata de gust sau cu aprecierea estetică. „Comic” este un tip de predicat estetic, în 
general pozitiv (nimic în sine nu este comic, aşa cum nimic nu este amuzant sau trist de la 
sine). Efectul comic are întotdeauna două cauze, una în obiect şi alta în subiect. Nimic nu 
poate provoca a priori râsul tuturor persoanelor în virtutea unui principiu universal 
absolut (Genette 2002: 148). Genette subliniază caracterul subiectiv al comicului: numim 
comic ceea ce ne face să râdem (subiectivitate colectivă) sau numesc comic ceea ce mă 
face să râd l] (subiectivitate individuală). Nu există deci obiecte comice, ci numai relaţii 
comice care se pot instaura între anumiţi subiecţi şi anumite obiecte. Comicul şi tot ceea 
ce este echivalent cu acesta este în acelaşi timp substantiv (sau adjectiv) definind un gen sau 
un stil şi o judecată de valoare - de aceea este un predicat estetic tipic (Genette 2002: 1 50). 

Efectul comic este dezinteresat (ceea ce nu contrazice caracterul eventual 
tendenţios şi părtinitor al comicului), adică este aspectual, independent de realitatea unui 
obiect care-1 determină prin aspectul său: comicul ficţional, cel care reprezintă personaje 
şi situaţii imaginare, poate să fie la fel de amuzant ca şi cel real. Sentimentul comicului 
este un mijloc de detaşare faţă de anumite evenimente sau tipuri de persoane 12 . După 
Genette (2002), efectul comic este un caz particular de apreciere estetică. 


9 Panaitescu include în lucrarea sa şi o definiţie a umorului ca „orice mesaj - transmis prin acţiune, vorbire, 
scris, imagine sau muzică - cu intenţia de a produce un zâmbet sau un râs” (Panaitescu 2003: 27). 

10 Vezi Val. Panaitescu (2003: 15-21) pentru etimologia cuvântului şi pentru justificarea alegerii formei 
„humor”. 

11 « on appelle comique ce qui fait rire ; mais plus justement selon moi : /appelle comique ce que me fait 
rire ; ou, au pluriel (subjectivite collective) : nous appelons comique ce qui nous fait rire » (Genette 2002: 148). 

12 « Le sur est qu’il depend d’une attention particulare, detachee, comme l’attention esthctiquc en g6n£ral, de 
toute consideration d’utilite. Je ne puis rire d’un objet en meme temps que je me demande, comme on dit dans 
certaines histoires juives, s’il est ou non ‘bon pour nous* » (Genette 2002: 169). 

2. Ironie şi umor (abordări recente) 

2.1. Suprapuneri şi delimitări între ironie şi umor (teoreticieni literari) 

Robert Escarpit (1972), în capitolul despre dialectica umorului, stabileşte trei 
puncte de sprijin pentru demersul iniţiat: 1) paradoxul ironic, obţinut prin punerea bruscă 
în contact a lumii cotidiene cu o lume redusă, în mod deliberat, la absurd; 2) reducerea Ia 
absurd, obţinută prin suspendarea voluntară a unei evidenţe, însoţită de un comportament 
cognitiv care, în alte condiţii, ar fi perfect normal şi, mai ales, în totalitate logic; 3) 
evidenţa suspendată, proprie unui grup social dat, paradoxul umoristic neexistând decât 
pentru membrii acestui grup social care au acceptat evidenţa suspendată 13 (Escarpit 1972: 
90). Teoria Iui Escarpit tratează, de cele mai multe ori, ironia ca un principiu fundamental 
în discutarea umorului. 

Unele idei ale autorului citat sunt viabile, observaţii similare regăsindu-se în 
diverse studii mai recente legate de umor, alte idei fiind însă discutabile. Paradoxul 
ironic, de exemplu, produce confuzie prin considerarea ironiei ca prim principiu al 
umorului. Pentru mulţi teoreticieni francezi există o cvasi-sinonimie între umor şi 
ironie 14 . Dacă prin ironie este vizată judecata faptelor, prin umor se vizează judecata de 
valoare; astfel, ironia ar funcţiona ca o antifrază factuală, pe când umorul ar fi o antifrază 
axiologică 15 (Genette 2002: 197). 

Pentru Emelina, umorul s-ar putea cuprinde în formula C = A / N (C reprezintă 
efectul comic, A - anomalia, iar N - norma de referinţă in absentid). Umorul se prezintă 
ca un discurs, un comportament cu un aspect familiar, liniştit, normal, dar nici discursul, 
nici comportamentul nu sunt în realitate astfel: absurdul, falsul, aberantul, sunt prezentate 
ca adevărate şi naturale într-un mod premeditat, ipocrit, inofensiv şi ludic. 

2.2. Figurile retorice ale umorului şi ironiei 

Referindu-se la „retorica ironică”, R. Escarpit (1972) consideră că figura care se 
adaptează cel mai bine umorului este litota ( understatement ), alături de alte figuri precum 
hiperbola sau exagerarea. După R. Escarpit, ironia ar fi o formă de manifestare a 
umorului, cu alte cuvinte, o subcategorie a acestuia; în ceea ce priveşte relaţia cu râsul, 
acesta este considerat un fenomen similar umorului, nu un efect/o formă de manifestare 
produsă de diverse cauze (umorul fiind una dintre ele): se pare că autorul nu consideră că 
râsul poate apărea ca urmare a altor manifestări, neumoristice (vezi infra , capitolul 2, 
umorul conversaţional). 


13 Ideea lui Emelina legată de suspendarea voluntară a evidenţei poate fi pusă în legătură cu principiul 
comunicării non-bona-fide (vezi infra, capitolul 2, teoria scenariilor semantice), iar aprecierea umorului în 
funcţie de un grup dat, de „comunităţi de practică”, este unul dintre punctele importante asupra căruia sc 
opresc teoreticienii care analizează interacţiunea şi modul în care se produce şi funcţionează umorul în 
interacţiune. 

14 G. Genette (2002) aminteşte, de exemplu, de Henri Morier (1998), care, în articolul ironie din Dictionnaire 
de poetique et de rhetorique, în lipsa unei intrări pentru umor, distinge două atitudini susceptibile de a se 
integra în ceea ce el numeşte (în sens larg) ironie: o atitudine de opoziţie şi o atitudine de conciliere 
(caracterizând umorul), umorul fiind o varietate a ironiei (Genette 2002: 197). 

15 « L’ironie fait porter l’antiphrase sur le jugement de fait, Lhumour, sur le jugement de valeur. (...) L’ironie 
fonctionne ainsi comme une antiphrase factuelle, l’humour comme une antiphrase axiologique » (Genette 
2002: 197). 

După J. Emelina (1991), umorul este un mod de a gândi şi o stare de spirit care 
învestesc cu o alură banală sau „normală” un mod de discurs sau de comportament. 
Umorul nu are, la nivelul semnificantului, mărci lingvistice sau nelingvistice evidente ale 
distanţării ( ecart ), el fiind « un mode d'expression tenu , une sorte d’“understatement” 
humain et esthetique qui l’apparente au sang-froid, â la discretion et â la litote », o 
problemă de enunţare şi nu de enunţ (Emelina 1991: 129). Considerăm că umorul este o 
manifestare în enunţare, dar enunţul care relevă enunţarea nu poate fi lipsit de mărci (ale 
umorului); autorul însuşi leagă umorul de understatement , prin care în tradiţia retorică se 
obţine litota, figură a gândirii căreia nu-i lipsesc mărcile distanţării. Semnificatul, prin 
„enormitatea” sa, îşi conţine nulitatea ( ibidem : 129) sau, cu un termen pe care îl 
considerăm mai adecvat, anulabilitatea. Nu considerăm că prezentarea (semnificantul) 
absurdului, a falsului sau a aberantului poate fi lipsită de mărci (lingvistice sau 
nelingvistice) ale distanţării (cf. Attardo et al. 2003; infra , capitolul 2, umorul în 
conversaţie). 

G. Genette (2002) foloseşte mai întâi definiţiile bergsoniene, conform cărora 
umorul ar reprezenta un invers al ironiei 16 . Dacă ironia are ca procedeu specific antifraza, 
fiind atât un fenomen semantic, cât şi unul al citării, cazul umorului pare mai delicat 
pentru că nu contrazice realitatea, ci aprecierea ei, simularea evadând treptat din formele 
satirice spre alte forme, din ce în ce mai ludice. 

Figurile „cantităţii” - litota ( understatement ) şi hiperbola ( overstatement ), cunosc 
amândouă utilizări comice (ideea apăruse şi la Escarpit 1972 şi la Emelina 1991). Aceste 
figuri retorice acceptă realitatea, tratând-o într-o manieră ludică, opunându-se antifrazei, 
care neagă realitatea în acelaşi stil comic. Cum antifraza este procedeul tipic al realizării 
ironiei, Genette sugerează interpretarea litotei şi a hiperbolei drept figuri obişnuite ale 
umorului (care, după autorul citat, se dispensează cu uşurinţă de figuri) 17 (Genette 2002: 
201 ). 

2.3. Funcţii ale ironiei şi umorului din perspectivă literară 

Umorul şi ironia au în comun o funcţie polemică prin care simulează producerea 
unei revizuiri a realităţii, revizuire care se poate face în forme distincte, una 
(negaţionismul) fiind în mod evident ironică, cealaltă (justificaţionismul) aparţinând 
umorului (Genette 2002: 203-204). Ironia simulează negarea realităţii, permiţând 
identificarea acestei simulări, pe când umorul simulează justificarea aceleiaşi realităţi cu 
argumente care, oricât de puţin valide ar fi, sunt mai „prezentabile” decât cele veridice. 
Definiţia contrastivă, care prezintă ironia ca negaţie prefăcută a faptului şi umorul drept 
antifrază a valorii faptului, vizează funcţia lor polemică 18 . 


16 « (...) fironie, dit Bergson, consiste â enoncer “ce qui devrait etre en fcignant de croire quc c’cst 
precisement ce qui est” et l’humour â decrire “ce qui est, en affectant de croire que c’est bien lâ ce que Ies 
choses devraient etre. L’humour, ainsi definit, est l’inverse de 1 1 ironie” » (Genette 2002: 196). 

17 Afirmaţia trebuie luată cum grano salis - nu orice hiperbolă/litotă este amuzantă indiferent de context. Nu 
credem că umorul este total independent de figurile de stil, cel puţin umorul verbal foloseşte, de exemplu, 
substituţiile lexicale sau jocuri de cuvinte, bazându-se pe diverse figuri de stil. 

18 Genette subliniază faptul că funcţia polemică este doar una dintre funcţiile pe care le au ironia şi umorul. 
Vom reveni asupra acestor funcţii atunci când vom prezenta părerea lui S. Attardo (2001b). 

Ironia este întotdeauna polemică, uneori nu are nimic amuzant, pe când umorul este 
întotdeauna amuzant, dar nu este mereu polemic, ajungându-se la forme de amuzament 
gratuit, ceea ce Baudelaire numea comic „absolut”. Ducrot (1984: 213) propunea 
definirea umorului ca formă de ironie care nu are o ţintă anume, emiţătorul neavând o 
identitate specifică. Fiind în afara situaţiei de discurs, locutorul este exterior contextului, 
detaşat, dezinvolt, el punând în scenă un enunţiator responsabil pentru punctele de vedere 
prezentate. Umorul este mai ambiguu decât ironia, prin această ambiguitate invadând 
câmpul „spiritului” (Witz la Freud) (Genette 2002: 212). Un semn al aderenţei aproape 
totale a umorului Ia „sfera comică” este simularea acceptării lucrurilor aşa cum sunt. Nici 
umorul negru nu este cu adevărat amar: « (...) ii ne se depart jamais de son Stimmung 
comique, qui est de pretendre s’amuser de tout et de soi » (Genette 2002: 214). 

3. Ironie şi umor (perspective lingvistice) 

Ironia a fost considerată un fenomen important în cercetarea pragmatică, Leech 
(1983) vorbind de un Principiu al Ironiei, de gradul al doilea, alături de mai cunoscutele 
Principii ale Cooperării şi Politeţii. Funcţionarea acestui principiu de gradul al doilea 
trebuie raportată la principiile de bază: prin ironie se pot încălca atât maxima calităţii 
(exagerare), cât şi cea a cantităţii (cantitate insuficientă de informaţie); încălcarea 
principiului politeţii prin ironie nu trebuie să se facă explicit, dar trebuie să i se ofere 
interlocutorului posibilitatea de a ajunge la conţinutul agresiv ( offensive ) pe care îl 
presupune ironia, indirect, prin decodarea implicaturilor; ironia este un fenomen care nu 
poate fi însă subsumat unui singur domeniu, forţa sa putând varia ca intensitate de Ia un 
subtip al comicului (ironia comică) la sarcasm (ironia agresivă) (vezi Ghiţă 1999 pentru 
teorii ale ironiei şi Hoinărescu 2006 pentru o analiză detaliată a ironiei literare). 

3.1. Imposibilitatea definirii subcategoriilor fenomenului umoristic 

S. Attardo (2001b) aduce în prim-plan marea dificultate (sauchiar o imposibilitate) 
a definirii- subcategoriilor fenomenului umoristic, faptul că acestea au graniţe neclare 
(fuzzy boundaries). După Attardo, ironia ar fi subordonată umorului, deşi, notează 
autorul, există umor care nu este ironic şi ironii ne-amuzante 19 . Cele două concepte sunt 
analizate în funcţie de două principii, cel al competenţei şi cel al performanţei. 

în cazul umorului, competenţa ar consta în capacitatea unui locutor de a procesa 
semantic un text, de a identifica un set de relaţii între componente, de a considera textul 
ca fiind unul umoristic într-o situaţie ideală. Această competenţă are o dimensiune 
semantică (SSTH şi GTVH, infra) şi una pragmatică (se încalcă uneori principiul 
cooperativ). Performanţa cere existenţa a cel puţin doi interlocutori: A spune ceva, B 
procesează şi, recunoscând umorul, reacţionează prin râs (în aceşti termeni este descris un 
cadru minimal). 

Attardo consideră ironia un fenomen pur pragmatic, fără un nivel semantic 
important. Conţinutul propoziţiei ironice este diferit de conţinutul aceleiaşi propoziţii în 
context „neutru”. în ceea ce priveşte componenta pragmatică, Attardo citează cele mai 


19 După Charaudeau (2006 : 27), un fapt umoristic este rareori numai ironic. In timp ce pentru unii receptori 
enunţul poate fi ironic, ludic, pentru alţii este cinic. 

cunoscute teorii: teoria Iui Sperber&Wilson - procesarea mesajelor ambigue se face într-o 
singură etapă, şi teoria Iui R. Giora - procesarea se face în două etape. 

3.2. Funcţiile umorului şi ale ironiei 

S. Attardo (2001b) consideră componenta centrală a ironiei contrastul dintre 
sensul „literal” (ghilimelele apar la Attardo) şi cel figurat sau dintre aserţiune şi realitate 
(se observă încercarea de îmbinare a celor două teorii „clasice” legate de ironie). Ironia 
este pragmatică deoarece este derivată prin implicaturi şi inferenţe. 

S. Attardo realizează o clasificare a funcţiilor umorului şi ale ironiei pentru a vedea 
punctele de convergenţă dintre cele două fenomene. Funcţiile umorului 20 ar fi: a) 
managementul social (funcţia in- şi out-grup, precum şi medierea, controlul, jocul, 
solidaritatea), b) de-angajarea (posibilitatea de a retracta - „am glumit doar”), 
c) de-funcţionalizarea (pierderea sensului, cf. uzul ludic al limbajului), d) transmiterea 
unei informaţii, e) testarea. în ceea ce priveşte ironia, clasificarea cuprinde următoarele 
funcţii: a) afilierea Ia un grup (scopul poate fi inclusiv - construirea unei relaţii bazate pe 
afinitate/solidaritate prin împărtăşirea jocului, sau exclusiv - judecata negativă), b) 
sofisticarea (detaşarea/superioritatea locutorului faţă de o situaţie, abilitatea acestuia de a 
se juca cu limbajul, controlul emoţiilor), c) evaluarea (lauda ironică are un efect pozitiv, 
critica ironică are un efect negativ 21 ), d) politeţea (opţiunea retractabilităţii celor afirmate), 
e) rolul persuasiv, f) retractabilitatea. 

Similarităţile observate de Attardo sunt legate de prima funcţie a fiecărui fenomen, 
echivalenţa funcţiei (b) a umorului cu funcţia (f) a ironiei şi politeţea (n.n. ironia şi 
umorul ca strategii ale politeţii pozitive sau ale impoliteţii, evitând un potenţial conflict 
datorită posibilităţii de a retracta - funcţia (b), respectiv (f)). De-angajarea, respectiv 
retractibilitatea, se leagă de „decroşajul enunţiativ”, echivalentul celor două la 
Charaudeau (2006: 38). 

3.3. Informativitatea gradată 

R. Giora (1995), în discuţia despre ironie şi umor, consideră că există trei condiţii 
esenţiale pentru cele două fenomene: condiţia de relevanţă, xerinţa de informativitate 
gradată şi cea de anulabilitate (aceste trei condiţii vor fi explicate în capitolul al doilea, 
când vom prezenta opinia Iui R. Giora despre glume). Autoarea apreciază că pentru ironie 
este necesară prezenţa unui element marcat (pentru autoarea citată, „marcat” înseamnă 
evident , proeminent , neaşteptat) care devine explicit, astfel încât să se producă o 
interpretare mai puţin marcată. în cazul umorului (R. Giora comentează doar glumele) 
trecerea se face de la interpretarea nemarcată a unui mesaj ambiguu la una marcată. O altă 
diferenţă între cele două fenomene ar fi menţinerea în atenţie a ambelor interpretări în 
cazul ironiei şi anularea interpretării nemarcate în cazul umorului. Singura asemănare ar 
consta în încălcarea cerinţei de informativitate gradată (vezi infra). 


20 într-un articol mai recent, Attardo (2008: 1 17) reia funcţiile pe care Ic-a prezentat în lucrarea sa din 1994: 
“social management, decommittmenl, mcdiation and defunctionalization'’ (1994; 323). 

21 Credem că de fapt e invers: când critici ironic, efectul e pozitiv; când lauzi ironic, efectul e negativ. 


Umorul politic românesc în perioada comunistă. Perspective lingvistice 


31 


3.4. Procesarea într-o singură etapă vs. în două etape 

Introducem o scurtă prezentare a diferenţei de opinie dintre R. Giora şi 
Sperber&Wilson. Pentru Sperber&Wilson nu există diferenţa „sens literal” - „sens 
figurat” în procesarea sensului enunţurilor, receptorul accesând direct interpretarea 
figurată; R. Giora consideră că receptorul parcurge atât interpretarea literală, cât şi pe cea 
figurată. Autoarea are în centrul teoriei sale despre ironie conceptul de proeminenţă 
(, salience ), aceasta considerând că enunţurile ironice sunt ne-evidente. Giora/Fein (1999a) 
prezintă un experiment la care au fost supuşi vorbitori nativi pentru a procesa diverse 
enunţuri ironice. Concluzia lor a fost că participanţii analizau (în cazul unor ironii mai 
puţin familiare, de tipul celor literare) mai întâi sensul evident literal al enunţurilor şi apoi 
ajungeau la interpretarea ne-evidentă, cea ironică. în cazul ironiilor familiare (unele cu 
formule convenţionale, de tipul Ce isteţ eşti!), accesul se face direct 22 (Giora/Fein 1999a: 
254). Accesul direct, afirmă autorii, depinde mai mult de gradul de evidenţă decât de 
efectele contextuale. într-un alt articol, urmărind un alt experiment, R. Giora et ai (2005) 
aduc în discuţie concepte ca ironicitate (considerarea unei gradări a caracterului ironic al 
enunţurilor) şi sofisticare (autorii nu prezintă o definiţie a conceptului, dar îl utilizează cu 
sensul de „accesibilitate redusă”, „complexitate”; cf. infra Raskin 2001, Raskin/ 
Triezenberg 2003a, b) în apetenţa/înclinaţia pentru ironie. în experiment se pune 
problema ironiei ca negaţie indirectă (teoria lui R. Giora) şi rezultatele indică faptul că 
ironiile în care se percepe o distanţă mai mare între ceea ce se spune şi ceea ce se înţelege 
sunt considerate mai „ironice” decât cele în care distanţa aceasta este mai mică 23 ; în alt 
experiment, privind ironia ca ecou (teoria lui Sperber&Wilson), rezultatele arată că atunci 
când sursa ecoului este accesibilă, chiar dacă această sursă este explicită sau nu, enunţul 
este considerat mai „ironic” decât un enunţ a cărui sursă nu este accesibilă 24 . Itemii cu 
ecou implicit au fost consideraţi atât sofisticaţi (sofisticarea se leagă de o accesibilitate 
redusă), cât şi foarte adecvaţi pentru gradul de ironicitate. 

în opinia lui Raskin, pentru ca o persoană să fie considerată un interlocutor 
interesant trebuie îndeplinite următoarele cerinţe: a) să nu fie repetitivă, ci creativă şi b) 
să fie capabilă să comunice puţin peste nivelul de sofisticare al interlocutorului (altfel 
interlocutorul poate părea fie neinteresant sau banal, fie criptic, arogant; un interlocutor 
bun se poate adapta). Pentru eticheta „sofisticat” trebuie să existe asocierea cu 
următoarele trăsături: rar, scump, nu uşor accesibil, nu foarte cunoscut, complex, 
experimentat, subtil (rafinat) (după Raskin 2001), cărora li se mai pot adăuga şi: 
neevident, prestigios (dacă într-un cadru cultural este amintit şi aprobat), dezirabil, 
neaşteptat (Raskin/Triezenberg 2003a, b). Sofisticarea presupune efort intelectual, 


22 “Processing more familiar ironies, hovvever, involved accessing both their literal and ironic intcrpretations 
initially, because both these meanings are coded in the mental lexicon. Such ironies did not take longer to 
process than their literal counlerparts, because their intended ironic meaning was acccssed dircclly, in parallcl 
with the unintended literal meaning” (Giora/Fein 1999a: 254). 

23 “ironies exhibiting a large gap between what is said and the situation referred to werc rated as more ironic 
than ironies exhibiting a smaller gap” (Giora el al. 2005: 35). 

24 “where the source of the echo is accessible, items score higher on the ironicity scale than when that sourcc 
is less accessible, regardless of the explicitness of the source. Findings suggcst that hilc ironmcss is 
indifTerent to the explicit/implicit distinction, it is sensitive to the degree of accessibility of the sourcc of the 
echo” (Giora et al. 2005: 34). 

reconstruirea elementelor suprimate. Un concept legat de sofisticare este trăsătura 
individuală a considerării inconştiente a gradului de informaţie suficientă într-un anumit 
context (‘threshold of trivial ity’ 25 , Raskin/Triezenberg 2003b). Raskin (2008: 13) adaugă 
şi eventuala legătură dintre sofisticare şi lipsa unor conexiuni ( missing links) care ar putea 
să explice anumite deducţii în procesul decodării ( inferencing ): cu cât receptorul trebuie 
să acopere mai multe informaţii neexplicitate sau inadecvate cadrului iniţial creat de 
textul glumei, cu atât va considera umorul mai sofisticat. 


4. Concluzii parţiale 

Comicul este o categorie estetică, unul dintre motivele pentru care cercetătorii din 
domeniul lingvistic nu-1 iau în consideraţie în discutarea unor fenomene ca ironia sau 
umorul. Această categorie estetică ar avea ca trăsături definitorii caracterul subiectiv şi 
cel relaţional. Două dintre fenomenele care i se subordonează sunt umorul şi ironia, între 
care există atât similarităţi, cât şi diferenţe funcţionale sau de mijloace de expresie. Pe de 
altă parte, dacă umorul este complet circumscris comicului şi ludicului, ironia are şi 

CAPITOLUL 2. 


TEORII ALE UMORULUI 


1. Introducere 

Din parcurgerea diverselor teorii legate de umor reiese faptul că acest fenomen 
proteic se dovedeşte extrem de greu de definit în termeni necesari şi suficienţi. Este uşor 
de arătat că nici incongruenţa, nici rezolvarea nu pot fi considerate ingrediente logice 
suficiente ale umorului, din moment ce incongruenţa şi rezolvarea apar în fenomene ne- 
umoristice precum metafora poetică, trucurile magice sau deznodământul unor filme 
thriller. 

Teoriile curente ale umorului au fost orientate spre „mecanismele cognitive - 
incongruenţă, contrast, disocierea scenariilor” şi spre stabilirea „cauzelor efectelor 
antropologice-psihologice” care au vizat urmărirea „relaxării unei tensiuni” şi 
„mecanismul de agresare sublimat simbolic” (Zafiu 2007b: 497). Din punctul nostru de 
vedere, eliberarea unei tensiuni (în urma căreia apare relaxarea) şi manifestarea unei 
agresări sublimate reprezintă resorturi psihologice/antropologice care declanşează 
producerea/aprecierea textului umoristic, în timp ce mecanismele cognitive explică modul 
în care este construit şi apoi decodificat textul. 

Aşa cum menţionam în introducerea acestei prime părţi, realizăm o distincţie între 
sursele teoriilor prezentate: vom aminti doar, fără a intra în detalii, principalele teorii 
nelingvistice (sub 2.), unele influenţând destul de mult teoriile lingvistice existente. în 
prezentarea teoriilor lingvistice (sub 3.) vom ţine seama de criteriul de diferenţiere în 
funcţie de corpusul folosit de teoreticieni: astfel, vom realiza o primă distincţie înfre: (a) 
teoriile care folosesc ca punct de plecare bancuri, ghicitori amuzante, fragmente literare, 
caricaturi - aşa numitele teorii ale umorului convenţional (3.1. - 3.6.); umorul 
convenţional (principalul punct de plecare în dezvoltarea teoriilor lingvistice asupra 
umorului) nu este produs spontan, forma lui tipică fiind bancurile sau umorul ficţional 
(texte literare, caricaturi); ( b ) teoriile umorului spontan, produs în interacţiune - umorul 
conversaţional (sub 3.7.). Există şi alte teorii legate de umor, unele formalizate, privind 
umorul produs de computer (umorul computaţional), şi teorii ale traducerii producţiilor 
amuzante, dar aceste teorii nu vor fi prezentate pentru că nu am folosit în corpusul nostru 
texte traduse sau texte produse de computer. 

în cadrul teoriilor umorului convenţional, am identificat trei mari direcţii de 
cercetare: a) teoria scenariilor semantice; b) teoriile cognitiviste; c) sisteme integratoare. 
Aşa cum menţionam în introducerea la partea I, între acestea există şi similarităţi, care 
vor fi evidenţiate, dar şi puncte de divergenţă. Tot în cadrul acestei direcţii am inclus 
încercările de analiză a unor texte ficţionale (texte literare, scheciuri amuzante) (sub 3.5.), 
precum şi taxonomii, frecvent citate, ale glumelor sau jocurilor de cuvinte (3.6.). 

In finalul acestui capitol vom detalia sistemul propriu creat din sugestiile teoretice 
şi metodologice prezentate. Deoarece corpusul cuprinde numai umor convenţional 
(bancuri, scheciuri, texte literare, caricaturi), sistemul creat valorifică în primul rând 
teoriile umorului convenţional. In partea a doua a acestei lucrări, cea aplicativă, vom 
introduce şi un capitol dedicat performării (performarea este esenţială în cazul 
scheciurilor de televiziune, recuperabilă în cazul unor fragmente literare) în care vom 
insera şi fragmente inedite de interacţiune verbală autentică din perioada comunistă 
(înregistrări ale unor convorbiri telefonice) pentru analiza cărora vom apela la sugestiile 
teoriilor umorului conversaţional. 

2. Teorii nelingvistice ale umorului 

Umorul a suscitat interpretări din diverse domenii ale cunoaşterii, fiecare domeniu 
având teze proprii, lăsând însă Ioc orientărilor interdisciplinare: teoria superiorităţii 
aparţine sociologiei, teoria eliberării psihologiei, teoria lui Latta (numită de autor L) se 
află la graniţa dintre psihologie şi lingvistică, teoria incongruenţei are ca punct de plecare 
filosofia (Kant, Schopenhauer). Dintre acestea, teoria incongruenţei şi dezvoltarea sa 
ulterioară (teoria incongruenţei şi a rezolvării) au reprezentat, mai ales în ultimii ani, 
premisele unei cercetări lingvistice a umorului. 

2.1. Teoria superiorităţii 

Diferitele tipuri de comunicare umoristică prezintă două faţete: pe de o parte, 
facilitează interacţiunea în cadrul grupului şi strâng legăturile din acel grup, pe de altă 
parte, îi resping pe cei din afara grupului (delimitarea de grup vs. coeziunea grupului), 
negând însă orice intenţie ofensatoare (vezi funcţia (a) a umorului la Attardo 2001b). 
Acest tip de diferenţiere între grupuri se leagă de aşa numita teorie a superiorităţii din 
studiul umorului (avându-i ca predecesori pe Platon şi Aristotel). 

Diversele abordări sociologice şi antropologice pun, de cele mai multe ori, accentul 
pe funcţiile umorului: manifestarea ostilităţii (teoriile conflictului), valoarea de corectiv 
social (analizele funcţionaliste), ambiguitatea care permite negocierea sensurilor şi a 
perspectivelor (interacţionismul simbolic) etc. (Kuipers 2008: 383). în opinia altor 
cercetători din domeniul sociologiei sau al analizei critice a discursului (Gruner 1997; 
Biliig 2001, 2005) citaţi de Kuipers (2008: 383), orice glumă poate reprezenta o formă de 
excludere socială. 

Pentru Gruner (1997) fiecare situaţie umoristică are un învingător şi un învins (alte 
condiţii necesare fiind prezenţa incongruenţei şi a elementului de surpriză), iar pentru 
Biliig umorul este un mecanism de control social. 

Iată un exemplu în care se actualizează diverse stereotipii legate de inteligenţa 
celor care lucrau în miliţie, urmând principiul învingătorului şi al învinsului: 

- Ştii care-i unitatea de măsură a inteligenţei? 

- Nu. 

- Ţianul. Cu subdiviziunile deciţian, centiţian, miliţian. (Niculescu-Grasso 1999: 242) 

Atât cel care spune gluma, cât şi receptorul (comunitatea E-R) reprezintă 
„învingătorul”: prin glumă, cei doi sunt învingători, în planul real fiind în poziţie de 

inferioritate faţă de învinsul din text (miliţianul). Statutul lui de învins este unul temporar, 
declanşat de glumă. Se de-construieşte termenul miliţian , dar deconstrucţia urmată de 
re-construcţie este evidentă numai în poanta finală, primul element pus în evidenţă, izolat, 
este (ian, transformat în unitate de măsură pentru inteligenţă; prin plasarea într-o scrie cu 
prefixoide autentice pentru unităţi de măsură apare şi cel de-al doilea clement, 
nou-obţinutul fals element de compunere mi li- (prin de-funcţionalizare şi re-funcţionalizarc, 
mi li- din miliţian este transformat în prefixoid). 

Kuipers (2008: 383) citează două studii (Oring 2003 şi Billig 2001) care au arătat 
că anumite grupuri proclamat rasiste îşi exprimă această tendinţă în mod explicit, atât prin 
expresii serioase, cât şi prin unele umoristice, legate de ostilitate şi stereotipii etnice. 

Unii cercetători au pus sub semnul întrebării considerarea umorului ca agresiv (de 
exemplu, în glumele etnice): ţinta nu ar fi grupurile considerate inamice, periferia 
geografică, economică sau culturală faţă de grupul majoritar fiind motivul real pentru 
glumele etnice (Oring 2003: 194). De asemenea, bancurile cu blonde nu ar reprezenta o 
manifestare misogină: blondele nu sunt ţinte din cauza statutului lor de femei, ci pentru că 
relevă valori şi atitudini considerate retrograde din perspectiva aşteptărilor contemporane 
(Oring 2008: 195). 

Principala critică adusă interpretărilor umorului ca manifestare conflictuală 
(i conflict approach) este ignorarea ambiguităţii fundamentale a enunţurilor umoristice; 
perceperea umorului ca formă de conflict ar releva interpretarea „prea literală” a 
enunţurilor, neputând explica opţiunea oamenilor pentru formele amuzante în locul celor 
„serioase” în situaţii considerate conflictuale (Kuipers 2008: 373). 

2.2. Teoria eliberării ( relief theory ) 

Principalul (sau cel mai cunoscut) reprezentant al acestei teorii este S. Freud. Freud 
explică modul în care râsul poate elibera tensiunea şi energia fizică. Această energie se 
acumulează treptat în corpul uman, nu este folosită şi trebuie eHberată. Eliberarea este 
spontană, -exprimată prin râs (teoria sprijinind ideea râsului ca tratament terapeutic). 
Freud afirmă că această energie adunată în corp acţionează ca un suport pentru 
suprimarea sentimentelor în domenii tabu, precum sexualitatea sau moartea. 

O altă variantă a teoriei indică faptul că, în momentul în care umorul înlocuieşte 
sentimentele negative (de exemplu, durere sau tristeţe), resimţim o senzaţie de plăcere. 
Umorul este mijlocul de a obţine plăcere în ciuda trăirilor neplăcute (Freud 1988(1905]: 
399). După Freud (1988(1905]: 400), plăcerea provine din economia unui consum 
(investiţii) afectiv(e). Având în vedere triada freudiană comic, cuvânt de spirit şi umor, 
umorul este considerat mai apropiat de comic decât de cuvântul de spirit, printre altele şi 
datorită localizării psihice în preconştient (Freud 1988(1905]: 408). Economia parc 
mecanismul care uneşte elementele triadei freudiene: economia în consumul de inhibiţie 
(pentru plăcerea produsă de cuvântul de spirit), economia în consumul (de investire) de 
reprezentare (în cazul comicului) şi economia de consum afectiv (de sentiment - cazul 
umorului) (Freud 1988(1905]: 410-411). 

Iată un exemplu în care textul pare a actualiza un scenariu tabu: 

Madonna nu are, Papa are, dar nu îl foloseşte, Dush îl are scurt, Ccauşcscu îl arc lung. Ce este? 

Răspuns: un nume de familie 

2.3. Teorii care au influenţat cercetările lingvistice asupra umorului 

2.3.1. Teoria incongruenţei 
Teoria incongruenţei este una dintre cele mai importante teorii din studiul 
umorului. Punctul de plecare se regăseşte în filosofia lui Kant şi a lui Schopenhauer - 
cauza râsului este brusca percepere a incongruenţei dintre concept şi obiectul real, care au 
fost gândite într-o anumită relaţie, râsul fiind expresia perceperii acestei incongruenţe. 

Forabosco (2008: 48) consideră că un stimul este incongruent dacă se îndepărtează 
(diverts) de la modelul său cognitiv de referinţă. Pentru a se produce o experienţă 
umoristică este nevoie atât de un element al incongruenţei, cât şi de unul cu semnificaţie 
(element of sense ), care să confere acceptabil itate cognitivă acelui stimul. în modelul 
bazat pe incongruenţă, elementul cu semnificaţie este disponibil contextual (în modelul 
care cuprinde şi rezolvarea (I&R, infra ), elementul cu semnificaţie este obţinut prin 
identificarea regulii cognitive) - elementul incongruent se află în prim-plan, pe când cel 
cu semnificaţie este în fundal (background), nefiind perceput explicit, dar virtual 
perceptibil (Forabosco 2008: 49). 

Nu se poate aprecia dacă incongruenţa are un rol determinant în mecanismul şi 
aprecierea umorului sau dacă este doar un epifenomen. Nu se ştie dacă ascultătorii 
reacţionează la incongruenţe construind interpretări umoristice sau dacă ei creează aceste 
incongruenţe în urma unor colaborări, ca rezultat al unor interpretări umoristice (Veale 
2004: 419). Mulţi teoreticieni apreciază că rolul rezolvării incongruenţei este foarte 
important în cazul umorului. Totuşi, rezolvarea (parţială a) incongruenţei produce efect 
umoristic sau umorul este deja inerent unei posibile interpretări şi captat cu nerăbdare de 
către ascultător? 

Cu toate că perceperea unei incongruenţe poate într-adevăr apărea într-un anumit 
caz în procesul umoristic, în această situaţie ca şi în oricare alta, procesul umoristic se 
bazează în ultimă instanţă pe o schimbare în plan cognitiv ( cognitive shift - Latta 1999: 
148), deoarece incongruenţele nu sunt amuzante în sine. -■ 

Umorul implică atât incongruenţă, cât şi superioritate, dar acestea vizează aspecte 
diferite: dacă, într-o anumită măsură, incongruenţa reprezintă un aspect cognitiv mai 
obscur al umorului, superioritatea înseamnă o punere în valoare a funcţiilor sale sociale: a 
fi superior presupune întotdeauna a fi superior cuiva, după cum remarca J. Vandaele 
(2002: 225). Dacă o schemă cognitivă este o construcţie pe care o persoană a învăţat să o 
utilizeze pentru a transforma lumea în care trăieşte (cf. FCronenfeld 2008), incongruenţa 
este un parazit al acestei construcţii (Vandaele 2002). Incongruenţa este un termen care 
trimite la schemele cognitive, pe când superioritatea se referă la fenomene de cele mai 
multe ori sociale. 

2.3.2. Teoria incongruenţei şi a rezolvării (I&R) 

23.2.1. Modelul „clasic" 

Rothbart şi Pien (1977, apud Attardo et al. 2002: 27) afirmă că pot exista mai 
multe incongruenţe într-un text, iar rezolvarea lor poate aduce altele noi. Teoria I&R 
poate fi formulată în modul următor: textul unei glume t este amuzant dacă / conţine unul 

sau mai multe elemente incongruente care pot fi rezolvate (total sau parţial, în glumă sau 
în serios) de apariţia poantei finale (punchline ) care, Ia rândul său, poate introduce sau nu 
alte incongruenţe. Attardo et al. (2002) consideră că observaţia pe care au facut-o 
Rothbart şi Pien (1977) despre multiplele incongruenţe este corectă: adesea o glumă are 
mai multe incongruenţe, dar numai unele dintre ele vor fi rezolvate la final. Dacă sunt 
admise mai multe scenarii opuse, fiecare incongruenţă din aceste scenarii poate fi 
rezolvată. în principiu, orice glumă poate avea multiple incongruenţe, fiecare dintre 
acestea putând fi rezolvată în mai multe feluri (Attardo et al. 2002: 27). 

Aprecierea umorului poate fi conceptualizată ca o secvenţă cu două faze, implicând 
mai întâi descoperirea incongruenţei şi apoi o rezolvare a acesteia. Mecanismul rezolvării 
este aparent necesar pentru a distinge umorul de nonsens. Pe când nonsensul poate fi 
caracterizat ca incongruenţă pură sau nerezolvabilă, umorul poate fi caracterizat ca 
rezolvabil sau drept o incongruenţă plină de sens. 

Intr-o versiune simplificată a teoriei I&R se poate afirma că rezolvarea 
incongruenţei este posibilă. A rezolva o incongruenţă înseamnă a demonstra cum 
conlucrează termenii ei sau cum este relevat sensul. Dacă, totuşi, două elemente sunt cu 
adevărat incongruente, atunci între cele două intersectarea este imposibilă. Dacă este 
posibilă combinarea (într-un aspect relevant), atunci incongruenţa este una aparentă. A 
găsi sensul unei incongruenţe înseamnă relevarea falsităţii sale. 

Unii teoreticieni ai umorului (Raskin, Attardo) consideră că umorul încalcă 
principiul gricean al cooperării, încadrându-se în comunicarea non-bona-fide . Ne putem 
întreba în ce măsură umorul reprezintă o instanţă a discursului „normal” sau dacă trebuie 
strict delimitat de discursul normal bona-fide. Opoziţia bona-fide - non-bona-fide, în ceea 
ce priveşte tipul de paradigmă în care se încadrează umorul, nu poate fi considerată o 
dihotomie radicală, pentru că, în realitate, această opoziţie nu poate fi menţinută foarte 
mult timp (vezi Constantinescu 2005, 2010). Trecerile de Ia extremele discursului bona-fide 
la cele ale-discursului non-bona-fide apar uneori marcate explicit. Un argument pentru 
aceasta este apariţia fenomenelor de metalimbaj umoristic. Aceste „paranteze” 
funcţionează drept marcatori ai trecerilor ( shifts ) Ia „neserios” sau pot fi considerate 
borne pentru trecerile de Ia universul serios Ia cel amuzant al discursului (o diferenţă faţă 
de ironie, care nu are marcatori de metalimbaj pentru apariţia în discurs) (cf. infra umorul 
în conversaţie). 

2.3. 2.2. Formalizarea modelului 

Graeme Ritchie este în căutarea unui model formal (formalizat) de teorie a 
umorului, pe care să-l poată aplica în umorul computaţional. Umorul computaţional este 
o direcţie recentă de cercetare care combină teorii lingvistice cu studiile legate de 
inteligenţa artificială, încercând să realizeze programe prin care calculatoarele să poată 
construi glume sau să poată interacţiona într-un mod amuzant cu utilizatorii. Ritchie 
(1999) încearcă să dezvolte teoria I&R. Autorul notează părerea comună conform căreia 
umorul este creat printr-un proces cu mai multe trepte în care este produsă iniţial o 
incongruenţă şi, ulterior, unele informaţii rezolvă această incongruenţă. Cele două modele 
pe care Ritchie le prezintă sunt dezambiguizarea surprinzătoare (surprise disamkiguation) 
şi modelul în două etape (Avo stage model) realizat de Suls. Nu vom prezenta elementele 

prin care Ritchie încearcă să dezvolte umorul computaţional, ci numai cele două modele 
amintite. 

Primul model, al dezambiguizării surprinzătoare, constă într-un set-up (corpul 
glumei, partea iniţială, punerea în scenă) având două interpretări diferite, numai una fiind 
însă evidentă pentru receptori. Aceştia nu sunt conştienţi de cealaltă interpretare. Sensul 
poantei finale (punchline) se opune interpretării evidente, dar este compatibil, mai mult 
chiar, evocă cealaltă interpretare ignorată, ascunsă. 

Ritchie încearcă o formalizare a acestui model: M| reprezintă prima interpretare (M 
reprezintă sensul, în engleză meaning ), cea evidentă, din partea iniţială (set-up)\ M 2 este 
cea de-a doua interpretare, ascunsă, din partea iniţială; M 3 este sensul poantei finale. 

Poate apărea astfel următorul proces 1 , legat de relaţiile care se instituie între 
interpretări: EVIDENŢĂ ( obviousness - receptorul glumei se îndreaptă mai degrabă spre 
Mi decât spre M 2 ) + CONFLICT (M 3 nu se potriveşte cu M|) + COMPATIBILITATE (M 3 se 
potriveşte cu M 2 ) + COMPARAŢIE (există o relaţie contrastivă între Mi şi M 2 ) + 
IN ADECVARE ( inapropriateness - M 2 este ciudat, excentric, conţine subiecte despre care 
nu se vorbeşte în mod public, legate de încălcarea logicii cotidiene; această încălcare duce 
la absurditate, iar nerespectarea discursului acceptat social produce efecte de tabu). 
Ritchie afirmă că teoria lui Raskin din 1985 ( infra ) pune accent pe COMPARAŢIE ca 
element în SSTH şi chiar pe IN ADECVARE. Ritchie consideră că este mai adecvat 
conceptul de CONFLICT decât cel de „aşteptare înşelată/pred icţie” (cât de îndepărtată este 
poanta finală faţă de aşteptările receptorului) 2 . Pentru relaţia CONFLICT s-ar putea 
considera două subtipuri: un subtip ar opune poanta finală sensului evident din partea 
iniţială, celălalt interpretării predictate (interpretare derivată din partea iniţială). Predicţia 
se poate realiza la nivel semantic, sintac sau lexical. 

Problemele 3 pe care le ridică acest model, în opinia lui Ritchie, ar fi următoarele: 

(a) pentru EVIDENŢĂ — ce face ca o interpretare potenţială să fie mai evidentă decât alta?; 

(b) pentru CONFLICT/COMPATIBILITATE - cât-este de dificil să asimilezi o informaţie 
astfel încât să stimulezi o altă interpretare? Cum poate fi ghidată căutarea acestei 
informaţii?; (c) pentru COMPARAŢIE - ce înseamnă diferenţierea a două interpretări într-un 
mod amuzant?; (d) pentru INADECVARE - ce factori fac o interpretare amuzantă?; (e) 
întrebare generală: ce combinaţii de factori produc umorul? 

Modelul în două etape creat de Suls în 1972 (apud Ritchie 1999) este, în linii mari, 
următorul: 

- când textul este citit se produc predicţii; 

- dacă nu există conflicte cu predicţia, receptorul glumei îşi continuă lectura; 


1 înlănţuirea acestor „predicate logice” ne aparţine, ea nu pare astfel la G. Ritchie; prezentarea lor în acest 
mod provine din considerarea conectării ca traducere „logică” a formulei modelului. 

2 Poate că în cazul glumelor este mai adecvat termenul de „conflict” decât cel de „aşteptare înşelată”, dar 
alegerea primului nu consonează cu toate tipurile de umor (non)verbal (în cazul caricaturilor, procesarea 
componentelor vizuale este aproape simultană, iar în cazul textelor literare poate lipsi conflictul). Chiar şi in 
cazul glumelor există un subtip bazat în mod evident pe substituţii - glumelc-ghicitoare sau conundrum 
(Dienhart 1999). 

1 Sunt întrebări la care nu există răspuns, neexistând o teorie ideală a umorului. Dacă acceptăm faptul că 
fenomenul este subiectiv (vezi supra, capitolul 1), poate nu va mai fi nevoie să căutăm toate aceste 
răspunsuri. 

- dacă apar conflicte, există două posibilităţi: 

- nedumerirea receptorului ( puzzlemenl ) dacă nu se termină conflictele; 

-dacă aceste conflicte sunt la final, receptorul încearcă să le rezolve. Dacă 
receptorul găseşte o regulă cognitivă, rezultă umorul; în caz contrar, persistă nedumerirea. 

In opinia lui Ritchie, Suls nu acceptă ambiguitatea în partea iniţială ( set-up ). Faţă 
de modelul lui Ritchie (1999), Ia Suls nu ar exista COMPARAŢIA şi IN ADECVAREA, 
întrebările pe care le creează modelul celor două etape ar fi legate de: a) gradul de 
surpriză al unui fragment de text pentru ca acesta să fie considerat poantă finală; b) 
definirea unei „reguli cognitive”; c) tipul de reguli cognitive care produc o rezolvare 
amuzantă şi nu doar o rezolvare a neînţelegerii (nedumeririi). Comparând cele două 
modele, în finalul articolului, Ritchie consideră că sunt multe diferenţe interesante: o 
primă diferenţă ar fi faptul că modelele acoperă tipuri distincte de glume - numai pentru 
primul model sunt necesare glumele care au o parte iniţială ambiguă; o altă diferenţă este 
legată de incongruenţă - primul model ridică această problemă şi descompune efectul 
umoristic în concepte simple (COMPARAŢIE, absurditate, tabu 4 ), pe când în cel de-al 
doilea incongruenţa nu este vizată de „logica umoristică” (nedefinită de Suls). Pentru 
Ritchie, modelele prezentate acoperă doar două tipuri de glume, restul umorului verbal 
nebeneficiind de un alt model. 

2.3.3. Disocierea scenariilor 

Una dintre cele mai influente teorii este cea a disocierii scenariilor, care îi aparţine 
lui A. Koestler. în The act of creation (ediţia consultată este din 1966; prima ediţie 1964), 
A. Koestler are un vedere tripticul umor-descoperire-artă, fiecare cu un tip aşteptat de 
efect: râs-înţelegere-surprindere ( marvel); se consideră (dar nu se insistă foarte mult asupra 
ideii) că ar putea exista similarităţi între umorist (jester) şi înţelept ( sage ) (Koestler 1966: 
28), deşi cei doi reprezintă extremele tripticului (pe o axă orizontală, pathosul reprezintă 
caracteristica artei, iar bathos-ul cea a umorului - Koestler 1966: 12). 

Pentru Koestler ( ibidem : 3 1), umorul este singurul domeniu al activităţii creative în 
care stimulul complex produce un răspuns imediat la nivelul reflexelor fiziologice, acest 
răspuns fiind râsul. 

Umorul ar fi declanşat de perceperea unei situaţii sau idei în două cadre de referinţă 
de obicei incompatibile. Elementul care conectează cadrele realizează şi disocierea acestora 
( ibidem : 35). Koestler afirmă că prin disociere ( bisociation ) se poate realiza distincţia 
dintre un tip obişnuit de raţionament ( routine skill of thinking), bazat pe o singură sferă 
(single-minded), şi cel creativ, operând pe mai multe sfere ( double-minded) (cf. 
perspectivă unică vs. perspectivă multiplă la Graumann 2002). 

După Koestler, brusca disociere a unui eveniment sau a unei idei în două matrice 
de obicei incompatibile va produce un efect comic dacă sursa narativă/semantică oferă şi 
tensiune emoţională ( ibidem : 52). Disocierea determină transferul abrupt de la un context 
asociativ la altul (descărcarea tensiunii provocate se manifestă prin râs - n.n. influenţa 
sistemului lui Freud, vezi teoria eliberării). O idee asupra căreia se va insista mai târziu 
(Raskin 1985) este dependenţa umorului de efectul de surpriză (la Koestler 1966: 93, 
şocul disociativ). 


4 Nu considerăm că „absurditate” sau „tabu” ar fi concepte simple. 

A. Koestler ( ibidenr 97) consideră că umorul trebuie să cuprindă şi puţină 
agresiune pentru a declanşa o reacţie (cf. teoriile superiorităţii); transferul de la o matrice 
la alta (guvernată de alte legi sau manifestând alte reguli) implică atât supleţea gândirii, 
cât şi inerţia unor emoţii, tiparul disociativ fiind comun tuturor varietăţilor umorului 
(ibidenr. 96). 

După Koestler (ibidenr 97), criteriile tehnicii umoristului sunt originalitatea 
(caracterul neaşteptat), emfaza (implicând selecţie, exagerare şi simplificare) şi economia 
(sau caracterul implicit, vizând extrapolarea, interpolarea şi adaptarea). După Zafiu (2007b: 
502), originalitatea ar fi singurul criteriu „independent şi inerent”, celelalte fiind „două 
maniere complementare de potenţare a efectului umoristic”. 

3. Teorii lingvistice (legate de paradigma I&R) 

A. Umor convenţional 

3.1. Actul de umor 

Al. Niculescu (1980: 188) consideră că „Pe lângă formele de umor tranzitive şi 
generale, fiecare cultură, fiecare categorie socială poate să îşi aibă propriile sale forme de 
umor”. Atunci când vorbeşte despre umor, autorul îl leagă indiscutabil de râs, acesta fiind 
considerat „o problemă de cultură şi de istorie, socială şi naţională, de psihologie şi de 
lingvistică” (ibidem: 188). 

Pentru Niculescu (ibidenr 189), actul de umor transcende structurile, considerate 
superficiale, ale limbii, fiind de domeniul structurilor „semantice şi logice ale 
competenţei lingvistice”, depinzând nu atât de forma şi conţinutul explicit, cât de implicit 
(„ceea ce se găseşte dincolo de ceea ce se spune”); conţinutul, forma şi sensul au rolul „de 
a nu spune”, accentul fiind plasat asupra implicitului (ibidem). Dacă viziunea lui 
Niculescu pare, în acest punct, legată mai ales de manifestările formelor implicitului 
(presupoziţii, implicaturi), D. Frumuşani (1986: 509) vizează explicit teoria actelor 
verbale: „direcţia de acţiune a mecanismului glumei pe baza distincţiei esenţiale în teoria 
actelor de limbaj , şi anume între act direct şi derivat , prin calcul conversaţional. Prin 
bipolaritate (asumare + dinamitare a convenţiei) gluma ţine de principiul complementarităţii...” 
(marcare în original prin italice). 

Mergând pe ideea contrastului, viziunea lui Niculescu anticipează teoriile 
scenariilor semantice: „actul de umor este rezultatul contrastului dintre semnificaţia 
explicită (SE) şi semnificaţia implicită (SI) a unui enunţ” (Niculescu 1980: 189), folosind 
chiar opoziţii de tipul ‘total’ vs. ‘non-total’ (ibidenr 194) sau „contrastul ‘serios’ vs. 
‘non-serios’ al enunţării” ( ibidem : 196); prin utilizarea acestui contrast, cercetătorul 
român anticipează distincţia realizată de Raskin (1985) între comunicarea bona-fide şi 
non-bona-fide\ pentru Al. Niculescu, punctul de plecare în distincţia ,,serios”/„non-serios” 
îl reprezintă observaţiile lui Searle legate de diferenţa ‘serious’ vs. play-acting (teoria 
actelor verbale reprezintă în studiul lui Niculescu o referinţă constantă), în timp ce Raskin 
îşi revendică opoziţia bona-fide vs. non-bona-fide de la Principiul Cooperării (H.P. Gricc). 

Niculescu încearcă să trateze actul de umor ca act de vorbire, incluzând formele 
implicitului. „A comunica un act de umor înseamnă, aşadar, din punct de vedere 

semantic, a emite un enunţ în care contrastul dintre semnificaţia aparentă, explicită, dar 
incompletă, şi semnificaţia completă, în care intră presupoziţiile şi/sau semnificaţia 
referenţială, să declanşeze în alocutor râsul (efectul umoristic)” (Niculescu 1980: 192). 
Definiţia vizează paliere diferite, fiind concepută într-o relaţie tripartită: enunţul (T) 
conţine semnificaţia aparent explicită (semnificaţia lingvistică), locutorul (A|) deţine, pe 
lângă semnificaţia lingvistică, semnificaţia referenţială, în timp ce alocutorul (A 2 ) trebuie 
să posede semnificaţia completă (este deci egalul lui A| - în termenii teoriei scenariilor 
opuse suntem în paradigma competenţei) pentru a îndeplini efectul perlocuţionar al 
actului de umor ( ibidem : 192). 

Niculescu aminteşte potenţialul ilocuţionar al actului de umor care vizează un 
anumit efect (la autorul citat act) perlocuţionar: râsul ( ibidem : 190); nu este clar în 
abordarea lui Niculescu modul în care se obţine potenţialul ilocuţionar, iar faptul de a 
considera râsul singurul efect sau marcă a aprecierii umorului este contestabil (vezi în 
capitolul despre umorul conversaţional tipurile de răspuns/sprijin pentru umor). După 
Niculescu, umorul este un act de vorbire implicând (cu necesitate) existenţa locutor (A^ 
care enunţă un text (T) cu intenţia (forţa ilocuţionară ar ţine de directive) de a face un 
alocutor (A 2 ) ( conlocutor , interlocutor) să râdă; în cazul reuşitei actului de umor (a 
perceperii şi înţelegerii intenţiei de către A 2 ), textul poate declanşa un efect perlocuţionar 
în A 2 (ibidem). 

După Niculescu (1980: 190), umorul reprezintă o variabilă care depinde de sensul 
lingvistic şi de cel referenţial, raportul dintre enunţul explicit şi implicaţiile referenţiale 
fiind esenţial pentru producerea efectului perlocuţionar dorit. Elementul disjunctor (se 
observă o apropiere de teoriile semioticienilor francezi legate de izotopiile textuale, dar şi 
anticiparea unor observaţii din Attardo 1994) sau conector , ambiguu din punct de vedere 
semantic (disjunctorul/conectorul fiind de cele mai multe ori polisemantic), realizează 
conexiunea dintre sensul lingvistic al aserţiunii-enunţ şi sensul referenţial (Niculescu 
1980: 190). 

Abordarea nu_se opreşte la interpretarea actului de umor drept act de vorbire. 
Accentul, în articol, vizează treptat fiecare element al relaţiei tripartite şi legăturile care se 
stabilesc între componentele sale. In ceea ce priveşte locutorul, Ai, problema economiei 
de informaţie şi a oferirii gradate- a acesteia anticipează teoria lui R. Giora despre 
informativitatea gradată (vezi infra ): A| este preocupat nu atât de informaţiile transmise, 
cât de raportul dintre informaţiile oferite şi cele lăsate inaccesibile lui A 2 ; Iui A 2 trebuie să 
i se ofere posibilitatea (şi plăcerea - o influenţă a teoriilor psihologice?) interpretării prin 
completarea cu semnificaţia referenţială a celei lingvistice, parţial disponibile ( ibidem : 
192-193). Alocutorul, A 2 , trebuie să deţină aceleaşi date referenţiale ca A|, cei doi având 
în comun un set amplu de presupoziţii (condiţie sine qua non pentru receptarea şi 
interpretarea textului ca act 5 de umor); în afara conivenţei cognitive (conceptul apare la 
Priego-Valverde 2003, 2009, vezi infra, 3.7., subcapitolul despre umorul conversaţional) 
deja menţionate, este nevoie şi de conivenţa socio-afectivă. Pentru Niculescu ( ibidem : 
193), complicitatea cognitivă şi afectivă este extrem de importantă: „Dacă A 2 nu 
împărtăşeşte aceleaşi vederi politice, sociale, naţionale, religioase cu A,, dacă A 2 nu arc 
acelaşi univers de cunoştinţe sau acelaşi nivel socio-cultural cu A|, textul (T) riscă a nu 


5 Ar fi, poate, mai adecvată interpretarea drept macroact de umor. 

deveni act de umor”; actul de umor permite astfel reconstituirea backgroundului comun 
(incluzând atitudini, valori), al participanţilor la actul de umor. 

Locutorul are şi responsabilitatea organizării textuale, ceea ce implică realizarea 
unor selecţii lexicale, gramaticale, precum şi omiterea, permutarea şi transformarea 
evenimentelor în plan narativ (responsabilitatea pentru acronie ca în cazul naratorului lui 
Genette), pentru a asigura alocutorului posibilitatea realizării efectului perlocuţionar 
(„recompensa”) vizat de locutor ( ibidem: 194-195). Datoria lui A| este să marcheze cu 
[+emfază] elementele constitutive cărora li s-a conferit forţă umoristică, respectând 
„randamentul funcţional al opoziţiilor de semnificaţii intra- şi extra-enunţ (‘literal’ vs. 
‘metaphorical’, ‘ironica!’, ‘sarcastic’; Searle, 1969, 57), pentru a adapta forma sonoră în 
care comunică actul de umor (timbru, intonaţie, ritm, pauze) la exigenţele structurale 
implicite efectului umoristic” ( ibidem : 196) - autorul nu tratează separat umorul 
conversaţional de cel convenţional, surprinzând aspectele comune şi marcând, atunci 
când este cazul, diferenţele specifice. Observaţiile legate de indicii suprasegmentali sunt 
importante pentru dimensiunea performanţei (vezi în partea a Il-a, capitolul 5). 

Mergând pe linia lui Goethe şi a lui Freud (cf. Genette 2002), Niculescu (1980: 
196) apreciază că alocutorul „este cel care confirmă textul ca umoristic”. Recuperarea 
este principala operaţie realizată de alocutor 6 . Recuperând elementele omise în mod 
voluntar de A h A 2 devine complicele 7 acestuia: „ei îşi împart rolurile în realizarea unui 
act de umor”, Niculescu accentuând ideea că fără confirmarea alocutorului nu există act 
umoristic; de asemenea, se reia ideea acordului între A| şi A 2 în plan cognitiv şi socio-afectiv 
{ibidem: 196-197). 

O perspectivă similară se poate observa şi la Daniela Frumuşani: „Considerăm că 
esenţa glumei constă în dedublarea sa dialogică : Ia nivelul enunţării există doi actori 
complici: Aj, emiţătorul, dotat cu « savoir » (lingvistic, retoric şi enciclopedic) şi « faire 
croire », şi A 2 , receptorul, posesorul unui « savoir faire » interpretativ care îi permite să 
acceadă la sensul ascuns (implicit) al glumei, iar la nivelul enunţului (textul glumei) un al 
complice şi un a2, actor inocent, victima semnificaţiei explicite: A| fal (...) a2 ] A 2 ” 
(Frumuşani 1986: 510). O idee similară se regăseşte şi la Charaudeau (2006: 22): ca act 
de limbaj, actul umoristic rezultă din jocul partenerilor din situaţia de comunicare şi cel al 
protagoniştilor din situaţia de enunţare. 

O altă idee a lui Al. Niculescu care anticipează unele teorii actuale (cognitiviste - 
Brone 2008 cu hiperînţelegerea şi neînţelegerea, sau „integratoare” - Ritchie 2006 cu 
punctele de vedere) este cea privind actorii 8 purtători ai semnificaţiilor introductive (în 


6 „(...) dacă ar fi să încercăm a defini genul umoristic, este suficient a arăta că umorul nu există prin autorul 
sau prin eroii ( actores ) săi. El există numai în măsura în care este receptat. Umorul este genul spectatorului. 
Lui îi este destinat, el îi sancţionează existenţa” (Niculescu 1980: 205). 

7 Pentru complexitatea relaţiei dintre emiţător şi receptor vezi şi Charaudeau (2006: 23): « Le destinataire mis 
en sedne par Pacte humoristique peut etre mis en lieu et place de complice ou de victime. Comme complice, il 
est appeld â entrer en connivence avec le locuteur, enonciateur de Pacte humoristique. (...) Comme victime- 
ce qui se produit plutot dans des situalions dialogales -, il est â la fois destinataire et cible de Pacte 
humoristique, un destinataire-cible qui a toutes Ies raisons de se sentir agress6 ». 

8 „Umorul se bazează pe corelaţia conlocutori (Al, Kl)! actores (al, a2 ... an), adică pe coordonarea dintre 
participanţii la actul enunţiativ şi participanţii la acţiunile închise în enunţ” (Niculescu 1980: 203); „în baza 

teoriile curente s-ar vorbi despre un prim scenariu evident) sau deviate (informaţiile care 
devin accesibile, vizibile, odată cu poanta finală; cel de-al doilea scenariu). „Pentru a 
defini umorul, trebuie să pornim de la opoziţia fundamentală [intra-cnunţial] vs. 
[extra-enunţial], care, în termeni lingvistici, se exprimă, Ia nivelul semnificaţiilor, prin 
[complet] vs. [incomplet], înţclegînd prin termenul [incomplet] un anume T destinat a fi 
recuperat (fiind implicit) în momentul receptării. în acelaşi timp, în termeni logici, actul 
de umor se întemeiază pe opoziţia [adevărat] vs. [fals] în care termenul [fals] poate 
aparţine enunţului umoristic. în fond, ambele opoziţii corespund contrastului [enunţare] 
vs. [enunţ]” (Niculescu 1980: 203). 

Actorii se pot afla în partea nemarcată a textului, fiind în posesia semnificaţiei 
Iingvistice h având un statut apropiat de cel al locutorului, sau pot deţine semnificaţi (în 
acest caz, actorul apare ultimul, fiind cel care „livrează” poanta finală). Contrastul dintre 
semnificaţiile introductive (semnificaţiilei) şi semnificaţiile deviate (semnificaţii^) se 
repetă la sfârşitul textului: „semnificaţi (deviată) a unui actor intră în conflict cu codul 
semnificaţiilor lingvistice ale Iui A 2 , care trebuie să interpreteze enunţul umoristic” 
(i ibidem : 198). Dar, aşa cum observă autorul, nu toate textele umoristice au actori 9 . 

O afirmaţie cu care suntem numai parţial de acord este aceea că „o tipologie a 
enunţurilor umoristice se poate efectua numai din perspectiva alocutorului (A 2 ), adică 
numai din punctul de vedere al efectului perlocuţionar” ( ibidem: 199). Din moment ce A 2 , 
după reuşita interpretării şi a recuperării, ajunge la acelaşi nivel cu A| ( ibidem : 196-197), 
şi având în vedere faptul că textul poate fi apreciat ţinând cont de reuşita ilocuţionară 
(descoperirea textului umoristic, interpretarea acestuia ca umoristic şi recuperarea 
elementelor omise) şi nu de eficienţa perlocuţionară (râsul, în viziunea autorului citat), 
considerăm că tipologia se poate face şi în lipsa efectului perlocuţionar (care ţine de 
acordul cu mesajul textului, nu de celelalte implicări comunicaţionale discutate infra , în 
capitolul despre umorul conversaţional). 

Niculescu ( ibidem: 199) distinge două tipuri de enunţuri umoristice: (1) lingvistice 
şi (2) extralingvistice, fiecare tip având, la rândul său, două subdiviziuni. Enunţurile 
umoristice lingvistice pot avea: a) „efecte bazate pe interpretări lingvistice de suprafaţă 
(joc de cuvinte, calambur, Klangwitz )” (considerate în general intraductibile); b) „efect 
bazat pe operaţii lingvistice de profunzime (semantice)”. Enunţurile extralingvistice se 
împart în enunţuri a) „cu efecte bazate pe operaţii cognitive logice” şi b) „cu efecte bazate 
pe operaţii relative la coduri referenţiale” ( ibidem : 200). Tipologia seamănă cu cea a lui 
Ritchie 2004 (vezi infra , 3.6.2) care realizează distincţii între a) jocurile de cuvinte şi b) 
glumele cu re interpretare forţată sau între c) glumele propoziţionale şi d) cele lingvistice. 
Niculescu este de părere că actul de umor este un act de cultură, umorul relevând o 
„identitate naţională şi socială” {ibidem: 200). 

în finalul articolului său, Niculescu revine Ia ideca opoziţiilor „dintre o acţiunc-cnunţ şi 
o judecată extra-enunţ, dintre un non-adevăr (sau quasi-adevăr) şi adevăr”, considerând că 


opozipei fa^â de acest cod pe care A, sau un actor nu-l poate obser\ a/rcspccta realiza, se manifesta, în A 2 , 
efectul perlocuţionar. râsul " (Niculescu 1980 204-205) 

* JLocutorul Al se adresează deci alocutorului sâu şi ca actor >i realizează contactul in mod direct, fărâ 
intermediar* *' în cazul ..panseurilor - one man stones" (Niculescu 1980 204) 


44 


Mihaela-Viorica Constantinescu 


umorul „prezintă simultan, confruntîndu-le, ordinea şi infracţiunea. Dacă acest lucru este 
adevărat, atunci purtătorul semnificaţiei umoristice, fie un actor ultim, fie A h este 
infractor , iar A 2 (alocutorul, destinatarul, receptorul) este judecătorul său” ( ibidem : 204). 

3.2. Scenariile semantice şi mecanismele logice 

Una dintre cele mai importante şi mai discutate teorii din domeniul umorului este 
teoria scenariilor semantice {Semantic Script Theory of Humor [SSTH]) - iniţiată de V. 
Raskin 10 în 1985 şi continuată cu S. Attardo în 1991 {General Theory of Verbal Humor 
[GTVH]). Teoria SSTH 11 presupune că o glumă implică întotdeauna două scenarii 
(scripts) diferite, opuse, într-un mod special, unul altuia. După Raskin, un text poate fi 
considerat un text umoristic dacă sunt îndeplinite două condiţii, şi anume: i) textul este 
compatibil, total sau parţial, cu două scenarii diferite; ii) cele două scenarii cu care este 
compatibil textul sunt opuse (Raskin 1985: 99). 

Conform teoriei 12 o glumă nu este ambiguă până la poanta finală; poanta finală 
permite trecerea de la un scenariu la celălalt, relevându-i receptorului faptul că, încă de la 
început, sunt posibile mai multe interpretări. Pentru Raskin există trei niveluri abstracte în 
scenariile opuse: nivelul cel mai abstract este ilustrat de opoziţia real-ireal, nivelul 
imediat următor prezintă opoziţii ca actual-nonactual , normal-anormal , posibil-imposibil , 
ultimul nivel conţinând opoziţii precum bun-rău , viaţă-moarte , sex-nonsex etc. 

Sensul cel mai restrâns cu care este utilizat termenul scenariu (de către Attardo 
1994) este o „felie” {chunk) organizată de informaţie despre o temă. Scenariul reprezintă 
o structură cognitivă internalizată de locutorul căruia îi oferă informaţii despre modul în 
care sunt organizate lucrurile (Attardo 1994: 198). Scenariile sunt în relaţie cu şi evocate 
de itemi lexicali. Scenariile, atât cele lexicale, cât şi cele ne-lexicale, sunt conectate prin 
legături ( links ), care pot avea naturi semantice diferite (sinonimie, antonimie, hiponimie 
etc.). Setul de scenarii din lexicon, legăturile dintre aceste scenarii, la care se adaugă toate 
scenariile non-lexicale, legăturile acestor scenarii non-lexicale şi ansamblul legăturilor 
dintre seturile de scenarii formează reţeaua semantică a unui locutor 13 . 

Attardo (1994) afirmă că SSTH este o teorie (strict) semantică, realizată pentru a 
explica glumele 14 . în- schimb, GTVH a fost creată pentru a putea explica, în principiu, 
orice tip de text umoristic (Attardo 1994: 222). Raskin şi Attardo recunosc o singură 
componentă pragmatică în SSTH şi GTVH, maximele pentru glumă, pentru comunicarea 
non-bonafide (vezi infra Dynel 2008a). 


10 V. Raskin, într-o recenzie din 2007, afirmă că nu doreşte ca teoria sa să fie încadrată în categoria teoriilor 
I&R: “My strongest objection to this identification is that I do not vvant our theories to have anything to do 
with the incongruity resolution school which dominated the psychology of humor some quarter century ago 
and quietly faded away for the same reason that all psychology schools fade - because their practitioners had 
next-to-nothing to say in the Discussion section of their papers” (Raskin 2007: 222). 

11 “The SSTH shares its ontological foundation with transformational generative grammar” (Attardo 1994: 
196 ). 

12 Am realizat o prezentare sintetică a acestei teorii în Constantinescu 2005. 

13 Pentru unii critici ai teoriei, observaţiile lui Raskin se opresc la nivelul semic (Vandaele 2002: 224). 

14 în schimb, într-un articol mai recent, Attardo (2008) consideră că SSTH este o teorie semantică şi 
pragmatică. 


Umorul politic românesc în perioada comunistă. Perspective lingvistice 


45 


Attardo (1994) prezintă etapele interpretării glumei: 

a) receptorul glumei îşi activează toate scenariile, plecând de la sensurile 
termenilor prezenţi în text; 

b) sunt activate regulile combinatorii care, în funcţie de compatibilităţi, vor apropia 
diverse scenarii; 

c) receptorul realizează inferenţe (de exemplu, verificarea respectării regulilor 
Principiului Cooperativ şi a condiţiilor de sinceritate în textul dat). 

Ca urmare a aplicării repetate a regulilor combinatorii şi a inferenţelor, alocutorul 
ajunge Ia o interpretare a textului, la un scenariu (ca în ilustrarea 1, infrd). Unele aspecte 
care nu se potrivesc determină trecerea într-o paradigmă non-bona-fide\ având în vedere 
elementele care par incongruente prin raportarea Ia primul scenariu identificat, alocutorul 
reia interpretarea şi ajunge la un scenariu cu elemente opuse primului (ca în ilustrarea 1). 

GTVH a dezvoltat SSTH, aducând în atenţie, pe lângă opoziţia scenariilor, alţi 
cinci parametri care formează „resursele cunoaşterii” ( Knowledge Resources - KR). Cei 
şase parametri incluşi în KR 15 sunt: 

1. limbajul : limbajul ca resursă a cunoaşterii reprezintă un set de componente 
lingvistice alese pentru a forma textul propriu-zis al glumei (sigla consacrată este LA < 
language ); 

2. strategia narativă : gluma trebuie să fie prezentată într-o formă narativă (NS < 
narrative strategy ); 

3. ţinta : ce vizează gluma; glumele non-agresive nu au o ţintă (TA < target ); 

4. situaţia : obiecte, participanţi, împrejurări, activităţi etc. (SI < situation)\ 

5. mecanisme logice : mecanisme utilizate pentru a apropia cele două scenarii 
diferite ale glumei 16 (LM < logical mechanisms)\ 

6. scenarii opuse\ opoziţia dintre scenarii este cel mai abstract concept utilizat, 
preluat din SSTH (SO < script opposition). 

Attardo (1994: 196-197) atrage atenţia asupra faptului că SSTH şi GTVH sunt 
teorii ale competenţei şi nu ale performanţei, în care cei şase parametri ai KR sunt 
ierarhizaţi, cei mai importanţi fiind scenariile opuse şi mecanismele logice, urmaţi de 
situaţie, ţintă, strategie narativă şi limbaj ( ibidem : 227). 

Un model anterior celui realizat de Raskin şi Attardo, legat de „rama” glumei, 
conţinând tot şase variabile, a fost construit de R. Johnson ( apud R. J. Alexander 1997: 
59); variabilele sunt următoarele: I) obiectul glumei; 2) persoana care spune gluma; 3) 
audienţa; 4) contextul; 5) cunoştinţele comune {shared knowledge ) şi 6) gluma. Extrem 
de importante par contextul şi cunoştinţele comune (limbaj, categorii conceptuale, roluri 
ale participanţilor, modul în care participanţii percep realitatea), factori pragmatici 
importanţi (cărora Ii se poate adăuga, de exemplu, nesatisfacerea presupoziţiilor), dar care 
în GTVH sunt secundari. Statutul de participant al celui care spune gluma în cadrul 
„ramei” este o condiţie sine qua non pentru suspendarea voluntară (realizată de receptori) 
a neîncrederii în realitatea celor spuse. Contextul pentru glumă se poate face atât 


15 Krikmann (2006: 39) consideră adecvată divizarea acestor KR în două categorii: o categoric orientată către 
conţinut (“content-oriented ,, - SO, TA, SI) şi o alta orientată către instrumentele prin care sc obţine umorul 
Ctool-oriented” - LM, NS, LA). 

16 în Attardo et al. (2002: 26), mecanismele logice sunt interpretate ca modalităţi de a rezolva incongruenţa, 
flecare tip de rezolvare (parţială sau completă) contează drept mecanism logic. 

formal/explicit, cât şi informai; ambele situaţii necesită un set de aşteptări comune {set of 
shared expectations) din partea colocutorilor. 

Totuşi, în comunicarea obişnuită, scenariile şi opoziţiile dintre acestea nu apar Intr-o 
ordine strict cronologică. Ele apar simultan într-un câmp comunicativ, fiind reiterate la 
anumite intervale, interacţionând într-un număr de variante. Efectul comunicativ nu este 
obţinut printr-o simplă acumulare de texte încărcate cu o singură glumă, ci printr-o 
unitate mai complexă (Brock 2004: 356). Există texte amuzante, legate, de exemplu, de 
normalitatea din viaţa cotidiană, în care nu apare o opoziţie între două scenarii, ci o 
manipulare cantitativă în cadrul unui scenariu, opusă aşteptării audienţei. Astfel, opoziţia 
scenariilor leagă două planuri ale analizei, unul real şi altul ficţional ( ibidem : 356). 

Continuând dezvoltarea GTVH, Attardo, Hempelmann, Di Maio (2002) propun o 
descriere formalizată a mecanismelor logice şi a scenariilor opuse (această abordare 
formalizată nu a mai fost utilizată de cei trei autori în articole ulterioare). Pentru analiza 
de faţă ne-au interesat clasificarea tipurilor de mecanisme logice şi discuţia teoretică 
despre scenariile opuse în termenii seturilor şi grafurilor 17 (conceptele şi aplicarea lor sunt 
prezentate mai jos). 

Prezentarea celor trei autori porneşte de la J. Paolillo, cel care a încercat să prezinte 
tipuri de mecanisme logice în desenele animate. Printre mecanismele identificate de 
acesta sunt menţionate: 

a) suprapuneri cu forţă diferită - elementele dintr-un scenariu sunt suprapuse 
elementelor altui scenariu, cu o putere agentivă mai mare sau mai mică ( differenciol 
potency mappings i8 ); 

b) substituţii cu forţă similară - elemente aparţinând unui scenariu sunt înlocuite 
cu elemente ale altui scenariu cu o putere agentivă similară {similar potency 
substitutions ); 

c) consecinţă - o situaţie reprezentând o consecinţă a unui eveniment este 
prezentată lăsând să se înţeleagă alte elemente la care trebuie făcută o trimitere 
(i consequencef 

d) consecinţă presupusă - o situaţie este prezentată ca având o consecinţă ce va fi 
evidenţiată ulterior {implied consequence)\ 

e) juxtapunere - două scenarii sunt_ prezentate simultan în aceeaşi situaţie 
( juxtaposition)\ 

0 secvenţial itate - o ordonare temporală este impusă celor două scenarii {sequence)\ 

g) scenariu mediator - un al treilea scenariu este invocat pentru a media cele două 
scenarii principale aflate în opoziţie {mediating script)\ 

h) eroarea evidentă - un participant la situaţia de comunicare nu recunoaşte ceva 
foarte evident, proeminent ( obvious error ); 

i) exagerarea - un element dintr-un scenariu este neaşteptat de proeminent prin 
exagerarea importanţei sale sau a altor caracteristici {exaggeration)\ 


17 Set (pl. seturi) şi graf (pi. grafuri sau grafe) sunt termeni care aparţin domeniului matematic, respectiv 
informatic, autorii utilizându-i cu sensurile din aceste ştiinţe exacte. în informatică, pentru substantivul graj 
este preferat pluralul în -uri. 

18 Termenul mapping aparţine matematicii şi informaticii, referindu-se la operaţii de tip special. Echivalentul 
românesc este mapare (pl. mapări). 

j) schimb de roluri - participanţii la un scenariu îşi schimbă rolul normativ în 
cadrul acelui scenariu ( exchange of roles)\ 

k) roluri în oglindă — două scenarii cu roluri similare sunt juxtapuse astfel încât 
unul să fie imaginea în oglindă a celuilalt {mirrored roles)\ 

l) negarea ( negat iort)\ 

m) repetarea rolurilor - două scenarii invocă roluri similare, iar un participant cu 
rol agentiv într-unul dintre scenarii are rolul de pacient în celălalt ( recursion of roles) 
(Attardo et al. 2002: 6). 

Mecanismele logice pot fi interpretate şi ca scheme, structuri abstracte împărtăşite 
de mai multe glume, lista tipurilor de mecanisme logice fiind cuprinzătoare ( ibidem: 18). 
Attardo el al. (2002) au propus o revizuire a taxonomiei lui Paollilo, observând 
similarităţi între anumite concepte, precum şi posibilitatea unora de a funcţiona ca 
hiperonime pentru altele. Autorii au propus două noi taxonomii, una bazată pe relaţii 
sintagmatice ( ibidem : 18, figura 1), alta pe tipul de raţionament ( ibidem : 19, figura 2) 19 . 



Exchange Mapping 


Figura J 


Parallelism Parallelism 


Rcasoning 



19 Nici taxonomia propusă nu este considerată în întregime adecvată (cf. Krikmann 2006: 36-38, 51-52; 
Krikmann observă că se consideră paralelism un mecanism care, în retorică, este cunoscut ca zeugmă). Nu 
considerăm că inversarea actanţială (sau cea vidă) este o relaţie sintagmatică, ci paradigmatică, iar 
paralelismul nu implică atât o relaţie spaţială directă, cât una concretă şi alta abstractă. De altfel, prezentarea 
revizuirii taxonomiei lui Paollilo este diferită în cuprinsul prezentării din articol de schemele din cele două 
figuri (de exemplu, pentru figura 2, în cuprinsul articolului sunt discutate şi alte tipuri care nu se regăsesc în 
schemă - cercul vicios şi umorul verbal bazat pe jocuri de cuvinte şi ambiguitate referenţială). 

Pentru Attardo şi Raskin, ca şi pentru alţi cercetători care au adoptat SSTH sau 
GTVI I, elementele principale ale teoriei şi ale explicării umorului sunt scenariile opuse şi 
mecanismele logice. Există însă şi alte opinii. De exemplu, pentru Veale (2004), logica 
socială care conduce umorul nu ar trebui tratată ca un simplu conector pentru o teorie 
semantică, ci ar trebui elucidată ca parte fundamentală a teoriei în sine. Nu este simplu de 
demonstrat că situaţia (SI) şi strategia narativă (NS) ca părţi ale GTVH sunt amuzante şi 
atrăgătoare în sine, nu în opoziţie cu altceva (Veale 2004: 426). Veale (2004) se întreabă 
dacă nu ar fi nevoie de resurse sociale ale cunoaşterii, cu o logică socială adecvată, care 
să explice situaţii specifice şi traiectorii narative. 

Attardo et al. (2002) încearcă o tratare a scenariilor ca seturi, dintr-o perspectivă 
formală: “defming Scripts (in their technical linguistic meaning [...]) as sets of slot-filler 
pairs” (Attardo et al. 2002: 19). Este interesantă distincţia dintre cele trei tipuri de 
scenarii: 1) scenariul lexical, abstract, constă în lexicon; 2) scenariul sentenţial, mai 
concret, realizat din scenarii prezente în context; 3) scenariul inferenţial, activat de 
context, fără prezenţa termenului care să declanşeze procesele inferenţiale ( ibidem : 21). 
Scenariile nu se reduc însă la seturi, spun autorii citaţi, fiind unităţi supraordonate 
acestora (în acest caz, seturile conţin perechi de poziţii libere - de tipul celor agentive, de 
exemplu - care se pot actualiza în cursul glumei). 

Attardo et al. (2002) realizează o tratare a scenariilor folosind în explicarea 
mecanismelor de funcţionare numai elementele semantice. Considerăm că, pentru a putea 
interpreta textele din aceeaşi perspectivă, cea a scenariilor opuse, trebuie să luăm în 
considerare, pe lângă componenta semantică, mai ales componenta pragmatică, respectiv 
cadrul de enunţare. 

3.2.1. Seturi şi grafuri 

Attardo et al. (2002) prezintă scenariile opuse atât cu ajutorul seturilor, cât şi cu 
ajutorul grafurilor, seturile (mulţimi de elemente) fiind mai uşor de utilizat în afara 
matematicii decât grafurile. în acest cadru formal(izat), scenariile semantice sunt văzute 
ca seturi de perechi în care există „posibilităţi de actualizare” ( slot-fillers ) - există un tip 
de informaţie latentă care trebuie actualizată prin atribuirea diverselor roluri tematice. 
Numărul de posibilităţi de actualizare pentru un scenariu poate fi deschis, dar nu infinit. 
Scenariile sunt ordonate, având o structură ierarhică destul de complexă şi conţinând 
informaţii multiple (semantice, sintactice, pragmatice etc.), autorii insistând asupra celor 
semantice. 

Un set este o mulţime de elemente, incluzând mai multe subseturi. Pentru ca un set 
să existe (de exemplu, setul A), trebuie ca acesta să aibă cel puţin un element în plus faţă 
de un subset al său (subsetul B). Setul este alcătuit din posibilităţi virtuale de actualizarea 
unei anumite poziţii libere în sistemul acestuia ( slot-filler ), în reţeaua semantică existând, 
legături între rolurile indicate de numele poziţiilor libere virtuale şi scenariile secundare 
(diverse subseturi) care le pot actualiza. 

Două seturi, M şi N, de exemplu, se suprapun (conform teoriei) dacă au aceleaşi 
tipuri de poziţii libere care trebuie actualizate de diverse elemente. Partea care nu se 
suprapune (nu apare la intersecţia celor două seturi) corespunde opoziţiei celor două 
scenarii. Definirea formală a opoziţiei scenariilor ar fi, după Attardo et al. (2002): două 

scenarii care se suprapun (A şi B) sunt opuse dacă prin seturi complementare ale 
intersecţiei lor putem să localizăm două subseturi (C şi D), astfel încât elementele 
aparţinând subseturilor C şi D să fie antonime. 

In teoria mai complexă a grafurilor, prezentarea formală a scenariilor este diferită, 
într-o mare măsură, de cea anterioară realizată ca seturi. Grafurile sunt seturi de noduri 
(vertex) şi de muchii (edges), unde muchiile reprezintă perechi de noduri legate. Se spune 
câ două grafuri/scenarii, S| şi S 2 , se suprapun dacă împart cel puţin o muchie ( e ) şi două 
noduri adiacente acesteia. 

3.2.2. Ilustrări 

Primul exemplu este unul dintre cele mai citate şi comentate bancuri din literatura 
despre umor: 

(1) - Domnul doctor este acasă? întrebă pacientul cu o şoaptă guturală. 

- Nu, îi răspunde în şoaptă tânăra şi drăguţa soţie a doctorului, intră repede, (t.n.) 

De exemplu, în figura 3, C reprezintă un subset al Iui A care are trăsătura {amant} 
(în diagramă, în limba engleză L - lover ), pe când D este un subset al Iui B care are 
trăsătura {doctor}. Cele două subseturi sunt clar opuse şi contribuie Ia opoziţia celor două 
scenarii 20 . Elementul de suprapunere AB este reprezentat de {vizita la domiciliu} . 



Figura 3 (set, diagramă Venn, apud Attardo et al. (2002)) 



have sex 
partner 


Figura 4 (graf, apud Attardo et al (2002); numai vârfurile au nume) 

(2) O soţie este ca o umbrelă. Mai devreme sau mai târziu iei un taxi. (t.n.) 

Reprezentarea printr-un graf a bancului de mai sus ( apud Attardo et al. 2002) este 
în figura 5, graful ilustrând paralelismul ca mecanism logic. Cu negru sunt marcate 


0 Krikmann (2006: 52) observă că scenariile opuse nu sunt de fapt doctor - amant , ci pacient amant. 

nodurile actualizate în text . Muchiile îngroşate reprezintă legăturile explicite, cea 
punctată legătura implicită. 



Figura 5 

3.2.3. Competenţă şi colaborare 
3.23.1. Raskin şi Attardo 

V. Raskin , în detaliata sa teorie a scenariilor semantice ale umorului (N851 
feută ideea competenţei umoristice. Teoria semantică a umorului este realizată pentru a 
deî a intuiţia vorbitorului nativ cu privire la umor sau, cu alte cuvinte , competenţa sa 
oristică. Teoria încearcă să definească conceptul de funniness şi este formulată pentru 
Dm unitate ideală emiţător-receptor, persoane care au acelaşi simţ al umorului. Această 
? a unei comunităţi ideale E-R este întărită de Attardo, colaboratorul lui Raskin 
>rul care a dezvoltat teoria: pentru teoria menţionată (SSI'II), competenţa umoristică 
eşte un emiţător/receptor ideal, care nu este afectat de abordarea unor probleme 
ile sau sexuale , care nu este deranjat de subiecte obscene, care nu se plictiseşte Je 

nodurile actualizate în text. 
punctată legătura implicită. 


Figura 5 


Muchiile îngroşate reprezintă legăturile explicite, cea 



3.2.3. Competenţa şi colaborare 
3. 2. 3.1. Raskin şi Attardo 

V. Raskin, în detaliata sa teorie a scenariilor semantice ale umorului (1985), 
discută ideea competenţei umoristice. Teoria semantică a umorului este realizată pentru a 
modela intuiţia vorbitorului nativ cu privire la umor sau, cu alte cuvinte, competenţa sa 
umoristică. Teoria încearcă să definească conceptul de jimniness şi este formulată pentru 
o comunitate ideală emiţător-receptor, persoane care au acelaşi simţ al umorului. Această 
idee a unei comunităţi ideale E-R este întărită de Attardo, colaboratorul lui Raskin şi 
autorul care a dezvoltat teoria: pentru teoria menţionată (SSTH), competenţa umoristică 
priveşte un emiţător/receptor ideal, care nu este afectat de abordarea unor probleme 
rasiale sau sexuale, care nu este deranjat de subiecte obscene, care nu se plictiseşte de 
aceste subiecte, şi, fapt considerat important de cei doi teofe.ticieni, care nu a mai auzit 
gluma (Attardo 1994: 197). Se poate spune că în teoriile lui Raskin şi Attardo avem 
de-a face cu un model cognitivist (Raskin (1985) îl numeşte “ a mechanical 
symbol-manipulation device ”, un instrument mecanic de manipulare a simbolului). 

In ciuda emfazei asupra opoziţiei şi a re-interpretării în SSTH şi în GTVH, Raskin 
şi Attardo au avut'în vedere şi problema aspectului cooperativ, construind un principiu 
pentru glumă: „vorbitorul şi ascultătorul [în contextul unor glume explicite] nu sunt atenţi 
numai la umor, ci şi unul la celălalt. Sunt amândoi activi, angajaţi conştient şi cooperativ 
în spunerea glumei în paradigma comunicării non-bona-fide... [ascultătorii] percep intenţia 
vorbitorului ca o încercare de a-i face să râdă. Ca urmare, ascultătorii vor căuta 
ingredientele necesare glumei în afirmaţia vorbitorului” (Attardo 1994: 37, t.n.). Attardo, 
în prezentarea GTVH, propune, după modelul lui Grice, maximele pe care ar trebui să le 
respecte un locufor pentru a realiza o glumă bună. Sunt maximele care ar guverna 
sistemul paralel comunicării normale, acela instituit de non-bona-fide\ 

1) maxima cantităţii - să dai cantitatea exactă de informaţie necesară pentru 

glumă; 

2) maxima calităţii - să spui numai ceea ce este compatibil cu lumea glumei; 

3) maxima relevanţei - să spui numai ceea ce este relevant pentru glumă; 

4) maxima manierei - să spui gluma eficient. 

Maximele lui Attardo se apropie de abordarea lui R. Giora (infra), dacă primele trei 
maxime sunt legate de cantitatea de informaţie şi de modalitatea de organizare a acesteia 
în text, nu este clar ce înseamnă „să spui gluma eficient”, care este (sunt) efectul 
(efectele) pe care îl(le) are în vedere teoreticianul. 

Dynel (2008a: 168) consideră că aceste maxime paralele avute în vedere de Raskin 
şi Attardo sunt o complicaţie metodologică superfluă (de altfel, Raskin a abandonat 
această propunere, după cum notează şi Attardo 1994). Cei doi cercetători îi atribuie lui 
Grice importanţa relevanţei în formularea Principiului Cooperării, pe când la Grice 
importantă este raţionalitatea. Dynel ( ibidem : 171-172) consideră că dihotomia bonu-fide 
- non-bona-fide propusă de Raskin şi Attardo nu este una funcţională, umorul nefiind 
exclus din modelul cooperării al lui Grice (există instanţe ale umorului purtătoare de sens, 
de informaţie). Din moment ce comunicarea serioasă şi cea umoristică se pot combina, nu 
ar trebui să se vorbească de două moduri diferite de comunicare 21 . în discutarea umorului 
în context (umorul conversaţional, cu trimitere la Tannen 1984), Attardo (1994: 318) 
afirmă că, în realitatea comunicării serioase ( bona-fide ), există inserţii de tip non-bona-fide 
(de tipul glumelor), dar observaţia pare să rămână izolată în ansamblul teoretic al SSTH şi 
GTVH. 

3.23.2. Alte teorii despre competenţa umoristică. Deplasarea spre componenta 
socială 

Umorul poate fi comparat cu un triptic ale cărui laturi - răspunsul, structura şi 
dispoziţia - sunt strâns legate între ele. J. Hay (2001; vezi infra) vorbeşte despre 
strategiile de sprijin pentru umor, unele bazate pe implicaţii scalare (comunicative). Cele 
patru implicaţii pe care le prezintă sunt: 1. recunoaşterea; 2. înţelegerea; 3. aprecierea şi 
4. acordul cu mesajul glumei, primele trei aflându-se într-o relaţie de implicaţie logică 
(cf. Zafiu 2007b). 

D. Perlmutter afirmă că incongruenţa poate consta nu numai în scenariu, ci şi în 
stilul prezentării locutorului, manieră, emfază, expresiile sale faciale (Perlmutter 2002: 
155). Există însă întotdeauna potenţialul incongruenţei, care se construieşte pe 
înţelegerea/neînţelegerea receptorului. Recunoaşterea faptului că umorul are o natură 
interacţională a permis studiul acestuia din perspectiva comunicării verbale. Dar este 
nevoie de o gândire logică pentru ca această incongruenţă în umor să devină aparentă. 
Plecând de la natura interacţională a umorului şi de la încălcarea maximelor principiului 
cooperativ pe care le presupune acesta, se fac următoarele observaţii: cea mai evidentă 
încălcare a maximelor lui Grice o reprezintă formula explicită prin care emiţătorul 
întreabă dacă receptorul a auzit gluma: este primul pas spre cooptarea audienţei, 
pregătirea acesteia să ignore cel puţin două dintre maximele lui Grice. De dragul de a 
asculta şi de a spune o glumă, participanţii realizează o „conspiraţie” temporară: sunt de 
acord să suspende standardele obişnuite pe baza cărora funcţionează comunicarea 
verbală. Regulile acestui tip de contract social pe care-l impune astfel gluma sunt destul 
de severe: nu numai pretenţia locutorului de a spune adevărul este suspendată, dar se 
suspendă şi evaluarea critică pe care ar trebui să o realizeze interlocutorul (Perlmutter 


21 “Ihe postulate of humour - CP and non-bona-fide communication appears to be a redundant terminologica! 
complication since jocular communication nicely falls into the Gricean model” (Dynel 2008a: 181 ). 

2002: 157). „Sacrificiul” receptorului este mai mare decât o simplă suspendare a 
neîncrederii: receptorul trebuie să se pregătească să suspende o varietate largă de 
prerogative cotidiene, care pot să cuprindă exprimarea opiniilor despre comportamentul 
imoral, simpatii politice etc., la care se fac aluzii în glumă. Locutorul sau interlocutorul 
poate să-şi folosească sau să-şi schimbe gândirea logică - umorul presupune uneori 
realizarea unor raţionamente pentru a înţelege poanta finală, alteori nefiind nevoie de 
deducţii logice, a căror utilizare ar avea drept consecinţă pierderea farmecului glumei. 
Pentru Perlmutter, trebuie respectate cel puţin două cerinţe: cel care ascultă gluma să aibă 
abilităţi de interpretare, cel care spune gluma să ştie să o spună bine (ibidem: 167). 
Desigur, E trebuie să aibă numeroase calităţi pentru a reuşi să amuze, una dintre calităţile 
necesare fiind „să povestească” cât mai bine, adică să aibă la îndemână cele mai potrivite 
strategii (vezi infra, teoriile umorului conversaţional). 

R. Giora vorbeşte despre „creşterea marcată a informativităţii” poantei finale faţă 
de restul glumei (vezi infra). Ascultătorii aleg probabil instinctiv o interpretare 
alternativă, pentru că realizând acest lucru se creează un efect umoristic. Din această 
perspectivă, poanta finală nu este o criză a interpretării care determină o retragere, ci o 
oportunitate care permite unui ascultător angajarea într-o colaborare cu vorbitorul în 
crearea umorului (logica socială 22 din spatele glumei). 

Alegerea, prin definiţie, va pune întotdeauna în lumină contrastele şi, într-o 
anumită măsură, este creată de aceste contraste. Totuşi, nu contrastul în sine, ci valoarea 
intrinsecă a opţiunilor disponibile conduce procesul de decizie; avem nevoie de baze de 
evaluare a acestor opţiuni, dacă atractiv itatea lor ca interpretări trebuie explicată. Logica 
socială ar permite unei teorii să formuleze interpretarea ţinând seama de preocupările 
specifice ale ascultătorului şi de prejudiciile care i se pot aduce acestuia (Veale 2004: 
422 ; cf., infra , legătura dintre umor şi impoliteţe). 

După Paulos ( apud Veale 2004: 425) cel care spune glume utilizează procedeul 
sub-specificării (omite informaţii relevante) pentru a construi un peisaj care suportă 
multiple traiectorii şi care ghidează ascultătorul pe o traiectorie care asigură faptul că va 
fi experimentată o discontinuitate surprinzătoare. Pentru multe glume este mai potrivită 
considerarea locutorului şi a alocutorului drept „conspiratori de bunăvoie”, care 
modelează împreună traiectoria naraţiunii, poate pentru a înşela _o a treia persoană, un 
personaj din acea naraţiune (cf. Niculescu 1980, Genette 2002). Unele structuri narative 
şi, implicit, unele interpretări vor urma traiectorii mai satisfăcătoare decât altele. Condiţia 
socială înseamnă acceptarea naraţiunilor în care pretenţiile sunt abandonate, autoritatea 
excesivă este înşelată, modestia este răsplătită şi aroganţa pedepsită (vezi infra , 
Triezenberg 2004, stereotipia). în acest caz nu ar trebui să fie surprinzătoare preferinţa 
unui ascultător, atunci când are libertatea de a alege, pentru o interpretare cu cea mai 
adecvată (subiectiv) traiectorie. Glumele despre muncă, ce-1 au ca ţintă pe şeful dictator 
sau munca lipsită de speranţă a colegului inept, prind mai bine receptorii când aceştia 
împărtăşesc punctul de vedere al vorbitorului, alegând interpretarea sarcastică/cinică (vezi 
supra teoria superiorităţii). 


22 Cf. Charaudeau (2006: 40) : « Le dedoublement de vision que Pacte humoristique opere sur le monde 
social n a de raison d etre que si celle-ci est donnee en partage â un autre dans la communion d’une meme 
mise en cause du monde ou des personnes ». 

Chiar atunci când o glumă nu are o astfel de victimă se poate, după Freud, ca 
aceasta să servească drept mijloc colaborativ, pentru a ataca un subiect tabu. în multe 
privinţe, glumele sunt ca bârfa: locutorilor le place să spună glume şi le place să audă 
glume noi. Ca subiect de bârfa, unele poveşti sunt mai contagioase decât altele, şi, la fel 
ca în cazul glumelor, locutorii sunt tentaţi să fie cei care le răspândesc. O poveste despre 
o aventură a unui coleg cu tânăra şi drăguţa soţie a unui doctor este o bârfă bună, dar o 
poveste despre tuşea acelei persoane nu are aceeaşi valoare. Poveşti ca aceasta din urmă 
nu se ridică niciodată la nivelul de bârfa, lipsindu-i o traiectorie suficient de satisfăcătoare 
pentru a-i transforma pe ascultători în conspiratori dornici de a afla mai multe (Veale 
2004: 426; vezi supra teoria eliberării). 

32.4. GTVHşi analiza caricaturilor 

3.2.4.I. Mecanisme de interpretare. Dificultatea abordării componentei estetice 
vizuale 

Printre studiile generale privind interacţiunea verbal-vizual, din perspectiva GTVH, 
Hempelmann/Sampson (2008) trec în revistă principalele direcţii de cercetare legate de 
caricaturi. Definiţia de lucru propusă pentru obiectul de studiu este următoarea: “Cartoons 
are understood as humor-carrying visual/visual-verbal picture, containing at least one 
incongruity that is playfully resolvable in order to understand their punch line” 
(Hempelmann/Sairison 2008: 614). Se consideră că există şi jocuri vizuale ( visual puns ), 
definite asemănător celor verbale: “one visual element signifies two meanings 
simultaneously, or in other words, activates two scripts at the same time” ( ibidem : 615), 
ceea ce ar însemna că silepsa (mecanismul care permite activarea simultană a două 
sensuri) funcţionează atât verbal, cât şi vizual (n.n.). 

Componenta estetică este considerată o experienţă afectivă bazată pe selecţii 
cognitive, evaluări şi preferinţe afective; estetica verbală şi cea vizuală sunt tratate diferit, 
distincţia fiind realizată în funcţie de modul diferit în care produc efecte - de exemplu, 
reacţii emoţionale ( ibidem : 624). Una dintre cauzele care îngreunează analiza influenţei 
aspectelor estetice asupra proceselor afective şi cognitive este dificultatea aprecierii 
obiective. Dacă, în cazul caricaturilor, unele aspecte estetice ar fi tratate separat - ca, de 
exemplu, diferenţa dintre formele rotunjite şi reprezentarea foarte realistă -, atunci 
acestea ar putea fi mai uşor accesibile şi operaţionalizate. Stilul de a desena poate crea 
sau provoca o atmosferă care să amplifice sau să diminueze gradul de amuzament. Unele 
proprietăţi estetice (cum ar fi, de exemplu, liniile simple sau rotunjite) pot facilita 
recunoaşterea unei intenţii umoristice ( ibidem : 625). 

De cele mai multe ori, elementele formale şi cognitive ale caricaturilor nu pot fi 
separate, interacţiunea acestor dimensiuni fiind complexă. Acesta poate fi unul dintre 
motivele pentru care nu există studii sau teorii care să abordeze influenţa esteticului 
asupra procesării umorului ( ibidem : 625-626), alături de dificultatea de cuantificare şi de 
transformare în concepte operaţionale a elementelor estetice. Autorii citaţi consideră că 
elementele estetice nu sunt esenţiale pentru umor (acesta fiind o experienţă cognitivă 
independentă, în principiu, de estetic), dar îl pot amplifica 23 . Elementele estetice au 


1 u we claim Ihat aesthetics elements are non-essential to humor, which is a cognitive cxperience that 
defmitely can be enhanced by aesthetic factors, but is in principie independent of it”. 

impact asupra dimensiunii afective: modul în care este realizat desenul unei caricaturi 
duce la aprecierea (sau lipsa aprecierii) stilului şi la amplificarea sau reducerea 
amuzamentului produs (ibidem: 626). 

in cazul caricaturilor, elementele care declanşează umorul nu au o dispoziţie 
liniară; astfel se pot separa procesele cognitive în diverse stadii, urmărirea succesiunii lor 
fiind mai uşor de realizat decât în cazul umorului verbal ( ibidem: 626). 

Se consideră, de asemenea, că rezolvarea incongruenţei/incongruităţii este 
întotdeauna parţială, logica umoristică fiind Jucăuşă” sau deficitară (playful, or faulty). 
Umorul bazat pe incongruenţă-rezolvare este apropiat, dar distinct de rezolvarea 
completă, pe când umorul bazat pe nonsens (absurd) este mai apropiat de lipsa totală a 
rezolvării, deşi există presupunerea unei rezolvări ( ibidem: 627). 

Autorii citaţi sugerează tratarea diverselor mecanisme descrise pentru caricaturi 
(rimă homomorfică, rimă metamorfică, joc homomorfic, juxtapunere radicală, deplasare 
(substituire), hibridizare, paradox, exagerare, substituţie parte/întreg, parodie, 
simplificare 24 etc.) sub parametrul mecanismelor logice din KR. Aceste mecanisme 
descriu relaţia dintre două scenarii opuse sau regula cognitivă care trebuie recunoscută 
pentru înţelegerea poantei finale ( ibidem : 628). Deşi unele mecanisme enumerate pot fî 
considerate mecanisme logice, nu considerăm că toate au acelaşi statut; de exemplu, 
parodia ca modalitate de a crea o meta-naraţiune ar aparţine mai mult intersecţiei 
parametrului „strategie narativă” cu „limbaj”, subordonându-şi unele mecanisme logice 
(exagerarea, combinarea dintre simplificare, hibridizare, substituire etc.). 

3. 2.4. 2. De la scenarii opuse şi mecanisme logice spre cognitivism 

O încercare de aplicare a GTVH în cazul caricaturilor este realizată de Villy 
Tsakona (2009). Plecând de la cele trei moduri de realizare a caricaturilor (preluată de la 
Samson/Huber 2007: 14, apud Tsakona 2009: 1 172): 

a) partea grafică este doar o ilustrare a componentei verbale, efectul umoristic fiind 
produs în totalitate de partea verbală; 

b) partea grafică oferă informaţii care nu sunt cuprinse în cea verbală, ambele 
componente contribuind la realizarea efectului umoristic; 

c) partea grafică este esenţială pentru producerea umorului, componenta verbală 
putând să lipsească, 

autoarea îşi propune să demonstreze că nu întotdeauna transmiterea unui mesaj prin 
intermediul unei caricaturi este uşor de realizat, mesajul nefiind întotdeauna imediat 
accesibil, consecinţă a celor două coduri diferite folosite (vizual şi verbal). Tsakona îşi 
propune să îmbogăţească cadrul teoretic oferit de GTVH prin sugestii cognitiviste şi 
abordări semiotice, considerate complementare şi relevante pentru a evidenţia rolul 
imaginii în realizarea efectului umoristic (Tsakona 2009: 1172). Ideea de a realiza un 
model teoretic aplicabil atât umorului verbal, cât şi celui vizual, apare atât la Lessard 
1991 (citat de Tsakona 2009 cu cele două mecanisme comune jocurilor de cuvinte şi 


24 “homomorphic rhyme, metamorphic rhyme, homomorphie pun, radical juxtaposition, displacement, 
hybridization, paradox, cxaggeration, part/whole substitution, parody, cxaggcration, simplification, simple 
contrast bisociation, substitution, etc." 

jocurilor vizuale - antanaclaza şi silepsa 25 ), cât şi la Attardo (1994) şi, fâră numele 
explicit, dar cu prezentarea modului de funcţionare, la Hempelmann/Samson (2008). într-un 
studiu anterior (Gavriilidou/Tsakona 2004-2005, a/?z/<7 Tsakona 2009), au fost identificate 
atât elemente verbale (exploatarea jocurilor de cuvinte, „reciclarea” unor expresii fixe, 
nume proprii şi fraze latineşti), cât şi vizuale (centrarea pe anacronisme şi 
intertextualitate, falsa interpretare a unor evenimente istorice) în traducerea în greacă a 
seriei de benzi desenate franceze Asterix. Scenariile opuse din seria cu Asterix se bazează 
mai ales pe codul verbal, pe realizarea unor personaje/situaţii incongruente şi pe 
distorsiunea datelor istorice cunoscute despre epoca avută în vedere (Tsakona 2009: 1 1 75). 

Tsakona consideră că în cazul caricaturilor din categoria (a) nu există probleme în 
aplicarea GTVH, pe când, în cazul celorlalte două categorii, interacţiunea verbal-vizual 
sau accentul pe vizual duce la o analiză mai greu de realizat. Interacţiunea celor două 
coduri semiotice poate, pe de o parte, să amplifice efectul umoristic, iar, pe de altă parte, 
să producă un efect umoristic prin juxtapunerea unor elemente verbale şi vizuale care, 
separat, duc la interpretări diferite. Mai mult decât atât, uzul unor metafore vizuale poate 
duce la umor hiperdeterminat. O metaforă vizuală derivă din combinarea unor elemente 
verbale şi vizuale care coexistă într-un context, elementele constitutive, provenind din 
cadre diferite de referinţă, pot fi incongruente şi surprinzătoare pentru aşteptările 
receptorilor ( ibidem : 1 1 80) (vezi infra , interpretarea cognitivistă). 

Umorul hiperdeterminat (pentru acest concept vezi infra , Attardo (2001a), teoriile 
lingvistice aplicate textelor literare, sitcom-urilor etc.) din caricaturi poate proveni din 
interacţiunea componentelor verbale şi vizuale sau din părţi diferite, legate tematic, ale 
desenului (nu ni se pare potrivită această separare, pentru că părţile întregului sunt 
realizate tot vizual sau prin îmbinarea vizual-verbal) - mijloacele verbale şi vizuale pot 
determina combinaţii complexe, multistratificate, generând mai mult decât o singură 
opoziţie de scenarii (Tsakona 2009: 1 183) - vezi şi observaţiile anterioare la GTVH: şi 
glumele pot fi realizate din grupări de multiple opoziţii de scenarii, nu de una singură 
(Brock 2004, vezi infra , critici Ia adresa SSTH şi GTVH). 

Tsakona consideră că observaţiile sale merg în aceeaşi direcţie cu unele analize 
cognitiviste anterioare (Brone/Feyaerts 2003, vezi infra , perspectivele cognitiviste), care 
au explorat contribuţia la obţinerea efectului umoristic a reprezentărilor vizuale şi 
verbale: urmărirea elementelor care trec din prim-plan în fundal şi invers, jocul dintre 
elementele proeminente şi neproeminente într-o primă fază, inversarea importanţei lor, 
comprimarea unor mecanisme etc. Interacţiunea verbal-vizual (sau accentul unic pe 
vizual) este dominantă atât pentru producerea mesajului umoristic, cât şi pentru 
procesarea cognitivă ( ibidem : 1 184). Astfel, pentru extinderea GTVH, Tsakona propune ca 
parametrul limbaj din KR să explice şi efectele vizuale care produc scenariile opuse şi 
rezolvarea incongruenţei. Hiperdeterminarea textuală sau punctuală (conceptele sunt 
explicate infra , în discutarea aplicaţiei GTVH textelor literare) relevă mai multe 
interpretări şi mai multe tipuri de scenarii opuse, mecanisme logice sau tipuri de limbaj 
(ca resurse ale cunoaşterii) ( ibidem : 1 1 85). 


25 Silepsa fusese considerată înainte de această dată un mecanism de bază în cele două tipuri de umor, vezi D. 
Noguez ( 1 990) 

Mecanisme ca exagerarea, contrazicerea sau metafora, sunt comune umorului 
verbal şi celui vizual. De multe ori, de asemenea, se observă anumite tipuri de combinaţii 
între verbal şi vizual: jocurile de cuvinte şi expresiile fixe reluate (trecerea literal-figurat) 
se folosesc de metaforele vizuale, aceasta explicându-se prin faptul că la bază se află 
analogia şi metafora conceptuală. Pe lângă aceste elemente, se consideră că decodarea 
cerc şi se bazează pe cunoaşterea în detaliu a informaţiilor sociale şi culturale exploatate 
pentru obţinerea umorului. Scenariile opuse folosite în caricaturi se bazează, explicit, pe 
cunoaşterea de către receptori a realităţii (în cazul analizei citate, realităţile socio-politice 
greceşti). Umorul caricaturilor, ca şi celelalte tipuri de umor, este dependent cultural şi 
contextual 26 ( ibidenr. 1 1 86). 

3.2.5. Critici la adresa SSTH şi GTVH 

Conform teoriei scenariilor a lui Raskin, sunt necesari cinci factori pentru umorul 
verbal: 1) o trecere de la comunicarea bona-fide la cea non-bona-fide\ 2) textul unei 
glume intenţionate; 3) două scenarii (parţial) suprapuse, compatibile cu textul; 4) o relaţie 
de opoziţie între cele două scenarii; 5) un declanşator evident sau implicit, care să 
realizeze relaţia opusă. Deşi funcţionează foarte bine pentru glumele ficţionale, această 
teorie nu explică tot umorul verbal. Motivul: glumele ficţionale „pregătite” (bancurile) 
sunt un tip sofisticat de umor verbal, cu trăsături care nu sunt comune şi altor tipuri de 
umor verbal. 

Teoria lui Raskin porneşte din două surse principale: o teorie semantică bazată pe 
scenarii şi o colecţie de glume ficţionale. Glumele ficţionale ( canned jokes) sunt texte 
repetabile care pot fi înţelese fără a şti nimic în legătură cu situaţia în care au fost spuse, 
diferite faţă de umorul situaţional în care „trebuia să fi fost acolo”. Totuşi, sunt riscante 
concluziile despre întregul umor verbal studiind numai glume ficţionale preparate. 
Glumele ficţionale pot avea trăsături care nu sunt împărtăşite şi de altejjpuri de umor 
verbal (Morreall 2004: 394). 

Analiza scenariilor ridică problema limitelor unui scenariu activat. Acest lucru este 
evident când atât Attardo, cât şi Raskin arată că un scenariu poate include alte scenarii, 
lucru care face dificil de limitat evocarea aproape nelimitată de scenarii înrudite. Dacă 
problema analitică semnalată mai sus poate pune în pericol claritatea analizei celor două 
scenarii (putem afirma cu certitudine că o glumă este bună datorită opoziţiei celor două 
mari scenarii şi nu datorită unei anumite constelaţii de 3-4 subscenarii?), această linie de 
gândire deschide un câmp interesant de cercetare: manipularea umoristică a structurii 
interne a scenariilor, ca o combinare complexă de micro-scenarii. Sugestia făcută de 
Brock (Brock 2004: 360) este să se combine claritatea analizei SSTH cu o analiză 
detaliată a (a) manipulării în cadrul scenariilor şi a (b) constelaţiilor complexe de mici 
scenarii din spatele analizei celor două scenarii mari. 


26 “If the Scripts opposed are not easily recognized and widely known, humor cannot be understood (see, 
among others, I lodge and Mansfield, 1985; Raskin, 1985; Davies, 1998; Mitchell, 2007). In the case of the 
Greek data considered, the humor would be totally incomprehensible even to a Greek audience, ifthey were 
not familiar with the events and situations encoded verbally and/or visually. Cartoon humor, as most humor 
and humorous genres, is cvidcntly contextually and culturally bound (see also Morrison, 1992; Abe, 1998; El 
Refaie, 2003; Giarelli and Tulman, 2003; Plumb, 2004)”. 

Ca operă ficţională, o povestire este, ca şi gluma, tot o comunicare non-bona-fide. 
Dar povestirea nu este întotdeauna amuzantă. Aşa că trecerea de la un scenariu la altul şi 
comunicarea non-bona-fide nu sunt condiţii suficiente pentru umorul verbal. 

importantă este interpretarea umorului în conversaţie, nu numai analiza textelor 
glumelor, facându-se abstracţie de situaţia în care au fost spuse şi de participanţi. 
Participanţii la interacţiunea verbală se pot angaja într-un astfel de umor verbal fără a 
spune că aceasta cere reinterpretare şi fără a trece Ia o comunicare non-bona-fide spunând 
ceva ambiguu sau fals. Un indicator al faptului că nu există schimbări de scenariu în 
astfel de povestiri amuzante este lipsa poantei finale, a declanşatorului compatibil cu două 
scenarii, care să-I determine pe ascultător să treacă de la un scenariu la altul. De aceea 
este mai uşor ca locutorul să povestească ceva amuzant decât să spună glume. Dacă un 
participant spune o glumă, intervine un moment critic de reinterpretare. înlănţuirea de 
evenimente, alegerea cuvintelor, chiar şi numărul de cuvinte este important, şi cu toate 
acestea există riscul dezamăgirii. Dacă se povesteşte ceva, nu există în mod necesar o 
poantă finală, povestirea având un plus de flexibilitate, riscul dezamăgirii alocutorului 
fiind redus. O altă diferenţă importantă între povestirile amuzante şi glumele ficţionale 
este aceea că povestea amuzantă poate fi repetată în cadrul istoriei conversaţionale 
comune (Morreall 2004: 396; vezi infra, 3.7., observaţiile vizând umorul conversaţional). 

Uneori participanţii Ia o interacţiune verbală aud o frază ca un întreg, înţeleg ce 
înseamnă, dar conştientizează faptul că nu este o afirmaţie serioasă, ci o glumă. Acest fapt 
nu implică însă o schimbare a scenariilor, ci o posibilă trecere într-un mod non-bona-fide 
al comunicării. Umorul se produce printr-o trecere (shift) pragmatică, nu semantică. 

în ciuda succesului cu care SSTH şi GTVH au fost aplicate pentru explicarea 
glumelor ficţionale pregătite, acestea nu se aplică la fel de bine şi umorului 
situaţional/conversaţional (Morreall 2004: 399). Reluăm astfel ideea lui Veale (2004: 
426) privind logica socială, mecanism care ar trebui elucidat ca parte fundamentală a 
teoriei în sine. Situaţia şi strategia narativă ar putea fi integrate şi unor resurse ale 
cunoaşterii sociale, care să explice cum situaţiile specifice şi traiectoriile narative sunt 
amuzante şi atrăgătoare fără a fi nevoie de o opoziţie ( ibidem ). 

După Zafiu (2007b: 498), surpriza cognitivă nu este decât o condiţie necesară a 
efectului de umor, valorile implicate şi prezenţa afectivităţii fiind „componente esenţiale 
ale actului umoristic, într-un dozaj anume’ 5 (o discuţie pe larg, infra , în capitolul dedicat 
umorului conversaţional). 

3.3. Teorii cognitiviste 

Conceptele cu care operează cognitiviştii, în cazul analizei umorului, sunt atât de 
generale, încât se aseamănă, inevitabil, cu aspecte diverse din teoriile deja existente. Deşi 
aplicată asupra unor caricaturi sau bancuri (tipuri de umor convenţional), analiza aceasta 
cognitivistâ poate fi utilă şi pentru alte tipuri de texte (de exemplu, umor 
conversaţional), tocmai datorită generalităţii conceptelor operaţionale. Analiza 
cognitivistâ explică modul în care se realizează/decodează un „text” umoristic. Aplicând 
conceptele operaţionale cognitiviste, explicaţiile obţinute sunt destul de ample, destul de 
incomode pentru analiza unor texte mai extinse. Există însă numeroase clemente care 
trebuie reţinute: spaţiile mixte (integrarea conceptuală), modelele culturale, mecanismele 

de interpretare, hiper- şi ne-înţclegerea etc. Dyncl (2008c) afirma că studiile lingvistice 
ale umorului nu trebuie să se bazeze în întregime pe teoriile lingvisticii cognitive, ci să 
apeleze la concepte/sugestii teoretice viabile, care facilitează explicarea mecanismelor 
umorului. 

3.3.1. Teoria relevanţei (RT - relevance theory) şi umorul 

Apărătorii teoriei relevanţei ( Relevance Theory , Sperber/Wilson 1986) comentează 
importanţa acestei teorii pentru studiile legate de umor nu prin susţinerea punctului de 
vedere conform căruia umorul este o proprietate a textului, ci printr-unul opus: textele 
sunt numai indirect amuzante, fiind importantă înţelegerea proceselor mentale ale 
receptorului atunci când interpretează un text, procese din care derivă efecte amuzante 
(Curco 1997, apud Yus 2003: 1327). „Responsabilitatea” pentru bucuria umorului 
aparţine receptorului, fiind nevoie de o interacţiune dependentă de context între anumite 
circumstanţe cognitive {particular cognitive environments) şi abilitatea umoristului care 
poate predicta operaţiile cognitive din mintea receptorului (Yus 2003: 1327). 

Wilson (1994: 44, apud Yus 2008: 139) sintetizează ideile de bază ale RT astfel: 
(a) orice enunţ are o varietate de interpretări posibile, compatibile cu informaţia codată 
lingvistic; (b) nu toate interpretările se produc simultan; unele necesită un efort de gândire 
mai amplu; (c) receptorii au un singur criteriu general pentru a evalua interpretările; (d) 
acest criteriu este suficient de puternic pentru a exclude interpretările care nu-i corespund, 
păstrând-o doar pe aceea care îndeplineşte condiţiile necesare; după ce această 
interpretare este găsită, receptorul nu mai caută o alta. 

Aceste calităţi ale comunicării sunt exploatate de umorişti; aceştia pot prevedea 
care interpretare poate fi aleasă de către receptori şi ştiu că receptorii vor fi surprinşi 
atunci când interpretarea lor va fi pusă sub semnul întrebării sau invalidată (Yus 2008: 
139). 

FrY us propune o clasificare a glumelor ţinând seama de ansamblul RT, urmărind 
dacă intenţia umoristului de a crea un efect umoristic este centrată a) asupra amplificării 
capacităţii receptorului de a obţine conţinutul explicit al glumei (explicatura), b) asupra 
recuperării de către receptori a asumpţiilor contextuale şi a derivării implicaţiilor 
contextuale (implicaturi) sau c) asupra unei combinaţii a celor două. Yus propune patru 
tipuri de glume: (a) glume bazate pe interpretarea explicită a conţinutului sau pe o 
interpretare explicită alternativă; (b) glume care generează umor prin intermediul 
„ciocnirii” conţinutului explicit cu informaţiile implicite recuperate din context; (c) glume 
bazate pe abilitatea receptorilor de a extrage informaţii implicite din context pentru a 
putea realiza deducţiile pragmatice (implicaturile); (d) glume a căror sursă principală o 
reprezintă consolidarea sau invalidarea unor informaţii de fond comun împărtăşit social - 
informaţii legate de societatea pe care o reprezintă receptorii ( ibidem : 142). 

Primul tip de glume, căruia Yus îi acordă cea mai mare atenţie, este numit „punerea 
sub semnul întrebării a interpretării explicite” (< explicit interpretation questioned). Yus 
consideră că, pentru o abordare a glumelor din perspectiva RT, este interesantă 
manipularea recuperării de către receptori a informaţiilor explicite. Această recuperare se 
poate realiza mai întâi prin identificarea secvenţelor de cuvinte, independentă de context, 
apoi prin fortificare inferenţială (atribuirea unui referent, dezambiguizare), conducând la 
explicatură şi la atribuirea de atitudini şi intenţii (explicaturi de nivel înalt) ( ibidem : 143). 

Mecanismele implicate în primul tip de glume ar fi următoarele: 1) forma logică - 
uneori aceasta nu este suficientă pentru o interpretare validă a glumei, identificarea 
secvenţelor gramaticale putând fi independentă de context; 2) atribuirea referinţei 
(reference assignment)\ 3) dezambiguizare; 4) ajustare conceptuală ( conceptual 
cidjustment) - conceptul poate fi privit într-un sens mai larg sau mai restrâns; de ex. 
metaforele; 5) explicaturi de nivel înalt ( higher-level explicatures ) (Yus 2008: 145-151). 
Deşi sunt prezentate separat, fiecare putând reprezenta o modalitate suficientă de a 
explica o glumă, aceste mecanisme par a fi ierarhizate, ca parte a unui proces care începe 
cu forma logică şi se încheie cu găsirea explicaturilor de nivel înalt. 

Cel de-al doilea tip de glume (interpretarea explicită contrastând cu asumpţiile 
contextuale - “explicit interpretation clashing with contextual assumptions”) şi cel de-al 
treilea (jocul presupoziţiilor şi al implicaturilor - “implicated premises and implicated 
conclusions at work”) ( ibidem : 151-152) par bazate, în întregime, pe importanţa 
deducţiilor şi a contextului în interpretarea umoristică. în cel de-al patrulea tip de glume 
(vizând asumpţiile enciclopedice ale fondului de cunoştinţe - “targeting background 
encyclopedic assumptions”), Yus urmăreşte o categorie în care miza este reprezentată de 
informaţiile enciclopedice, de calităţi stereotipe, stocate în mentalul receptorilor ca 
scheme culturale legate de societate şi de roluri şi activităţi umane. Glumele din această 
categorie sunt folosite cu intenţia de a consolida, contrazice, elimina sau reaminti 
calitatea colectivă a unei informaţii - Yus (în alte articole) a studiat acest tip în contextul 
comediei de tip stand-up. Autorul afirmă că una dintre sursele umorului în acest caz ar fl 
reafirmarea unor stereotipii culturale sau accentuarea ideilor private drept reprezentări 
culturale colective, împărtăşite de mai mulţi membri ai societăţii ( ibidem : 153-154). Nu 
considerăm că acest tip de umor ar fi lipsit de forme ale implicitului (implicaturi şi 
presupoziţii); afirmarea continuă a unui teritoriu comun, crearea unui sentiment de 
insider, dezvoltarea clară a unor tipuri de statut insider vs outsider etc. sunt legate de 
diverse forme ale implicitului. Clasificarea realizată de Yus poate fi aprofundată şi 
extinsă din perspectiva pragmaticii lingvistice, depăşind cadrul teoriei relevanţei. 

3.3.2. Informativitatea marcată 

In articolul în care discută ironia ca negaţie indirectă, Rachel Giora (1995) propune şi 
un model de analiză a glumelor. Discuţia teoretică despre ironie şi glume trece printr-o 
prezentare a condiţiilor unui discurs bine format. 

După R. Giora, un discurs este bine format dacă şi numai dacă: 

a. se supune cerinţei de relevanţă ( Relevance Requirement ), încât toate mesajele sale să 
poată fi interpretate în relaţie cu tema discursului ( Discourse Topic). Această temă reprezintă 
o generalizare, de preferinţă explicitată, plasată la începutul textului. Funcţionează ca un 
punct de referinţă faţă de care toate mesajele sunt enunţate şi depozitate; 

b. se supune condiţiei de in formaţi vi tate gradată ( Graded Informat iveness Condition) 
care prevede ca fiecare propoziţie să fie mai (sau cel puţin nu mai puţin) informativă decât 
cea precedentă. Un mesaj este considerat informativ dacă are proprietăţi neîmpărtăşite cu 
mesajele anterioare, care, la rândul lor, permit reducerea posibilităţilor la jumătate; 

c. marchează orice deviaţie de la relevanţă şi de la in format ivitatea gradată cu un 
conector semantic explicit (de exemplu: „apropo”, „până la urmă”). 

Condiţiile pentru ca o glumii să fie bine formată, iniţial prezentate într-un articol din 
1991, sunt legate prin aceeaşi formulă „dacă şi numai dacă”: 

a. textul se supune cerinţei de relevanţă; 

b. textul încalcă cerinţa de in formaţi vitate gradată, terminându-se cu un mesaj marcat 
informativ, respectând un principiu aparte, cerinţa de informaţi vitate marcată (the Marked 
Informat iveness Requirement ); 

c. textul îl obligă pe receptor să anuleze prima interpretare nemarcată şi să proceseze 
o a doua interpretare marcată, fenomen care se supune condiţiei de anulabilitate ( the 
Cancellability Condition). 

Prima condiţie ar garanta relevanţa ultimei interpretări pentru tema discursului, cea 
de-a doua pretinde ca finalul glumei să conţină un element marcat din punct de vedere 
informativ, element neaşteptat. Trecerea, în cadrul glumei, nu se face gradual spre elementul 
cel mai informativ (elementul cel mai marcat al discursului), ci abrupt şi surprinzător. 

în cazul textelor amuzante literare, al scheciurilor de televiziune sau al oricăror 
texte amuzante care nu se bazează pe o poantă finală cerinţele ar fi diferite de cele ale 
glumelor şi foarte similare celor ale unor texte „bine formate”, dar necesitând 
introducerea unui nou principiu care să explice poantele interne. 

Ca şi în cazul ironiei, structura glumei diferă de cea a unui discurs informativ 
standard, atât ironia, cât şi gluma fiind amuzante prin încălcarea cerinţei de informativitate 
gradată 27 . Componenta marcată a unei glume este mai puţin relevantă, dar nu irelevantâ 
(Giora 1991: 470). Informativitatea marcată, la R. Giora, este definită în termeni teoretici 
prototipici. Membrii mai puţin informativi, prototipici, sunt membrii nemarcaţi ai unui 
set dat - ei reprezintă cel mai bine setul, iar membrii cei mai surprinzători sunt 
consideraţi cei marcaţi în acea categorie 28 ( ibidem : 469). 

Transferată în analiza discursului, cu cât un cuvânt/o frază/o propoziţie aduce o 
cantitate mai mare de extra-informaţie, prin comparaţie cu textul care îl/o precedă, cu atât 
este mai informativ (informativitatea fiind invers proporţională cu probabilitatea 
(psihologică)). 

Ipoteza inovaţiei optime pe care Giora a expus-o aduce ideea că un stimul ar fi 
optim dacă ar implica (a) un răspuns nou la un stimul familiar, dar (b) astfel încât ar 
permite recuperarea automată a unui răspuns proeminent ( salient ) legat de acel stimul, 
încât similaritatea şi diferenţa dintre nou şi evident să poată fi calculabilă (recunoscută) 29 . 

Câteva observaţii legate de teoria lui R. Giora: nu întotdeauna ironia este amuzantă, 
aşa cum s-a văzut în prezentarea părerilor despre comic, ironie şi umor (supra)\ dacă 
aplicăm regulile expuse mai sus unor glume descriptive sau unor glume bazate pe jocuri 
de cuvinte, acestea nu vor putea fi catalogate drept glume; numai cele narative s-ar 

27 “Jokes and point-stories are markedly informative. Their final informative messages are marked in that they 
are too distant, in terms of the number of similar features, from the messages preceding them” (Giora 1991: 
469). 

28 “[T]he least informative, i.e. prototypical, members are the unmarked members of a given set - they best 
represent the set and are most accessible. The most informative, i.e. least accessible, least typical or rather 
most marginal and most surprising members are considered marked in that category” (Giora 1991: 469). 

29 “A stimulus would be optimally innovative if it involves a) a novei response to a familiar stimulus, but b) 
such that would also allow for the automatic recoverability of a salient response related to that stimulus so 
that the similarity and difference between the novei and the salient would be assessablc” (Giora 2002: 12). 

încadra în cerinţele autoarei. De asemenea, unii autori, aşa cum se va vedea mai jos, 
afirmă că problema reinterpretării nu se pune în termenii anulării (cf. Ritchie 2006). 

3.3.3. Schimbare cognitiva şi eliberare 

Teoria L îi aparţine lui R. Latta şi este formulată astfel: ca răspuns la stimuli care 
pot lua orice formă (dintr-un număr practic nelimitat de forme) şi care pot apărea în orice 
combinaţie (dintr-un număr virtual nelimitat de combinaţii), subiectul devine nerelaxat 
într-o măsură mai mare sau mai mică. Apoi, ca răspuns la un eveniment stimul sau factor, 
sau la un complex de asemenea factori, subiectul face o trecere cognitivă rapidă ( a rapid 
cognitive shift) cum ar fi o interpretare/orientare/aşteptare/schimbare cognitivă care ar 
putea include un singur nivel sau mai multe. Astfel, treptat, se părăseşte stadiul iniţial de 
nerelaxare. Apoi subiectul se relaxează repede sau foarte repede prin râs; nerelaxarea 
iniţială rămâne fără obiect, fără sens, subiectul experimentând plăcerea râsului amuzat 
(“the pleasure of humorous laughter, the fundamental pleasure of humor”) (Latta 1999: 
44). Şi în cadrul teoriei scenariilor semantice ( supra ) se vorbeşte despre o trecere de la un 
scenariu la altul, de împăcarea aspectelor aparent ireconciliabile. 

3.3.4. Cognitivism „polemic" - privire generală 

Brone şi Feyaerts (2003) consideră că cele mai importante teorii lingvistice ale 
umorului - Raskin 1985; Attardo 1994, 2001a; Giora 1991 sunt compatibile cu 
paradigma lingvisticii cognitive, putând beneficia de anumite elemente specifice acesteia. 
Importantă pentru teoriile umorului este noţiunea de construal (interpretare/explicare) din 
lingvistica cognitivă, noţiune care acoperă o gamă largă de fenomene ale conceptualizării 
(metaforă, metonimie, integrare conceptuală [ conceptual blending ], relaţia figură/fond) 
insuficient utilizate până în prezent în studiile despre umor. Bazându-se pe tipologia 
mecanismelor de interpretare propusă-de Croft şi Cruse (2004, sub tipar atunci când este 
citată în articol), cei doi autori prezintă şi alte abordări de lingvistică cognitivă, precum şi 
lucrări recente asupra umorului din această perspectivă 30 . 

Un anumit tip de mecanism de interpretare ( construal) - metonimia, este 
considerat extrem de important pentru procesarea umorului. Metonimia este avută în 
vedere ca o construcţie a punctului de referinţă. Analiza realizată de Brone şi Feyaerts 
(2003) doreşte să arate că atât umorul verbal, cât şi cel nonverbal utilizează structuri 
marcate ale punctului de referinţă pentru a complica sau a distorsiona procesul nemarcat, 
convenţional, de inferenţă, pentru a atinge inovaţia optimă ( optimal innovation , Giora 
2002 ). 

Dezvoltările teoretice existente (sunt citaţi Raskin, Norrick, Giora şi mai ales 
Attardo) asigură background-ul pe care îl utilizează autorii, pentru că modelele 
psihologice cognitive ale umorului (modelele I&R) sunt legate de filosofia de bază a 
lingvisticii cognitive. Deşi nu se prezintă în cadrul terminologic al lingvisticii cognitive 
(LC), teoria lui Attardo din 1994 este considerată o ilustrare a acesteia pentru că 


K Mai ales a acelora prezentate la Logrono în 2003, ‘Cognitive Linguistic Approachcs to Humor’, a opta 
conferinţă internaţională de lingvistică cognitivă. 

explorează interfaţa limbaj-cogniţie în uzul foarte creativ al limbajului, folosind parametri 
care contribuie la aceasta (este vorba despre resursele cunoaşterii - KR, vezi supra). 

Brone şi Feyaerts (2003) consideră că există puncte comune între teoria lui Rachel 
Giora şi cea dezvoltată de Attardo şi Raskin. Lucrările lui R. Giora se concentrează pe 
„constelaţia optimă” a stimulilor incongruenţi şi pe relaţiile dintre aceştia şi rezolvarea lor 
(în GTVH - SO şi LM din KR). Cu toate că ipotezele sunt dezvoltate independent de 
SSTH şi GTVH, există similitudini cu acestea. Din perspectiva receptorului, poanta finală 
încalcă aşteptarea, tiparul convenţional de creştere graduală în informativitate şi, în 
acelaşi timp, realizează o schimbare de la o interpretare nemarcată la una marcată 
(Brone/Feyaerts 2003: 7) 31 . 

Din perspectivă cognitiv istă există două abordări legate de umor, abordări ne- 
explorate decât marginal. Una dintre acestea priveşte procedura şi limitările analizei 
lingvistice, cealaltă problemele specifice ale interpretărilor cognitive şi lingvistice 
( ibidem : 9). 

Veale (ms. 32 , apuci Brone/Feyaerts 2003) consideră că respingerea modularităţii de 
către LC în abordarea limbajului conferă o mare putere descriptivă: o teorie a umorului 
lingvistic poate arăta asemenea aspecte cu uşurinţă, intersectând, la nevoie, limite 
funcţionale şi permiţând interpretarea şi generarea proceselor pentru a vedea fiecare 
componentă a sensului (lexicală, semantică şi pragmatică) ca re-intrată şi disponibilă la 
fiecare nivel al analizei lingvistice ( ibidem : 9-10). Cu toate că GTVH extinde abordarea 
pur semantică din SSTH prin includerea unor resurse (interactive) ale cunoaşterii care 
trebuie exploatate, interacţiunea dintre nivelurile diferite de procesare lingvistică şi 
cognitivă rămâne neexploatată. Mai mult, diferitele KR sunt văzute într-o ierarhie, cu 
acele componente superioare (SO şi LM) impunând restricţii celor inferioare 
(Attardo/Raskin 1991). Veale (ms., apud Brone/Feyaerts 2003) explorează exemple de 
limbaj umoristic care arată că aceste KR nu pot fi văzute independent una de cealaltă, ci 
într-o interacţiune la toate nivelurile procesului de interpretare. Printr-o abordare 
dinamică, interdisciplinară, cercetarea umorului se poate apropia de o abordare adecvată 
din punct de vedere cognitiv a proceselor I&R (alături de abordarea (semi)formală din 
SSTH şi GTVH) {ibidem: 11). 

O a doua perspectivă pentru cognitivişti, legată de argumentul anterior, este 
exploatarea mecanismelor (cognitive) de interpretare, specifice textelor umoristice. 
Mecanismul de interpretare este un concept esenţial în lingvistica cognitivă. Cu toate că 
fenomenele de interpretare sunt active la toate nivelurile de organizare lingvistică (şi 
conceptuală), Brone şi Feyaerts {ibidem: 12) le prezintă numai pe acelea pe care Ie 
consideră relevante pentru creativitatea umoristică 33 (tipologia lui Croft şi Cruse, unde 
autorii citaţi au marcat ceea ce au considerat semnificativ pentru umor). 


31 cf. la Attardo şi Raskin trecerea de la un scenariu la altul prin poanta finală. 

32 Articolul citat este din 2003 (vezi bibliografia). 

33 Sunt citaţi Croft şi Cruse (2004). Considerăm că nu au fost marcate toate elementele relevante pentru 
creativitatea umoristică - de exemplu, lipseşte considerarea posibilităţilor deixisului. 

I. Atenţie/ proeminenţă 

A. Selecţie 

1. Profilare 

2. Metonimie 


B. Dominaţie 

1. Anvergura predicaţiei 

2. Domenii de căutare 

3. Accesibilitate 


C. Ajustarea scalară 

1 . Cantitativă - abstractizare 

2. Calitativă - schematizare 


D. Dinamică 

1. Mişcarea fictivă 

2. Parcurgerea sumară/ secvenţială 

II. Judecarea/ 
compararea 

A. Categorizarea - încadrarea 

B. Metafora 

C. Figură/ fond 


III. Perspectivă/ situare 

A. Punct de vedere 

1 . Punct de vedere strategic 

2. Orientare 


B. Deixis 

1. Spaţio-temporal, inclusiv scheme ale 
imaginii în spaţiu 

2. Cunoştinţele împărtăşite 

3. Empatie 


C. Subiectivitate/ obiectivitate 


IV. Constituirea 

A. Schematizarea structurală 

1. Individualizarea - legarea, unitate/ 
multiplicitate 

2. Schematizare topologică/ geometrică - 
ex. conţinător 

3. Scală 


B. Dinamismul forţei 

C. Relaţionare - entitate/ 
interconectare 



Brone şi Feyaerts se întreabă care sunt factorii (con)textuali precişi care stabilesc 
opoziţiile esenţiale dintre interpretarea primară (evidentă) şi interpretarea intenţionată 
(ne-evidentă) a glumei. Ei consideră că teoria lui R. Giora trebuie îmbunătăţită, o 
modalitate fiind analiza diferitelor instanţieri ale acestor procese conceptuale mai 
schematice. Selecţia , de exemplu, este abilitatea de a pune accentul pe acele părţi ale 
input- urilor (lingvistice) considerate relevante pentru scopul urmărit şi pentru 
posibilitatea de a suprima simultan părţile considerate nerelevante. 

Mecanismele cognitive specifice care servesc la atingerea scopului selecţiei sunt 
profilarea (profil ing) şi metonimia . Profilarea, în termenii unui cadru semantic, se referă 
la punerea în evidenţă a conceptelor specifice într-o schemă/cadru. De exemplu, ambele 
cuvinte a scrie şi scriitor activează cadrul comunicării scrise, dar verbul arată partea de 
proces a cadrului, iar substantivul arată partea agentivă. Jocul cu aspecte puse în lumină 
sau suprimate pare central pentru umor. Metonimia, într-o abordare lingvistică cognitivă, 
este în general văzută ca un mecanism care permite selectarea unui punct de referinţă 
evident într-un cadru, care se referă la un concept diferit în interiorul aceluiaşi cadru sau 
la cadru ca un tot unitar (Brone/Feyaerts 2003: 1 3). 

Articolul lui Brone şi Feyaerts (2003) explorează funcţionalitatea metonimiei ca 
(parte a) un(ui) mecanism de rezolvare cognitivă în interpretarea umorului. Caricaturile şi 
alte tipuri de umor folosesc deliberat structuri distorsionate ale punctului de referinţă cu 
scopul de a obţine dificultatea procesării echilibrate (pentru a complica o procesare 

normală, n.n.): “cartoons and other types of humor dcliberately make usc of distorted 
rcfcrcncc point structurcs for thc purpose of achieving a balanccd processing difficulty” 

( ibidem : 13). Categoriile judecată şi comparaţie , de bază în operaţiile cognitive (cf. 
Langacker 1987), sunt importante într-o abordare de lingvistică cognitivă a umorului. 
Studiul exploatării cadrului, gândirea metaforică, integrarea conceptuală şi relaţia figurâ- 
fond ar putea aduce noi aspecte. 

La un nivel diferit, Attardo et al. (2002) oferă un model formal al manierei în care 
structuri de mapări (prezentate în termenii teoretici ai grafurilor) pot fi considerate 
ingrediente centrale în aproape toate (dacă nu chiar în toate) mecanismele rezolvării în 
interpretarea umorului (vezi supra). In LC sunt centrale mecanismele cognitive care 
presupun mapări conceptuale (Fauconnier 1997; Coulson 2000 etc.). 

Lingvistica cognitivă a găsit un proces cognitiv numit integrare conceptuală (sau 
integrare combinată - blending or conceptual integration ), în care structura a două sau 
mai multe spaţii mentale ( infra ) este alăturată într-un spaţiu independent amestecat, care, 
în mod dinamic, îşi creează o structură semantică proprie. Ideea amestecului cadrelor 
diferite nu este nouă. Ea apare de la Koestler (1964/1966): brusca disociere a unei idei 
sau a unui eveniment în două matrice de obicei incompatibile. Brone şi Feyaerts (2003) 
prezintă ideea de double grounding , în care activarea simultană a unei interpretări 
metaforice evidente cu un item lexical având o interpretare literală produsă de metonimie 
produce un efect „spiritual”. 

Distincţia figure-ground (figură/fond) a fost introdusă de Talmy (1975, 2000), care 
a preluat-o din psihologia gestaltistă. Distincţia poate fi ilustrată cel mai bine prin uzul 
expresiilor cu orientare spaţială. In propoziţia „cartea este pe raft”, figura „carte” este 
orientată spaţial faţă de fondul „raft” (Brone/Feyaerts 2003: 15). O regiune relativ 
compactă care contrastează puternic cu ceea ce o înconjoară favorizează selectarea ei ca 
figură (Langacker 1987: 120); Langacker atrage atenţia asupra diferenţei dintre 
figură/fond şi foreground/backgrotmd (prim-plan/fundal): pe când prim-planul reprezintă 
un element uşor de perceput graţie apropierii sale de punctul din care este văzut ( vantage 
point) un cadru, figura este elementul care atrage atenţia, chiar dacă este plasată în fundal. 
Langacker ( ibidem : 121) aduce în discuţie şi posibila similaritate dintre comparaţie (ţintă 
şi standard pentru elementul comparat/comparant) şi figură/fond, ţinta fiind un fel de-- 
figură locală legată de fondul oferit de standard. 

Pentru a încheia lista posibilelor indicii ale cercetării lingvisticii cognitive legate de 
aspectele de interpretare ale umorului sunt menţionate şi fenomenele punctului de vedere - 
viewpoint. într-un cadru bazat pe interpretare, adoptarea unei perspective diferite implică 
logic o conceptualizare diferită. Multe analize, mai ales despre orientarea spaţio-temporală, 
s-au concentrat pe repercusiunile diferitelor puncte de vedere asupra conceptualizării. 
După Langacker (1987: 122), în observarea unei scene complexe, cu mai mulţi 
participanţi, putem presupune existenţa mai multor poziţii, unghiuri, cu consecinţe directe 
asupra proximităţii şi a proeminenţei percepute. Punctul de vedere include punctul de 
unde se percepe o scenă, un obiect ( vantage point) şi orientarea. Langacker (ibidem: 123) 
consideră că suntem obişnuiţi să vedem cele mai multe obiecte d intr-un punct de vedere 
canonic şi într-o aliniere canonică faţă de ceea ce Ic înconjoară. 

Un interes special pentru studiul lui Brone şi Feyaerts (2003) îl reprezintă punctul 
de vedere în teoria spaţiilor mentale ( mental spaces theory (MST), iniţiată de G. 

Fauconnier). Aceasta a fost introdusă în lingvistică şi în ştiinţele cognitive pentru a fi 
aplicată unor fenomene semantice problematice (referinţa indirectă, funcţiile pragmatice, 
opacitatea referenţială, condiţionalele contrafactuale, compoziţional itatea). Spaţiile mentale 
(SM), după Fauconnier, sunt distincte de structurile lingvistice, dar construite în fiecare 
discurs în funcţie de indicaţiile furnizate de expresiile lingvistice; expresiile lingvistice 
pot realiza alte spaţii noi, elemente în interiorul acelor spaţii şi relaţii îndeplinite de acele 
elemente (Fauconnier 1984: 32). In dezvoltarea ulterioară a teoriei, Fauconnier (2004 
[1998]: 347) consideră SM mici pachete conceptuale construite în timp ce vorbim sau 
gândim cu scopul înţelegerii locale şi al acţiunii; SM sunt mici ansambluri structurate de 
cadre şi modele cognitive, interconectate şi modificabile pe măsură ce gândirea şi 
discursul se derulează. 

Punctul de vedere variază în funcţie de SM: spaţiul punctului de vedere este 
structura din care alte spaţii sunt accesate. în cercetarea umorului, relevanţa SM a fost 
recent avută în vedere 34 . 

Definirea metonimiei se poate face în termenii unui proces cognitiv, în care o 
unitate conceptuală, vehiculul , oferă acces cognitiv la altă entitate conceptuală, ţinta , în 
cadrul aceluiaşi model cognitiv idealizat (Brone/Feyaerts 2003: 18). Definiţia în termenii 
construcţiei punctului de referinţă (evident) nu anulează trăsăturile tradiţionale de 
contiguitate sau de adiacenţă, afirmă autorii. Gândirea punctului de referinţă ( reference 
point) constă în focalizarea unui element evident, uşor de codat (punctul de referinţă) 
pentru a stabili accesul mental la altă entitate conceptuală, mai puţin evidentă (ţinta), care 
este în general mai greu de codat ( ibidenr. 22-23). Această ţintă aparţine unei structuri 
conceptuale abstracte, numită dominion , care poate fi definită ca regiune conceptuală (sau 
set de entităţi) la care un anumit punct de referinţă permite acces direct. 

Partea de analiză a articolului lui Brone şi Feyaerts cuprinde o descriere a patru 
tipuri majore de structuri marcate ale punctului de referinţă: 1) lanţul metonimic în 
expresiile verbale; 2) punctele de referinţă ne-evidente în caricaturi; 3) densitatea 
(comprimarea) şi 4) logica cauzală absurdă. Cazurile de umor în teoria I&R sunt deliberat 
construite ca o dificultate de procesare echilibrată, implicând puncte de referinţă 
ne-evidente ca bază operaţională a unui mecanism de dezvăluire a unui scenariu sau cadru 
( ibidem ). 

Considerând atât metonimia ca fenomen al punctului de referinţă, cât şi 
caracterizarea umorului ca un mod non-bona-fide al comunicării (în direcţia propusă de 
Raskin şi Attardo), autorii identifică patru strategii de interpretare, fiecare reieşind dintr-o 
structură marcată a punctului de referinţă: 1 ) profilarea punctelor de referinţă ne-evidente; 
2) suprimarea punctelor de referinţă evidente; 3) comprimarea a două entităţi conceptuale 
într-un singur punct de referinţă şi 4) distorsiunea logicii prototipice cauzale. Acestea sunt 
doar maniere de interpretare a modului în care sunt construite anumite caricaturi, dar nu 
explică de ce acestea sunt amuzante, care sunt mecanismele care produc umorul. 

Veale et al. (2006) semnalează numeroase glume sau situaţii în care interlocutorii 
sunt într-o relaţie de competiţie sau doresc să întoarcă situaţia în favoarea lor ( trumping 
game) (cf. laughter-talk, Partington 2008). Tipologia găsită include cinci tipuri de 
răspuns pentru a câştiga „întrecerea”: paralelismul omofonic, paralelismul structural, 


14 Cf Ritchie (2006). Attardo (2008) consideră că scenariile semantice sunt asemănătoare spatiilor mentale. 

paralelismul metonimic, paralelismul metaforic şi cel referenţial (Veale et al. 2006: 318). 
Această idee, precum şi conceptul de hiperînţelegere care se conturează în acest studiu, 
vor fi preluate de Brone (2008). Mecanismele de interpretare care ar corespunde celor 
cinci tipuri de răspuns bazate pe paralelism sunt metafora, metonimia şi proeminenţa 
( salience , conceptul fiind legat şi de salience imbalance al lui Giora). 

Veale et al. (2006) aduc în atenţie alte concepte, de exemplu Spaţiul Curent de 
Discurs (Current Discourse Space), provenit din teoria lui Langacker (2001) referitoare la 
gramatica cognitivă - extensiunile nivelului de discurs. Langacker defineşte Spaţiul 
Curent de Discurs ca spaţiul mental conţinând acele elemente şi relaţii interpretate ca 
împărtăşite de către emiţător şi receptor, ca bază pentru comunicare într-un anumit 
moment în cursul discursului ( apud Veale et al. 2006: 320). Spaţiul curent de discurs ar 
reprezenta o modalitate concentrată şi funcţională de a aplica într-un context discursiv 
spaţiile mentale definite mai larg la Fauconnier 1984 şi 2004[ 1998], 

Noţiunea de spaţiu curent de discurs (SCD) permite integrarea enunţurilor 
vorbitorilor într-un joc al atuurilor ( trumping game) în cadrul unei reprezentări 
coordonate a discursului. Acelaşi SCD conţine o mare cantitate de cunoştinţe presupus 
accesibile în egală măsură şi pe baza cărora vorbitorii se angajează în interacţiune. Din 
moment ce fiecare enunţ este conţinut într-un context al vorbirii-discursului, elemente 
aparţinând circumstanţelor fizice, cognitive, sociale şi culturale pot fi conceptual izate şi 
ca aspecte ale bazei (Veale et al. 2006: 320-32 1 ). 

3. 3.4.1. Cognitiviştii şi umorul convenţional (glume, bancuri). Mecanisme de 
interpretare 

3. 3.4. 1.1. Imageria 

Benjamin Bergen şi Kim Binsted (în curs de apariţie) îşi propun să arate că există o 
relaţie pragmatică între părţile unei fraze de tipul X este atât de Y încât Z, iar enunţurile 
care încalcă această relaţie pragmatică sunt ciudate şi greu de procesat. Acest lucru 
implică faptul că ceea ce vorbitorii cunosc despre această construcţie este un anumit 
mecanism inferenţial folosit pentru interpretare. Există glume care se bazează pe anumite 
procedee sintactice, lexicale sau fonetice, dar nu se pot explica printr-o „gramatică 
amuzantă”. Numaf înşelarea aşteptărilor asociată cu această structură inferenţială este o 
parte din ceea ce face ca frazele în care sunt folosite să fie amuzante. 

Autorii citează mai multe studii care arată că înţelegerea limbajului activează 
automat şi inconştient imageria 35 motorie şi perceptuală (mai ales pe cea vizuală). Multe 
aspecte ale umorului depind de subtilităţile de interpretare legate de imagerie - un astfel 
de tip ar fi umorul scalar. Un exemplu: „Mama ta e aşa de grasă, că atunci când vreţi să 
vă uitaţi la un film o rogi să se îmbrace în alb.” - multe cunoştinţe din lumea reală duc la 
interpretarea acestei glume (cum se face o proiecţie pe o suprafaţă albă); dacă rogi pe 
cineva să se îmbrace în alb pentru a se uita Ia film nu implică convenţional faptul că acea 
persoană e grasă. Umorul este revelat numai prin procesul imaginării unei femei foarte 
grase, cu haine albe, pe care se proiectează un film; astfel, se poate înţelege şi hiperbola. 

35 Folosim imagerie cu sensul de reprezentare mentală, provocată de procesarea unor enunţuri, reprezentare 
având componente vizuale (perceptuale) şi motorii (orientate spre o posibilă acţiune). Termenul nu este 
înregistrat de dicţionarele generale româneşti, dar apare cu această formă în studiile de psihologie. 

într-un alt exemplu, efortul imaginativ vizează, pe lângă enciclopedia receptorului, 
imagini auditive: “(10) Q: What goes clip-clop, clip-clop, clip-clop, clip-clop, bang, bang, 
clip-clop, clip-clop? A: An Amish drive-by shooting”. 

Autorii consideră că două zone de cercetare sunt importante în studiul umorului 
din perspectiva cognitivistă - metafora conceptuală şi cadrele semantice (între acestea 
este subliniată polisemia). Un exemplu: “Jane's arctic personality put off her future 
mother-in-law”; metafora înseamnă relaţii semantice sistematice între domenii ale 
cunoaşterii: în acest caz, legătura dintre temperatură şi accesibilitatea emoţională. 

Umorul se foloseşte de construcţii pragmatice şi imageria cognitivă ( mental 
imagery ), ca şi de metaforă şi de cadre (fi-ames ). Umorul constituie un domeniu al uzului 
limbajului în care construcţiile pragmatice şi imageria cognitivă nu numai că sunt 
evidente, dar şi esenţiale pentru funcţionarea limbajului. Fără aceste componente, 
limbajul nu ar fi numai ne-amuzant, ar fi neinteligibil. Construcţiile pragmatice sunt 
dobândite printr-un uz în anumite contexte discursive şi sociale, cunoaşterea lor fiind 
dependentă de istoria experienţelor personale. Importanţa imageriei cognitive pentru 
sensul şi efectele umorului lingvistic emfatizează rolul pe care aceste componente ale 
sistemului cognitiv uman îl au în comportamentul lingvistic, pe lângă alte capacităţi strict 
gramaticale. Umorul implică o gamă variată de capacităţi, incluzând procese cognitive şi 
interacţiuni sociale. 

3. 3. 4. 1.2. Inversarea figură-fond 

Părerea lui T. Veale (2008) este că inversarea figură-fond ifigure gt'ound reverscil, 
FGR) reprezintă mai mult decât unul dintre numeroasele mecanisme logice (vezi Attardo 
et al. 2002) prezentate ca parte a KR , fiind o componentă intrinsecă a funcţionării 
umorului, poate chiar motorul care pune în mişcare elementele componente 36 (Veale 
2008: 79). Mecanismul de inversare figură-fond, fiind un mecanism de Gestalt, reprezintă 
mai mult decât un instrument lingvistic. Punând în relaţie mecanismele de bază ale 
umorului cu cele ale iluziei vizuale şi ale descoperirilor creative (fiecare categorie 
implicând un răspuns catartic) se pot identifica atât stările emoţionale comune de bază, 
cât şi calităţile care produc aceste stări şi factorii care dau naştere acestor calităţi 37 
{ibidem: 79). Inversarea figură-fond joacă un rol primordial în mecanismul creativ, 
implicând fie imagini, cuvinte sau idei, relevându-se ca instrument complex cu multiple 
perspective (general-purpose multi-modal tool) util pentru reorganizarea creativă 
(izolarea, reasamblarea, reajustarea obiectelor complexe pentru aproape orice nivel de 
descriere formală) ( ibidem : 79). Umorul, ca marcă a unui comportament creativ, poate 
oferi o perspectivă asupra mecanismelor creative - pot fi observate atât efectele asupra 
reprezentării conceptuale, cât şi efectele evidente asupra receptorilor (ibidem: 79). 

3. 3.4. 1.3. Hiperînţelegerea şi neînţelegerea 

Brone (2008) preia ideea lui Veale, cea a unui mecanism comun - inversarea 
figură-fond, pentru numeroase elemente care produc un efect umoristic. Bazându-se pe 


î6 “raiher than serving a detachable role in humour, is instead an intrinsic pan of thc appliancc, perhaps even 
the motor that drives the rotation of all other components'\ 

17 “Indeed, by relating the key mechanisms in humour to thc kcy mcchanisms in visual illusion and creative 
discovery, we can identify the common emoţional States that underpin each, the qualitics that givc risc to 
these States, and the factors that produce thesc qualitics ” 

teoria lui Clark privind stratificarea sensurilor şi pe cea a lui Fauconnier - teoria spaţiilor 
mentale, Brone îşi concentrează prezentarea pe studierea a două tipuri de interpretări (cu 
mecanisme similare) din partea emiţătorilor, interpretări care produc un efect umoristic. 
Este vorba, pe de o parte, de hiperînţelegere ( hyper-understanding ) - abilitatea 
locutorului de a exploata potenţiale puncte slabe în enunţul anterior al interlocutorului 
său, trimiţând la acel enunţ printr-o inversare a sensului interpretării iniţiale dorite de 
interlocutor (“playfully echoing that utterance while simultaneously reversing the initially 
intendcd interpretation”), şi, pe de altă parte, de neînţelegere ( misunderstanding ) - o 
interpretare greşită a unui enunţ anterior al unui interlocutor. Ambele tipuri depind de 
diferenţe de perspectivă ( viewpoints , cf. Ritchie 2006), punând în evidenţă o reprezentare 
stratificată a discursului (Brone 2008: 2027; analiza autorului se bazează pe un corpus de 
siteom-uri britanice). Hiperînţelegerea este considerată o recunoaştere a subtilităţilor 
sensului conceptual, o exploatare a selecţiilor lingvistice ale celuilalt. Neînţelegerea este 
avută în vedere prin raportarea la fenomenul hiperînţelegerii. Pe când hiperînţelegerea 
implică o reluare în ecou, ludică şi oportunistă, a cuvintelor interlocutorului (eventual 
adversar, concurent), neînţelegerea implică o interpretare inadecvată contextual a replicii 
interlocutorului. Prezentarea mecanismelor celor două interpretări relevă importanţa unui 
model cu multiple stratificări, conectând diferitele puncte de vedere, perspective 
( viewpoints ) implicate într-o situaţie umoristică cu mai mulţi actanţi (Brone 2008: 2031). 

Hiperînţelegerea implică o interpretare subversivă a perspectivei celuilalt 
participant, prin selectarea enunţului sau a unor părţi din enunţ căruia/cărora li se atribuie, 
simultan, un sens radical diferit de cel din enunţul prim. Prin această „agresiune” verbală, 
se comunică superioritatea noii perspective asupra celei primare. In cazul neînţelegerii, 
interpretarea unui locutor poate intra în contradicţie cu cea a altui locutor (Brone foloseşte 
numai termenii de personaj şi spaţiu narativ, pentru că materialul pe care l-a analizat este 
compus din texte ficţionale) sau cu interpretarea receptorilor. Aşadar, recunoaşterea unei 
neînţelegeri şi a potenţialului său umoristic presupune hiperînţelegere atât din partea unui 
outsider ( ibidem : 2042), cât şi din partea-unor insideri, ceilalţi participanţi care pot 
specula greşeala şi o pot conduce pentru actualizarea potenţialului umoristic. 

Mecanismele, identificate de Brone, care pot fi manipulate pentru a realiza atât 
hiperînţelegerea, cât şi neînţelegerea sunt: 1) polisemia;- 2) omonimia; 3) paronimia 
0 near-homonymy)\ 4) ambiguitatea indexicală (definită ca element potenţial ambivalentîn 
spaţiul narativ; de exemplu, un sunet care poate avea mai multe cauze posibile); 5) 
subspccificarea (underspecifîcation) - implică o serie de cuvinte care nu prezintă o 
referinţă exactă (pronume şi adjective nehotărâte), dar care pot primi, contextual, un 
referent strict determinat; 6) forţă ilocuţionară ( illocution ) - un enunţ poate fi ambiguu în 
privinţa intenţiei ilocuţionare exprimate (există numeroase glume care se bazează pe 
reinterpretarea forţei ilocuţionare a unui enunţ); 7) deixis - ambiguitate creată dc 
identificarea unui anumit element din contextul discursiv la care se face trimitere, 
ambiguitate rcfcrcnţială; 8) deducţii pragmatice ( inference ) - implicaturi; 9) amplitudine 
( scope ) - ambivalenţa combinaţiilor posibile într-o frază, exploatarea deliberată a 
ambiguităţii sintactice sau structurale; 10) expresii idiomatice {idiom) - prin inversarea 
figură-fond, sensul unei expresii poate fi împins în plan secund pentru a fi favorizată o 
lectură separată a părţilor componente, de obicei nc-evidcntc (Brone 2008: 2044-2055). 

Brone consideră că atât în cazul mecanismelor lexicale şi semantice (polisemie, 
omonimie, paronimie, subspecificare, expresii idiomatice), cât şi în cazul celor sintactice 
(amplitudine) şi pragmatice (deixis, deducţii, forţă ilocuţionară, ambiguitate indexicală), 
poate fi identificat fenomenul de inversare figură-fond. Acesta explică relaţia dintre un 
sens iniţial literal şi o interpretare secundă metaforică (şi invers), dintre sensul special 
idiomatic al unei expresii şi descompunerea în sensurile elementelor componente etc. 

( ibidem : 2056-2057). Urmând observaţiile lui R. Giora, Brone afirmă că un punct de 
plecare pentru mecanismul inversării figură-fond pare să fie evidentul dezechilibru dintre 
o „lectură” motivată contextual, evidentă, şi o interpretare marcată a unui locutor (Ia 
Brone, din nou, personaj). 

O observaţie ni se pare deosebit de interesantă printre cele din concluzie, deşi este 
o critică destul de atenuată: în modelul lui Attardo şi Raskin, GTVH, importanţa nivelului 
metalingvistic pare subevaluată, nereprezentând un parametru de prim rang în ierarhia 
resurselor cunoaşterii. Am adăuga faptul că, într-adevăr, elementele care ţin de parametrii 
limbaj, narativitate şi situaţie sunt subevaluate în GTVH, deşi, aşa cum remarcă şi Brone, 
o clasă umoristică destul de mare (dacă nu chiar clase destul de importante) se bazează pe 
elemente metalingvistice (Brone 2008: 2058). 

3. 3. 4.2. Cognitiviştii şi caricaturile 

3.3.4.2.I. Spaţiile mentale 

Seana Coulson (2002) explică teoria integrării conceptuale pornind tot de Ia 
lucrările lui Fauconnier. Sunt prezentate mai întâi conceptele cu care operează 
cognitiviştii: spaţiul mental (conţine informaţie relevantă pentru un anumit domeniu/ 
reprezentări parţiale ale entităţilor şi relaţiilor unui anumit scenariu interpretat de un 
vorbitor), elementele (cele care structurează un spaţiu mental, reprezintă entităţile 
discursului), cadrele (cadrele sunt perechi de atribute şi valori organizate ierarhic, perechi 
ce pot fi fie integrate cu informaţia perceptuală, fie utilizate pentru a activa cunoştinţele 
despre oameni şi obiecte), mapările (corespondenţele abstracte dintre elementele şi 
relaţiile existente în spaţii diferite). 

Generic Space 





Input I . 


Figura 6 , apud Fauconnier (2004[ 1 998]: 360) 

Prezentăm, pe scurt, un exemplu comentat de autoare: ' Titanic " unsinkable 
afterall ! Acelaşi cuvânt. Titanic , se referă atât la celebrul vapor, cât şi la filmul despre 
acest vapor. 


Movic (O 


Ship (t) 

Titlc ‘Titanic’’ 


Namc “Titanic” 



Figura 7 


După cum se poate vedea în figura 7, există două spaţii, unul pentru film, celălalt 
pentru vas, liniile reprezintă mapările dintre elementele care-şi corespund. Deşi cele două 
spaţii au proprietăţi diferite, legătura care se instituie nu este una arbitrară. Termenului 
unsinkable din spaţiul vasului i se aplică o corespondenţă cu o entitate din spaţiul 
filmului. Prin combinarea ( blending ) celor două spaţii rezultă un spaţiu hibrid conţinând 
un nou Titanic. Combinarea reprezintă un set de operaţii care leagă modele cognitive într-o 
reţea de spaţii mentale. Reţelele ( networks ) de integrare conceptuală constau în două sau 
mai multe spaţii-input, un spaţiu generic şi un spaţiu mixt. în exemplul discutat, spaţiile-input 
sunt vasul şi filmul, fiecare conţinând informaţii dintr-un domeniu restrâns (figura 8). 

Figura 8 , apud Coulson 2002 


Spaţiul generic conţine o reprezentare schematică a unei structuri comune tuturor 
spaţiilor. Spaţiul mixt conţine o structură din fiecare spaţiu-input în care soarta vaporului 
este transpusă metaforic peste succesul filmului. Termenul unsinkable se potriveşte cu 
spaţiul filmului din cel puţin două motive: pe de o parte, atât vasul adevărat cât şi cel din 
film s-au scufundat, pe de altă parte, promovează o conceptualizare metaforică a filmului 
ca produs artistic a cărui consacrare depinde de numărul de spectatori, critici, premii etc. 
Titanicul din spaţiul mixt este interpretat ca un succes ( afterall conţine ideea divergenţei 
faţă de spaţiul-input vas şi o corespondenţă cu spaţiul- input film). 

Coulson apreciază că, deşi nu orice structuri mixte sunt amuzante, combinarea 
( blending ) pare o trăsătură inerentă a umorului. Articolul se concentrează pe anali/a unor 
caricaturi politice rcprczentându-l pc preşedintele american W. Clinton, în perioada 

scandalului în care acesta a fost implicat la sfârşitul anilor ’90. Autoarea consideră că o 
caricatură constituie un puzzle pe care receptorul trebuie să-l rezolve. încercarea activează 
informaţia potrivită ca răspuns la imagini şi la indici verbali şi o integrează într-o structură 
narativă abstractă. Desfacând spaţiul mixt şi structurând spaţiile-input, receptorul reuşeşte 
să rezolve puzzle-ul. Realizatorul caricaturii trebuie să ofere o cantitate suficientă de 
informaţie pentru a reconstitui spaţiile-input, exemplele umoristice depinzând de 
cunoştinţele enciclopedice împărtăşite cu receptorul. Cunoaşterea mapărilor (suprapunerilor) 
metaforice şi metonimice este exploatată adesea în înţelegerea caricaturilor politice. 
Procesele combinării, utilizate în corpusul avut în vedere, sunt completarea ( completion ) 
şi elaborarea ( elaboration ). Primul proces apare când sunt activate frânturi relevante de 
cunoştinţe despre lume prin indicii dispersate. De exemplu, replica pe care o spune 
personajul din caricatură trimite la un alt personaj (real sau ficţional) şi la o altă 
„poveste”. Cel de-al doilea proces reprezintă abilitatea de a anima modele eclectice 
construite cu indicii din domenii diverse. Spaţiile mixte/combinările amuzante au fost 
comparate de Hofstadter şi Gabora (1989), citaţi de autoarea pe care o prezentăm, cu 
noţiunile de figură ( figure ) şi fond (ground) pentru operele de artă: un cadru poate să 
reprezinte fundalul pentru un alt cadru. De exemplu, proiectarea unui personaj actual (W. 
Clinton) într-un alt timp istoric (tinereţea lui George Washington), pentru ca proiectarea 
aceasta să facă mai evident scopul caricaturistului. Acest tip de caricaturi pune în 
evidenţă capacitatea de a deriva informaţia semnificativă din corespondenţe structurale 
parţiale, nesistematice, şi chiar posibilitatea de a exploata trăsături accidentale din 
cadrele-input. 

Efectul umoristic al combinării merge dincolo de proprietăţile sale formale, 
implicând rolul modelelor culturale în structurarea acţiunilor, reacţiilor şi interacţiunilor 
noastre într-o lume în continuă schimbare. Combinarea şi capacităţile cognitive care o 
sprijină sunt extrem de importante pentru încadrarea unor subiecte tabu în termeni şi 
imagini care nu sunt tabu. Pentru că interpretările unor evenimente derivă din importanţa 
acestora, din modelele culturale mai ample pe care le evocă, cadrele restabiles.c forţa 
acestor modele ca resurse interpretative (cf. Kronenfeld 2008). Chiar şi lumea 
simplificată a actelor de vorbire constituie un model cultural ce oferă contextul unor 
distincţii morale şi semantice în cazul caricaturilor politice (în exemplul cu Clinton, între 
minciuni şi greşeli - semantic, între minciuni şi dezamăgire - moral). 

Caricaturile par să fie o parte a negocierii sociale privind uzul unor modele 
culturale permise în anumite cazuri 38 (Coulson 2002: 14). Benjamin Bergen (2003) se 
ocupă tot de caricaturile politice, cele apărute în presă după 1 1 septembrie 2001, afirmând 
că acestea oferă mijloacele de critică politică şi de comentariu social, printr-un format 
vizual care poate să includă imagini, cuvinte sau ambele tipuri de coduri. Aceste 
caricaturi sunt considerate la fel de importante ca editorialele, reflectând şi influenţând 
tendinţele manifestate în opinia publică (Bergen 2003: 2). Caricaturile politice sunt, de 


38 “Moreover, Goffman (1974) suggests that when the legitimacy of a Trame is challenged it can undcrminc 
its role in the structuring and interpretation of social activity. Because social reality is in some sense 
constituted by the use of these frames to organize experience, underminmg a Trame is no small matter. Thus 
the cartoons above can be seen as part of the larger social negotiation of which cultural models are to bc 
allowed to apply when" (Coulson 2002: 14). 

asemenea, o mărturie evidentă a uzului creativ al mecanismelor cognitive (integrarea 
conceptuală, metafora conceptuală şi modelele culturale). Aceste mecanisme par să 
intcracţionczc mai uşor în caricaturi decât în limbaj, spune autorul, pentru că elementele 
metaforice şi spaţiile mixte trebuie reificate vizual, fiind astfel disponibile pentru 
manipulări ulterioare. Reificarea unor concepte abstracte ca naţiune sau război determină 
accesibilitatea mesajului transmis de caricaturi. Imaginea metaforică realizată în termenii 
unui model cultural are avantajul plasării în contextul cunoscut al cadrului de referinţă. 

3.3.4.2.2. Procesarea 

După Marin Arrese (2008), componentele de bază implicate în procesarea 
umorului, aplicabile în analiza caricaturilor ar fi: 

(i) acces iniţial la un sens proeminent (salient meaning) sau la un scenariu cognitiv 
familiar proeminent. 

(ii) un indiciu lingvistic/vizual relevant care conduce la un sens alternativ nou, 
neproeminent sau la un scenariu cognitiv neproeminent. 

(iii) incongruenţa sau neconcordanţa ( clash ) dintre sensul/scenariul proeminent şi 
sensul/scenariul alternativ neproeminent, neconcordanţă care duce la re interpretarea 
datelor. în caricaturile în care nu există decât componenta vizuală, anumite indicii grafice 
conduc Ia observarea unor scenarii discordante suprapuse; în cazul caricaturilor care au şi 
componentă verbală, indiciile de interpretare se găsesc de cele mai multe ori în această 
componentă verbală sau la intersecţia elementelor grafice cu cele verbale. 

(iv) rezolvarea se produce prin abandonarea sensului proeminent (fără ca acesta să 
fie suprimat sau anulat) şi prin adoptarea interpretării/scenariului neproeminent(e). 

(v) implicarea emoţională a receptorului (un fel de pathos , n.n.) - importanţa 
intenţiei cu care este realizată caricatura, efectul emoţional dorit de autor (de exemplu, 
pentru caricaturile politice, analiza critică a aspectelor socio-politice) (Ginman/von 
Ungern-Stemberg 2003, apud Marin-Arrese 2008: 4-5). 

în integrarea conceptuală, elemente şi cadre provenite din diferite spaţii mentale 
input, legate prin mapări, sunt proiectate selectiv într-un spaţiu mixt nou. După 
Coulson/Oakley (2005: 1512, apud Marin Arrese 2008), înţelegerea implică atât 
reconstrucţia modelelor cognitive care conţin diverse structuri din spaţiile input, cât şi a 
structurii emergente provenite din combinări succesive 39 . Procesele prin care se obţine 
această structură emergentă sunt: compunerea ( composition - crearea unor noi relaţii pe 
baza unor elemente sau structuri din spaţiile input), elaborarea ( elaboration - stabilirea 
scenariilor sau dezvoltarea relaţiilor existente) şi finalizarea ( completion - îmbogăţirea 
relaţiilor/scenariilor din noul spaţiu prin apelul la fondul anterior de informaţii) 
(Fauconnier/Turner 2002: 42 apud Marin Arrese 2008: 6). 

Printre principiile care constrâng şi fac mai eficiente procesele spaţiului mixt sunt 
amintite: comprimarea unor relaţii esenţiale, „moştenirea” topologiei sau a 
compatibilităţii spaţiilor input cu alte spaţii; potenţialul de ghidaj al noului spaţiu pentru 
desfacerea şi activarea unei întregi reţele de informaţii; relevanţa unor elemente din 


39 “In this theory, understanding meaning involves the construction of blended cognitive models that include 
some structurc from multiple input models, as well as emergent structure that arises through processes of 
blending”. 

spaţiul mixt care să stabilească relaţii cu spaţiile input şi care să faciliteze distingerea 
noului spaţiu (Fauconnier/Turner 2002: 309, apud Marin Arrese 2008: 6). 

Multe caricaturi politice (cele avute în vedere implicau respingerea Constituţiei 
Europene în Franţa şi Olanda) au un dublu scop: critica unor politici şi umilirea 
guvernelor care promovează acele politici. Efectele emoţionale derivă din complicitatea şi 
intenţiile împărtăşite între receptori şi emiţător. Umorul este folosit ca armă - o formă de 
activitate subversivă având ca ţintă o ideologie dominantă (în cazul analizat, ideologia 
elitei politice europene) (Marin Arrese 2008: 16). 

3.4. Sisteme integratoare 

3.4.1. Predicatele de prim ordin 

In articolul său din 2000, G. Ritchie încearcă să prezinte un model formalizat, 
semantic, pentru umorul verbal. Setul iniţial de obiecte tip pe care le conţine modelul său 
cuprinde: 

ALFABETUL - un set de simboluri de bază din care sunt alcătuite glumele; cel care 
analizează gluma trebuie să fie foarte clar în alegerea simbolurilor scrise sau orale. 

TEXTUL - un text este considerat o secvenţă de elemente din alfabetul ales. Orice 
fragment al unui TEXT este un TEXT. Se poate verifica similaritatea dintre două texte. 
SENSUL - un SENS este ceea ce poate fi numit sensul literal sau structura semantică a 
TEXTULUI; nu se referă la inferenţe sau la informaţii contextuale. 

INTERPRETAREA - un TEXT poate să aibă o INTERPRETARE care va depinde de SENSUL 
TEXTULUI. Interpretarea poate fi considerată un set de propoziţii cu mai mult conţinut 
decât SENSURILE. 

DESCRIEREA - o structură semantică ce codează unele atribute care ar putea fi adevărate 
pentru o entitate. Poate descrie SENSUL. ~ — 

-Ritchie consideră că itemii de mai sus sunt itemi primitivi, primitive semantice, 
„SEmltem”, toţi fiind forme reprezentaţionale lingvistice sau abstracte. 

Redăm un exemplu de analiză realizată de autor cu aceste primitive semantice. Fie 
TEXT - „Why do birds fly south in winter? It’s too far to walk.”, T\ = „Why do birds fly 
south in winter?”, T 2 = „It’s too far to walk.”, SENSURILE Mi, M 2 , M 3 , încât Mi este un 
SENS mai evident decât M 2 pentru Ti, M 3 este SENSUL lui T 2 , M 3 intră în conflict cu Mi 
(sau cu INTERPRETAREA derivată din Mi), M 3 este compatibil cu M 2 şi există o 
INTERPRETARE I pentru M 2 + M 3 care este absurdă. 

Ritchie afirmă necesitatea abstractizării şi foloseşte o versiune o logicii predicatelor 
de prim ordin ( FOPL - first order predicate logic)'. 3 Tj, T 2 : text; M t , M 2 , M 3 : sens; I: 
interpretare, încât subtextele (T, T h T 2 ) A sensul (T 2 M 3 ) A sensul_evident (T|, M|, M 2 ) A 
se opune (M 3 , M,) A compatibil (M 3 , M 2 ) A formeazăinterpretarea (M 2 , M 3 , 1) A absurd (I). 

Autorul explică prin logica predicatelor de prim ordin ce înseamnă se opune, 
compatibil, sensul evident etc. Ritchie consideră că un text e interpretat drept glumă dacă 
intră într-una dintre categoriile realizate prin acele predicate logice, schiţa sa oferind 
condiţii suficiente pentru ca un text să fie considerat glumă, dar nu şi condiţia necesară. 

3.4.2. Punctul de vedere (viewpoint) 

(î. Ritchic (2006) parc să abandoneze logica predicatelor de prim ordin şi 
reinterpretarea forţată pentru a căuta o altă metodă de formalizare. Autorul propune o 
seric de constructe abstracte care, intuitiv, captează distincţii semantice/pragmatice, fără a 
nominaliza o teorie formală completă care să conţină aceste constructe, autorul 
menţionând explicit că nu va da definiţii întregi şi detaliate. Ritchie consideră câ 
abordarea sa prezintă o „asemănare de familie” cu teoria spaţiilor mentale (Fauconnier) şi 
cu VicvvGen (Wilks şi Hartley). 

Viewpoint (perspectivă, punct de vedere) reprezintă o perspectivă particulară 
asupra unor obiecte, evenimente sau situaţii. Intuitiv, se observă asemănări cu lumile 
posibile din logică şi o cvasi-identitate cu spaţiile mentale sau cu viewpoints din 
ViewGen. Punctul de vedere/perspectiva va avea asociate conţinuturi alcătuite din 
obiecte, proprietăţi ale acestor obiecte, precum şi relaţiile dintre obiecte. Obiectele pot fi 
de tipuri diferite, reprezentând diverse categorii de lucruri în lume (evenimente, obiecte 
concrete etc.). Conţinuturile unui punct de vedere sunt detaliile acelei perspective asupra 
lumii, indicând ce itemi sunt cunoscuţi în acel punct de vedere şi ce legături rezistă („se 
ţin”, în termenii lui Ritchie) între obiecte în acest punct de vedere. 

Punctele de vedere/perspectivele sunt inter-conectate printr-o relaţie de 
accesibilitate (cf. spaţiile mentale şi lumile posibile) care poate fi considerată un indicator 
al subordonării unui punct de vedere altui punct de vedere. Această relaţie poate fi 
tranzitivă, asimetrică şi reflexivă. 

Preluăm exemplul oferit de Ritchie: dacă perspectiva V H reprezintă punctul de 
vedere asupra lumii al lui H şi H aude o poveste, atunci un punct de vedere V N 
(reprezentând părerea lui H despre lumea narată) va fi accesibilă (subordonată) punctului 
de vedere V H . Setul de opinii ( beliefs ) aparţinând unui personaj C din poveste poate fi 
considerat ca punctul de vedere V c , accesibil din V N . Dacă accesibilitatea este tranzitivă 
rezultă că V c este accesibil din V H , părerea lui H despre ceea ce gândeşte C. 

Altă relaţie importantă este cea de corespondent ( counterpart ). Un obiect într-un 
punct de vedere V A poate să aibă un corespondent într-un punct de vedere V B . Această 
legătură arată faptul că obiecte distincte pot desemna într-un anumit sens acelaşi item, 
stabilind un fel de morfism între conţinuturile celor două puncte de vedere (cf. cross-domain 
functions la Fauconnier). Conţinuturile unui punct de vedere au echivalente distincte în 
puncte de vedere subordonate, accesibile (dacă nu cumva există o dovadă contrarie, 
adaugă autorul). 

Sunt identificate trei tipuri de obiecte: eveniment-secvenţă ( event-sequence ), 
reprezentând unul sau mai multe evenimente desfăşurate într-o ordine temporală, o 
persoană ( individual ) - persoană reală sau fictivă, şi interpretarea {interpretat ion) - o 
colecţie de propoziţii. între aceste tipuri de obiecte va exista o relaţie M, care se poate 
institui între un eveniment-secvenţă şi o interpretare, indicând faptul că acel eveniment 
este interpretat într-un anumit mod. Pe lângă această relaţie, mai există aceea numită 
contributes relation (nu am identificat un echivalent românesc adecvat), legând două 
interpretări şi arătând faptul că prima interpretare oferă informaţii despre cea de-a doua, 
poate pentru că punctul de vedere pe care îl reprezintă aceasta din urmă este subordonat 
(inclus) primului punct de vedere (descris de prima interpretare). 

Cum pot fi folosite aceste relaţii în teoria lui Ritchie? Interpretările asociate cu 
partea iniţială a glumei (. set-up ), afirmă el, şi cu poanta finală ( punchline ) vor fi legate 
prin contributes de interpretarea globală a textului. Se instituie şi o funcţie viewof între 
indivizi şi puncte de vedere, încât fiecare individ I are asociat numai un punct de vedere 
V| ; fiecare persoană, chiar şi personajul unei povestiri dintr-o glumă, are o perspectivă 
asupra oricărei informaţii disponibile, încât indivizi diferiţi ar putea cunoaşte existenţa 
unor obiecte diferite sau ar putea crede propoziţii diferite. Ritchie (2006) afirmă că nu are 
pretenţia că toate acestea descriu orice detaliu lingvistic din text sau orice aspect relevant 
al umorului. Conceptele sunt folosite doar pentru a evidenţia mecanismul interpretării. 

Ilustrăm „teoria” cu două exemple din articolul lui Ritchie (2006). Prima glumă are 
forma unei ghicitori: „What’s the difference befween an elephant and a watermelon? 
You’d be a fine one to send to the store for a watermelon”. Mai jos se află diagrama 
(figura 9) care descrie mecanismul interpretării, prima diagramă reprezintă interpretarea 
înaintea poantei finale, cea de-a doua interpretarea finală. 

Figura 9 


V H reprezintă părerea despre lume a ascultătorului glumei, P S u înseamnă 
prezentarea/enunţarea unui eveniment în partea iniţială a glumei, Isu 1 este interpretarea 
acestei părţi iniţiale, iar M relaţia care se instituie între Psu şi Isu' - în cea de-a doua 
diagramă apar şi P PL (prezentarea poantei finale), I PL (interpretarea poantei finale), M - 
legătura dintre P PL şi I PL , Isu 2 - interpretarea revizuită a părţii iniţiale, M - legătura dintre 
Psu Şi Isu 2 - M este reprezentat printr-o linie întreruptă, iar linia punctată reprezintă 
interpretarea abandonată (abandonată, dar nu anulată, ea rămânând ca virtualitate, n.n.). 

Ritchie (2006) realizează prin diagrame (figura 10) interpretarea faimoasei glume 
cu pacientul şi cu soţia doctorului (vezi supra , ilustrări), preluată de la Raskin. 

O mică legendă a diagramelor: P S u este prezentarea din partea iniţială în V N 
(naraţiunea din glumă); Esu este evenimentul din naraţiune, pacientul care vine sâ facă o 
vizită doctorului; V c este punctul de vedere al soţiei, accesibil în V N , accesibil la rândul 
lui în V H (punctul de vedere al celui care ascultă bancul); E S u C este părerea soţiei despre 
eveniment; I S u C este interpretarea soţiei. 

Ritchie îşi plasează analiza în sfera lingvisticii cognitive, subliniind faptul câ 
discuţiile despre umor legate de „re interpretare” sau „corecţie” (fenomenele ce apar după 
poanta finală) au fost imprecise. Schimbarea ( shift ) în interpretare nu se produce 
întotdeauna de la factual incorect la factual corect şi nu trebuie să se producă în interiorul 
perspectivei receptorului despre lume. Schimbarea interpretări ii trebuie să se producă în 
interiorul unui punct de vedere accesibil receptorului. Autorul subliniază şi faptul că 
re interpretarea nu este suficientă în sine pentru a crea umor. 

Ideea de accesibilitate a unor puncte de vedere în naraţiune există în teoria literară 
(cf. Genette 1972, Lintvelt 1994, pentru a nu aminti decât două nume), în termeni mai 
puţin formali, dar cu o oarecare „asemănare de familie”. Viewpoints nu sunt 
incompatibile cu ceea ce există în naratologie: personajul reflector, perspectivele 
naratoriale etc. (cf. Genette 1972, modalitatea şi vocea). 

3.4.3. Contribuţii româneşti 

Pentru interpretarea umorului, Zaftu (2007b: 498) propune un model cu trei 
niveluri/componente, „care să ţină cont de: a) mecanismul cognitiv-intelectual 
(surprinderea incongruenţelor, a contrastului, a efectului de surpriză); b) valorile 
implicate ; c) asocierile afective .” Se consideră că răspunsurile afective sunt determinate 
de valori, presupunând „o opoziţie între planul social şi cel individual”. Valorile 
ierarhizate şi reacţiile afective sunt dependente de componenta socială şi de cea 
personală; valorile, prin comparaţie cu reacţiije afective, se caracterizează prin [+ 
obiectivitate], trăsătură care „le asociază în mai mare' măsură sferei sociale” (Zafiu 2007b: 
498). 

„Reacţia faţă de un text potenţial umoristic este determinată, la fiecare nivel, de un 
raport variabil între premisele obiective şi variabilele individuale ale receptării” (Zafiu 
2007b: 500). Complexitatea şi coerenţa mecanismului cognitiv ar fi criterii obiective din 
punct de vedere cognitiv, pe când abilitatea de procesare a informaţiilor variază de la o 
persoană la alta. Valorile variază şi ele în plan general (în funcţie de „importanţa socială 
şi culturală” acordată) şi individual (ierarhia personală). In privinţa componentei afective, 
există, pe de o parte, „o relevanţă umană a situaţiei, stabilită cu relativă obiectivitate”, şi, 
pe de altă parte, „o implicare personală, bazată pe experienţa subiectivă, infinit variabilă” 
( ihidem ). Aceste planuri polivalente pot fi explicaţia receptării diferite a efectului 
umoristic al unui text. Percepţia umorului este influenţată deci de informaţiile accesibile, 
de gradul acordat valorilor presupuse, de profunzimea implicării afective. Astfel, unele 
texte care utilizează scenarii „general umane”, implicând „valori şi afecte fundamentale” 
au „un potenţial umoristic mai ridicat şi mai general” ( ibidern ). 

R. Zafiu ( ibidem : 500-502) prezintă trei tipuri de umor verbal, primul fiind bazat pe 
disjuncţia scenariilor; scenariile sunt (a) „bazate fie pe modificarea şi pe substituirea 
parţială a scenariului iniţial”, „fie pe distrugerea acestuia şi deraierea în absurd” ( ibidem : 

501); (b) narative, descriptive sau argumentative (cf. Niculescu 1980); (c) o consecinţă a 
implicării unor perspective diferite, atribuite personajelor (cf. Niculescu 1980); 
incongruenţele se produc între spaţii mentale care se pot afla sau nu „în relaţii de 
accesibilitate” (se face trimitere la Ritchie 2006); (d) simple/unice sau 

complexe/elaborate, implicând mai multe scenarii (cf. Brock 2004); (e) actualizate sau 
implicate (contrastul in praesentia sau in absentia ). Al doilea tip de umor verbal se 
bazează pe disjuncţia semnificaţiilor (jocurile de cuvinte), iar cel de-al treilea vizează 
disjuncţia contextelor stilistice (umorul de registru). 

Incongruenţa este realizată prin juxtapunerea de secvenţe (cu trăsătura [+noutate]) 
sau prin suprapunere de secvenţe (cu trăsătura [+ambivalenţă]). Deşi nu este o condiţie 
necesară şi suficientă, incongruenţa este totuşi „elementul stabil, obiectiv, controlabil al 
umorului verbal” ( ibidem : 502). Criteriile identificate pentru evaluarea umorului sunt: ,,a) 
distanţa dintre scenarii, originalitatea asocierii; b) caracterul brusc al juxtapunerii/ 
suprapunerii (concizia); c) reliefarea prin insistenţă , consolidarea opoziţiei; d) coerenţa 
locală a scenariilor (gradul de suprapunere); e) coerenţa globală a secvenţei (sensul 
global, motivaţia); f) multiplicarea scenariilor/a perspectivelor; gradul de sofisticare 
(elaborare)” (ibidem). 

Se consideră că primul nivel de acţiune a umorului (mecanismul cognitiv) este 
analizat şi cuantificat în evaluarea estetică. Celelalte niveluri, valorile şi implicarea 
afectivă, neputând fi „evaluate pe o scală a calităţii”, dar putându-se plasa „pe trepte 
diferite ale relevanţei umane, având grade diferite de prototipicitate - realităţi statistice 
care pot fi contrazise de variabilele culturale sau individuale” (Zafiu 2007b: 502). 

3.5. încercări de a aplica teorii lingvistice textelor amuzante ample (umor 

literar, sitcom etc.)*° 

3.5.1. GTVH şi jocul registrelor 

în capitolul al VH-lea al cărţii sale din 1994, Salvatore Attardo discută umorul 
bazat pe jocul registrelor ( register-based humor), tip de umor caracterizând cu precădere 
textele literare. în termenii lui Attardo, umorul este produs de incongruenţa provocată de 
ciocnirea a două registre (“humor caused by an incongruity originating in the clash 
between two registers” - Attardo 1994: 230). Attardo nu este singurul teoretician care a 
observat că există o tehnică a generării umorului bazată pe jocul registrelor, presupunând 
selectarea unui lexem sau a unei unităţi frazeologice dintr-un alt stil decât cel relevant în 
context (“selecting a lexeme or phraseological unit from a different style level than the 
context would predict” - Alexander 1984: 60, apud Attardo 1994). 

Attardo încearcă să încadreze o teorie a umorului bazat pe jocul registrelor în 
cadrul unui model politetic 41 , pornind de Ia observaţiile lui Wittgenstein legate de 


40 Pe scurt în Constantinescu 2011. 

41 “Polythetic theories are often associated with “prototype” theories (see Lakoff (1987: 17-18). A prototypc 
theory claims that some members of the set are “better examples” of the set than olher members.” (Attardo 
1994: 243); “If in the Progressive degradation of the “quality” of the example, one allows for the membership 
of objects which share none of the necessary and sufficient fcalurcs of the “central” examples (i e., thcrc are 
no necessary and sufficient conditions for membership in a set), then the prototype theory bccomcs 
polythetic...” (Attardo 1994: 244). 

„asemănarea de familie” în definirea jocurilor ( ibidem : 243): într-o teorie politetică, nu 
există o trăsătură comună pentru toate jocurile; diferitele grupuri de jocuri au însă în 
comun anumite trăsături, astfel încât unele trăsături sunt prezente în combinaţii diverse, 
care să permită identificarea unui element comun între un joc şi un altul. Attardo 
consideră că o teorie politetică a registrelor poate explica prezenţa simultană a mai multor 
criterii de identificare a registrului, nelegate între ele, în cadrul sistemului larg al 
registrelor unei limbi. Aceste criterii nelegate sunt diverse, de la temă, funcţia socială a 
enunţului, până la relaţia interpersonală a locutorilor ( ibidem : 245). Un pas preliminar 
important pentru formularea unei teorii politetice a umorului bazat pe jocul registrelor, în 
opinia lui Attardo, îl reprezintă discutarea modului în care elemente aparţinând registrelor 
pot apărea în teoria scenariilor semantice opuse (SSTH). Având în vedere faptul că teoria 
scenariilor se bazează pe itemi lexicali, acele aspecte ale variaţiei registrelor care includ 
alegeri lexicale pot fi considerate şi din perspectiva SSTH ( ibidem : 245). în termenii 
SSTH, umorul bazat pe jocul registrelor ar reprezenta activarea simultană (suprapunerea) 
a cel puţin două scenarii între care există o relaţie de antonimie (locală) 42 ( ibidem : 252). 

Attardo (1994: 263) identifică şi un tip de incongruenţă de registru: un eveniment 
obişnuit sau dintr-o sferă joasă este prezentat cu un stil foarte formal (ideea se regăseşte şi 
Ia Partington (2008) - upgrading\ Partington (2008) identifică şi opusul acestui procedeu 
- bathos , o schimbare bruscă de la un registru (sau topic) înalt Ia unul jos). în lucrarea din 
1994, Attardo introduce şi conceptul de umor hiperdeterminat ( ibidem : 267), în analiza 
unui fragment literar (din Candide , de Voltaire), concept dezvoltat în Attardo (2001a). 

3.5.2. Reinterpretarea conceptelor de teorie literară 

încercarea de a aplica GTVH, varianta extinsă a SSTH, unor texte umoristice 
diverse, diferite de glume, este reluată de Attardo (2001a), teoreticianul încercând să 
formalizeze analiza unor texte ample, atât literare, cât şi non-literare (siteoms). 

Analiza textelor ample este, după Attardo (2008: 1 10), integrată perspectivei “text 
world representation” (reprezentarea text-realitate), similar spaţiilor mentale (din teoriile 
cognitiviste) sau lumilor posibile (din semantica logică). Punctul de plecare în teoria lui 
Attardo este considerarea textului ca liniar şi unidirecţional 43 ( ibidem : 110). Structura 
unui text contribuie la identificarea unor conexiuni între rânduri; de exemplu, spune 
Attardo, toate rândurile care descriu sau trimit Ia un personaj alcătuiesc un şir (ştrand), iar 
mai multe şiruri formează o aglomerare (stack). 

Metoda de analiză folosită constă în localizarea elementelor umoristice ale textului 
urmând modelul semantic al SSTH şi GTVH. Aceste elemente sunt transpuse pe un 
vector reprezentând o ruptură liniară în text. Relaţiile dintre rândurile conţinând elemente 
amuzante sunt puse în evidenţă, acelea care prezintă similarităţi fiind grupate în şiruri şi 
aglomerări (Attardo 2001a: 79). Vectorul este segmentat în componentele sale narative, a 

42 “the concomitant (overlapping) activation of two or more scripls that weakly activate some Scripts, among 
which there are at least two that are in a relationship of (local) antonymy” (Attardo 1994: 252). 

43 “The text is physically linear and directed (i.e., it can be traveled only in one direction, or, in other words, it 
is a vector)”. Nu considerăm că punctul de plecare este adecvat: lectorul nu poate fi împiedicat de autor să 
revină asupra unor pasaje deja citite pentru a reinterpreta unele elemente. Mai mult, am adăuga, autorii 
inserează pasaje care la o primă lectură pot fi trecute cu vederea, pentru ca, mai târziu în text, să apară reluări 
ale acelui pasaj sau trimiteri explicite la anumite pasaje. 

căror ierarhie va fi stabilită ulterior. Poziţia elementelor amuzante va fi determinată 
ţinând seama de structura narativă, în funcţie de care sunt distinse două tipuri de 
„evenimente umoristice” ( humorous events ): poante interne (jab lines) şi poante finale 
( punch lines). Configuraţia rândurilor textului şi natura şirurilor şi/sau a aglomerărilor 
poate fi analizată pentru a releva elementele amuzante ale unui text sau natura amuzantă a 
întregului text 44 ( ibidenr 79). 

S. Attardo ia în considerare mai multe dimensiuni pentru un text narativ: relatarea 
(“relating a story”), incluzând distincţia dintre evenimente şi ordinea prezentării acestora 
(histoire/discours, n.n.) - la Attardo fabula/plot\ existenţa naratorului (“told by a 
narrator”): după Attardo, sunt doi naratori, unul efectiv (prezent în text explicit sau 
implicit) şi altul numai implicit - implied (în naratologie, autorul implicit; cf. Lintvelt 
1994); iluzia realistă (“with realistic illusion”); recursivitatea (“narratives are recursive”), 
în sensul că orice personaj poate iniţia o paranteză narativă subordonată naraţiunii 
principale {ibidenr. 80). 

Attardo realizează o distincţie între micro-naraţiune şi macro-naraţiune: pe când o 
micro-naraţiune este cel mai simplu text narativ, conţinând numai o acţiune/eveniment 
(„eveniment” referindu-se Ia orice schimbare de stare), o macro-naraţiune este o 
combinare de micro-naraţiuni {ibidenr 80). Fiecare text narativ se realizează la nivelul n. 
Naraţiunile introduse ca naraţiuni în cadrul unui macro-text narativ sunt realizate la 
nivelului, în timp ce naraţiunile în care este introdusă o altă naraţiune de nivel n se 
realizează la niveIul n+) . Orice naraţiune realizată la un nivel m>n este considerată o 
metanaraţiune faţă de naraţiunea de nive! n {ibidenr. 81). O macro-naraţiune este un text 
narativ cadru, care poate conţine cel puţin o naraţiune de nivelai . Firul narativ principal 
reprezintă nivelul 0 , conţinând, de obicei, punctul iniţial şi cel final al textului 45 ( ibidem : 
82). Autorul oferă câteva exemple: prologul are un nivel+i, dedicaţia nivel+ 2 , în cazurile în 
care autorul implicit ironizează, parodiază naratorul (explicit/ implicit) - niveI +2 . 

Un spaţiu amplu este acordat distincţiei poantă internă - poantă finală. Un prim pas- 
îl reprezintă segmentarea vectorului textului, în funcţie de indiciile auctoriale, schimbările 
scenelor, intrarea sau ieşirea unor personaje. Deşi identice semantic, cele două tipuri de 
poante diferă ca poziţie (poanta finală apare numai la sfârşitul textului, pe când poanta 
internă poate ocupa orice poziţie în text) şi funcţionare textuală (pe când poanta finală 
apare uneori ca un „corp străin”, relevând existenţa celor două scenarii opuse, poanta 
internă este perfect integrată cotextului) (Attardo 2001a: 82). 

Repetiţia, mai ales cea însoţită de variaţie, este considerată un factor important în 
textele ample {ibidenr. 85-86). Repetarea unei unităţi {unitate este un termen folosit cu un 
sens larg, putând însemna atât un motiv, cât şi un scenariu cultural) poate stabili un şir. 
Repetiţia cu scopuri umoristice priveşte unităţi care sunt (sau au fost, la un moment dat) 
implicate într-o poantă internă (mai puţin într-una finală). Aglomerările sunt grupuri 
de şiruri legate tematic sau formal sau şiruri incluzând alte şiruri apărute în diferite 
macro-naraţiuni (“strands of strands occuring in different macronarratives”) ( ibidem : 86). 


riP* 

»</; 


44 “The configuration of lines and (he nature of the strands and/or stacks can be then analyzcd lo revcal of the 
humorous element of ihe text (and in some cases, of the text itself).” 

45 “a macronarrative is a framing narrative which may incorporate at least one narrativc of level„.|. llie 
macronarrative of level 0 is called the (main) storyline. It is usually the level at wich the text begins and ends" 

Frecvenţa şirurilor cu poante interne poate fi diferită în funcţie de tipul de text. 
Legăturile care se creează astfel prezintă nume distincte: comb (“a type of ştrand”) pentru 
ocurenţe realizate la cel puţin 3 rânduri distanţă, în cadrul unui text restrâns ca dimensiuni 
( ibidem : 87) şi bridge (pod) în care două poante interne apar la mare distanţă (“a type of 
ştrand in which two groups of lines (most commonly jab lines) occur at a considerable 
distance from one another” 46 ) ( ibidem: 88). 

Umorul poate fi intern sau extern intrigii textului narativ, manifestându-se sau nu 
ca miză a acestuia. Există structuri narative similare glumelor, micro-naraţiuni care se 
termină cu o poantă finală ( ibidem : 94). Alte texte, mai ales metanaraţiunile, diferă 
semnificativ de structura glumelor, dar conţin manipulări ale convenţiilor narative 
{ibidem). Naraţiunile care au în centru o intrigă amuzantă bazată pe opoziţia scenariilor 
semantice nu se termină (neapărat) cu o poantă finală şi nu distrug (neapărat) iluzia 
narativă 47 (Attardo 2001a: 98). 

Pentru Attardo, un text amuzant (humorous) înseamnă: sfârşitul cu o poantă (“ending 
on a punch line”), o complicaţie narativă centrală amuzantă (“having a humorous central 
narrative complication”), o perturbare metanarativă prin utilizarea coincidenţelor (“using 
metanarrative disruption using coincidences”), umor hiperdeterminat (“hyperdetermined 
humor”), utilizarea disjuncţiilor difuze (“using diffuse disjunction”) ( ibidem : 99). Observăm 
că, luate separat, unele elemente nu sunt tipice pentru umor; combinarea mai multor elemente 
ar putea duce la crearea unui text amuzant. 

Attardo (2008: 112-113) prezintă situaţii în care pot apărea naraţiuni (trame) amuzante 
(humorous plots ): 

a) naraţiune amuzantă cu poantă finală (structura fiind asemănătoare celei a 
glumelor: partea iniţială, punerea în scenă şi poanta finală); 

b) naraţiune amuzantă cu deplasare metanarativă (un text care conţine mai multe 
încălcări ale convenţiilor narative tipice genului în care se încadrează acel text, 
transgresările fiind amuzante; ca exemplu este oferit Tristam Shandy) - în termeni 
mai simpli, parodie; 

c) naraţiune amuzantă cu o intrigă centrală amuzantă (texte în care intriga în sine este 
amuzantă); 

Attardo adaugă şi o altă categorie, propusă de Asimakoulas şi Vandaele (2002): 
discursul indirect liber. Discursul indirect liber nu este amuzant în sine, dar poate fi utilizat (ca 
şi alte tipuri de discurs raportat) pentru obţinerea umorului (în cadrul strategiei narative, NS 
din KR). 

Unele concepte (umorul hiperdeterminat şi disjuncţiile difuze) necesită câteva 
explicaţii suplimentare 48 . Umorul hiperdeterminat este produs de mai multe surse 
simultane de umor (în acest caz se vorbeşte despre hiperdeterminare textuală) sau de 
activarea simultană a unei surse de umor în contexte diferite 49 (hiperdeterminare 


46 “A bridge is the occurrence of two related lines far from each other. A comb is the occurrence of several 
lines in close proximity” (Attardo 2008: 111). 

47 „a plot with humorous fabula is one in which the central complication involves a humorous SO, but does 
not (necessarily) end in a punch line and does not (necessarily) breach the narrative illusion.” 

48 Am prezentat aceste concepte în Constantinescu 2009. 

49 “the presence of more than one active source of humor at the same time, or as the simultaneously activity 
of a given source of humor in ditTerent contexts”. 

punctuală) (Attardo 2001a: 100). Pentru SSTH şi GTVH, umorul hiperdetenninat 
reprezintă o provocare, pentru că în teoriile amintite se lucrează cu un singur declanşator 
al umorului (unique humorous trigger) ( ibidem: 100), lipsind posibilitatea de a manevra o 
hiperdeterminare textuală sau punctuală ( ibidem : 101). Disjuncţiile difuze se referă la 
două elemente pe care Attardo le-a mai discutat în cărţile şi articolele sale - ironia şi 
registrul stilistic. Teoreticianul ajunge la o scurtă definiţie a ironiei ca inadecvare 
relevantă ( relevant inapropriateness), fiind evidentă o influenţă a lui R. Giora în 
formulare. 

Capitolul VII al lucrării ilustrează modelul teoretic prin aplicaţii pe texte literare şi 
non-Iiterare (seriale amuzante pentru televiziune - sitcom ) 50 . 

Se poate observa însă că ceea ce apare ca mecanism logic (LM) într-unul dintre 
exemple - modul în care arată unul dintre personaje - nu este chiar un mecanism logic 
(vezi lista mecanismelor logice din Attardo et al. 2002); de asemenea, observăm că sensul 
pe care îl are parametrul SI (situaţie) este diferit de fiecare dată în analiză, mergând de la 
un scenariu situaţional virtual Ia cotext şi context, deşi se analizează schimburi succesive 
de replici desfăşurate în acelaşi cadru (ar trebui făcută o distincţie între o situaţie extra- şi 
intradiscursivă); s-ar putea ca ceea ce apare ca strategie narativă să nu reprezinte o 
strategie narativă - uneori sunt elemente care privesc organizarea conversaţiei (de 
exemplu, perechi de adiacentă, acte de vorbire). 

O altă problemă o constituie ierarhia parametrilor KR, ierarhie prezentată de 
Attardo în lucrarea din 1991 (şi în cea din 1994 într-un mod similar) şi respectată în 
prezentarea analizei formalizate (vezi secţiunea 3.2.). Attardo (2008: 254) consideră că 
versiunea sa extinsă din 2001 a GTVH se poate aplica tuturor textelor, indiferent de 
lungime, gen sau tip (inclusiv texte literare, conversaţii sau reclame). 

Ierarhia propusă ni se pare discutabilă, pentru că, în unele cazuri, în funcţie de 
situaţie se adaptează celelalte resurse ale cunoaşterii. In cazul corpusului nostru din 
perioada comunistă, se poate face o distincţie între o situaţie exterioară textului, 
cunoscută atât E, cât şi R, cu ţinta generală ştiută, şi o situaţie intratextuală, adaptată 
cadrului creat de umorul conversaţional, cu o altă ţintă (aparentă). 

3.5.3. Analiza statistica şi distribuţia umorului în text 

Intr-un articol din 2008, scris împreună cu Marcella Corduas şi Alyson Eggleston, 
Salvatore Attardo doreşte să demonstreze ipoteza conform căreia distribuţia umorului 
într-un text (mai amplu decât o glumă) nu este întâmplătoare (o primă variantă a acestei 
ipoteze fiind formulată în Attardo 2001a) 51 . Mijloacele folosite sunt în principal cele 


50 Nu vom prezenta aici decât o schemă pe care o realizează Attardo în comentarea replicilor conţinând 
poante; un personaj, Murray, ziarist, observă o greşeală legată de teletip - “The ieletype must be broken, or 
else G. Ford [preşedintele] held up a liquor store with a toy pistol”; schema este următoarea: l-79-[— *-P— • ]-. 

50 president/ criminal; LM teletype is broken - mechanical failure; SI holdup; TA tcchnology (?) Preş. Ford; 
NS joke; LA irr. 

Putem observa că mecanismul logic “mechanical failure” nu se regăseşte în taxonomia propusă in Attardo et 
al. (2002); mai mult, un LM care să explice de ce incongruenţa din SO este amuzantă trebuie să fie legat, în 
acest caz, de o relaţie sintagmatică bazată pe inversare actanţialâ (dacă SO înseamnă preşedinte/delincvent, 
atunci LM priveşte un schimb de roluri sau asumarea unui rol inadecvat funcţiei). 

51 Am realizat o prezentare succintă a acestor observaţii în Constantinescu 2011. 

formulate în Attardo 1994, 2001a şi Attardo şi Raskin 1991 (acei parametri ai KR), 
îmbogăţite prin contribuţia celor statistice. Corduas, Attardo şi Eggleston au demonstrat 
(aplicând teorii statistice pe două texte, unul de Oscar Wilde, celălalt de Douglas Adams) 
că distribuţia umorului în text nu este întâmplătoare şi că diferă de la un text la altul. 

A fost marcat fiecare cuvânt de la sfârşitul unei poante interne şi s-au numărat 
cuvintele de până la următorul cuvânt final al unei poante interne. Această codificare a 
produs un set de observaţii înregistrate secvenţial zt, t = 1,2, ..., n . Lungimea propoziţiilor 
sau a cuvintelor a fost luată în considerare pentru a produce o serie temporală care să 
sintetizeze un aspect al stilului autorului. Distanţa dintre poantele interne este o expresie 
numerică adecvată pentru a demonstra trăsături ale modului în care autorul distribuie 
umorul. Recurenţa poantelor interne poate ilustra ritmul impus de autor instanţelor 
amuzante ale textului său (Corduas et al. 2008: 256). Demonstraţia este destul de tehnică 
în restul studiului; declinându-ne orice competenţă în înţelegerea metodelor statistice, 
vom prezenta concluziile cercetării prezentate în articolul citat. 

Autorii au formulat câteva ipoteze (Corduas et al. 2008: 265) care să explice 
diferenţele de distribuţie a umorului: 

a) autorul este considerat factorul cauzal al plasării neîntâmplătoare a umorului în 
text, acţiune nu neapărat conştientă şi voluntară. Distribuţia reflectă personalitatea 
autorului, gustul său, precum şi dorinţa de a respecta cerinţele generale ale tipului de text 
pe care îl scrie; 

b) unii autori au o „amprentă” stilistică evidentă, dar mai puţin regulată, pe când 
alţii manifestă un stil mai puţin puternic, dar cu o regularitate crescută 52 . S-ar putea să 
existe o corelaţie între claritatea amprentei stilistice şi geniul artistic (“Perhaps then, the 
clarity of the humour signature correlates with artistic genius”); 

c) diferenţa dintre genurile abordate; 

d) perioada istorică; Attardo (2001a: 142-147) a observat că într-un text din 
literatura engleză a secolului al XVII-lea exista o distribuţie a umoruluimult mai regulată 
decât în textul lui Wilde. 

Niciuna dintre aceste ipoteze nu poate fi validată prin mijloacele oferite de GTVH 
sau metodele statistice folosite (Corduas et al. 2008: 265). 

3.5.4. Intensificatorii umorului 

Katrina Triezenberg (2004, 2008) propune o serie de intensificatori ai umorului 
(humor enhancers), considerând că metoda lingvistică ar trebui suplimentată cu una 
literară, o teorie literară fiind apreciată ca mai adecvată decât cele care au încercat până 
acum să explice şi umorul literar (teoria lui Raskin şi Attardo) 53 . Autoarea consideră că 
intensificatorii prezentaţi ar putea face parte dintr-o teorie care să explice umorul literar 54 . 

In literatura umoristică, un text poate să conţină o singură poantă finală, ca o 
glumă, în lumina căreia întregul text să fie considerat amuzant, sau poate conţine o serie 

52 “whereas Wilde appcars to have a clearer, but less regular ‘signature’, Adams has a more regular, but less 
strong ‘style’” (Corduas et al. 2008: 265). 

53 Principalul argument împotriva utilizării singulare a teoriilor amintite este faptul că un text literar se poate 
dispensa de o opoziţie a scenariilor pentru a fi amuzant. 

54 Abordarea autoarei citate a fost prezentată pe scurt în Constantinescu 2011. 

de scenarii opuse numite poante interne (jab lines). Aceasta este propunerea lui Attardo 


din 2001a, autorul identificând şiruri şi aglomerări, în care temele sunt repetate. K. 
Triezenberg afirmă că nu doreşte să nege faptul că scenariile opuse sunt o condiţie 
necesară pentru prezenţa umorului textual, ci doar să sugereze că GTVH nu este o teorie 
suficientă pentru a descrie funcţionarea literaturii umoristice. Intr-un text literar, artistul 
foloseşte o serie de tehnici pentru a amuza lectorul. Aceste tehnici, intensificatorii 
umorului, adaugă plăcere experienţei lecturii şi dezvoltă simţul pentru umor al cititorului, 
dar nu trebuie confundate cu umorul în sine, pentru că nu au nicio legătură sau numai una 
tangenţială cu scenariile opuse, poantele interne sau resursele cunoaşterii (KR). Autoarea 
accentuează faptul că zâmbetul sau râsul 55 nu sunt trăsături definitorii pentru a marca 
experienţa umoristică, acestea apărând în conexiune cu fenomene foarte diverse 
(Triezenberg 2004: 412). 


Intensificatorii umorului augmentează experienţa receptării unui text amuzant: 


lectorul devine bine dispus, acordă încredere autorului textului, consideră că este pregătit 
pentru experienţa estetică, având suficiente cunoştinţe pentru a o înţelege (pentru că 
împărtăşeşte enciclopedia autorului, aflându-se în pretinsul său cerc de apropiaţi); toate 
acestea sunt necesare pentru ca lectorul să se apropie de text şi să accepte să-şi 
„suspende” neîncrederea (“to lower our defenses”), încât să nu ia nimic prea în serios. 

Primul intensificator este dicţiunea ( diction ), faptul că alegerea unui termen într-o 
frază nu este întâmplătoare, nu este nicidecum irelevantă (aşa cum considera Attardo 
elementele care ţineau de limbaj în cadrul KR), indicând o anumită intenţie a autorului. 
Triezenberg oferă un exemplu bazat pe aliteraţie (a) şi îl opune unuia lipsit de orice figură 
retorică 56 (b): “(1) a. Major Major's father was a long-limbed farmer ./ b. Major Major’s 
father was a tall farmer.” ( ibidem : 413). Pe lângă fenomenul aliterativ, (a) provoacă sau 
consolidează activarea unor posibile scenarii în care să apară enunţul de mai sus. 

Al doilea intensificator este stereotipia. Umorul personajelor-tip este convenabil 
unui autor pentru că utilizându-l oferă un factor cunoscut lectorilor, un item din 
enciclopedie, contradicţiile inerente ale personajului fiind împărtăşite. Simpla prezenţă a 
unui personaj stereotip oferă publicului o posibilitate de anticipare. In performarea 
comediei, bazată pe dinamica socială a audienţei şi a relaţiei dintre audienţă şi actori, 
acest lucru este extrem de important; chiar şi în umorul verbal, în glumele cu ţintă (“jokes 
aimed at a gender, religion, ethnicity, or class”), dacă publicul este instruit/condus prin 
indicii de către autor spre factorul stereotip (stereotipia find în acest caz independentă de 
scenariile opuse), acesta este amuzant. De exemplu, glumele care au ca ţintă prostia unor 
grupuri etnice sau profesionale (tipul „de câţi X e nevoie ca să se schimbe un bec?”) 
conţin, prin stereotip, opoziţia normal-anormal şi acest lucru este considerat amuzant în 
sine. Stereotipurile devin amuzante pentru că hiperbolizează micile diferenţe remarcate 
(in)conştient 57 ( ibidem : 414), captând cu uşurinţă atenţia receptorilor. Actul lecturii este 


5 ' “Before explicating some humor-enhancing techniques, it is necessary to recognizc that the acts of smiling 
and laughing are unrelated to the experience of humor. A person may read a story that he/she finds exlremcly 
funny and never manifest anything greater than a placid Mona Lisa smile (...)” (Triezenberg 2004 : 412 ). 

56 Nu considerăm că exemplul (b) este lipsit de orice figură retorică, numele personajului fiind, în acest caz, 
sugestiv. De altfel, aliteraţia din numele propriu atrage atenţia şi creează aşteptări în legătură cu restul frazei. 

^ IqI/p cmoll Hi thal pupn/nnp Ir'jir.pnncr'imicli' nntippc onrl klnu/ tkp rr^ ' 1 1 1 nul A f nmrvirflrtn M 


57 “they take small difTerences that everyone half-consciously notices and blow them all out of proportion’ 
(Triezenberg 2004. 414) 

facilitat dc uzul unor elemente cunoscute, receptorul se relaxează în prezenţa acestor 
itemi familiari, acceptând universul ficţional propus. 

Următorul clement de intensificare este reprezentat de factorii culturali , cei care 
condiţionează alegerea stereotipurilor. Chiar dacă definim umorul ca o juxtapunere a 
două scenarii incompatibile, pe care audienţa trebuie să le recunoască şi să le interpreteze 
ca incompatibile, nu putem evita dependenţa unui „scenariu” de modelul cultural căruia îi 
aparţine receptorul. 

Familiaritatea cu textul şi cu autorul reprezintă un alt intensificator. Umorul se 
leagă de stereotipii, dar şi de nevoia lectorului de a fi ghidat în înţelegerea textului. Dacă 
acest ghidaj discret există, lectorul poate înţelege glumele sofisticate, se poate identifica 
cu perspectiva auctorială, nu devine ţinta textului, ci co-autor al situaţiei amuzante. 

Ultimului intensificator îi corespund repetiţia şi variaţia. Faptul că un eveniment se 
repetă la nesfârşit sfidează realitatea, repetiţia neverosimilă determinând instituirea unui 
scenariu normal-anormal , real-ireal sau aşteptat-exagerat. In al doilea rând, repetiţiile 
pot fi mai amuzante decât prima apariţie a evenimentului dacă receptorii le aşteaptă 58 
( ibidem : 416). In al treilea rând, autorul poate varia cu măiestrie modul în care realizează 
repetarea evenimentului. 

Autoarea repetă faptul că nu critică întreaga GTVH, ci ideea că aceasta ar putea 
explica în întregime arta umorului literar. GTVH oferă condiţia necesară pentru umor, dar 
nu şi cea suficientă. Triezenberg sugerează că intensificatorii pot fi parte a unei teorii a 
umorului literar, teorie care să fie dezvoltată, de această dată, de studiile literare 59 
( ibidem : 417). 

3.5.5. Sugestii de dezvoltare 

Relaxarea receptorului este elementul necesar pentru suspendarea neîncrederii 
acestuia în universul ficţional sau, pentru a păstra sintagmele autoarei citate, este necesară 
suspendarea încrederii receptorului în sistemul realităţii căreia i se opune universul 
ficţional (o lume guvernată de alte legi) realizat de autor. 

Dicţiunea, stereotipia, factorii culturali, familiaritatea, repetiţia şi variaţia sunt 
intensificatorii umorului într-un text, după K. Triezenberg. S-ar putea ca juxtapunerea lor 
să nu fie foarte adecvată. Factorii culturali reprezintă modelul în care se plasează atât 
autorul, cât şi receptorul, sunt parte a enciclopediei lor, sau, mai bine zis, enciclopedia lor 
este modelată de aceşti factori. Din acest ansamblu al factorilor culturali, autorul 
selectează şi combină itemi care să fie adecvaţi mesajului pe care vrea să-l transmită, 
itemi estetici, dar şi accesibili lectorilor ideali. Familiaritatea lectorului cu aceşti itemi 
depinde de amploarea enciclopediei sale; nu orice lector poate avea acces la universul 
ficţional amuzant creat, iar o accesibilitate prea sporită, credem noi, una care nu lasă loc 


1 "the repetitions may bc funnier than the original because the audicnce knows what is coming. The text can 
then pretend to hold the audiente in suspense, i( can glorify and embellish, it can defeat cxpectations, andany 
number of other deviccs, all of vvhich contain script oppositions at the whole-text level, rather than the jab 
line level" (Triezenberg 2004: 416). 

59 “I agree with Attardo that the GTVH methods can be somehow extended to account for most of the humor 
enhancers. I am simply not sure that this is necessarily the best way to go about it: let the literar) studios of 
humor develop its own thcory and methodology for dealing with these phenomena. The proposed humor 
enhancers should be a component of such a thcory" (Triezenberg 2004: 417). 

niciunui echivoc, distruge sofisticarea atât de necesară pentru apreciere. Procedee, cele 
care încadrează itemii, pot fi considerate dicţiunea, stereotipia, repetiţia şi variaţia 
(întotdeauna împreună, căci lipsa de variaţie diminuează treptat amuzamentul obţinut prin 
repetiţie sau duce la un absurd care îşi poate pierde caracterul comic). Aceste procedee nu 
trebuie văzute ca blocuri monolitice separate, căci stereotipia include o repetabilitate de 
caractere şi de clişee verbale, dicţiunea foloseşte repetiţia ca mijloc de creare a efectelor 
(vezi exemplul cu aliteraţia) etc. 

Procedeele sunt interconectate, dar nu sunt tipice doar literaturii, ele pot fi utilizate 
pentru explicarea mai multor tipuri de umor verbal şi nonverbal (autoarea dă exemple de 
glume şi nu de fragmente literare în această încercare de a găsi intensificatori ai umorului 
literar). Nu credem că este necesar să găsim elemente tipice doar unei categorii anume 
(procedee pentru glume, alte procedee pentru umorul literar etc.), ci să încercăm să 
surprindem procedee recurente, comune unei varietăţi mai largi, emfatizând aspectele 
distincte. 

Chiar dacă se pot aplica cu succes în cazul bancurilor, SSTH şi GTVH nu pot, în 
forma lor actuală şi respectându-se ierarhiile stabilite de teoreticienii care le-au creat, să 
fie aplicate convingător multor tipuri de texte, mai ales celor de dimensiuni ample. Având 
în vedere faptul că multe texte amuzante nu se bazează pe opoziţia scenariilor, ci, de 
exemplu, pe amestecul registrelor, ar trebui poate modificată ierarhia parametrilor KR; 
este nevoie, de asemenea, de o flexibilitate mai mare în aplicarea acestor parametri 
textelor ne-convenţionale, precum şi de o diferenţiere între componentele extra- şi 
intratextuale (situaţia, strategia narativă , ţinta), aşa cum vom propune în modelul nostru 
de analiză a corpusului pe care l-am avut în vedere. 

De asemenea, ni se pare foarte importantă diferenţierea analizei macrostructurale 
de cea microstructura lă. Dacă la nivel macro există câteva invariante (de tipul 
metanaraţiunilor etc.), Ia nivel micro trebuie acordată mai multă atenţie atât limbajului T __ 
incluzând aici diverse procedee de construcţie (repetiţie şi variaţie (substituţie/suprimare), 
amestecul de registre, componenta interacţională), cât şi diverselor strategii narative 
locale. 

3.6. Clasificări ale jocurilor de cuvinte şi ale glumelor 

Există numeroase încercări de clasificare, obiectivul nostru fiind aici prezentarea 
unora dintre cele mai recente şi mai citate taxonomii. Introducem câteva observaţii mai 
generale şi care ar putea sintetiza diverse aspecte discutate mai jos care-i aparţin lui 
Charaudeau (2006). Autorul propune o distincţie între procedee lingvistice şi procedee 
discursive ale umorului: pe când procedeele lingvistice exploatează semnificantul, relaţia 
semnificant-semnificat sau substituţii de sens, -procedeele discursive depind de ansamblul 
mecanismelor enunţiative (relaţia emiţător-receptor-ţintă, situaţia de comunicare, 
„valoarea socială a domeniului tematic”). Mai mult, se realizează o distincţie în interiorul 
procedeelor discursive între jocul cu mecanismele enunţării şi semantismul unor cuvinte 
în cadrul enunţului (Charaudeau 2006: 25-26). 

3.6.1. Ghiciturile amuzante 

J.M. Dicnhart 60 propune o anali/ii în detaliu a ghicitorilor amuzante ( punnin% 
riddles sau conutulrum ), pornind de la plasarea unor mecanisme între doi poli: identitate 
şi disimilaritate. în ordinea apropierii lor de polul similarităţii, sunt menţionate polisemia, 
omonimia, omofonia, parafonia 61 şi ceea ce Dienhart numeşte „hahafonie” (categorie 
complexă, incluzând mecanisme ca pseudo-analiza morfematică, calamburul etc.). Deşi 
nu este încadrată drept categorie diferită în clasificare, clasa combinaţiilor diverse este, de 
asemenea, prezentată (considerăm că această categorie complexă este similară clasei 
denumite de Dienhart hahaphony, nu ar exista un motiv clar pentru care aceste două 
categorii să nu fie tratate împreună). O altă clasă considerată aparte este cea a 
„ghicitorilor pentru ochi” ( riddles for the eye ), de exemplu: “Why did the antelope? 
Nobody gnu.” (Dienhart 1999: 121), care ar putea fi încadrată, de asemenea, în categoria 
hahaphony. 

In privinţa ghicitori lor-banc (punning-riddle sau conundrum ), nu ni se pare adecvat 
termenul de hahaphony utilizat de Dienhart (1999) pentru o categorie mai complexă care 
implică, simultan, substituţii lexicale, chiasm, calambur. Am prefera încadrarea sub 
numele de „categorii complexe”, prezentând tipurile diferite în funcţie de fiecare figură 
de stil implicată, minând astfel complexitatea unor exemple mixte (cele în care sunt 
folosite mai multe procedee simultan) pentru a ilustra mai clar taxonomia. 

Reprezentarea pe o axă de la similitudine la disimilitudine a omonimiei, 
paronimiei, omofoniei etc. nu este pusă în relaţie cu gradul de amuzament implicat prin 
plasarea într-o anumită parte a axei; nu se discută despre o relaţie proporţională între 
similitudine/disimilitudine şi efectul umoristic produs, iar motivul este evident. Unele 
categorii complexe sunt mult mai elaborate şi mai complicate decât altele, mai sofisticate, 
în termenii lui Raskin şi K.Triezenberg 2003, preluaţi de R. Giora et al. 2005 (vezi 
supra), dar acest lucru nu implică automat amuzamentul. Ipoteza că sofisticarea şi gradul 
de amuzament sunt direct proporţionale nu este întotdeauna valabilă, existenţa unor 
factori diverşi putând influenţa aprecierea celor care decodează. 

3.6.2. Analiza glumelor 

Ritchie (2004) realizează mai multe clasificări ale glumelor pe care le utilizează 
pentru a încerca să găsească o teorie formală. Ritchie (2004: 185) afirmă că şi-a propus să 
analizeze sintaxa abstractă a glumelor, urmărind caracterizarea structurală a 
componentelor glumei. Prima taxonomie împarte corpusul său în jocuri de cuvinte (puns) 
şi glume cu o reinterpretare forţată {forced reinterpretation (FR) jokes). 

Clasificarea utilizată este un instrument de lucru perfectabil, motivat de faptul că 
cele două mari categorii de glume identificate au structuri posibile (şi structuri interne) 
diferite, operează în moduri diferite şi au proprietăţi distincte ( ibidem : 137-138). 


60 La Dienhart există, de asemenea, o discuţie interesantă despre influenţa lui Koestler asupra unor 
teoreticieni importanţi ai umorului, Raskin şi Norrick (Dienhart 1999. 103-104). O altă prezentare a jocurilor 
de cuvinte, incluzând şi taxonomii ale unor teoreticieni europeni, este realizată de Attardo (1994: 108-173). 

61 Dienhart preferă termenul de parafonie, utilizat cu precădere în domeniul muzical, paronimiei din 
lingvistica. 

3. 6.2.1. Jocurile de cuvinte 

Trăsăturile generale ale jocurilor de cuvinte ar fi: a) dependenţa de o identitate 
fonetică sau de o ambiguitate fonetico-lexicală, similaritatea nefiind suficientă; b) 
diferenţa dintre interpretarea „înainte de” şi cea „după” apariţia termenului ambiguu; c) 
faptul că unul dintre sensurile termenului este mai evident într-o primă interpretare; d) 
prezenţa termenului ambiguu se manifestă în partea iniţială ( set-up ), nu în poanta finală 
( punchline ). 

In categoria jocurilor de cuvinte paradigmatice sunt încadrate: a) jocurile în context 
(puns in context ) - contextul putând îngloba atât fapte legate de lume, informaţii 
culturale, cât şi obiecte proeminente ( salient objects ) aflate în proximitatea locutorilor sau 
concepte, idei menţionate recent (cotext) (Ritchie 2004: 114); b) malapropismul - uzul 
unui cuvânt care sună asemănător (dar nu identic) unui cuvânt potrivit contextului, dar 
care diferă semantic de acesta ( ibidem : 1 16), ceea ce s-ar încadra în atracţia paronimică; 
c) contextul textual — se referă la jocuri de cuvinte care trebuie să respecte diverse cerinţe 
în context: concatenare, legături contextuale, inadecvare aparentă ( ibidem : 118-119), un 
exemplu de astfel de jocuri de cuvinte ar fi calamburul şi antonomaza; d) jocuri de 
cuvinte cu propriul lor context - este o categorie care cuprinde mai multe subtipuri: dl) 
jocuri narative (story puns) - o glumă narativă poate să nu aibă un conţinut amuzant, 
terminându-se cu o frază care poate fi una adecvată întregului/care să conţină morala 
povestirii ( coda în analiza povestirilor în conversaţie); fraza finală poate avea similarităţi 
cu diverse proverbe sau fraze celebre 62 ( ibidem : 120) - cu alte cuvinte, ar fi vorba despre 
o trimitere intertextuală însoţită de o deformare a textului prim; d2) ghicitori le care conţin 
jocuri de cuvinte (punning riddles ); d3) glumele de tipul „cioc-cioc” ( knock-knock jokes). 

Jocurile de cuvinte narative sunt similare glumelor narative convenţionale, dar 
conţinutul lor nu este întotdeauna amuzant, dimensiunile variabile, iar poanta finală 
conţine un cuvânt care trimite la o frază sau expresie foarte cunoscută - mecanismul 
acesta (n.n.) se bazează pe substituţii lexicale sau fonetice (obţinute, de exemplu, prin 
metateze sau chiasm). Un joc vizual trebuie să conţină un stimul vizual care să ofere 
proprietăţi similare cu ale unui stimul verbal conţinut de un joc de cuvinte ( ibidem : 139). 

Pentru jocurile de cuvinte paradigmatice preluăm de la Ritchie ( ibidem : 122-123) 
două exemple de ghicitori cu joc de cuvinte {punning riadle ): ”What did the python say ta - 


re le utilizează 
i şi-a propus să 
structurală 3 
cuvinte (puns ) 


its victim? Tve got a crush on you.” Sau ”What do you caii a depressed train? A 
low-comotive.” 


Principalele subclase identificate de Ritchie au trăsături distincte. Jocurile de 
cuvinte paradigmatice se caracterizează astfel: o parte a enunţului este identică din punct 


de vedere fonetic cu un alt fragment care nu este enunţat, atât forma enunţată, cât şi cea 
implicită fiind potrivite contextului; dacă cele două fragmente sunt identice fonetic, ele 
trebuie să se diferenţieze semantic, având conexiuni strânse cu contextul; dacă cele două 
fragmente sunt doar similare, cel rămas implicit trebuie să fie o unitate lingvistică 
recognoscibilă şi completă ( ibidem : 125-126). 

Jocurile sintagmatice se definesc printr-o enunţare adecvată contextului, conţinând 
două sau mai multe fragmente nesuprapuse ( non-overlapping ), similare fonetic, dar nu 



62 w this final punch-line also sounds similar (sometimes vvith considerable distorsion) to a wcllknown phraî>e 
or saying (eg. a motto or famous quotation)” (Ritchie 2004: 120). 

identice (n.n., de ex., paronime), sau identice formal şi distincte semantic (n.n, de ex , 
omonime). 

Dup A exemplele oferite, mecanisme tipice acestei categorii de jocuri de cuvinte ar 
fi antanaclaza, chiasmul însoţit de paronimie: “What do you caii a strânge market? A 
bizarre bazaar” sau “What’s the difference between leaves and a car? One you brush and 
rake, the other you rush and brake” ( ibidem : 128). 

3. 6. 2. 2. Glumele cu reinterpretare forţată 

Glumele cu reinterpretare forţată au ca punct de plecare o interpretare greşită 
(misinterpretation) (cf. Brone 2008, supra ), care se poate manifesta atât printr-o decodare 
eronată a efectului perlocuţionar ( misassignment of perlocutionary effect), ca în exemplul 
de mai jos (traducerea noastră): 

Clientul : Chelner, am o muscă în supă! 

Chelnerul: Nu mai strigaţi aşa, vă rog, toată lumea o să vrea una. 

cât şi printr-o decodare eronată a forţei ilocuţionare ( misassignment of illocutionary 
force): 

Care este diferenţa dintre un elefant şi un pepene? 

(Nu ştiu.) 

Ar fi frumos să te trimitem pe tine la magazin după un pepene. (Ritchie 2004: 160) 

Glumele de tipul întrebare-răspuns pot fi găsite atât în categoria jocurilor de 
cuvinte, cât şi a glumelor cu reinterpretare forţată. Cele incluse în această categorie ( FR 
jokes) ar fi de două tipuri: unele care implică sensul întrebării şi altele în care răspunsul 
„natural” implicitat este greşit ( ibidem : 168-169). 

Autorul afirmă că pentru fiecare glumă narativă şi pentru o-mare parte a glumelor 
de tip întrebare-răspuns, unde o întrebare directă sau indirectă contribuie la efectul 
umoristic~într-un alt mod decât prin ambiguitatea forţei ilocuţionare, există o glumă 
similară, lipsită de întrebare, bazată pe acelaşi mecanism central şi pe acelaşi conţinut 
(ibidem: 164). Se pare că vorbitorii consideră mai amuzante glumele în care există 
perechea întrebare-răspuns (directiv-asertiv) decât cele asertive (Ritchie aduce în discuţie 
fenomenul aşa cum apare el adesea în conversaţie, accentuând rolul componentei 
temporale (timing) în performarea şi aprecierea umorului). 

Un rol important în realizarea unui tipar structural în cadrul glumei îl are repetiţia. 
Finalul modifică în maniere diferite o structură expusă anterior. Bazându-se pe tiparul 
existent, poanta finală poate (dar nu este obligatoriu) introduce o idee sau o acţiune 
incongruentă. Repetiţia poate fi amplificată printr-un progres al secvenţelor utilizate: 
ultima parte o continuă pe cea iniţială, dar introduce exagerări 63 ( ibidem : 173). 

în afara jocurilor de cuvinte şi a glumelor cu reinterpretare forţată, Ritchie ( ibidem : 
169) aduce în discuţie şi. eventualitatea introducerii unei noi clase, descriptive-based jokes 
(glume descriptive) care să explice diverse glume care nu pot fi explicate uşor prin apelul 

63 “the final cyclc continues this progression, using extreme exaggeration or implausability to create an 
excesive instance of the paltern” (Ritchie 2004: 173). 

la celelalte două mari categorii. Aceste glume descriptive ar presupune: o descriere (D), 
un scenariu sau un set de entităţi (S), afirmaţia explicită sau implicită că D 
caracterizează/este adevărat pentru S, iar S este ciudat sau absurd. Ca exemplu, am tradus 
următoarea glumă: „Ce este negru, periculos şi stă în pom?/ O cioară cu o mitralieră”. 

3. 6. 2. 3. Glume propoziţionale vs. glume lingvistice 

O altă taxonomie propusă de autor opune glumele propoziţionale {propositional 
jokes) celor lingvistice ( linguistic jokes ). Opoziţia nu este una ireconciliabilă, ambele 
categorii se bazează pe informaţiile deja cunoscute ( background Information ), putând 
conţine elemente suplimentare. 

O taxonomie similară propunea D. Frumuşani în articolul său: „Plecând de la 
opoziţia normă comportamentală/normă lingvistică, putem vorbi de glume 
extralingvistice (preponderent factuale, narative, deconstruirea vizând o normă 
comportamentală) şi glume lingvistice (bazate pe demontarea convenţiilor lingvistice)” 
(Frumuşani 1986: 511). 

Glumele propoziţionale identificate de G. Ritchie se bazează pe mecanisme 
(delivery mechanism) care oferă posibilitatea observării celor două interpretări diferite. 
Aceste mecanisme sunt: neînţelegerea coerenţei discursive ( discourse-coherence 
misunderstanding), revizuirea poantei finale (punchline revision), dublul sens ( double 
entendre). Ca exemplu de glumă propoziţională: „Ce este gri, are patru picioare şi un 
geamantan? Un şoarece în vacanţă”. 

O glumă propoziţională are un mecanism ce indică modul în care procesarea 
lingvistică a textului poate duce la două interpretări. O astfel de glumă trebuie să cuprindă 
fie CONTRAST între cele două interpretări, fie o anume NEADECVARE ( inappropriateness ) 
a uneia dintre interpretări. In această categorie s-ar încadra glumele cu reinterpretare 
forţată din prima taxonomie realizată de Ritchie. 

O glumă lingvistică se defineşte printr-o multitudine de elemente lingvistice, 
implicând similaritatea fonetică, segmentarea cuvintelor (calambur) etc. Principalele 
trăsături comune ale celor două clase ar fi faptul că se bazează pe informaţiile de 
background, informaţii exterioare (enunţului actualizat) şi pot conţine, de asemenea, o 
structură suplimentară (Ritchie 2004: 1 83). 

In exemplul „Why did the cookie cry? Because its mother had been a wafer so 
Iong.” ( ibidenr. 184), similaritatea fonetică în limba engleză dintre away for şi a wafer 
realizează gluma lingvistică. 

Exemplele de mai sus se încadrează, amândouă, structural, în categoria punning 
riddles : în prima nu regăsim mecanisme lingvistice (retorice) care să producă o 
similaritate cu un eventual element lăsat neactualizat (conform primei taxonomii ar fi o 
glumă cu reinterpretare forţată), pe când în cea de-a doua (după prima taxonomie, un joc 
de cuvinte paradigmatic) apare similaritatea cu elementul neactualizat (away for/a wafer). 

G. Ritchie a trecut în revistă şi o serie de contribuţii pe care le pot avea informaţiile 
suplimentare conţinute de textul glumei la obţinerea umorului: inadecvare, obţinerea 
răspunsului la întrebarea din text, (eventuala) insultă adusă receptorilor, superioritatea 
faţă de personajele din text, tensiunea dramatică, facilitarea interpretării, paralelismul cu 
alte texte (intertextual itatea), păcălirea (prank ) receptorului, ingenuitatea, utilizarea unor 
cuvinte amuzante ( ibidenr. 1 79- 1 82). 



Daniela Frumuşani (1986: 513) avea în vedere o focalizare diferită a deconstruirn 
pentru glumele lingvistice şi pentru cele extralingvistice: dacă pentru glumele lingvistice 
sunt considerate aspecte sintactice, semantice şi pragmatice, glumele extralingvistice 
vizează aspecte logice (false argumentări) şi axiologice (deconstruirea convenţiilor 
comportamentale). 

3.6.3. Mecanisme de interpretare din perspectiva gramaticii lexicale 

Partington (2009: 1797) îşi propune să explice structura şi mecanismele de 
funcţionare pentru un tip special de jocuri de cuvinte 64 (numit sintetic phraseplay) din 
perspectiva gramaticii lexicale (folosind concepte precum lexical priming , colocaţie, 
preferinţă semantică, relexicalizare şi delexicalizare). 

După Partington, există două mari categorii de jocuri de cuvinte: aproximative 
(asemănătoare celor sintagmatice din clasificarea lui Ritchie 2004) şi cele exacte (cele 
mai simple forme fiind bazate pe omonimie şi omofonie) ( ibidem : 1796). 

Principala teorie pe care se bazează Partington (2009) este cea a lui Sinclair (1987). 
Sinclair descrie două principii de bază în organizarea limbii: a) principiul idiomatic (sau 
al colocaţiilor) - limba este constituită din unităţi (semi)preconstruite; b) principiul 
libertăţii de alegere ( open-choice principie of language) - producţia verbală reprezintă 
alegeri de unităţi semantice individuale care trebuie să umple locuri goale virtuale în 
funcţie de anumite restricţii gramaticale. în altă lucrare (Sinclair 2004, citat de Partington 
2009: 1798), Sinclair se referă la primul principiu prin formula „tendinţă frazeologică”, 
iar la cel de-al doilea prin „tendinţă terminologică”. După Sinclair, principiul frazeologic 
este cel dominant în limbă, modul preferat de interpretare a enunţurilor datorită 
economiei de timp şi efort pe care o implică din partea receptorilor. Dacă acest principiu 
nu funcţionează pentru a explica un enunţ, atunci se foloseşte cel de-al doilea. Trecerea 
forţată de la un mod de interpretare la altul reprezintă nucleul multor jocuri de cuvinte 
(Partington 2009: 1 798- 1 799). 

Relexicalizarea presupune „eliberarea” unor componente din unităţi lexicale 
(semi)fixe. Contextul obligă receptorul să reinterpreteze gramatical secvenţa sonoră, 
observând un sens secund diferit de cel care apărea într-o primă instanţă (mai proeminent 
sau mai aşteptat). In termenii teoriei lexical priming , prozodia normală anterioară este 
înlocuită; apare astfel noutatea. Relexicalizarea este, după Partington, un proces lingvistic 
fundamental care poate explica multe forme de jocuri de cuvinte de tipul phraseplay. 
Unităţile preconstruite pot fi atât citate cunoscute, cât şi proverbe, expresii idiomatice sau 
sintagme simple - de exemplu: “îs the tomb of Karl Marx just another communist plot?” 
{ibidem: 1799). Delexicalizarea unui cuvânt presupune reducerea contribuţiei distinctive a 
unei unităţi la sensul enunţului în care apare (definiţia lui Sinclair, apud Partington 2009: 
1800). în multe contexte sensul unui cuvânt este unul mai general, nu cel de bază 65 . 


64 în engleză, punning wordplay, pentru care nu avem un echivalent românesc adecvat. 

65 Ca exemplu: “Ist man: ‘Have you taken a balh?72nd man: ‘ Why, is there one missing?’” (Partington 2009: 


1800). 

Un alt mecanism care poate explica funcţionarea jocurilor de cuvinte aproximative 
este prezentarea intr-o formă modificată a unei fraze preconstruite 66 ( ibidem : 1801-1802). 
Efectul este determinat atât de surpriza formulării, cât şi de capacitatea receptorului de a 
recunoaşte aluzia. 

Abordarea din perspectiva gramaticii lexicale poate asigura, crede Partington, un 
punct de plecare pentru o ipoteză (unitară şi elegantă) de explicare a jocurilor de cuvinte, 
descriind modul în care acestea depind de brusca trecere de la principiul frazeologic la cel 
al libertăţii de alegere (analitic) 67 ( ibidem : 1803). Vezi şi „Faţă de limbajul cotidian , a 
cărui evoluţie este de la sensul literal la cel derivat , gluma instituie o vectorial itate 
inversă: întoacere la sensul literal , într-un context care să-l valorizeze. Ca şi în cazul 
ironiei, este vorba de o dublă lectură, dar cu resemantizarea lecturii literale” (Frumuşani 
1986:511). 

3.6.4. Perspectivă mixtă 

M. Dynel (2009a) trece în revistă categorii/tipuri de umor verbal, fără a insista 
asupra unei taxonomii. După ce menţionează cele două tipuri mari de umor - 
convenţional şi conversaţional prezintă o serie de clase care se pot încadra în ambele 


tipuri: a) lexeme şi frazeme 68 ; b) formule spirituale ( witticism ): aluzii (citate şi distorsiuni 
ale unor citate faimoase), jocuri de cuvinte (puns ), ciocnirea registrelor, figuri de stil 
(metafora, comparaţia, hiperbola, paradoxul, ironia); c) replica amuzantă ( retort ) 69 - 
bazată pe un joc de cuvinte interacţional, pe exploatarea unor ambiguităţi pragmatice şi 
pe întrebările retorice; alte clase fiind tipice umorului conversaţional: d) tachinarea; e) 
impoliteţea glumeaţă (banter)\ f) ridiculizarea, sarcasmul (putdowns ); g) auto-denigrarea, 
auto-tachinarea; h) anecdotele personale. 


B. Umor conversaţional 

3.7. Umorul conversaţional - preliminarii 

Fiecare enunţ îşi lasă amprenta în memoria locutorilor, seturile de date cu ajutorul 
cărora se realizează inferenţele fiind stocate: o aserţiune enunţată şi acceptată de 
participanţi reprezintă o informaţie dirijată spre fondul comun. Acest fond comun 
reprezintă un set de convingeri specific participanţilor la o conversaţie (incluzând şi 
conversaţii anterioare, suficient de proeminente - cultural - pentru înţelegerea şi 


desfăşurarea schimbului verbal; aserţiuni enunţate în cursul interacţiunii, presupoziţii 


“CNN/Reuters: News reports have filtered out early this moming that US forces have swooped on an Iraqi 


Primary School and detained 6th Grade teacher Mohammed Al-Hazar. Sources indicate that, when arrested, 
Al-Hazar was in possession of a ruler, a protractor, a set square and a calculator. US President George W 
Bush immediately stated that this was clear and overwhelming evidence that Iraq did indeed posscss weapons 
of maths instruction , \ 

67 “It describes how puns depend on the interplay of the phraseological (set-piece) and the open-choice 
(analytical) language principles, the sudden shift from the first to.the second, which explains precisely which 
expectations are raised and how they are frustrated and exploited”. 

68 Lexemele din inventarul lui Dynel (2009a) sunt cuvinte inventate prin diverse procedee. 

69 Replica amuzantă este echivalentul lui irumping game (Veale et al. 2006) sau hyper-understanding ( Veale 


ei ai 2006, Brone 2008). 

lingvistice). în crearea contextului pentru glumă este nevoie de un set de aşteptări comune 
( set of shared expeclations) din partea interlocutorilor. 

Umorul conversaţional presupune existenţa unei „rame” minimale: cel puţin doi 
participanţi, dintre care unul care îşi asumă rolul de „povestitor”, cel de-al doilea 
realizând o suspendare voluntară a neîncrederii în realitatea celor spuse (comportament 
similar cititorului unei opere literare), un text având în centru ideea de surpriză, 
caracterizând un univers cu reguli de funcţionare deosebite de cele curente. După ce a fost 
iniţiat un schimb umoristic, se aşteaptă un răspuns din partea ascultătorului. Acest 
răspuns poate consta în râs sau în alte atitudini de cooperare. Mulţi cercetători au afirmat 
că râsul reprezintă perechea de adiacenţă a glumelor, alţii remarcând, totuşi, existenţa 
unor variate modalităţi de a răspunde unei glume, râsul fiind doar una dintre acestea (vezi 
infră). 

Cercetătorii s-au oprit asupra umorului spontan vorbit, aşa cum apare el în 
contextul unei conversaţii reale, începând cu studiul lui Sacks (1974). Studiul dinamicii 
umorului conversaţional oferă noi provocări în adunarea de date şi în analiză. 

Norrick {infră) susţine că pentru a înţelege cum gluma poate să exprime simultan 
agresiune şi să construiască o relaţie bazată pe afinitate/solidaritate, cercetătorii trebuie să 
vadă glumele, jocurile de cuvinte şi tachinarea într-o relaţie de putere, simpatie/empatie şi 
distanţă în lumina principiilor de politeţe şi de cooperare (Norrick 1994: 409; 429). 0 
înţelegere completă a dinamicii umorului conversaţional cere nu numai înţelegerea 
enunţurilor amuzante, ci şi a locului lor şi a efectului lor într-un cadru conversaţional mai 
larg (Norrick 2003: 1345-1348). 

Zajdman {apud Hay 2001: 57) a indicat o varietate de moduri prin care o ramă 
umoristică poate apărea în discurs. Un element crucial al unei rame umoristice este 
suportul (sau lipsa acestuia) oferit de ceilalţi participanţi la conversaţie celui care iniţiază 
enunţul amuzant. 

Râsul este al doilea/treilea răspuns la umor, conform psihologilor (Ruch 2008: 23) 
şi sociologilor (Kuipers 2008: 385), după zâmbet (Ruch 2008: 21; Kuipers 2008: 385) şi 
alte elemente mimo-gestuale (Ruch 2008: 22-23) sau verbale (Kuipers 2008: 385-386). 

Se consideră că există patru implicaţii comunicative asociate cu sprijinul total al 
umorului (Hay 2001): recunoaşterea unei „rame” umoristice, înţelegerea umorului, 
aprecierea şi acordul cu orice mesaj social asociat acestuia. Recunoaşterea, înţelegerea şi 
aprecierea sunt în relaţie de implicaţie logică, iar această relaţie poate fi exploatată pentru 
a arăta recunoaşterea şi înţelegerea, negând aprecierea (vezi supră). Importanţa acordului 
este evidentă în cazul sprijinirii unor fenomene conversaţionale precum tachinarea sau 
umorul auto-depreciativ. 

3.7.1. Glumele în conversaţie 

Norrick ( 1 993 ) 70 este printre primii autori care se concentrează pe analiza umorului 
conversaţional (vizând glumele în conversaţie 71 ). Accentul în interacţiune asupra 


70 Capitolele centrale ale cărţii lui Norrick vizează dimensiunea interpersonală (capitolul 3), funcţia 
metalinguală (capitolul 4) şi performarea, testarea şi receptarea glumelor (capitolul 5). Articolele următoare 
ale autorului (Norrick 1994, 2001, 2003) vor relua unele idei din lucrarea din 1993. 

glumelor ( a joke-first practice) produce modificări la nivelul organizării conversaţiei. 
Apariţia glumei nu este strict dependentă de inserţia unei alte glume, la care aceasta să 
funcţioneze ca răspuns într-o pereche de adiacenţă; orice participant la conversaţie poate 
glumi pretinzând că nu a înţeles replica precedentă pentru a produce un joc de cuvinte 
(Norrick 1993: 42). Gluma poate fi reprezentată de un „stoc de cuvinte de spirit” ( stock 
)i itticisrns) apărând ca răspunsuri adecvate în cadrul prestabilit (“recurrent second part 
slots”) în diferite momente ale conversaţiei: deschideri, schimbări ale topicului, încheiere 
etc. (unele glume fiind astfel reactive). Funcţiile recurente ale glumei conversaţionale 
sunt, după Norrick (1993): reaşezarea participanţilor, crearea unui sub-topic {new side 
conversation ), semnalarea şi testarea atitudinilor şi a apartenenţei în cadrul grupurilor. 
Râsul (la rândul său) poate avea o multitudine de funcţii: poate fi un marcator discursiv 
care închide un topic incomod; poate indica amuzamentul real; devine o resursă 
interacţională pentru a atrage atenţia asupra unei „alunecări”; poate arăta distanţa faţă de 
o problemă şi rezistenţa în faţa acesteia. 

Atât cuvintele de spirit, cât şi jocurile de cuvinte pot afecta cursul obişnuit al 
conversaţiei, manifestând un potenţial agresiv (Norrick 1993: 42). Glumele narative (o 
categorie aparte de text umoristic) sunt introduse atunci când sunt relevante pentru topicul 
conversaţiei; jocurile de cuvinte conduc adesea la introducerea glumelor, iar orice apariţie 
a unei glume face ca următoarele glume să devină relevante pentru topic. Formele 
umorului conversaţional, printre care Norrick (1994: 409-410) include jocurile de 
cuvinte, tachinarea, forme de sarcasm etc., semnalează un cadru al jocului, facându-se 
trimitere la celebrul cadru ludic - “play frame” - al lui G. Bateson. 

3. 7.1.1. Dimensiunea interpersonală 

Norrick afirmă, în prezentarea dimensiunii interpersonale şi a receptării, că umorul 
şi râsul reprezintă o pereche de adiacenţă şi include acest fapt printre criteriile pe care le 
foloseşte în cercetarea sa peTitru a identifica umorul. Norrick admite că râsul poate fi 
folosit şi pentru alte scopuri decât acela de a fi un suport al umorului. Umorul 
conversaţional permite participanţilor să se amuze reciproc, contribuind la amplificarea 
relaţiei interpersonale (Norrick 1993: 43). 

Umorul contribuie la eliminarea obstacolelor din conversaţiile curente oferind 
şansa prezentării eului - presentation of seif, în termenii lui Goffman, testarea teritoriului 
comun ( common ground ), crearea unei relaţii între participanţi într-un mod amuzant (vezi 
şi alt articol al aceluiaşi teoretician (Norrick 2003: 1345-1348) pentru dimensiunea 
interpersonală a umorului în conversaţie). în discutarea dimensiunii interpersonale sunt 
prezentate atât fenomenele aparent lipsite de pericol, dacă sunt revelate reciproc ( mutual 
revelation) - anecdotele personale, jocurile de cuvinte (incluzând aluziile, hiperbola), cât 
şi cele agresive (pentru testarea înţelegerii) - ridiculizarea şi sarcasmul. Implicarea 
locutorilor poate fi deci asociată atât cu agresiunea, cât şi cu solidaritatea, cu dezordine 
conversaţională ( disrupting conversation ), dar şi cu menţinerea coeziunii de grup 
(Norrick 1994: 409). Mărci evidente ale implicării locutorilor pot fi mijloacele retorice 


Pentru Norrick (1994 409), umorul conversaţional include jocurile dc cuvinte, tachinarea, anecdotele, 
forme sau strategii destinate sâ producă râsul interlocutorului 

(emfaza, repetiţiile, prozodia) indicând o complicitate afectivă (mutual positive afject ) 
(ibidern: 4 1 0). 

Umorul poate fi asociat cu puterea în interacţiune (Norrick/Spitz 2008: 1663) 
datorită funcţiei sale de control social - observaţia porneşte de Ia regulile şi coeziunea 
grupului, elemente promovate prin intermediul umorului. Dacă această interpretare este 
susţinută la nivelul grupului, ea poate fi aplicată şi la nivel inter-personal: deşi este uneori 
agresiv (în formele sale de tachinare, sarcasm etc.) în conversaţiile spontane, umorul 
poate avea, şi în acest caz, aceeaşi funcţie de control social. Se poate observa că Norrick 
abordează umorul atât în dimensiunea sa circumscrisă politeţii pozitive, cât şi ca fenomen 
al impoliteţii. 

3.7.1. 1.1. Povestirile în conversaţie 

Povestirile în conversaţie reprezintă una dintre strategiile fundamentale ale 
realizării unei legături între participanţi. Ele ratifică eul povestitorului, dar creează şi 
empatie/simpatie/solidaritate în cadrul grupului. Morreall (1983, apud Norrick 1993: 45) 
afirmă că povestirile amuzante pe care un Iocutor Ie inserează în conversaţie spun mai 
multe despre acesta decât bancurile (canned jokes ), relevând o experienţă personală, 
adaptându-se contextului conversaţional curent. De aceea, chiar şi repetată, o anecdotă 
personală rămâne amuzantă, amplificându-se cu noile experienţe ale locutorului şi ale 
receptorilor. In conversaţie pot apărea şi povestiri asumate (auzite în altă parte sau 
preluate din bancuri, prezentate însă ca experienţe proprii), lipsite de aceeaşi 
spontaneitate şi de ataşament 72 . 

Anecdota personală conţine o formulă de introducere care pregăteşte cadrul pentru 
o scenă a povestirii. Spre deosebire de bancuri, anecdotele nu au, de cele mai multe ori, o 
poantă finală, râsul şi comentariile ascultătorilor putând apărea după prezentarea cadrului. 
Norrick consideră că aceste anecdote produc o ruptură mai puţin accentuată a fluxului 
conversaţiei decât glumele, pentru că participarea receptorilor este aproape imediată (spre 
deosebire de audienţa- -pasivă a celor care ascultă un banc, a căror reacţie apare după 
poanta finală). Locutorul dramatizează dialogurile pe care Ie pune în scenă, accentuează 



să nu-şi simtă ameni 
Jocurile de c 


existenţa unor cui 
posibilitatea râsului 
relevarea unui eu am 
® cadru al jocului 
glumei. 


anumite aspecte pe care Ie consideră importante, ascultătorii având posibilitatea de a 
interveni în orice moment al povestirir. Anecdota stabileşte o scenă şi personaje care vor 
deveni background pentru rolul amuzant şi pentru comentarii. Povestirea are şi funcţie de 
control social, incluzând alegerile lexicale pentru termeni care ar putea fi consideraţi 
ofensatori. Evaluarea anecdotei poate aparţine atât locutorului, cât şi ascultătorilor ei. 
Locutorul se prezintă pe sine prin intermediul anecdotei în maniere diferite: experienţă 
personală, atitudine amuzată faţă de această experienţă, evaluare în faţa ascultătorilor. 

în conversaţie pot apărea şi cazuri în care doi sau mai mulţi participanţi creează în 
comun o anecdotă despre un eveniment amuzant în sine (Norrick oferă ca exemplu 
comentarea unei comedii, cu rememorarea scenelor cheie; episodul nefiind o experienţă 
personală, evaluarea ar putea astfel lipsi) sau adoptă o perspectivă amuzantă asupra unui 
eveniment. 


72 “a borrowcd narrative can never come up to a genuine personal one in humor, since it lacks spontaneity and 
the reality which derives from attachment to a real individual” (Norrick 1993: 45). 

3. 7.1. 1.2. jocurile de cuvinte 

Anecdotele personale şi povestirile create în comun sunt considerate strategii foarte 
importante ale realizării legăturii conversaţionale. Mai puţin importante ca strategii sunt 
jocurile de cuvinte. Cel care le foloseşte pare dispus să suspende rutina conversaţională a 
râsului, dovedind o atenţie sporită pentru orice formă a vorbirii şi pentru potenţialul ei 
manipulativ, dorind, poate, să se angajeze într-un joc competitiv. Jocurile de cuvinte 
deturnează sensul intervenţiei anterioare şi o redirecţionează. Potenţialul lor agresiv este 
considerat mult mai mare decât cel al anecdotelor personale. în cazul unor grupuri aparte, 
jocurile acestea de cuvinte oferă un element de coeziune, fiind o rutină conversaţională. 
Jocurile de cuvinte pot avea şi alte funcţii, lipsite de un potenţial agresiv: iniţierea unei 
discuţii, umplerea unei pauze, negocierea schimbării topicului, încheiere. 

După Norrick (1993: 61) un joc de cuvinte implică: a) un enunţ ambivalent având 
un sens orientat spre enunţul precedent şi un alt sens potrivit aceluiaşi enunţ precedent, 
dar bazându-se pe o analiză contextuală improprie a acestuia şi b) faptul că replica în care 
apare jocul de cuvinte intră în coliziune cu tema discuţiei, deşi elementele lingvistice 
componente par ataşate ca relevanţă acestuia. Jocurile de cuvinte apar în poziţia secundă 
a perechii de adiacenţă, acolo unde se încalcă aşteptările legate de răspunsurile adecvate, 
punându-se în evidenţă întorsătura glumeaţă (the punning twist). în termeni 
interpersonali, afirmă Norrick, răspunsul care conţine un joc de cuvinte poate reprezenta 
refuzul interlocutorului de a oferi informaţia cerută de locutor şi încercarea de schimbare 
a topicului prin introducerea unui subiect supus obiecţiilor. Folosind umorul, persoana 
care utilizează jocul de cuvinte acţionează “off record”, astfel încât cel care îl receptează 
să nu-şi simtă ameninţat eul individual. 

Jocurile de cuvinte permit testarea datelor sociale importante, demonstrează 
existenţa unor cunoştinţe împărtăşite (shared background knowledge) şi oferă 
posibilitatea râsului comun, dar creează şi un cadru competitiv, o oportunitate pentru 
relevarea unui eu amuzant ( witty seif)’, ele nu permit doar apariţia unui nou topic, ci şi a 
unui cadru al jocului (play frame) care orientează participanţii la conversaţie în direcţia 
glumei. 

Un locutor poate folosi hiperbola sau ironia într-o singură replică, fără a afecta 
replicile anterioare, în timp ce jocurile de cuvinte apar ca o reacţie Ia ceea ce s-a spus 
anterior, necesitând o reanalizare a schimbului pentru identificarea noii interpretări. Atât 
jocul de cuvinte, cât şi hiperbola, pot asigura bazele unei secvenţe interacţionale. Dacă un 
joc de cuvinte este urmat de altul, fenomenul se explică nu numai prin cadrul jocului 
instaurat , ci şi prin competiţia cu care unii participanţi Ia conversaţie sunt obişnuiţi 
(Norrick 1993: 65-66). Sensul în care Norrick vorbeşte despre ironie ni se pare destul de 
restrâns, ironia având forme diferite de manifestare. Ironia-ecou, de exemplu, se bazează 
pe o istorie conversaţională mai distantă sau mai apropiată temporal, poate chiar în cadrul 
aceluiaşi schimb conversaţional. 

Interacţiunea bazată pe jocul de cuvinte ( wordplay ) poate conţine aluzii, hiperbole 
şi metafore. Aluziile pe care participanţii Ia conversaţie Ie folosesc pot cuprinde o gamă 
diversă de manifestări, de la citarea unor fragmente amuzante (poanta finală a unei glume 
pusă în relaţie cu un context nou) la citarea unor replici care instituie un cadru al jocului. 
Orice referinţă intertextuală neanunţată sau aluzie produce un test al înţelegerii, iar 


96 


Mihaela -Viorica Constantinevu 


apreciere*! personalităţii celui care o foloseşte este amplificată (cf. sofisticare la R. Giora ei 
al. 2005 şi Raskin/ Trie/enberg 2003). f enomenul poate fi ilustrat de un singur participant 
sau poate fi creat în comun de mai mulţi locutori, evidenţiind legătura existentă între ei, 
cunoştinţele şi atitudinile împărtăşite, precum şi intenţia de a amuza în comun „publicul" 
(Norrick 1993: 69-72). Considerăm că aspectul remarcat de Norrick (asemănător cu 
ironia, parodia etc.) este o componentă a unui amplu fenomen citaţional. 


3.7. 1.1.3. Sarcasmul şi ridiculizarea 

Sarcasmul şi ridiculizarea ( mocking ) par să contrazică normele obişnuite ale 
politeţii şi colaborarea în conversaţie. Tannen (1984, apud Norrick 1993: 74) a adus în 
discuţie paradoxul puterii şi al solidarităţii, în care o singură replică poate conţine mărci 
ale puterii/politeţii negative şi ale solidarităţii/politeţii pozitive. Conform acestui paradox, 
comportamentul nerespectuos poate semnala solidaritate (dar şi agresivitate), în timp ce 
unul prea politicos poate produce disconfort receptorului (cf. Leech 1983 - banter 
principie). Un mesaj de acest tip conţine şi un metamesaj al jocului în care participanţii 
sunt de obicei implicaţi 73 . în această categorie sunt incluse şi repetiţiile acelor cuvinte 
folosite/pronunţate greşit de locutor, interlocutorul reluându-le pentru a atrage atenţia 
asupra lor (în modelul etnometodologic - heterocorectări heteroiniţiate). 

Norrick (1993: 80-81) accentuează importanţa receptorilor în schimburile 
amuzante din conversaţie: audienţa este cea care încurajează, întrerupe, evaluează, 
emfatizează performanţa. Umorul conversaţional permite prezentarea personalităţii 
participanţilor, împărtăşirea cunoştinţelor şi a atitudinilor, promovarea unei relaţii. Toate 
fenomenele amintite (anecdota personală, povestirile realizate în comun, jocurile de 
cuvinte, sarcasmul şi ridiculizarea) depind de o relaţie obişnuită a glumei ( customary 
joking relation 74 ) dezvoltată printr-o istorie a conversaţiei (reformulând, istoria 
conversaţională determină tipul de relaţie bazată pe glumă; cf comunitate a glumei - 
“jokfrrg-cultures” - Fine/de Soucey 2005). 

3. 7.1. 2. Umorul metalingual 

Norrick preferă forma „metalingual” (preluată de la Jakobson), nu 
„metalingvistică”, pentru a descrie astfel o funcţie a glumei în -conversaţie. Aceasta este 
legată de ceea ce locutori i consideră amuzant în vorbirea lor sau a celorlaţi (modalitatea 
de exprimare în toată diversitatea ei sincronică şi diacronică). Unii locutori citează, de 
exemplu, modul în care se discută despre inovaţiile tehnice/electronice, fără a preciza 
explicit sursa discursului preluat 75 . Discrepanţa ar putea releva, după părerea noastră, mai 


73 “the participants are mutually engaged in a customary joking relation” (Norrick 1993: 76). 

14 “When directed at participants in the group, the more aggressive forms of joking depend on a customary 
joking relationship developed through a history of interaction. They convey positive politeness or solidarii) 
by flouting negative politeness conventions, and hence showing the relationship need not stand on 
formalities. Mocking and sarcasm contribute little to cohesive talk at the local level, but they help toapprise 
the recipient of social norms, and thereby redound to involvement in the long run. Final ly, aggressive 
conversaţional joking demonstrates coparticipation in competitive play on an cqual basis, which enhances 
involvement in the interaction as a whole” (Norrick 1994: 429). 

75 ‘‘the discrepancy bctween the speakers’ own bcliefs and their verbal perfomiance creates the script clash 
characteristic ofjokes and joking according to current thinking on humor” (Norrick 1993: 86). 

mult ironia: se manifestă acel fenomen citaţional, într-o formă implicită, nemarcată; 
putem remarca o conexiune cu teoria lui Raskin prin „ciocnirea scenariilor” ( script clash ), 
între tipul curent de discurs şi cel „tehnicizat”. 

Locutorii pot avea un discurs zeflemitor în context, legându-se de greşeli ale 
interlocutorilor: atragerea atenţiei se face prin repetarea formei greşite şi emfatizarea 
acesteia, pentru ca locutorul să-şi poată remedia eroarea. O altă strategie este aceea de a 
produce în mod intenţionat o formă care prezintă aceeaşi greşeală - modalitatea este atât 
amuzantă, cât şi lipsită de potenţialul agresiv prezent în cadrul primei strategii. Jocurile 
de cuvinte şi ridiculizarea oferă posibilitatea punerii în discuţie a diverselor convenţii care 
dirijează vorbirea, fără a se constitui în obstacole în fluxul conversaţional (cf. Brone 
2008). 

Clasificarea făcută de N. Norrick ar putea să nu fie foarte profitabilă; s-ar putea 
discuta, alături de alte forme de umor metalingual, şi jocurile de cuvinte (unele dintre 
acestea), aluziile, sarcasmul şi ridiculizarea. Toate acestea sunt manifestări ale unui 
fenomen citaţional, ţin de o dimensiune amuzantă a intertextualităţii, care depinde de 
enciclopedia locutorilor şi de tipul existent de comunitate a glumei. 

3. 7.1. 3. Performare, testare şi revelare reciprocă 

In capitolul destinat performării, testării şi revelării reciproce, Norrick realizează şi 
o scurtă trecere în revistă a abordărilor conversaţionale asupra umorului (Sacks, Sherzer, 
Tannen). Concluziile Iui Norrick legate de procesul performării şi receptării umorului în 
conversaţie pun accentul pe dimensiunea interactivă. 

Sunt prezentate şi analizate fragmente de conversaţie cuprinzând episoade în care 
unul dintre participanţi spune glume. Locutorul şi interlocutorii negociază prefaţa unei 
glume, performanţa în sine şi reacţia finală. In cadrul conversaţiei, glumele nu distrug 
coeziunea, ci sunt legate de topic. Din punct de vedere interacţional, procesul spunerii 
glumelor prezintă un eu care se expune ca un actor pe o scenă şi testează afilierea şi 
cunoştinţele împărtăşite de grup. In conversaţie, râsul poate apărea înaintea poantei finale 
a glumei, ca apreciere a performanţei histrionice a locutorului (Norrick 2003: 1344). In 
procesarea umorului, Norrick ( ibidem : 1357) consideră, după ce prezintă atât părerea Iui 
Sperber/Wilson (o singură fază pentru procesare), cât şi opinia lui Raskin, Giora (mai 
multe faze), că există două etape pentru procesare (cel puţin în cazul jocurilor de cuvinte 
şi al aluziilor) pentru a explica aprecierea umorului. 

3.7.2. Importanţa receptorului 

Amy Carrell (1993) a propus o teorie pe care a numit-o “The Audience-Based 
Theory of Verbal Humor” (teoria umorului verbal bazată pe rolul receptorilor). Teoria sa 
susţine faptul că umorul aparţine receptorilor, nimic nefiind inerent amuzant. Unele 
glume care au succes în faţa unor receptori eşuează în faţa altora. Pentru Carrell, există 
patru constituenţi necesari pentru a realiza un eveniment umoristic (“humor event”): a) 
persoana care spune gluma, b) textul glumei, c) receptorul/receptorii şi d) contextul 
particular care influenţează celelalte trei componente. Carrell afirmă că poate exista o 
suprapunere între a) şi c), cel care spune gluma şi receptorul să fie una şi aceeaşi 
persoană, iar în cazul în care sunt implicate două sau mai multe persoane rolurile pot 

alterna. Afirmaţia lui Carrell legată de suprapunerea dintre E şi R glumei poate fi 
surprinzătoare pentru susţinătorii teoriei lui Freud, conform căreia nu facem niciodată 
glume pentru noi, ci numai pentru ceilalţi (vezi şi Genette 2002). Pentru evenimentul 
umoristic este nevoie de toţi cei patru constituenţi, situaţia fiind determinantă, atât intern, 
cât şi extern 76 (Carrell 2008: 314-31 5). 

3.7.3. Strategiile de suport al umorului 

J.Hay (2001) identifică modalităţi de a sprijini intervenţiile umoristice. Sprijinul 
reprezintă o atitudine de cooperare ce se poate manifesta atât prin râs, cât şi prin preluarea 
iniţiativei şi spunerea unei alte glume, de exemplu, sau prin adăugarea unor replici 
amuzante într-o conversaţie, pe direcţia exprimată de un antevorbitor. A contribui la un 
cadru umoristic înseamnă, în primul rând, a conştientiza existenţa acestuia şi a înţelege 
umorul locutorului anterior. 

Chiar dacă nimeni nu râde, umorul poate fi sprijinit. Această idee a lui J. Hay 
contrazice unele păreri deja menţionate, dar trebuie să avem în vedere faptul că umorul nu 
se limitează la glume. Contextul conversaţional poate avea o mare importanţă asupra 
tipului de strategie adoptat. Râsul poate fi doar o componentă facultativă. 

3. 7. 3.1. Strategii 

Strategiile identificate de J. Hay sunt următoarele: a) umorul fantezie (construirea 
de scenarii sau evenimente umoristice imaginare; de obicei, este o activitate colaborativă, 
în care participanţii construiesc împreună o serie posibilă (sau imposibilă) de 
evenimente); b) exprimarea simpatiei faţă de locutorul care se autoironizează; 
c) suprapunerea şi implicarea profundă în conversaţie; d) suportul explicit nu este o 
condiţie necesară şi suficientă; e) umorul în sine ca strategie de sprijin (cam neclar, după 
părerea noastră); 0 ironia (ironia poate fi diferită de alte forme de umor prin faptul că 
poate strecura un înţeles serios sub o aparenţă frivolă, ludică). 

3. 7. 3.2. Susţinerea intervenţiilor amuzante şi implicaţia 

Ascultătorul recunoaşte o încercare de umor, înţelege umorul, găseşte amuzant ce 
se spune. Strategiile conţin, după Hay, trei implicaţii comunicative (la Hay, 
“implicatures” 77 , vezi supra , 3.7.) Acelaşi tip de relaţie care se manifestă între 
recunoaştere, înţelegere şi apreciere poate fi exploatat de audienţa care vrea să refuze 
sprijinul total, dar să arate înţelegerea glumei. O declaraţie explicită de înţelegere va 
implica lipsa aprecierii (Hay 2001: 67) 78 . 


76 “Because of the pervasive nature of the situation, however, and the significance of its contribution to each 
of the other constituents of the humor event, it is impossible to discuss situation as a discreet component of 
the humor event. In other words, the situation encompasses everything that occurs in, or is a part of, the 
humor event - including the individuals involved - by establishing the context for joking or, at least, for 
attempts at joking”. 

77 Sensul este diferit de cel al implicaturilor lui H.P. Grice. 

78 Vezi şi „ Umorul verbal poate fi definit prin intenţia şi/sau capacitatea de a produce enunţuri care să 
provoace o anumită reacţie caracteristică (un tip de emoţie/manifestarea prin râs).”; „La receptare, un enunţ 
poate fi identificat ca umoristic prin recunoaşterea intenţiei sau/şi prin producerea efectului', cele două condiţii 
se pot asocia (în cazul fericit al unui act de umor reuşit), dar pot funcţiona şi independent” (Zafiu 2007: 497). 

Carrell (1997, api/d Hay 2001: 68) distinge între competenţa glumei (recunoaşterea 
unui text glumă) şi competenţa umorului (abilitatea de a judeca dacă un text este 
amuzant). Pentru ca audienţa să-şi menţină eul individual (face) trebuie să arate că posedă 
ambele competenţe. în cazurile în care ascultătorul nu doreşte să acorde un suport total 
interlocutorului, este foarte important ca acesta să emfatizeze înţelegerea glumei. O 
glumă supune audienţa unui test de înţelegere, un test important care trebuie trecut pentru 
ca eul individual să nu fie ameninţat. Acelaşi lucru se poate spune despre umorul spontan, 
atât pentru recunoaştere, cât şi pentru înţelegere. Zajdman arată că orice activitate 
glumeaţă reprezintă un act ameninţător pentru eul individual (FTA), atât pentru vorbitor 
(pentru că ar putea eşua în performare), cât şi pentru ascultător (dacă nu se realizează 
comprehensiunea, dacă receptorul „nu s-ar prinde”). 

3. 7.3.3. Refuzul aprecierii 

Cel mai sigur mod de a refuza aprecierea este unul care demonstrează explicit 
înţelegerea. O afirmaţie promptă şi dezinteresată („m-am prins”) implică, printr-o 
implicatură scalară, o lipsă a aprecierii. înţelegerea este, de asemenea, implicată logic 
printr-o declaraţie explicită a lipsei de apreciere („nu e amuzant”) (Hay 2001: 69). O 
declaraţie ironică de apreciere foloseşte la demonstrarea recunoaşterii şi a înţelegerii, 
refuzând însă suportul total („foarte amuzant”, „ce isteţ”). O prezentare ironică a 
suportului arată recunoaşterea şi înţelegerea glumei, dar refuză orice indicare explicită a 
aprecierii. în asemenea cazuri, receptorii arată competenţa glumei şi a umorului, plasând 
astfel responsabilitatea pentru eşecul umorului asupra iniţiatorului. 

Sprijinul poate fi refuzat şi printr-o lipsă de reacţie la umor. Este o strategie mult 
mai riscantă, pentru că lasă deschisă posibilitatea eşuării testului înţelegerii/recunoaşterii. 
Totuşi, dacă umorul este suficient de evident astfel încât este imposibil să nu fie înţeles, 
atunci tăcerea va funcţiona într-un sens opus. Cel care glumeşte, neputând să creadă că 
lipsa răspunsului este provocată de neînţelegerea glumei, este condus către concluzia 
neaprecierii ( ibidenr 70). 

Hay (1995) detaliază şi exemplifică un număr de situaţii în care este probabil ca 
suportul să fie refuzat: 1) contextualizare insuficientă; 2) încercarea de a recicla o glumă 
Veche; 3) presupunerea eronată a unui fond mult mai mare de cunoştinţe comune; 4) 
interpretarea greşită a relaţiei dintre vorbitor şi audienţă; 5) tachinarea negativă a unui 
ascultător; 6) încercarea de a câştiga apartenenţa în cadrul unui sub-grup exclusivist; 7) 
întreruperea unei conversaţii serioase; 8) prezentarea inadecvată a locutorului în raport cu 
statutul şi genul său. 

Acestea sunt scenarii în care vorbitorul este vulnerabil la refuzul suportului din 
partea publicului său (Hay 2001: 71). Carrell (1997, apud Hay 2001: 72) observă unele 
aspecte care împiedică disponibilitatea unor scenarii pentru scopuri umoristice: credinţe 
religioase, convingeri politice , orientarea sexuală ele. Este posibil, totuşi, ca cineva să fie 
în acelaşi timp insultat şi amuzat de glumă. în aceste cazuri, audienţa îşi poate arăta 
amuzamentul (să spunem prin râs) şi poate totuşi afirma caracterul ofensator al glumei. 
Pe lângă cele trei implicaţii comunicative amintite, întregul sprijin al umorului conţine şi 
o a patra: acordul. 

3. 7.3.4. Acord, tachinare şi auto-depreciere 

lachinarca 79 cuprinde două evenimente verbale: a glumişi a trimite un mesaj 
serios. Acest lucru este adevărat pentru numeroase instanţe ale umorului. Umorul de 
graniţă, ca umorul etnic, auto-dcprecierea, anecdotele şi multe alte forme, de obicei, au o 
componentă serioasă. într-o tachinare amuzantă mesajul este o judecată negativă sau o 
declaraţie despre ţinta tachinării. Râsul este foarte rar un răspuns la tachinare, pentru că 
implică acordul cu mesajul, un mesaj negativ despre ţintă/„beneficiar”. „Ţinta” trebuie să 
decidă dacă a) oferă suport lui E, aşadar sprijină mesajul comunicat, b) sprijină umorul 
comentând explicit mesajul, c) corectează sau neagă mesajul şi nu sprijină umorul. 
Decizia va fi luată în funcţie de aprecierea seriozităţii şi a „greutăţii” mesajului 
comunicat. Dacă mesajul este în mod clar menit să amuze şi luat ca glumă, atunci poate 
fi sprijinit. Dacă mesajul este interpretat ca ofensator şi serios, atunci probabil poate fi 
comentat şi nu i se va oferi niciun fel de sprijin. 

„Ţintele” îşi vor exprima uneori acordul prin râs, dar, de cele mai multe ori, vor 
combina un răspuns prin râs al recunoaşterii faptului că sunt tachinaţi cu o respingere 
serioasă în legătură cu orice este afirmat despre ei sau despre comportamentul lor. 
„Ţintele” răspund serios la tachinări pentru că răspund explicit la caracterizările negative 
pe care le conţine tachinarea. Având în vedere faptul că o tachinare poate funcţiona atât 
ca glumă, cât şi ca formă de evaluare negativă, locutorul trebuie să-şi structureze actul în 
aşa fel încât să-şi atingă măcar unul dintre scopuri. Interpretarea poziţiei locutorului va 
influenţa tipul de răspuns invocat. 

In cadrul ramei unei tachinări, un FTA on-record care comunică în mod clar un 
sens ofensator poate să nu fie considerat o ameninţare pentru eul individului pentru că 
poate fi cu uşurinţă eliminat prin interpretări de genul „nu vorbeşte serios” (funcţia 
deangajării la Attardo 2001b). Tachinarea este un teritoriu în care tensiunea dintre diverse 
implicaturi ale sprijinului umorului poate fi foarte pregnantă. Un al doilea domeniu în 

79 Există şi alte abordări ale tachinării, din perspectiva teoriilor identităţii. Tachinarea reprezintă un grup 
marcat de acţiuni comunicative în interacţiune, cu funcţii multiple: solidarite interpersonală şi in-group 
(afiliere), atenuarea actelor ameninţătoare pentru eul individual, dezamorsarea conflictelor, afirmarea puterii, 
exprimarea directă a agresiunii şi a impoliteţii, asumarea sau atribuirea unei identităţi etc. (Haugh 2010: 1). 
Cu alte cuvinte, combină elementele de provocare cu cele ale jocului, având ca posibilă ţintă atât pe ceilalţi, 
cât şi propria persoană, într-un continuum de la un pol la celălalt (Haugh 2010: 2). Din perspectiva studiilor 
asupra eului individual (face theory), tachinarea combină actele ameninţătoare cu cele care sprijină eul 
individual. într-o nouă perspectivă, depăşind sistemul Brown/Levinson, aducând în teoria pragmatică 
rezultate ale analizei conversaţiei, se urmăreşte legătura dintre tachinare şi construirea interacţională a eului 
individual (este citat Arundale 1999; 2006 cu teoria sa. Face Constituting Theory ) (Haugh 2010: 2). Haugh îşi 
propune să analizeze un anumit tip de tachinare, ‘jocular mockery’ - ipoteza de lucru fiind că ridiculizarea 
este interpretată în interacţiune ca jucăuşă şi nu agresivă. în legătură cu teoria lui Arundale (1999, 2006), 
Haugh explorează modul în care „ridiculizarea jucăuşă” influenţează interpretarea de către participanţi a 
relaţiilor lor într-o continuă evoluţie (eul individual ca fenomen relaţional). Atunci când apare, ridiculizarea 
ludicâ vizează relaţia dintre participanţi şi nu persoanele implicate (Haugh 2010: 1 1). Aşteptările legate de 
potenţialele evaluări ale evoluţiei relaţiilor dintre interactanţi pot să favorizeze, la rândul lor, apariţia 
ridiculizării ludice (Haugh 2010: 11). Analiza eului individual nu trebuie realizată numai la nivel interacţional 
local, izolat, ci este nevoie de reconstruirea în istoria conversaţională (“making recourse to the broader 
historicity of face”), urmărirea evoluţiei în cursul relaţiei, într-un context mai larg (Haugh 2010: 11). Pentru 
tachinare ca mod de realizare a relaţiei interpersonale solidare ( rapport-bulding function ) vezi şi Dvnel 
2008b. 

care această tensiune este prezentă este cel al umorului auto-depreciativ. Umorul este 
adesea utilizat în discuţii problematice ca un mijloc de a rezista unei situaţii dificile; 
auto-critica poate proteja locutorul de anticipata critică a celorlalţi. 

3. 7.3.5. Grade de apreciere 

După J. Hay, aprecierea, ca şi umorul, este un fenomen gradat, foarte dependent de 
instanţa implicată. Aprecierea şi acordul nu vor fi întotdeauna independente. Uneori un 
receptor poate aprecia un banc (o glumă) ca amuzant(ă), dar poate refuza acordul cu 
mesajul acestuia (acesteia). Apoi receptorii pot sprijini umorul, dar pot anula implicatura 
acordului (de ex., râsul urmat de o anulare explicită de tipul „e crud/urât din partea ta”). 
Uneori, umorul poate depinde de împărtăşirea unei anumite atitudini (în cazul umorului 
etnic, de exemplu, dacă ascultătorul nu împărtăşeşte o anumită opinie despre grupul vizat, 
gluma poate eşua). 

Este tocmai tipul de situaţie descris de Carrell (1997, citată de Hay 2001), când 
opiniile ascultătorului previn accesibilitatea unui scenariu pentru scopuri umoristice. 
Râsul este strâns legat de apreciere, dar se poate nega acordul. Comportamentul 
cuprinzând evaluări de tipul „nu e amuzant” este interesant în acest context. Dacă 
interlocutorul a râs deja, „nu e amuzant” nu neagă aprecierea, ci anulează acordul. Dorim 
să subliniem faptul că, asociat cu un răspuns de tipul râsului, acordul ţine de efectul 
perlocuţionar, iar aprecierea de reuşita ilocuţionară. 

Considerăm că râsul se încadrează în categoria răspunsurilor simple la glumele 
conversaţionale şi/sau convenţionale, iar ceea ce J. Hay consideră strategii de sprijin 
pentru umor (pentru umorul unei singure persoane sau al unui grup) reprezintă răspunsuri 
elaborate, complexe, care fac parte din activitatea interactivă prin care apare umorul în 
conversaţie. 

3.7.4. De la formele umoristice la dimensiunea enunţiativă 

3.7 .4.1. Procedee umoristice în conversaţiile familiare (spaţiul francez) 

B. Priego-Valverde (2003: 38) consideră că o condiţie prealabilă pentru umor, ca 
fenomen cultural, este complicitatea (la connivence) dintre emiţător şi receptor. Fondul 
comun al interactanţilor ar trebui să cuprindă atât normele sociale, morale, juridice ale 
unei ţări, dar şi normele şi modul de funcţionare pentru un grup dat. Umorul ar putea 
apărea ca un « implicite partage » (Martin 1990 apud Priego-Valverde 2003: 38). între 
interactanţi este necesară o dublă complicitate: atât una cognitivă (a împărtăşi acelaşi 
cadru referenţial), cât şi una afectivă (a avea aceleaşi afinităţi, a evalua într-un mod 
similar). 

Autoarea analizează o serie de procedee umoristice observate în conversaţiile 
familiare: a) asocierea unor universuri diferite; b) jocul cu semnificantul unor termeni; c) 
jocul cu registrele limbii; d) dezvoltarea unei logici interne (o logică internă şi folosirea 
logicii absurde); e) discursul aluziv (referirea la cunoştinţele împărtăşite, insinuările, 
intertextualitatca, însuşirea unui discurs stigmatizat); f) jocul bazat pe abilitatea 
participanţilor la conversaţie (pseudo-valorizarea şi pscudo-dcvalorizarca), g) jocul cu 
atitudinea interlocutorului. 

Funcţiile identificate şi prezentate vizează atât dimensiunea socială (riturile sociale 
manifestate în schimburile confirmative din secvenţele iniţiale sau finale), cât şi pe cea 
comunicativă (statutul de comunicare indirectă, gestionarea contractului vorbirii şi jocul 
cu raporturile de poziţie - Ies rapports de place). In gestionarea contractului vorbirii sunt 
implicate tonalitatea secvenţei interactive, dezamorsarea unui posibil conflict şi 
excluderea unui participant la interacţiune. Jocul cu raporturile de poziţie vizează 
restabilirea unui raport iniţial defavorabil locutorului, crearea unui conflict la nivelul 
poziţiei ocupate de locutori sau manifestarea simultană a cooperării şi a competiţiei 
(favorizată de participarea la un joc de cultură generală, trivial pursuit®). Acest ultim tip 
cuprinde diverse faţete ale politeţii/impoliteţii: ameninţarea evidentă a eului individual al 
celuilalt (prin diminuarea meritului în cazul unui succes şi exagerarea în cazul unui eşec), 
menţinerea evidentă a propriului eu individual, crearea unei coaliţii împotriva unui 
participant, construirea ludică în comun a unei secvenţe pe seama unei „ţinte” prezente. 

3. 7.4.2. Dubla enunţare 

Priego-Valverde (2009) discută situaţiile în care umorul este fie neremarcat 
(neperceput), fie respins. Autoarea adoptă perspectiva dublei enunţări ( double voicing 
approach sau, în franceză, « double enonciation ») inspirată de Bahtin 80 . Umorul care nu 
a fost perceput ca umor poate duce la neînţelegeri şi poate fi considerat un atac verbal 
(vezi Bell 2009, umorul şi impoliteţea). Umorul respins a fost perceput, recunoscut, dar 
receptorii au decis să-l ignore. Priego-Valverde (2009: 165) consideră că atât în cazul 
neperceperii, cât şi în acela al respingerii, diferenţa în aprecierea tipului de comunicare 
{bona-fide vs. non-bona-fide communicatiori) este una dintre cauzele eşuării umorului 
(dubla postură de participant la discuţiile din corpus şi de analist i-a permis autoarei să 
selecteze pasajele relevante în lipsa unor indicatori „tipici”, cum ar fi râsul, pentru 
instanţele/intenţiile amuzante - ibidenv. 166). 

Priego-Valverde menţionează observaţiile teoretice făcute de Bahtin şi Volochinov 
(1929) privind interacţiunea verbală drept elementul central şi fondator al 
limbajului/limbii, fiecare enunţ fiind un moment, o instanţă a unui proces continuu de 
comunicare verbală. Pornind de la dialogismul lui Bahtin, Ducrot (1984) a elaborat teoria 
polifoniei, făcând diferenţa între locutor şi enunţiator: pe când locutorul este răspunzător 
de enunţ, enunţiatorul este una dintre vocile al căror punct de vedere este transmis de 
locutor. Urmând teoria polifonică a lui Ducrot, Priego-Valverde afirmă că nu există o 
unicitate a subiectului (“This is why I follow Ducrot in saying that there is no uniqueness 
of the subject. Other voices speak through S”). în cazul ironiei, una dintre voci îi poate 
aparţine receptorului sau unei terţe persoane. Vocile pot fi sau nu recognoscibile, 
identificabile, reale, corespunzătoare unor atitudini/puncte de vedere ale locutorului 
( ibidem : 167). 

Prin „înscenarea enunţiativă” se înţelege modul în care locutorul realizează punerea 
în scenă a propriului discurs permiţând şi altor voci să ia cuvântul (“speakers stage their 
own discourse by letting other voices speak through them”). Se pot crea spaţii interactive 
(demonstrând complexitatea şi diversitatea relaţiilor), realizate în comun de către 
participanţi, remodelate pe parcursul interacţiunii. 

R. Vion (1995 apud Priego-Valverde 2009: 167) identifică două tipuri dc relaţii: a) 
relaţii sociale şi interpersonale, incluzând trei tipuri de poziţionări (instituţională, 
modulară, subiectivă) şi b) interlocutive (cu poziţionările discursivă şi enunţiativă). Deşi 
poziţionările au fost prezentate, din motive metodologice, în asociere cu un anumit tip de 
relaţii, ele sunt, în realitate, interconectate. Atunci când un Iocutor produce un enunţ 
amuzant, ocupă două tipuri de poziţii/poziţionări: cea subiectivă (implicând imaginea de 
sine şi imaginea altora proiectate prin discurs) şi cea enunţiativă (modul de prezentare şi 
implicare produsă prin discurs) (Priego-Valverde 2009: 167-168). 

Considerarea umorului din perspectiva dublei enunţări poate fi un complement al 
teoriilor existente. In combinaţie cu SSTH/GTVH, abordarea dublei enunţări facilitează 
atribuirea unei anumite „responabilităţi” fiecărui sens diferit al unui enunţ amuzant, pe 
lângă responsabilitatea locutorului 81 . Abordarea permite observarea distanţei luate de 
Iocutor faţă de propriul discurs, precum şi consecinţele atitudinii de distanţare. 

Dubla enunţare a) este o materializare a contrastului (care creează incongruenţă 
amuzantă) dintre două modalităţi de comunicare: una serioasă şi alta ludică; b) se referă 
Ia un discurs codat de două ori, implicând, la polul producerii, intenţia ambiguă a 
locutorului şi un enunţ ambivalent, iar Ia polul receptării - o dublă interpretare care 
necesită complicitate ( connivence ) afectivă şi cognitivă; c) trebuie să fie cel puţin parţial 
ludică (anulând potenţialul agresiv, subversiv sau indecent al sensului literal) ( ibidem : : 
168-169). 

3.7.5. Indici de contextualizare a umorului în cadrul ludic 

J. Coates (2007: 29-49) foloseşte un concept inspirat de binecunoscutul cadru ludic 
{plcry frame) al lui G. Bateson - playful talk. Pentru Coates, umorul conversaţional 
reprezintă o activitate, o construcţie comună a unui cadru al jocului, bazată pe 
solidaritate, intimitate (umorul fiind văzut ca o consecinţă a jocului - Coates 2007: 29). 

Vorbirea dominată de atitudinea ludică (playful talk) se bazează pe o înţelegere 
împărtăşită (shared understanding) şi pe perspective împărtăşite (shared perspectives) 
(ibidem: 46) (cf. Priego-Valverde 2003, complicitate cognitivă şi afectivă). Se afirmă că 
umorul poate fi găsit în golul dintre ceea ce se spune (what is said) şi ceea ce se lasă să se 
înţeleagă (what is meant) ( ibidem : 32). Indici de contextualizare pentru umor ar fi: 
cotextul (discursul precedent - preceding discourse, cf. Attardo et al. 2003: 253-254), 
tonul vocii locutorului, schimbarea bruscă de ritm sau de înălţime a vocii, la care sc 
adaugă mult discutaţii indici râsul şi vocea zâmbitoare (smiling voice). 

Se consideră că, spre deosebire de glume, care pot fi înţelese şi în afara contextului 
în care au fost spuse (avem unele reţineri în privinţa acestei afirmaţii prea 
generalizatoare), umorul conversaţional spontan se bazează pe cunoştinţe împărtăşite şi 
pe norme ale grupului în care se desfăşoară, elemente care-l fac de neînţeles de către 
outsideri (Coates 2007: 31). Considerăm că aceleaşi clemente care fac inaccesibilă o 
glumă conversaţională pot acţiona şi în cazul umorului convenţional, fără complicitatea 
cognitivă şi afectivă, care presupun şi o codificare culturală dc grup (mai mult sau mai 
puţin larg), unele tipuri de glume nu pot fi înţelese (supra - modele cognitive). Dc 


*' “the doublc voicing theory facilitate* thc attribution of a kincJ of ‘rcsponsibility’ to cach difTcrcnt meamng 
of a humorous uticrance. in addition to that of the speaker him/hcrsclf (Priego-Valverde 2009 168). 

asemenea, există acea gradaţie, care poate să nu atingă nivelul maxim, pornind de la 
perceperea glumei, înţelegerea, aprecierea şi manifestarea acordului (cf. Hay 2001). 

Sunt enumerate (Coates 2007: 38-46) trăsăturile lingvistice şi paralingvistice ale 
vorbirii într-un cadru al jocului: vorbirea suprapusă, enunţurile construite în comun, 
repetiţiile, râsul, metafora. Coates observă că, la început, studiile consacrate umorului 
conversaţional (critica îl vizează în primul rând pe Norrick 1993) vizau exclusiv apariţiile 
glumelor în conversaţie, neglijând alte aspecte, la fel de frecvente, poate chiar mai 
frecvente pentru anumite categorii de locutori (vezi infra umorul şi genul), precum: 
povestirile amuzante, tachinarea, ironiile amuzante, jocul verbal, secvenţele de tip 
fantezie (elaborarea unor scenarii fanteziste, cf. Hay 2001). 

3.7.6. Ventrilocizarea 

După Deborah Tannen 82 (2005 [1984]: 197), participanţii Ia conversaţie preferă 
exprimarea indirectă ( indireetness ), pe de o parte, pentru a-şi salva eul individual (dacă 
dorinţele sau opiniile lor nu sunt percepute favorabil de către ceilalţi participanţi) şi, pe de 
altă parte, pentru obţinerea afinităţii ( rapport ) provenite din înţelegerea implicaturilor 
conversaţionale (“being understood without saying what one means”). Fiind nevoit să 
deducă, „să umple golurile” informaţionale, receptorul contribuie la realizarea sensului şi 
la cunoaşterea subiectivă (subjective knowing ); implicarea receptorului este puternică, 
evaluată pozitiv (situaţie similară receptării operelor literare) ( ibidem : 197). 

Cadrele teoretice de bază dezvoltate în lucrarea din 1984 şi reluate în lucrări 
ulterioare sunt: a) ambiguitatea şi polisemia strategiilor conversaţionale, b) jocul dintre 
putere şi solidaritate şi c) încadrarea lingvistică a sensului în interacţiune (Tannen 
2005[1984]: 201). Sensul cu care apar ambiguitatea şi polisemia Ia Tannen sunt 
particulare; astfel, ambiguitatea este legată de suprapunerea în conversaţie, suprapunerile 
având rolul de a întrerupe sau de a marca ascultarea entuziastă. In privinţa polisemiei, 
participanţii pot considera că replicile lor suprapuse marchează întreruperea, dar această 
întrerupere plină de entuziasm se bazează pe/creează o afinitate între participanţi ( ibidem : 
202 ). 

Trecând în revistă mijloacele exprimării indirecte (aceasta având ca scop 
implicarea receptorului), Tannen pune în relaţie figurile de stil cu conceptul de 
“abduction” (cu trimitere la Bateson), concept pe care îl va lega, ulterior de ventrilocizare 
(Tannen 2010). Pentru D. Tannen (2005 [1984]), ventrilocizarea este un tip special dea 
vorbi (de exemplu, un adult care vorbeşte în numele (şi cu vocea) - „in the voice of - 
unui copil sau a unui animal domestic). Adulţii introduc astfel o notă de umor, deturnând 
conflictele şi construind identitatea împărtăşită a unei familii. Autoarea menţionează 
continuarea cercetărilor pentru înţelegerea modului în care participanţii folosesc elemente 
paralingvistice pentru o transmite un sens şi a negocia relaţiile interpersonale (ibidem: 
206). 

Conexiunea dintre „transfer” ( abduction ), ventrilocizare şi exprimare indirectă este 
prezentată într-unul dintre cele mai recente articole ale lui Tannen (2010). Ventrilocizarea 
este definită ca fenomen legat de uzul actelor indirecte (exprimarea indirectă - 


12 Prezentăm aici numai ideile pe care nu Ic-au citat ceilalţi autori, idei care sc pot regăsi în lucrarea noastră 
mai sus. 

indirectness - este văzută ca fenomen central în utilizarea limbii) în interacţiune. Tannen 
îşi plasează conceptul lângă cel de „transfer” ( abduction ) al lui Bateson (procesul mental 
prin care sensul este creat prin analogie) şi lângă alte trei teorii legate de intertextualitate: 
politropia (Friedrich 1986, 1991), textul anterior ( languaging , Becker 1995) şi 

dialogismu! (Bahtin 1952-1953). Ventrilocizarea creează sensul prin „transfer” — 
locutorul împrumută diverse identităţi cărora le atribuie temporar trăsături asociate cu 
persoanele a căror voce a fost împrumutată (Tannen 2010: 307). 

Toate cele patru cadre teoretice menţionate de Tannen se încadrează în sfera mai 
largă a intertextualităţii, pentru că vizează modul în care un fragment discursiv îşi derivă 
sensul prin legătura sa cu un fragment discursiv anterior ( ibidem : 308). 

Pentru Friedrich, sensul este creat şi perceput prin analogie (fenomen care include 
metafora, metonimia şi sinecdoca). Tropii funcţionează pe baza unui transfer, sensul lor 
derivând din relaţia unui termen cu un altul, nefiind utilizaţi numai în limbajul poetic, ci 
şi în comunicarea curentă ( apud Tannen 2010: 309). Languaging (transpunerea în 
cuvinte), termenul lui Becker 1995, înseamnă conturarea contextului, a prelua texte vechi 
din memorie şi a le re-face în contexte noi ( ibidem : 309). Cuvintele dintr-un context nou 
îşi creează sensul prin asocierea cu alte contexte anterioare. După Becker, contextul nu 
este pre-existent, ci se construieşte prin utilizarea limbajului. Autorul identifică şase tipuri 
de relaţii contextuale care constrâng un text: a) structurale (ca părţi ale întregului), b) 
generice (dintre un text şi textul anterior), c) mediane (text — ansamblu comunicativ), d) 
interpersonale (text - participanţii Ia text), e) referenţiale (text - natură - lumea din afara 
limbajului), f) ale tăcerii (text - ceea ce nu se spune sau nu poate fi spus) (Becker 1995, 
apud Tannen 2010: 309-310). Opiniile lui Bahtin sunt cunoscute şi nu vor fi reluate aici, 
Tannen punându-Ie în legătură cu aprecierile lui Friedrich şi ale lui Becker (sensul 
Cuvintelor provine din asocierea cu instanţe verbale anterioare, un enunţ fiind astfel în 
dialog cu enunţuri anterioare). 

Tannen consideră că pentru teoreticienii menţionaţi sensul acordat de către locutori 
cuvintelor derivă din modul în care ace - sTe cuvinte au fost folosite anterior, sensul fiind 
astfel comunicat implicit, nu explicit. Sugestia lui Tannen ( ibidem : 310) este că sensul în 
interacţiune se poate crea şi prin asocierea cu alte identităţi, cu vocile pe care le evocă 
cuvintele. 

Termenul de „ventrilocizare” se referă la enunţurile în care locutorii îşi pun în 
scenă replicile pentru a re-prezenta vocile altor locutori 83 , împrumutând astfel identităţi 
prin asumarea temporară a unor caracteristici ale celor re-prezentaţi. Nu este vorba despre 
un discurs raportat, pentru că nu se prezintă replicile unui vorbitor anterior ( ibidem : 310; 
Iezi şi perspectivă şi perspectivare, Kotthoff 2002 şi Guntner 2002). 

Locutorii îşi comunică propriile idei prin punerea lor în scenă. Ventrilocizarea 
permite distanţarea de propriile cuvinte enunţate (de propriile ordine, sugestii, critici, 
lefuzuri etc.), cu potenţial ameninţător pentru eul individual, precum şi împrumutarea 
identităţilor celor re-prezentaţi pentru a-şi asuma, într-o manieră implicită, o parte dintre 
caracteristicile surselor (“the speakers do not explicitly adopt these characteristics; they 
borrow them by speaking in the voices of those who have them” - Tannen 2010: 31 5). 


Ţ "I use the term ‘ventriloquizing’ to refer lo instances in which speakers framc thcir uttcrances as 
Kprcsenting others’ voices. I suggest that speakers thereby borrow identities by taking on, temporanly, 
characteristics associated with those they voice”. 

3.7.7. Perspectivare, vorbire cu dubla direcţie, discurs raportat 

Pornind dintr-o perspectivă diferită, cea a studiilor legate de ironie, polifonic şi 
discurs raportat, există abordări anterioare studiului Iui Tannen (2010) legate de 
comunicarea polifonică şi de rolul clementelor paraverbale în conversaţia curentă (care 
validează rolul multiplu al stilizării intonative în interpretarea enunţurilor, vezi capitolul 
Per/or marea). Prezentăm, pe scurt, două dintre aceste puncte de vedere, Helga KotthofT 
(2002) şi Susannc Giinthner (2002), ale căror studii au apărut în acelaşi volum dedicat 
perspectivei şi perspectivării. 

3. 7. 7.1. „Intertextualitatea jucată" 

H. Kotthoff analizează diverse contexte în care apare o reluare a unor replici 
aparţinând fie altor locutori care nu participă la interacţiune, fie locutorului prezent într-un 
moment anterior, nu orice citare fiind ironică: “I would like to show that echoing and 
double perspectivation are not limitable to irony, but rather also appear in many other 
forms of polyphonic communication (e.g. humorous communication), especially when 
others’ voices are adopted in one’s own speech” (Kotthoff 2002: 203). Este foarte 
interesantă tratarea comunicării umoristice în termenii comunicării polifonice, diferenţa 
importantă faţă de procedeul similar care intervine în cazul ironiei fiind lipsa clivajului 
evaluativ ( evaluative cleft ), marcă tipică a ironiei. în privinţa teoriilor ironiei, autoarea îşi 
exprimă adeziunea la cea iniţiată de R. Giora - sensul explicit nu este abandonat, 
diferenţa dintre dictum şi implicatum comunicând cea mai relevantă informaţie pentru 
receptor {ibidem: 203). 

Helga Kotthoff preia conceptul de staged inter textuality (intertextualitate jucată, 
pusă în scenă) de Ia Lachmann (1990, 1996), aplicându-1 situaţiilor în care există vorbire 
cu o dublă orientare ( doubly directed speech ), similară ironiei - citări introduse formal, în 
care vocea unor participanţi este parodiată (se foloseşte formularea “exaggeratedly 
spoken with a specific stylizing intention”, ceea ce trimite la modalitatea în care se pot 
folosi mijloace prozodice pentru a transmite o anumită~atitudine faţă de mesajul transmis, 
cf. intonaţia stilizată) - intervenind opoziţii între un enunţ standard şi unul „afectat”, între 
o tonalitate mai înaltă sau mai joasă a vocii 84 ( ibidem : 208). Aceste strategii de 
contextualizare, manifestate uneori prin caracteristici verbale şi intonaţionale, transmit 
trăsături stereotipe atât ale unor persoane, cât şi ale unor grupuri sociale. 

Autoarea consideră că există patru forme de „intertextualitate jucată”: citarea, 
parodia, pseudo-citarea şi ironia 85 . Citările nu sunt întotdeauna autentice, dar pot fi 


84 “With thc hclp of specific contextualization strategies vve manage to reveal certain afTects. A social 
typification process is worked into the directly reported speech. X can portray himself as Y, which is far front 
mirroring the actual state of affaires.” 

*' Panxiia presupune un discurs raportat evaluativ: atribuirea vocii este explicită; dubla perspectivare/ 
evaluare este mai mult sau mai puţin consonantă; sensul literal ( dictum ) este atribuit unei persoane prezente 
sau absente; sensul implicit ( implicatum ) este apropiat de cel literal, dar trebuie dedus. Pseudo-citarea. 
atribuirea vocii este implicită; dubla pcrspectivarc/evaluare este mai mult sau mai puţin consonantă; sensul 
literal ( dictum ) este atribuit unei persoane prezente sau absente; sensul implicit ( implicatum ) este apropiat de 
cel literal, dar trebuie dedus. Ironia : atribuirea vocii este implicită; perspectivarea/evaluarea este contrastantă 
(disonantă); sensul literal ( dictum ) este atribuit unei persoane prezente sau absente; sensul implicit 
( implicatum ) este atribuit celui care ironizează (Kotthoff 2002: 224). 



I# perspectivare poate si 
fcerst intenţii)* 4 (/Aii/em: 2 1 1 


Enunţurile prezentate te 
i fost realizată punerea în st 
contextualizare) sunt considi 
jucate 17 (/i/t/em: 212). 


3.77.2. Reinterpretare; 
Susanne Giinthner oferă 
enunţuri anterioare, iocutorul i 
, proces care 
i noii sil 


im 


semne indexic 

( c f 





Ml.JSlutterf ^ 


XN 


iVH a ’^toJ 








107 



lrc apare o reluare a „„ 
iu ne, fie boitorului p^' 
ild like to show thai $ 


rather also appear in ^ 
:ommunication), especiV 
lotthofT 2002: 20]). Ex- 
comunicării polifonice 
a zul ironiei fiind lipsa c.. 




% 




Umorul politic românesc în perioada comunistă. Perspective lingvistice 


prezentate ca reale (se ajunge astfel la parodie). Dacă se împrumută cuvintele cuiva 
pentru afirmarea unei poziţii asumate, atunci este vorba despre pseudo-citare. In cazul în 
care cuvintele, frazele anterioare ale unui interlocutor sunt reluate cu intenţia distanţării 
avem ironie; citarea cuvintelor unui interlocutor fără introducerea prin verbe dicendi şi cu 
un sens opus celui originar (implicând un clivaj evaluativ) este o situaţie de ironie-ecou 
(ibidem: 223). 

Strategiile de contextualizare care transmit trăsături stereotipe ale unor persoane 
sau ale unor grupuri sociale se pot observa în cazul citărilor, dar şi în cel al pseudo-citărilor 
(evaluarea fiind, în cele mai multe dintre cazuri, implicită, lipsind însă perspectivele 
contrastante). Helga Kotthoff consideră că multe tipuri de „intertextualitate jucată” nu 
sunt de fapt manifestări ale ironiei ( ibidem : 211). Prin prezentarea simultană a două voci 
într-un singur enunţ se creează o dublă perspectivare, care nu are numai o origine ironică; 
dubla perspectivare poate să aibă ca sursă parodia sau citările şi pseudo-citările (cu 
diverse intenţii) 86 ( ibidem : 211-212). 

Enunţurile prezentate teatral pot crea ambiguitate în privinţa intenţiei reale cu care 
a fost realizată punerea în scenă. Prozodia, mimica, gestica, frazarea (ca strategii de 
contextualizare) sunt considerate relevante pentru toate domeniile intertextualităţii 
jucate 87 ( ibidem : 2 1 2). 

3. 7.7.2. Reinterpretarea discursului raportat 

Susanne Gunthner oferă o nouă interpretare formelor de discurs raportat: raportând 
enunţuri anterioare, locutorul realizează un proces complex de de-contextualizare şi de 
re-contextualizare, proces care presupune transformări, modificări, noi funcţii adecvate 
intenţiilor locutorului şi noii situaţii de comunicare 88 . Unele dintre modalităţile prin care 
locutorul îşi poate comunica implicit poziţia ( evaluative stance) faţă de enunţul/enunţurile 
reprodus(e) sunt semne indexicale ( indexical signs): prozodie, calitatea vocii, schimbarea 
d~e~ cod 89 (code-switching) (cf. intonaţie stilizată). Participanţii folosesc, de asemenea. 


86 “Parody, citations, pseudo-citation and irony create a double perspectivation through the simultaneous 
presentation of two voices in a single utterance. But only in irony (arid jn sarcasm as a subtype) are the two 
voices contrastively evaluated, and only in irony is it central to communicate an evaluative clefT. 

87 “Theatrically framed utterances seem to allow a high degree of vagueness in regard to what is really mcant 
by the theatrically framed utterance. Strategies of contextualization (prosody, wording, mimics, geslures) are 
relevant in all domains of staged intertextuality.” 

88 “...in reporting past utterances, the speaker ‘decontextualizes’ il in a new conversaţional setting. This 
process of de- and recontextualizing is always accompanied by certain kinds of transformations, 
modifications and functionalizations according to the speaker’s aims ant the new conversaţional context” 
(Gunthner 2002: 347). 

19 Jn discutarea acestui parametru, autoarea are în vedere trecerea de la o rostire dialectală la una standard sau 
de Ia vorbirea standard la cea dialectală, regională. “There are cases in my data in which dialect speaker’s 
svsitch to standard German variety when they restage a particular figurc, and there arc other cases in which 
they shift to a dialect or a broader dialect version in reproducing a past utterance. Code-switching in reported 
speech can tum out - as we shall see - to be interactively relevant and function to contextuali/e particular 
interactive meaning” (Gunthner 2002: 359) şi “Thus a switch to standard German docs not ncccssarily mark 
the regional background of the quotcd figurc. but it can mark social distance. Switchcs to dialects or to 
broader vaneties of the same dialect, on the other hand, are often uscd in order to conlcxtualizc the quotcd 
figurc as boorish, simple minded, slow and ignorant Ihus, the rendition of Imguistic varietics can have 

strategii polifonice 90 , fenomenul „stratificării vocilor” (“laycring of voiccs”), descris 
Bahtin, ne flitul doar apanajul textelor literare (Giinthner 2002: 347). 

Autoarea demonstrează că în interacţiunea cotidiană dihotomia rigidă vorbire 
directei vorbire indirecţii reduce complexitatea re-punerii în scenă a unor interacţiuni 
trecute. Formele discursului raportat pot fi utilizate pentru a produce un discurs cu două 
voci ( "double-voiced discourse ’), oferind simultan două intenţii diferite: intenţia celui 
citat şi intenţia celui care citează ( ibidem : 349). Locutorii au la dispoziţie o gamă variata 
de mijloace lingvistice pentru a crea un astfel de discurs cu două voci în care să fuzioneze 
replicile celui citat cu evaluarea celui care citează ( ibidem : 347). 

Observaţiile legate de modul în care se poate realiza în discurs o evidenţiere a 
citării şi evaluării altei persoane prezintă numeroase similarităţi cu teoriile legate de 
intonaţia stilizată ( infra , partea a II-a, capitolul 5): “Prosodic devices, such as high 
register, increase of volume and tempo, and rising-falling intonation, distinguish this 
utterance from the preceding tums and mark the quoted speech as quite mannered and 
stylized. (...) the reported speech of this character blends with the reporter’s evaluation” 
(Giinthner 2002: 3 5 1 ) 9 1 . Mijloacele prozodice diferă de evaluările lexicalizate (explicite), 
fiind considerate codări indirecte (implicite) ( ibidem : 351) suprapuse unor sensuri 
referenţiale. 

Deşi în discursul raportat direct (DRD) există o pretenţie de autenticitate, intervine, 
de fapt, o stilizare a enunţului original, remodelarea textului citat fiind realizată în funcţie 
de intenţia comunicativă dintr-un anumit cadru şi imprimată de perspectiva locutorului 
asupra evenimentului reconstituit 92 - DRD se prezintă ca o dramatizare stilizată, 
teatrală, menită să atragă empatia receptorului. Transmiterea unor informaţii despre 
interacţiuni trecute poate varia, în privinţa re-conceptualizării şi a re-poziţionării 
(“re-conceptualization and re-accenting”) de la o citare directă, simplă, la o distorsionare 
parodică voluntară, maliţioasă, a replicii/replicilor (stilizare parodică) (Giinthner 2002: 
355). ’ 

funcţional aims directly related to the issue of the reporter’s perspective on the reported speech” ( ibidem : 
365). 

90 “Thus, intertextual relationships between the prior dialogue in the story world and the present performance 
in the reporting world play a crucial role in permitting speakers to create multiple modes of inserting their 
own evaluation into the discourse, and to build up different perspectives on what is taking place (Bakhtin 
1986)” (GUnthncr 2002: 348). 

91 Vezi şi “the reporter uses prosodically marked devices (such as increase of tempo, lengthening of vowels 
and rising-falling intonation) in combination with certain voice quality features (i.e., tense voice) to 
distinguish the quoted figure’s speech from the surrounding utterances. The prosodic realization of this 
rcconstructed utterance is constructed in such a way that the quoted voice is distorted yet again; hence, the 
reporter’s comment on the rcconstructed utterance is inappropriate shows through” (Giinthner 2002: 352). 

92 “Although direct reported speech claims authenticity for the reproduced utterance, it is ahvays at the sanie 
time a stylization of the ‘original’ utterance and a rhetorical device to animate the figures of the drama 
presented (GolTman 1986). (...) the speaker pretends to ‘report’ the quoted figure’s words and thus to 
preserve not only the ‘original’ utterance but also its constructional form. The quoted speech is presented as 
having an independent identity, lying outside the given context. These aspects contribute to its claim of 
‘authenticity’. On the other hand the reporter remodcls the past text according to the situative communicative 
intention and imprints her perspective onto the rcconstructed event. Direct quoting is always stylized. 
theatrical device uscd for dramatization that creates involvemcnt and invites the recipient to display co- 
alignment and indignation” (Giinthner 2002: 351). 

Tradiţional, în opoziţie cu DRD, discursul raportat indirect a fost văzut ca 
descriptiv (vs. DRD - expresiv). Susanne Giinthner consideră, dimpotrivă, că în cazul 
discursului raportat există o structură scalară cu o tranziţie continuă de la caracterul direct 
maximal la cel indirect maximal: “scalar structuring with a continuous transition from 
maximal directness to maximal indirectness” ( ibidem : 357). Autoarea consideră că 
mijloacele prozodice şi cele care privesc calitatea vocii sunt indexicale (cf. Kotthoff 
2002), semnale metapragmatice care facilitează încadrarea implicită a enunţului raportat, 
perspectiva „raportorului” acaparând cuvintele persoanei citate 93 . 

3.7.8. Umorul eşuat 

3. 7. 8.1. Umorul şi impoliteţea 

N. Bell (2009) şi-a propus cercetarea unui domeniu mai puţin prezent 94 (neglijat, în 
formularea autoarei citate) în studiul umorului, umorul eşuat, pornind de Ia studierea 
tipurilor de răspuns primite în cazul lipsei de apreciere a actului umoristic. Cei care au 
înregistrat răspunsurile au cotat circa 44% dintre acestea ca nepoliticoase. întrebarea de la 
care a pornit analiza a vizat descoperirea resorturilor care-i determină pe receptori să-i 
„pedepsească” pe locutori prin performarea unor acte ameninţătoare, agravând situaţia — 
eşecul de a-1 face pe celălalt să râdă este umilitor în sine. N. Bell sugerează patru posibile 
resorturi: natura disolutivă a umorului, aşteptările receptorilor legate de comportamentul 
locutorului, trăsăturile participanţilor Ia studiu, problemele legate de menţinerea şi 
protejarea propriului eu (face) din partea receptorilor (Bell 2009: 143). 

N. Bell consideră că umorul eşuat trebuie să poată fi explicat şi integrat într-o 
teorie completă a umorului ( ibidem : 143). Abordarea porneşte de la observarea încălcării 
unor aşteptări ale locutorilor (şi cercetătorilor): receptorii ar trebui să răspundă unor 
încercări nereuşite de a amuza prin strategii ale politeţii pozitive (conform sistemului 
teoretic al lui Brown şi Levinson 1978/1987) pentru a minimaliza disconfortul resimţit de 
Iocutor. Datele arată însă numeroase blamări ale locutorilor care nu au reuşit să-şi amuze 
receptorii (ibidem: 143). 

Autoarea îşi prezintă cadrul teoretic bazându-se pe cercetările recente legate de 
(im)politeţe (văzută ca fenomen interacţional, dependent de interpretările contextuale, 
dinamice, şi de negocierile interlocutorilor într-un anumit context dat, enunţurile 
nemaifiind percepute ca inerent politicoase sau nepoliticoase, ci drept judecăţi bazate pe 
norme ale unor comunităţi) şi face (conform sistemului lui Spencer-Oatey ,face este legat 
de identitate). în ceea ce priveşte organizarea relaţiilor (la Spencer-Oatey - rapport 
management) dintre interlocutori, se constată natura lor bilaterală, caracterul lor 
„construit în colaborare” ( co-constructed ), aşa cum şi (im)politeţea implică o relaţie 
bilaterală. După Spencer-Oatey (2005: 98, apud Bell 2009: 145), aşteptările 

comportamentale reprezintă sursa judecăţilor privind adecvarea într-un anumit context. 


93 “The recontextualized utterances are stylized, exaggeraicd and caricatured, and arc made to accommodate 
shadings of the reporters evaluations. Prosodic means in combination with voicc quality functions as 
indexicals and metapragmatic signs which implicitly framc the reported uttcrancc in such a way that the 
reporter’ s perspective leaks into the character’s words” (GUnthner 2002: 357). 

94 Observaţii legate de legătura dintre umor şi politeţc/impoliteţe apar şi la Norrick 1993. 

Aceste aşteptări se bazează pe cerinţele contractuale/legale, specificarea rolurilor 
(asociere, tip de relaţie interpersonală, implicare, empatie, respect), convenţii de 
comportament şi principii interacţionale. Pentru Bell (2009: 145), ultimele trei sunt 
importante pentru a explica modul în care receptorii percep o tentativă eşuată de a fi 
amuzaţi şi cum îşi calculează tipul de răspuns. Dacă la Brown şi Levinson,/flce era un 
concept destul de static, divizat în cele două tipuri de eu individual, pozitiv şi negativ, la 
Spencer-Oatey atât eul , cât şi identitatea, sunt conectate cu imaginea sinelui ( self-image\ 
dar eul priveşte numai aspectele pe care un individ le consideră pozitive şi pe care doreşte 
ca alţii să i le atribuie. Din moment ce indivizii pot aprecia în mod diferit unele valori în 
funcţie de anumite contexte, eul trebuie interpretat ca noţiune dinamică, evaluată în şi 
prin interacţiune (Bell 2009: 145). 

în aprecierea modului de organizare a raporturilor dintre indivizi, umorul a fost 
interpretat ( ibidem : 147-148), pe de o parte, ca agresiv (având funcţia de mijloc acceptabil 
social pentru exprimarea ostilităţii sau a criticii; ca mijloc de testare a unor cunoştinţe - 
Sacks 1974) sau ca modalitate de a disloca cursul normal al conversaţiei (prin jocuri de 
cuvinte sau prin a spune bancuri, Norrick 1993). Pe de altă parte, umorul creează afiliere 
(vezi la Brown şi Levinson, glumele ca strategie a politeţii pozitive). 

N. Bell consideră că, în timp ce atenţia cercetătorilor a vizat polul producerii 
umorului, a fost destul de mult neglijat răspunsul la umor. Pe lângă modalităţile de a 
manifesta aprecierea umorului (multe dintre ele vizând, preponderent, râsul), au fost 
remarcate şi reacţiile la umorul eşuat: râsul forţat, geamătul, exprimarea explicită a 
neînţelegerii glumei şi/sau a lipsei de apreciere, tăcerea ( ibidem : 148). în termenii 
teoriilor politeţii, umorul eşuat este un act ameninţător pentru eul individual al 
locutorului; în acelaşi timp însă, poate fi un act ameninţător pentru receptor, a cărui 
capacitate de a înţelege umorul este testată, dar, mai mult decât atât, poate implica lipsa 
aprecierii umorului. Răspunsul la eşecul locutorului de a amuza poate varia de la un râs 
„politicos” (nu unul autentic, ci unul care să menajeze eul individual pozitiv al 
locutorului) la un atac direct care să maximizeze atingerea adusă eului pozitiv al 
locutorului, protejând, simultan, eul individual al receptorilor prin manifestarea unui 
„adevărat” simţ al umorului ( ibidem : 149). 

N. Bell a remarcat faptul că în interacţiune umorul eşuează destul de rar, aceasta 
constituind un impediment în constituirea unui corpus semnificativ. Din acest motiv, 
autoarea a ales o glumă pe care participanţii la proiect urmau să o spună cunoscuţilor lor, 
gluma fiind de la început considerată neamuzantă, dar cu o structură clară, uşor 
recognoscibilă: “What did the big chimney say to the little chimney? Nothing. Chimneys 
can’t talk” (Bell 2009: 149). Scopul proiectului era obţinerea unor reacţii la eşecul 
umorului, reacţii pe care cei implicaţi urmau să le transcrie şi să le catalogheze drept 
politicoase, nepoliticoase 95 etc. Cei mai mulţi receptori au fost prietenii (42) sau membrii 
familiei (31), doar 15 receptori fiind simple cunoştinţe. 


95 “Coding the data in this way is not ideal, given the emic perspective on impoliteness that I have already 
advocated, and leaves open the possibility that I have included examples that the participants vvould not have 
identified as impolite. At the same time, it seems necessary given the preliminary nature of the research, as 
well as the type of data” (Bell 2009: 1 50). 

Analiza cantitativă arată 13 cazuri de răspuns nonverbal (tăcere), 21 de răspunsuri 
minimale (“oh, okay, thanks”) şi 55 de comentarii în care a fost denigrat(ă) 
locutorul/gluma sau atât locutorul, cât şi gluma ( ibidenr. 151). Pentru clasificarea tipului 
de strategie a impoliteţii folosită de receptori, Bell a folosit sugestiile din Culpeper ( 1 996) 
şi Culpeper et al. (2003), cu modificările necesare cerute de realitatea datelor. Cele mai 
multe strategii folosite de receptori se încadrează în categoria strategiilor impoliteţii 
pozitive: a-1 face pe receptor să se simtă inconfortabil, a-1 trata de sus, a ridiculiza, a 
tăcea, a menţine un contact vizual excesiv, a-I ignora pe locutor, a fi dezinteresat, a folosi 
cuvinte tabu, a se disocia de locutor; ca strategii ale impoliteţii negative au fost 
menţionate: sfidarea interlocutorului, invadarea spaţiului locutorului, strigătul şi repetiţia; 
alte răspunsuri s-au încadrat în tipul numit de Culpeper „sarcasm/mock politeness”: 
sarcasm/politeţe batjocoritoare (ibidenr. 151-156). 

Cele mai multe răspunsuri s-au constituit în atacuri Ia adresa eului locutorului, 
receptorii apreciind gluma ca inadecvată, iar comportamentul locutorului necesitând 
cenzură (ibidenr. 156). 

încercarea eşuată de a amuza a fost interpretată drept o ofensă ce trebuie 
sancţionată. Receptorii demonstrează recunoaşterea cadrului umoristic, transmiţând lipsa 
aprecierii (vezi şi Hay 2001). Bell ( ibidenr. 157-160) consideră că există cel puţin patru 
motive pentru răspunsurile receptorilor: 

a) natura disolutivă a umorului: o glumă are potenţial agresiv, întrerupând cursul 
normal al conversaţiei; receptorii o tolerează, gândindu-se la recompensa 
oferită de amuzament (anticiparea plăcerii produse de glumă). Atunci când se 
oferă să spună o glumă, locutorul îşi asumă responsabilitatea performării şi a 
efectului acesteia. Dacă amuzamentul nu se produce (umorul eşuat), locutorul 
a întrerupt cursul conversaţiei fără a oferi plăcerea aşteptată. 

b) aşteptările legate de comportamentul locutorului: glumele pot încălca principiul 
asocierii (Spencer-Oatey 2005), conform căruia comportamentul locutorului 
trebuie să se adecveze tipului de relaţie mutual acceptat; încălcarea „pactului” 
poate implicita lipsa de empatie sau de respect faţă de receptor, favorizând 
astfel cenzura. 

c) trăsăturile tipice ale participanţilor: între participanţi care se cunosc foarte bine 
(membri ai familiei," prieteni apropiaţi) se produc mai multe atacuri la adresa 
eului individual decât în cazul altor relaţii; gradul de familiaritate este direct 
proporţional cu frecvenţa şi tipul de impoliteţe folosit. 

d) problemele legate de eul individual al receptorilor: umorul este un mijloc prin 
care se construiesc identităţile. Nu numai locutorul îşi fabrică o anumită 
identitate, dar şi receptorul, prin acordul cu mesajul glumei, îşi arată 
disponibilitatea de a-şi realiza o identitate apropiată de cea a locutorului. In 
cazul umorului eşuat, receptorii pot sancţiona atât alegerea neinspirata a 
audienţei (nu ei sunt cei care ar aprecia o astfel de glumă), cât şi transgresarea 
tiparului obişnuit de glumă (încălcarea normelor grupului). 

Bell este tentată să definească umorul dintr-o perspectivă discursivă drept judecata 
subiectivă a gradului de umor din comportamentul verbal şi nonverbal (“thc subjectivc 
judgments people make about the humorousness of verbal and non-vcrbal behavior”) 
(Bell 2009: 160). Din această perspectivă, umorul (inclusiv cel eşuat) se dovedeşte 

dependent contextual şi sensibil la elementele sociale. Multe întrebări rămân deschise, 
privind alte forme de umor care ar putea eşua şi gradul de agresivitate a răspunsului 
primit de la receptori (Bell 2009: 160-161 ). 

3. 7.8.2. Eşuarea umorului şi dubla enunţare 

Atunci când locutorul produce un enunţ amuzant, acesta pune în scenă doi 
cnunţiatori, cel de-al doilea enunţiator (a doua voce) trece în comunicarea non-bona-fide\ 
acest enunţiator trebuie decodat de către receptor pentru a înţelege că ceea ce se spune nu 
trebuie „luat în serios”. Cel de-al doilea enunţiator nu este uşor de perceput, existând 
riscul lipsei de recunoaştere a intenţiei umoristice. De asemenea, receptorul poate să nu 
identifice cui aparţine acea voce sau dacă s-a realizat o trecere de la serios la glumă. Pe de 
altă parte, locutorul poate fi dezavantajat de propriul joc cu aceste „măşti” - vocile sunt 
implicite şi receptorul trebuie să le identifice. Receptorul poate disimula şi nega 
recunoaşterea intenţiei umoristice, continuând conversaţia pe un ton serios (Priego- 
Valverde 2009: 169). 

Autoarea ( ibidem : 170-171) consideră că tonalitatea afectivă a umorului 

conversaţional (sau, cel puţin, cel relevat de corpusul autoarei) este specială, chiar 
paradoxală, implicând, pe de o parte, convivialitate (participanţii vor să fie împreună şi să 
aibă momente plăcute), şi, pe de altă parte, o flexibilitate accentuată a regulilor politeţii 
sau a altor rituri sociale (prezenţa multor acte ameninţătoare pentru eul individual), o 
indeterminare între ironie şi umor şi dificultatea outsiderilor de a înţelege umorul unei 
mici comunităţi 96 . Chiar şi în interiorul unei comunităţi de acest tip există riscul umorului 
eşuat - datorat complexităţii înscenării enunţiative; pe de altă parte, complicitatea 
existentă între membrii grupului permite respingerea umorului unuia dintre participanţi, 
diminuând potenţialul amenintăţor la adresa eului individual ( ibidem : 171). 

Umorul nu este perceput când unul dintre participanţi nu sesizează trecerea de la 
comunicarea bona-fide la cea non-bona-fide. Există situaţii când locutorul care realizează 
trecerea în celălalt mod al comunicării nu oferă interlocutorului suficiente indicii legate 
de schimbarea perspectivei sau această trecere este considerată neadecvată desfăşurării 
interacţiunii verbale şi este eludată ( ibidem : 171-1 77). 

In cazul umorului respins, un enunţ este construit prin implicarea unor voci diferite, 
care funcţionează ca o mască în spatele căreia locutorul se ascunde. Vocile fiind 
implicite, greu de identificat, receptorul poate simula, se poate preface că nu a înţeles, că 
nu a perceput intenţia umoristică. în acest caz, deşi percepută, intenţia locutorului nu este 
validată de receptor ( ibidem : 179-180); în unele situaţii, cel care respinge intenţia 
umoristică este victima secvenţei, nu un participant activ ( ibidem : 181-182). 


96 "a sort of humor in which bencvolcnt humor and sour mockery lie close together. The high level of 
frcqucncy of mockcry and teasing within these conversations is explained by this fact, as well as the fad that 
it is noi always possiblc to distinguish irony from less ostcnsibly aggressive forms of humor. Finally, this 
cxplains thc fact that, sometimes, people who do not bclong to the group may have difficulties understanding 
thc humor in such conversations, because the humor applied is anehored within a ‘conversaţional history' 
(Golopentja 1988) shared by all of thc participants. It is based on the implicitness of details unknown to 
outsidcrs; thc insiders, in contrast, can divine the presence of humor thanks to thcir great connivance.” 
(Pricgo-V al verde 2009: 171) 

3.7.9. Umor conversaţional şi domenii conexe: gen, loc de muncă 

Menţionăm doar, fără a realiza o prezentare detaliată, cercetări relevante în 
domenii interdisciplinare legate de problematica umorului, umorul şi genul şi umorul Ia 
locul de muncă 97 . 

H. Kotthoff (2006) vorbeşte despre domenii în care practicile umoristice sunt 
codate din perspectiva genului în cele mai multe dintre culturile care au beneficiat de 
studii: statut, agresivitate, aliniere socială, corporalitate (sexualitate) (Kotthoff 2006: 5). 
Teoreticianul consideră că umorul unei persoane este simultan o parte a habitus-ului şi o 
modalitate de a arăta identităţi cu multiple faţete codate din punctul de vedere al genului 
( ibidem : 6). Noţiuni diverse legate de gen pot fi comunicate prin intermediul umorului - 
în unele activităţi umoristice, masculinitatea şi feminitatea pot apărea ca produse derivate 
ale activităţii interacţionale. 

In cadrul studiilor de gen consacrate umorului (şi invers), umorul conversaţional 
este considerat o practică ancorată, cu interpretări bazate pe inferenţe. într-o abordare 
discursiv-analitică (< discourse-analytic ), sunt prezentate succint principalele domenii de 
interes: 

a) Statut - în urma studiilor realizate, se consideră că, în situaţii formale, umorul 
are ca ţintă persoane aflate într-o poziţie inferioară, neavând autoritate faţă de iniţiatorul 
intervenţiei umoristice ( ibidem : 9). O explicaţie a lipsei de iniţiativă a celor plasaţi pe o 
poziţie inferioară este faptul că a iniţia o intervenţie umoristică înseamnă a prelua, 
temporar, controlul unei situaţii, ceea ce poate duce, implicit sau explicit, la o inversare a 
relaţiei de autoritate; umorul reduce asimetria şi nivelează diferenţele de statut (cf. 
Holmes 2000: 159-185). 

J. Holmes (2006: 26-50) a urmărit secvenţele colaborative (de tip suport) şi pe cele 
contestatare care au roluri discursive distincte, între contribuţii maximal colaborative şi 
contribuţii minimal colaborative în cadrul unor schimburi umoristice la locul de muncă. 
Te lângă rolul de a amuza, umorul contribuie atât la crearea de bune relaţii între colegi, 
cât şi la conturarea anumitor identităţi particulare ale angajaţilor. Umorul poate fi utilizat 
în funcţie de un parametru evident şi extrem de influent - puterea relativă. Atunci când 
porneşte de la un superior către un angajat cu o poziţie inferioară, poate avea rol represiv, 
iar când are direcţie inversă codează o critică într-o formă acceptabilă social (Holmes 
2006: 29). în legătură cu ideea conturării prin umor a unei identităţi particulare, S. 
Schnurr (2009: 1126-1138) adaugă o observaţie interesantă: umorul poate fi un 
instrument lingvistic la îndemâna liderilor pentru a-şi construi identitatea profesională şi 
pentru a se prezenta ca lideri competenţi ( ibidem : 1 126). 

Revenind la studiile de gen, s-a constatat că femeile aflate în funcţii de conducere 
nu iniţiază intervenţii umoristice - această trăsătură fiind legată de aşteptările culturale de 
gen (femeile trebuie să fie pasive, receptive, să nu fie active sau să aibă iniţiativa - Coser 
1960: 85, apud Kotthoff 2006: 9). Chiar şi în mediul academic, femeile nu folosesc decât 
foarte rar strategii elaborate pentru a critica ironic, pe când bărbaţii îşi cmfatizcază 
statutul superior atunci când folosesc ironia în situaţii de tipul conferinţelor (Kotthoff 
2006: 12). 


97 Pentru spaţiul românesc, umorul in discursul parlamentar actual, vezi Sâftoiu 2009 şi Conslantincscu 
2008b. 

b) Agresivitate - în multe culturi, evitarea agresivităţii directe este considerai o 
marcă a feminităţii, pe când un comportament foarte competitiv (agresiv), este o marcă a 
masculinităţii, femeile exploatează uneori tiparul confruntării verbale umoristice pentru a 
sancţiona/a se distanţa de aşteptările unui tipar social ( ibiciem : 13-14). 

c) Aliniere socială - suportul, sprijinul, conversaţia cooperativă sunt tipice pentru 
pcrformarca feminină. Umorul feminin este produs, de obicei, datorită gradului ridicat de 
intimitate şi de familiaritate cu ceilalţi participanţi la situaţia de comunicare ( ibidem : 14-15). 

Printre celelalte domenii vizate de studii, sunt citate: tachinarea ( bonding and 
biting\ implică stabilitatea relaţiei de prietenie), atitudinea faţă de sexualitate şi influenţa 
clasei sociale (femeile din clasele sociale inferioare folosesc numeroase expresii 
convenţionale amuzante şi fraze figurative). 

Atât femeile, cât şi bărbaţii, folosesc umorul în conversaţiile cu acelaşi gen sau 
mixte ca o modalitate de construire a genului ( gender construction). Astfel, se pot 
prezenta cu trăsăturile de gen mai pregnante; pe de altă parte, umorul poate contribui la 
de-construirea genului (Crawford 2003). 

Bărbaţii şi femeile (de origine americană în studiul realizat de Lampert/Ervin-Tripp 
2006) aleg strategii diferite în realizarea umorului în interacţiune în funcţie de tipul de 
cadru (bărbaţi/bărbaţi, femei/femei sau mixt). Dacă între bărbaţi predomină tachinarea, iar 
între femei auto-ironia (auto-revelarea), în situaţiile în care grupul este mixt s-a observat 
o diminuare a tachinării şi o creştere a auto-revelării din partea bărbaţilor, precum şi o 
creştere a tachinării şi o diminuare a auto-revelării din partea femeilor. O altă trăsătură a 
cadrelor mixte este multiplicarea strategiilor de diminuare a „riscului”: exagerări, umor 
fantezie, includerea tachinărilor în serii amuzante ample (Lampert/Ervin-Tripp 2006: 69). 

Catherine Evans Davies (2006) critică modalitatea de interpretare a glumelor în 
modelul Brown şi Levinson (1987), propunând un alt tip de analiză, care să combine 
elemente aparţinând pragmalingvisticii şi sociopragmaticii. Analiza foloseşte un corpus 
ficţional - filme despre sudul rural al SUA, urmărindu-se maniera de caracterizare a 
personajelor prin tipul de umor (glumă) folosit, acesta permiţând surprinderea unor tipuri 
comportamentale diferite în funcţie de gen ( typifications of gender role behavior). 

3.7.10. Alte observaţii legate de umorul conversaţional. Convenţional vs. 
conversaţional 

Attardo face o distincţie între glumele convenţionale şi cele conversaţionale. 0 
glumă convenţională este aceea care a mai fost folosită în enunţuri într-o formă similară, 
care se poate lua din culegeri de glume, din antologii, care poate fi memorată după cea 
fost auzită etc.; textul acestei glume nu depinde, în general, de context sau de factori 
contextuali şi gluma poate fi folosită în mai multe situaţii. Din contră, o glumă 
conversaţională este strict dependentă de contextul şi cotextul în care apare, fiind 
improvizată în timpul conversaţiei (Attardo 1994: 296). Dacă o glumă convenţională este 
memorată şi folosită într-o situaţie anume, aceasta devine parte componentă a contextului, 
dezvoltă legături contextuale secundare. Cele mai multe glume conversaţionale 
(situaţionale) sunt foarte greu de înţeles şi de apreciat de către outsideri fără reconstituirea 
situaţiei de comunicare iniţiale. Glumele conversaţionale se pot refolosi mult mai greu 
decât celelalte (unele legături contextuale nu se pot elimina). Există şi o diferenţă între 
modalităţile de realizare a celor două tipuri de glume (Attardo 1994: 298-299). Cele 
convenţionale au de obicei o ramă, o introducere, pe când cele conversaţionale (de 
exemplu, jocurile de cuvinte, tachinarea, ironia) nu. Glumele convenţionale sunt de cele 

mai multe ori narative (tocmai acest aspect narativ oferă posibilitatea refolosirii lor), cele 
conversaţionale nu sunt narative (şi de aceea sunt considerate originale). 

în conversaţiile reale 98 , liniile de demarcaţie nu sunt la fel de clare, unele glume 
convenţionale pot primi legături contextuale, devenind, practic, mai greu de distins de 
cele situaţionale; la rândul lor, acestea se pot refolosi, trecând în categoria celor 
convenţionale (cf. Attardo 1994: 299, care nu utilizează însă texte autentice pentru 
ilustrare). Glumele conversaţionale/situaţionale pot fi narative (povestirile amuzante care 
pot apărea în conversaţie). într-o povestire pot apărea numeroase tipuri de răspuns la 
umor, ele nefiind atât de uşor de distins în realitatea conversaţională. Nu toate replicile 
(de exemplu) au, într-o primă ocurenţă, valoare de glumă conversaţională. Reluarea lor în 
ecou Ie conferă, însă, valoare de glumă convenţionalizată, puternic dependentă de grupul 
care a auzit-o şi a folosit-o. Prin posibilitatea reluării, a citării, în timp, foarte multe 
expresii, replici, pot dobândi această calitate. Unui outsider, care se găseşte în faţa unui 
astfel de text/conversaţii, unele sintagme pot să nu-i atragă atenţia. Numai pentru cei din 
grup relevă, prin trimiterea la anumite episoade amuzante din istoria conversaţională 
comună, o altă dimensiune. Pentru partenerul discursiv unele sintagme trimit la istoria 
comunicaţională a grupului, pierzându-şi caracterul de noutate, fiind elemente care s-au 
convenţionalizat (în interiorul unui anumit grup). Problema este diferită pentru cel aflat în 
afara grupului, care nu împărtăşeşte aceeaşi cultură a glumei. 

Este totuşi dificil să tragem o linie clară de demarcaţie între conversaţional (a cărui 
trăsătură principală rămâne elementul de surpriză) şi convenţional (caracterizat prin 
repetitivitate). Situaţia de comunicare şi istoria comunicaţională a participanţilor definesc, 
până la urmă, tipul de umor. în interacţiune, umorul produce atât includere , cât şi 
excludere , fiind o strategie conversaţională şi retorică ambiguă (Zafiu 2007b: 497). 

3.7.11. Observaţii finale 

în cadrul umorului conversaţional se pot observa două mari direcţii de studiu: 

a) pe de o parte, observarea fenomenelor umoristice concrete din interacţiuni (glume, 
jocuri de cuvinte, tachinare, scenarii fantezie etc.), a modului în care acestea apar şfse 
dezvoltă în conversaţie, precum şi a funcţiilor asociate acestor fenomene, a rolului 
acestora de a marca tipul de relaţie interpersonală (vezi 3.7.1 - 3. 7. 4.1., începând cu 
Norrick 1993 şi terminând cu Priego-Valverde 2003); în acelaşi timp, se poate observa o 
abordare a unora dintre fenomenele umoristice înregistrate - de exemplu, tachinarea - din 
perspectiva teoriilor (im)pol iteţi i; 

b) pe de altă parte, se remarcă influenţa mecanismului polifonic şi a tipurilor enunţiative 
diferite create pe baza acestuia (ironie, pseudo-citare, ventrilocizare, dublă enunţare etc.), 
date combinate cu diverse elemente paraverbale şi mimo-gestuale (care ţin de 
dimensiunea performării); şi în cadrul acestei direcţii de cercetare sunt vizate funcţiile 
asociate mecanismelor polifonice concrete observate şi modul în care acestea relevă tipul 
de relaţie interpersonală (vezi 3. 7.4. 2. - 3. 7. 7., incluzând şi modul în care umorul poate eşua). 

Aceste două direcţii, care au ca punct comun identificarea funcţiilor asociate 
fenomenelor/mecanismelor enunţiative concrete analizate şi a modului în care se 
conturează relaţia interpersonală, se pot urmări şi în observarea umorului eşuat: N. Bell (2009) 
urmează, în general, prima direcţie, pe când B. Priego-Valverde (2009) pe cea de a doua. 




* Pentru exemple de relatări amuzante vezi Constantincscu 2007b. 

3.8. Sistemul propus 

Plasându-nc în paradigma pragma-retorică (mai ales pragmatică lingvistică, 
pragmatica textului literar, analiza conversaţiei), preluăm, mai întâi, o parte din teoria 
iniţiată de Attardo şi Raskin (1985, 1991, 1994, 200 1 a, b etc.). Avem în vedere resursele 
cunoaşterii (knowledge resources - KR) y hiperdeterminarea şi disjuncţiile difuze. 

in ceea ce priveşte resursele cunoaşterii, vom realiza o deplasare a accentului 
asupra unor elemente considerate, în teoria din care provin, de importanţă redusă în 
resursele cunoaşterii implicate în fenomenul umoristic: strategia narativă (NS), situaţia 
(SI) şi limbajul (LA). Ne interesează atât strategiile (narative) - macrostrategiile, cât şi 
mijloacele lingvistice/non-lingvistice ale umorului (tipuri de procedee pragmatice, 
retorice şi logice) - microstrategiile, implicate în KR, raportate la context (situaţie/model 
cultural), care, din punct de vedere pragmatic, ni se par mai importante decât scenariile 
opuse sau mecanismele logice. Vom căuta acele strategii şi procedee comune sau 
specifice formelor de umor convenţional şi ficţional care constituie corpusul (deşi, în 
general, umorul ficţional este inclus în tratarea celui convenţional, vom păstra distincţia 
ficţional (artistic) - convenţional ). 

Astfel, vom opera o distincţie între planul real şi cel convenţional/ficţional, 
considerând că există, astfel, două situaţii (SI): una externă textului, reală, la care textele 
se raportează întotdeauna, explicit sau implicit (SI extratextuală ), şi alta internă, textuală 
(SI intratextuală)\ astfel, apar două tipuri de ţinte (TA): ţinta politică externă 
(comunismul şi tot ceea ce implică acesta în situaţia externă; TA extratextuală) şi o ţintă 
internă (personaje care funcţionează ca intermediar pentru ţintele concrete, externe, 
individuale sau generale; TA intratextuală). De asemenea, vom face o distincţie între 
macrostrategii narative (cele care privesc nivelul global, modul de organizare a unui text 
întreg) şi microstrategii narative (cele care acţionează la nivel local). 

Astfel, raportarea la nivelul macrostructural va implica atât observarea tipului de 
macrostrategie narativă abordată - tipul de metanaraţiune, dar şi tipurile de disjuncţii 
difuze implicate (amestecul registrelor în cazul parodierii limbii de lemn, de exemplu). La 
nivel mezostructural ne vor interesa atât realizarea umorului hiperdeterminat textual sau 
punctual, cât şi strategiile narative locale. In privinţa acestor strategii narative locale, 
combinăm parametrul strategie narativă din resursele cunoaşterii cu sugestiile din teoria 
cognitivistă, cu diferenţierea rolului agentului umoristic, cu marcarea diferenţei dintre 
hiper- şi neînţelegere (cf. Brone 2008, dar şi Niculescu 1980), cu observarea importanţei 
punctului de vedere (cf. Ritchie 2006) sau a perspectivei asumate. La nivel 
microstructural , accentul va fi plasat asupra parametrului limbaj (din perspectivă 
pragma-retorică), incluzând sugestiile legate de taxonomia glumelor sau cea a jocurilor de 
cuvinte. In urmărirea mecanismelor logice vom prelua atât tipurile prezentate de Attardo 
et al. (2002), cât şi tipologia preluată de la Croft/Cruse 2004, citată des în cadrul 
paradigmei cognitiviste. De asemenea, mai ales în discutarea caricaturilor, vom alterna 
explicarea prin scenariile opuse cu identificarea spaţiilor mentale input (acolo unde 
această interpretare ni se pare mai adecvată pentru explicarea funcţionării textuale). 
Pentru ilustrarea tipurilor diferite de microprocedee implicate în realizarea funcţionării 
parametrului limbaj, vom combina sugestiile „tradiţionale” pragma-retorice sau 
lexico-semantice cu elemente din gramatica lexicală. 

CAPITOLUL 1. 


METODĂ. CORPUS 


1. Metoda 

Combinând elementele prezentate în finalul primei părţi (partea I, capitolul 2, 3.8.), 
vom încerca să realizăm un sistem care să ne permită analiza corpusului din perspectivă 
pragma-retorică. In discutarea macrostrategiilor şi microstrategiilor ne interesează 
strategiile (narative), mijloacele lingvistice/non-lingvistice (procedee pragmatice, 
retorice şi logice diverse), raportate la context (desemnat fie prin situaţie , fie prin model 
cultural). Din punct de vedere pragmatic, situaţia, strategia narativă şi limbajul ni se par 
mai importante decât scenariile opuse sau mecanismele logice. în analiza noastră vom 
căuta strategii şi procedee comune sau specifice formelor de umor convenţional şi 
ficţional care constituie corpusul. 

Umorul ficţional (literatură, scheciuri, caricaturi) 1 şi cel conversaţional au unele 
similarităţi: ambele tipuri a) sunt bazate pe fenomenul citaţional (citare a unui „text” scris 
sau vorbit); b) nu au nevoie de o poantă finală, spre deosebire de bancuri ( canned jokes)\ 
c) nu sunt construite în mod obligatoriu pe scenarii opuse; d) se bazează pe (combinări 
de) procedee retorice pentru a produce amuzamentul; e) înţelegerea depinde de 
enciclopedia receptorului, modelată de modelul cultural ilustrat de text. 

Deoarece corpusul folosit pentru identificarea macro- şi microstrategiilor narative 
nu cuprinde decât umor convenţional şi ficţional, excludem din analiză o mare parte din 
dimensiunea receptării (necesară, dar imposibil de recuperat în cazul nostru — vezi 
încercarea din capitolul Performarea, conversaţiile autentice înregistrate de Securitate), 
emfatizând ideea lui Genette (2002) că umorul este un fenomen subiectiv; ca urmare, nu 
considerăm că fragmentele utilizate pentru ilustrare sunt amuzante în mod absolut. 
Dimensiunea performării este esenţială în cazul scheciurilor de televiziune, unde intervine 
măiestria actorului; pentru comentarea performării actorului vom utiliza şi concepte din 
teoriile umorului conversaţional (ca şi în cazul menţionatelor conversaţii înregistrate de 
Securitate). 

2. Modelul cultural 

în discutarea situaţiei, a contextului care trebuie considerat pentru interpretarea 
umorului ficţional şi convenţional, vom folosi câteva sugestii teoretice din paradigma 
cognitivistă. Seana Coulson (2002) afirmă că background-ul cadrelor culturale 


1 S-ar puica include şi unele tipuri de umor convenţional, unele bancuri având nevoie de o anumită 
performare (auditivă sau vizuală) 

imţhtr tuşite sau al modelelor culturale structurează activitatea. Definiţiile cuvintelor într-un 
cadru cultural general, de exemplu, depind de un model simplificat al comunicării. 

In timp ce modelele culturale sunt împărtăşite de membrii unei culturi, acestea nu 
trebuie să corespundă în mod real lumii exterioare; în contrast cu distincţia clară fregeanâ 
adevărat fals, există un model „popular” al limbajului. Sensul cuvintelor se bazează pe 
existenţa unui „expert” ale cărui cunoştinţe (de exemplu, definiţia chimică a aurului, 
definiţia botanică a unui stejar) vorbitorul obişnuit nu le posedă în mod necesar. Efectul 
umoristic obţinut prin diverse combinări ( blends ) de cadre depăşeşte proprietăţile 
formale, implicând mai mult rolul cadrelor şi al modelelor culturale în structurarea 
acţiunilor, reacţiilor, interacţiunilor într-o lume în permanentă schimbare. Deoarece 
mecanismele de interpretare a unor evenimente curente îşi derivă importanţa socială din 
modelul cultural mai larg pe care îl evocă, încadrarea consolidează implicit statutul 
acestor modele ca resurse interpretative (Coulson 2002). 

Apelul la modele culturale pentru interpretarea acţiunilor şi a cuvintelor creează o 
presiune socială asupra comportamentului individului, care trebuie să se conformeze, într-o 
anumită măsură şi în anumite circumstanţe, cerinţelor evidente ale modelelor culturale 
(Coulson 2002). Goffman (1974, apud Coulson 2002) sugera faptul că, atunci când 
legitimitatea unui cadru este pusă în discuţie, acest lucru îi poate submina rolul în 
structurarea şi interpretarea activităţii noastre sociale. Din moment ce realitatea socială 
este constituită din uzul acestor cadre pentru organizarea experienţei, subminarea unui 
cadru nu este nesemnificativă - situaţia este similară, pentru perioada comunistă, celei a 
producţiilor artistice şi non-artistice subminând discursul oficial prin aducerea în prim-plan 
a unor cadre marginale/marginalizate. 

Afirmând că se plasează în linia deschisă de Saussure şi Durkheim, David 
Kronenfeld (2008: 68) consideră că limbajul şi cultura reprezintă sisteme de „reprezentări 
colective” sau sisteme cognitive distribuite; indivizii au, fiecare, o reprezentare internă 
proprie a diverselor sisteme colective întâlnite (cărora le aparţin, cu care interacţionează 
sau cu care au un contact indirect); aceste reprezentări individuale despre reprezentări 
colective variază în funcţie de tipul de interacţiune cu grupul, în grup, în funcţie de 
perspectiva asupra grupului considerat 2 . După Kronenfeld ( ibidem: 68-69), cultura şi 
limbajul sunt două epifenomene, despre care însă indivizii cred că există în- realitate - 
oamenii au sentimentul înnăscut că aceste două epifenomene sunt entităţi super-organice 
(antropomorfizate), cărora le atribuie proprietăţi considerate ca aparţinând unui grup. 
Autorul citat identifică trei tipuri de structuri cognitive culturale, printre care şi modelele 
culturale (“cultural models” - asigură scenariile sau planurile de acţiune adecvate unor 
anumite situaţii sau ajută la interpretarea acţiunilor celorlalţi în anumite situaţii) ( ibidem : 69). 

Principalul tip de structură cognitivă culturală de care este interesat Kronenfeld îl 
reprezintă modelele culturale, planuri abstracte de grade diferite, care leagă, într-un 
anumit context, abilităţi, scopuri, valori, percepţii, stări emoţionale etc. de acţiuni. Aceste 
modele culturale trebuie să fie mai întâi instanţiate (să treacă de la date generale, 
generice, la datele specifice ale unui anumit cadru) şi apoi realizate (aplicate de un individ 


7 “Thcsc individual representations of the presumed collective representations can vary from onc another both 
in includcd detail and specifieity - depending on the nature of the given individuaPs interaction with the 
group, perspective on it, or stnke in it”. 


Umorul politic românesc în perioada comunistă. Perspective lingvistice 


119 


lor 

e ^ «N 

rtanta t ^ 

mpllci ' stat^' 

lntelor cre eaj j 
informeze, i nil , 
deldor culturali 
că, atunci cât; 
ubmina rolul [ 
ealitatea social 
iubminarea unt. 
)m un istă, celei; 
;rea în prim-pli 

urkheim, Davii 

de „reprezentir 

ezentare intem: 


îcţie k 
Jtura ? 


într-o situaţie concretă) 1 * 3 ( ibidem ). Indivizii au fragmente de structuri culturale pe care le 
pot organiza pentru a obţine interpretări adecvate unor situaţii noi sau unor elemente input 
neaşteptate. încărcătura culturală legată de grupuri sociale cu care suntem familiarizaţi 
poate să explice şi modul de existenţă al altor grupuri, cu observarea permanentă a 
diferenţelor (Kronenfeld 2008: 70). Schimbările repetate, sistematice privind modul de a 
vorbi sau comportamentul cultural al unei generaţii vor fi transmise următoarei generaţii 
ca parte a „datului” verbal sau cultural ( ibidem : 72). 

Acţiunile sunt considerate întotdeauna individuale, iar indivizii îşi adaptează 
formele culturale pentru a răspunde adecvat cerinţelor. Modelele culturale sunt 
instrumente de interacţiune eficientă cu alţi indivizi, provenind din experienţe trecute, dar 
cu posibilitate de adaptare (creativă). Indivizii trebuie să respecte convenţiile culturale 
numai în cazul în care sunt implicate eventuale sancţiuni sociale. Variaţiile din cadrul 
modelelor culturale depind de tipul de grup implicat (grup impus sau construit voluntar, 
de lungă durată sau temporar, cu constrângeri semi(instituţionale) sau liber) 4 ( ibidem : 73). 

După Kronenfeld, modelele culturale sunt constructe pragmatice, implicând atât 
proxemica, prezentarea sinelui, manipularea socio-lingvistică, cât şi modul în care 
utilizarea cuvintelor implică sau depinde de o cunoaştere culturală sistematică (incluzând 
acţiuni obişnuite, scopuri, valori, rolul consacrat (condamnat) al emoţiilor în 
(ne)realizarea unor acţiuni etc). Comunicarea lingvistică se bazează întotdeauna pe 
presupoziţiile împărtăşite ale unor experienţe şi cunoştinţe comune ( ibidem : 73-74). 

Un concept asemănător, poate subordonat celui de model, este scenariul cultural 
(Goddard/Wierbizcka 2004). Scenariile culturale există la niveluri diferite de generalitate 
incluzând aspecte legate de modul de a gândi, de a vorbi, de a se comporta al oamenilor 
aparţinând unui grup (Goddard/Wierbizcka 2004: 153). Pe lângă semantica unor termeni 
culturali cheie, normele culturale şi valorile pot fi reprezentate de proverbe, zicători, 
colocaţii frecvente, rutine conversaţionale, variaţii ale unor expresii idiomatice, particule 
discursive, forme de adresare etc. ( ibidem : 154). Dacă două persoane sau grupuri vorbesc 
aceeaşi limbă, nu înseamnă că împărtăşesc aceleaşi scenarii culturale şi comportamentul 
care le este asociat. Variabilele sunt sociale, istorice, individuale {ibidem: 157-158). 

Prin model cultural , ca definiţie simplificată de lucru, înţelegem atât dimensiunea 
cunoştinţelor socio-istorice pe care le deţin indivizii în legătură cu o perioadă, cât şi cea a 
manierei în care aceiaşi indivizi se raportează (cognitiv, afectiv, comportamental) la 
epoca lor, incluzând aici modul în care utilizează limbajul. O primă problemă pe care o 
ridică ideea de model cultural este cea a gradului de accesibilitate , criteriul care îl 
determină fiind unul subiectiv: cât de mare este enciclopedia receptorului. încercăm o 


1 “Instead, in their application, they have first to be “instantiated” by having their general generic details 

replaced with the specific details of the situation at issue. The instantiated cultural model is still only a 
conceptual structure, and several difFerent (even, mutually contradictory) ones may / be considcred for any 
given situation. Finally, one particular instantiated model is “realized" (as in Trubetzkoy’s (19691 
“realization” of phonemes) in one’s view of the actual concrete situation - whether as an action plan for one’s 
own behavior or as a device for interpreting the behavior of some other people”. 

“Furthermore, remember that given cultural models can (and often do) exhibit nuanced variations across 
groups to which we all belong - groups that can be formal or informai, long-lived or evanescent, imposcd or 

voluntary, and so forth”. 

clasificare a tipurilor de modele culturale (schema ne aparţine), glosând implicaţiile 
pentru raportul dintre Emiţător şi Receptor: 


MODELE 

CULTURALE 

AUTOHTONE/ 

EXTERNE 

Contemporane globale 

(ale lumii în care E şi R trăiesc, care îi pot fi foarte uşor accesibile lui R, dacă Ie este 
contemporan/ale lumii cu care R şi E sunt contemporani şi care beneficiază de o 
prezenţă globală) 

Contemporane parţiale 

(R este contemporan cu ele, dar nu fac parte din sfera lui obişnuită/R nu cunoaşte 
foarte bine modelul lui E, dar poate deduce liniile principale) 


Trecute citate 


(modele cu care R a fost parţial contemporan sau cu care nu a fost contemporan; 
modele foarte des citate şi intrate în memoria colectivă) 


Parţial citate 

Contemporane/ne-contemporane 

(mai puţin împărtăşite de R pentru că nu sunt la fel de mult citate/folosite ca model 
cultural; depind de sfera în care se află R, în ce tip de cultură se plasează) 


Opace 

Contemporane/ne-contemporane 

(R nu are acces la modelul cultural în care se plasează E; poate fl un model 
contemporan opac sau unul trecut opac) 


în funcţie de gradul de accesibilitate oferit de enciclopedia sa pentru un anumit tip 
de model, receptorul poate recunoaşte şi înţelege un anumit produs cultural. In cazul 
nostru, în relaţia cu textele care alcătuiesc corpusul, ne aflăm într-un model autohton 
trecut citat. 

Pe lângă dimensiunea recunoaşterii şi a înţelegerii, în cazul umorului, este nevoie şi 
de apreciere şi de manifestarea acesteia. Pe lângă implicitul împărtăşit ( implicite partage- 
Martin 1990, apud Priego-Valverde 2003: 38), cuprinzând normele comune ale unui grup 
dat, sau complicitatea cognitivă (Priego-Valverde 2003: 42) dintre E şi R, esenţială este şi 
complicitatea afectivă. în cazul umorului ficţional şi convenţional din corpusul nostru, 
complicitatea cognitivă funcţionează ca o condiţie sine qua non; complicitatea afectivă 
este dorită şi aşteptată, face parte din caracteristicile receptorului ideal, dar nu poate fi 
verificată in vivo decât în cazul umorului convenţional - în cazul bancurilor, în contextul 
românesc special al epocii, E nu spune glume politice decât acelor R pe care îi creditează 
cu această complicitate afectivă 5 . Există şi alte puncte de vedere în legătură cu tipurile de 
complicitate 6 posibile, depinzând de raportul intenţie - efecte produse asupra 
receptorului, dar în ceea ce urmează vom păstra sugestiile lui B. Priego-Valverde (2003). 

5 Vezi Pleşu (2007) pentru discuţia privind modalitatea diferită de percepere a realităţii (bucuriile minimale, 
bucuriile' negative, bucuriile interzise) între oamenii din vestul şi cei din estul Europei; „în comunism, 
bucuriile comunitare erau abominabile, pentru că erau impuse şi mincinoase. Prin contrast, viaţa interioară , 
valorile individuale, convivialitatca micului grup de prieteni căpătau o importanţă specială. Universul privat 
era singurul capabil să asigure supravieţuirea sufletească şi intelectuală. Bucuria se cupla, aşadar, mai curînd 
cu concentrarea decît cu expansiunea , ceea ce nu corespunde cu metabolismul obişnuit al unei emoţii 
pozitive” (Pleşu 2007: 24-25). 

® Cf. Charaudeau (2006: 36-37) - cele patru tipuri de complicitate: a) complicitatea ludicâ presupune fuziunea 
emoţională a emiţătorului cu receptorului; este liberă de spirit critic, gratuită; umoristul încearcă să împărtăşească 
o privire „decalată” asupra ciudăţeniilor lumii şi normelor judecăţii sociale; b) complicitatea critică propune 

3. Aluziile 

Un concept pe care îl vom folosi destul de frecvent în analiza corpusului este cel de 
aluzie ; aceasta reprezintă indiciul pe care E îl oferă R pentru a putea accede la un anumit 
sens (favorizând un anumit proces inferenţial). Prezentăm aici definiţiile retorice şi 
pragmatice ale conceptului. 

Aluzia reprezintă o „figură de gândire bazată pe analogie în care un 
cuvânt/(fragment de) enunţ este folosit pentru a se evoca ori sugera, în variate forme, o 
realitate sau un eveniment cu semnificaţie generală ori abstractă” (DSL 1997: 41). Ea 
trebuie să fie discretă, pentru a oferi cititorului plăcerea de a o dezvolta, dar, în acelaşi 
timp, suficient de transparentă pentru a putea fi decodată. Dicţionarele de retorică sau 
poetică ajung să reconstituie o gamă foarte întinsă de categorii ale aluziei, clasificate mai 
întâi după origine şi sens: istorică, mitologică, literară, politică, socială, anticlericală sau 
după modul de exprimare: nominală, verbală etc; apoi, după caracterul funcţional: de 
circumstanţă, de transfer, formală, simbolică. Nu există însă apariţii ale acestor tipuri în 
stare pură, în realitate ele putând fi cumulate, interferenţe. Variind în funcţie de gradul de 
intensitate şi de exprimarea puternic sau slab marcată, aluzia se apropie foarte mult de 
exprimarea eufemistică şi de perifrază sau de tabu. 

Dacă luăm în considerare teoria relevanţei, atunci am putea afirma că aluzia 
reprezintă un element pe care receptorul îl consideră relevant. Relevanţa este o 
proprietate a unor frânturi de informaţie ( inputs ) supuse proceselor cognitive, informaţii 
care merită să fie procesate 7 (Sperber/Wilson 2002) sau reprezentări interne, care pot 
anticipa alte procese. Procesarea unei informaţii noi, într-un context în care există deja 
diverse legături între participanţi, poate îmbogăţi cunoştinţele individului nu numai prin 
adăugarea unei informaţii noi, ci şi prin revizuirea celor deja existente. O informaţie nouă 
este relevantă dacă şi numai dacă are astfel de efecte cognitive pozitive. Relevanţa este o 
noţiune graduală, comparativă. Ceea ce face ca un input să merite să fie interpretat nu este 
numai faptul că ar fi relevant, ci şi faptul că este mai relevant decât alte eventuale input-uri 
alternative, aduse în atenţia aceleiaşi persoane la un moment dat 8 (Sperber/Wilson 2002). 

Conform primului principiu al relevanţei, aşa cum este el formulat de Sperber şi 
Wilson, sistemul cognitiv uman tinde să proceseze cel mai relevant input aflat la 
îndemână. Aceasta înseamnă că oamenii se pricep să anticipeze care dintre stimulii 
externi sunt suficient de puternici pentru a atrage atenţia partenerilor discursivi. De fapt, 
fiecare locutor presupune la care dintre informaţiile vehiculate (potentially most relevant 
stimulus) se va opri mai mult partenerul său discursiv. Este vorba despre o predictabi I itatc 
exploatată în comunicare - furnizăm, ca locutori, stimuli care au mari şanse de a atrage 


ninimale, 
►munism, 
teri oară, 
ul privat 
ii curînd 
i emoţii 

uziunea 

âşească 

>ropune 


destinatarului o denunţare a falselor virtuţi. Este polemică, având la bază o contra-argumentarc implicită, 
umoristul încercând să împărtăşească atitudinea de contestare a unei ordini stabilite; c) complicitatea cinică 
relevă un efect distrugător; umoristul încearcă să împărtăşească o desacralizare a valorilor pe care norma socială 
le consideră pozitive şi universale; d) complicitatea de deriziune priveşte descalificarea ţintei, coborârea de pe 
piedestal. 

“we characterise relevancc as a property of inputs to cognitive proccss which makcs them worth 
jirocessing” 

what makes an input worth attending to is noi just that it is relevant, but that is more relevant than any 
alternative potenţial input to the same procesing resourccs at the time. Although rclcvance cannot be 
rn easured in absolute terms, the relevance of various inputs can bc compared”. 

atenţia interlocutorilor noştri, de a fi consideraţi suficient de relevanţi pentru a fi 
interpretaţi în maniera pe care noi am dorit-o. Un enunţ este foarte relevant dacă şi numai 
dacă: a) este suficient de relevant încât să merite efortul receptorului de a-l interpreta, b) 
este cel mai relevant enunţ compatibil cu abilităţile şi cu preferinţele emiţătorului. 

Cel de-al doilea principiu al relevanţei este următorul: orice enunţ comunică o 
presupunere a relevanţei sale optimale. Atunci când interpretează un enunţ, receptorul 
trebuie să meargă mai departe de sensul literal: trebuie să identifice implicaturi, să 
interpreteze metafore, ironii etc. Toate acestea cer un set de informaţii contextuale (seloj 
contextual assumptions). Receptorul trebuie să ţină seama de ipotezele de interpretare 
(dezambiguizare, implicaturi, găsirea referentului etc.), pentru a putea urma calea 
minimului efort în acest proces şi pentru a se opri atunci când ajunge la o interpretare care 
mulţumeşte aşteptările ridicate de enunţul auzit 9 (Sperber/Wilson 2002). 

Aluziile nu sunt aluzii dacă nu sunt decodate. Astfel, ne plasăm, în planul artistic, 
în cadrul unei relaţii emiţător-receptor în care receptorul este creditat cu o cunoaştere 
enciclopedică similară celei a emiţătorului. Receptorul trebuie să recunoască, să înţeleagă 
şi să aprecieze aluzia, adică să fie capabil să recunoască stimulul, să înţeleagă trimiterea 
la un anumit aspect din universul enciclopedic comun şi să aprecieze modalitatea prin 
care autorul a realizat această conexiune. Este vorba şi despre modalităţile prin care E şi 
R său ideal se plasează: există un grup de referinţă, în care sunt integraţi cei care nu 
împărtăşesc acest univers de cunoştinţe (Enciclopedia), cei care nu reacţionează lastimuli 
şi nu ajung astfel să identifice aluzia, şi un univers de identificare pentru E şi R său ideal. 

Cunoştinţele comune ( common or background knowledge) reprezintă acele 
informaţii pe care membrii unei anumite comunităţi le consideră împărtăşite în virtutea 
faptului că au un fundal de cunoştinţe ( background) sau o creştere asemănătoare. Benny 
Lee consideră acest tip de cunoştinţe shared knowledge (Lee 2001: 24). Kreckel (1981, 
apud Lee 2001: 25) face o distincţie între cunoştinţele comune (< common knowledge) şi 
cunoştinţele împărtăşite {shared knowledge). Primul tip ar reprezenta acele cunoştinţe pe 
care două sau mai multe persoane le au în comun ca rezultat al creşterii lor împreună, în 
condiţii culturale (de educaţie, regionale) similare, pe când cel de-al doilea ar viza 
cunoştinţele comune negociate, folosite pentru viitoarele interacţiuni. 

O convingere comună {shared belief) este considerată adevărată ca urmare a unor 
experienţe/informaţii indirecte, ca rezultat al unor discuţii/interacţiuni anterioare cu o altă 
persoană privind acea convingere 10 {ibidem). Un R care nu a fost contemporan cu 
realităţile care transpar în diverse producţii artistice din perioada comunistă are aceste 
convingeri comune cu E, pentru că informaţiile sale despre acea perioadă nu sunt bazate 
uneori pe observaţia directă, ci pe informaţii indirecte, la „mâna a doua”. 

Cunoaşterea reciprocă {mutual knowledge) se referă Ia informaţiile pe care o 
persoană Ie crede adevărate pentru că provin din experienţa directă, nu din cea mediată; 


9 “follow a path of least cffort-and stop when he [the hearerj arrives at an interpretation which satisfies the 
expectations of relevance raised by the utterance itself ’. 

10 “Such a belief is held to be true by an individual not because she is certain of its truth, but because she 
believes it (with varying degrces of certainly) to be true based on hearsay, observation or second hanJ 
information (rather than based on direct experience)”. 

sunt informaţii despre care emiţătorul ştie cu siguranţă că şi receptorul le ştie 11 . Ar fi 
situaţia în care E şi R sunt contemporani, împărtăşind aceleaşi cunoştinţe/experienţe. 

Pericolul care pândeşte aluziile este opacizarea. Cu cât diferenţa temporală şi 
culturală dintre E şi R creşte (fondul de cunoştinţe comune fiind din ce în ce mai mic) cu 
atât aluzia îşi pierde transparenţa (ajungem la ideea de model cultural opac). Chiar şi 
trimiterile explicite devin greu de înţeles (cazul literaturii clasice, de exemplu, pentru care 
este nevoie de un bogat aparat critic, cu numeroase note de subsol); în aceste condiţii, 
perceperea şi decodarea aluziilor devin o utopie. 

Aluzia poate fi legată uneori de tabu-ul provocat de motive politice, în care este 
recomandată desemnarea simbolică a unor orientări politice în anumite contexte, atât 
lingvistice, cât şi extralingvistice. Tabu-ul lingvistic vizează înlocuirea unui nume de 
obiect/noţiune/persoană, care, din cauza unor interdicţii variate, nu poate fi utilizat. 
Aceste interdicţii de vocabular apar în ceea ce se numeşte „limbaj esopic”, în care 
exprimarea se realizează prin acest tip de figură, limbaj specific culturilor dominate de 
cenzură şi folosit pentru a o eluda. 

Oferim mai jos un exemplu de aluzie culturală dintr-un banc din perioada 
comunistă; pornind de la legenda meşterului Manole, cu ideea sacrificiului uman, are loc 
o schimbare de rol: nu soţia celui care construieşte (Agentul) trebuie sacrificată pentru 
realizarea proiectului, ci soţia celui care a comandat construcţia (Beneficiarul). 

î: De ce nu a fost terminată Casa Republicii? 

R: Pentru că nu a fost zidită Leana la temelie. 

(www.ceausescu.org/ceausescu_texts/bancuri.htm) 

Alte aluzii vizează grandomania „conducătorului iubit”, fie că acesta este 
personajul care cade singur în capcanele propriei propagande: 

Ceauşescu la Neptun. Se scoală într-o dimineaţa mai devreme, iese pe terasa cu privelişte 4a_mare şi 

spune : 

- Bună dimineaţa. Soare ! 

- Să trăiţi, Tovarăşe Ceauşescu! 

Văzând asta, îi spune lui Leana ce i s-a întâmplat! 

A doua zi dimineaţă, se scoală împreună cu Leana, ies pe terasă şi: 

- Bună dimineaţa. Soare! 

- Să trăiţi, tovarăşe Ceauşescu, dar eu nu sunt Soare, eu sunt căpitan State Dorin, maiorul Popescu 

Soare a fost ieri de gardă! 

(după http://www.ceausescu.org/ceausescu_texts/bancuri.hlm) 

fie că obsesia de a asocia fictiv persoana „conducătorului” cu evenimente marcante ale 
istoriei naţionale poate produce exagerări de tipul celei din bancul de mai jos (ca urmare a 
propagandei susţinute, elevul ajunge să raporteze toate datele istorice la Ceauşescu, orice 
altă referinţă istorică trecând în planul ăl doilea): 

Un elev, într-o şcoală primară: 

- Spune-mi, Goguţâ, ce eveniment marcant a avut loc în anul 1918? 

- S-a născut la Scomiceşti tovarăşul Nlcolae Ceauşescu, iubitul nostru preşedinte! 


11 “Such a certainty of holding somelhing in common is based on an infinite regression of statcmcnts” (l cc 
2001:25). 

- l-oarlc bine Dar in 1944? 

Dupâ un scurt timp de gândire, Goguţâ râspunde: 

- S-au sârbâtorit 26 de ani de la naşterea tovarăşului Nicolac Ccauşescu! 
(după http://www.ccausescu.org/ccauscscu_tcxts/bancuri.htm) 


4. Macrostrategii şi microstrategii narative 

Considerăm că în corpusul pe care îl utilizăm principala macrostrategie este 
fenomenul citaţional, având două subtipuri: a) citarea şi distanţarea de sursa citată şi b) 
citarea şi asumarea limbajului privat. Pentru fiecare subtip există modalităţi preferate de 
manifestare. Dacă metaficţiunea istoriografică, parodia şi discreditarea limbii de lemn 
sunt manifestări care apar în cazul citării şi al distanţării, sugerarea dublului limbaj şi 
ilustrarea tabu-ului (prin eufemisme şi elemente nonverbale) sunt mărci ale citării şi 
asumării limbajului privat. Deşi unele manifestări par rezervate anumitor tipuri de umor 
ficţional (de ex., metaficţiunea istoriografică pentru literatură), considerăm că acestea îşi 
pot face apariţia în categorii de texte foarte diverse. Modalităţile de manifestare ilustrează 
ceea ce Attardo (2001a) numea metanaraţiune, umor hiperdeterminat şi disjuncţii difuze. 
Considerăm metaficţiunea istoriografică şi parodia macrostrategii narative, iar discreditarea 
limbii de lemn, sugerarea dublului limbaj şi ilustrarea tabu-ului microstrategii narative (în 
cazul textelor cu o structură simplă - de exemplu, unele bancuri -, microstrategiile sunt 
forme de organizare textuală). 

5. Strategii narative locale şi microprocedee 

Gruparea microprocedeelor va urma tipul de hiper-/neînţelegere (ca tip de strategie 
narativă locală ) în funcţie de planul în care se manifestă: planul naratorului sau al 
personajelor ( actorilor , Niculescu 1980), cu consecinţe în distingerea tipului de ţintă (TA 
extratextuală şi/sau intratextuală). Microprocedeele (pragmatice, retorice, semantice) vor fi 
identificate şi clasificate pentru a ilustra rolul limbajului în producerea umorului; 
încadrarea este uneori forţată de predominanţa unui anumit procedeu; de pe altă parte, 
unele tipuri de figuri retorice (metafora, metonimia) au fost considerate atât mecanisme 
cognitive de interpretare (încadrându-se, prin lărgirea sferei, parametrului LM), cât şi 
forme de intensificare a umorului (aparţinând parametrului LA). 

Au existat câteva încercări de taxonomie a microprocedeelor, cum sunt cele ale lui 
Dienhart (1999), Ritchie (2004) etc., la care ne vom raporta parţial. în privinţa unor 
ghicitori-banc (punning-riddle sau conundrum ) în care se manifestă mai multe tipuri de 
microprocedee simultan, vom folosi eticheta „categorii complexe”, pe când, în 
prezentarea celorlalte tipuri de texte, vom realiza încadrări în funcţie de fiecare tip 
(pragmatic, retoric, semantic) predominant implicat; vom simplifica astfel exemplele 
mixte (cele în care sunt folosite mai multe procedee simultan) pentru a ilustra mai clar 
taxonomia. După cum se va vedea în analiză, aceste categorii complexe sunt grupate mai 
mult în bancuri şi în scheciuri, mai puţin în planul literar. 

Reprezentarea pe o axă de la similitudine la disimilitudine a omonimiei, 
paronim iei, omofonici etc., care apare la Dienhart (1999), fără precizarea gradului de 
amuzament implicat prin plasarea într-o anumită parte a axei, ar putea sugera faptul că 
unele categorii complexe sunt mult mai elaborate şi mai complicate (mai sofisticate , vezi 
supra capitolul 1, 3.4.) decât altele. Dacă gradul de sofisticare este mai mare, atunci ar tl 

posibil, dar nu neapărat necesar, ca exemplele care conţin astfel de categorii complexe să 
fie mai amuzante decât celelalte. Ipoteza că sofisticarea şi gradul de amuzament sunt 
direct proporţionale nu este întotdeauna valabilă, existenţa unor factori diverşi putând 
influenţa aprecierea celor care decodează. Aceasta este doar o observaţie, analiza noastră 
nu îşi propune să găsească un răspuns în privinţa raportului dintre gradul de sofisticare şi 
cel de amuzament, ci doar să atragă atenţia asupra acestui aspect în clasificarea 
microprocedeelor. 

6. Alegerea corpusului 

Corpusul cuprinde numai forme ale umorului convenţional şi ficţional. Distincţiile 
dintre teoriile prezentate în capitolul 2 (partea I) privesc două mari categorii de umor: 
convenţional şi conversaţional. Dintr-o astfel de perspectivă, umorul convenţional ar 
cuprinde atât bancuri, cât şi producţii care nu au caracteristicile spontaneităţii şi nu apar 
în interacţiuni (este vorba, deci, despre producţii artistice de tip literar şi mediatic). 
Preluând unele sugestii ale teoreticienilor literari care au studiat aspecte ale comicului, 
vom opera o distincţie în interiorul umorului convenţional între producţiile de tipul 
bancurilor (aparţinând culturii pop, fără un autor, eludând cenzura), pentru care vom 
păstra eticheta „convenţional”, şi cele artistice (supuse cenzurii, cu autor cunoscut), în 
cazul cărora optăm pentru formula „ficţional”. 

6.1. Corpusul literar 

Ne-au interesat pentru analiză romane, nuvele, povestiri, schiţe scrise în perioada 
1965-1989, care nu au ca singur scop critica socială sau politică. Nu ne vom opri la 
romanele „obsedantului deceniu”, ci la acea proză în care, sub o aparenţă ludică, 
umoristică, apar aluzii la realităţile vremii, aluzii mai mult sau mai puţin voalate, sau 
poate, uneori, e numai vina lecturii „pervertite” de le a căuta în tot ce s-a scris în acea 
perioadă, acelc_aluzii care creau „mirajul informaţional”, care lăsau să pătrundă în spaţiul 
public ideea de nesupunere din spaţiul privat. Miza ar fi împărtăşirea aceloraşi valori cu 
publicul ţintă prin discreditarea conducerii din acea perioadă, a falselor informaţii care 
ocupau canalul public, a discursului oficial (limba de lemn), a practicilor care puneau în 
pericol şi spulberau ideea de spaţiu securizant (de exemplu, delaţiunea). Spunem „public 
ţintă”, pentru că există mai multe chei de lectură pentru fiecare dintre aceste proze, există 
modalităţi diferite de interpretare, cea în cheie politică fiind doar una dintre ele, nefiind în 
mod absolut miza romanului sau a nuvelei. Rămâne mereu în atenţie o problemă: raportul 
complicat dintre cenzură şi scriitorii cenzuraţi, raport pe care îl discută critica şi istoria 
literară contemporană. 

Am ales, mai mult pe bază subiectivă, câţiva autori, printre care Ştefan Agopian 
(Manualul întâmplărilor), Ştefan Bănulescu ( Cartea de la Metopolis ), loan Groşan 
(Caravana cinematografică (şi alte nuvele) şi O sută de ani de zile la porţile Orientului ), 
Mircea Nedelciu (nuvele şi povestiri), M.H. Simionescu (Bibliografia generală), l.D. 
Sîrbu (nuvele şi povestiri, Adio, Europa!), I. Băieşu (schiţe. Balanţa ), Gh. Crăciun 
(Compunere cu paralele inegale ) n . 


12 Pentru o interpretare a ironiei din proza poslmodernă românească (dintre autorii pe care ii discutăm aici sc 
regăsesc 1. Groşan, M. H. Simionescu, Şl. Bănulescu) vezi Hoinârescu (2006). 

După clasificarea pe care o realizează Radu G. Ţeposu 13 , o parte dintre scriitorii 
selectaţi s-ar încadra următoarelor direcţii: a) fantezismul alegoric şi livresc (Ştefan 
Agopian, loan Groşan), „hrănit din replici şi parafraze culturale, din şarjări suculente ale 
achiziţiilor livreşti, din defolieri ale imaginarului; raportarea e întotdeauna parodică, 
ludică, sugerând şi o funcţie critică a lecturii” (Ţeposu, apud Crăciun 1999: 257); b) 
textualiştii (Mircea Nedelciu, Gh. Crăciun), „extrem de instruiţi şi familiarizaţi cu 
achiziţiile noii literaturi, inventivi ei înşişi cu o mare imaginaţie a ideii şi cu o 
indiscutabilă vocaţie a reflecţiei” (Ţeposu, apud Crăciun 1999: 256). Proza textualiştilore 
impregnată de ironie şi umor, atentă la orizontul de aşteptare al lectorului, venindu-i în 
întâmpinare sau detumându-i intenţiile. Ceilalţi scriu o proză cu o puternică notă livrescă, 
intertextuală, foarte atentă la detalii. 

Lectura devenise, în perioada pe care o analizăm, subversivă, pentru că la aceasta 
era obligată de contextul politic, lectorul sesizând că asemănările cu persoane, fapte şi 
situaţii reale nu sunt accidentale (Vasilescu 1990). Interesante sunt şi notaţiile lui Stelian 
Tănase despre cenzură în jurnalul ţinut în ultimii ani ai comunismului: „Textul contează 
mereu pe complicitatea cititorului. Mereu autorul trimite la o realitate nenumită ca atare, 
dar pe care cititorul o cunoaşte. Cenzura nu are ce tăia pentru că nimic nu e spus, autorul 
„trece” astfel de cenzură, cititorul ştie despre ce e vorba. Pericolul mare e că acest limbaj 
ad-hoc - „printre rânduri” - a infestat cititorul. E posibil nici să nu mai înţeleagă alt 
limbaj. Totuşi, din triada autor-cenzură-cititor, cititorul este cel mai liber. Autorul şi 
cenzorul sunt prinşi într-un mecanism inexorabil, prizonier-gardian. Cititorul, prin revolta 
lui doar, poate schimba ceva. Limbajul aluziv creează texte esopice ininteligibile pentru 
cineva din afară. Fără complicitatea unui cititor care trăieşte în această lume, aceste cărţi 
nu au nici o acoperire, par halucinaţiile unui abulic” (Tănase 2002: 134-135). 

6.2. Bancurile, scheciurile şi caricaturile 

Bancurile, scheciurile şi caricaturile au fost selectate înj)rimul rând după criteriul 
accesibilităţii. Bancurile analizate sunt preluate, în principal, din două surse: Ştefănescu 
(19<H") şi Niculescu-Grasso (1999), având corpusuri ample, bancurile fiind prezentate 
cronologic şi legate de evenimente din epocă (Ştefănescu) sau tematic (Niculescu-Grasso); 
celelalte bancuri au fost preluate din articole ale unor antropologi americani (publicate în 
perioada care ne interesează), din reviste care au dedicat numere speciale bancurilor din 
perioada comunistă (cazul revistei Dilema veche , 2006) şi mai puţin de pe numeroasele 
site-uri existente (este mai greu de verificat dacă bancul circula sau nu în epocă). 

Scheciurile sunt centrate pe talentul actoricesc al lui Toma Caragiu, cele mai multe 
fragmente au fost transcrise folosind fişierele audio existente pe site-ul 
www.romanianvoice.ro, dar şi prin urmărirea, acolo unde a fost posibil, a înregistrărilor 
difuzate de Televiziunea Română; autorii textelor transcrise sunt, în principal, D. 
Mihăescu şi Gr. Pop. 

Caricaturile care vor fi utilizate ca ilustrare aparţin unuia dintre cei mai 
reprezentativi autori ai vremii - Mihai Stănescu 14 , fiind preluate din două albume, Umor 


13 Am preferat o clasificare „din interior” pentru aceşti scriitori, a unui coleg de generaţie. Pentru alte 
încadrări vezi Simion (1989), Negriei (2002), Manolescu (2008). 

14 Am realizat un studiu de caz legat de caricaturile lui M. Stănescu (mecanismele logice folosite) în 
Constantinescu 2007a. 

50% (1986) şi Acum nu e momentul... (1989/1990). Dintre tipurile diferite de caricaturi 
ale Iui Mihai Stănescu vom alege pentru analiza de faţă: a) caricaturile în care textul nu 
este suficient pentru decodare, apelul la imagine fiind esenţial (după Gervereau 2006, 
caricaturi predicat); b) caricaturile lipsite de text (sau cu un text minimal care face parte 
din ansamblul vizual) (după Gervereau 2006, caricaturi metafore). 

Artistul M. Stănescu, ale cărui albume apărute în anii ’80 constituie o parte a 
corpusului, preferă caricaturile situaţionale şi nu portretul. Nu există decât foarte rar 
rame, cadre; rama ar fi pagina pe care e imprimată imaginea sau, prin extensiune, situaţia 
prezentată e o frântură din realitatea cunoscută de receptor. Volumul Acum nu e 
momentul... este organizat pe capitole, titlurile permiţând mai uşor decodarea. Se 
împrumută mecanisme jurnalistice de organizare a peritextului, caricaturile fiind un 
subgen publicistic care se poate elibera de pagina gazdă, apărând autonom. Ca într-un ziar 
sau ca într-un volum organizat pe teme „de actualitate”, titlurile „capitolelor” sunt 
denotaţi ve ( Circulaţia , Construcţii, Agricultura etc.) sau conotative ( Misticism - legat de 
demolările bisericilor sau Politica de cadre - preluând o sintagmă a limbii de lemn). 
Titlul albumului Umor 50% (1986) se referă la obsesia raţionalizării: „pentru că se făcea 
economie Ia căldură, la mâncare, Ia gaze, la toate, şi-am spus că şi la umor trebuie să 
facem ceva economie” (Stănescu citat de Năstase 2008). 

Interesul nostru se axează pe componenta interacţională, considerând scheciurile şi 
caricatura drept un mesaj între un emiţător şi un receptor, un mesaj codat de două ori 
(datorită statutului de act artistic şi din cauza contextului extradiscursiv ameninţător - 
instituţia cenzurii). Intervin numeroase mecanisme polifonice: pe de o parte, autorul pune 
în scenă personajele, existând o privire complice între E şi R asupra acestora şi a 
discursului pe care îl au, iar, pe de altă parte, autorul se distanţează faţă de alte situaţii, 
surprinse parcă involuntar, pe care nu le comentează, lăsându-i receptorului posibilitatea 
de a Ie interpreta, ţinând cont de toate cunoştinţele enciclopedice împărtăşite. 

Umorul politic de după 1989 şi-a diminuat apariţia în bancuri şi în literatură, 
supravieţuind în speciile mediatice. Mass media a ştiut cel mai bine cum să speculeze 
domeniul, pe când în cultura populară şi în literatură lipsa unui element constrângător a 
dus la diminuarea/dispariţia aproape completă a temei. Lipsa bibliografiei pentru 
scheciurile de televiziune (am utilizat amintirile publicate de Smaranda Jelescu în 1992 şi 
de D. Mihăescu în 1998) şi pentru caricaturi (cu excepţia lucrării Alexandrei Vrânceanu 
din 2002) din spaţiul românesc este una dintre cele mai dificile probleme pe care le-am 
întâlnit în realizarea analizei. 


CAPITOLUL 2. 

CONTEXTUL: DOMENIUL (NON)ARTISTIC ROMÂNESC 
ÎN PERIOADA COMUNISTĂ (1 965-1 989) 


1. Introducere 

Intelectualii sunt cei care ocupă spaţiul legitimării (Verdery 1994: 65), un spaţiu de 
interes vital pentru un sistem birocratic, cum este cel comunist, având nevoie de acţiuni 
controlate (controlabile) şi de docilitate din partea populaţiei. Intelectualii vehiculează 
mijloace simbolice care „formează subiectivităţile” ( ibidem : 65), talentul lor este imperios 
necesar sistemelor politice care controlează societatea atât ideologic, cât şi simbolic. 
Intelectualii sunt, în egală măsură, necesari, dar şi periculoşi pentru comunism: abilităţile 
lor pot fi folosite în determinarea valorilor sociale, dar ei şi centrul politic au noţiuni 
diferite legate de practica intelectuală, dezvoltându-se un conflict între cei care realizează 
munca intelectuală şi cei care o comandă. 

Comunismul încearcă să creeze un limbaj oficial, autorizat, întregul limbaj 
devenind un teren structurat de ideologia puterii şi, în acelaşi timp, contestat de aceia care 
se opun „centralizării sensurilor” ( ibidem : 66). Limbajul este supravegheat în permanenţă 
de putere, pentru că niciun cuvânt nu este total inocent, iar cei care lucrează cu aceste 
cuvinte le-ar putea folosi în scopuri suspecte 1 . 

2. Mass-media şi comunismul 

Ce se difuzează, ce se consideră „ştire” depinde de „orizontul de aşteptare şi 
cunoaştere al receptorului (al ascultătorului ori al cititorului). Faptele sau evenimentele 
ştiute şi răsştiute nu au, ca noutate, decât o valoare extrem de redusă. Din contră, 
incidente sau evenimentele neaşteptate au, din punctul de vedere al noutăţii, o valoare 
ridicată. Se aplică regula conform căreia noutatea este cu atât mai mare cu cât ceea ce 
s-a petrecut a fost, înainte ca faptul să se fi consumat , mai improbabir (Cuilenburg etal. 
1998: 27, cu italice în original). Această regulă se poate aplica numai ştirilor într-o 


1 Observaţiile lui Stelian Tănase din jurnalul ţinut în ultimii ani ai comunismului: „Cenzura este nu doar 
instaurarea minciunii, ci mai ales a ficţiunii şi a irealităţii în societatea civilă şi în stat. Totul este o minciună. 
Dar se creează şi un alt nivel, o pararealitate. Cenzura nu se mai mărgineşte să interzică, să taie nişte pasaje 
etc. ea pretinde crearea unor mituri, teme etc., pe care le proiectează (ca pe un film pe ecran) asupra realităţii. 
In această ficţiune trăim de o jumătate de secol. într-o realitate mistificată, în care adevărul şi falsul sunt 
indiscernabile. (...) „Limbajul comunismului este puterea comunismului”. Puterea le impune cetăţenilor să 
vorbească în termenii ei. De aceea este atât de atent partidul la felul în care vorbesc şi scriu oamenii. Şi 
păzeşte toate canalele de informaţii, nu cumva să se vorbească într-o limbă naturală. Să nu pătrundă 
naturaleţea, firescul, viaţa obişnuită. Instaurarea societăţii civile este precedată de o vorbire în cuvintele 
realităţii. Ideologia se baricadează în propriul limbaj şi orice ieşire în afara acestuia este fatală pentru putere. 
Puterea se confundă cu privilegiul ei de a monologa” (Tănase 2002: 1 58- 1 59). 

societate democratică şi nu într-una comunistă şi supusă unui discurs unic, ce stabilea ce 
este şi ce nu este ştire 2 . 

Prima pagină a cotidianeior (cel puţin cele avute în vedere de autoarea pe care o 
cităm, România liberă, Scînteia, Scînteia tineretului) „era concepută pe criterii exclusiv 
ideologice, iar ştirile care tratau evenimente de actualitate internaţională, sportivă, 
culturală sau ştiri de larg interes uman (fapte diverse), erau inexistente” (Roşea 2008: 57). 
In privinţa ştirilor, „ideologia acţionează nu numai prin selecţia, ci şi prin ierarhizarea 
informaţiilor” ( ibidenr. 58). Ideologizarea procesului de creare a ştirilor, selecţia strictă şi 
ierarhizarea lor au constituit unele dintre formele importante de cenzură mediatică 
(ibidem: 59). 

Astfel, toate producţiile artistice în care se strecurau (sau se permitea să se 
strecoare) informaţii pe care le ştia o comunitate întreagă din discuţii private sau din 
experienţă personală, informaţii care nu apăreau niciodată ca atare într-un mijloc de 
informare în masă, aveau statut de „ştire”, tocmai prin improbabilitatea difuzării lor 
(televiziune, radio, literatură) în spaţiul public. Noutatea, succesul de care se bucurau 
aceste producţii artistice, fie ele romane, nuvele sau simple scenete de televiziune ori 
momente radiofonice depind de improbabilitatea apariţiei în public a unor astfel de 
atitudini nonconformiste. 

Teza pe care au vehiculat-o Shannon şi Weaver este următoarea: „cu cât 
incertitudinea receptorului privind mesajul despre situaţia x este mai mare, înainte ca 
situaţia să se fi produs, cu atât mai mare este valoarea informativă a mesajului care 
reuşeşte, ulterior, să elimine incertitudinea iniţială ” (Cuilenburg et al. 1998: 28, cu 
italice în original). Incertitudinile pe care Ie poate avea receptorul în legătură cu o situaţie 
anume depind de cât de mult cunoaşte receptorul acea situaţie. Se afirmă că incertitudinea 
şi cunoaşterea ar fi într-un raport invers proporţional: „cu cât cunoaşterea unei situaţii este 
mai largă, cu atât incertitudinea legată de această situaţie este mai redusă” {ibidem). Se 
ştia foarte bine în epocă faptul că producţiile artistice de orice fel erau atent supuse 
observaţiei instituţiilor delegate. De aceea, unele aluzii apar surprinzător de clar şi 



..despre persoane cu performanţe reale, care puteau fi cuantificate şi apreciate de marele public nu era o 
strategic consecventă promovării cultului personalităţii" (Roşea 2008: 58). 


3 Pentru idcca nonconformismului acceptat în literatură vezi şi Tânasc (2002: 146-147): „Pentru textul cu 

Nu trebuie avută în vedere valoarea informativă doar în lumina aşteptărilor. Este 
important şi rezultatul final, efectul asupra receptorilor. Dacă distanţa dintre rezultat şi 
aşteptare este mare, atunci şi valoarea informativă este mare. Mai există un factor care 
condiţionează valoarea informativă - relevanţa socială a evenimentului. Valoarea 
informativă reflectă această relevanţă socială, dincolo de problemele legate de 
probabilitatea sau improbabilitatea producerii unui rezultat. 

Interesul unei societăţi este însă foarte variabil, depinzând atât de individ (sau de 
un grup de indivizi), cât şi de eveniment în sine. Se va vedea că, în cazul scenetelor de 
televiziune, al caricaturilor, se permit multe trimiteri Ia probleme sociale, dar nu la 
ideologie şi nici Ia persoanele direct implicate în conducerea partidului comunist. Factorii 
care intervin pentru sporirea relevanţei sociale sunt, printre alţii, proximitatea geografică 
sau cea psihică. Nu se poate elabora însă un etalon universal al valorii informative. Cu 
toate acestea, exemplele care se dau în scenete sau în caricaturi acoperă o varietate destul 
de mare şi au un anumit tip de generalitate şi de repetitivitate, încât proximitatea psihică 
să fie mare, existând mai multe şanse ca un număr mare de oameni să fi trecut prin 
experienţe asemănătoare. 

„Prin monopolizarea informaţiei, Puterea creează şi distribuie o entitate bastardă, 
amestec de adevăruri parţiale şi minciuni credibile, de real şi iluzoriu, de spus şi presupus 
- acest produs hibrid este informaţia oficială ” (Coman 1999: 93). Accesul la informaţie 
este permis numai prin intermediul unor instanţe prestabilite şi controlate de putere. 
Filtrate, reorganizate, cele difuzate nu mai au o valoare informativă, ci propagandistică. 
In general, în societăţile comuniste informaţia ca atare este foarte rară. Neprevăzutul, care 
domină concepţia occidentală despre ceea ce înseamnă o ştire, nu are ce căuta într-o 
societate perfect planificată şi controlată. Actualitatea este ignorată, ceea ce se produce 
este un discurs oficial autoreferenţial. 

Dar care ar fi trăsăturile unei comunităţi cu experienţe aproximativ identice? „Ideea 
de comunitate înţeleasă ca un fel de tip ideal al formelor în care se poate manifesta 
convieţuirea oamenilor apare deci în tradiţia Tonnier-Weber destul de clară ceJ-puţin prin 
referirile la anumite aspecte esenţiale: a) interdependenţa sistemelor de relaţii dintre 
persoane; b) gradul ridicat de omogenitate în raport cu unele valori şi norme împărtăşite 
în comunitate; c) prezenţa lor mai mult ca elemente puternic interiorizate decât ca 
elemente formal exprimate; d) şi, ca atare, în ansamblul unei culturi şi al unor moduri de 
viaţă comune, existenţa unui puternic sentiment de ingroup în raport cu un outgroup 
înconjurător” (Zani/Palmonari 2003: 32). După Zimmerman (< apud Zani/Palmonari 2003: 
32), o colectivitate trebuie să aibă o bază relativ definită, compactă din punct de vedere 
geografic. Se pune în evidenţă existenţa a două tipuri de societate, unul local, cu legături 
strânse între indivizi, tradiţional, puţin înclinat spre schimbări (cum este România supusă 
regimului comunist), şi unul cosmopolit, care valorizează individualitatea, în care 
schimbarea este un lucru pozitiv. 

Intr-un articol 4 din Jurnalul Naţional (7.09.2008) sunt prezentate câteva dintre 
intervenţiile Securităţii 5 în televiziune: „Nu doar televiziunea publică trebuia să realizeze 

4 “în “direct” cu Ceauşescu” în Jurnalul Naţional, 7.09.2008, Ilarion Tiu - informaţiile sunt din arhiva CNSAS. 

5 „în ianuarie 1982, jurnaliştii americani Diana Madinot şi James Compton de la postul de televiziune NBC, 
împreună cu echipa lor tehnică, au vizitat România, pentru a face o serie de reportaje. Traseul acestora a fost 

materiale din care reieşea că situaţia ţării mergea “strună”. Securiştii aveau pretenţii ca şi 
ziariştii străini să filmeze exclusiv „realizările regimului”. Deci numai „oamenii muncii” 
în activitate, nu şi cozile sau frigul din case”. 

2.1. Scheciuri 

Scenetele umoristice de televiziune ( sketch comedy) constau într-o serie de scurte 
scene de comedie cu o durată de 1-10 minute. Cei care interpretează scenetele sunt actori, 
care fie improvizează, fie respectă un scenariu prealabil, fie improvizează mergând pe 
linia impusă de un scenariu. Temele acestor scenete (apărute mai întâi în spaţiul 

american, după dezvoltarea radioului şi a televiziunii) sunt probleme controversate ale 
zilei, sociale, politice, religioase. 

în cazul televiziunii române, programele difuzate în direct erau foarte rare, aşa că 
nu existau unele dintre avantajele spectacolelor de teatru: „Sigur, exista aşa numita 
„vizionare”, în care echipa de activişti, cenzori, securişti etc. veghea la puritatea 
ideologică a spectacolului şi scotea replici, cuvinte, scene întregi. Numai că, în 

spectacolele propriu-zise, cum ar fi putut cenzura gesturile actorilor, intonaţiile acestora, 
pauzele semnificative dintre cuvinte?” (Antonesei 2004: 143). Nu exista nici efemeritatea 
spectacolelor trupelor studenţeşti 6 : „Glumele pe care le faceam conţineau aluzii la viaţa 
grea a oamenilor, la probleme, dar şi la « măreţele realizări ». Astea erau deliciul 
publicului. Insă, dacă încercam să îl parodiem pe Ceauşescu, aşa cum se întâmplă azi cu 
Băsescu, eram arestaţi în secunda următoare. Dar pot spune că era o libertate mult mai 
mare faţă de alte domenii. Şurubul nu era aşa strâns faţă de televiziune, de radio, de 
mass-media, în general” (Toni Grecu citat de Toma 2009). Cu toate acestea, cenzura 
acţiona: „Nu puteai să apari în faţa publicului şi să faci umor direct, satiră directă la 

persoană. Nu aveai voie să rosteşti numele unei persoane sau al unei instituţii. Publicul 

era de aşa natură încât căuta subînţelesurile, ecourile textelor. Cel de pe scenă arunca o 
nadă, făcea o trimitere care stârnea replica publicului fără să se intre prea mult în context 
(...). Totul se interpreta, din cauza idioţeniei impuse de cenzură” (Toni Grecu citat de 
Toma 2009), existând cuvinte pe care nu aveai voie să le rosteşti, căci „Dacă le rosteai, 
veneau nişte „oameni buni” care te luau la rost pe motiv că nu s-a respectat ceea ce s-a 
stabilit” (Toni Grecu citat de Toma 2009). 

Mărturiile legate de intervenţiile cenzurii în televiziune sunt fragmentare, culese 
din amintirile publicate în diverse ziare şi reviste (uneori în volum - Jelescu 1992, 
Mihăescu 1998). De exemplu, Dan Mihăescu, autor al unora dintre textele scheciurilor 


urmărit pas cu pas de Securitate: « James Compton s-a întîlnit în ziua de 1 5 ianuarie a.c. cu Comei Răducanu, 
redactor la revista Lumea, cu care a purtat o discuţie de circa 50 de minute, tăcîndu-şi şi unele notări într-o 
agendă de buzunar. în seara aceleiaşi zile, cel în cauză l-a vizitat la domiciliu pe Adrian Mafiei, pictor, 
membru al UAP. în discuţiile purtate cu acesta, James Compton şi-a arătat nemulţumirea faţă de faptul că nu 
li s-a aprobat, în întregime, programul de filmare aşa cum au solicitat iniţial ».” 

6 „Manifestările la care participam noi, ca membri ai grupului Divertis, erau ori de natură populară, ori dc 
natură „sugestivă”, adică mai mult underground, în cluburi studenţeşti. Cele în spaţii largi, de la munte sau de 
la mare, aduceau, pe lângă noi, şi foarte multe trupe de muzică uşoară (...) La serbările astea se aduna „lume 
bună", pentru care acest tip de manifestări reprezentau un fel de supapă. La Izvorul Mureşului, spre exemplu, 
se adunau vreo 20 000 de oameni. Era ceva ce nu se mai făcea în altă parte" (Toni Grecu citat dc Toma 2009) 

interpretele de l oma (aragm şi, in acelaşi timp, regizorul schcciurilor, îşi aminteşte cum 
Omul cu jo/hirlu a fost filmat noaptea, cu o echipa redus A, şi arătat şefului secţiei de prr4 
al Comitetului Central, Hujor Sion, şi echipei sale cu oca/ia trecerii in revistă a 
programului de Revelion 1975. Sion a început să râdă, urmat de subalterni, şi şi-adu 
avizul pentru difuzare, după ce a cerut să se scoată două versuri din text: „N-am plecat U 
colindat/ lin vecin rn-a şi turnat’ 41 (vc/i şi Jelescu 1992: 85-88, 91, 94, 96). Mihăescu 
( 1998 50) consideră că emisiunile de umor ale televiziunii erau „singurele în care se mai 
strecurau unele accente critice”, situaţia umoriştilor din TVR înrăutăţindu-se după 
lansarea festivalului Cântarea României - „S-a început cu şeful redacţiei, Tudor Vomicu, 
rărindu-i-se emisiunile, fiind - cu un termen la modă - marginalizat, ajungându-se până la 
interzicerea apariţiei sale pe post” ( ibidetn ). 

Mihăescu accentuează rolul actorului în transmiterea unui mesaj mai amplu şi mai 
subversiv decât cel conţinut numai de cuvintele propriu-zise: „Şi felul în care juca 
transforma mereu o replică. Ii dădea o forţă satirică uluitoare numai cu o sprânceană 
ridicată sau cu un rictus al gurii. « Materialul devenea exploziv. Chiar şi pentru noi, cei 
care îl scrisesem: nu pusesem atâta dinamită în text câtă adăuga el ».” sau „Slujba mea şi 
în calitate de regizor, nu doar de autor al scheciuri lor era să îl pun în valoare pe Toma. Să 
se vadă fiecare expresie a lui, şi o geană dacă se mişca. Să arăt toate astea ca 
telespectatorul să priceapă unde bate” (vezi, infra , capitolul Performarea , şi supra umorul 
conversaţional). După câteva scheciuri, printre care Toma şi trapezul , „Toma a fost 
interzis la televizor, cu scheciul « Trapezul », prin februarie 1977” 9 . 

2.2 . Caricaturi 

Caricatura (din it. caricare - „a încărca”) este expresia cea mai evidentă a satirei 
din grafism, pictură şi chiar statuar. A fost mult timp confundată cu manifestările groteşti 
(TU: 995). în arta occidentală există două tradiţii mari ale caricaturii: prima, cea italiană, 
în care caricatura era văzută în primul rând ca umoristică (un portret exagerat), cea de-a 
doua, aparţinând Europei nordice, este vorba de spaţiul german şi de cel olandez, în care 
se pune accent pe acumularea simbolică, la origine puternic influenţată de contextul 
politico-religios (Reforma). 

Cele două tradiţii sunt reunite de autorii britanici din secolul at XVIII-lea, Hogarth. 
Gilray, Cruikshank. Aceştia se concentrează pe satira politică în caricatura în care se 
combină modelul italian act hominem cu scenele simbolice (Gervereau 2006: 35). în 
societatea londoneză, dar şi în cea franceză de secol XVIII-XIX, pentru a lărgi aria, 
printurilc satirice au atât ţintă politică, socială, cât şi morală. Primele caricaturi politice, 
provenind din Anglia secolului al XVIINca, stabilesc convenţiile acestor desene: 
baloanele care conţin textul, împărţirea hârtiei în cadre pentru a prezenta o serie etc. 


1 „Vizionările programului de Revelion exacerbau, la limita de pericol, traficul pietonal pe culoarele 
televiziunii. In ziua hotărâtă pentru sosirea secretarului comitetului central, care trebuia să dea \i:a de 
difuzare, conducerea instituţiei noastre alterna între ruperea la fugă sau internarea de urgenţă, în clinici de 
sănătate” (Mihăescu PWK 12-13). 

1 „Poveste din Rcvclioanele de altădată”. Adevărul. nr. 6050, 31 decembrie 2000, pagina 32. Ana- Marii 
Onisci consemnează amintirile realizatorului I V Dan Mihăescu. 

g „TomiţA mai arc I IH minute”. Jurnalul Raţionat. 17 Octombrie 2005, de Dana Andronie (sunt consemnate 
amintirile lui Dan Mihăescu) 

Multe caricaturi de acest tip se încadrează în categoria satirei. Oricare ar fi intenţiile 
autorului, caricatura porneşte inevitabil de Ia premisa că aparenţa poate fi exagerată 
pentru a emfatiza anumite trăsături (DA: 775, EB: 867). La sfârşitul secolului al XlX-Iea, 
caricatura politică a jucat un rol analog pamfletului. Pentru marii umorişti moderni 
desenul nu exprimă idei, ci asociaţii mentale. 

în cadrul caricaturilor se pot distinge: a) portretul en charge care utilizează 
deformarea fizică pentru a prezenta metaforic o idee (portretul politic) sau care se 
limitează la exagerarea trăsăturilor fizice (portrete ale artiştilor) şi b) caricatura de 
situaţie, în care evenimentele reale sau imaginare pun în relief moravurile sau 
comportamentul anumitor grupuri umane (EU: 995). 

Gervereau (2006: 57) propune mai multe tipuri de caricaturi: caricaturi pleonasme 
(reies din ilustrare, dublează textul), caricaturi metafore (în aparenţă nu tratează subiectul 
şi proiectează, prin colaj vizual, elemente simbolice; ele transcriu realitatea printr-o 
traducere vizuală), caricaturi predicat (ca editorialele, au titluri elocvente, demonstrează), 
caricaturi labirint (corespund sfârşitului de secol XX, caracterizându-se printr-o ştergere a 
graniţelor dintre artă, nevroză, critică, o abolire a formelor şi o încercare de a pune 
întrebări). 

Mihai Stănescu are trei tipuri de caricaturi: a) tipul în care este important doar 
textul, acesta fiind unul dintre bancurile „la modă” în epocă; b) caricaturi în care textul nu 
este suficient pentru decodare, apelul la imagine fiind esenţial; c) caricaturi lipsite de text 
(de fapt textul este cuprins în decor, face parte din acesta, dar nu aparţine niciunui 
personaj; are un statut particular, ca surprins într-un instantaneu, responsabilitatea 
autorului acelui instantaneu fiind redusă, el captând doar un enunţ). 

într-un raport al Securităţii există consemnarea activităţii de combatere a 
preocupării „unor creatori de a realiza lucrări literar-artistice cu conţinut necorespunzător 
ori interpretabile din punct de vedere ideologic, în scopul publicării lor în ţară sau 
străinătate ori al difuzării lor în cercuri restrînse de relaţii” 10 , printre aceşti creatori 
numărându-se şi Mihai Stănescu, volumul tipărit fiind oprit de la difuzare „prin 
conducerea C.C.E.S.”. 

2.3. Cenzura mass-media 

După ascensiunea lui N. Ceauşescu din anii 4 60, noua linie a partidului comunist 
devenise naţionalistă", independentă (formal) de URSS, o situaţie de-a dreptul 
jorvvelliană. Acest zig-zag ideologic defineşte spiritul şi litera cenzurii comuniste din 
perioada ceauşistă. în 1964, se înregistrează o oarecare destindere („dezgheţ”). Este 
perioada marilor recuperări, mai ales din punct de vedere cultural. Dar această 
liberalizare, din păcate aparentă, nu putea ţine pasul cu numărul din ce în ce mai mare de 
reprezentanţi ai intelectualităţii care cereau mai multe drepturi şi mai multă influenţă. 
Faimoasele „teze” din iulie 1971 au lansat o nouă ofensivă împotriva scurtei liberalizării 
din 1965, împotriva autonomiei culturii. 


„Raport dc analiză a muncii informative-operative desfăşurată în anul 1986 în problemele „artâ-culturâ”, 
►.presă-radioteleviziune-poligrafie”, „sănătate” şi Justiţie”” - ACNSAS, fond documentar, dosar nr 120, voi 
2, f. 215-239, în F. Dobre (coord.) (2006: 693). 

1 Pentru alte „supape naţionaliste” în ţările comuniste, vezi Negriei (2002: 49-50). 

Cenzura este formal „desfiinţată” în 1977 (efect al „spiritului Genevei”, dar şi al 
solicitării „clauzei naţiunii celei mai favorizate” din partea USA) (Marino 2000: 69). Nu 
este vorba decât despre o desfiinţare aparentă a cenzurii, ea continuând să funcţioneze in 
cadrul redacţiilor, publicaţiilor, editurilor, televiziunii. Domneşte un arbitrariu care duce, 
inevitabil, la apariţia autocenzurii şi a diverselor metode de a o eluda (fuga în străinătate, 
literatura de sertar, învăţarea aspectelor care pot fi acceptate, strecurarea unor aluzii în 
cadrul unor spectacole de teatru cu riscul ca acestea să nu mai fie jucate etc.). După A. 
Marino (2000), duplicitatea şi mutilarea conştiinţei au marcat corupţia culturii române în 
perioada 1945-1989. 

Toată mass-media este plasată sub semnul controlului etatizat. începând cu 1947, 
mijloacele de comunicare în masă româneşti au cunoscut mai multe perioade de cenzură 
parţială sau totală, mergând până la distrugerea jurnalismului şi la impunerea unei gândiri 
unice întregului sistem de comunicare şi de informare. între 1965 şi 1989, perioada 
conducerii lui N. Ceauşescu, mijloacele de comunicare în masă au trecut sub controlul 
direct al „cabinetului 1”, fiind folosite la promovarea cultului personalităţii, a explicării 
politicii sale de stat, a îndoctrinării populaţiei. Obsedat de propagandă şi de o formă 
nemaiîntâlnită de naţionalism într-o ţară comunistă, clanul Ceauşescu dorea să controleze 
orice formă de exprimare publică. Niciun fel de presă nu a putut exista în afara celei 
aprobate şi atent studiate de instituţiile specializate ale Partidului Comunist. 

România ultimilor ani ai dictaturii lui Ceauşescu se afla într-un izolaţionism 
informaţional din ce în ce mai crescut. Controlul diverselor instituţii asupra mass-media 
era foarte strict. Unii cercetători ai fenomenului politic afirmă că ţara noastră ar prezenta 
cazul unic de totalitarism unde „adevărul” este dictat de un regim personal(ist). 

Televiziunea publică nu putea face excepţie de la controlul acesta, fiind, în 
societatea comunistă, statul care vorbeşte, infiltrat în mediul privat, instrumentul ideal 
pentru marketing politic şi economic. De asemenea, televiziunea este un instrument de 
control social, (în aparenţă) mai puţin- invaziv. Televiziunea este unul dintre vectorii 
propagandei de stat, dar este, în acelaşi timp, o marfa, un bun de consum, oricât de rară ar 
fi această dimensiune în societatea românească din perioada comunistă (cele două ore de 
program (ştiri) zilnic în timpul săptămânii în anii '80). Se pare că televiziunea are un efect 
psihotrop, dar unul controlat de putere: posibilitatea relaxării în anumite ocazii (mai ales 
de Anul Nou); sublimarea emoţiilor elimină nevoia exteriorizării publice (Coman 1999). 

„Controlul „în aval” se efectuează prin verificarea conţinuturilor, înainte ca ele să 
devină publice; acest obiectiv este atins prin instituirea unor mecanisme diversificate de 
cenzură. în forma sa cea mai simplă, cenzura se exercită prin controlarea sumarelor şi a 
programelor, a textelor şi a emisiunilor aflate în pregătire” (Coman 1999: 93). 

Există multe aspecte ale intervenţiei cenzurii în domeniul artistic. Ne vom referi în 
special la scenetele umoristice de televiziune. Nicio scenetă umoristică nu apărea în 
direct; toate erau înregistrate şi prezentate publicului spectator după ce persoanele 
„abilitate” îşi dăduseră acordul pentru difuzare. Existau numeroase modalităţi de a 
interveni în scenariul prezentat iniţial sau în cel care obţinuse permisiunea de a fi difuzat: 
a) eliminarea unui pasaj sau a unor formulări/cuvinte, cererea de schimbare a titlului 
momentului artistic; nu se permit critici ale doctrinei comuniste, ale instituţiilor statului, 
ale conducătorilor importanţi; b) având în vedere „pudibonderia” comunistă, interzicerea 
pasajelor prea explicite sau licenţioase; c) respingerea unor texte sau retragerea 

programului din circulaţie la scurt timp după apariţie, deoarece existau aspecte care 
scăpaseră vigilenţei într-o primă etapă. 

Problema este complexă pentru că există o multitudine de voci care transpar prin 
textul umoristic pus în scenă Ia televiziune: vocea scenaristului, a regizorului şi mai ales 
cea a actorului care poate da nuanţe/sensuri neaşteptate (prin îndrăzneală) prin calităţile 
sale (elementelor nonverbale li se acordă un rol foarte important). 

Nici caricaturile politice (am tratat caricaturile alături de scheciurile de televiziune 
datorită „filogeniei”) nu scapă de cenzură. Primul album publicat în România de M. 
Stănescu, al cărui nume este numele autorului, a apărut în 1982, dar a fost retras din 
circulaţie la câteva zile de la lansare. Cel de-al doilea, Umor 50%, a fost tipărit în 1986, 
dar nu a ieşit din tipografie. Cel de-al treilea album, Acum nu e momentul..., a fost 
multiplicat în vara anului 1989, dar publicat Ia începutul lui ianuarie 1990. Autorul a mai 
publicat un album în Franţa, în 1988, Rire en Roumanie (caricaturile fiind trimise în 
străinătate prin prietenii autorului de Ia Ambasada Statelor Unite) (Stănescu citat de 
Năstase 2008). 


3. Literatura română şi regimul comunist 

Romanul românesc şi proza românească în general (sunt dimensiunile literare 
vizate în paginile acestea) au profitat de acţiunea pe care a produs-o în plan politic 
schimbarea la vârf din cadrul Partidului Comunist. Noul conducător al acestuia, Nicolae 
Ceauşescu, încearcă să-i atragă pe intelectuali şi critică persoanele care au avut funcţii de 
conducere înaintea acestei schimbări de paradigmă, inclusiv modalitatea de a face 
propagandă prin literatură (realismul socialist). Dar literatura nu va înceta să aibă o 
funcţie propagandistică (Negriei 2002: 44 - metafora legată de modul în care regimul 
comunist consideră creaţia artistică drept „o rotiţă şi un şurub”). 

O oarecare libertate s-a făcut simţită după „dezgheţ” (Negriei 2002: 45), odată cu 
ascensiunea lui Ceauşescu în 1965. „Canonul acumulărilor literare acceptabile s-a deschis 
încă şi mai mult către trecut. Ultimii dintre intelectualii închişi pe considerente politice au 
fost eliberaţi” (Verdery 1994: 92). „Recuperarea esteticului şi a ideologiei naţionale 
constituie în fond o manevră abilă de recuperare a discursului opoziţiei culturale de către 
partidul-stat. Schimbarea politicii de cadre la toate nivelurile (...) are loc, pe de o parte, 
printr-o masivă infuzie de sânge proaspăt (tineri poeţi, prozatori, critici), şi, pe de altă 
parte, prin recuperarea condiţionată a vechilor indezirabili, „compatibilizaţi” cu noile 
comandamente” (Cernat 2005a: 221). 

După „relaxarea” din perioada 1965-1971, moment al „trecerii ştafetei politice pe 
plan intern de Ia o generaţie la alta” (Manolescu 2008: 890), cenzura nu a mai avut un set 
„riguros de principii, adică o dogmă comparabilă cu cea marxist-Ieninistă” (Manolescu 
2008: 891), ca în perioada realismului socialist. 

Faţă de poezie, arte plastice, teatru, proza românească a ultimei jumătăţi de secol 
XX relevă puţine inovaţii ale formulei estetice. Surpriza era cu atât mai mare, cu cât 
proza este considerată genul cel mai propice „descentralizării”, romanul fiind considerat 
singurul mijloc literar „neoficial” (Bahtin). Cei mai mulţi scriitori din această perioadă 
fac din roman genul ultra-oficial, în sensul conformării Ia structuri foarte cunoscute şi 
uşor recognoscibile, la scheme verificate. Romanul a dominat deceniul literar 4 70-‘80 şi a 


i 


136 


Mihaela-Viorica Constantinescu 


reuşit să ilustreze o situaţie paradoxală: deşi direcţia dominantă era respectarea tematicii 
social-pol iticc, cele mai strălucite apariţii {Lumea în două zile. Bunavestire, Cartea 
milionarului) nu pot fi considerate romane ale „obsedantului deceniu”. Este un prim semn 
al schimbărilor care se produc în planul prozei mai ales în anii ‘80. 

între 1965-1977(1980) romanul românesc „de actualitate” este mai mult decât un 
fenomen literar, devine un roman social şi politic, depozitarul conştiinţei critice asupra 
realităţii comuniste. Dintr-un roman al „obsedantului deceniu”, acest roman devine 
oglinda comunismului românesc. Acest tip de roman este „înghiţit” de sute de mii de 
oameni, receptorii regăsind în literatură ceea nu se găseşte în media sau în lucrări 
ştiinţifice: critica regimului, generalul Antonescu, mişcarea legionară etc. 

Romanul (M. Preda, A. Buzura, Al. Ivasiuc) se adresează unui public de o mare 
diversitate, are rolul de „miraj informaţional”. Romanul acestei perioade este unul care 
întârzie să facă experimente, „cuminte” ca tehnică şi abordare, începe să-şi trădeze 
dimensiunea estetică pentru a deveni document (Negriei 2002, Manolescu 2008). Există 
însă o generaţie care descoperă o alternativă. Sunt scriitori (R. Petrescu, C. Olăreanu, M. 
H. Simionescu) care nu se referă la epocă, care scriu o proză nesocială, „curată” din punct 
de vedere ideologic, în care nu există (sau există foarte puţină) referire la sistem. 

3.1. Cenzura în literatura română 

Cenzura comunistă se realizează printr-o „instituţie specializată a part id u lui-stat” 
(Manolescu 2008: 890), înfiinţată în urma unui decret al Consiliului de Miniştri din 1949 
(„Direcţia generală a tipăriturilor”). Desfiinţarea aparentă a cenzurii din 1977 nu schimbă 
fenomenul literar, cenzura continuă să funcţioneze în cadrul redacţiilor, al publicaţiilor, al 
editurilor. Cenzura de după 1971 a vizat „accidental şi confuz, exprimările, cuvintele, 
imaginile”, având în continuare acumulări de „clişee devalorizate de inflaţia ideologică” 
(Manolescu 2008: 891). 

Există multe aspecte ale intervenţiei cenzurii în operelor scriitorilor români din 
această perioadă: eliminarea unui pasaj, a unei poezii dintr-un volum, a unui capitol sau 
prin cererea de schimbare a titlului; interzicerea pasajelor prea explicite sau licenţioase; 
respingerea unor texte depuse la edituri sau retrase din circulaţie la scurt timp după 
apariţie deoarece existau aspecte care scăpaseră vigilenţei într-o primă etapă; cenzură 
mult mai drastică în situaţia unei a doua ediţii (ex. Marin Preda - Delirul ); interzicerea 
unei opere, însoţită de „demascarea” în public (cazurile Norman Manea şi Octavian Paler 
din anii ‘80); nepublicarea scriitorilor români din exil, atât a celor plecaţi înaintea 
instituirii cenzurii comuniste (cu puţine excepţii, şi numai parţial, ca în cazul lui Mircea 
Eliade), cât şi a celor care îşi începuseră activitatea literară în România, dar plecaseră în 
străinătate (Paul Goma, A. E. Baconski, Dorin Tudoran); interzicerea publicării operei 
unui scriitor după ce acesta scrisese un text considerat periculos (Ana Blandiana, Mircea 
Dinescu) (Marino 2000). 

în planul literar există o triplă cenzură: una interioară, precenzura sau autocenzura , 
din teama de a nu introduce elemente care să suscite diverse interpretări şi care să ducă la 
interzicerea operei, cenzura propriu-zisă, cea oficială, represivă, şi o posteenzură , care 
ţine de personalitatea scriitorului, autoculpabilizarea. 

Literatura de după 1965 este o literatură care „a găsit mijloacele potrivite de a 
contracara cenzura. în unele privinţe nu este exagerat să considerăm romanele, poeziile, 

teatrul, critica, eseul din deceniile 7-9 ale secolului XX un gen literar nou” (Manolescu 
2008: 891). Noua literatură este considerată un „organism amfibiu” care a reuşit să 
recupereze şi să dezvolte „aluzia, intertextul, sugestia, alegoria esopică, parabola”; 
„proteică şi cameleonică”, această nouă formă literară are doi autori - „unul romancier, 
poet sau dramaturg, celălalt, cititorul, criticul, interpretul” (Manolescu 2008: 891). Se 
consideră că numai citită „într-un anumit cod, de către cititorul contemporan, ea îşi 
dezvăluia pe de-a-ntregul înţelesul”, fiind pus(ă) sub semnul întrebării succesul viitor sau 
reeavaluarea acestui tip de literatură după dispariţia cititorului „avizat din anii 60-80” 

( ibidem ). 

3.2. Comunism , cenzură şi literatură - alte perspective 

Piotr Fast (1999: 17) respinge ideea lipsei de reacţie la perioada istorică şi la 
curentul ideologic sau literar dominant, discutând cazul unor scriitori din URSS-ul anilor 
1930: a scrie ca şi când nu ar exista constrângerile politice reprezintă o formă de opoziţie 
mai marcată decât angajarea într-o polemică. 

Textele care nu se încadrează în curentul dominant al realismului socialist al epocii 
ridică mai puţin problema normelor ideologice, politice, estetice stabilite de acest curent, 
dar amplifică procedeele de descriere a unei lumi, descriere care neagă validitatea 
metodelor de topicalizare a lumii ale realismului socialist. Constrângerea externă asupra 
vieţii literare şi asupra canoanelor se dovedeşte â rebours : operele care, din punctul actual 
de vedere, lovesc doctrina comunistă par inocente ca manifestare politică, par deconectate 
de la realităţile epocii 12 . 

Situaţia din URSS-ul anilor 1930 este similară perioadei comuniste din România, 
cu mici diferenţe: între anii 1965-1989, anii care încadrează fenomenul pe care îl 
cercetăm, există în România o depăşire a curentului unic realist socialist, co-există 
scriitori de curte, scriitori care se concentrează pe romanele de actualitate şi acei scriitori 
care nu par branşaţi la contemporaneitate (această ultimă categorie este Cea vizată de noi, 
ea ar fi acel „celălalt” ( other ) al epocii comuniste româneşti). 

Cum arată acel other sovietic? Realismul socialist a devenit un generator de 
curiozitate intelectuală şi a produs o efervescenţă a căutării unor alternative artistice. 
Multe texte au fost conceputc'ca o polemică indirectă cu normele epocii. In loc să atace 
problematica centrală, aceste texte sunt scrise ca pastişe ale convenţiilor literare sau 
prezentate drept caricaturi ale vieţii publice. Fast dedică un capitol relaţiei ludicului cu 
semantica politică, cercetând cazul lui Daniil Iuvachov Kharms, un scriitor considerat 
marginal în epocă, reconsiderat în ultima perioadă. 

Kharms şi alţi componenţi ai cercului Oberiu refuză pronunţarea unor judecăţi 
politice, denunţând, în schimb, deviaţia care afectează limbajul, ritualurile şi codurile 
sociale (aici asemănarea cu scriitorii pe care i-am selectat ni se pare fundamentală). 
Textele comice ale lui Kharms, consideră Piotr Fast (1999: 75), prezintă o lume tragică, 
iar umorul său nu poate fi unul non-ambivalent. Cele două cicluri de anecdote au ca 


12 “Works which, from the present point of view, deliver a serious blow to the doctrine look innocent as a 
political manifestation; they exist as peculiar „Other” of the thirties. They are a direct rcsult of the influence 
of socialist realism, although the relationship remains almost invisible on the surface; they seem unconncctcd 
with their time” (Fast 1999: 17-18). 

personaje figuri istorice reale pe care propaganda le folosea în scopuri doctrinare: cel mai 
adesea, scriitori ruşi eminenţi ai secolului XIX. Miniaturile satirice ale lui Kharms sunt 
construite pe ba/a a două tehnici: prima, tematizată, constă în portretizarea personajelor 
ca ridicole, atacând acele valori promovate de propagandă sub forma unui narator simplu 
şi simplist, cea de-a doua constă în desacralizarea acestor figuri istorice care îşi 
pierduseră statutul de teme de cercetare sau de interpretare, devenind obiecte de venerat 13 . 
Coborârea de pe piedestal a unor scriitori pe care statutul oferit de propagandă îi 
îndepărta de public reprezintă o reîntoarcere la normalitate. 

Devalorizarea scriitorilor trataţi ca personaje de anecdotă nu se face prin atacuri ad 
hominem , vizată fiind imaginea stereotipă creată de propagandă. Ţinta reală a satirei lui 
Kharms este canonul (lingvistic) al propagandei, care-i transformase pe scriitori în eroi ai 
unui mit socio-politic. Valoarea textelor lui Kharms rezidă în limbajul şi atitudinea sa faţă 
de personaje şi nu în „referenţial itatea” acestora. 

P. Fast consideră că scriitorii sunt perfecţi pentru transformarea în eroi 
mitologizaţi: a) aparţin memoriei colective, b) deşi îndepărtaţi de lumea politică, au aura 
unor persoane de valoare. Din moment ce propaganda anilor ‘30 atribuia semnificaţie 
politică tuturor valorilor sociale, transferul obiectelor supuse manipulării axiologice în 
sfera naturală a comportamentului comic uman este un act de protest 14 ( ibidem : 78). 

Umanizarea obiectelor de cult, inversarea valorilor şi carnavalescul lumii ar 
reprezenta, după Fast, sensul fundamental profund al anecdotelor lui Kharms, care nu-şi 
asumă o poziţie militantă, ci asigură o formă de psihoterapie pentru sine şi pentru 
ceilalţi 15 (psihoterapia apare şi în cazul bancurilor; dacă este şi o constantă a literarului, 
avem o altă asemănare cu producţiile artistice şi non-artistice ale epocii comuniste româneşti). 

Norma unui sistem politic condiţionată estetic modelează perioada literară, 
sancţionează alegerea unei formule estetice, creează şi impune un model cultural în care 
toate fenomenele trebuie să se armonizeze ideologic. Teroarea principiului unic, mai ales 
atunci când este impus şi controlat politic, conduce la crearea, în estetică, a unui model 
ierarhic în care valori non-estetice devin majore ( ibidem : 138). 

4. Bancurile politice 

Glumele sunt considerate de către antropologi o formă autentică de folclor, fiind 
excluse din media, transmise numai oral, ca produs colectiv, neavând autori sau origine 
evidentă 16 (Davies 2007: 291), relevând atât o dimensiune informativă, cât şi estetică 17 


13 “their „panegyrical” presence in the official propaganda in fact downgraded these very writers because 
such mythologising actions resulted in transforming them into mere <figures ofspeech>” (Fast 1999: 77). 

14 “Further, cquipping the heroes of axiological myths with demythologising qualities may reveal the general 
attitude to the <ofTicial sacred>”. 

15 “If Kharms mocks, derides and sneers, he does it not to make of his texts a vvay "of launching a daring fight, 
but to provide psychotherapy for himself and others” (Fast 1999: 79). 

16 “The jokes were a genuinely people’s humour, an authentic folk humour, for they were totally excluded 
from the mass media; they were “whispered jokes” that could not be published in the countries wherethey 
were told. They were the jokes of the powerless against the absolutely powerful. They were a collective 
product, for jokes have no authors and no discemible origin” 

17 “Jokes were used becausc they had force as wcll as because they gave pleasurc. Jokes were remembered 
and transmittcd better than other aspects of informai culture. Jokes were used under communism as a means 
of conveying insight, far more than they are or ever have been in other kinds of society”. 

(ibidem: 293). în acelaşi timp, glumele se aseamănă cu formele de protest social şi de 
rezistenţă, legătura cu acestea fiind complicat de explicat ( ibidem : 291-292). 

„Bancul de factură politică, această radiografie necruţătoare a realităţii, acoperă 
toate nivelele vieţii (...); nivelul propriei vieţi şi cel al structurii propriei ţări până la 
nivelul superior al propriei ţări integrată în structura sufocantă a ţărilor lagărului socialist, 
viaţa măruntă a omului de rând până Ia viaţa reprezentanţilor Puterii, a conducătorilor 
supremi, a înaintaşilor veneraţi ca pe nişte icoane ale cauzei socialismului” (Niculescu-Grasso 
1999: 44). Bancul reprezintă, după Niculescu-Grasso, modalitatea prin care, spontan, 
oamenii îşi exprimă critica la adresa unui regim opresiv. 

Deşi vechi de secole, bancurile politice au cunoscut o extindere extraordinară şi au 
reprezentat un fenomen complex mai ales în ţările comuniste. Cea mai importantă şi 
amplă instanţă de umor ca formă de protest social este cea întâlnită în fosta Uniune 
Sovietică şi în fostele ţări comuniste europene. Ţinta acestei forme de umor o reprezintă 
întregul sistem socio-politic, cu ideologia, ritualurile şi miturile sale specifice 18 (Davies 
2007:291). 

Bancurile politice sunt considerate un „fapt cultural, circumscris ariei socialismului 
real” (Niculescu-Grasso 1999: 19) care poate acţiona prin satiră, demascare, ridiculizare, 
ironie, sarcasm etc. Bancul are întotdeauna ca ţintă sistemul politico-ideologic (atât la 
nivelul său teoretic, cât şi la nivelul aplicării într-o anumită regiune) sau structura statului 
respectiv (de la putere, instituţii, până la realităţi ale perioadei). Bancurile politice relevă 
o „atitudine culturală de dezacord cu sistemul, de divergenţă faţă de comportamentul 
oficial” (ibidem). 

In fostele ţări comuniste bancurile politice au reprezentat mai mult decât o 
modalitate de descărcare a tensiunilor politice, economice, a nemulţumirilor. Se consideră 
chiar că puterea comunistă se temea de bancuri, „de acţiunea lor corosivă, distrugătoare; 
le considera un fenomen subversiv, nu doar nişte glume inocente şi, în consecinţă, le-a 
^declarat în afara legii, pedepsind pe cei vinovaţi conform Codului Penal” (Niculescu-Grasso 
1999:11-12). 

Atitudinea culturală normală de respingere a discursului oficial realizează o 
unificare a masei eterogene. Vehiculatorii de bancuri apar astfel ca un singur grup 
cultural. „Acest grup cultural, eterogen prin compoziţie, dar omogen prin atitudinea 
culturală exprimată, operează cu o serie de valori şi -de teme recunoscute în cadrul 
grupului, în contradicţie netă cu valorile şi temele propuse de Putere, prin intermediul 
culturii oficiale” ( ibidem: 20-21). 

Deşi, oficial, în fostele ţări comuniste şi în fosta Uniune Sovietică, nu existau 
glume care să aibă ca ţintă regimul, aceste glume existau, fiind foarte numeroase şi 
putând fi adunate de la oameni în locuri în care aceştia nu se temeau că ar fi putut fi auziţi 
de altcineva în afara audienţei selectate. Alte glume au fost publicate de emigranţi ajunşi 
în vest 19 (Davies 2008: 159). 


18 “The longest, largest and most widespread instance of huniour as social protest is to be found in the 
political jokes told in the former Soviet Union throughout its history, and between thc mid-!940s and 1989 in 
the communist counlries of eastern Europe which it had occupied and dominated during this timc. They wcrc 
mockmg and criticai, not just of political Icadcrs as individuals, but of thc cntire social and political system 
and its ideology, rituals, and myths” 

19 “Officially, jokes making fun of the regime did not exist in the former socialist regimes of the Soviet Union 
and Eastem and central Europe, yet there uere cnormous numbers of these jokes (Adams 1992, Banc and 

în fostele ţâri comuniste şi In fosta Uniune Sovietică au circulat numeroase fbiw* 
despre prostia elitei politice, a miliţiei şi a celor din aparatul de conducere, aceste ţ)um 
nu vi/ca/ii numai anumite grupuri sau indivizi, ci întregul sistem politic' J UbuUm R4ji 
Din moment ce N( 4 itu I controlează toate mijloacele de producţie şi de difuzare i 
produselor, glumele despre mâncare, de exemplu, nu sunt economice, ci politice (Davict 
2007 297 ) s 

Cochran ( 1089) trece în revistă temele recurente din bancuri cozile la pâine, fnprf 
din case, informatorii, graniţele închise, cenzura presei. Glumele sunt considerate o focră 
de protest privat, eu eficacitate psihologică mai mult decât politică pe de o pare 
sfidare, pe de altă parte resemnare, menţinerea unei minime independenţe private în ciuda 
lipsei de efect public. 

Cea mai tristă glumă românească, după Cochran (1989: 272, t.n.), este următoarea 

Trei cămi, unul din Rusia, unul din Polonia şi unul din România sc întâlnesc şi fac planuri legate dc 
petrecerea de Revelion. „Ani putea sâ facem petrecerea la mine," sugerează câinele din Rusa ara 
mşte came, dar nu putem lătra!". Atunci câinele din Polonia sugeazâ ca petrecerea sâ fie Iaci .Na 
avem came, dar sc poate lătra." Câinele din România era din ce în ce mai nedumerit: „Ce însearani 
„came"? Dar „a lătra"?" 

Sociologul C. Davies (2008: 170) consideră că lipsa libertăţii de exprimare şi 
teama permanentă dc a nu fi victima unei delaţiuni reprezintă elemente relevante legate 
de adevăratele constrângeri politice, glumele devenind o modalitate de a eluda regulile 
prin jocul cu modurile interzise dc a vorbi. Râsul este privit ca produs al unei evadări 
deliberate de la convenţiile impuse de societate. Faptul de a spune glume era conştientizat 
ca o încălcare a restricţiilor externe impuse vorbirii 22 ( ibidem ). Atât Dundes~ 3 (1971), cât 
şi Cochran (1989), amintesc atât despre teama pe care o aveau oamenii în a spune bancuri 


Dundcs 1986, Krikmann 2004, 2006; Skrobocki 1992; Viikberg 1997) and it was easy to collcct them simplv 
by talking to trusted citizens of thcsc countries where you could not be overheard (Brunvald 1973; Cochnine 
19X9). The ubiquity of this kind of jokc telling in the countries where thcy were forbidden (Da>ies 200*\ 
Oring 200-1, Yurchak 1997) confinncd vvhat could be inferred from collcctions of these jokes publishcd ini 
number of countries in the frec world by chnigres (Beckmann 1969, 1980; Kolasky 1972)". 

20 “Dtiring the Soviet socialist period centainly hundreds, probably thousands of jokes circulated in Russia 
and lastcrn Muropc about the stupidity of the political elite, the apparatchiks and the miliţia, and these wtre 
not just stupidity jokes about individuals and groups, but olkn jokes about the stupidity of the cntirc s> stern. 
Ihcse political jokes were exchanged on a dai ly basis among ordinar) people in Russia and Piistem 1 ua'p: 
and werc far morc popular than any kind of oflicial humor (Banc and Dundes 1986; I>a\ ies 1998. 
Yurchak 1997)*’. 

31 M l hc jokc is a protest, certainly, cven in its sharing of risk and laughter a morc than private protest Rut its 
cfTicacy is psychological. not political Cicnerically, the jokc is Janus-faced-at once assertion of defunct and 
ndmission of defeat. it disparages itself cven in its telling, proclaims its own limits, is alwa\s at least porth 
told on the tcllcr A private indcpcndcncc is mamtained, hut no public change is atVecled" (Cochran I W 2?2\ 

22 **lt is the constramts on ssnous political speech that arc relevant In the socialist countries thcrc wjs no 
freedom of speech and c\cn in conversation criticai comments might be reported h> an informcr ( V Joktn$ 
was thux playing with forbidden modes of speech, a sl\ evasion of the rulcs*' (Pav ies 2tHkS I 70) 

21 (Inul dintre priuvele articole scrise despre glumele politice româneşti ii aparţine lui A lan IXindex u« 
antropolog american care a cules bancuri în I in România şi care a publicat In |9Sr> o colecţie de chwtK* 
româneşti Dundes consideră că cea mai hună sursă de informaţii despre atitudinea generală legată de politiei 
In ţările comuniste este folclorul (Dundes 1971 50) 


Umorul politic românesc Fn perioada comunistă. Perspective lingvistice 


141 


unor necunoscuţi (mai ales dacă sunt cetăţeni străini), precum şi de spectrul ameninţător 
al Securităţii: fiecare glumă are ca subtext faptul că cei doi interlocutori sunt prieteni, 
împărtăşesc aceeaşi situaţie şi se bazează pe încredere şi un acord de principiu (Cochran 
1989: 270; cf. Priego-Val verde 2003, la connivence). 

Glumele au o importanţă personală ridicată din moment ce există riscuri 
(închisoare, deportare etc.) atât pentru cei care spun glume, cât şi pentru ei care le ascultă. 
Există multe glume meta-comunicative legate de aceste riscuri implicate 24 . Poliţiile 
secrete din fostul spaţiu comunist urmăreau acest fenomen (adunând, dar şi oprimând 
umorul politic), atât pentru dimensiunea lui subversivă şi de opoziţie raportată de către 
informatori, cât şi ca sursă de informare despre atitudinile cetăţenilor 25 (Davies 2007: 
292). 

Ai auzit despre concursul de bancuri politice? Premiul trei este de 100 de Iei, premiul doi de 1000 de 
Iei, iar premiul întâi înseamnă 15 ani (de închisoare] (Cochran 1989: 270, t.n.). 

Concurs de bancuri: locul III - 5000 de Iei, locul II - 3000 de lei, locul I - 5 (sau 15, altă variantă) ani 
de închisoare. (Dundes 1971 : 52, t.n.) 

Se va construi un mare canal: malui stâng va fi construit de către cei care spun bancuri, iar malul 
drept va fi construit de către cei care Ie ascultă (Dundes 1971 : 52, t.n.). 

Nu există un consens între antropologi legat de tipul de relaţie dintre 
numărul/calitatea glumelor şi gradul de represiune. Unii tind să considere că acest raport 
ar fi invers proporţional, aceasta afectând interpretarea glumelor ca formă de protest 
(Davies 2007: 295, observând creşterea numărului de glume între 1956 şi 1989). 
Antropologul american A lan Dundes consideră că există un raport direct proporţional 
între gradul de opresiune şi cel de înflorire a umorului politic (“the more repressive the 
regime, the more numerous the political jokes”), iar în Banc şi Dundes (1986, apud 
Davies 2007) - “the more repressive the ideology and system the more ingenious and 
dever the political wit”. Glumele au circulat cu uşurinţă atât în ţările cu regimuri mai 
puţin represive (Polonia, Ungaria), cât şi în cele cu regim dictatorial (România din 
perioada Ceauşescu) ( ibidenr . : 296). Davies consideră că relaţia dintre represiune şi 
înflorirea umorului politic trebuie raportată la extensiunea represiunii şi nu la intensitatea 
acesteia (ibidem). 

Numeroasele şi sofisticatele glume despre comunism pornesc de la faptul că acesta 
dorea să controleze totul, material şi ideologic. Glumele vizează adesea reinterpretările 
ideologice şi absurdităţile ştiinţifice şi istorice impuse de comunism. Ideologia cere 
„ne-libertate” activă (“communism demanded active unfreedom”): entuziasm, participare 
şi încredere în reguli şi ritualuri colective, în miturile promovate şi în poveştile oficiale 
care devin, inevitabil, sursa unor glume (Davies 2007: 297; cf. Pleşu 2007). 


1A “Indeed there are jokes Ihat refer directly to the spying on, arresi, trial, and punishment of joke-tcllcrs” 
(Davies 2007. 292). 

25 Tor the authorities and particularly for the secret police, the Cheka, the OGPU, the NKVD, and the KGB, 
henceforth referred to collectively as the KGB, the jokes were also important, both as a form of subvcrsion 
and opposition reported by informers and as a sourcc of information about public opinion. The secret police 
regularly collected and sometimes repressed political jokes”. 

Există păreri diferite între antropologii care au studiat umorul politic comunist: unii 
consideră că umorul politic a fost o formă de rezistenţă, o „explozie” a celor oprimaţi prin 
care opresorii au fost subminaţi (Davies 2007: 300), adevărata rezistenţă şi revoltă ducând 
la încetarea glumelor ( ibidem : 302); alţi cercetători au negat eficacitatea glumelor, 
interpretându-le ca pe o supapă care a ajutat la menţinerea regimurilor opresive ( ibidem : 
300). Davies consideră că fenomenul umorului politic, în acest caz, este un indicator al 
mişcărilor produse în cadrul unei societăţi, indicator care nu poate influenţa procesele 
sociale care l-au creat; procesul ar fî, deci, unidirecţional. Cu o formulă foarte plastică, 
Davies afirmă că glumele sunt un termometru, nu un termostat {ibidem). Glumele relevă 
rapid o opoziţie deschisă atunci când puterea opresivă este „relaxată” sau eliminată, 
dovadă a faptului că glumele sunt parte a unui protest, influenţat de circumstanţele 
externe 26 ( ibidem : 302). Davies consideră că bancurile pot fi văzute ca un indicator al 
sfârşitului comunismului în Europa ( ibidem : 305). 

In glume apar multe adevăruri pe care indivizii nu îndrăznesc să le afirme altfel. 
Prin caracterul lor impersonal, glumele permit folosirea unei grile de sancţiune socială. în 
umorul politic oficial, temele şi ţintele glumelor sunt diferite faţă de cele din folclor. 
Glumele de mai jos au fost preluate din Almanahul umorului 1987 , editat de revista Viaţa 
Românească , din capitolul „Umor francez” (traducerea şi adaptarea de Paşcu Bălăci); 
deşi paginile capitolului cuprind umor francez cu personaje aparţinând diverselor regiuni 
din Franţa şi câteva personaje non-franceze, singurele glume cu personaje non-franceze şi 
ţintă politică sunt cele cu americani: 

Un american îl întreabă pe un puştan care se juca cu nişte bile pe trotuar: 

- „Do you speak English?” 

- Mai încape vorbă? - îi răspunde vioi puştiul şi umflându-şi pungile obrajilor strigă: „Go home!” 

( Almanahul umorului 1987, p. 307) 

Ghicitoare. Unde vedeţi diferenţa între colonialismul şi ajutorul american? 

Răspuns: în cuvinte. 

( Almanahul umorului 1987 , p. 307) 

Publicitate americană. 

La cimitirul din Brooklyn se poate citi această pancartă: „Morminte de rangul întâi, într-o unică 

situaţie. Minunată privelişte asupra mării. Linişte absolută. Cei care încearcă cimitirul nostru nu mai 

vor să-l părăsească.” 

(. Almanahul umorului 1987 , p. 309) 

Un vânzător de ziare din Chicago trece strigând: 

- Mare escrocherie, treizeci de victime! 

Un trecător cumpără ziarul şi aruncă în el o privire în treacăt. 

- Dar aici nu se vorbeşte despre nici o escrocherie. 

în acest moment, îl aude pe vânzător strigând: 

- Mare escrocherie, treizeci şi una de victime! 

{Almanahul umorului 1987 , p. 309) 


26 ‘‘What is far more significant is the speed with which the jokers switch to overt opposition when the poxver 
of the oppressor is removed or relaxed, an indication that the jokes were part of a protest but one 
circumscribed by circumstance”. 

Victor Raskin (1985: 222) consideră că structura umorului politic este, în general, 
mai simplă decât cea a umorului etnic sau sexual. El consideră că în analiza bancurilor 
politice se observă o recurenţă foarte mare a două tipuri de opoziţii semantice: bun-rău , 
esenţă-aparenţă. Autorul citat consideră totuşi că unele manifestări ale umorului politic 
sunt accesibile doar celor care trăiesc într-o anumită ţară, regiune sau oraş (outsiderii nu 
au scenariile intemalizate, neputând astfel surprinde aluziile). 

Deşi multe bancuri au fost transpuse dintr-o limbă în alta, schimbându-se 
personajele străine cu unele autohtone, credem că bancurile politice nu sunt simple şi nu 
pot fi reduse la o simplă opoziţie a scenariilor semantice din care sunt alcătuite. Foarte 
multe bancuri politice se bazează pe jocuri de cuvinte (de cele mai multe ori 
intraductibile), pe inovaţii lexicale cu intenţii umoristice care depind foarte mult de 
context. In general, bancurile politice conţin aluzii istorice, politice, sociale, care sunt 
foarte (strict) dependente de contextul extralingvistic. Unele bancuri nu pot fi înţelese, 
după cum afirma şi Raskin, decât de locuitorii unei regiuni sau ai unui singur oraş (vezi, 
de exemplu, bancurile româneşti despre metrou). 

Trebuie recunoscut faptul că multe glume nu pot fi înţelese în afara limitelor 
culturale şi sociale în care au fost create, chiar dacă, teoretic, accesul la înţelegerea lor ar 
trebui să fie permis; absenţa unui tip de glumă în cadrul unui grup dat ar necesita, astfel, 
explicaţii (Davies 2008: 157). 


CAPITOLUL 3. 

M/1 CROSTRA TECII Şl MICROSTRA TECH NA RA TI VE 


1. Introducere 

Vom prc/cnta tipurile de macrostratcgii narative relevate de metanaraţiuni (de 
nivel . 2 după Attardo 2001a)» frecvente în corpusul nostru, considerate concretizări ale 
unui fenomen citaţional (intertextual în sens larg). Este vorba, pe de o parte, despre citare 
şi distanţare (în mctaficţiunea istoriografiei, în parodii; parodia, ca macrostrategie, poate 
avea, ca subtip, discreditarea limbii de lemn în (micro)naraţiuni), şi, pe de altă parte, de 
citarea şi asumarea limbajului privat (dublul limbaj, tabu-ul şi eufemismele - 
microstratcgii narative); metanaraţiunile conţin elemente care ilustrează atât umorul 
hiperdeterminat (textual şi punctual), cât şi disjuncţii difuze (ironie şi amestecul 
registrelor). Cu unele excepţii, tipurile de umor convenţional din corpusul nostru se 
încadrează în categoria metanaraţiune. Există, pe lângă metanaraţiuni, şi naraţiuni simple, 
pe care le vom numi micronarafiuni , în care se pot manifesta atât umorul hiperdeterminat, 
cât şi disjuncţiile difuze. Considerăm naraţiuni (fie ele meta- sau micro-) şi bancurile sau 
caricaturile. De asemenea, dintr-o perspectivă semiotică, am tratat şi caricaturile drept 
texte. 

Principalele tipuri de macrostrategii narative, precum şi unele forme recurente de 
microstratcgii (subsumate parametrului strategie narativă ), vor fi tratate separat, în 
funcţie de componentele corpusului. 

2. Citarea şi distanţarea - modalităţile de manifestare 

2.1. Metaficţiunea istoriografică 

2.1.1. Definirea conceptului 

Mctaficţiune este o denumire dată lucrărilor de ficţiune care atrag întotdeauna 
atenţia, în mod conştient şi sistematic, asupra statutului lor de artefacte pentru a pune sub 
semnul întrebării relaţia dintre ficţiune şi realitate. Oferind o critică a propriei metode de 
construcţie, astfel de scrieri examinează structurile fundamentale ale naraţiunii, dar 
explorează şi posibila ficţionalitate a lumii din afara textului literar. în raportul dintre 
ficţiune şi realitate, realitatea nu se mai înţelege, istoria este doar ficţiune (construct); 
limbajul este un sistem arbitrar; autorul are un statut paradoxal (uneori are prea multă 
putere, alteori este lipsit de ca); prin utilizarea procedeului intertextualităţii se pune 
accentul pe ficţiunea ficţiunii şi a realităţii. 

Einda Ilutchcon diferenţiază termenii de „metaficţiune” şi „mctaficţiune 
istoriografică". După autoarea citată, metaficţiunea istoriografică încearcă să 
dc-marginali/eze domeniul literar în confruntarea cu cel istoric. Metaficţiunea istoriografiei 

este un tip de roman postmodern care respinge proiectarea convingerilor ( beliefs ) şi 
standardelor actuale asupra trecutului şi susţine specificitatea şi particularitatea 
evenimentului personal trecut. Se sugerează şi o distincţie între eveniment şi fapt, 
distincţie împărtăşită de numeroşi istorici. Din moment ce documentele devin semne ale 
evenimentelor, pe care istoricii le transformă în fapte, se afirmă transmiterea semiotică a 
acestui trecut de la o generaţie la alta. De multe ori metaficţiunea istoriografică se 
concentrează asupra faptului, utilizând convenţiile paratextuale ale istoriografiei pentru a 
înscrie şi, în acelaşi timp, pentru a submina autoritatea şi obiectivitatea surselor şi a 
explicaţiilor (Hutcheon 1988: 122-123). Parodia este unul dintre mijloacele postmoderne 
de a încorpora (literal) trecutul „textualizat” în textul prezentului. Intertextualitatea 
postmodemă are dorinţa de a închide golul dintre trecutul şi prezentul cititorului şi de a 
rescrie trecutul într-un context nou. Proza postmodernă arată că atât ficţiunea, cât şi 
istoria se referă la alte texte: cunoaştem trecutul numai prin rămăşiţele lui „textual izate”. 

Lucrările literare de acest tip sunt în mod conştient auto-reflexive şi preocupate de 
istorie. Scriitorii modernişti şi postmodernişti pun la îndoială autoritatea istoriei pentru că 


„faptul” este prezentat din perspectiva subiectivă a autorului, fie el istoric sau scriitor * 1 


(ibidem: 285-286). Metaficţiunea istoriografică acoperă fisura dintre lucrările de ficţiune şi 
cele de istorie, recombinând cele două genuri. Convenţiile narative, referinţele, înscrierea 
subiectivităţii, implicările ideologice duc Ia crearea unei poziţionări care pune în dubiu ( a 
questioning stance) raporturile anterioare istorie - ficţiune ( ibidem : 286). 

Pe lângă această re-conectare dintre istorie şi ficţiune, ficţiunea postmodemă 
sugerează că a re-scrie sau a re-prezenta trecutul în literatură sau în istorie înseamnă 
deschiderea trecutului spre prezent, împiedicarea trecutului de a fi teleologic. Pentru a 
realiza această re-prezentare a trecutului, metaficţiunea istoriografică se joacă mereu cu 
ce este adevăr şi minciună în ilustrarea faptului istoric 2 ( ibidem : 294). 

2.1.2. Metafictiuni literare 

Punând accentul pe „faptul cunoscut”, metaficţiunea istoriografică ridică multe 
întrebări asupra „posibilităţii de cunoaştere” a trecutului, arătând implicaţiile ideologice şi 
reprezentările istorice. în procesul de redefinire a „realităţii” şi a „adevărului” se deschide 
un fel de tunel al timpului prin care apar şi poveşti despre „marginali”. Pentru literatura 
română, metaficţiunea istoriografică oferea şi şansa de a prezenta sub forma unor 
întâmplări trecute realităţi., cotidiene, contemporane. Societăţile socialiste sunt foarte 
vulnerabile faţă de „puterea de convingere a viziunilor alternative, inclusiv a acelora care 
emană din Occident” (Verdery 1994: 67), pentru că niciun regim politic socialist nu poate 
accepta o producţie literară care conţine mesaje ideologice contrare scopurilor sale, 
mesaje care i-ar putea revela goliciunea, lipsa de legitimitate. Istoria reprezenta un 
element deosebit de important în ideologia comunistă românească. „Dincolo de 
importanţa ei în sfera internaţională, istoria era crucială pentru elementul simbolic al 


'“novels that are intensely self-reflective but that also both re-introduce historical context into metafiction and 
problemitize the entire question of historical knowledge”. 

1 “plays upon the truth and lies of the historical record. Certain known historical details arc dclibcratcly 

falsified in order to foreground the possible mnemonic failures of recorded history and the constant potenţial 
for both deliberate and inadvertent error”. 

modului dc control simbolic-cocrcitiv întrebuinţat de conducerea României. Istoria era o 
sursă majoră de noi resurse simbolice pentru aparatul politic şi un cadru fundamental 
pentru reaproprierea celor vechi” ( ibicicm : 210). Scriitorii speculează această „slăbiciune” 
a sistemului, faptul că scriu romane „istorice” le permite publicarea, iar spaţiul de inserare 
a altor elemente de critică socio-politică este mult mai generos. 

Să luăm mai întâi ca exemplu romanul lui Ioan Groşan O sută de ani de zile la 
porţile Orientului . liste o operă în care trimiterile intertextuale sunt copleşitoare, atât la 
ceea ce înseamnă literatură română de la începuturi şi până în perioada modernă, cât şi 
probleme ale contemporaneităţii. Sub vălul plasării acţiunii într-un spaţiu românesc destul 
de vag, o Moldovă foarte deschisă celorlalte puteri ale vremii, folosind o limbă care 
ilustrează mai toate perioadele românei literare fără să ţină întotdeauna cont de adecvarea 
vorbirii personajului la momentul istoric, naratorul poate strecura diverse elemente care 
pot „sări în ochi” celui care citeşte nu numai pentru plăcerea de a descoperi trimiterile 
intertextuale, ci şi pentru a găsi aluzii politice. 

Călugărul Metodiu este invitat de un tătar în harem pentru a admira o maşinărie 
ciudată, o tiparniţă. La întrebarea legată de domeniul vizat pentru tipărire, răspunsul 
relevă preocupări diverse şi evident incongruente cu religia unui tătar (lucrările fiind mai 
mult de cult ortodox): psaltiri, cazanii. Apare şi o evidentă aluzie politică, în momentul în 
care hipotext devine lucrarea Istoria Imperiului otoman , iar personajul adaugă „partea cu 
creşterea”: 

(...) în camera cufundată într-un semiîntuneric plăcut şi din care se zvoneau dulci sunete de liră, se 
aflau şapte tătăroaice tinere, toate una şi una, unduindu-se uşor în jurul unei maşinării ciudate. într-un 
colţ, aşezat pe perini şi trăgând dintr-o lulea de fildeş ţinută cu graţie de o eunucă, stătea cufundat în 
gânduri un tătar bătrîn, complet ras şi având tatuate pe piept şi Crucea „Sfîntul Gheorghe” şi-a 
Semilunei Stea. 

- Ce e asta?- bâigui Metodiu arătând spre maşinărie. 

- O tiparniţă, monşer!- lămuri hanul cel tînăr. 

- Şi ce tipăriţi ?- făcu Metodiu plăcut surprins. 

- Psaltiri, Cazanii, Lexicoane, „Istoria Imperiului Otoman ", partea cu creşterea. 

- Bine, bine, da’ fetele? 

- Sunt de la corectură. (Groşan 1992: 9) 

întâlnim astfel, credem noi, o evidentă legătură cu preocuparea politicii comuniste 
de mistificare a trecutului, de re interpretare a faptelor astfel încât să se poată citi numai 
ceea ce convine ideologiei. Ca şi în cazul organizării micului domeniu al tătarului, în 
România din perioada comunistă există instituţii care stabilesc ce cărţi pot şi ce cărţi nu 
pot fi citite. Lucrarea lui Cantemir se numeşte Incrementa atque decrementa ..., 
trunchierea titlului, selectarea unei anumite părţi pentru tipărire realizează „poanta” care 
determină ceea ce noi denumim aluzie politică. în acelaşi fragment există şi trimiterea 
mai puţin voalată la instituţia cenzurii re-prezentată de „şapte tătăroaice tinere” care 
veghează la bunul mers al tipăriturilor, şi care sunt de Ia „corectură”, un eufemism folosit 
pentru a denumi cenzura (ca instituţie, aceasta a avut numele de Direcţia Generală a 
Tipăriturilor Statului/Direcţia generală pentru presă şi tipărituri). 

3 Prima ediţie este din 1992, data trecuta pe ultima pagină a romanului fiind 1988. Am folosit pentru toate 
exemplele normele ortografice actuale. 

Umorul fragmentului este unul hiperdeterminat textual (UHT): pe lângă corectură 
(o interpretare metaforică pentru cenzură, dacă o interpretăm ca aluzie), există şi 
incongruenţa dintre religia tătarului (musulman) şi cărţile tipărite, cărţi de cult ortodox 
(cazanii, psaltiri); incongruente sunt şi cele două tipuri de tatuaje de pe pieptul tătarului 
bătrân, unul fiind creştin (crucea Sfântului Gheorghe), iar celălalt islamic (semiluna). 
Asocierea celor două după un tipar în chiasm poate reprezenta o trimitere intertextuală. 

Acelaşi călugăr Metodiu stă de vorbă cu tătarul care îi arătase tiparniţa şi care acum 
ise destăinuie, amintind de problemele avute cu poezia: 

- Suntem o cultură tânără - răspunse tătarul, luând şi dânsul loc. Noi, precum vezi, am pornit de la 
foarte puţin. Ce zic eu? De la zero. Acuma judecă şi dumneata: puteam eu lăsa versul liber? O mare 
poezie trebuie să aibă ritm. Unde nu e ritm, acolo nu e poetică şi o poezie va să zică ceva fără 
poetică? (Groşan 1992: 1 1) 

Pe lângă farmecul de a descoperi într-un secol ficţional XVI-XVII formulări ale 
personajelor lui Caragiale din O scrisoare pierdută , observăm o asemănare mult prea 
mare pentru a fi întâmplătoare între preocupările tânărului tătar şi cele ale propagandei 
comuniste îndeosebi din perioada anilor ’50-’60 de a avea o poezie accesibilă maselor, 
rima, ritmul fiind cât mai simple 4 5 , totul bazându-se pe posibilitatea de a fi uşor memorate 
(tiparul mnemotehnic trebuia respectat) şi, în acelaşi timp, refuzul marii poezii 
moderniste româneşti din perioada interbelică, acea poezie elitistă, exclusivistă, marcată 
aici, metonimic, prin versul liber. Şi în cazul acestei replici avem umor hiperdeterminat 
textual; sursele sunt atât trimiterea intertextuală la Caragiale, cu scop parodic, cât şi 
suprapunerea tiparului caragialian peste normele poeziei comuniste. 

Manualul întâmplărilor de Şt. Agopian este un alt exemplu de metaficţiune 
istoriografică. De data aceasta ne aflăm în Ţara Românească, la sfârşitul secolului al 
XVIII-Iea şi începutul secolului al XlX-lea. Cei doi eroi ai scurtului roman, dacă putem 
să-l numim roman, având în vedere dimensiunile reduse şi relativa lipsă de unitate a 
acţiunii, Ioan şi Zadic, trec prin multe întâmplări stranii. Una dintre acestea se petrece la 
scurt timp după ce cântaseră câteva versuri defăimătoare despre Ieşi: 

Trebuiră să întrerupă o vreme, fiindcă veniră patru gealaţi cu priviri de oameni nedormiţi şi îi bătură 
până se plictisiră, îi lăsară leşinaţi într-un colţ şi plecară. (Agopian 1993 (1984): 39) 

Ar părea un episod absurd dacă nu am avea contrastul dintre formula trebuiră să 
întrerupă şi cei patru „gealaţi cu priviri de oameni nedormiţi” care îi maltratează. Este 
impresionantă lipsa de accent pe aceste elemente, cantitatea de informaţii este foarte 
redusă, am putea vorbi de o elipsă informaţională sau despre un tip de litotă 
( understatement ); naratorul se bazează pe un fond comun de cunoştinţe foarte mare între 
el şi cititor. Cititorul trebuie să se descurce cu cât mai puţină informaţie pentru că ştie 
exact la ce se face trimitere; putem vorbi, în cazul acestui fragment, despre importanţa 
aluziei, pe care o considerăm adecvată includerii în categoria disjuncţiilor difuze. 
Considerăm trimiterile intertextuale un tip de aluzie, a cărei transparenţă depinde atât de 
prestigiul sursei, cât şi de enciclopedia receptorului. 


4 Vezi Negriei (2006: 27-28), noţiunea de „cantabilitate” aplicată poeziei proletcultiste. 

5 Ediţia consultată a fost din 1993, romanul apărând în 1984. Nu am consultat, pentru niciunul dintre textele 
literare din corpus, ediţii de după 1989 pe care era menţionai „necenzurat”. 

In momentul în care apare trimiterea la episoade istorice vechi de câteva secole şi 
naratorul se poate bucura de protecţia faptului istoric sigur, aflat în canoanele impuse de 
ideologia comunistă (episoadele aparţinând unui vechi regim înfierat de această 
ideologie), posibilitatea de a releva similitudini cu perioada contemporană este mai mare, 
naratorul având oportunitatea de a accentua anumite elemente. Se prezintă, de exemplu, 
practica delaţiunii, atât în spaţiul public, cât şi în spaţiul privat: 

lista cu cei ce au zis că: 

„Gheorghe Juruc a zis că Trăiască revoluţiunea. 

Ioniţă Sufletrece - a zis că cu turcii era mai bine. 

Serafim Mutu - a zis de legea pruncilor. (...) 

Nae Ionescu - a zis că mai bine în Englitera. (...) 

Vasile Pahonţu - a zis că fire-aţi ai dracului. (...) 

Gheorghe Zgîrceanu - a zis că să nu te pui cu grecii. 

Gheorghe Epitis - a zis că bine.(...) 

Gheorghe Totoroază - a zis că nu vine o ciumă." (Agopian 1993 (1984): 53-54) 

Motivele pentru care persoanele ajung pe lista incriminantă sunt diverse, unele pot 
părea absurde (ca acel „a zis că bine”) altele conţin diverse aluzii la problemele epocii 
comuniste: „că cu turcii era mai bine” - vizează o perioadă anterioară, poate cea 
interbelică, un alt regim; „a zis de legea pruncilor” - interzicerea avorturilor în perioada 
comunistă şi încurajarea persoanelor de a avea cât mai mulţi copii; „că mai bine în 
Englitera” - mirajul ţărilor occidentale, dorinţa de a pleca într-o perioadă în care graniţele 
erau închise; „să nu te pui cu grecii” - problemele pe care conducerea comunistă le avea 
cu URSS, din momentul în care în România comunismul avea caracteristici naţionaliste; 
interzicerea exprimării (publice sau private) a dezacordului cu puterea instituită. 

In acest caz, relevând umor hiperdeterminat textual, amuzamentul este produs atât 
de numele persoanelor incriminate (unele nume de familie sunt amuzante prin compunere - 
Sufletrece , altele prin trimiterea la etimon - Zgîrceanu , altele sunt nume ale unor 
personalităţi istorice din secolul XX - Nae Ionescu ), cât şi efectele obţinute prin vorbirea 
directă legată. 

Umorul fragmentului este creat prin repetarea unui procedeu al citării: fiecare frază 
conţine numele şi prenumele „pârâtului”, urmat de un verb dicendi (a~zis) şi de conjuncţia 
subordonatoare că , urmată de reproducerea directă a vorbirii celui incriminat. Vorbirea 
directă reprezintă argumentul evident al autenticităţii (cf. Giinthner 2002), proba de 
necontestat a vinovăţiei celui în cauză. Vorbirea directă legată (stil direct legat) păstrează 
toate mărcile unui discurs direct, ca urmare, forţa ilocuţionară a cuvintelor celor surprinşi 
se păstrează fără rest, devenind un fel de insultă la fel de directă la reluare ca şi în 
momentul producerii (astfel, din această perspectivă, în cazul personajului delator se 
observă un raţionament greşit (LM) bazat pe ignorarea evidenţei). Faptul că metaficţiunea 
istoriografică permite găsirea unor similitudini între situaţia intratextuală (o perioadă 
istorică pre-modemă) şi situaţia extratextuală contemporană, permite suprapunerea 
ţintelor intratextuale (delatorul, delaţiunea şi nemulţumirile) unei cunoscute ţinte 
extratextuale. în acest caz, mecanismul logic care se poate aplica este relaţia sintagmatică 
bazată pe inversarea figură (SI intratextuală) - fond (SI extratextuală). Scenariile opuse ar 
fi trecut vs. prezent. 

Nu putea lipsi nici fişa de cadre (portretul delatorului): 

Hangiul încearcă să mă ajute şi el cum poate mai bine, dându-şi cu părerea, dar e greu de cap şi cam 
lenevos , aşa că mai rău mă încurcă, este totuşi un om de-al nostru şi plin de zel, iar ăştia sunt prea 
pu(ini. Altfel e cinstit şi bun denunţător. (Agopian 1993 (1984): 54) 

Nu foarte inteligent, nici harnic, dar plin de zel când trebuie să servească interesele 
puterii, hangiul poate fi considerat exemplul tipic de delator. Nu are nevoie de inteligenţă, 
nici de alte calităţi pentru a-i spiona pe ceilalţi, indiferent de locul în care se află şi 
indiferent de prezenţa altor participanţi. Portretul este realizat printr-o pendulare între 
afirmarea calităţilor şi introducerea defectelor: /+/ {săritor < încearcă să mă ajute), dar 
(obiecţie) l-l {lipsit de inteligenţă < greu de cap ; cam lenevos }, totuşi (concesie) /+/ {leal, 
activ (calitate rară) < om de-al nostru şi plin de zel, iar ăştia sunt prea puţini }, altfel 
(cumulativ/concesiv) f±f { cinstit , bun denunţător), ultimele două atribute fiind 
incompatibile. 

La Ştefan Bănulescu apar uneori trimiteri foarte voalate la realităţile prezente. 
„Spiritul metopolisian e duplicitar şi pervers: „asta le vine din prea multă vechime 
surpată”, subliniază cineva. Numai ce descinde dintr-un original prestigios există cu 
adevărat şi are preţ pentru locuitorii urbei. Piesa O feerie bizantină are menirea de a-i 
acredita URMAŞI ai unui Metopolis (inexistent) contemporan cu Bizanţul şi intrat — prin 
contiguitate temporală cu acesta - în memoria şi în analele culturii” (Spiridon 2000: 15). 
Una dintre obsesiile comunismului românesc, protocronismul, inclusiv accentuarea 
naţionalismului 6 , sunt înfăţişate în Cartea de la Metopolis sub forma obsesiei 
metopolisienilor pentru descendenţa lor bizantină: 

S-ar zice, cunoscuta obsesie a metopolisienilor (ca şi a mavrocordaţilor, deloc a dicomesienilor) de a 
se socoti urmaşii Bizanţului Imperial. Prin acest spectacol îşi mărturiseau gustul şi plăcerea ca într-una 
din marile sărbători ale oraşului să le fie evocaţi, la modul spumos al divertismentului, înaintaşii. 
(Bănulescu 1996(1977): 232) 

Piesa trebuie să legitimeze o iluzie retrospectivă (Spiridon 2000: 15) considerată 
absolut necesară pentru oraşul de la Dunăre. „La Metopolis se brevetează un stil al 
existenţei care mizează pe repetiţie şi pe succesiune chiar atunci când este vorba doar de 
o proiecţie retroactivă” ( ibidem : 15). Este o obsesie a legitimării pe care o are orice 
persoană sau grup nelegitim atunci când trebuie să-şi justifice/legitimeze acţiunile. Este şi 
nevoia de legitimare a partidului comunist care-şi crea o mito-istorie, plasându-şi 
reprezentanţii în toate momentele cheie ale istoriei (chiar şi acolo unde prezenţa fizică ar 
fi fost imposibilă, ceva tot se recupera prin plasarea în mari scene pictate a 
„conducătorilor” în descendenţa altor figuri istorice cunoscute). 

Fragmentul relevă un umor hiperdeterminat punctual (UHP): incongruenţa dintre 
înălţimea ideii de descendenţă bizantină şi „modul spumos al divertismentului” pentru 
marcarea acesteia va fi reluată în cuprinsul romanului. 

în anii ‘70 şi ‘80 apăruse dezbaterea privind protocronismul. Această idee îi 
încuraja pe criticii şi pe istoricii literari, şi nu doar pe ei, să caute evoluţii în cultura 


6 Protocronismul a favorizat exhibarea naţionalismului şi a patriotismului - „patriotismul servea drept alibi 
întăririi dictaturii personale” (Negriei 2002: 53). 

română care să anticipeze evenimentele din culturile Europei occidentale. Formula de 
„protocronism românesc” apare într-un articol al lui Edgar Papu în 1974. In termenii 
apărătorilor acestei teorii, protocronismul ar reprezenta o preocupare privind imaginea de 
sine a românilor şi relaţia dintre valorile româneşti şi restul lumii, apărarea imaginii de 
sine a României „sub forma unei reacţii împotriva dispreţului cultural şi dominaţiei 
culturale a Occidentului” (Verdery 1994: 162). Privind din această perspectivă, ce se 
întâmplă cu lumea oraşului lui Şt. Bănulescu, lume care încearcă să transforme un general 
al Bizanţului într-un metopolisian, ne apare ca aluzie la această preocupare de găsire a 
acelui „prim în timp”, a afirmării unei superiorităţi pe criteriile temporalităţii. Se observa 
şi aplecarea către spaţiul răsăritean (Bizanţul), o descendenţă considerată suficient de 
nobilă (descendenţă în care românii s-au plasat de mai multe ori pentru a se „legitima”, cu 
mult timp înaintea formulei găsite de ideologia comunistă, care, de multe ori, nu face 
decât să preia practici autohtone anterioare). 

2.1.3. Metaficţiunea în bancuri 

Deşi nu există aceeaşi grijă pentru realizare ca în textele literare (formula 
concentrată din bancuri nepermiţând apariţia unor detalii), autoreflexivitatea nefiind la fel 
de evidentă, există o reinterpretare a prezentului din perspectiva reală (nu din cea 
ideologică), dar şi o interpretare a trecutului politizat de ideologie cu orice ocazie. Teza 
vehiculată în celebrul roman al lui George Orwell: „Cine controlează prezentul 
controlează trecutul. Cine controlează trecutul controlează viitorul”, este aplicată 
consecvent de regimurile totalitare. Trecutul este adaptat astfel încât să corespundă 
mesajului unic, mesajului ideologic. Realitatea este anihilată şi înlocuită cu o realitate 
fabricată. De exemplu, venirea comuniştilor la putere a fost prezentată drept urmare a 
dorinţei populare şi nu a intervenţiei sovietice. Toate evenimentele trecutului au fost 
re interpretate pentru a folosi doctrinei comuniste. 

Ca urmare a exacerbării naţionaliste a ideologiei oficiale şi a tendinţei de 
reinterpretare continuă a trecutului, personalităţi istorice apar de multe ori ca personaje în 
bancurile politice româneşti, mai ales „strămoşii” Decebal şi Traian: 

într-o bună zi, Decebal a coborât pe pământ, în Dacia lui, să vadă ce s-a mai întâmplat. S-a plimbat 

încolo şi-ncoace până a ajuns şi la Bucureşti. S-a mirat el foarte tare văzând atâta lume şi atâtea case 

şi, curios, a oprit un om care trecea pe-acolo: 

- la spune-mi şi mie, bade, ce cetate e asta? Cum se numeşte ea? 

- Cetatea asta este capitala ţării. Numele ei este Dărâmava! 

- Şi cum se numesc locuitorii ei? Tot daci? 

- Nu ! Acum ei se numesc aplaudaci! 

- Dar regele lor cum se numeşte? 

- Decretnicus! (Ştef&nescu 1991: 135) 

Bancul acesta relevă un umor hiperdeterminat textual. Se poate observa cum 
metaficţiunea armonizează două modele culturale distanţate temporal: modelul 
contemporan este reinterpretat (în cheie ludic-ironică) încât să nu distoneze cu aşteptările 
modelului cultural pe care îl re-cunoaşte Decebal. 

Noile nume, prin recontextualizare, consolidează perspectiva din planul privat 
asupra personajului. Răspunsurile pe care le primeşte Decebal relevă multe jocuri de 

cuvinte legate de contextul socio-politic. Bucureştiul se numeşte astfel Dărâmava (nume 
cu sonoritate „dacă”, dar conţinînd verbul a dărâma ), locuitorii lui sunt aplaudaci (verbul 
a aplauda şi etnonimul daci contaminate pentru a marca atât politica naţionalistă, cât şi 
obedienţa publică rituală), Ceauşescu este Decretnicus (numele este latinizat, deşi 
celelalte inovaţii au „sonorităţi” dacice). Ţinta extratextuală sunt atât cetăţenii resemnaţi, 
cât şi Nicolae Ceauşescu, iar situaţia intratextuală este un fel de mini naraţiune 
istoriografică. Toate inovaţiile sunt conotate negativ, pentru că termenii metaforici care se 
combină au/exploatează conotaţii negative (numai) prin raportarea la SI extratextuală ( a 
aplauda , decret). Ni se pare că scenariile opuse nu ar putea explica mecanismul de 
funcţionare a textului, pentru că toate cele trei răspunsuri primite de Decebal sunt poante 
interne (deşi ultima este plasată în final, are aceleaşi funcţii ca precedentele). Amestecul 
de registre ar putea ajuta la interpretare: într-un spaţiu contemporan, Decebal primeşte 
răspunsuri în care cuvintele cheie au sonorităţi dacice şi latineşti, incongruente 
momentului. Am putea vorbi despre bathos - tema este tratată aparent înalt (fals 
upgrading ), dar simularea este evidentă. 

In alt exemplu, personaj este Traian, iar bancul reprezintă o parodie la dacomania 
şi tracomania epocii: 

împăratul Traian ajunge în Dacia. După ore şi ore de drum întâlneşte în sfârşit un cioban sprijinit în 
bâtă. 

- Salve ! eu sunt împăratul Traian. Am auzit multe despre ţara asta minunată şi bogată şi am vrut s-o 
văd cu ochii mei. Sunt bucuros că te-am întâlnit întâi pe tine, dacule! 

Baciul îl priveşte imperturbabil. 

- Salve, baciule dac! Am auzit vorbindu-se despre Dacia, ţara minunată în care grâul creşte mai înalt 
decât omul şi călăreţul nu se vede din lanul de porumb. Sunt stăpânul unui Imperiu neţărmurit, dar 
asemenea minunăţii nu văzusem. Spune-mi o vorbă, o, dacule! 

Baciul nimic. 

- Sunt marele împărat Traian, stăpânul unui Imperiu bogat şi puternic, leagănul culturii, al artelor şi 
al civilizaţiei. Sunt bucuros să te salut, o, dacule!. ..Vorbeşte-mi! Spune-mi ceva! Sunt vestitul împărat 
Traian! 

Baciul se mută de pe un picior pe altul, îşi drege vocea şi mormăie: 

- Barză, varză, brânză. (Niculescu-Grasso 1999: 250) 

Textul relevă umorul hiperdeterminat punctual (UHP): retorica romanului, reluată 
de trei ori cu procedee similare, creează un contrast cu replica scurtă şi dezarticulată a 
dacului. Dacul răspunde cu o simplă înşiruire, în care creatorul bancului nu a fost atât de 
interesat de corectitudinea etimologică ( varză nu e termen de substrat, ci moştenit din 
latină), cât de diferenţa de civilizaţie manifestată cultural prin discurs. 

Prezentarea în bancuri a „revenirii” pe pământ a marilor personalităţi ale istoriei nu 
se opreşte numai la „strămoşi”. Sunt folosite şi cele ale istoriei universale, ca Napoleon 
Bonaparte: 

Napoleon, revenit pe pământ, este uimit de noile arme. întrebat ce arme l-au impresionat cel mai mult, 
răspunde: 

- Ziarul „Scânteia”. Dacă l-aş fi avut, nu s-ar fi aflat nici astăzi că am pierdut bătălia de la Waterloo. 
(Niculescu-Grasso 1999: 252) 

Este un alt exemplu de UHP: un ziar nu corespunde hiperonimului arme , dar 
introducerea lui în acel context indică rolul pe care presa îl avea în manipulare, în 

dezinformare în societăţile comuniste. în acelaşi timp este o aluzie la limba de lemn, în 
care o realitate nu există decât dacă a fost numită. 

2.1.4. Metaficţiuni în caricaturi 

Oferim ca exemplu o singură caricatură din Acum nu e momentul. ..(p. 35) - 
juxtapunerea plasează peştele (Merlucius, fără cap) în descendenţa nobilă a antichităţii 
romane (trei statui fără cap, Octavius, Titus şi Sulpicius). Caricatura este una de tip 
metaforic 7 , bazată pe relaţii sintagmatice de tipul inversării actanţiale (schimbul de 
roluri). 

Spaţiul input 1 este reprezentat de lumea antică greco-romană, de spaţiul artistic al 
sculpturilor; spaţiul input 2 este reprezentat de ultimul element al seriei, peştele; cele 
două spaţii input contribuie la realizarea unui spaţiu mixt care implică statutul privilegiat 
al peştelui (singurul aliment disponibil în magazine la un moment dat), statutul lui 
obligatoriu (ca şi nevoia sculptorului de a respecta normele de reprezentare ale 
personalităţilor istorice: poziţia corporală, vestimentaţia). Din punct de vedere vizual, cele 
patru reprezentări au ca numitor comun lipsa capului, iar grafic particula finală -us. 
Scenariile opuse ar fi diversitate (culinară) vs. produs unic. Situaţia intratextuală pare 
absurdă fără raportarea la cea extratextuală (nu avem o ţintă intratextuală). Numai prin 
raportare la situaţia extratextuală se poate găsi ţinta extratextuală (responsabilii politici 
dictează ce şi cât trebuie să mănânce cetăţenii - „propovăduirea binefacerilor” aduse de 
„alimentaţia raţională”, vezi Manolescu (2005: 300-301) pentru ilustrarea cu texte din 
manualele şcolare). 


2.2. Parodia 


2.2.1. Definirea conceptului 

Parodia se defineşte ca fenomen al canonului intertextualităţii (hipertextualităţii 
după Genette 1982: 1 1). Parodia efectuează o suprapunere de'texte. La nivelul structurii 
formale, un text parodic este articularea unei sinteze, a unei încorporări a unui text 
parodiat, de fundal (hipotextul), într-un text parodiant (hipertextul), a unei integrări a 
vechiului în nou. Dar dedublarea parodică nu funcţionează doar pentru a marca diferenţa 
- parodia reprezintă în acelaşi timp deviaţia de la o normă literară, dar şi includerea 
acestei norme ca material interiorizat (Hutcheon 1981: 143). 

Etimologic, parodia se defineşte ca un „contre-chant” (para cu sensul comun de 
„contra”, „faţă de”), opoziţie sau contrast între două texte, dar şi para „lângă”, ceea ce 
sugerează acord, intimitate şi nu neapărat contrast (Genette 1982). Definiţia structurală a 
parodiei ar fi: o sinteză bitextuală, funcţionând mereu într-o manieră paradoxală, marcând 
o transgresare a doxei literare. Există o strânsă legătură între ironie şi parodie: dacă ironia 
operează la nivel microscopic (semantic), parodia funcţionează la nivel macroscopic 
(textual); dacă ironia exclude univocitatea semantică, parodia exclude unitextualitatea 
structurală (Hutcheon 1981: 144). 

7 Pentru o altă discuţie despre metaforă (şi metonimie) ca mecanism(e) de obţinere a umorului în cadrul unui 
joc al (hiper)înţelegerii ( trumping ) vezi Veale (2003), Veale et al. (2006). 

Parodiei îi este atribuit un ethos peiorativ, dar ţinta acesteia este pur estetică, 
îndreptată spre alte tipuri de texte. Freud vorbea despre o intenţie agresivă şi defensivă a 
parodiei. Parodia, de multe ori, nu încearcă să prejudicieze textul parodiat, în termenii lui 
Genette - hipotextul, ethosul ei putând fi neutru sau chiar respectuos (Genette 1982: 14- 
15 ), ceea ce permite să se vorbească astfel despre o parodie serioasă - la James Joyce, 
Thomas Mann. Apariţia procedeului în literatura postmodernă, atunci când modelele 
reprezintă forme (de valoare) abandonate odată cu schimbarea canoanelor literare, se 
leagă mai mult de o distanţă critică ce implică ludicitate şi analiză. Metaficţiunea se 
foloseşte de multe ori de parodie pentru a investiga formele contemporane, pentru a le 
judeca în lumina exigenţelor trecutului. Asumarea trecutului permite situarea într-o mare 
familie spirituală, într-un lineage. Ţinta vizată de parodie este întotdeauna un alt text sau 
o serie de convenţii literare, cu alte cuvinte, ţinta este mereu inter- sau intratextualâ. 
Parodia poate avea două funcţii opuse: să menţină sau să submineze o tradiţie literară. 
După formaliştii ruşi, parodia are rolul central de a inova în cadrul evoluţiei genurilor 
literare. Intr-o teorie dinamică, parodia este mecanismul care demască toate convenţiile şi 
prin acest lucru permite/favorizează schimbările în planul formei (Hutcheon 1981: 152). 

Textele din corpusul nostru relevă o parodie cu un ethos peiorativ, cu funcţia de a 
submina o tradiţie (ne)literară; indicarea diferenţei dintre texte se realizează printr-o 
suprapunere sau încorporare textuală. Este foarte important ca cititorul să semneze 
„pactul Acţionai” cu naratorul, să considere validă lumea care i se înfăţişează şi, în acelaşi 
timp, cititorul ideal este invitat să caute elementele care pot avea o dublă semnificaţie sau 
o semnificaţie multiplă, elemente care, în cazul corpusului nostru, subminează structura 
aparent inocentă, lipsită de „ambiţii” politice. 


2.2.2. Parodii literare 

In Caravana cinematografică revelator este episodul de Ia secţie cu plutonierul 
Atanasiu Gică şi ţiganul Darcleu. Hipotextul este reprezentat în acest caz de literatura 
obsedantului deceniu: 

- Te bat de te sting dacă nu spui, zise plutonierul Atanasiu Gică în timp ce se pieptăna atent în faţa 
oglinzii mici proptite pe birou. (...) 

- Băi, tu crezi că ne duci de nas.rPe noi, mă? Pe noi? întrebă plutonierul continuând să se pieptene, 
fără să-l privească. (...) 

- Aici nu merge cu fofărlica. Ori spui, ori... şi Atanasiu Gică începu cu mâna o mişcare tăioasă, 

■ întreruptă insă sus în aer şi îmblânzită de-a dreptul când pieptenele coborî pe ceafa. (...) 

- Lasă, mă, că te ştiu eu... aşa faci tu de fiecare dată, spuse plutonierul şi-l privi compătimitor. Nu eşti 
sincer deloc, da ' deloc ! De ce nu eşti sincer? Dacă ştii, de ce nu spui? (Groşan 1 999 ( 1 985): 34-35) 

Umorul hiperdeterminat textual (UHT) se observă mai întâi din incongruenţa dintre 
tonul plutonierului, gesturile pe care le face şi activitatea pe care o desfăşoară în timp cc 
vorbeşte cu Darcleu (se piaptănă). Deşi tonul pare dur şi totul are aerul unei anchete, nu 
este decât încercarea miliţianului de a-l forţa pe interlocutor să-i mai spună o poveste - un 
alt caz de tiran şi Şeherezadă ameninţată şi nevoită să nareze. Replicile plutonierului 
conţin de fiecare dată ameninţări - act comisiv cu forţă ilocuţionară mare în prima 
replică, apoi un comisiv neperformat, dar implicit (ori spui, ori...)\ desemnările propriei 
persoane pornesc de la persoana întâi singular (subiectul inclus în persoana verbului bat). 

la forma de plural noi : „ne duci dc nas. ..Pe noi, mă? Pe noiT\ care trimite la afirmarea 
unei autorităţi conferite de poziţia oficială pe care o deţine în sat, şi din nou la eu (în 
ultima replică din fragmentul citat se combină reproşul cu rugămintea). 

2.2.3. Parodii în caricaturi 

Oferim aici un singur exemplu de parodie în caricaturi, celelalte vor fi discutate în 
capitolul dedicat microprocedeelor. 

Caricatura metaforică din Acum nu e momentul... (p. 46), reprezentând un raft cu 
cărţi, se poate explica printr-un mecanism de interpretare metonimic (elementele 
supraordonate fiind tipul Proeminenţă şi subtipul Selecţie), activ, în acest caz, mai mult 
conceptual. 

Printr-un mecanism metonimic, titlurile cărţilor ar reprezenta principiile pe care 
s-ar baza politica de cadre. Se realizează o antonimie între cartea plasată pe primul raft 
{incompetenţă) şi cea de pe ultimul raft ( inteligenţa ); o altă posibilă interpretare ar fi că, 
metonimic, cărţile înlocuiesc persoanele: astfel, în fruntea ierarhiei sunt incompetenţii, pe 
când la baza piramidei sunt oamenii inteligenţi. Scenariile opuse ar fi ideal (numai 
implicit) vs. real (dacă am interpreta titlurile cărţilor drept principiul politicii de cadre) 
sau funcţie vs. calitate/abilitate (în cazul metonimiei cărţi - persoane plasate într-o 
ierarhie). 

Discreditarea limbii de lemn se face prin raportarea imaginii caricaturii 
(prezentarea criteriilor de selecţie) la peritextul auctorial (titlul capitolului) {Politica de 
cadre). Toate titlurile cărţilor încep cu in-: pe primul raft, cel de sus, este o singură carte - 
Incompetenţa , pe raftul următor Indecenţa, Intriga, Infamia, Inegalitatea, Intimidarea, 
apoi Inactivitatea, Inconştienţa, Iniţiativa, Injustiţia etc., pe următorul Infirmitatea, 
Inflaţia, Interdicţia, Indiferenţa etc., iar pe ultimul raft este o singură carte, Inteligenţa. 
Folosirea aceluiaşi grup de litere la iniţiala cuvintelor dă impresia de uniformitate, dar in- 
este de cele mai multe ori prefix cu sens negatrv^şi privativ (ex: incompetenţă, indecenţă, 
inegalitate, inactivitate, indiferenţă, injustiţie etc.), alteori însă in nefiind prefix (ex. 
inteligenţă, intrigă, iniţiativă). Dintre toate cuvintele folosite, doar „inteligenţă” şi 
„iniţiativă” au sens pozitiv. 

2.2.4. Parodii în scheciuri 

In fragmentul următor, care include umor hiperdeterminat textual, se combină 
suprapunerile de registru (de exemplu, registrul informai al urărilor de sărbători cu cel 
ştiinţific) cu aluziile la realităţi contemporane şi cu sugerarea sensului argotic al unor 
termeni: 

spre deosebire de trecut], ele sunt ceva mai mici deci mai uşor de transportat J, mai ales dacă sunt 

prevăzute cu menţiunea < P confidenţial personal> ti ele se înmulţesc prin SCRIS ti < P recomandate 

sau par avion> ti ORAL ti prin DIScuţii de la om la ŞEF sau prin cânTAT ti < F vezi aria calomniei 

din opera bărbierul din /sevi!a/> sau mai multe arii din opereTA lăsaţi-mă să-l cânt ti 

Se poate observa apelul la eufemisme cunoscute în epocă pentru practici de tipul 
delaţiunii: verbul a cânta, cu sensul său argotic. Termenii sunt lipsiţi de conotaţii luaţi 
separat, dar relevă astfel de valenţe prin plasarea într-un context „contaminat”: 

conspectând preistoriafcapitolul întâii pagina patru mii patru sute ŞAsef paragraful Unul am aliat că 
oamenii din cele mai vechi timpuri umblau cu şopârle ti cu singura deosebire că atunci le deSEnau pe 
PlAtrâl iar acum le scriu pe hârtie ti AUTORII < MARC Şi atunci şi acum ti anonimi.> este adevărat că 
strămoşul omului colabora MULT mai bine cu strămoşul şopârlei ] ti un singur dinoZAUR ti î: 
dinozaurul este un fel de şopârlă MAxiţ îfi ajungea pentru 30 de colegi, cu doi SOlzi îl promovai pe 
colegul /neandertal/ din funcţia de şef de peşteră! în cea de siSIF PAtru la serviciul mişcarea 
bolovanilor, pentru cei neiniţiaţi ] ti î: după preistorie a urmat istoria// primele corporaţii specializate 
sunt: ti citez din memoriel< R printre altele>l casa de şopârle /mazaren/j î unităţile de galanterie şi 
batiste /iago/f chioşcul de otrăvitoare /borgia/ ti /borgia/ vesela! pe toţi câţi i-a SORCOvitl gura 
FLOri le-a mirosit </ ca un măr lea un păr! ca un fi:r de tranDAfi:r> dar să revenim la < MAkRC 
şopârlele noastre>. 

Şi acesta este un fragment cu umor hiperdeterminat textual: a) prin silepsă 
(mecanism retoric la care vom reveni în prezentarea microprocedeelor), şopârlă activează 
atât sensul denotativ de animal, cât şi sensul argotic; b) prezentarea cronologică este una 
fals istorică, implicând atât inversări ale epocilor (anacronii) în care au trăit anumite 
personalităţi istorice (cardinalul Mazarin şi Lucrezia Borgia), cât şi inserări ale unor 
personaje literare (Iago); c) jocuri de cuvinte: „după preistorie a urmat istoria” 
(parigmenon). Vom dezvolta aceste observaţii mai jos, la 3.2.3 , discutând elementele 
schiţate aici în legătură cu sugerarea dublului limbaj. 

2.2.5. Parodia în bancuri 

Există numeroase bancuri având ca hipotext domeniul religios, absent din discursul 
oficial, dar nelipsind în totalitate din spaţiul privat. Spaţiul predilect este raiul, victimă a 
incursiunilor ideologiei comuniste: 

Un român moare şi ajunge în rai. Aici vede un pom plin cu mere şi întinde mâna să ia şi el un măr. 

Apare repede Sfântul Petru, care îi dă cu o joardă peste mână. 

- Munceşte o zi, apoi poţi să vii să iei mere. 

Munceşte românul o zi şi se întoarce la pom. întinde mâna, dar iar apare Sfântul Petru şi îi dă peste 

mână. 

- Iade pe jos. Alea din copac sunt pentru export. ( Dilema veche , 1 17/2006) 

Se pare că şi spaţiul sacru a fost contaminat de practicile regimului comunist din 
România: tot ce este mai bun, mai valoros, se exportă (mai ales în perioada maniei de a 
plăti datoria externă a ţării); este un tip de umor hiperdeterminat punctual - poanta finală 
readuce în prim-plan situaţia de comunicare concretă, replica Sfântului Petru devenind un 
ecou al SI extratextuale. Modelul cultural oficial în care a trăit personajul este adoptat şi 
în rai, acolo unde, conform tradiţiei religioase (în modelul cultural familiar personajului), 
lucrurile se desfăşoară după o altă logică decât cea laică. 

2.2.6. Discreditarea limbii de lemn 

Discreditarea limbii de lemn este o microstrategie în cadrul parodiei. In unele 
cazuri, în micronaraţiuni, această formă parodică reprezintă principala sursă de umor. 

2. 2. 6.1. Limba de lemn 

Limba de lemn este punctul central al unui stat totalitar, cum este cazul României 
a nilor comunişti. Discursul comunist a reuşit să facă din limbaj o modalitate de 

discreditare a limbii naturale, impunând arbitrarul absolut şi îndcpărtându-1 pe om de 
realitate (pentru o analiză detaliată a limbii de lemn în diverse domenii, vezi Zafiu 2007a, 
capitolul 11). 

Tatiana Slama-Cazacu descrie limba de lemn ca un subsistem al unei limbi, vizând 
mai ales elemente lexicale, dar şi unităţi frazeologice, cu caracter de expresii fixe, de 
clişee încremenite, cu sens determinat în contextul unei anumite „autorităţi”, utilizate 
stereotip-dogmatic, ca exprimare a unei ideologii imitate, dar şi impuse de puterea 
politică sau de grupări ori grupuri de indivizi cu asemenea veleităţi, difuzat prin repetare, 
prin utilizarea frecventă în diversele mijloace de comunicare orală sau scrisă, anihilând 
gândirea maselor receptoare, care ajung să fie supuse unei sugestii colective (Slama-Cazacu 
2000 ). 

Dacă stilul este considerat o marcă personală, cu siguranţă discursul comunist se 
caracterizează printr-o lipsă a stilului, prin non-stil (Thom 2005: 69). Limbajul oficial 
respinge afirmarea personalităţii. Se tinde spre impersonalizarea discursului. Nu lipsesc însă 
unele figuri de stil, folosite cu predilecţie în această perioadă (hiperbola şi eufemismul, 
alegoria, prozopopeea, metonimia). în acelaşi timp „(...) fiecare afirmaţie implică o 
judecată de valoare, fiecare propoziţie este orientată. în fiecare clipă limba se încarcă de 
agresivitate; ea oscilează între invectivă şi eulogie, fără teama de a-şi compromite 
aparenţa de obiectivitate” ( ibidem : 76). Discursul comunist are o modalitate aparte de 
tratare a realităţii: aceasta este ocultată (dacă nu se vorbeşte despre un anumit lucru, 
eveniment, acesta nu există); unele evenimente sunt transformate în ilustrări (numai unele 
episoade din lumea occidentală apar recurent în ziarele comuniste); apar distorsiuni ale 
evenimentelor pentru a atrage atenţia publicului într-o altă direcţie (diversiuni); minciuna 
(„socialismului matur îi repugnă aceste mijloace spectaculoase [minciunile din perioada 
stalinistă anterioară], în parte, poate, datorită posturilor de radio occidentale care joacă 
acum un rol considerabil în informarea sovieticilor [n.n., şi a tuturor celor din „lagărul 
socialist”]” ( ibidem : 88)). Limba de lemn reuşeşte să disocieze cuvintele de realitate, 
alcătuind un univers paralel, semnificant, structurat. 

Presa, indiferent de tipul de destinatar, matur sau copil, conţine inevitabil „o tentă 
ideologizantă, tendenţioasă, unilaterală” (Niculescu-Grasso 1999: 29), care duce la 
formele extreme ale cultului personalităţii în care de pe prima pagină nu poate lipsi o 
fotografie sau un discurs al „celui mai iubit fiu al naţiunii”. 

2. 2. 6. 2. în bancuri (de tip micronaraţiune) 

întâlnim câteva mini/micronaraţiuni, unele bazate pe structura întrebare-răspuns, în 
care hipotextul ilustrează domenii fără legătură cu politicul, dar care dobândesc astfel de 
conotaţii prin poanta finală. Fie răspunsul, fie întrebarea relevă domeniul politic, 
a) medicina: 

întrebare: Care este culmea medicinei? 

Răspuns: Să întrerupă o sarcină de partid. (Ştefănescu 1991: 85) 


Sintagma „sarcină de partid” se asociază atât cu o formulă din limba de lemn, cât şi 
cu problema interzicerii avorturilor. 

b) fizica (măsuri şi greutăţi): 

Ştii cum e bancul cu măsuri şi greutăţi? 

- Nu. Cum e? 

- Zice-se că luăm măsuri pentru că avem greutăţi! (Ştefânescu 1991: 159) 

Marca epistemică (zice-se) introduce reformulări ale limbii de lemn. Pluralul ar 
trebui să includă şi persoana emiţătorului, dar tipul de marcare evidenţiată (impersonalul) 
arată detaşarea. 

c) filozofia politică: 

întrebare: Ce contradicţie acţionează în socialism ? 

Răspuns: în socialism acţionează contradicţia dintre sistemul socialist şi sistemul nervos. (Ştefânescu 

1991:24) 

Răspunsul substituie un element aparţinând domeniului politic cu un termen 
medical - substituţia este favorizată de polisemia lui sistem. Juxtapunerea dintre sistemul 
socialist şi sistemul nervos, realizată gramatical printr-o conjuncţie copulativă, este un joc 
bazat pe zeugmă. 

Tot din domeniul ideologiei: 

întrebare: Ce se construieşte în România? 

Răspuns: în România se construieşte societatea socialistă multilateral demolată. 

(Ştefânescu 1991: 108) 

In acest caz cu umor hiperdeterminat textual, contrastul se bazează pe sensul 
expresiei consacrate de discursul oficial, expresia citată fiind apoi parodiată prin 
substituţia dezvoltată - demolată. Demolată se opune ca sens verbului care o precedă (a 
construi ); referirea se face la demolările unor zone, indiferent de tradiţiile şi importanţa 
lor istorică, pentru construirea centrelor civice. 

Poate apărea subminarea formulei ideologice citate prin alăturarea unui element 
care îi deturnează sensul: 

Ca o nouă metodă de a lansa o carte: noul volum „România pe drumul construirii societăţii socialiste 

multilateral dezvoltate” a apărut însoţit de discul „Tot pe drum, pe drum, pe drum...”. (Ştefânescu 

1991:106) 

Se ştie că era o practică des folosită aceea de a obliga persoanele care doreau să 
cumpere cărţi de literatură română sau universală să achiziţioneze şi volume nedorite de 
ideologie. Numele discului aduce conotaţii pentru titlul volumului de propagandă. 
Numele volumului de propagandă conţine formula pe drumul cu sens figurat, implicând o 
ţintă, un scop. Sensul lui pe drum din numele discului, asociat cu adverbul tot (implicând 
continuitatea, persistenţa), relevă imposibilitatea atingerii obiectivului propus/sărăci rea/ 
deplasarea fără o ţintă precisă (lipsa unui reper, a unui obiectiv). 

Ultima lozincă: „Să urmăm neabătut orientările şi dezorientările tovarăşului Nicolae Ceauşcscu”. 

(Ştefânescu 1991 : 106). 

Prin alăturarea celor doi termeni într-un parigmenon, cel de-al doilea 
( dezorientările , folosit depreciativ) fiind antonimul celui dintâi ( orientările ), se subminează 
sloganul comunist. 

Realităţile dure ale perioadei sunt prezente şi printr-o structură inversată: întrebarea 
este marcată de citarea discursului oficial, de folosirea limbii de lemn, iar răspunsul 
conţine diverse jocuri de cuvinte. 

întrebare: Cum este marcată trecerea la o nouă calitate în societatea socialistă multilateral dezvoltată 9 
Răspuns: înainte, de Crăciun, se tăia porcul; acum se taie lumina... (Ştefănescu 1991: 160) 

Hiperdeterminarea textuală se obţine atât prin parodierea limbii de lemn în 
întrebare, cât şi prin exploatarea polisemiei verbului a tăia şi pe alăturarea animal 
(sacrificat în mod tradiţional de Crăciun) - electricitate . 

Bancurile desfiinţează sacralitatea creată în jurul dogmelor comuniste. Ideologia 
comunistă, văzută ca unica în măsură să realizeze „dezvoltarea multilaterală” a fiinţei 
umane, acţiona în cadrul unei societăţi perfecte, cea mai bună dintre toate lumile posibile. 
Prin aducerea în planul comun şi prin asocierea cu diverşi termeni care-i arată de fapt 
autoreflexivitatea şi totala lipsă de adecvare la contextul extralingvistic se realizează 
desacralizarea ei. Dacă am vorbi de o manipulare prin intermediul tipurilor de argumente, 
am putea spune că citarea discursului oficial ţine de exploatarea argumentului autorităţii 
şi deturnarea acestuia. 

2. 2. 6.3. în literatură 

în cadrul sintezei pe care o realizează textul parodic apare şi exploatarea 
convenţiilor literare ca la Borges. Cel mai elocvent exemplu din literatura română este, 
credem noi, Bibliografia generală a lui M. H. Simionescu, în care apar „recenzii” ale 
altor lucrări, ale unor scriitori reali sau imaginari. Este un prilej de trecere în revistă a 
curentelor literare, mai îndepărtate sau mai apropiate, a convenţiilor şi a interpretărilor 
critice. Iată un exemplu în care volumul lui Bacovia este interpretat din perspectiva unei 
lucrări ştiinţifice, cu limbajul de lemn specific epocii: 

GEORGE BACOVIA: „ Plumb ” - Apărută în Biblioteca pentru metalurgişti , cartea lui Bacovia atrage 
atenţia asupra acestui element pe nedrept dispreţuit. Se trece în revistă larga utilitate a metalului, din 
care se pot face margini de linii ferate, clavire, chioşcuri pentru fanfare militare, aparate 
cinematografice, decoruri teatrale şi chiar sicrie. Informaţii interesante despre intoxicaţia cu plumb la 
muncitori (simptome şi procese). Scrisă concis, însoţind faptele cu formule ce nu depăşesc niciodată 
jumătate de pagină, cartea se citeşte cu uşurinţă de specialişti, ca şi de cei cărora le plac chimia, fizica 
şi spectroscopia metalurgică. (Editura „Lakustris”, St.Gall 1958) (Simionescu 1970: 51) 

La umorul hiperdeterminat textual contribuie, în acest caz, şi elementele 
paratextului: numele colecţiei, Biblioteca pentru metalurgişti, poate face aluzie la epoca 
realismului socialist; numele editurii este o trimitere clară la poezia Lacustră , iar oraşul 
editurii este unul străin! Pe lângă paratext, maniera de prezentare este parodică: poeziile 
sunt interpretate ca explicaţii despre utilizările metalului, despre simptomele care pot 
apărea la o eventuală intoxicaţie. Sunt apreciate şi dimensiunile textelor, acestea fiind 
scurte, concise, uşor de citit de specialişti sau de un public cu afinitate pentru „chimie, 
fizică, spectroscopia metalurgică”. 

Un alt exemplu de discreditare a limbii de lemn îl reprezintă următorul fragment 
din M. H. Simionescu, o „recenzie” a unei lucrări cu caracter istoric, combinând 

sintagmele limbii de lemn, folosite pentru a evalua relaţiile externe ale României, cu 
formule utilizate pentru descrierea progresului economic etc.: 

N1COLAE RAŢĂ: Jupuirea de viu în relaţiile dintre puterea otomană şi satul Tărlăşeşti (jud. 
Covurlui)" - Bazat pe documente aflate recent în Arhiva Albă din Constantinopol, Nicolae Raţă 
dovedeşte că în răstimpul a cincizeci de ani de legături trainice multilaterale dintre Poarta otomană şi 
satul Tărlăşeşti, metoda jupuirii de viu a fost folosită cu succes, sistematic şi pe scară largă. Se 
cercetează avantajele, aspectele sociale, baza relaţiilor dintre puteri. Se specifică, printre altele, că în 
perioadele de slăbire a suveranităţii otomane, metoda era folosită cu aceeaşi îndemânare, singură sau 
ca adjuvant, de indivizi izolaţi. Se arată, în sfârşit, că mulţi oameni din Tărtăşeşti arătau, după 
jupuirea de viu, limpezi şi cristalini, lăsând impresia că sunt ca şi cum n-ar fi. (Editura „Socec”, 
Bucureşti 1938) (Simionescu 1970: 24) 

Legăturile trainice multilaterale dintre Poarta otomană şi satul Tărtăşeşti par 
excelente, dacă nu ar fi „calul troian” al jupuirii de viu, metoda de tortură aplicată în Evul 
Mediu, procesul jupuirii nefind prezentat sub dimensiunea negativă, ci, dimpotrivă, 
apărând însoţit de formula-tip a progresului: „a fost folosită cu succes, sistematic şi pe 
scară largă'. Nu se poate vorbi în acest caz despre o elipsă informaţională, ci de una 
emoţională, un understatement afectiv, prin care metoda jupuirii este considerată un 
procedeu specific, lipsit de consecinţe. Finalul fragmentului relevă urmările metodei 
printr-un joc al i ntertextual ităţi i : „oameni... limpezi şi cristalini” (ca Ozana lui Creangă) şi 
printr-unul al repetiţiei verbului a fi într-o antanaclază: „sunt ca şi cum n-ar fi”. Autorul 
implicit parodiază un tip de discurs stigmatizat în plan privat, dar obligatoriu în cel 
public. Tratarea motivului istoric (jupuirea) în cheia discursului oficial (limba de lemn a 
unui stil ştiinţific) ar duce la ceea ce Partington (2008) numea upgrading (un fel de 
climax), dar finalul coboară de la nivelul formal la unul informai ( bathos - Partington 
2008, un fel de anticlimax). Nu avem neapărat o opoziţie a scenariilor (dacă am forţa 
interpretarea, aceasta ar fi ştiinţific vs. politic) şi niciun mecanism logic evident. 
Amestecul- registrelor este dominant, iar sintagmele folosite contribuie la raportarea 
ţintelor intratextuale la situaţia extratextuală, relevând o ţintă extratextuală reprezentată 
de instanţele oficiale care impun un anumit limbaj şi o anumită re-interpretare a datelor 
istorice în funcţie de nevoile propagandistice. 

2.2. 6.4. în caricaturi 

Există mai multe caricaturi care să ilustreze acest subtip, dar vom prezenta aici un 
singur exemplu. în caricatura predicat {Acum nu e momentul .... p. 179), un ţăran, aflat la 
gard, i se adresează poştaşului: „De ce nu vin şi pe adresa mea mii şi mii de telegrame din 
toată ţara?!”. Mecanismele logice de interpretare sunt paralelismul implicit (LMÎ de tip 
sintagmatic) şi raţionamentul (aparent) greşit produs de falsa analogie (LM2; aparent, 
pentru că tonul este ironic). Ţăranul citează şi parodiază o formulă a limbii de lemn — 
„mii şi mii de telegrame din toată ţara”; deşi termenul de comparaţie este implicit, din 
utilizarea formulei de propagandă se poate deduce aluzia la felicitările primite de şeful 
statului. Se poate vorbi despre o (consolidare prin) reconfirmare a cunoştinţelor 
aparţinând fondului comun. Scenariile opuse ar fi felicitări sincere vs. obligatorii , iar 
ţinta extratextuală este reprezentată atât de mecanismul propagandei şi de cultul 
personalităţii, cât şi dc cei care se conformează acestuia. Este o situaţie cu (alsă 

neînţelegere, cu ironia personajului realizată prin citarea unei sintagme din limba de lemn 
şi prin distanţarea realizată surprinzător prin folosirea lui şi, aici cu valoare modală 
(relevând astfel ironia). 

3. Citarea şi asumarea limbajului privat 

3.1. Tabu ul s 

3.1.1. Definirea conceptului 

Tabu-ul reprezintă o prohibiţie socială care priveşte orice arie a activităţii umane 
sau orice obicei social declarat sacru sau interzis; încălcarea tabu-ului este evitată de către 
societate. Termenul a fost împrumutat dintr-o limbă polineziană, primul uz european fiind 
înregistrat în limba engleză în 1777. 

Tabu-ul cuprinde diverse restricţii, de la dietă până la activităţi sexuale, expunerea 
unor părţi ale corpului etc. Tabu-urile nu sunt universale, dar sunt cunoscute în cele mai 
multe părţi ale globului. Tabu-ul se referă la tot ce este sacru, oprit, de rău augur, 
primejdios; poate fi permanent sau temporar, dobândind în plus o valoare de mister. 
Tabu-urile joacă rolul unor izolatori meniţi să ţină departe forţa spirituală a persoanelor ce 
fac obiectul lor, aşa încât nici acestea să nu sufere, nici să nu provoace suferinţă. 

F. Steiner (1967: 147) afirma că tabu-ul este un element al tuturor acestor situaţii în 
care atitudinile faţă de valori sunt exprimate în termenii unui comportament supus 
ameninţării pericolului şi cu avertizarea că toate lucrurile discutate nu pot fi văzute în 
termenii unei singure probleme, pentru că este un fapt al existenţei umane imposibilitatea 
exprimării relaţiei cu valorile numai în termenii unui comportament supus unei 
ameninţări periculoase. 

Relaţiile sociale pot fi descrise în termenii pericolului, iar prin contaminare există o 
participare socială la ameninţarea acestui pericol. Două funcţii sociale diferite sunt 
exprimate într-un sens aseînănător: clasificarea şi identificarea transgresiunii (care poate 
fi asociată cu, deşi poate fi studiată separat de procesele învăţării sociale) şi localizarea 
instituţională a pericolului, atât prin menţionarea celui periculos, cât şi a protecţiei 
societăţii faţă de cel pus în pericol (şi deci periculos). 

Printre puterile pe care societatea primitivă, şi nu numai, le consideră supuse 
tabu-ului se numără puterea socială activă a persoanei, puterea sa magică şi puterea 
zeităţilor (Steiner 1967: 1 10). Există o relaţie complexă între mana şi tabu, relaţie care se 
referă Ia acea legătură dintre funcţiile şi puterile politice şi religioase ale conducătorului 
unei comunităţi, dintre creaţie şi reţinere, dintre viaţă şi moarte. 

Se pare că în societatea comunistă românească acele instituţii care-1 reprezintă pe 
conducător într-o ipostază pe care mijloacele de informare nu o divulgă niciodată sunt 
supuse acestui tip de tabu pe care-1 integrăm puterii sociale active pe care o deţine şeful. 
Orice numire a acestor instituţii/persoane pe care media timpului nu le indică reprezintă o 
încălcare vădită a tabu-ului. Consecinţele transgresării devin rapid vizibile. 


Pentru tabu şi modul în care îi pot fi subsumate diverse procedee vezi şi Constantinescu 2007c. 

3.1.2. Mijloace verbale - eufemismul 


3. 1.2.1. în literatură 

Iată cum apar la I.D. Sîrbu cei care se ocupă cu delaţiunea şi care au misiunea de a 
observa orice element care s-ar abate de la normă: 

Doi ipochimeni viermoizi, din specia acelor gasteropode Umax cu care e împânzit oraşul la orele de 
vârf ale palavragiilor, se şi împlântară sub râsul meu, iscodindu-mă rânjind ce şi cum (...). Judecând 
după ochii uleioşi ai celor doi sau trei nevertebraţi ce mă interogau, zămbindu-mi tătăreşte (în jur, 
lumea se strângea grămadă, de parcă aş fi fost un circar cântător din cimpoi), se părea că-i interesează 
mai mult faptul că râd aşa cum râd (şi mai ales de cine râd), decât explicaţiile mele hăhăite privind 
sensul şi originea genurilor prozei moderne sau moderniste. (Sîrbu 1992: 19) 

în exemplul citat (relevând umor hiperdeterminat punctual), persoanele care se 
ocupă cu delaţiunea sunt prezentate cu termeni din sfera nevertebratelor, atitudinea 
dispreţuitoare faţă de acestea manifestându-se prin alegerile lexicale - viermoizi este 
dublat de o denumire ştiinţifică ce are rolul de a obiectiva observaţia ( gasteropode Umax ), 
alături de nevertebraţi , dublarea amplificând importanţa personajelor. Se observă de 
fiecare dată aducerea unui alt element, o altă perifrază pentru evitarea încălcării tabu-ului 
(asimilări metaforice). Sunt folosiţi mai mulţi determinanţi verbali şi adverbiali prin care 
se realizează aspectualizarea, ca modalitate de realizare a descrierii - iscodindu-mă 
rânjind, zâmbindu-mi tătăreşte. Pantonimul, ghicit de lector, nu apare în mod clar în text, 
autorul folosind aşa numitul procedeu al afectării. 

Naratorul este cel pus în pericol, fiind, în acelaşi timp şi un element periculos 
pentru cei din jur, căci, după cum afirmă F. Steiner, există spectrul socializării 
pericolului, al extinderii eventualei pedepse de la un singur individ, cel care transgresează 
norma, la toţi cei din jurul său. Alături de cel care râde pot fi consideraţi complici toţi cei 
care-1 susţin sau care îi imită exemplul 9 (Steiner 1967: 114-115). 

Un alt exemplu din romanul lui I.D. Sîrbu prezintă un alt tabu - interdicţia de a 
folosi numele unei persoane sacralizate. Este cazul lui Karl Marx care apare pe un afiş 
într-o secţiune total nepotrivită operei sale, la literatura pentru copii, capitolul literaturii 
SF: 


Pe afiş, la rubrica: „Literatura pentu copii şi tineret”, la capitolul „Despre literatura ştiinţifico-fantastică”, ce 
urma după „Snoave şi basme”, erau trecuţi, aşa cum se cuvenea, Edgar Allan Poe, Jules Veme şi 
H.G. Wells; dar, spre stupoarea şi stupida mea veselie, în locul lui Karl May (clasicul autor al 
povestirilor din ciclul Winnetou), cum spun, în locul acestui neamţ călător cu imaginaţia, pe cearşaful 
roz al Universităţii Populare figura... tot un Karl... dar... mi-e şi frică să-l pronunţ. Râdeam ca un 
bezmetic, în plină amiază isarlâkă, arătând cu degetul spre numele care mi se părea a fi obiectul 
nemaipomenitei mele amuzări. (...) Nu realizam pericolul (cineva îmi blocase sistemele de alarmă în 
interior), continuam să hohotesc, explicând în gura mare tuturor celor ce, gură-cască, se adunaseră în 
jurul meu, că, prezenţa Lui, a marelui învăţător al proletariatului mondial, nu are ce căuta aici, 
tocmai aici, la capitolul despre literatura ştiinţifico -fantastică. 

(Sîrbu 1992: 19) 


UTirough contagion there is social participation in danger, and social relations are dcscribablc in terms of 
danger. 

Tabu-ul arată că pericolul poate consta numai în anumite acţiuni, nu în toată 
situaţia. Aceste acţiuni sunt mai provocatoare şi mai periculoase decât situaţia ca atare, 
pentru că situaţia poate fi eliberată de potenţialul ameninţător prin evitarea acelor puncte 
nevralgice. Dar naratorul a atins unul dintre acele cadre periculoase, râzând în faţa 
afişului pe care figura numele lui Marx. 

Cum numele lui Marx era mult mai cunoscut responsabililor cu propaganda (ţinta 
intratextuală a fragmentului) decât cel al scriitorului german Karl May, substituţia s-a 
produs cu uşurinţă. Ceea ce amuză însă personajul este tipul de literatură în care este 
încadrat Marx (din cauza confuziei de nume), peritextul - „Literatura pentru copii şi 
tineret”, capitolul „Despre literatura ştiinţifico-fantastică”, după secţiunea „Snoave şi 
basme” (un anticlimax faţă de statutul oficial). Ţinta extratextuală este propaganda 
comunistă pentru care numele lui Marx, Engels, Lenin şi Stalin sunt argumente de 
autoritate şi referinţe obligatorii în anumite contexte. Umorul este produs de modalitatea 
complexă prin care este evitată verbal încălcarea tabu-ului (numele nu este pronunţat, 
apărând eufemismul „tot un Karl”), în timp ce comportamentul nonverbal este 
incongruent cu respectarea tabu-ului. 

O altă modalitate de a evita pronunţarea cuvintelor care să declanşeze inevitabilul 
dezastru este parafraza într-o limbă străină, trimiterea explicită la o altă lume, o lume care 
are însă trăsăturile pe care nu le poţi pronunţa în limba maternă: lucrurile care ţin de 
trecut nu se ştiu, există o mare distanţă între cei care guvernează şi cei guvernaţi, nu 
există o transparenţă a măsurilor guvernanţilor şi nici justificări ale acestora, lumea fiind 
plină de gânduri greşite şi vane. Este vorba despre fragmentul care încheie Bibliografia 
generală : 

FRANCESCO GUICCIARDINI: „ Ricordi politici e civili " - „Nori vi maravigliate che non si sappino 
le cose delle eta passate, non quelle che si fanno nelle provincie o luoghi lontani; perche se 
considerate bene, non s’ha vera notizia delle presenti, non di quelle che giomalmente si fanno in una 
mectesima citta; e spesso tra il palazzo e la piazza e una nebbia si foita, o un muro si grosso, che non 
vi penetrando l ’occhio degli uomini, tanto sa il popolo di quello che fa chi governa, o della ragione 
per che lo fa, quanto delle cose che fanno in India; e pero si empie facilmente il mondo di opinioni 
erronee e vane. (Simionescu 1970: 390) 

Nu trebuie să ne mire nici distanţa foarte mare dintre cei care conduc şi cei 
conduşi, reprezentaţi metonimic prin locurile ocupate: palat/piaţă. Nu există o 
transparenţă sau o justificare a faptelor celor care conduc în faţa celor mulţi conduşi. 
Concluzia este paradoxală „şi totuşi se umple lumea cu opinii greşite şi vane”. Este 
normal ca aceste opinii să apară din moment ce canalul oficial de informare nu face 
niciodată transparente metodele de guvernare, scopurile, mijloacele etc. Sensul 
procedural al conjucţiei pero (totuşi) trimite la introducerea unei concluzii care 
contrazice/contrastează cu premisele. 

3. 1.2.2. în scheciuri 

Există texte în care evitarea tabu-ului este punctul de plecare în demersul narativ. 
Dublul limbaj, prezent şi aici, devine un element secundar. Este cazul câtorva scheciuri 
de tipul Fabulă ( N-am găsit altă rimă). Un telefon discret , Toma cu cimpoiul etc. 

în Fabulă (text cu umor hiperdeterminat textual), se porneşte de la încercarea de 
decodare a unei fabule scrise de un angajat, interpretarea mergând pe ideea că niciun text 
nu este inocent şi nu este lipsit de aluzii diverse, pentru că, aşa cum aminteam mai sus, 
nicio asemănare cu persoane reale nu este întâmplătoare. Astfel, personajul interpretat de 
Toma Caragiu este directorul unei întreprinderi, care crede că se regăseşte, în fabulă, sub 
numele de elefantul. 

A: < R vai stai stai stai tovarăşu’ mateiaş] stai să mai citim> <recit elefantul a avut de dat # un raport ]# 
cum a lucratj # câte alune !# avea în plan| # câte a cules !# pe anj # fildeş cât a !# folosit! # cât a 
î# economisit |# însă tot ce-a raportat! # era: binişor:!## binişor:! ((caută în jur să nu fie ascultat)) 
umflat. 

B: da 

A: <recit umflat nu cu pompaj # ci cu: > cu: & 

B: & trompa, n-am găsit altă rimă. 

A: < R n-ai găsit altă rimă. da da da în schimb dincoio ai găsit> i-auzi <recit să nu cadă-n dizgraţie # şi 
să ia o deco #> o deco CE 

Este o trimitere la toate acele rapoarte falsificate în care se afirma că producţia a 
fost mult mai mare decât era în realitate, că totul se obţinuse cu reducerea cheltuielilor 
etc. Problema directorului este mai puţin acest aspect, cât faptul că vrăbiuţa (secretara) i-a 
spus bursucului (un angajat al serviciului financiar), care a anunţat alte instituţii, 
anunţându-se un control „de la centru” ( tigrul din pădurea tutelară). 

în Toma cu cimpoiul apare ca punct de plecare pentru evitarea tabu-ului domeniul 
artistic, atât cel muzical (implicând posibilitatea plecării în străinătate şi eventualitatea 
cumpărării unei maşini străine), cât şi cel literar: 


ravigliate che nonsisapp 
o luoghi lontani; perche 
giomalmente si fannoin:- 
o un mur o si grosso, ck r 

cum DE CE am venit cu cimpoiu’ j hă hă. păi buhaiurile sunt ocupate cu pluguşoru’. şi pe urmă] mi-a 
spus mie cineva] < P R că e bun şi cimpoiul. ## colinzi cu el # mai p-aici jmai prin turnee < MARC Ş> 
colo şi dincolo.» (x) e mult mai avantajos decât cu /oneteuV că nu pleci pe banii tăi. cu cimpoiu’ 
pleci prin virament, şi dacă mai schimbi ACOLO ceva BEMOLI peste diurnă! poţi să-ţi aduci şi # 
CUTIE # pentru cimpoi # /OPĂL/. ((muzică)) /opâl/ 

Se observă şi folosirea unei game destul de largi de substitute lexicale pentru 
„valută”: într-un text, cel cu tenisul, apare sintagma mingi sterline , aici bemoli , selecţiile 
realizându-se în funcţie de registrul dominant. 

Se fac aluzii şi la practicile literare care pot fi foarte avantajoase: 

ei ŞI:, nu nu nu. mai bine găsesc o RIMÂ la cimpoi! şi fac poezie modemă # <iM((jos£ient)) angoasa 
cimpoiului# versuri albe şi negre, optzeci de rime ABSCONSE pe cap de locuitor, volumul fluviu. > şi 
dacă găsesc < MAR c un AFLUENT la o editură! ne vărsăm în MAREA fondului literar şi toate 
DRUmurile trec pe la cec.> ((muzică piano, scurt)). 

Există şi aluzii la avantajele pe care le poate aduce „prietenia” cu o persoană cu o 
funcţie înaltă, cazul unei colindătoare: 

uiteţ o colegă de-a meal ## tot colindătoare! ## a sorcovit un # tovarăş] care # dă domn o doamne 
((muzică piano, scurt)) aprobări pentru diverse şi i-a dat # trei mere în plus la încadrare (muzică 
piano, scurt)) nuci şi butelie DIRECT din depozit ((muzică piano, scurt)) < F covrigi] şi cizme 
muşchetari din import] # şi-o portocală]> ((muzică piano, scurt)) pc care s-o culeagă de Ia faţa 
locului 1 cu delegaţie de serviciu, că şi ea <makc săraca] > # < tM , P<fl de urat i-a tot urat # până când s-a 

L 

ti înserat ti şi-au cântat în titi CO::R ti ei doi ti această noapte ti e pentru noi titi versul doi ti î:: solo 
cimpoi. > (x). 

La umorul hiperdeterminat textual contribuie şi posibilităţile ample de accentuarea 
performării în cadrul programelor de televiziune: pe lângă componenta verbală, există şi 
jocul de scenă al actorului şi efectele muzicale cu rolul de a puncta momentele „sensibile” 
ale textului. 


3. 1.2.3. în bancuri 

Sub forma unui cântec popular se încalcă rima normală, uşor de observat (rău) şi se 
apelează la antifrază pentru a atrage atenţia asupra noii informaţii vehiculate: 


Folclor nou: „Foaie verde de dudău, 
o să fie şi mai bine!” (Ştefânescu 1991: 15) 



Gesturile care pot însoţi replicile sunt evocatoare, semnificaţia lor fiind suficient de 
transparentă: 

La un colţ de stradă se-ntâlnesc doi vechi prieteni. 

- A, felicitările mele! Am auzit c-ai intrat în partid! 

- în ce zici c-am intrat? întreabă celălalt cercetându-şi tălpile pantofilor... 

(Ştefânescu 1991: 15) 

în acest exemplu cu umor hiperdeterminat punctual, gestul personajului trimite la o 
expresie familiar-argotică în care apare verbul a intra. Astfel, este creată implicit 
suprapunerea dintre Partidul Comunist care apare în colocaţia „ai intrat în partid” şi 
celălalt termen, tabu, care apare în aceeaşi poziţie în colocaţia implicitată de gest. 

Pronunţarea numelor unor instituţii este uneori imposibilă, fie pentru că aceste 
instituţii nu trebuie numite, menţionarea lor fiind de rău augur, fie pentru că sunt 
considerate foarte puternice. Această putere nu trebuie să se exercite asupra celui care nu 
are autoritatea necesară pentru a o invoca. Atunci apare tabu-ul lingvistic, manifestat 
uneori prin suprimarea totală a mijloacelor verbale şi înlocuirea acestora prin gesturi. 

Transgresarea tabu-ului poate fi evitată prin folosirea eufemismelor obţinute prin 
exploatarea polisemiei: 

Au fost stabiliţi ultimii laureaţi ai „Cântării României”: 

- formaţia de jocuri populare a Ministerului de Interne cu jocul „Bătuta ca la noi”; 

- formaţia de jocuri populare a Ministerului Comerţului Interior cu jocul „învârtită pe sub mână”. 

(Ştefânescu 1991: 159) 

Prin polisemia substantivului bătuta , care are în context două sensuri actualizate, 
unul de joc tradiţional, având în vedere situaţia imaginată - festivalul Cântarea României -, 
dar şi sensul de bătaie prin asocierea cu un anumit minister, vestit în epocă pentru 
duritatea mijloacelor de „convingere” folosite. Aceeaşi situaţie şi pentru învârtită- pe de 
o parte semnificaţia neutră de dans popular tradiţional, pe de altă parte aluzia Ia 
activităţile specifice angajaţilor acestui minister, de a vinde cunoscuţilor sau celor cu 
relaţii, pe sub mână. 

Supunerea publică faţă de regim este sugerată în bancul de mai jos: 


L 

Atitudinea servilă a multora este prezentată prin acest verb, a pupa, conotat negativ 


A fost aleasă emblema congresului al XlI-lea: un fund cu două aripi şi deviza: cine nu pupă zboară. 
(Ştefănescu 1991 : 25) 

prin elementele care compun stema, iar asociaţia dintre aripile de pe stemă şi verbul a 
zbura este foarte reuşită: cei ce nu se conformează ideologic şi nu devin servili nu pot 
rămâne în funcţii. 

„Există în limbajul vieţii mărunte, cotidiene, diferite expresii, modalităţi de a numi 
puterea constituită, pertinente pentru atitudinea faţă de regim şi sistem. întotdeauna 
puterea, comuniştii, conducerea de partid sau de stat, este denumită prin „EI”, tocmai 
pentru a marca şi sublinia distanţarea, separarea faţă de subînţelesul „noi”, noi ceilalţi, noi 
oamenii de rând” (Niculescu-Grasso 1999: 31). Se structurează cu claritate „o structură 
bipolară a societăţii socialiste: două grupări sociale, fiecare cu o scară de valori proprie, 



în contrapunere între ele” (ibidenr 31), două grupări antagoniste: ei - puterea, noi - 
oamenii de rând. 


Numele conducătorului este prezentat ca tabu tocmai pentru a realiza acel grad de 
ambiguitate şi pentru a cere din partea receptorului efortul interpretativ; în bancurile de 
| mai jos, numele lui Ceauşescu este înlocuit de expresii în care apare un pronume relativ: 

Ieri, de ziua armatei, s-au tras 2 1 de salve de tun. Se zice că n-au nimerit pe cine rrebuia. (Ştefănescu 
1991:159) 

sau un pronume demonstrativ - în exemplul de mai jos umorul hiperdeterminat textual 
^ * — — — irinzătoare (prezenţa bătrânei la aeroport, 

ilor Europeni la fotbal, pe aeroport era o mare de 

a gura. Un tip se uită Ia ea şi-o întreabă mirat: 
idam? 

t mulţumită că l-au schimbat p-ăla care-l ştiu eu! 



mismelor obţinute sau j ocu | cuvinte între nea (zăpadă) şi nea (modalitate de adresare familiară; în 


bancuri N. Ceauşescu este de cele mai multe ori prezentat ca personaj prin formula 
hipocoristică nea Nicu ) care trimite la persoana conducătorului: 

Buletinul meteo al lunii octombrie: - ploaie la începutul lunii, care în a doua decadă se va transforma 
în lapoviţă; spre sfârşitul lunii sunt posibile temperaturi sub zero grade... 

Un tip ascultă şi se gândeşte: 

- Bine, bine! Cu lapoviţa m-am lămurit, dar când va cădea „ nea ”... (Ştefănescu 1991 : 108) 



Există instituţii ale statului pentru care se folosesc frecvent eufemisme, pentru că şi 
pronunţarea numelor acestor instituţii sau al persoanelor care lucrează acolo poate fi 
primejdioasă. Astfel, pentru miliţieni, angajaţi ai Ministerului de Interne, exista în epocă 
formula băieţii cu ochi albaştri: 

întrebare: Cum se mai numesc miliţienii? 

Răspuns: Băieţii cu ochi albaştri. (Ştefânescu 1991: 108) 

Sau, atât pentru miliţieni, cât şi pentru angajaţii securităţii - curcani , aşa cum se va 
vedea în bancul de mai jos, apărut la scurt timp după evenimentele din noiembrie 1987 de 
la Braşov: 

La Braşov s-a rezolvat problema cărnii: acum, acolo, este omul şi curcanul. 

(Ştefănescu 1991: 132) 

Un alt eufemism este cel utilizat pentru închisoare politică - internat , pentru aceia 
care nu se supun regulilor regimului şi care nu acceptă unicul răspuns pe care acest regim 
îl consideră corect: 

întrebare: Ce este un referendum? 

Răspuns: Este un extemporal cu o singură întrebare şi un singur răspuns. Cine-1 ştie pleacă acasă, cine 
nu, merge la internat să înveţe. (Ştefânescu 1991: 109) 

Pentru schimbarea atât de dorită există, de asemenea, o serie lexicală. Limba 
culturii orale îşi are propriul argou - a începe e formula scurtă, concentrată, pentru 
revoluţie, schimbare: 

O Dacie neagră cu număr B cu trei cifre, cu viteză foarte mare, loveşte un pieton pe zebră. Şoferul 
coboară, dar cetăţeanul se ridică şi începe să lovească cu picioarele şi cu pietre maşina. Peste câteva 
clipe opreşte un tramvai; vatmanul coboară şi se năpusteşte şi el asupra maşinii negre şi a şoferului. 
Peste puţin timp la miliţie: 

- Tovarăşe şofer, ce-ai făcut? 

- Păi să vedeţi, mă grăbeam să-l iau pe şefu de la obiectiv... 

- Dar dumneata, cetăţene? 

- Păi m-a lovit când eram pe zebră, mi-a rupt paltonul... 

- Şi dumneata, vatman? - - 

- Eu credeam că „a început”. (Niculescu-Grasso 1999: 240) 

Umorul hiperdeterminat textual este produs atât de repetiţia perechii de adiacenţă 
întrebare-răspuns cu marcarea unor roluri instituţionale inegale (miliţian-reţinut), dar şi de 
neînţelegerea vatmanului, care foloseşte în faţa miliţianului verbul a începe fără ca 
subiectul să fie exprimat, secvenţa având un sens argotic evident. Un alt amănunt relevant 
în micronaraţiune: nu oricine putea avea o maşină neagră cu număr de doar trei cifre în 
perioada comunistă; numărul cu trei cifre sugerează faptul că maşina aparţinea unui 
reprezentant al „ordinii” (miliţian, angajat al Securităţii). 

3.1.3. Elementele nonverbale şi paraverbale 

Burgoon, Buller şi Woodall (1996, apud Chelcea et al. 2005: 38) consideră că 
elementele nonverbale contribuie atât Ia producerea, procesarea şi controlul conversaţiei 
(structurarea replicilor, a intervenţiilor), cât şi la „identificarea şi proiectarea identităţii 
sinelui” (controlul emoţiei, formarea impresiei, controlul imaginii afişate - seif 
presentation). 

3.1.3. 1. în literatură 

Uneori există imposibilitatea pronunţării numelor unor instituţii, fie pentru că 
acestea nu trebuie numite, simpla lor apariţie fiind de rău augur, fie pentru că sunt 
considerate deţinătoare ale unor puteri pe care nu trebuie să Ie exercite asupra celui care 
nu are autoritatea necesară pentru a le invoca. Atunci apare tabu-ul lingvistic, manifestat 
uneori prin suprimarea totală a mijloacelor verbale şi înlocuirea acestora prin gesturi. 

Un alt exemplu din romanul lui Ioan Groşan, acelaşi episod cu tiparniţa: 

- Bine, bine, da’ fetele? 

- Sunt de la corectură. 

- Şi ... el? Şopti Metodiu, trăgând cu coada ochiului spre tătarul cel tatuat. 

* El? El a câştigat concursul „Dintre sute de tătari”. Să ţi-l prezint. îl cheamă Mîrzac. (Groşan 1992: 9) 

Dacă fetele sunt de la „corectură” (deşi fuseseră introduse drept „harem”), cine 
poate fi misteriosul tătar tatuat şi decorat care supraveghează procesul ? De ce călugărul 
Metodiu i se adresează şoptind tătarului şi de ce îl indică pe furiş, trăgând cu coada 
ochiului? Tensiunea este din nou disipată prin incongruenţa dintre aparenţă şi adevărata 
identitate: Mîrzac, câştigătorul concursului „Dintre sute de tătari” (trimitere intertextuală 
laEminescu şi Buzzati) care nu are, aparent, nicio legătură cu tipărirea cărţilor. 

Un alt exemplu este cel din Caravana cinematografică , în care tânăra venită cu 
repartiţie la Mogoş este întâmpinată cu zâmbetul pe buze atunci când se crede că este 
reprezentanta unei astfel de instituţii „pe care e mai bine să n-o numeşti”: 

Cobori şi-şi trase cufărul mare de nuiele până la o bancă. Un omuleţ rotofei, cu chipiu de piele, o zări 
şi se apropie grăbit de ea. 

- Vă salut, zise el surâzând. Sunteţi tovarăşa de la...?- şi capul îi zvâcni uşor în sus, indicând o 
direcţie aeriană. 

- Nu, răspunse ea speriată, eu am venit cu trenul. 

- Nu sunteţi de la....? Pe cuvânt? Chipul omuleţului păstra acelaşi zâmbet larg, complice. Şi dacă 
sunteţi? He, he, tovarăşa, tovarăşa, dacă sunteţi? 

- Mă duc la Mogoş, am fost repartizată acolo, tovarăşe.. .îi veni să plângă, ce vrea ăsta şi de ce i-au 
dat atunci bilet? 

- La Mogoş? V-au repartizat, ziceţi. Precis? o privi cu atenţie. Ea încuviinţă. Păi atunci, dacă v-au 
repartizat, nu sunteţi de la.f (Groşan 1999 (1985): 25) 

Numele instituţiei pe care tânăra ar reprezenta-o nu apare niciodată, nu există nicio 
altă aluzie care ar putea ajuta la identificarea sigură a acesteia. Nu poate fi vorba decât 
despre instituţii subordonate direct partidului-stat. Gesturile sunt cele care indică 
importanţa instituţiei - este un limbaj în care sintaxa mixtă 10 (cf. Slama-Cazacu 1999: 
185, Ciolac 2003: 29) are un rol extrem de important. Gestul realizat cu capul de omuleţul 
rotofei este suficient pentru ca interlocutoarea să-şi dea seama la ce se referă. Umorul 
hiperdeterminat textual este produs de repetarea formulei şi de gest. Gestul substituie 
componenta verbală care ar declanşa încălcarea tabu-ului (pentru rolul elementelor 


10 Formula „sintaxă mixtă” apare în psiholingvistică la Tatiana Slama-Cazacu şi se referă, în sens larg, la 
modalităţile prin care comunicarea non-verbalâ însoţeşte, dublează sau contrazice comunicarea verbală. Se 
susţine faptul că nu există cu adevărat enunţuri eliptice, pentru că în realitatea comunicării sunt completate 
în/de situaţie (de exemplu, prin gesturi). Mijloacele de receptare vizuală sunt folosite ca un complement al 

exprimării verbale. 

nonvcrbalc vezi şi Mey 1998: 421, Ekman 1965, Ekman şi Fricscn 1969, Burgoon, Bullcr 
şi Wootlall 1996 apuci C helcea et al. 2005). 

3. 1.3. 2. în scheciuri 

în cazul scenetelor de televiziune (în cadrul acestor pagini am urmărit numai 
scenete care îl au ca interpret pe Toma Caragiu), un rol foarte important îl au, în primul 
rând, elementele parai ingvistice: ton, intonaţie, pauze etc., prin care actorul atrage atenţia 
asupra anumitor episoade, fragmente din textul pe care-1 prezintă, schimbările de ton, de 
debit verbal, constituind mijloace de structurare a textului şi semnale de interpretare (vezi 
infra , capitolul 5. Performarea). De asemenea, mimica şi gestica sunt foarte importante, 
în concordanţă cu problemele expuse, actorul fiind, de obicei, filmat de la mijloc în sus, 
cu multe prim-planuri care pun în evidenţă ochii şi direcţia în care aceştia sunt îndreptaţi, 
ca şi gesturile subtile cu capul (vezi amintirile lui Dan Mihăescu). 

Un alt rol important îl au pasajele melodice, fragmentele în care actorul punctează 
anumite cuvinte prin introducerea bucăţii muzicale. Unele scenete sunt realizate în acest 
mod ( Omul cu şopârla , Moş Gerilă). Mai apare un procedeu, cel al prezenţei unei alte 
persoane care marchează pasajele importante prin muzică (prezent în textul Toma şi 
cimpoiul , în care efectele sonore îi aparţin lui Ion Lăceanu). 

chioşcul de otrăvitoare /borgia/ ti /borgia J veselaj pe toţi câţi i-a SORCOvit j gura FLOri le-a mirosit 
<j-ca un măr |ca un păr| ca un fi:r de tranDAfi:r> dar să revenim la < MARC şopârlele noastre>. 

n-ai cimpoi ţ < /R tot pă loc tot pă loc tot pă loc pă loc pă loc> < fi tu cu strigatu’j alţii cu plecatu’ţ> 
((muzică)) eu am descoperit! că sunt un VIRTUOZ al cimpoiului, ((muzică)) ((dansează)) (xxxx)da’ 
CE-aţi crezut că io cânt| na:: ha ha. îmi pare rău. cântă maestrul <marc i° n lăceanu. > eu sunt doar cu 
/pleibecul/ şi cu deplasarea titi ÎNSOŢITOR. 

O atenţie deosebită este acordată pauzelor. Tema poate fi precedată de acestea, ca 
în fragmentul de mai jos, în care termenul introdus cu două sensuri, şopârla , este de la 
început plasat în atenţia receptorului prin pauza semnificativă: 

eu până acuma habar n-aveam ce înseamnă o tititi şopârlă titi am crezut că e un fel de specie de reptilă 
ti /REPTILIA LACERTA/ în latineşte], /LEZA:R/\ n franceză j < R şi-n limba maternă guşter.> î: abia 
acum am aflat că sunt mai multe feluri de şopârle ti ti cele care trăiesc în pădure], ti pe lângă casa 
omuluiţ titi şi cele de pe lângă: dosarele salariaţilor ti şopârla dosaris. 

In acelaşi fragment apare o pauză atunci când, după o scurtă trecere în revistă a 
denumirilor animalului şi a habitatului acestuia, urmează o a doua traiectorie, cea spre 
sensul secundar, spre registrul care „parazitează” aparenţa obiectiv-ştiinţifică a 
discursului, prin aducerea în acelaşi plan a habitatelor pădure , casă , şi, printr-o zeugmă, 
dosarele angajaţilor. 

în alte cazuri, pauzele fragmentului de captatio sunt mult mai dese. Unele apar în 
momentul adresării către public, fiind urmate din nou de acea pauză care va pune în 
lumină pantonimul - de exemplu, tenisul. Există o pauză şi după ce se face aluzie la 
performanţele lui Ion Ţiriac, înainte de a începe prezentarea experienţei personale în plan 
„sportiv”: 

< MARC stimaţi tenismeni titititi stimate tenismene ###> îngăduiţi-mi să vă fac o: confidenţă ## ani o 
nouă dragoste titi iubesc tenisul MU MUSTAŢA care o vedeţi mi-am lăsat-o în semn de OMAgiu 
pentru acela care a fost la o mustaţă de salatieră tititi. 

Pauzele pot sugera, în scenete, şi motivări extralingvistice. In cazul scenetei Fabula 
(N-am găsit altă rimă), înainte de a rosti unele cuvinte pe care le citeşte dintr-o fabulă 
publicată într-un ziar local, personajul interpretat de Toma Caragiu face o pauză destul de 
mare, în care îşi controlează biroul pentru a se asigura că nu există microfoane 
(interceptarea şi ascultarea convorbirilor era o practică destul de răspândită): 

A: < R vai stai stai stai tovarăşu’ mateiaş] stai să mai citim> <recit elefantul a avut de dat ti un raport ]# 
cum a lucrat] ti câte alune ]# avea în plan] ti câte a cules ]# pe an] ti fildeş cât a ]# folosit] ti cât a 
]# economisit ]# însă tot ce-a raportat] ti era: binişor:]## binişor:] ((caută înjur să nu fie ascultat)) 
umflat. 

B: da 

A: <recit umflat nu cu pompa] # ci cu: > cu: & 

B: Se trompa, n-am găsit altă rimă. 

Cuvântul care nu poate fi pronunţat decât atunci când personajul este convins că nu 
e interceptat e adjectivul umflat. Termenul se referă la raportul pe care directorul din 
fabulă îl avea de trimis şi în care (o altă practică a vremii) datele fuseseră falsificate, 
situaţia fiind mult mai bună pe hârtie decât în realitate. 

Un alt mijloc non verbal care atrage atenţia asupra unor fragmente este râsul. 
Acesta poate apărea sub forma chicotitului sau a unui râs uşor încurcat sau forţat (când 
personajul este pus într-o situaţie delicată). Un astfel de exemplu îl oferă momentul în 
care personajul îşi asumă o identitate incomodă (cf. perspective-taking), cum ar fi aceea 
de Mefisto: 


((râs încurcat)) nu ŞTIŢI ce ponoase trag acum ca drac. < P , R dacă aş fi ştiut # dacă aş fi ştiut ti> cum 
face vreunul vreo prostie] gata şi scuza. < iM nu e EL de vină săracu: ti DRACU l-a pus.> < P eu ]cu] 
nu ştiu #> uite vă dau cuvântul meu de onoare] că AFLU faptul petrecut după: ce s-a consumat, şi nu 
ştiu atunci de CE: mă amestecă ] < P de ce mă amestecă]> titi 

nimereşte câte unul o slujbă GRAsă cu: leafa MAre cu #### < P şi nu-i vorbă că şi munceşte ştii 
munceşte da.> pleacă cu o hârtie la semnat Ia ora OPT şi se întoarce la birou la ora TREI. < P şi îi 
merge ## îi merge. > ### ă:: toţi se-ntreabă < IM MĂ CINE-I ţine p-ăsta-n braţe> <j M dracu ştic> # v-o 
jur ti v-o jur # că nu ştiu nimic, de UNDE # însă ei] ei ştiu toţi. dar tac # tac tac pentru câ <l tăcerea c 
de aur.> 

Atunci când ceea ce se prezintă nu mai afectează în mod direct personajul şi 
imaginea pe care acesta şi-a creat-o, râsul fiind pe seama altuia, atitudinea este mult mai 
relaxată şi intervine eh icotitu I, ca în fragmentul de mai jos, în care se narează o istoric 
„picantă” privind un spaţiu intim: 


am uitat să vă spun că unui tartor bătrân de la / i a de/] i s-au aprins călcâiele după un drâcuşor de 
FAtă. ## a gonit-o din casă pe TARtoriţa lui şi s-a mutat cu diavoliţa. ## într-o zi când s-a întors pe 
NEAŞTEPTATE de la băi # < P de la pucioasa! > # a deschis uşa ş-a văzut pe dracu gol ## gol 
((chicoteşte)) a vrut să dea buzna]< R dar n-a putut să intre pe uşă din cauza coamclor.> şi să mai zici 
că nu e ti dracu chiar atât de negru, titi < P c sigur câ nu e] ## e blond> ((chicoteşte)) 

3.2. Sugerarea dublului limbaj 

3.2.1. Definirea conceptului 

„O societate nu devine total permeabilă la putere decât dacă legăturile între indivizi 
şi între grupuri sunt precare şi instabile” (Thom 2005: 142). Discursul comunist (limba de 
lemn) este un discurs cu un singur sens, care nu admite o replică - acest monolog 
împiedică astfel constituirea legăturilor sociale normale. Pentru un cetăţean al unui astfel 
de regim existenţa publică este asociată cu discursul oficial, raporturile de forţă fiind, de 
cele mai multe ori, explicite. Limba naturală, care supravieţuieşte în plan privat, nu este 
suficient de puternică pentru a asigura buna funcţionare a relaţiilor unei societăţi civile. 

Comunismul nu a fost o experienţă istorică ce poate fi clasată sub semnul 
autenticităţii, spune D. Barbu: „Românii i-au purtat şi i-au pronunţat simbolurile fără însă 
a se identifica cu acestea. Ei au trăit cu adevărat în cu totul alt sit etic decât cel care le-a 
fost oferit de regim” (Barbu 2006). Se spune că românii ţineau adevărul ca pe un bun pe 
care-1 împărtăşeau numai celor foarte apropiaţi, rostindu-şi, în schimb, în public 
devotamentul faţă de partid şi de politica acestuia. In mod curent se folosesc două 
limbaje, unul care ţine de spaţiul privat, prin intermediul căruia se exprimă adevărul, şi 
unul care ţine de spaţiul public. Devine astfel evidentă o diferenţă între „obedienţa 
publică” şi cea „privată”, un fel de „diglossie morală” (Barbu 2006) prin care românii îşi 
exprimau dacă nu disidenţa, cel puţin rezistenţa în faţa ideologiei comuniste. Existenţa 
acestui dublu limbaj a făcut posibil refuzul unei sfere publice unitare Ia comanda 
autorităţii. 

Comunismul a încercat să creeze o comunitate politică într-o societate care nu 
cunoştea, ca formă de manifestare a solidarităţii civile, decât etnicitatea. Limbajul dublu 
marchează separarea netă dintre public şi privat. 

3.2.2. în literatură 

Lumea cu două feţe, lumea care trebuie să aibă o anumită atitudine publică, dar 
care are de cele mai multe ori o atitudine privată opusă primei, este lumea românească din 
perioada comunistă. Şt. Bănulescu o surprinde sub masca unei lumi bizantine dintr-o 
piesă de teatru: 

Lume cu două feţe şi cu inimă mare. 

Personajele 

(în ordinea intrării în scenă) 

Crainicul vesel 

Crainicul prăpăstios 

Teodor Prodromul - poet sărac, trenţăros, cu idei joase şi veninoase 

Teodor Prodr omul - poet bogat, nobiliar, cu idei înalte, 

Cronicarul Procopios din Cesareea - lăudător al domniei lui Iustinian şi Teodorei 

Cronicarul Procopios din Cesareea - bârfitor al domniei lui Iustinian şi Teodorei (...) (Bănulescu 

1996 (1977): 239) 

întotdeauna în presă, la radio şi la televiziune, puterea şi-a delegat instituţiile 
abilitate să prezinte publicului „cea mai bună dintre lumile posibile”. Nicio informaţie nu 
este credibilă. De aceea există în public şi pentru mase un crainic vesel, iar în privat ştirile 

se răspândesc mai greu sau mai uşor, sau se apelează, cu teamă, la posturi de radio 
străine. Există „cronicari” obligaţi să laude „domnia”, dar poate aceiaşi cronicari o 
dezaprobă, în cadrul restrâns al familiei sau al unor prieteni apropiaţi. Există atât poeţi 
„de curte” care merg pe linia impusă de ideologie, şi care scriu în continuare o poezie 
pentru mase, dar şi poeţii care nu mai respectă canoanele oficiale şi care nu sunt 
promovaţi, care nu au acces la fel de uşor la marele public. Este o lume a schizofreniei 
morale. Desigur, interpretarea aceasta parabolică şi prin mise en abîme a fragmentului 
poate fi exagerată. 

Formula lume cu două feţe şi cu inimă mare poate fi interpretată ca o 
zeugmă/paradox. Sensul proeminent al expresiei lume cu două feţe este cel de duplicitate 
(figurat); alăturarea sa de expresia inimă mare (al cărei sens proeminent este tot cel 
figurat, de generozitate) contribuie la activarea unui alt sens pentru faţă, activare marcată 
de cele două personaje care poartă acelaşi nume (faţă, prin metonimie, ar trimite şi la 
persoană/personaj), dar care au trăsături opuse. 

3.2.3. în scheciuri 

Procedeul retoric folosit în realizarea unor scenete pentru a sugera dublul limbaj 
este silepsa. Un termen apare în enunţ cu două sensuri, unul propriu şi altul figurat. De 
acest prim cuvânt (pe care l-am numit pantonim) se leagă un lanţ de termeni, la rândul lor 
interpretabili în două moduri. Prima serie semantică este denotativă, neconotată politic, 
cea de-a doua se infiltrează ca un fir secund sub această primă dimensiune „nevinovată”. 
A doua serie este cea care conţine diverse aluzii politice realizate atât eufemistic, cât şi cu 
ajutorul tabu-ului, al parodierii limbii de lemn. 

Se poate vorbi, în acest caz, de un tip de metaforă filată, elementele lanţului fiind 
selectate dintr-o arie semantică unitară şi uşor de determinat. Din acest punct de vedere, 
primul termen al seriei poate fi considerat metaforizat, iar ceilalţi metaforici. 

Nu trebuie uitată în scenete, pe lângă aceste procedee retorice, pfe^enţa 
fragmentelor cântate, în^are, pe un fond cunoscut, preluat ca atare, se grefează elemente 
mai puţin aşteptate ce semnalează tema scenetei: 

< /R sorcoVA: veseLA: să trăiţi t să-mbătfâniţij ca un mâr ţca un părţ ca un Fir de trandaFIrJ, TAre 

ca PIAtraj KJte ca săGEAtaj TAre ca FIErul| IUte ca oŢEluI > M# </ >MA rc,l şi-am venit cu sorcova > 

^marc.p da:r o şo:pârlă-n ea> ## 

Există numeroase ilustrări ale acestui dublu limbaj. Să luăm ca prim exemplu textul 
Omul cu şopărla. Este clar un registru „inocent” care vizează lumea animală, reprezentat 
de termenul titlu şopărlă care dobândeşte numeroase echivalente, unele denotative (se 
apelează la denumirea ştiinţifică, la cea din alte limbi străine şi la termenul autohton care 
nu se mai bucură de acelaşi statut de „ştiinţificitate”: ,Jieptilia lacerta (accentuat) în 
latineşte, lezard (accentuat) în franceză şi-n limba maternă, guşter ” sau dinozaur, dar şi 
conotative, în momentul în care termenul nu reprezintă decât un pretext pentru cel de-al 
doilea strat al textului, cel mai puţin „inocent”. Trimiterea la domeniul ştiinţific sc 
realizează şi prin iniţierea unei fraze de genul ele se înmulţesc prin, continuarea fiind în 
mod clar o negare a domeniului biologic şi o raportare la practicile vremii. 

în acest scheci, se realizează o prezentare a evoluţiei istorice a reptilei, argumentată 
şi presărată cu termeni actuali pentru alte realităţi. Există numeroase treceri de la sensul 
propriu de „şopârlă” la cel figurat - de exemplu, şopârlele pe care contemporanii le scriu 
pe hârtie sunt metafora delaţiunii. Aluziile culturale privind delaţiunea privesc atât situaţii 
reale, atestate istoric (cardinalul Mazarin), cât şi livreşti - Iago, celebrul personaj 
shakesperian care o pârăşte pe nevinovata Desdemona. Se creează formule care combină 
realitatea contemporană cu cea preistorică: şef + peşteră, serviciul mişcarea + bolovanilor 
etc. Fragmentul 11 ilustrează un joc cu registrele stilistice, tema delaţiunii şi a 
favoritismelor fiind tratată în termeni pseudo-istorici ( upgrading ). Ţinta intra- şi 
extratextuală o reprezintă practicile curente, favorizate de regimul comunist. 

Se prezintă mai multe tipuri de delaţiune, episoade biografice inventate, oferite ca 
exemple personale, în care identitatea personajului este legată de cea a actorului care 
interpretează, persuasiunea fiind în acest fel mult amplificată. Unele vizează cadrul 
familial, în care soţul apare desemnat prin guşter , iar doamna care-l însoţeşte prin 
vertebrată sau iguană : 

răspunde nevastă-mea şi o voce îi şopteşte la telefon <, M fii atentăţ cucoană ţ că l-am văzut pe 
guşterul dumitalej> adică pe mine < lM în rând cu o vertebrată blondă la filmul splendoare în IArbă> 
soţia mea nu s-a lăsat deloc influenţată], dar mi-a dat un telefon la teatru şi mi-a spus < lM vino repede 
acasă # frumosule! că te satur eu de noaptea iguaneiţ> şi mă sorcoveşte de-o săptămână | 

Verbul a sorcovi apare de mai multe ori în text, de fiecare dată cu o nuanţă nouă. 
Dacă prima utilizare este cea denotativă, clară, legată de obiceiul tradiţional, sensul cu 
care apare în pasajul cu soţia este unul conotativ, ca şi pasajul în care este amintită vestita 
familie Borgia. In acel context avem o deplasare semantică metaforică: Borgia vesela, pe 
toţi câţi i-a sorcovit gura flori le-a mirosit. 

Există şi false amintiri de tinereţe legate de delaţiune, în care un prieten binevoitor 
reuşeşte să-l împiedice pe narator să obţină un rol, aducând în faţa comisiei un detaliu 
fizic personal, platfusul, pentru un rol în care trebuia interpretat un atlet (numele piesei 
este, de fapt, numele unui film difuzat în epocă). Fragmentul este ilustrativ pentru epocă, 
cei mai mulţi delatori făcând parte din cercul apropiaţilor: 

la capitolul <prietenul la şopârle se cunoaşte> aş vrea să citez o întâmplare din tinereţe # < fin M trebuia 
să joc rolul principal din piesa SINGURĂTATEA alergătorului de cursă lungă m-a SPRIJINIT un 
prieten din tinereţe], m-a SUSŢINUT în faţa consiliului artistic pe care I-a: FELIcitat pentru această 
iniţiativă>] <marc dar a ridicat o foarte mică obiecţieţ> < IM de ce tocmai EU în rolul alergătorului de 
cursă lungă ## care am platfus de mic copil ## DE CE am ascuns asta colectivului # PLATFUS ## în 
CE scop aşţ> sigur că n-am mai jucat eu] am dus tava la teatru vreo doi-trei ani şi pe tavă era şopârla 
prietenului meu. < s haida dârla-dârlaţ toma cu şopârla|> <p mă rog ]să trecem şi peste asta> 

Urmează o generalizare prin sugerarea unor rubrici cu un statut mai mult sau mai 
puţin public: 

cu cred că ar fi cazul să să înfiinţeze câteva rubrici pentru iubitorii de şopârlef cum ar fi # şopârle la 
care s-a răspuns şi şopârle la care nu s-a răspuns ÎNCĂ U o şopârlă pe adresa dumneavoastră sau U 


11 Pe de altă parte, s-ar putea explica umorul şi prin opoziţia scenariilor perioadă trecută - perioadă actuală, 
legate prin LM al paralelismului explicit. 

şopârla preferată. </ şopârlă mai găseşti, dar un prieten greu> mda. mă rog sigur că am mai putea 
clasifica şopârle şi: în: maniera următoare ti şopârle de jos în susf care mă rog jtrec aşa mai ti 
neobservatei şi cele de sus în jos caret titi eu atâta am avut de şopârlit î: ti mai departe ti, 



în care se folosesc ca hipotext elemente cunoscute publicului, numele unor rubrici 
din programul de televiziune sau radio. De asemenea, se încearcă şi o clasificare a 
tipurilor de şopârle. în cazul clasificării intră în funcţiune tabu-ul. Dacă şopârlele de jos în 
sus pot fi neglijate, cele de sus în jos au o forţă mult mai mare, despre care nici măcar nu 
se vorbeşte. 

Se poate observa apelul la eufemisme cunoscute în epocă pentru această categorie a 
practicilor neortodoxe, ca să le numim, la rândul nostru, eufemistic: este cazul verbului a 
cânta, devenit marcă a delaţiunii în argou. Termenul apare imediat asociat cu un domeniu 
secundar, cel artistic, introducându-se termeni specializaţi, ca arie, operă , operetă , sau 
trimiteri exacte la lucrări muzicale cunoscute: aria calomniei , lăsaţi-mă să cânt. Toate 
capătă conotaţii prin plasarea în sfera şopârlelor, iar ultima sintagmă, modificată (lăsaţi-mă 
sâ-l cânt ), este relevantă în acest sens. Termenii sunt lipsiţi de conotaţii luaţi separat, dar 
primesc astfel de valenţe prin plasarea în acelaşi context „contaminat”. 

Un alt exemplu de text realizat pe acelaşi principiu al sugerării dublului limbaj este 
Aşa e în tenis , cu umor hiperdeterminat textual - pantonimul este tenis , cu o bogată 
izotopie (set, game, partidă, deplasare, tenis de câmp, tenis de masă, a servi, avantaj 
serviciu, out, fileu, passing shot, contra serviciului, tribune ), dar termenii care se 
încadrează semantic sportului alb devin uneori eufemisme; tenisul devine un pretext 
pentru discutarea unor probleme curente. 

Textul este creat pe o acumulare de istorii „personale” (ca şi în scheciul discutat 
anterior) în care se discută diverse experienţe comune în epocă. De pildă, traficul de 
influenţă pe care-1 practicau unele persoane aflate în poziţii înalte. Se ştie că tinerii 
absolvenţi nu primeau repartiţii în oraşele natale. Există însă posibilitatea ca, prin diverse 
strategii, tinerii cu relaţii să rămână în oraşul natal şi să primească un post bun: 


< marc depinde foarte mult cu cine joci ##> eu odată am jucat cu un jucător senior care m-a rugat 
să fac ceva pentru junioru’ săuf să nu fie trimis la tenis de câmp #< R bolitinu din deal navetist> să 
rămână în bucureşti la tenis de masă ti < R ca adjunct de băiat de mingi ti> n-am ştiut cum să-l servesc 
pejuniorj şi atunci senioru’: mi-a luat serviciu’ # | < fl c-aşa-i în tenis.> 


Senior şi junior sunt termeni care-i desemnează pe tatăl cu relaţii şi pe fiul său, iar 
expresia din tenis a lua serviciul este în acest context folosită pentru a desemna finalul 
episodului, final care nu are legătură cu jocul de tenis, ci cu planul profesional; expresia 
este însă adecvată ambelor planuri. 

0 altă poveste personală (tot cu umor hiperdeterminat textual) este aceea cu 
vecinul la care personajul se raportează. De la o egalitate iniţială, se trece la diverse 
avantaje pentru vecinul care face şi afaceri ilegale, ajungând la închisoare (prezentată 
eufemistic: în spatele fileului ) şi balanţa atârnă în favoarea personajului-narator: 


fi # 
lef 
es& 


dum neaV0 


a 



de pildăţ un fost vecin al meu| la începui eram egali î /iusd/ peste tot II < R EU teren cu zgură EL 
teren cu zgură EU două camere EL două camere EU salariat EL salariat. > pe urmă: <ma*c EL şef 
abator ti EU salariat ti avantaj servici EL. ti EU teren cu zgură ti EL gazon ultra central ti avantaj el ti.> 
< R eu joc simplu el joc dublu eu cantină el maşină ti avantaj cl.> pc urmă: <marc cu a <ci * S c ! 
spatele fileului zece ani >ti avantaj eu» ti < p c-aşa-i în tenis.> 

3.2.4. în caricaturi 

în caricatura predicat din albumul Umor 50% (p. 33), doi turişti români, un domn 
şi o doamnă sunt înfăţişaţi în faţa turnului din Pisa. Doamna îi spune domnului: „Uite că 
şi la ei sunt lucruri strâmbe!”. Caricatura este bazată pe mecanismul logic al 
paralelismului (explicit). Cu ajutorul analogiei sunt alăturate (şi apoi suprapuse în spaţiul 
mixt) două spaţii input: spaţiul 1, Italia - desemnată metonimic prin Tumul din Pisa, şi 
spaţiul 2, România, desemnată, tot metonimic, prin cei doi turişti. Şi adverbial 
declanşează, în spaţiul mixt, presupoziţia că în România sunt lucruri strâmbe (nu trăim, în 
ciuda propagandei, într-o lume perfectă). Strâmb poate fi o silepsă, desemnând atât 
construcţii prost făcute (care nu sunt obiective turistice), cât şi ne-drepte (în sens etic). 
Scenariile opuse ar fi imaginat vs. real , dar şi promovat (de propagandă) vs. real. Ţinta 
este extratextuală (propaganda comunistă), dar eventual şi intratextuală (personajul 
feminin care ar lua ad litteram ideile propagandei privind imperfectul Occident al 
inegalităţilor). Opoziţia virtuală care se creează este: ei (spus) - noi (implicat). 

4. Observaţii 

Fie că aparţin sau nu categoriei considerate în mod general „naraţiune”, multe 
dintre tipurile de texte prezentate mai sus (chiar şi unele bancuri, în ciuda dimensiunii 
reduse) se încadrează în ceea ce Attardo (2001a) numea metanaraţiime , o naraţiune de 
nivel+ 2 , în care umorul este declanşat fie de mai multe surse simultan, fie de o singură 
sursă prin reactivarea ei în cuprinsul textului (umorul hiperdeterminat textual sau 
punctual). 

în alte texte, utilizarea parodiilor şi a discreditării limbii de lemn (tot o formă de 
parodie), a disjuncţiilor difuze (ironia şi jocul cu registrele lingvistice) reprezintă 
principala sursă a umorului. Propunem o lărgire a sferei disjuncţiilor difuze prin 
încadrarea aluziilor, produse de trimiterile intertextuale, alături de cele două tipuri 
identificate anterior de S. Attardo. Vom urmări microprocedeele care dau caracteristica de 
umor hiperdeterminat/disjuncţii difuze în capitolul următor. Microprocedeele sunt forme 
de manifestare la nivelul strategiei narative locale şi al limbajului, ca parametri KR. 

Se pare că influenţa canalului prin care se comunică este destul de importantă în 
privinţa strategiilor adoptate: de exemplu, elementele nonverbale pot exista, la 
performare, în cazul bancurilor (am întâlnit puţine exemple în care componenta 
nonverbală să fie profund implicată într-un text), iar în caricaturile metaforice pot lipsi 
elementele verbale (chiar şi cele minimale, sub forma unor afişe, panouri). 

Metaficţiunea istoriografică şi parodia permit critica modelului cultural oficial, care 
se doreşte unic; discreditarea limbii de lemn şi sugerarea dublului limbaj marchează 
existenţa a două sisteme culturale paralele, unul oficial şi altul secundar, familiar 
(trăsăturile celor două modele fiind opuse). Nu am regăsit metaficţiuni în scheciurile pe 
care le-am selectat pentru corpusul nostru. Considerăm însă că metaficţiunea 
istoriografică este posibilă în astfel de producţii artistice, pentru că procedeul a fost 
utilizat şi în textele unor melodii din anii ‘70-‘80: Dracula Blues , Mihai, câţi copii îmi dai 
(AI. Andrieş), care nu puteau fi înregistrate şi difuzate 12 . Ceea ce ar putea fi aproape 


12 „Compusă în 1977, piesa Dracula Blues a beneficiat de prima înregistrare, mono, abia în vara anului 1988 
în studioul RadioVacanţa din Costineşti, la insistenţele lui Andrei Partoş” {Jurnalul Naţional , supliment 
Preoteasa - cenzura interzisă , 5. 1 1 .2007, p. 5). 

imposibil, în cazul producţiilor mediatice de tipul scheciurilor, având în vedere multipla 
cenzură instituită, este parodierea limbii de lemn (nu am remarcat această strategie decât 
în cazul izolat al fabulei citate în N-am găsit altă rimă ( Fabulă ), miza scheciului nefiind 
însă parodierea limbii de lemn). Parodia apare, alături de metaficţiune, şi în cadrul 
textelor melodiilor 13 , supuse într-o mare măsură cenzurii, ca şi scheciurile de televiziune. 

Bancurile reprezintă în sine o evidentă punere în scenă a dublului limbaj al epocii, 
motiv pentru care nu le-am mai tratat separat în secţiunea 3.2. a acestui capitol, alegând 
numai producţiile artistice supuse cenzurii (textele literare, scheciurile şi caricaturile). 

Formele prin care este sugerat tabu-ul pot să existe şi în caricaturi, deşi nu am 
realizat o secţiune dedicată acestui gen artistic în cadrul capitolului. De exemplu, în 
caricaturile în care se prezintă manifestaţiile proclamat spontane, libere, ale muncitorilor, 
există cel puţin două situaţii în care tabu-ul politic este încălcat sau sugerat. Ar fi vorba, 
pe de o parte, de seria cu trei vignete, în care ultimii manifestanţi au o pancartă care 
menţionează „Vom munci şi vom recupera cele 2 miliarde lei cheltuite cu această 
demonstraţie” {Acum nu e momentul..., pp. 188-190), o evidentă încălcare a tabu-ului, o 
situaţie imposibilă în perioada avută în vedere, iar, pe de altă parte, de comparaţia Paris - 
Bucureşti în privinţa unui „miting spontan” {Acum nu e momentul..., pp. 64-65), în care 
prezenţa forţelor de ordine în spatele manifestanţilor bucureşteni atrage atenţia asupra 
caracterului programat al mitigului (mijloacele vizuale utilizate sunt cele prin care se 
sugerează, eufemistic, falsitatea etichetei propagandistice). 

13 „Piesa Trei galoşi [Zoia Alecu] a fost cântată pe blat pentru că era o piesă clar dedicată « primului cizmar 
al ţârii ». Nu a ajuns niciodată să fie cântată nici la radio şi cu atât mai puţin în televiziune şi nici la toate 
concertele nu putea fi interpretată pentru că în unele săli « pereţii aveau urechi »" ( Jurnalul Nafional, 
supliment Preoteasa - cenzura interzisă , 5.11.2007, p. II); „Versurile subversive scrise de Adrian Plcşca 
pentru această piesă [Decule] au exclus de la bun început orice şansă de a fi înregistrată sau difuzatâ. 
Interpretarea ei în concertele studenţeşti făcea însă deliciul fiecărui recital Timpuri Noi. Singura înregistrare a 
fost făcută în 90 în Suedia." ( Jurnalul Nafional, supliment Preoteasa - cenzura interzisă, 5.11 .2007, p. 22). 

CAPITOLUL 4. 

STRATEGII NARATIVE LOCALE ŞI MICROPROCEDEE. 
HIPERÎNŢELEGERE ŞI NEÎNŢELEGERE 


1. Introducere 

Vom folosi conceptul de hiperînţelegere într-un sens mai larg decât cel al lui Brone 
(2008). Dacă la autorul citat hiperînţelegerea reprezenta abilitatea de a exploata 
eventualele puncte slabe din enunţul anterior al interlocutorului (mecanismul de bază 
fiind reluarea în ecou), pentru analiza noastră conceptul va adăuga acestei perspective şi 
abilitatea de a exploata puncte slabe din interdiscurs 1 şi din contextul comunicării 
(exploatarea situaţiei de comunicare intra- şi extratextuale). De asemenea, în cadrul 
neînţelegerii vom încadra atât interpretarea greşită a unui enunţ, cât şi a interdiscursului, 
adaptarea inabilă la context. 

Vom lucra pe corpusul convenţional şi ficţional amintit în primul capitol al acestei 
părţi, utilizând concepte prezentate în partea I, cea teoretică: resursele cunoaşterii (KR: 
scenarii opuse (SO), mecanisme logice (LM), ţintă (TA), situaţie (SI), limbaj (LA); o 
parte din strategia narativă (NS) a fost prezentată în capitolul anterior), perspectivă, punct 
de vedere, spaţiile mentale, spaţiul de discurs, modelul cultural etc. Vom face o distincţie 
între hiperînţelegerea (HÎ) extratextuală (în care sensul amuzant trebuie găsit de 
receptor/lector pe baza complicităţii sale afective şi cognitive cu emiţătorul/naratorul/autorul 
implicit, fără apariţia unui anumit „actor” care să producă poantele interne sau poanta finală) 
şi hiperînţelegerea intratextuală (există un „actor” responsabil cu poantele). Atât 
hiperînţelegerea intratextuală, cât şi neînţelegerea (NÎ, numai intratextuală) presupun 
hiperînţelegerea în planul emiţător/narator/autor implicit - receptor/lector, cu precizarea că 
accentul este purtat de vocea enunţiatorului/actorului care fie exploatează, fie nu reuşeşte să 
exploateze datele situaţiei de comunicare. 

Situaţia de comunicare ( extratextuală ) şi ţinta sunt instanţele care determină 
selectarea unei anumite strategii intratextuale (strategie narativă, meta-narativă etc.). 
Subsumate sunt celelalte elemente (vom ignora uneori scenariile opuse, prea generale, 
toate textele încadrându-se în opoziţia politic~non politic , cu diverse subtipuri, de 
exemplu: public-privat, social-nesocial etc.): ţinta aparentă (intratextuală), strategia 
narativă locală, limbajul, mecanismele logice. Dintre aceste elemente, hiperînţelegerea şi 
neînţelegerea pot reprezenta atât strategii transtextuale (în cazul hiperînţelegerii 
extratextuale), cât şi locale (hiperînţelegerea şi neînţelegerea intratextuale). In cadrul 


1 Termenul interdiscurs va fi utilizat cu un sens larg, pentru a relevaşi impactul discursului oficial asupra 
celui privat, rezistenţa discursului privat la presiunile propagandistice şi strategiile de eludare. Astfel, 
interdiscurs va fi folosit cu sensul de „ansamblu al unităţilor discursive (relevând discursuri anterioare sau 
discursuri contemporane de acelaşi gen sau de gen diferit) cu care un anumit discurs intră într-o relaţie 
explicită sau implicită” (Maingueneau/Charaudeau 2002: 324, t.n ). 

acestor strategii, vom identifica şi analiza mai ales elementele care ţin de parametrul 
limbaj. Vom introduce, acolo unde exemplele o permit, şi observaţii provenind din teoria 
umorului conversaţional. 

2. Hiperînţelegerea (HÎ) extratextuală 

A. Componenta retorică 

2.1. Jocurile de cuvinte 

„Ludicul academic traversa oralitatea” afirmă Aurora Liiceanu (2004: 76) vorbind 
despre viaţa cotidiană din perioada comunistă. Producţia orală, conversaţia, exerciţiul 
verbal erau cu mult mai dezvoltate decât cele scrise. Totul ţine de o „agora” discretă a 
dialogului, a cuvântului neconsemnat, a volatilităţii care scapă de spaţiul cenzurii (care 
vizează în special scrisul). Oralitatea este domeniul libertăţii, al creativităţii, al 
spontaneităţii, în cadrul unei micro-societăţi în care nu există suspiciunea delaţiunii. 

Jocurile de cuvinte se referă la orice utilizare a limbii care are un scop în afara 
celor comunicate în mod direct. Jocurile de cuvinte sunt amuzante prin încălcarea 
aşteptărilor, alăturând adesea interpretări care ţin de referinţe diferite pentru a crea o 
conexiune surprinzătoare. Ambiguitatea jocurilor de cuvinte este voită, acestea fiind în 
mod deliberat construite pentru a face dificilă misiunea receptorului de a alege între 
diversele sensuri activate contextual, receptorul oscilând astfel între mai multe variante. 

2.1.1. Silepsa 

Pentru ilustrarea acestei figuri am selectat mai ales caricaturi. în primul exemplu 
( Umor 50%, p. 102), într-un lan de porumb, sunt înfăţişaţi la cules câţiva domni şi 
doamne care nu aparţin categoriei „lucrători în agricultură”. Doi domni îmbrăcaţi Ia 
costum stau de vorbă, unul dintre ei spunând: „Ieri mi-au trimis manuscrisulla cules...”. 
Caricatura predicat- re le vă o relaţie sintagmatică bazată pe inversare actanţială (asumarea 
obligatorie de către personaj a unui rol incongruent cu pregătirea acestuia). 

Pe baza polisemiei verbului la supin „la cules” (parametrul LA) se suprapun două 
spaţii (prin silepsă): cel prezentat~grafic, culesul de porumb (figura), şi cel citat, culesul 
tipografic (fondul; sensul derivat, metaforic). Forţa diferită a suprapunerilor provine şi din 
rolul diferit al agenţilor implicaţi (implicit şi explicit): autorul cărţii este cel care 
realizează (concret, fizic, evident) culesul de porumb, acţiunea sa fiind contrastantă cu 
preocupările intelectuale (în sfera intelectuală culesul tipografic are un alt agent). Miza 
caricaturii este evidenţierea inadecvării muncii la câmp a intelectualilor; SO ar fi 
activitate presupusă (munca intelectuală) vs. activitate realizată (muncă fizică); 
raportând SI intratextuală (cu TA aparentă personajul) la SI extratextuală se observă că 
TA reală este un sistem în care valorile au o altă ierarhie decât cea obişnuită. 

Seria din Acum nu e momentul..., pp. 55-57, conţinând trei vignete, reprezintă o 
caricatură metaforică bazată pe un mecanism logic mai greu de identificat: în prima 
vignetă, sub titlul „1989 - recolta de orz în kg/ha”, un personaj umflă, cu o pompă, un 
balon reprezentând numărul 8000. în următoarele două vignete, balonul sc înalţă, 
depăşind graniţele de est ale României. Din caricatură lipseşte cauza, motivul care 

determină personajul să umfle balonul. Ni se prezintă doar acţiunea şi urmarea sa. Prin 
silepsă (LA), cu ajutorul verbului a umfla , se realizează o metaforă vizuală exploatând 
sensul concret (vizibil în prima vignetă), dar axată pe sensul din jargon al verbului 
(raportarea unor sume false, pentru a lăsa impresia că totul funcţionează foarte bine). 
Interesantă este şi direcţia pe care o ia balonul (metaforă a falsităţii): nord-est. Metonimic, 
nord-estul ar reprezenta URSS-ul, Moscova. Astfel, rezultatele raportate au o ţintă şi o 
posibilă cauză. SO ar fi realitate vs. propagandă , iar suprapunerea dintre SI intratextuală 
şi cea extratextuală este foarte transparentă (prin exploatarea metonimiei), TA 
extratextuală depăşind figura anonimă a TA intratextuale - ţinta reală este conducerea 
comunistă a României. Nu suntem siguri care ar fi mecanismul logic: aplicând relaţiile 
sintagmatice din Attardo et al. (2002: 18), am fi direcţionaţi spre alegerea relaţiilor 
spaţiale directe (un spaţiu nedeterminat) cu juxtapunerea care conduce Ia secvenţialitate 
(prin îndepărtarea „celui care vede”, spaţiul se particularizează - România, în cadrul unui 
fragment de hartă a Europei, cu mesajul propagandistic îndreptat spre NE - URSS); acest 
mecanism nu ni se pare însă suficient, fiind nevoie de completarea cu raţionamentul 
corect, în logica umoristică, al personajului: veriga lipsă (pentru receptor) din 
raţionamentul personajului apare în ultima vignetă. Pe de altă parte, dacă am opta pentru 
mecanismele cognitive de interpretare, am considera metafora (pentru acţiunea de „a 
umfla”) şi metonimia (pentru componenta spaţială) purtătoare ale explicaţiei. 

Următoarea caricatură ( Umor 50%, p. 31) predicat are ca hipotext întrecerile 
sportive: pe un stadion, în prim-plan apar doi alegători care încearcă să se apropie de 
plutonul fruntaş, aflat chiar în faţa liniei de sosire, în plan îndepărtat. Intre alergătorii din 
prim plan are loc un schimb de replici: A: „Ii vom ajunge din urmă!”/ B: „Fugi, domle!” 
Spaţiul input 2 1 (figura) reprezintă o competiţie sportivă, în care forma pronominală îi 
desemnează ostensiv alergătorii care se apropie de linia de sosire, iar replica celuilalt 
alergător poate fi interpretată ca un act directiv (verbul fugi fiind Ia imperativ, marcator 
clar al forţei ilocuţionare). Pe de altă parte, însă, spaţiul input 2 (fondul) este sugerat de 
exploatarea unor formule din limba de lemn (dezvoltarea accelerată pentru a ajunge din 
urmă marile puteri) şi de interpretarea lui fugi ca formulă concentrată a unei expresii 
idiomatice/familiare (fugi de-aici) implicând dezacordul („da’ de unde!; nici gând să fie 
aşa”, DEX 1998). Spaţiul input obţinut prezintă astfel ideea de cursă (socio-economică) 
în care este implicată România comunistă şi imposibilitatea de a ajunge la nivelul 
celorlalţi, în ciuda succeselor clamate de propangandă. SO ar fi sport vs. economie , dar şi 
falsitatea propagandei vs. realitate ; este evident faptul că SI intratextuală este doar un 
pretext pentru trimiterea la SI extratextuală: TA intratextuală (personajul optimist) devine 
pe fundalul SI extratextuale o TA multiplă (un posibil cetăţean păcălit de propagandă 


2 Poate părea surprinzătoare această alăturare a mecanismelor logice de spaţiile mentale, dar nu considerăm că 
sunt incompatibile, ci, dimpotrivă, modul în care pot fi alăturate cele două spaţii input pentru realizarea unui 
spaţiu mixt (Coulson 2002) ni se pare mai uşor de explicat prin adăugarea unuia dintre mecanismele logice 
inventariate de Attardo et. al 2002. Attardo (2008: 1 10) afirma că abordarea sa de tip ‘"text .worid 
representation” este similară spaţiilor mentale, punctul de plecare al analizei lui Coulson 2002. Mai mult, nu 
trebuie să uităm faptul că cele două scenarii opuse din SSTH şi GTVH se şi suprapun (prima condiţie): astfel, 
textul glumei este un spaţiu mixt, în care, la început, este favorizat un singur spaţiu input (scenariu), poanta 
finală relevând existenţa unui al doilea spaţiu (scenariu) - cele două spaţii (scenarii) coexistă, dar sunt 
relevate diferit. 

şi/sau vocea oficială a propagandei). Pentru mecanismul logic, opţiunea este din nou 
dificilă: pe baza relaţiilor sintagmatice am opta pentru o combinaţie între schimbul de 
roluri (competitori sportivi vs. competitori economici) şi relaţia spaţială directă 
(paralelism implicit între cadrul spaţial restrâns al unei competiţii sportive şi cadrul 
geografic amplu al competiţiei economice). Pe de altă parte, nu poate fi trecut cu vederea 
raţionamentul greşit al personajului care ignoră atât evidenţa figurii (apropierea celor din 
fruntea cursei de finiş), cât şi a fondului (necompetitivitatea sistemului economic 
socialist). 

2.1.2. Paradoxul 

Paradoxul este o figură de gândire pe care am inclus-o însă în categoria jocurilor de 
cuvinte pentru că unul dintre elementele care declanşează procesul de interpretare este 
verbal, deşi ar fi fost adecvată şi includerea în categoria mecanismelor bazate pe forţa 
implicitului. 

Caricatura (Acum nu e momentul..., p. 52) pe care o vom prezenta este una de tip 
metaforic, bazată pe relaţia sintagmatică a schimbului de roluri (rol incongruent cu 
statutul). In prim-plan este un panou pe care scrie, cu roşu, „Trăiască harnica noastră 
ţărănime muncitoare!”, în timp ce în plan secund este un lan de porumb în care sunt 
reprezentaţi copii în uniformă, militari, domni maturi cu ochelari şi tinere. 

Sloganul din prim-plan (figura) este dedicat unei clase sociale (ţărănimea) pe care 
te aştepţi să o regăseşti în fundal, în lanul de porumb. în schimb, în lanul de porumb sunt 
personaje care nu aparţin acestei clase: militari, copii (elevi), domni cu ochelari 
(profesorii) şi tinere (studente). Se creează astfel o inversare a figurii şi a fondului: spaţiul 
mixt conţine implicatura lipsei de adecvare la realitate a sloganului oficial. SO ar fi 
propagandă vs. realitate , TA fiind extratextuală (cei care obligă diverse categorii sociale 
şi de vârstă să realizeze o muncă inadecvată statutului/pregătirii). SI intratextuală parc un 
instantaneu din cea extratextuală. 

2.1.3. Interpretarea literală 

De multe ori, interpretarea literală este favorizată de poanta finală pentru a crea 
surpriză: suntem obişnuiţi cu interpretarea proeminentă a unul cuvânt sau a unei expresii, 
neglijând alte posibilităţi (vezi Sinclair 1987, 2004, apud Partington (2009), predominarea 
principiului frazeologic/idiomatic). în unele exemple, există o interpretare literală 
(favorizată de partea vizuală a caricaturii) a unei expresii idiomatice conţinute de 
componenta verbală. 

Caricatura predicat din Umor 50%, p. 22, este bazată pc un mecanism logic 
complex: în prim-plan se află o doamnă care-şi primeşte oaspeţii cu următoarea replică: 
„Poftiţi! Soţul e dincolo, cască gura la televizor...”. în planul secund se poate observa 
soţul, aflat într-un fotoliu în faţa televizorului şi căscând. 

Formula utilizată de soţie („cască gura la televizor”) este o expresie idiomatică a 
cărei interpretare literală (limbaj + context) o conţine fundalul caricaturii. Căscatul 
(consecinţa, efectul) este produs de plictiseală/somn, stări pe care un program I V atractiv 
le-ar fi diminuat/eliminat. Astfel se ajunge la implicatura neatractivităţii programului 'IA/ 
(cauza). SO ar fi atent (ocupaţie) vs. plictisit (lipsă de ocupaţie) TA acestei caricaturi este 

una extratcxtuală: amestecul factorului politic în realizarea programului televiziunii 
publice. SI intratcxtualâ trimite la SI extratextuală prin imposibilitatea de a considera TA 
intratcxtuală drept reală. Prin coincidenţă (ca mecanism logic umoristic al 
raţionamentului corect), soţia nu greşeşte în descrierea stării soţului, iar veriga lipsă 
(dedusă prin implicatură) devine evidentă pentru receptor prin raportarea la planul secund 
al caricaturii. In acelaşi timp, mecanismele cognitive de interpretare ar oferi un 
instrument mai suplu de explicare: ar fi vorba despre inversarea figură-fond şi de 
schimbarea punctului de vedere. Pe de altă parte, personajul feminin poate realiza un joc 
de cuvinte care să releve un eu amuzant, tachinându-şi soţul în faţa oaspeţilor. 

2.2. Amestecul registrelor stilistice 

O strategie narativă locală, având în centru procedeul citării limbii de lemn, este 
folosită în fragmentul de mai jos prin jocul planurilor interioare din monolog: 

N-am voie să mă las năpădit de presimţiri; e ridicol să-ţi nenoroceşti viaţa, unica ta viaţă, din cauza 
unor mizerabili paraziţi. Trăim într-un secol minunat, cercetăm, cunoaştem, supunem şi chiar 
exploatăm (în scopuri paşnice) forţele îndărătnice ale Naturii. Peste tot şi peste toţi a fost ridicat 
steagul victorios al progresului şi al fericirii. Popoare înrobite se eliberează rând pe rând, locuri pustii 
sunt colonizate cu animale şi oameni noi, mortalitatea infantilă, foametea, analfabetismul, suferinţele 
mistice sunt pe cale de dispariţie. ..(„Să dau neapărat un telefon la birou, să mint că am treabă la 
bancă, Stănculescu să mă semneze în condică, Popovici să-mi acopere masa cu dosare, să se creadă 
că...”) Vasăzică, lumea e destul de frumoasă, mai ales când o priveşti de sus şi aşa, în genere; eu sunt 
încă tânăr, leafa, atât cât este, îmi ajunge. Am o locuinţă (nu spun cum am obţinut-o) de-a dreptul de 
invidiat: bucătărie, băiţă, gaze (...). în oraşul nostru se vor construi şi uzine, şi fabrici, şi noi cartiere. 
Modeme. Mai mult decât atât: vom deveni, dicitur, centru universitar. Da, da, şi cu această ocazie, cu 
siguranţă, echipa noastră de fotbal va promova ştiinţific spre divizia A. (Sîrbu 2006 (1983): 360-361, 
Cimex lectularia ) 

Personaj u l-narator îşi asumă limba de lemn, interna lizează sintagmele şi imaginile 
propagandistice (figura), încercând să adapteze sfera limbajului privat Ia sfera celui 
public. Monologul interior cuprinde însă şi scurte ieşiri din limitele limbajului public prin 
paranteze care trimit la comportamente şi moduri de exprimare (fondul) care contrazic 
acest limbaj aparent internalizat. Personajul este un diglosic, limbajul oficial este doar 
mimat (faptele sale arătând mimetismul lingvistic, filosofia de viaţă recomandată nefiind 
asumată). Astfel, se realizează mai întâi înregistrarea progreselor generale ale epocii - 
determinarea adjectivală cu conotaţii pozitive „secol minunat ” „steagul victorios al 
progresului şi al fericirii”, „oameni nof\ ^copuri paşnice ”, seria enumerativă verbală 
pozitivă „cercetăm, cunoaştem , supunem şi chiar exploatăm ”, pentru ultimul verb apărând 
şi determinarea necesară „(în scopuri paşnice )”, structurile binare (grupul nominal 
negativ, cel verbal pozitiv; tensiunea şi rezolvarea acesteia): „Popoare înrobite se 
eliberează ”, „ mortalitatea infantilă, foametea, analfabetismul, suferinţele mistice sunt pe 
cale de dispariţie ”. Personajul trece apoi la planul real al activităţii profesionale: de la 
acţiunea care-1 are ca subiect , y să mint că am treabă la bancă” se trece la una în care este 
„obiect” - „Stănculescu să mă semneze în condică , Popovici să-mi acopere masa cu 
dosare ” şi la impersonalizare ,şsă se creadă că..”; nu este neglijată nici viaţa socială 
(tânăr, cu salariu destul de bun, cu o locuinţă obţinută nu tocmai legal). Revenirea la 
planul progreselor se face prin reducerea perspectivei la propriul oraş: „se vor construi şi 

uzine, şi fabrici, şi noi cartiere. Moderne .” (determinarea adjectivală este obligatorie; nu 
este suficientă enumerarea nominală, marcarea diferenţei specifice prin adjectiv devenind 
o marcă a limbii de lemn); oraşul va deveni centru universitar, şi, ca o altă marcă a 
progresului, echipa locală de fotbal „va promova ştiinţific spre divizia A” (şi în cazul 
verbelor determinarea devine obligatorie). Fragmentul conţine astfel mai multe poante 
interne, relevând un fragment amuzant, cu umor hiperdeterminat textual. Se observă o 
combinare a celor două strategii menţionate şi mai sus, upgrading (prin reluarea 
formulelor oficiale) şi bathos (reflecţiile legate de planul profesional). Din nou, nu avem 
scenarii opuse şi mecanisme logice evidente, ci un accent important plasat asupra 
limbajului şi a strategiei narative locale (monologul interior). Ţinta (TA) este atât cca 
intratextuală (personajul „diglosic”), cât şi una mai generală, extratextuală (reprezentanţii 
puterii comuniste care promovează un singur tip de limbaj şi de adevăr cu caracter de 
normă). 

O caricatură metaforică poate fi lipsită de orice componentă verbală. Este cazul 
caricaturii din Umor 50%, p. 23, în care este reprezentat un televizor în care ecranul are 
forma unei perne. Caricatura este bazată pe o relaţie sintagmatică de tipul inversării 
actanţiale sau al unei relaţii spaţiale directe (paralelism; vezi tipul de metaforă). Imaginea 
relevă o metaforă vizuală conţinând implicatura lipsei de atractivitate a programelor 
televiziunii publice (sau a lipsei de programe TV) din perioada comunistă (mai ales în 
anii ‘80). Prin analogie, aşa cum o pernă implică ideea somnului, ecranul televizorului (ce 
se vede sau lipsa unei imagini) provoacă somnul. Scenariile opuse relevă atractivitate 
(presupusă) vs. lipsă de atractivitate (afirmată), TA fiind extratextuală (vezi exemplul cu 
soţul care „cască gura”). 

M. Dynel (2009b) discută caracterul umoristic al metaforei inovative/creative: fiind 
bazată pe surpriză şi pe noutate, metafora are potenţial umoristic. Incongruenţa dintre 
topic şi vehicul fiind depăşită, se ajunge la congruenţă. Importantă în discuţia teoretică 
este noţiunea de diaforă ( dyaphor ) - emfaza disimilarităţii, a tensiunii dintre topic şi 
vehicul (termenul metaforizat şi cel metaforic). Metaforele umoristice se bazează pe 
corespondenţe neobişnuite, fără precedent, între termenul metaforizat şi cel metaforic 
(Dynel 2009b: 32). Evident, nu orice metaforă creativă/inovativă este amuzantă/ 
umoristică. Este nevoie de alte criterii care să confere gradul de „umoricitate”. Se 
consideră că o metaforă umoristică poate fi una în care o trăsătură (contextual) 
proeminentă a termenului metaforizat este combinată cu o trăsătură neproeminentă a celui 
metaforic (trăsăturile proeminente ale termenului metaforic nu trebuie să fie atribuite 
termenului metaforizat, pentru că astfel nu s-ar mai produce surpriza). Termenul 
metaforic nu trebuie să fie convenţional, ci mai puţin familiar receptorilor. 

în cazul de mai sus, metafora este una creativă 3 . Termenul metaforizat este 
programul televiziunii (sugerat metonimic de televizor); topicul şi vehiculul (perna) sunt 


Ca şi în cazul caricaturii din Acum nu e momentul. .. p. 35 în caricatura aceasta, discutată în capitolul 3 al 
Pârţn a doua, termenul metaforizat este peştele, plasat după vehicul (statuile ca termen metaforic). Asocierea 
din caricatură este una creativă, cu o evidentă diaforă intre topic şi vehicul şi cu atribuirea unor conotaţii 
r >cproeminente (ale vehiculului) termenului metaforizat. In caricatură, plasarea liniară ţinând cont de fluxul 
Plivirii în parcurgerea imagine-texl întârzia obser\area elementului incongruent (există multe discuţii în 
legătură cu perceperea unei imagini, unele \oci susţinând observarea simultană a conţinutului vizual). 

percepute simultan, fiind imbricate. Remarcăm astfel o diaforă mai puţin evidentă între 
topic şi vehicul, dar modul de imbricare este inovativ. 

2.3. Figuri sintactice 

2.3.1. Repetiţie şi variaţie 

Următorul banc pune în paralel modurile de viaţă ale unor persoane cu acelaşi 
statut profesional, dar de naţionalitate diferită: 

Muncitorul american. Muncitorul american se scoală la ora şapte, pentru că la opt trebuie să fie la 
serviciu. El se duce până la bucătărie în vârful picioarelor ca să nu-şi trezească nevasta, care e casnică 
şi se scoală mai târziu. Ia micul-dejun, care se compune din ochiuri cu şuncă, suc de portocale şi 
cafea. îşi aprinde apoi o ţigară "Kent", coboară, se suie în maşina sa "Ford" şi se duce la uzinele 
"Ford", unde este muncitor. 

Muncitorul francez. Muncitorul francez se scoală pe la şase-jumate, la şapte-jumate trebuie să fie la 
serviciu. El se duce Ia bucătărie fluierând şi cântând. Nevastă-sa, care e casnică, nu s-a întors de la o 
mătuşă la care e plecată de aseară. El ia micul-dejun, care se compune din chifle, unt, brânză, miere şi 
cafea. îşi aprinde o ţigară "Gitanes", coboară, se suie în maşina sa "Renault" şi merge Ia uzinele 
"Renault", unde este muncitor. 

Muncitorul român. Muncitorul român se scoală la cinci-jumate, la şapte fără douăzeci trebuie să fie la 
serviciu. EI poate merge până la bucătărie tropăind şi urlând, pentru că nevastă-sa, dacă e schimbul 
trei nu a ajuns acasă, iar dacă e unu sau doi, s-a sculat să pregătească micul-dejun. Micul lui dejun se 
compune din ceai, pâine şi margarină. îşi aprinde o ţigară "Carpaţi", coboară, se suie în tramvaiul 
"23" şi merge la uzinele "23 August", al căror proprietar este. ( Dilema veche , 1 17/ 2006) 

Analogiile urmăresc în detaliu aspecte ale traiului cotidian (de la conţinutul micului 
dejun la obiceiurile soţiei), marcând şi elementele „de specific naţional”: mărcile ţigărilor, 
ale maşinilor, numele fabricilor. Paralela în realizarea acestor descrieri narativizate este 
completă, până la apariţia poantei finale: dacă personajul american şi cel francez sunt 
muncitori în uzinele lor, cel român este proprietarul lor! Contrastul este obţinut prin 
diferenţa dintre situaţia reală şi cea ideală, cea promovată de ideologie (SO): tot ce se face 
este pentru popor (mai ales pentru clasa muncitoare), iar cei ce muncesc sunt proprietarii 
(vezi şi lectura de re vs. de dicto). Ţinta bancului nu este intratextuală, ci extratextuală 
(regimul şi propaganda sa). Situaţia extratextuală este surprinsă atât cu ajutorul strategiei 
narative locale, cât şi prin preluarea unei sintagme din limba de lemn. LM ar fî relaţia 
sintagmatică bazată pe paralelism (deşi în acest caz hiperonimul de relaţie spaţială directă 
nu este deloc adecvat), dublată de inversarea actanţială produsă de poanta finală („al căror 
proprietar este”). 

Caricatura metaforică din albumul Umor 50%, p. 14-15, înfăţişează, cronologic, 
două momente: primul, aflat în partea superioară a paginii, prezintă acţiunea unor domni 
de a colabora pentru a face să ajungă la un zidar, care stă cu spatele la ei şi fumează, atât 
cărămizi, cât şi un cartuş de Kent; al doilea moment arată succesul primei acţiuni: domnii 
continuă să aducă zidarului cărămizi, acesta însă lucrează şi a înălţat zidul început. 
Caricatura este bazată pe paralelism (ca relaţie spaţială directă) şi substituţie (introdusă 
eventual ca subtip al proporţiei), poate fi inclusă în categoria aceluiaşi procedeu retoric. 
Suprapunerea se realizează între cărămizi şi cartuşul de ţigări, având o forţă diferită 
evidentă în a schimba atitudinea zidarului. 

Prin plasarea cartuşului de Kent în seria cărămizilor se realizează o zeugmă 
vizuală. Se poate implica şi o serie condiţional-temporală „normală”: dacă/când A (oferă 
o „atenţie”) lui X, atunci X îşi va face treaba. SO ar fi normal vs. anormal , TA explicită 
fiind intratextuală (muncitorul care nu-şi realizează proiectul); pe de altă parte, cei care 
oferă cărămizile şi ţigările nu sunt muncitori (după costumaţie) şi astfel ajungem la o TA 
mai complexă (un sistem întreg este responsabil pentru „viciile de procedură”). 

Următoarea caricatura metaforică {Acum nu e momentul..., pp. 122-123) se bazează 
pe mecanismul logic al raţionamentului corect (cu o verigă lipsă): pe un câmp sunt mai 
mulţi stâlpi de înaltă tensiune, stâlpul aflat în prim-plan având un avertisment: „Pericol de 
moarte [desenul simbol cu capul de mort] între orele 6-8, 15-19, 20-23”. 

Spaţiul input 1 este reprezentat de stâlpii de înaltă tensiune care, în mod normal, 
sunt un pericol constant (avertismentul cu roşu şi simbolul consacrat al capului de mort). 
Spaţiul input doi conţine determinările temporale (diminuarea amplitudinii formulei din 
spaţiul input 1, restrângerea ideii de pericol de electrocutare). Spaţiul mixt obţinut conţine 
cauza acestei situaţii anormale: raţionalizările de energie electrică afectează întregul 
sistem energetic. In acest caz, SO ar fi pericol vs. lipsa pericolului , cu o TA extratextuală. 
în lipsa implicaturii raţionalizării de energie, caricatura ar părea să ilustreze raţionamentul 
greşit (ca mecanism logic) pornind de la ignorarea evidenţei (stâlpii de înaltă tensiune) şi 
restrângerea câmpului (field restriction). De fapt, implicatura funcţionează ca o verigă 
lipsă, relevând raţionamentul corect. Această caricatură este o parodie a bunelor condiţii 
de trai oferite de „epoca de aur” a regimului comunist. 

2.3.2. Enumeraţia 

Enumeraţia este o figură de construcţie bazată pe reluarea aceluiaşi tipar, tipul 
determinant de procedeu folosit în textele descriptive. Iată mai jos o descriere care are ca 
pantonim metodele de eliminare a adversarilor politico-sociali: 

Era în luna noiemvrie, cum am mai spus, şi tot umblând am văzut şi am auzit că duşmanii domniei 
sunt prea destui, aşa că trasul în ~ţeapă, belitul de piele, smulgerea limbii, tăierea mâinii, scoaterea 
ochilor, bătutu-n cuie precum şi altele ce ne feresc de duşmani, cum ar fi închiderea la Plumbuita, 
confiscarea averii, expulzaţiunea, aruncarea din Turnul Colţia, înecarea în răul Bucureştoaia ar 
trebui să fie şi ele împătrite pentru a face cât de cât faţă puhoiului de răuvoitori. Eu am numărat şi 
am însemnat pe toţi aceia ce ţi s-au arătat împotrivă şî socot că sunt cam la zece mii numai în hanurile 
din drumul pe care l-am străbătut. (...) Vorbele astea le zic şi le cred aproape toţi, aşa că nu i-am mai 
trecut pe listă. Dacă spânzuri pe orişicine, la întâmplare, poţi să fii sigur că ai spânzurat un duşman. 
(Agopian 1993 (1984): 47) 

Umorul reiese din realizarea unei liste aproape exhaustive de metode de tortură şi 
intimidare în contextul în care atât spionul care trimite scrisoarea, cât şi destinatarul său 
cunosc foarte bine toate aceste metode. Din punct de vedere informaţional, concentrându-ne 
exclusiv pe acest plan al personajelor, recunoaştem un overstatement , o hiperbolă. Lista 
este concepută iudic de către narator şi adresată naratarului, reprezentând o încercare de a 
stabili o complicitate pe seama personajelor. Diverşi factori care se intersectează - litota 
din scrisoare („ar trebui să fie şi ele împătrite pentru a face cât de cât faţă”), raportată Ia o 
altă hiperbolă (puhoiul de răuvoitori) şi lista de mai sus (elemente relevând umorul 
hiperdeterminat textual), produc amuzamentul lectorului. Nu avem scenarii opuse sau 

mecanisme logice evidente, ţinta fiind însă clară: TA intratextuală (delatorul şi 
domnitorul ca destinatar al raportului) relevă şi TA extratextuale (angajaţii poliţiei 
secrete, N. Ceauşescu) prin suprapunerea SI intratextuale cu SI extratextuală. 
Incongruenţa registrelor se bazează pe bathos (alunecarea de la stilul oficial şi riguros la 
aproximare): tiparul enumerativ dă impresia de precizie, exactitate, cunoaştere 
amănunţită, dar acest tipar este combinat cu marcarea aproximării: „pentru a face cât de 
cât faţa”, „sunt cam zece mii”. O altă sursă de umor este formula pleonastică „sunt prea 
destui”, adjectivul folosit fiind incompatibil cu categoria comparaţiei. 

Sub protecţia momentului istoric ales pot apărea elementele care să arate 
mijloacele de pedepsire (avantajul oferit de metaficţiunea istoriografică). Este o avalanşă 
de metode care relevă un sadism al pedepsei reprezentând toate epocile şi obiceiurile de 
tortură preluate din diverse culturi (se mizează pe procedeul afectării, pantonimul 
rămânând implicit): trasul în ţeapă trimite la perioada medievală românească, belitul de 
piele la tehnicile otomane de tortură, iar confiscarea averii şi expulzarea reprezintă 
metode folosite atât în perioada medievală, cât şi în cea modernă, pentru diminuarea 
poziţiei politice sau sociale a adversarilor. 

Un alt exemplu literar este lista de elemente dispărute care trebuie refabricate 
pentru ca tineretul să poată reciti lucrările mai vechi: 

GIORGIO SEMPRONIUS: „ Recuzita " - Cercetătorul a observat că omul modem, tineretul epocii 
noastre, nu mai sesizează unele elemente esenţiale din literatura trecutului, nemaiavând reprezentarea 
articolelor şi produselor pe care cărţile vechi le evocă. El a reţinut faptul că aproape toate cărţile 
clasice amintesc de obiecte sau fiinţe despre care tineretul, în special, n-are nicio idee. Acestea sunt: 
goeleta, arbaleta, spada, berlina, trirema, hidromelul, duelul, pana, naramza, brocartul, labirintul, 
stindardul, toga, papirusul, trâmbiţa, eunucul, clavicordul, purpura, berbecele, homarul, usturoiul, 
chitul, inorogul, tridentul, lintea, sparanghelul, colereta, stiletul, sepia, smaragdul, enibaharul, stilul, 
coiful, lampa lui Aladin, palimpsestul, chitra, alexandrinul, rondelul, mitra, coturnul, racul, oftica, 
amfora, corbul şi multe altele. Este aproape imposibil să mai poţi obţine plenitudinea unor imagini 
poetice care utilizează elemente dintre cele citate dacă n-ai cunoscut niciodată, în realitate, calităţile şi 
volumele obiectelor cu acele denumiri. Ca atare, cercetătorul a propus conducerii confecţionarea 
imediată a unor prototipuri, spre a le breveta şi a le introduce ulterior îti" fabricaţie în micile ateliere 
meşteşugăreşti. (Simionescu 1970 : 303 - 304 ) 

Lista de mai sus este extrem de eterogenă, cuprinzând atât obiecte reale, cât şi 
fabuloase, „obiectele” reale provenind din domenii diverse, de la alimente {lintea, 
sparanghelul) şi băuturi ( hidromelul ), la specii şi noţiuni literare (rondelul, alexandrinul, 
palimpsestul). Este amuzantă juxtapunerea fabuloaselor noţiuni de inorog şi lampa lui 
Aladin , cu termenii literari de mai sus sau cu elemente care în mod sigur nu au fost 
niciodată ameninţate de dispariţie sau necunoscute publicului, fie el şi tânăr - usturoiul. 
Este, de asemenea, amuzantă atribuirea neînţelegerii unui text literar exclusiv lipsei unor 
referenţi concreţi, precum şi imaginarea confecţionării unor prototipuri pentru noţiunile 
care nu au avut niciodată un referent real (ideea se apropie de scenariul-fantezie din teoria 
umorului conversaţional). Se poate observa cum registrul înalt este subminat, pe de o 
parte, de elemente care nu se încadrează hiperonimului „obiecte sau fiinţe necunoscute”, 
iar, pe de alta, de propunerea finală (realizată în termenii limbii de lemn) - fragmentul 
ilustrează bathos-u I. TA intratextuală este autorul cercetării, iar cea extratextuală vizează 
atât scriitorii şi cercetătorii „pe linie”, cât şi intervenţia oficială care dictează asupra sferei 

ştiinţifice şi literare. S-ar putea identifica, în cazul TA intratextuale, raţionamentul greşit 
(ca LM) prin exagerări şi ignorarea evidenţei, dar este o coordonată secundară în 
obţinerea umorului (în acest caz, dacă există LM, există şi un SO - posibil vs. imposibil - 
combinat cu alte elemente care contribuie la hiperdeterminarea textuală). 

2.4. Suprapunerea vocilor 

2.4.1. Discursul raportat indirect 

Fragmentul următor se bazează pe o structură enumerativă de miniscenarii narative 
(rezumatul articolelor de ziar): 

Am răsfoit ziarele. In Grecia era secetă. Amin Gemayel se întâlnise cu Rashid Kamare. Argentinienii 
protestau împotriva dobânzilor bancare ridicate ale americanilor. în Chile se lupta pentru democraţie, 
în Franţa se semnalau incendii silvice. Marea Britanie avea probleme cu apa potabilă. La Varşovia se 
publicase proiectul planului economic centralizat. Cosmonauţii sovietici erau bine-mersi. Continuau 
demonstraţiile pentru pace. în America Centrală probleme în continuare. Gromîco s-a întîlnit cu 
George McGovem. Karajan era în conflict cu orchestra. Englezii vindeau şantiere navale. Am lăsat 
deoparte „România liberă” şi am deschis „Flacăra” (Crăciun 1999 (1988): 193-194, X. O sută optzeci 
de minute) 

Se poate observa cum temele externe din ziarele româneşti urmează ideologia; 
astfel, ţările occidentale sunt prezentate cu probleme (incendii silvice, probleme cu apa 
potabilă, vinderea şantierelor navale) sau provocând probleme altora (dobânzile 
americanilor), într-un discurs disforic, pe când ţările comuniste sunt prezentate exclusiv 
pozitiv (lupta pentru democraţie, planul economic centralizat, demonstraţii pentru pace 4 ). 
Un element care atrage atenţia asupra non-pasivităţii cu care sunt „înregistrate” titlurile 
este expresia „bine-mersi” (LA) care ilustrează starea cosmonauţilor sovietici - expresia 
este o marcă a ironiei, un marcator stereotip (pragmatem). TA în acest caz este atât cea 
intratextuală (modalitatea de prezentare şi selecţia ştirilor externe), cât şi extratextuală 
(amestecul politicului care dictează care sunt şi cum trebuie să fie redactate ştirile). SI 
extratextulă este avută în vedere prin filtrul ideologiei oficiale, aşa cum reiese din SI 
intratextuală. 

2.4.2. Pseudo-citarea 

în textele literare, fragmentele amuzante pot avea o hiperdeterminare textuală 
sofisticată, accentul fiind plasat pe implicit (incluzând convenţia literară şi autocenzura/ 
cenzura); sursele care provoacă umorul (intervenind procedee literare tipice) sunt uneori 
diferite de cele din bancuri. Problema sofisticării nu explică însă gradul de amuzament 
sau de apreciere din partea receptorilor. 

Primul exemplu literar are ca mecanism de bază citarea şi parodierea limbii de 
lemn: 


Am la mine un carnet pe care mai degrabă aş desena decât aş scrie. Desenul e o ocupaţie neutră. Un 
tip care desenează bate mai puţin la ochi decât un tip care scrie, făcând portrete cui se nimereşte prin 


Pentru obsesia lui Ceauşescu de a fi perceput ca un campion al dezarmării şi al „luptei pentru pace” vezi 
Manolescu (2005: 303-305), Cemat (2005b: 492-496). 

restaurante, parcuri sau săli de aşteptare, pop să-ţi câştigi existenţa. Scriind despre cei pe care-i vezi 
în jurul tău, de ce o faci? Cu ce scop îţi permiţi să înregistrezi ce se întâmplă în jurul tău? Vrei să arăţi 
cum c viaţa? Vrei să spui că eşti un scriitor care se documentează la faţa locului? Mai încet cu 
documentarea asta, tovarăşe! Pentru aşa ceva se pot organiza vizite în uzine, în institute de cercetare, 
pe ogoare, în mine sau la Canalul Dunăre-Marea Neagră. Vizite planificate, obiective, competente şi 
pline de rezultate fructuoase. Vizite în grup. Vizite pe bază de ghid şi explicaţii. Vizite utile şi 
concludente. Pe când aşa? Sau poate că pe tine te interesează derizoriul, instabilul şi 
nesemnificativul? (Crăciun 1999 (1988): 164-165, X. O sută optzeci de minute ) 


r 



Această metanaraţiune autodiegetică conţine o reflecţie pe tema scrisului. Este 
introdus fără tranziţie un pasaj în stil direct; problema este gradul ridicat de ambiguitate, 
dificultatea reprezentată de determinarea „paternităţii” vocii, a punctului de focalizare. Ar 
putea fi vorba despre o dedublare a vocii naratorului (văzut ca în teoria polifonică a lui O. 
Ducrot atât ca L, responsabil cu enunţarea, cât şi ca X - „etre du monde”; dedublarea se 
produce la nivelul lui X), care îşi însuşeşte aparent punctul de vedere oficial, citând cu 
intenţie ironică evidentă sintagme folosite de reprezentanţii puterii. Pe lângă această 
tehnică narativă, importante sunt şi elementele selectate pentru a releva limba de lemn: 
ameninţarea prin formula „mai încet cu..., tovarăşe!”, ameninţare prezentă şi în formula 
aparent asertivă „Pentru aşa ceva se pot organiza vizite în uzine, în institute de cercetare, 
pe ogoare, în mine sau la Canalul Dunăre-Marea Neagră”; determinările adjectivale 
pentru „vizite”: „planificate, obiective, competente”, „utile şi concludente” şi „rezultate”: 
„fructuoase”; substantivele (obţinute prin conversiune de la adjective) prin care se 
desemnează temele şi dimensiunile estetico-literare nerecomandate: „derizoriul, instabilul 
şi nesemnificativul”. Se poate observa organizarea pe două paliere semantice opuse, între 
seria adjectivală conotată ideologic pozitiv şi cea nominală conotată ideologic negativ. Pe 
de altă parte, folosirea substantivului „vizite” în contexte precum „ogoare ... mine ... Canalul 
Dunăre-Marea Neagră” poate funcţiona ca un eufemism, sugerând diverse tipuri de sancţiuni 
pentru cei care se abat de la regulile impuse (eufemismul vizează munca forţată, domiciliul 
forţat, închisoarea etc.); în discursul oficial al propagandei aceste contexte („ogoare” şi 
„mine”) pot fi conotate pozitiv, ilustrând imaginea „oamenilor muncii” din toate mediile, 
dar în limbajul privat acestea sunt conotate negativ, ţinând de imaginarul concentraţionar. 
în formula lui Tannen (2010), putem considera acest exemplu un caz de ventrilocizare, iar 
după Kotthoff (2002) - ironie: atribuirea vocii este implicită (TA intratextuală este greu 
de identificat, dar cea extratextuală este mai transparentă - activistul/şeful de la partid), 
evaluarea făcută de narator şi cea a vocii puse în scenă sunt distonante, sensul literal fiind 
atribuit TA intratextuale, iar cel implicit naratorului. Prin raportarea SI intratextuale la SI 
extratextuală, „vizite” devine, aşa cum am menţionat mai sus, un eufemism pentru 
mijloacele de coerciţie aplicabile mai ales în anii ‘50 şi la începutul anilor ‘60. 

Amestecul vocilor este bine reprezentat în fragmentul de mai jos: 

Eâ ar putea cel mult organiza nişte foarte şic şi foarte kitsch şezători literare bazate pe un convocator 
sindical adus la cunoştinţa completului didactic, pe antrenarea a două-trei babe bigote şi a elevilor 
premianţi. O şezătoare literară, un montaj literar-muzical, o brigadă artistică, o întâlnire cu un tovarăş 
metodist de la centru specialist în folclorul nou, student la fără frecvenţă, urmate de un film rusesc sau 
românesc de acum zece ani. Activitatea culturală a cadrului didactic e un element important. Chiar 
dacă prin origine, statut şi pregătire tu eşti un corp străin, obştea are nevoie de tine, de viaţa ta, de 
sângele tău de intelectuală care nu precupeţeşte niciun efort. Moşnegi ceteţi ai cărţilor din strană din 
graiul tău culeg învăţătură. (Crăciun 1999 (1988): 38-39, IV. Viaţa e vis ) 

De la planul naratorului, evaluând situaţia personajului care ar putea organiza „foarte 
şic şi foarte kitsch şezători literare”, se trece la planul personajului (stil indirect liber sau 
monologul interior al personajului); personajul cunoaşte bine sintagmele limbii de lemn 
pentru domeniul învăţământului: „montaj Iiterar-muzical”, „brigadă artistică”, „folclor 
nou”. O situaţie ambiguă prezintă fragmentul în care se narează Ia persoana a doua 
singular şi în care sintagmele limbii de lemn sunt parodiate: „obştea are nevoie de tine, de 
viaţa ta, de sângele tău de intelectuală care nu precupeţeşte niciun efort ” prin plasarea 
într-un context impropriu (structura ternară în climax), amplificat de pasajul nemarcat din 
0. Goga: „Moşnegi ceteţi ai cărţilor din strană din graiul tău culeg învăţătură”. 
Fragmentul combină forma de bathos - inserţiile limbii de lemn fiind evaluate ironic, cu 
upgrading - prin formula intertextuală finală. TA intratextuală poate fi personajul 
feminin, dar situaţia ambiguă a pasajului cu persoana a doua singular poate face din 
personaj o voce care pune în scenă discursuri diferite ca intenţie (limba de lemn şi poezia 
antebelică), distanţându-se de fiecare dintre cele două mesaje (formula „disjuncţie difuză” 
a lui Attardo (2001a) ni se pare extrem de adecvată în cazul acestui fragment). 

Un alt exemplu în care apar mai multe voci (unele introduse explicit, prin marcarea 
cu ghilimele a vocii ziariştilor, altele neintroduse explicit) de către narator este cel de mai 
jos: 


Una peste alta, amplul reportaj care apăru nu peste mult timp în ziarul judeţean (aproape două pagini) 
despre comuna N. fu, în esenţă, pozitiv. Existau acolo şi câteva semnale de alarmă trase de jurnalişti 
(în special în articolul „Ce se întâmplă cu livrările?”), dar ele erau literalmente copleşite de 
prezentarea realizărilor cu care, pe drept cuvânt, se puteau mândri sătenii. Aşa că atunci când în ediţia 
de sâmbătă a ziarului, la rubrica ..Diverse”, fu inserată pe un sfert de coloană notiţa „Un O.Z.N. la 
N.?”, semnată cu iniţiale, nimeni nu tresări deranjat, nimeni nu reacţionă negativ. Foarte bine! să se 
scrie şi despre asta! Praşila-ntâi am terminat-o, grâul promite o producţie record, la îmbunătăţiri 
funciare suntem primii, ce-i rău că oamenii noştri văd şi O. Z. N-uri? Au maturitatea necesară să vadă 
şi aşa ceva. în fond, ăsta, Ilie ăsta, nu l-a văzut în timpul programului, l-a văzut noaptea, în timpul său 
liber! Notiţa descria cercul de pământ ars, urmele pătrate şi pe „harnicul ţăran cooperator Ilie Pop, 
gospodar de frunte al satului”, cel care văzuse farfuria. (Groşan 1989: 200-201, O.Z.N-ul ) 


Se poate observa cum începutul aparţine vocii naratorului, introducând o evaluare a 
reportajului care a dat multe emoţii conducătorilor comunei (se „citează” titlurile 
articolelor, se precizează peritextul editorial). După „nimeni nu tresări deranjat, nimeni nu 
reacţionă negativ” (un fel de rezumat care precedă inserarea vocilor diferite de cea a 
naratorului, o secvenţă citantă nemarcată) sunt introduse vocile care pot fi atribuite 
conducătorilor comunei (eventual primăriţei): tonul este diferit (fraze mai scurte, tonul 
exclamativ, ritm alert), alegerile lexicale (din aria agricolă), perspectiva subiectivă (mărcile 
de persoana I plural), cu punctarea aspectelor agricole pozitive („Praşila-ntîi am terminat-o, 
grâul promite o producţie record, la îmbunătăţiri funciare suntem primii”) care marchează, 
implicit, conformarea la cerinţele de partid. In acest context, apariţia ştirii despre Ilie Pop şi 
OZN-ul pe care acesta îl văzuse este plasată într-o paradigmă justificată (justificabilă): 
(oamenii comunei) „au maturitatea necesară să vadă şi aşa ceva”; în logica vocii, 
conformarea ideologică şi respectarea cerinţelor este o garanţie a bunei credinţe 
(maturitatea legată de perceperea OZN-uIui relevă o logică bazată pc o relaţie cauzală 
aparte); raţionamentul devine cu atât mai amuzant cu cât evenimentul este scuzabil prin 
faptul că s-a produs în afara programului de lucru: „In fond, ăsta, Ilie ăsta, nu l-a văzut în 

timpul programului, l-a văzut noaptea, în timpul său liber!”. Juxtapunerea tonului 
depreciativ (ăsta, Ilie ăsta - uzul conotat negativ al demonstrativelor în forma populară) cu 
cel oficial, marcat de limba de lemn a textului jurnalistic imaginat („harnicul ţăran 
cooperator Ilie Pop, gospodar de frunte al satului”) creează un contrast semnificativ între 
perceperea în planul privat şi perspectiva oficială. Ultima frază, cea care conţine şi citatul 
din ziar, reprezintă o revenire la vocea şi perspectiva naratorului. 

2.5. Pseudo-argumentarea 

Printre situaţiile în care am remarcat prezenţa unei aparente structuri argumentative 
se încadrează şi bancul de mai jos: 

S-au instituit amenzi pentru cuplurile fără copii: 

- în primele trei luni este amendată soţia; 

- în următoarele şase luni este amendat soţul; 

- în următorul an sunt amendaţi prietenii. (Ştefănescu 1991: 85) 

Hipotextul exploatat ar putea fi stilul publicistic care preia pentru informare noutăţi 
legislative. Ceea ce lipseşte este argumentarea deciziei de a amenda fiecare „contravenient” 
(motivul este implicit). Se poate observa, de asemenea, depăşirea cadrului conjugal prin 
includerea prietenilor în aria „cupluri fără copii”. SO ar fi privat vs. public, iar LM pe care 
se bazează bancul ar fi raţionamentul cu o verigă lipsă (pentru soţie şi soţ) completat de 
raţionamentul greşit al exagerării (pentru prieteni). TA este extratextuală, N. Ceauşescu şi 
obsesia lui ca România să aibă o creştere demografică însemnată. 

In albumul Acum nu e momentul... (pp. 64-65) există caricatura metaforică cu două 
vignete intitulată „Miting spontan”: sunt prezentate un miting la Paris şi unul la 
Bucureşti. In ambele cazuri există, în plan secund, o tribună cu vorbitori, o masă de 
demonstranţi şi un operator care filmează. Elementul diferit este poziţia forţelor de 
ordine: Ia Paris poliţiştii stau în faţa tribunei, pe când la Bucureşti sunt în spatele 
manifestanţilor, pentru a-i împiedica să se îndepărteze. 

Mecanismul care apropie cele două spaţii input este analogia: primul spaţiu input, 
Parisul, se dovedeşte adecvat titlului rezumativ (miting spontan), pe când al doilea spaţiu 
input, Bucureştiul, diferă de primul prin plasarea forţelor de ordine. Spaţiul mixt creat 
implică falsitatea mitingului spontan la Bucureşti tocmai prin locul pe care îl ocupă în 
spaţiu forţele de ordine. TA extratextuală o reprezintă propaganda oficială, care 
promovează ideea falsă a manifestărilor spontane. Prin generalizarea SI intratextuale 
(metonimic, Bucureştiul denotă România), se obţine implicatura caracterului programat şi 
obligatoriu al mitingurilor. Prin raportarea vizualului la text se obţine discreditarea 
sintagmelor oficiale. 

In caricatura metaforică următoare (Acum nu e momentul..., p. 129), bazată pe 
mecanismul logic al paralelismului, elementul neaşteptat de proeminent este imaginea din 
spaţiu: sub titlul „Bucureşti - văzut din naveta Challenger” este înfăţişat un spaţiu cu 
numeroase cratere. Acestea sunt puse în corespondenţă explicit cu numele unor străzi şi 
bulevarde bucureştene: Calea Griviţei, Bulevardul 1 Mai, Calea Floreasca, Calea Dudeşti, 
Şoseaua Giurgiului etc. 

Primul spaţiu input este reprezentat de imaginea din afara spaţiului terestru; al doilea 
spaţiu input conţine indici de contextualizare, care să faciliteze înţelegerea unei perspective 

noi asupra oraşului: plasarea unor indicatoare cu numele unor străzi din Bucureşti care să 
lege imaginea din spaţiu de realitatea concretă. Spaţiul mixt implică starea proastă a 
infrastructurii bucureştene (TA extratextuală fiind administraţia locală), numele străzilor 
fiind legate de cratere mai mari sau mai mici (strada implică în mod normal o reprezentare 
liniară şi nu circulară; suntem obişnuiţi să vedem cele mai multe obiecte dintr-un punct de 
vedere canonic şi într-o aliniere canonică faţă de ceea ce le înconjoară (Langacker 1987: 
123), de aceea imaginea din afara spaţiului terestru şi exagerarea grafică devin amuzante). 
Implicatura (străzile din capitală sunt foarte proaste, la fel de proaste şi de pline de gropi ca 
o planetă lovită de meteoriţi) reprezintă o parodie ireverenţioasă la capitala-model 
prezentată de regimul comunist. 

B. Componenta semantica 

2.6. Absurdul 

Deşi absurdul este considerat o categorie estetică semnificativă începând cu secolul 
XX, elemente absurde apar în satiră (din perioada antică până la commedia delVarte ), în 
lumea circului, a spectacolelor de teatru şi de film; ca formă de umor este regăsită de la 
Rabelais la Gongora, Marino, de la Edward Lear la Lewis Carroll. Cercetătorii 
fenomenului umorului situează absurdul în rândul mecanismelor logice ale interpretării 
(Attardo etal. 2002: 18). 

Bancul de mai jos (vezi şi capitolul anterior) parodiază obsesia exporturilor prin 
plasarea cadrului în spaţiul sacru: 

Un român moare şi ajunge în rai. Aici vede un pom plin cu mere şi întinde mâna să ia şi el un măr. 

Apare repede Sfântul Petru, care îi dă cu o joardă peste mână. 

- Munceşte o zi, apoi poţi să vii să iei mere. 

Munceşte românul o zi şi se întoarce la pom. întinde mâna, dar iar apare Sfântul Petru şi îi dă peste 

mână. — 

- Ia de pe jos. Alea din copac sunt pentru export. ( Dilema veche , 1 1 7/2006) 

Extinderea practicilor comuniste şi în rai reprezintă o situaţie absurdă. Spaţiul input 1 
este reprezentat de rai (desemnare explicită, Sfântul Petru, mărul ca pom al cunoaşterii), iar 
spaţiul input 2, mai puţin evident, dar recuperat prin naţionalitatea celui mort, este 
România. Spaţiul mixt obţinut are atributele raiului tradiţional combinate cu obsesia 
autorităţilor comuniste române de a trimite totul la export. SO ar fi sacru vs. comercial , 
tranziţia de la SI intratextuală (evenimentul din rai) la SI extratextuală (politica economică 
din România) evidenţiază o ţintă intratextuală - Sfântul Petru desemnând metonimic 
„administraţia” raiului, şi una extratextuală, implicită (conducerea PCR). Ca mecanism 
logic, am avea relaţia sintagmatică bazată pe relaţii spaţiale directe (paralelismul implicit). 

Absurdul funcţionează şi în caricatura metaforică de mai jos {Acum nu e 
momentul..., p. 174) - pe un zid aflat în faţa unei biserici există următorul anunţ: 
„Monument istoric din secolul XVIII. In locul lui se va construi un tribunal în care vor fi 
judecaţi directorul Direcţiei patrimoniului şi buldozeristul Vasile Ştefan”. în caricatură se 
stabileşte destinaţia tribunalului care va înlocui monumentul cu menţionarea explicită a 
celor chemaţi în judecată; se observă că este deja stabilită persoana care va dărâma 
monumentul istoric (totul este decis cu anticipaţie). Dacă am încerca să identificăm un 



190 


Mihaela-Viorica Constantinescu 



mecanism logic pentru personajele „responsabile” cu decizia afişată, acesta ar fi 
raţionamentul greşit bazat pe exagerare; însă, în acelaşi timp, se observă şi o relaţie 
sintagmatică de juxtapunere virtuală între monumentul istoric şi construcţia care îi va lua 
locul pentru condamnarea celor care vor dărâma acel monument (s-ar putea vorbi şi de 
ironie în acest caz). în privinţa SO, aceasta ar fi prezent vs. viitor anunţaţi Ţinta acestei 
caricaturi nu o reprezintă numai cei care au luat decizia afişată (TA intratextuală din SI 
intratextuală), ci şi politica de distrugere a vechilor construcţii, indiferent de valoarea lor 
de patrimoniu, pentru a face loc planurilor lui N. Ceauşescu (TA extratextuală din SI 
reală). 

O altă caricatură predicat ( Umor 50%, p. 68) care se explică prin absurd este 
următoarea: având pe fundal o mare de blocuri, doi copii par să se întoarcă de la şcoală, 
iar unul dintre ei spune: „în afară de fier vechi trebuie să aducem şi fructe de pădure...”. 

într-un oraş dominat de blocuri, lipsit de spaţii verzi, copiii trebuie să adune, pentru 
programul de muncă patriotică, fructe de pădure! Suprapunerea cadrului (blocurile din 
fundal) cu cerinţa şcolară relevă absurditatea situaţiei. SO ar fi posibil vs. imposibil ; TA 
acestei caricaturi este extratextuală, cei care au impus elevilor strângerea de plante 
medicinale (acesta ar fi putea scopul colectării fructelor de pădure), indiferent de mediul 
în care aceştia trăiesc: raţionamentul TA extratextuale ar fi unul greşit, ignorând evidenţa. 

C. Componenta pragmatică 

2. 7. Deixis 

Deixisul este considerat de Crof/Cruse ( apuci Brone/Feyaerts 2003) un mecanism 
de interpretare activ atât la nivelul organizării lingvistice, cât şi conceptuale, fiind inclus 
în tipul Perspectivă. Deixisul, ca mecanism de interpretare, ar cuprinde trei aspecte: 
dimensiunea spaţio-temporală, epistemică (cunoştinţele împărtăşite) şi empatia. 

în caricatura predicat (Acum nu e momentul..., p. 22) care urmează, bazată pe 
mecanismul logic al juxtapunerii, există o transformare a interpretării deicfice a 
adverbului ieri: în caricatură este reprezentată o coadă tipică pentru perioada avută în 
vedere; doi dintre cei care stau la coadă, domni în vârstă (cu ochelari, pălărie şi baston), 
stau de vorbă: „Ţi-aduci aminte de foametea din ‘46? Parc-a fost ieri...” 

într-o expresie idiomatică, ieri trimite la o perioadă trecută, dar un trecut apropiat. 

O lectură literală a expresiei determină schimbarea interpretării lui ieri în „ziua 
precedentă faţă de cea în curs”, o utilizare deictică temporală tipică. Cele două spaţii 
input, 1946 (primul spaţiu) şi ziua anterioară discuţiei (al doilea spaţiu), contribuie la 
conturarea spaţiului mixt - foametea din prezent, nu numai în trecutul îndepărtat. Ieri ar 
putea cuprinde astfel, pe lângă o primă valoare epistemică determinată de interpretarea 
figurată a expresiei (semi)idiomatice, şi valoarea temporală tipică. TA este extratextuală, 
regimul politic şi incapacitatea sa de a asigura un minimum alimentar necesar populaţiei. 
Pentru că în SI extratextuală coada este o realitate omniprezentă 5 , aceasta se regăseşte 
adesea în SI intratextuale din caricaturile lui M. Stănescu şi din bancurile epocii. 

Caricatura {Acum nu e momentul..., p. 98) următoare, de tip predicat, exploatează 
mecanismul logic al inversării actanţiale (ca relaţie sintagmatică): doi preoţi în faţa unei 
biserici: A „- Ce zici, o să ne demoleze?”/ B Cum o vrea Cel de Sus...”. 

Efectul umoristic se bazează pe suprapunerea imaginii celor doi preoţi aflaţi în faţa 
unei biserici cu polifuncţionalitatea formelor: Cel de Sus trimite, în limbajul religios, la 
Dumnezeu (SI intratextuală). Prin inversare, prin aducerea în prim-plan a politicii oficiale 
a demolărilor (deci a planului politic secund, SI extratextuală), agentul invocat nu mai 
este divin, ci politic (Ceauşescu ca TA extratextuală). Astfel, decizia salvatoare nu mai 
este de atribuţia divinităţii, ci la dispoziţia dictatorului (ambiguitatea formulei care poate 
face trimitere, simultan, la cele două SI). 

2.8. Forţa implicitului 

Exemplul de mai jos conţine o fină ironie şi aluzii care ar putea da celor două 
exemple menţionate un rol argumentativ: 

Timpul îmi stă înainte. Un timp pe care ar trebui să mi-1 fac în vreun fel util. Util şi dulce. Dulce 
eternei înclinaţii umane spre cunoaşterea lumii. Lui Costache Olăreanu şi Mircea Horia Simionescu 
nu le-au trebuit decât 15 ore pentru a vizita miercuri, Î7 decembrie 1958, Bucureştiul. Lui Geo Bogza 
nu i-au trebuit decât o sută şaptezeci şi cinci de minute ca să cunoască Mizilul şi să intre fără scandal 
sau relaţii în istoria literaturii. (Crăciun 1999 (1988): 161, X. O sută optzeci de minute) 

Amestecul de ton confesiv (frazele scurte şi propoziţiile eliptice de predicat, 
mărcile deictice ale persoanei I singular) şi riguros (precizările temporale exacte) poate 
determina interpretarea celor două exemple literare ca argumente în favoarea tezei 
exprimate în prima propoziţie a fragmentului: „Timpul îmi stă înainte”. Cazurile 
menţionate ar fi un exemplum care, inductiv, să sprijine teza. Cel de-al doilea caz conţine 
însă nişte precizări ironice relevate de juxtapunerea (printr-o mimată naivitate) dintre un 
fapt banal şi consacrarea literară: „să cunoască Mizilul şi să intre fără scandal sau relaţii 
în istoria literaturii” (un paralogism de tipul post hoc ergo propter hoc). Consacrarea prin 
scandal şi relaţii conţine implicatura lipsei de valoare artistică (TA este astfel una 
extratextuală, scriitorii promovaţi pe criterii politice şi nu de valoare). 

In bancul de mai jos, inversarea figură-fond reprezintă mecanismul logic dc 
„explicare” a logicii urării: 

Emisiunea TV se încheie, de la un timp, cu urarea: „Noapte bună şi spor la treabă” (Ştefânescu 1991 : 85) 

Aparent, avem o inadecvare între prima urare (care trimite la scenariul odihna) şi 
cea de-a doua (scenariul activitate) în SI intratextuală; de fapt, a doua urare este 
modalitatea de a face aluzie la politica privind încurajarea natalităţii (SI extratextuală). 
Planificarea familială sau decizia personală nu mai sunt opţiuni ale planului privat, ci ale 
politicii de stat - astfel, TA o reprezintă conducerea PCR (mai ales N. Ceauşescu) şi 
mecanismele de propagandă (unul dintre acestea, televiziunea, apare şi ca TA 
intratextuală). Am putea avea două tipuri de SO: pe de o parte, odihna vs. activitate , pc 
de alta parte, privat vs. public. 

Mecanismul textual pe care se bazează fragmentul de mai jos este analogia: 

Conferinţă internaţională despre elefanţi. Savantul german scrie în trei volume o „Introducere în 
studiul elefanţilor”. Un om de ştiinţă francez scrie o carte mică, parfumată, legată în piele şi cu o 
panglică ataşată - „Les amours des elephants”. Rusul scrie două volume, apărute la Editura pentru 
Limbi Străine - „Marx, Engels, Lenin şi Stalin despre elefanţi”. Românul scrie „Elefantul sovietic, cel 
mai avansat elefant din lume”. (Dundes 1971 : 54-55, t.n.) 

Bancul se caracterizează prin hiperdeterminare textuală, existând mai multe surse 
care produc umorul. Este vorba, mai întâi, de un tipar inductiv care explorează stereotipia 
aprecierii specificului naţional (german şi francez), dezvoltat şi în plan politic - situaţia 
României, pentru care factorul determinant nu mai este cel naţional, ci, ca şi în cazul 
URSS, cel politic. Mai intervin şi alte elemente: în cazul autorului rus este vorba despre 
upgrading (tratarea filosofico-politică, marcată de numele „apostolilor” comunismului, a 
unei teme zoologice), iar în cazul personajului român eroarea evidentă provocată de 
presiunea politică: obişnuit să laude „marea putere de la răsărit”, autorul român din banc 
nu-şi dă seama că nici măcar nu există un elefant sovietic. Opoziţia se creează între cele 
două tipuri de lucrări: nonpolitice (autorul german şi cel francez) vs. politice (rusul şi 
românul), cu multiplicarea amuzamentului în cadrul celor politice prin incongruenţa 
registrelor (autorul rus) şi prin eroarea evidentă (raţionament greşit; autorul român) ca 
LM, provocată de presiunea politică. Ţintele sunt atât intratextuale (cele patru tipuri de 
autori), cât şi extratextuale (în cazul lucrărilor politice, influenţate de tipul de regim care 
impune linii de cercetare). 

In cazul unei caricaturi predicat (Acum nu e momentul ... , p. 128) bazate pe 
mecanismul logic al juxtapunerii, se realizează o deplasare de la sensul indus de titlul 
capitolului (XIII. Circulaţia) în care este inclusă caricatura: un personaj iese dintr-o 
groapă în mijlocul unei străzi şi se gândeşte: „Ce de gropi în oraşul ăsta!”. 

Personajul are costum de deţinut, ieşind din groapă după ce a săpat cu o lopată care 
se află în apropierea lui; remarca lui legată de gropile de pe stradă ar reprezenta atât o 
trimitere la starea proastă a drumurilor, cât şi o aluzie la alte reuşi te/tentative de evadare, 
similare cuajui (în acest caz, pentru personaj am avea o extindere a propriei perspective). 
Există deci două spaţii input: spaţiul 1, evadarea, şi spaţiul 2, starea proastă a drumurilor. 
Spaţiul mixt rezultat conţine implicatura „toţi încearcă să evadeze/fugă” (care i se poate 
atribui personajului). TA ar fi atât intratextuală (personajul), cât mai ales extratextuală 
(proasta administraţie locală, dar şi imposibilitatea liberei circulaţii). Ca SO am avea 
circulaţie rutieră vs. circulaţie internaţională , LM fiind mai greu de identificat: se poate 
vorbi despre un paralelism implicit, despre un raţionament corect (pornind de la o 
premisă (aparent) falsă) sau despre un raţionament greşit (prin restrângerea câmpului). 

Seria următoare (Acum nu e momentul..., pp. 172-173), alcătuită din două imagini, 
este o caricatură predicat bazată pe mecanismul logic al inversării figură-fond: în prima 
vignetă este reprezentat un personaj care reflectează în faţa Teatrului Naţional: „Câţi bani 
s-au cheltuit pentru toate modificările făcute de-a lungul anilor! Proiecte de arhitectură, 
proiecte de pictură monumentală! Cu banii ăştia s-ar fi putut construi cinci spitale...”. A 
doua vignetă prezintă acelaşi personaj fiind dus (cu forţa) de doi infirmieri către o 
ambulanţă. 

Ideea personajului aflat pe stradă duce la luarea cu forţa de către două personaje 
care nu prea au comportamentul unor medici sau infirmieri. Implicatura ar fi lipsa 
libertăţii de gândire. Ultimul element din monologul interior al personajului era legat de 

spitale, iar urmarea este integrarea forţată în sistemul sanitar (deşi salvarea din caricatură 
şi cei doi în halat pot desemna, metaforic, Securitatea). SO ar fi libertate vs. lipsa 
libertăţii de gândire , intim/care nu poate fi interceptat vs. public/interceptabil. Figura 
conţine critica unui proiect, iar fondul imposibilitatea de a critica. SI intratextuală duce Ia 
absurd: implicarea unor TA extratextuale în SI extratextuală (rolul evident al Securităţii). 

Caricatura de mai jos ( Umor 50%, p. 4) este de tip predicat, ilustrând mecanismul 
logic al substituţiei (ca relaţie sintagmatică) cu 0 (lipsa termenului de inversare sau 
substituţie): un reporter şi un cameraman realizează un interviu, persoana intervievată 
spunând „E adevărat că mai sunt şi lipsuri...”. Din imagine lipseşte însă locutorul, cel 
intervievat. Locutorul este fie invizibil, implicatura fiind lipsa unei reacţii critice publice, 
fie luat de Securitate şi nu a putut să-şi termine replica (punctele de suspensie) - în acest 
caz implicatura ar fi lipsa libertăţii de exprimare. TA în această situaţie ar fi extratextuală: 
Securitatea, cenzura împiedică libertatea de exprimare sau, mai general, oamenii care se 
tem de Securitate şi nu mai au o reacţie critică publică. SI intratextuală (interviul pentru 
televiziune) este doar o mică parte din spaţiul public vizat de SI extratextuală. SO ar fi 
libertate vs. lipsa libertăţii de exprimare. 

Caricatura metaforică următoare ( Acum nu e momentul..., p. 24), cu o idee prezentă 
şi în bancul cu raiul şi exportul, este bazată pe exagerare (exagerarea poate fi atât 
raţionamentul greşit al personajelor (LM), cât şi hiperbola folosită de autor pentru a-şi 
transmite ideea). Spaţiul este aproape gol, în prim-plan se vede un slogan, „TOTUL 
PENTRU EXPORT”, în timp ce în plan secund este un camion în care două personaje 
încarcă litera „T”. 

Putem avea, în acest caz, şi un mecanism metonimic cauză-efect: pentru că 
sloganul a fost „ totul pentru export ” (cauza), s-a exportat totul (spaţiul este gol = efectul), 
urmând să se exporte până şi sloganul (cu suportul lui fizic). Se poate vorbi şi despre o 
inversare figură-fond: sloganul trebuia să fie fondul, dar a devenit elementul (singurul) de 
prim-plan (figura). Care ar fi SO ? Slogan vs. punerea în practică a acestuia? TA este mai 
ales extratextuală (ca şi în cazul bancului cu exportul realizat în rai). SI intratextuală este 
o hiperbolă a SI extratextuale. 

Nu putem identifica cu uşurinţă mecanismul logic care ar explica (fie şi parţial) 
următoarea caricatură metaforică ( Umor 50%, pp. 72-73): într-o închisoare cu formă 
rotundă cei închişi nu se plimbă într-un cerc, ci realizând o formă pătrată. Deşi caricatura 
ni se pare amuzantă, ambiguitatea ridicată (sofisticare ar spune Raskin) ne împiedică să 
identificăm o anumită opoziţie a scenariilor sau un mecanism logic. Cu siguranţă ţinta 
este extratextuală, politică (aplicată spaţiului românesc), iar SI intratextuală este o 
metaforă a SI extratextuale. închisoarea are formă rotundă, iar prin metonimic şi 
extindere metaforică, deplasându-ne către SI extratextuală, şi România are formă rotundă, 
deci România e o închisoare (implicatura); cei închişi se plimbă în curte în formă de 
pătrat - careu (formă uşor de controlat? de urmărit? sau o modalitate de rezistenţă 
pasivă 6 ?). 

Introducem în această categorie şi un alt exemplu care vizează un mecanism mai 
aparte, care nu este frecvent în corpusul nostru: hiperînfelegerea personajului în ciuda 


c îi mulţumesc Teodorei Dumitru pentru această sugestie de a vedea în refuzul celor închini de a sc plia 
lormei închisorii o modalitate de rezistenţă pasivă la opresiune. 

aşteptărilor receptorilor. Fragmentul literar de mai jos mizează pe invalidarea unor 
informaţii de fond comun prin răsturnarea aşteptărilor receptorilor legate de un anumit 
stereotip. După ce este dus Ia secţie un tânăr care nu are buletin de Bucureşti, găsit în faţa 
statuii lui Eminescu de Ia Ateneu, miliţianul (locotenent major) îi promite că îi dă drumul 
dacă îi recită o poezie de Nichita Stănescu (la a cărui înmormântare tânărul venise). Este 
un episod din nuvela lui Mircea Nedelciu Probleme cu identitatea , volumul Şi ieri va fio 
zi (1989): 

- Dacă-mi spui o poezie de el, îţi dau drumu’. (...) 

-Nu pot. (...) Vă spun o poezie de alt poet! (...) 

- Asta parcă e scrisă de un francez? 

- Da, zice Muri, de Claude Aveline şi e tradusă de Veronica Porumbacu. 

- Aşa, exact, Claude Aveline, spuse locotenentul-major. 

Din asistenţă cel mai uimit pare procurorul. Murivale îşi ia buletinul din mâna ofiţerului. 

- Ne scuzaţi!-spune acesta- nu ştiam că sunteţi un băiat aşa de fin. 

- Mulţumesc!- spune Muri. 

- Sunteţi liber! 

- Mulţumesc, mulţumesc! 

(Nedelciu 1999 (1989): 573-575, Probleme cu identitatea ) 

In cazul ofiţerului se observă mai întâi tachinarea: fiind într-o relaţie de putere 
explicită cu Muri (personajul principal al nuvelei), doreşte să-şi manifeste puterea 
testându-i cunoştinţele de poezie (puterea camuflată sub dispoziţia unui eu amuzant, 
capabil de gesturi incongruente cu funcţia şi cu SI intratextuală). La baza tachinării se află 
evaluarea negativă a capacităţii lui Muri şi o voalată ameninţare. Muri interpretează serios 
situaţia, iar poezia pe care o spune schimbă polaritatea evaluării ofiţerului. Prin evaluarea 
pozitivă finală, se invalidează stereotipul miliţianului lipsit de inteligenţă. Aşteptata 
neînţelegere a poeziei este substituită de înţelegerea surprinzătoare şi de aprecierea 
.explicită a personajului Muri. 

Fragmentul este o ilustrare a umorului hiperdeterminat textual: se combină proba 
nespecifîcă (testul poeziei) cu surpriza recunoaşterii autorului străin de către miliţian 
(ofiţerul nu este doar sensibil la poezie, dar are şi cunoştinţe de literatură franceză) şi cu 
formularea explicită de scuze urmată de exprimarea aprecierii - nu ştiam că sunteţi un 
băiat aşa de fin. în final nu se mai realizează trimiterea Ia"situaţia de comunicare prin eu 
şi tu (ca Ia începutul fragmentului), ci prin noi - în actul expresiv scuzele se cer în numele 
instituţiei. 


3. Hiperînţelegere intratextuală 

Prin hiperînţelegerea intratextuală înţelegem plasarea „responsabilităţii” de a 
produce poanta finală (în cazul bancurilor) sau poantele interne ale unui text în planul 
personajelor. Personajul are rolul activ, naratorul sau autorul implicit fiind în planul 
secund, ceea ce nu exclude hiperînţelegerea extratextuală (în relaţia cu cititorul/ 
receptorul); aceasta rămâne o condiţie sine qua non a textelor umoristice. Considerăm că 
personaje sunt şi acele voci incluse în bancuri, chiar dacă nu apar întotdeauna explicit ca 
personaje, iar cel care spune bancul îşi asumă mesajul (E este doar locutor, vocea din 
banc fiind enunţiatorul prim şi responsabil pentru cele enunţate). 

A. Componenta retorică 

3.1. locurile de cuvinte 

3.1.1. Inovaţii lexicale cu intenţii comice 

Cele mai multe inovaţii, în bancuri, au ca punct de plecare numele lui N. 
Ceauşescu. Cultul personalităţii este cel care poate explica acest fenomen. Conducătorul 
devine în sistemele totalitare, cum era cel românesc, „o figură mesianică, o binecuvântare 
a istoriei, depozitarul adevărurilor absolute, singurul capabil să conducă întreaga 
societate...” (Ficeac 1999: 19). 

Folosind termenul despre care se afirmă că desemna în limba dacă „cetatea” - 
dava, se realizează noi nume ale unor oraşe româneşti, pornind de la realităţi 
caracteristice acestora: 


într-o relaţie de putere 
ă~şi manifeste puterea 
'iţia unui eu amuzant 
a baza tachinării se află 
uri i n terpretează serios 
iţerului. Prin evaluarea 
inteligenţă. Aşteptata 

în urma reîmpărţirii administrative a ţării, câteva oraşe au revenit la vechile lor nume dace: 

Bucureşti - Trepidava; 

Piteşti - Explodava; 

Satu Mare - Inundava; 

Bacău - Cotcodava; 

Timişoara - Bişnidava; 

Orşova - Uşchidava; 

Scomiceşti - Ceamaidava. (Ştefanescu 1991: 17) 

în unele situaţii modificările sunt mai transparente, recontextualizările fiind şi 
reperspectivări (Linell 2002) care ţin de consolidarea unor informaţii de fond comun cu: 
a) mai puţine conotaţii politice în cazul oraşelor Bucureşti ( Trepi-dava în urma daunelor 
produse de seismul din 1977), Piteşti ( Explo-dava ) sau Satu Mare (din cauza inundaţiilor 
suferite, Inun-dava ), Bacău (renumit pentru crescătoriile sale de pui la care apelau mulţi 
bucureşteni pentru a-şi face aprovizionarea, Cotco-dava - utilizare metonimică, având ca 
bază lexicală onomatopeea), Timişoara (datorită apropierii de graniţă se fac mici afaceri, 
bişniţa < engl. business , Bişni-dava ); b) mai multe conotaţii politice pentru: Orşova, oraş 
de graniţă, lângă fosta Republică Iugoslavia, locul prin care mulţi români pleacă ilegal din 
ţară, Uşchi-dava (utilizarea metaforică se combină cu un termerLărgotic), iar Scomiceşti, 
locul de naştere al lui N. Ceauşescu este Cea-mai-dava (un superlativ care se bazează pc 
omofonie). Ultimul nume conţine ideea de superlativ pentru că reprezintă locul de baştină 
al conducătorului, dar şi pentru că există aluzia la o lucrare apărută în anii ‘80 în care un 
pseudo-istoric, urmând tendinţele dacomane şi naţionaliste ale regimului, afirma 
permanenţa dacilor liberi pe acest teritoriu, având ca punct central nici mai mult nici mai 
puţin decât Scomiceştiul. LM al paralelismului şi accentul plasat asupra dimensiunii 
metaforice (metaforă, metonimie, omofonie etc.) trasează o linie de demarcaţie între topic 
(toponime) şi vehicul (toponimele nou obţinute), elementele aparţinând SI cxtratcxtualc 
conotându-se (uneori) negativ. TA este extratextuală - vizibilă mai mult în exemplele cu clare 
conotaţii politice, dar prezentă şi în celelalte cazuri, pentru că nimic din sfera socio-cconomicâ 
nu se manifestă fără intervenţia politicului. SO ar fi administrativ vs. politic. 

Sunt şi alte bancuri în care numele localităţii natale a lui N. Ceauşescu apare cu 
diverse conotaţii negative: 

După lungi dc/balcri, pc lista celor zece porunci au mai fost adăugate două: 
să nu pârvulcşli; 

să nu scomiccşti. (^tcfănescu 1991 40) 

în exemplul de mai sus, numele Iui Pîrvulescu, care în timpul unui congres a 
protestat împotriva realegerii lui N. Ceauşescu, criticându-l (SI extratextuală), este 
transformat în verb, ca şi toponimul care reprezintă localitatea natală a aceluiaşi 
„conducător de partid şi de stat” (SI extratextuală), cel de-al doilea apropiindu-se fonetic 
de verbul a scorni (paronomază; LA). SO înseamnă religios vs. politic , ţinta fiind atât 
intratextuală (cele două nume proprii sunt transparente), cât şi extratextuală - „poruncile” 
(imperative politice) sunt stabilite de conducerea PCR. LM este raţionamentul corect 
plecând de la o verigă lipsă (după modelul poruncilor biblice, nu se oferă motivul pentru 
care noile „porunci” trebuie respectate, aceste motive fiind implicite). 

Inventivitatea verbală poate afecta şi un nume propriu străin: 

întrebare: Care este a unsprezecea poruncă? 

Răspuns: Să nu gorbaceşti. (Ştefanescu 1991: 123) 

Hiperînţelegerea personajului din banc porneşte de la numele preşedintelui URSS 
(M. Gorbaciov), numele fiind transformat în verb (LA). Faptul că se inventează o nouă 
poruncă (pe lângă cele zece cunoscute din Biblie) conţine implicatura unor schimbări 
ideologice. Noul verb la conjunctiv negativ cu valoare imperativă transmite ideea 
pericolului noii ideologii, a faptului că schimbările promovate de noua conducere de la 
Moscova nu sunt pe placul celei de la Bucureşti. TA este extratextuală, conducerea PCR, 
SI intratextuală priveşte politica internă, dar verbul trimite la SI extratextuală, în care 
politica internă este o consecinţă a unor schimbări mai importante în plan extern. LM care 
funcţionează pentru rezolvarea opoziţiei religios vs. politic (SO) este paralelismul implicit; 
se observă că în multe glume politice apare această opoziţie, spaţiul religios fiind de multe 
ori asociat celui politic, atât din motive de tabu, cât şi pentru că politicul impunea o 
dogmă paralelă celei religioase (Negriei 1996, 2006). 

Inovaţii sunt şi numele limbilor străine pe care le vorbeşte N. Ceauşescu: 

Ca un adevărat intelectual ce este, Ceauşescu ştie mai multe limbi străine: peltica veche şi gângava 

nouă... (Şlefânescu 1991: 17) 

Numele limbilor străine sunt obţinute prin derivare de la adjectivele peltic şi 
gângav (atribute referitoare la maniera de a vorbi a lui N. Ceauşescu). In acest caz, TA 
intratextuală şi cea extratextuală sunt suprapuse; SO - de multe ori când TA este aceeaşi 
intra- şi extratextual, ar fi inteligenţa vs. prostie (sau cursivitate vs. incapacitate de a 
vorbi). Bancul acesta ar putea fi catalogat drept metacomunicativ, pentru că nu vizează 
conţinutul discursului Iui N. Ceauşescu, ci modul în care sunt emise enunţurile, 
dificultatea de pronunţare (în modelul tradiţional românesc, o problemă de articulare sau 
de vorbire poate fi asociată cu o calitate scăzută a procesului intelectual). Dacă în cazul 
primei „limbi” străine pe care o cunoaşte Nicolae Ceauşescu, intervine ca model „greaca 
veche” (prototipul unei anumite serii de limbi), cea de-a doua a fost creată pc un tipar nou 
(utilizat uneori pentru numele de localităţi), intrând probabil în joc antonimia veche - 
noua. 

Cu numele de familie al secretarului general al PCR (N. Ceauşescu este ţinta 
evidentă, intra- şi extratextuală) se realizează diverse combinaţii: 

întrebare: Care este noul nume al Bucureştiului? 

Răspuns: Ceuşima. (Ştelănescu 1991: 106) 

întrebare: Care este cea mai nouă epopee naţională? 

Răspuns: Epopeea naţională eroi-tragi-comică „Ceauşiada”. (Ştefănescu 1991: 120) 

Acestea sunt legate de numele capitalei sau al ţării: Ceau(şescu) + (Hiro)shima = 
Ceauş ima (accentul fiind plasat asupra noii politici de demolare a unor zone istorice), iar 
Ceauşescu + (Ţigan)iada = Ceauşiada (fluctuaţiile ideologice în politica externă şi în cea 
internă). Acestea sunt metafore inovative: metaforizat, Bucureştiul primeşte un nou nume 
care face trimitere atât la intervenţia masivă a lui N. Ceauşescu în noul plan urbanistic, 
cât şi la efectul devastator al acesteia prin asocierea cu oraşul japonez distrus de bomba 
atomică. Cel de-al doilea termen metaforic conţine conotaţiile literare ale epopeii 
Ţiganiada (subintitulată „poemation eroi comico-satiric”), putând exista variate 
modalităţi de interpretare. LM care ar funcţiona este paralelismul explicit. La un nivel 
general, SO ar fi nonpolitic (administrativ/literar) vs. politic. 

3.1.2. Asociaţii inedite 

In bancuri, plecând de la un domeniu, se fac legături inedite cu diverşi termeni din 
domenii aparent independente: 

întrebare: Cum se numeşte acum baia? 

Răspuns: Sala de arme! 

întrebare: De ce? 

Răspuns: Pentru că intri în ea gol-puşcă şi ieşi îngheţat-tun. (Ştefanescu 1991 : 158) 

Intre încăperea numită baie şi sala de arme se realizează conexiuni prin apelul la 
unele expresii populare: gol puşcă şi îngheţat tun în care cel de-al doilea termen apare ca 
hiponim al lui armă , iar gol (eventual îngheţat prin extinderea deducţiilor pe baza 
contextului extralingvistic) ca hiponim pentru baie. Se combină două izotopii pe baza 
expresiilor idiomatice. Ţinta este extratextuală: restricţiile energetice impuse pentru a se 
face economii. Mecanismul logic prin care funcţionează scenariile opuse baie vs. arme 
este paralelismul implicit. Pentru parametrul limbaj (LA) intră în joc delexicalizarea şi 
relexicalizarea (Partington 2009). 

Faptul că a existat un cult al personalităţii exacerbat în România ultimilor ani ai 
regimului comunist produce o asociaţie cu un domeniu în care ideologia nu ar trebui să 
apară, dar care, prin exagerare, poate fi afectat de aceasta, din moment ce „partidul e în 

toate”: 


în afara trecutului revoluţionar, nea Nicu are şi un trecut sportiv remarcabil. El a fost un marc sportiv 
in tinereţe, a concurat ca pilot de formula I sub numele de Niki Lauda. (Ştefănescu 1991:40) 

Domeniul sportiv ales nu are o tradiţie prea mare în România, dar acest lucru este 
^ai puţin important. Contează numele pilotului, Niki Lauda (referent real, pilot de 

Formula 1), nume care în română are conotaţiile dorite: Niki - ca hipocoristic pentru 
Nicolae, şi Lauda - ca poreclă. Aşa cum există o biografie mesianică pentru planul 
istoric, aceasta este extinsă şi Ia nivelul sportiv, pentru că niciun domeniu nu poate scăpa 
de politizare. Nu considerăm că SO {sportiv vs. nonsportiv) ar ajuta la interpretarea 
mesajului amuzant, ci incongruenţa de registru: conotaţiile pe care le are în română 
numele pilotului suprapuse conştientizării referentului real, contemporan, duce la bathos 
şi la reinterpretarea SI intratextuale prin transferul în plan extratextual - sunt promovate 
multe mituri legate de N. Ceauşescu. 

Alte asociaţii, pe bază eufonică, se produc între numele a două atomocentrale, 
prima celebră din cauza tragicului accident (Cernobîl), cea de-a doua autohtonă 
(Cernavodă), la începutul construirii: 

întrebare: Cum se pronunţă corect: Cernobîl sau Cernobil? 

Răspuns: Cernavodă! (Ştefănescu 1991: 105) 


Implicatura este pericolul reprezentat de atomocentrale, inclusiv în România. 

Un alt banc cu trimitere la situaţii externe este şi cel de mai jos: 

întrebare: Cum face o coardă întinsă la maximum? 

Răspuns: Gdaaannsssk! (Ştefânescu 1991: 41) 

în cazul de mai sus avem o clară aluzie la problemele din Polonia (desemnată 
metonimic prin numele oraşului Gdansk) şi Ia acţiunea sindicatului Solidaritatea. Nivelul 
fonetic este cel exploatat prin lungirea sunetelor substantivului propriu pentru a dobândi 
sonorităţi onomatopeice. Coarda întinsă la maximum relevă, din prisma răspunsului, o 
utilizare cu două sensuri, atât cel concret, proeminent, cât şi unul metaforic, în expresia a 
întinde coarda (până se rupe). 

Şi fiii familiei Ceauşescu sunt vizaţi de bancuri, mai ales dacă sunt amestecaţLîn 
viaţa politică şi consideraţi succesori - cazul celui mai tânăr fiu al lui N. Ceauşescu. 
Acesta este numit în anii ‘80 prim-secretar la Sibiu: 

întrebare: Cum se numeşte acum Sibiul? Răspuns: Sînnicolau Mic. 

(Ştefănescu 1991: 131) 

Bancul este bazat pe o metaforă, pentru a cărei decodare este nevoie de proiectarea 
SI intratextuale în cea extratextuală şi trecerea de la un scenariu apolitic la unul politic. 
Numele compus al localităţii cuprinde antroponimul Nicolae („sfânt” implică tratarea 
acestuia ca tabu), iar trimiterea la referent se face prin ultima componentă a toponimului, 
„mic” fiind modalitatea de a diferenţia fiul de tată. 

Alte jocuri, pe baza unor false analogii, creează noi termeni. Se cunoaşte 
„aprecierea” generală de care se bucurau angajaţii Ministerului de Interne, „apreciere” 
evidentă mai ales atunci când se vorbeşte despre inteligenţă. 

- Ştii care-i unitatea de măsură a inteligenţei? 

- Nu. 

- Ţianul. Cu subdiviziunile deciţian, centiţian, miliţian. 

(Niculcscu-Grasso 1999: 242) 

Primul element exploatat este ţian , care apare izolat ca substantiv comun; mili este 
considerat un element de compunere savant (un prefixoid), din categoria deci, mili, cenţi 
etc. Apare astfel o interpretare originală a denumirii profesiunii în mili + (ian , //zz/7 
devenind prin antifrază unitate de măsură a inteligenţei (exemplul a fost prezentat şi în 
capitolul dedicat teoriilor umorului). Scenariile opuse ar fi inteligenţă vs. prostie , cu un 
mecanism logic bazat pe paralelism. TA este extratextuală, bancul vizând consolidarea 
unei atitudini şi evaluări comune. 

într-unul dintre scheciuri, un personaj realizează asociaţii inedite între numele unor 
locuri din Bucureşti şi domeniul de pregătire al unui „protejat”: 

<im ((voce masculină, groasă şi joasă)) sau stai puţin# poate ai pe cineva pentru FANE. FANE care a 
tăcut la constanţa ŞCOAla aia dă lupi de mare. n-ai pe cineva să-l repartizeze la căpitănia po(r)tului 
C1ŞM1GIU colţ cu atlantic BAR>## 

Seria marină domină fragmentul: „lupi de mare” implică un marinar cu 
experienţă; „căpitănia portului” presupune (presupoziţie existenţială) existenţa unui port; 
Constanţa, prin plasarea ei Ia mare, se încadrează aceluiaşi câmp semantic extins; 
„Atlantic” este numele unui ocean. Surpriza este produsă însă de asocierile care se 
îndepărtează de domeniul marin prin faptul că Cişmigiul nu este decât un parc, iar 
„Atlantic” este numele unui bar (de remarcat faptul că elementele incongruente cu seria 
marină sunt pronunţate forte). încercarea de manipulare din partea personajului citat (sau, 
poate, falsa analogie percepută de narator) este evidenţiată prin pronunţarea forte a 
termenilor incongruenţi cu tema (fragmentul se poate explica prin bathos, postul vizat 
neavând legătură cu profesia pusă în scenă). 

3.1.3. Calamburul 

Calamburul reprezintă o figură de stil, un joc de cuvinte bazat pe „echivocul 
rezultat din alăturarea/substituirea a două cuvinte asemănătoare sonor (omofone), dar 
având sensuri diferite, în scopul obţinerii unui efect comic” (DSL 2001: 90). Calamburul 
este realizat în bancurile politice prin folosirea intenţionată a unor fenomene lingvistice, 
cel mai des utilizată în bancurile găsite fiind omonimia (şi în variantele omofonie, 
omografie). 

In bancul următor se poate observa cum se exploatează cu efecte comice omofonia 
dintre verbul a înjura (Ia indicativ prezent activ, persoana I singular) urmat de prepoziţia 
de şi locuţiunea adverbială în jur de: 

La noi în întreprindere s-au dat prime: directorul în jur de 7000 de lei, inginerul şef în jur de 6000 dc 
lei, contabilul şef în jur de 5000 de lei, şeful secţiei în jur de 4000 de lei, iar eu înjur de azi dimineaţă 
că n-am primit nimic. (Ştefânescu 1991: 15) 

De remarcat faptul că locuţiunea este intens repetată (apare în text de 4 ori), 
insistenţa cu care se repetă fiind un semnal. Ultima apariţie este a omofonului înjur (LA). 
Mecanismul logic este paralelismul explicit relevând ca scenarii opuse aproximarea 
primei vs. lipsa primei , ţinta fiind atât intratextuală (cele trei personaje plasate într-un 
anticlimax ierarhic), cât şi extratextuală (inegalitatea împărţirii banilor). 



Acelaşi procedeu este aplicat şi în alt banc, în care apare omofonia dintre 
substantivul comun ceai şi grupul pronume interogativ + verb (auxiliar): 

Dimineaţa, la serviciu, subalternii servesc şefului cafea, iar şeful serveşte subalternilor ceai: „Ce-ai 

făcut?, Ce-ai rezolvat?, Ce-ai de gând?”... (Ştefănescu 1991: 159) 

Prima frază contribuie la realizarea unui scenariu al reciprocităţii, pe când poanta 
finală arată inegalitatea şi ierarhia (scenariile opuse). Mecanismul care produce umorul 
este jocul de cuvinte (bazat pe calambur), iar ţinta extra- şi intratextuală este identică 
(şeful). 

Şi omonimele lexico-gramaticale sunt folosite cu intenţie umoristică : 

Buletin meteomondial, transmis prin satelit: 

S.U.A.: cer senin; 

U.R.S.S: Cemobîl; 

R.S.R.: cer mâncare. (Ştefănescu 1991: 107) 

Primul cer este substantiv, integrându-se pantonimului buletin meteo (este singurul 
termen care se potriveşte temei), următoarele apariţii încălcând logica normală: Cemobîl 
este bazat pe omofonie (implicând şi delexicalizarea şi relexicalizarea unui cuvânt străin), 
iar cer din final este un verb la indicativ prezent (omonim lexico-gramatical cu 
substantivul integrat tematic). Ultimele două „ştiri meteorologice” sunt poante interne: 
accidentul de la Cemobîl are implicaţii internaţionale, dar nu este un fenomen 
meteorologic, iar situaţia din România arată precaritatea economică. TA este 
extratextuală (vina conducerii de stat), iar funcţionarea fragmentului se explică prin 
incongruenţa registrelor folosite (pentru URSS şi România) faţă de tema anunţată. 

Ambiguizarea realizată prin folosirea acestei figuri de stil poate reprezenta un 
argument pentru dependenţa contextuală (extralingvistică) a umorului politic. 

3.1.4. Chiasmul 

Chiasmul, figură sintactică realizată prin repetarea încrucişată a elementelor după 
schema AB: BA (în forma sa cea mai simplă) (DSL 2001: 104), este utilizat şi în 
bancurile politice: 

înainte de război, pe uşa măcelăriei scria „La Gogu” şi înăuntru găseai carne; azi pe uşă scrie „Came” 

şi înăuntru îl găseşti pe Gogu. (Ştefănescu 1991: 17) 

în primul exemplu selectat apar ca termeni un substantiv propriu Gogu şi unul 
comun simplu carne. Pentru a evita exprimarea directă a lipsei alimentului de pe piaţă (SI 
extratextuală) este preferată o figură de stil (LA): schimbarea numelui firmei duce la o 
schimbare a locului elementelor, carnea nu mai poate fi găsită decât în numele 
magazinului, nu şi în interiorul acestuia. După Attardo et al. (2002), chiasmul poate aduce 
rezolvarea incongruenţei, fiind un LM de tipul inversării (ca relaţie sintagmatică). Totuşi, 
ţinând cont şi de dimensiunea lui retorică, nu se poate realiza fără paralelism (care la 
Attardo et al. 2002 implică o relaţie spaţială directă) - astfel, chiasmul pare să combine 
două tipuri de relaţii sintagmatice, relevându-se ca un mecanism mai complex decât apare 
în taxonomia citată, 

Un chiasm mai interesant găsim în bancul următor: 


La o şedinţă de spiritism, Ceauşescu cere să fie chemat spiritul lui Decebal. Când spiritul apare, nea 
Nicu începe să-l întrebe cum făcea el de-i ţinea sub ascultare pe daci. 

- A, nimic mai simplu. ..M-am folosit de o metodă foarte eficace: cultul morţilor! 

- Da!? l-auzi! Şi eu am o metodă asemănătoare: moartea culţilor... 

(Ştefănescu 1991: 17), 


în care pe lângă inversarea funcţiei sintactice apare şi asocierea cu o figură lexico-sintactică 
(etimologică) - parigmenonul: cultul morţilor/moartea culţilor. Ţinta este evident N. 
Ceauşescu (atât intra-, cât şi extratextual); scenariile opuse implică, pe de o parte, 
strategia religioasă (Decebal), şi, pe de altă parte, opresiunea politică (N. Ceauşescu). 


3.1.5. Silepsa 

Silepsa poate fi produsă prin utilizarea unor termeni polisemantici: 

întrebare: Ce deosebire este între radio şi televizor? 

Răspuns: Când dai drumul la radio se aude un ţăcănit, cînd dai drumul la televizor îl vezi pe micul 

ecran. (Ştefănescu 1991: 147) 

Ambiguitatea este creată de polisemia cuvântului ţăcănit (parametrul LA). De la 
substantivul neutru, favorizat de contextul audio (radio), se trece, graţie transpunerii într-un 
nou context, vizual, la substantivul (obţinut prin conversiune de la adjectiv) masculin, 
substituit în finalul bancului de pronumele cu funcţionare anaforică. TA (intra- şi 
extratextuală) implicată de SI intratextuală este N. Ceauşescu (prezent obsedant în media 
românească). Scenariile opuse ar fi zgomot deranjant vs. persoană alienată , iar 
mecanismul logic este reprezentat de o inversare de roluri: de la un agent inanimat, 
nonuman, Ia unul animat uman; graţie polisemiei, finalul permite reinterpretarea 
începutului răspunsului în aceeaşi cheie animat-uman. 

3.1.6. Polisemia 

Polisemia poate fi exploatată împreună cu echivalenţe metaforice (ca în primul 
exemplu) sau prin recontextualizări (cel de-al doilea exemplu): 

-Ce e Securitatea? 

- Inima ţării. 

- De ce? 

- Bate pentru toată ţara! (Niculescu-Grasso 1999: 246) 

Echivalenţa metaforică Securitate - inima ţării (metaforă explicită de tip definiţie) 
permite dezvoltarea unui mic lanţ figurat pornind de Ia caracteristicile termenului 
metaforic; astfel, principala funcţie a inimii este aceea de a bate (a avea pulsaţii ritmice, a 
se contracta ritmic pentru a asigura circulaţia sângelui în organism, DLX 1998). Verbul 
are însă şi un alt sens, mai proeminent, adecvat termenului metaforizat (favorizat dc 
cunoaşterea SI extratextuale): „a lovi, a izbi repetat şi violent”. Astfel, opoziţia scenariilor 
devine organ esenţial pentru viaţă vs. instituţie a represiunii , iar mecanismele care ar 
explica umorul ar fi schimbarea de perspectivă, prin activarea altui sens decât cel medical, 
a companiatâ de metaforă. Ţinta este (intra- şi extratextual) instituţia Securităţii. 

Prin recontcxtualizare se poate face trecerea de la o formulă de alint la una care 
sugerează dimensiunea economică: 


întrebare: Cum se cheamă acum porcul? 
Răspuns: Scumpule. (Ştefănescu 1991: 132) 


Forma scumpule se foloseşte, în general, numai pentru oameni, cu sensul de „drag, 
iubit”. In condiţiile utilizării pentru animalul din banc, noul sens ar Fi de „care se 
vinde/cumpără cu un preţ ridicat; costisitor” sau „valoros; preţios”. 


3.1.7. Parigmenon 

Parigmenonul poate fi exploatat pentru descompunerea unor termeni, în încercarea 
de recontextualizare: 


întrebare: Care este culmea reîncarnării? 

Răspuns: Să intri în măcelării şi să găseşti carne. (Ştefănescu 1991 : 123) 



Substantivul reîncarnare , provenit din infinitivul lung al lui reîncarna , cu sensul 
proeminent de „a trece, după moarte, în alt corp (de om sau de animal)” este un calc după 
fr. reincarner. Termenul are la bază etimonul mai îndepărtat, latinesc, caro , carnis. 
Acelaşi etimon se regăseşte în substantivul moştenit carne (< lat. camem). Sensul 
proeminent al substantivului din întrebare trimite la concepţii mistice, orientale, pe când 
perechea sa din răspuns are un sens concret; astfel, opoziţia scenariilor înseamnă mistic 
vs. economic , iar mecanismul logic ar fi raţionamentul corect pornind de la premise false. 
Ţinta este extratextuală, situaţia economică precară. 


3.1.8. Paradoxul 

Uneori se pot crea asociaţii oximoronice între sensurile unor termeni plasaţi în 
contexte particulare: 


întrebare: Cui exportă România arme? 

Răspuns: Tuturor luptătorilor pentru pace. (Ştefânescu 1991: 133) 


Este evidentă incompatibilitatea dintre arme şi pace (ca mărci ale scenariilor 
opuse), iar luptătorii pentru pace care importă arme (româneşti) reprezintă o imagine 
paradoxală. Ţinta este atât cea intratextuală (marcată implicit, conducerea României 
favorizează exportul de arme), cât şi extratextuală - grupări militare externe. Mecanismul 
logic ar putea fi inversarea figură-fond: declaraţiile pacifiste ale regimului comunist vs. 
activităţile de încurajare a unor grupuri militare străine. 


3.1.9. Asociaţii complexe 

Intr-o scenetă de televiziune cu Toma Caragiu, se realizează o asociaţie inedită 
între un tip de lovitură în tenis (passing shot ) şi o structură originală în care termenul 
secund este înlocuit, pe baza unei asemănări de sonoritate (paronimie), rezultatul fiind 
passing shop (combinând seria sportivă dominantă cu eufemismul cheltuirii de valută). 

Există şi intervenţii cu o ţintă numită, juniori, contra cărora se pronunţă foarte aluziv prin 
formula mai atu un break, urmată de utilizarea unor sintagme conotate negativ: 

şi pe tabelul lor de marcaj azi zero| mâine zeroţ poimâine zeroţ< ((crescencJo )) dar ce vor băie|ii ăştia 
să stea toată viafa la zero zerof ăştia sunt tot timpul contra serviciu lui |> 

„A fi contra serviciului” este o altă expresie care se aplică atât temei sportive, cât şi 
celei secundare, de critică socială. Se poate observa cum eufemismele sunt folosite pentru 
a se evita încălcarea tabu-ului. Se realizează asociaţii inedite între elemente tipice jocului 
şi probleme despre care nu se poate vorbi în mod deschis în public (emigrare, deţinere de 
valută, magazine din care românii nu aveau voie să cumpere). De exemplu, de Ia mingile 
trimise afară, se trece la structuri în care se trimit afară persoane: 

mi-aduc aminte într-o altă partidă titi un jucător cu o poziţie foarte bună în clasament <((aii C gro)) a trimis 
o minge afară ti a trimis a doua minge afară// l-a trimis pe frate-său afară pe cumnatu-său afară pe 
soru-sa afară> <j bine FRATE dar < RF toţi /aut/ ţtoţi /aut/ f toţi /aut/ f»s-a observat din tribune ti 
respectivul a fost eliberat din lot şi numit arbitru pă tuşe < fi c-aşa-i în tenis.> 

Trimiterea „afară” (care desemna în limbajul privat codat occidentul) nu se 
raportează la planul jocului, ci Ia emigrare. Tot în sfera evitării tabu-ului se folosesc şi 
sintagmele care vizează instituţia Securităţii şi activitatea ei: ,£-a observat din tribune, 
respectivul a fost eliberat din lot şi numit arbitru pă tuşe , c-aşa-i în tenis”, în care se 
foloseşte reflexivul impersonal pentru a se desemna instituţia cu autoritatea de a lua 
măsuri (TA extratextuală). 

3.2. Combinarea unor hipotexte diferite 

Bancurile de tipul întrebare-răspuns conţin formularea unei probleme care trimite la 
domeniul ştiinţific, administrativ, literar etc. încadrăm în această categorie şi bancuri foarte 
scurte, fără structura întrebare-răspuns având însă că hipotext aceleaşi domenii. 

1) Publicistic 

a) ştire de presă (neutră): 

Din cauza crizei economice se schimbă stema: în locul soarelui va figura un bec de 25W” (Ştefănescu 
1991:25) 

Trimiterea (TA extratextuală) se face la raţionalizarea curentului electric. Soluţia 
hilară (SI intratextuală) este de a înlocui în stemă soarele, corp cu lumină naturală, fără 
consum de energie pentru beneficiarul luminii lui, cu un bec de 25 w cu consum redus (ca 
scenarii opuse remarcăm iluminat natural vs. artificial). Mecanismul care explică 
trecerea de la un scenariu la altul ar fi inversarea rolurilor dc „sursă de lumină”, dar şi 
raţionamentul greşit (eroarea evidentă). 

b) ştire de presă de interes local: 

S-a afişat modul în care va funcţiona metroul: merge în zilele cu soţ, căci în cele fără soţ se scoate 
apa. (Ştefănescu 1991 : 27) 


204 


Mihaela-Viorica Constantinescu 


Sistemul de funcţionare a metroului este (parţial) similar cu circulaţia maşinilor în 
perioada crizei de carburanţi pentru fiecare sfârşit de săptămână (sub pretextul oficial al 
reducerii poluării), diferenţa fiind reprezentată de oprirea totală a circulaţiei metroului 
pentru evacuarea apei. Ţinta bancului (extra- şi intratextuală) o reprezintă proastele 
lucrări de la metroul bucureştean, SI intratextuală (scoaterea apei) fiind incongruentă cu 
un astfel de mijloc de transport. Mecanismul logic ar fi raţionamentul corect bazat pe 
analogie, scenariile opuse fiind ideal vs. real. 

c) mica publicitate: 

Mica publicitate: pierdut buletin de identitate; găsitorului poftă bună! 

(Ştefănescu 1991: 159) 

Bancul se poate decoda prin trimiterea la SI extratextuală: alimentele raţionalizate 
se distribuie numai pe baza buletinului de identitate; în aceste condiţii se justifică 
înlocuirea formulelor consacrate (îl declar nul sau, eventual, găsitorului recompensă) cu 
poftă bună (prezentarea într-o formă modificată a unei formule preconstruite produce 
surpriză, vizând înţelegerea receptorului prin apelul la cunoaşterea SI extratextuale). 
Scenariile opuse ar fi normal vs. anormal , cu ţintă extratextuală, mecanismul logic de 
explicare a umorului fiind raţionamentul corect al personajului, pornind de la o verigă 
lipsă (deductibilă contextual). 

d) realitatea internaţională: 

La ultima sesiune O.N.U. i s-a cerut lui Gorbaciov să-şi retragă trupele din Afganistan şi lui 

Ceauşescu să-şi retragă trupele din România. 

(Ştefânescu 1991: 132) 

Scenariile opuse sunt ocupaţie militară vs. conducere politică. La o primă vedere, 
conducerea ONU porneşte de la un raţionament greşit, ignorând evidenţa: Ceauşescu este 
român şi nu a cucerit Ttomân ia; pe de altă parte, raţionamentul este corect şi bazat pe 
analogie: modul în care Ceauşescu conduce România se aseamănă cu cel al 
comandantului unor trupe de ocupaţie (N. Ceauşescu este ţinta din SI extratextuală). 

2) cultură generală 

a) domeniul fizicii: 

întrebare: Care este regula mâinii drepte? 

Răspuns: Cînd dă Ceauşescu din mâna dreaptă, pică tot cartierul! 

(Ştefânescu 1991: 159) 

Scenariile opuse sunt fizică vs.' demolări , delexicalizarea sintagmei „regula mâinii 
drepte” presupune reducerea contribuţiei distinctive a unităţilor la sensul enunţului în care 
apar. Prin relexicalizare şi procedeul retoric al metonimiei cauză (gestul din mâna dreaptă 
făcut de N. Ceauşescu) - efect („pică tot cartierul”), sintagma dobândeşte un alt sens 
decât cel din fizică. Ţinta (extra- şi intratextuală) este Ceauşescu şi planul său urbanistic 
de după 1977. 

b) logica: 


Lecţie de logică: Cine munceşte greşeşte. Cine munceşte mai mult, greşeşte mai mult. Dar cine 
munceşte cel mai mult în ţara noastră? Secretarul General! 

(Ştefănescu 1991 : 40) 


TA (extra- şi intratextuală) este Ceauşescu, „victimă” a procesului de mitificare 
întreprins de propagandă. Bancul porneşte de la modelul silogismului şi se transformă 
într-un fals silogism, premisa (premisa majoră) de la care pleacă este falsă prin caracterul 
ei prea general: cine munceşte greşeşte. Este o entimemă care ne duce la concluzia: 
„Secretarul General greşeşte cel mai mult în ţara noastră” (raţionament corect care pleacă 
de la o premisă falsă). Scenariile opuse ar fi muncă vs. greşeală (sau efort vs. rezultate). 
c) lingvistică: 

în afară de timpul prezent, trecut sau viitor, care există şi în capitalism, socialismul a introdus şi 
timpul pierdut. El se conjugă astfel: eu planific, tu planifici, el planifică... (Ştefanescu 1991: 85) 


Pe un joc de cuvinte se bazează şi exemplul de mai sus, în care activitatea 
planificată reprezintă un timp pierdut. Se pune în valoare (parametrul limbaj) atât sensul 
strict ştiinţific al substantivului timp , cât şi cel din expresii ale limbii comune ( timp 
pierdut). Ţinta (intra- şi extratextuală) este regimul comunist. Acesta este un tip de banc 
bazat un meta-LM: trimiterea pe o pistă falsă (garden-path ). Scenariile opuse ar fi 
eficienţă vs. ineficientă. 

d) învăţământ politic pentru cei mici: 


Bulă la ora de dirigenţie: 

-Tovarăşă dirigintă, eu nu înţeleg asta cu reciclarea cadrelor. 

- Hai să-ţi explic. Voi puneţi varză la murat, nu? Ei, şi pe timpul iernii, mai întoarceţi verzele alea în 
butoi, nu? Le schimbaţi locul, cele care au fost dedesubt le puneţi mai deasupra şi invers. Cam aşa e şi 
cu reciclarea cadrelor. Ai înţeles? 

- Tovarăşă dirigintă, asta am înţeles. Ceea ce nu înţeleg este cum faci să ajungi în butoi. ( Dilema 
veche , nr. 1 1 7/2006) 


Scenariile opuse ar fi activitate casnică vs. mecanism politic , cu un mecanism logic 
de tipul raţionamentului corect bazat pe analogie. Se observă deplasarea explicării unei 
practici administrativ-politice în domeniul casnic (foarte concret). Pe baza analogiei, 
verzele substituie în explicaţie angajaţii. Bulă dovedeşte hiperînţelegerea situaţiei prin 
termenul preluat din explicaţia dirigintei, termen care devine unul metaforic pentru a 
desemna sistemul: „Ceea ce nu înţeleg este cum faci să ajungi în butoF\ Ţinta este 
extratextuală, funcţionarea sistemului comunist (bazată pe alte reguli decât ale 
meritocraţiei). 

întrebare: Ce-a fost mai înainte: oul sau găina? 

Răspuns: Mai înainte au fost de toate, (http://wwvv.latrecut.ro/) 

Mai înainte din prima întrebare vizează o ordine temporală, a succesiunii logice. 
Mai înainte din răspuns vizează o perioadă anterioară comunismului, fără probleme 
economice („de toate”). Cozile imense din acea perioadă nu sunt numai un „reflex al 
Penuriei şi al politicii economice falimentare, ci şi un instrument de control al populaţiei. 

de disciplinare, pasivizare şi supunere colectivistă faţă de autoritatea sistemului” (Cemat 
2004: 196). Prin colonizarea timpului liber se deviază atenţia, grija, energia populaţiei, 
spre asigurarea minimului trai şi nu spre revoltă. LM ar ţine de un meta-raţionament, care 
duce pe o pistă falsă ( garden-path ; răspunsul nu oferă soluţia cerută de întrebare). 
Scenariile opuse, la un nivel general, ar fi nonpolitic vs. politic. 

3.3. Repetiţie şi variaţie 

Repetiţia însoţită de variaţie poate contribui la realizarea unui climax, ca în 
exemplul de mai jos. Discursul Olimpiei reprezintă o adevărată lecţie de comportament 
social într-o lume în care contează atât de mult aparenţele şi relaţiile cu persoane bine 
văzute în ierarhie: 

- Eşti tâmpitlcâzut din pom! De pe altă lume!- îmi replică, în crescendo, isarlâka mea Xantipâ. Păi 
care e scopul plocoanelor? Să se ştie că le ducem, să se ştie cui le ducem, să se ştie de ce le ducem. Să 
facă icter vecinii, să crape fierea în duşmani, să plesnească ochii ălor de ne vor cu cap plecat. Lumea 
trebuie să afle că nu suntem nişte pui de bogdaproste: avem un Naş! Şi ce Naş! (...) Ce, e de colo? 
Dacă nu curge pică - trăim într-o lume în care, ca să ajungi în faţă, trebuie să baţi des şi cu grijă la uşa 
din dos; viitorul înseamnă carieră, cariera înseamnă post baban, acestea fără Naş nu se există. Naş 
fără plocoane iar nu se există, nimic nu-ţi pică din cer pe dai boje , pe cine nu ştie mişca din urechi l-a 
bătut Dumnezeu, moare defilând, nici propriii copii nu-1 bagă în seamă. (Sîrbu 1992: 14) 

Naşul reprezintă un punct central în acest tip de societate, este un conducător la 
scară redusă, având însă o putere socială activă, este zeu protector al unei familii, care 
trebuie îmbunat de fiecare dată (căruia i se aduc ofrande - ploconul ), iar îmbunarea 
trebuie făcută sub ochii tuturor, ca să fie evident faptul că persoanele se află sub protecţia 
acelei persoane. Ofranda are un scop bine delimitat, înscriindu-se într-un circuit 
împământenit prin uz. O trăsătură a societăţii comuniste e „viermuiala carieriştilor” (Thom 
2005: 162). Se promovează o sete „de indici exteriori ai reuşitei sociale, o perpetuă 
insatisfacţie aţâţată de invidie, geniul prafului în ochi şi ura iraţională faţă de talentul 
veritabil” ( ibidem ). Din punct de vedere sociologic, consideră autoarea citată, este vorba 
despre o manifestare a destabilizării identităţii realizată de limba de lemn - de aici 
carierismul generalizat. 

Argumentarea personajului este axată pe structuri repetitive în climax. Acumularea 
este procedeul care contribuie la amplificarea forţei argumentelor, o acumulare de 
structuri ternare bazate pe paralelism sintactic: „Să se ştie că le ducem, să se ştie cui le 
ducem, să se ştie de ce Ie ducem. Să facă icter vecinii, să crape fierea în duşmani, să 
plesnească ochii ălor de ne vor cu cap plecat”. Tema principală este importanţa Naşului, 
care, ca divinitate protectoare, trebuie să primească, în schimbul graţiei, „sacrificii” 
(plocoanele). Schema argumentativă este simplă (argumentare simptomatică): „viitorul 
înseamnă carieră, cariera înseamnă post baban”. Umorul hiperdeterminat textual din acest 
fragment are ca principală sursă combinarea termenilor şi expresiilor populare cu 
modal itatea de argumentare. 

In bancuri, structura repetitivă este modul de organizare a părţii iniţiale şi centrale: 
pc o structură ternară, corespunzând alegerii celor trei personalităţi istorice, se repetă 
marcatorul discursiv (păi), cantitativul jumătate , verbul a ji şi un determinant spaţial: 

în rai. Dumnezeu stă de vorba cu câţiva români: 

- Cum o duc moldovenii tăi. Ştefane? 

- Rău, Doamne ... 

- Cum aşa? 

- Păi jumătate sunt în C.A.P., jumătate în U.R.S.S. 

- Da’ ardelenii tăi, lancule? 

- Binişor, Doamne... 

- 1-auzi! Păi de ce? 

- Jumătate sunt în C. A. P., jumătate sunt în R.F.G.! 

- Da' oltenii tăi, Tudore? 

- Foarte bine. Doamne! 

- Bravo! Cum aşa? 

- Păi jumătate sunt în C.A.P., jumătate în C.C.!!!... 
(http://www.ceausescu.org/ceausescu_texts/bancuri.htm) 

Răspunsurile personalităţilor sunt prefaţate de o evaluare a situaţiei grupului 
regional într-un climax: rău - binişor - foarte bine. Dacă primul colon conţine invariabil 
CAP-ul ca determinant spaţial, cel de-al doilea permite variaţia care va aduce şi poanta 
finală. Implicând şi metaficţiunea, prin plasarea în spaţiul „sacru” - raiul, a unor 
personalităţi istorice ca Ştefan cel Mare, Iancu de Hunedoara şi Tudor Vladimirescu (SI 
intratextuală), bancul permite, prin variaţia determinantului spaţial din cel de-al doilea 
colon, apariţia unor deducţii: faptul că jumătate dintre moldoveni sunt în U.R.S.S. trimite 
la pierderea Basarabiei, jumătate dintre ardeleni fiind emigranţi, iar oltenii având funcţii 
politice foarte importante. In acest din urmă caz, numai cunoaşterea epocii şi a practicilor 
poate decoda bunăstarea oltenilor (SI extratextuală): avem, evident, o hiperbolă, prin 
această Jumătate”, dar ea se explică prin originea oltenească a lui Nicolae Ceauşescu şi 
prin nepotismul instaurat (unii comentatori politici au integrat regimul Ceauşescu în 
cadrul regimurilor comuniste sultaniste/dinastice), soţia, fiul, nora şi fratele dictatorului 
făcând parte din Comitetul Central (TA extratextuală). SO ar putea fi situaţia precară vs. 
situaţia excepţională , scenariile opuse fiind interpretate prin prisma paralelismului 
explicit (ca mecanism logic). 

O altă structură repetitivă ilustrează un fenomen celebru al epocii, cel al cozilor: 

Intr-o bună dimineaţă, un om ieşind pe stradă văzu o "coadă" formându-se la un colţ. Acesta, 

curios, întrebă pe ultimul aşezat la rând: 

- Nu vă supăraţi, ce se vinde aci? 

- Nu ştiu, dom'le, întrebaţi mai în faţă! 

Merse omul nostru la mijlocul cozii şi întreabă din nou: 

- Nu vă supăraţi, ce se vinde aci? 

- Nu ştiu, domnu’, întreabă şi mata mai în faţă! 

Acesta merse în faţă: 

- Fiţi amabil, de ce staţi la coadă? 

- Nu ştiu, dom'le, întreabă pe domnul din faţă! 

Supărat de atâta "întreabă mai în faţă", merse la primul din rând. 

- Domnule, la ce stai aici la rând? 

- Care coadă? Domnule, uite care-i treaba, mi s-a făcut râu şi m-am sprijinii de zidul ăsta. 

- Atunci la ce mai stai aci? 

- Hm! eşti prost. N-am fost niciodată primu’ la un rând aşa de marc. 

(după http://www.ceausescu.org/ceausescu_texts/bancuri.htm) 

Bancul mizează pe prezentarea efectului şi apoi a cauzei: o simplă sprijinire dc un 
zid poate declanşa un mecanism condiţionat, un reflex, care îl poate influenţa, neaşteptat. 

chiar şi pe acela care l-a provocat: deşi ştie că nu aşteaptă nimic, omul nu renunţă la 
întâietatea de la coadă (SI intratextuală), ca într-un happening postmodem în care se 
lansează o provocare căreia, prin absurd, i se poate răspunde. Scenariile opuse ar fi 
posibilitatea vs. imposibilitatea aprovizionării; LM care funcţionează pentru persoanele 
aflate la coadă este raţionamentul greşit bazat pe analogie, iar pentru primul cetăţean de la 
coadă este vorba despre un raţionament (eventual) corect pornind de la o coincidenţă. TA 
intratextuală este reflexul condiţionat de a se aşeza la cozi produs de TA extratextuală a 
deficienţelor economice. 

Tot prin apelul la ideologie se decodează şi următoarea triadă realizată pe perechi 
de relevanţă întrebare-răspuns (tipul punning-riddle sau conundrum ): 

Ce este filosofia marxistă? Filosofia marxistă este să cauţi o pisică neagră într-o cameră neagră. 

Ce este economia politică marxistă? Economia politică marxistă este să cauţi o pisică neagră într-o 
cameră neagră în care nu e nicio pisică neagră. 

Ce este socialismul ştiinţific? Socialismul ştiinţific este să cauţi o pisică neagră într-o cameră 
neagră în care nu e nicio pisică neagră, tu ştii că nu e nicio pisică neagră, dar strigi "Am prins-o!" 
(Dilema veche y 1 17/ 2006) 

Raportarea se face de la un nivel la cel precedent (trecerile sunt cronologice) pentru 
a putea surprinde degradarea ideologică (un anticlimax) şi consecinţele absurde imaginate 
în situaţia concretă (se recontextualizează căutarea pisicii negre din camera neagră, 
metaforă a imposibilului). Mecanismele logice care funcţionează sunt diferite de la un caz 
Ia altul: în prima instanţă, LM ar putea fi raţionamentul corect bazat pe o coincidenţă, 
apoi raţionamentele sunt eronate: exagerarea (pentru economia politică marxistă) şi 
ignorarea evidenţei (socialismul ştiinţific). TA este extratextuală - ideologia comunistă în 
diferitele sale forme. Bancul funcţionează pe incongruenţa registrelor, mai exact pe 
bathos , prin tratarea temei politice în termeni banali (definiţiile sunt un tip de metaforă în 
care termenul metaforic este foarte extins, iar diferenţele dintre sintagmele metaforizate 
se surprind prin dezvoltarea lanţului metaforic). 

Hiperînţelegerea poate aparţine şi unui personaj colectiv: 

întrebări pentru copiii din câteva ţări ale lumii. 

în America: 

- Cine este tatăl vostru? 

- Carter! 

- Cine este mama voastră? 

- America. 

- Şi ce vreţi să deveniţi? 

- Milionari! 

în RFG: 

- Cine este tatăl vostru? 

- Willy Brandt! 

- Dar mama voastră cine este? 

- Germania! 

- Şi ce vreţi voi să fiţi când o să creşteţi mari? 

- Inventatori! 

în Rusia: 

- Cine este tatăl vostru? 

- Brejnev! 

- Dar mama voastră? 

- Rusia! 

- Şi ce vreţi voi să deveniţi? 

- Fruntaşi în producţie! 

în România: 

- Cine este tatăl vostru? 

- Ceauşescu! 

- Dar mama voastră? 

- Elena! 

- Şi ce-aţi vrea voi să Fiţi? 

- Orfani! (Ştefiinescu 1991: 24) 

Mecanismele retorice de construcţie a textului sunt repetiţia şi substituţia (ca 
mecanisme logice apar paralelismul explicit şi raţionamentul greşit bazat pe false 
analogii). în poanta finală, în spaţiul românesc, la capitolul „mama” nu mai apare numele 
ţârii, ci numele Elenei Ceauşescu (vina propagandei!), iar ca răspuns la întrebarea finală 
nu mai avem un deziderat economic („milionari”) sau socio-profesional („inventatori”, 
„fruntaşi în producţie”), ci unul familial („orfani”). Poanta finală se explică prin 
raţionamentul greşit, provocat de interpretarea de re a sloganelor propagandistice (în 
locul interpretării de dicto), care duce la schimbarea tipului de deziderat. TA extratextuală 
este reprezentată de cuplul Ceauşescu (intervin, în plan secund, şi stereotipii în aprecierea 
valorilor altor popoare). 

3.4. Pseudo-citarea 

Introducerea unei formule aparţinând limbii de lemn, propagandei oficiale, într-o 
conversaţie informală este marca evidentă a utilizării parodice: 

-Ce faci, Scarabeule? strigă unu. 

- Cetim cărţi, domnu profesor! — _ 

- Ce mai faci, scaraboule? - altul. 

- înfăptuim neabătut, domnu inginer! 

- Ce faci, Scarabeule? 

- Ceac-pac, nea Cutare! 

Gioni Scarabeu, prinţul sportului cu cartea, este simpatizat. 

-* (Nedelciu 1999 (1979): 68, 8006...) 

Sloganul, utilizat împreună cu alte formule necontaminate de sfera politică, arată 
citarea şi distanţarea de tipul oficial de discurs. Răspunsul personajului este diferit în 
funcţie de tipul de interlocutor, marcând un anumit tip de relaţie interpersonală, cu 
observarea (eventuală a) raportului de putere: întrebarea inginerului conţine o formulă cu 
potenţial ameninţător pentru eul individual al personajului Scarabeu (scaraboule - joc de 
cuvinte), dar modul în care se răspunde poate marca o relaţie obişnuită a glumei, în care 
se permit astfel de tachinări pornind de la deformarea numelui de familie (registrul iniţiat 
de inginer este incongruent cu formula citată - personajul realizează un upgrading, o 
ridicare amuzantă a registrului). 

O altă combinare de stiluri ale vorbirii şi de voci apare şi in fragmentul de mai jos, 
unde hiperînţelegerea aparţine unui personaj colectiv: 

Şi atunci Calafoc, lot ci (care nu-şi nun părăsea costumul alb şi pălăria de pai, deşi începuse să fie 
carn frig dc acuma), s-a dus intr-o /i să \ orbească cu ci A rămas cu ei toată ziua, i-a însoţit printre 
straturi, a fost primit în baracă, cc-au putut să-şi lot spună nu ştie nimeni. Numa seara Calafoc a 
reapărut in mijlocul nostru şi bineînţeles c-o făcea acum pe misteriosu cu noi. Cică ei acolo studiau 
(ce 9 ), cică solul pc aici pe la noi era foarte bun (mulţumim frumos, asta ştiam şi noi), cică în anul 
următor se vor construi, pe acolo pc unde e baraca acuma, nişte laboratoare (aiurea!) şi nişte canale să 
ducă apa din Moştiştca să ude pământu când e nevoie, să nu mai aşteptăm ploaia (pă dracu 1 ). cică ei o 
să scoa(A opt căruţe de grâu la pogon (fugi, bre, aşa cum îl seamănă ei ca pâ flori 9 ). în câmp aveau să 
fie „măsurate, udate, ierbicidate, polenizate, castrate şi încrucişate!”. în laboratoare seminţele aveau 
să fie „numărate, cântărite, secţionate şi tratate!” /342A/ era o „simplă probă de sol!”. (Nedelciu 1999 
( 1979): 98-99, Cocoşul de cărămidă) 

Relatarea în stil indirect este prefaţată de o marcă epistemică a neîncrederii/ 
distanţării faţă dc sursa de informaţie (cică) din categoria evidenţialelor. Fragmentele în 
stil indirect sunt comentate de ceilalţi participanţi (comentariile fiind inserate în 
paranteze); aceste comentarii (pragmateme) ironice sau sarcastice ( aiurea , pă dracu , 
mulţumim frumos, asta..., fugi, bre...) arată neîncrederea în specialiştii trimişi să facă 
agricultură „pc baze ştiinţifice”. Locul lui cică este preluat de ghilimele atunci când se 
citează în DRD (stilul direct, discurs raportat direct) cuvintele specialiştilor, marcând un 
upgrading pa rod i an t . 

3.5. Pseudo argumentarea 

In bancul dc mai jos, mecanismul logic este cel al erorii evidente (raţionamentul 
incorect din cadrul biblic), combinat cu suprapunerea cu forţă diferită: 

Mimul Dumnezeu a lâcut-o pc Eva din coasta lui Adam şi-apoi i-a spus: „Alege-ţi o femeie”. Aceasta 
a fost prima alegere liberă de tip stalinist. 

(Nicu lescu (îrasso 1999: 247) 

I ipsa alegerii este evidentă în mitul biblic, din moment ce exista o singură femeie. 
Sensul politie al structurii sc dezvoltă prin argumentul comparaţiei între episodul biblic şi 
domeniul comunist: alegerile dc tip stalinist nu sunt alegeri, ci impuneri. Mecanismul 
logic comun între scenariul biblic şi cel politic este unul bazat pe o relaţie sintagmatică de 
inversare cu o (inexistenţa unei alternative). TA extratextuală este regimul politic 
comunist în ansamblul Iui (cu un accent asupra reprezentanţilor săi cu un statut dictatorial 
consacrat - Stal in), dar există şi o implicare antircligioasă. 

Vulgarizarea ideologiei comuniste este ilustrată de bancul de mai jos (pentru o 
variantă cu protagonişti din spaţiul şcolar - „fixarea ideologică a trebuinţelor", vezi 
I amgu 2004: 1 87, nota I I ): 

Doi prieteni. 

- Măi. am învftţnt şi la şcoală, fac învăţământ politic de ani de zile, dar tot nu pricep cum trebuie. Zi-mi 
şi mie, cum va fi dom'le până la urmă in comunism? 

- Dom'le, în comunism va fi aşa. Ştii piaţa din centrul civic. Ei bine, în mijlocul ei va fi o grămadă 
uriaşă de cartofi Da' uriaşă. Şi fiecare cetăţean va putea să-şi ia pe gratis câţi cartofi doreşte, oricând 
doreşte 

- Mine, dar mie nu- mi plac cartofii. 

- O sA*ţi placă, o să-ţi placă... {Dilema veche, I 17/2006) 

Metaforic, grămada de cartofi implică ideea lipsei de alegere, a imposibilităţii de a 
opta. lmplicatura poantei finale este o reinterpretare a forţei ilocuţionare de la predicţie la 
act directiv (modalitatea deontică - „trebuie să-ţi placă”); este un fals mecanism 
argumentativ de tipul ad baculum sau încălcarea dreptului la libertatea de exprimare 
(libertatea de a exprima dubiul faţă de teza afirmată sau de a avansa un punct de vedere 
opus, ambele potrivite cu SI extratextuală: nevoile sunt definite ideologic şi se referă la 
trebuinţele de bază, primare (Lungu 2004: 187)). Umorul bancului rezidă în modalitatea 
de tratare a temei politice în termeni banali ( bathos ), dar şi în posibilitatea de 
reinterpretare a forţei ilocuţionare a ultimei replici cu consecinţe asupra mecanismului 
argumentativ (LM ar fi raţionamentul corect pornind de la o verigă lipsă, iar scenariile opuse 
perfecţiunea vs. imperfecţiunea sistemului politic). 

In exemplul de mai jos, justificarea pentru alegerea mascotelor trebuie căutată în 
conotaţiile pe care le au unele vietăţi sau legume din cauza omonimiei sau a apariţiilor în 
anumite colocaţii: 

S-au ales mascote pentru Congres: 

-dintre păsări: papagalul; 

-dintre animale: maimuţa; 

-dintre peşti: somnul; 

-dintre insecte: licuriciul; 

-dintre legume: morcovul. (Ştefanescu 1991: 160) 

Pentru papagal există diverse expresii familiare de tipul a avea papagal , cu sensul 
de „a vorbi mult (şi convingător), a fi bun de gură” (care s-ar potrivi unor vorbitori care 
ştiu să speculeze oportunitatea de a se face remarcaţi - TA extratextuală), dar şi sensul 
figurat de persoană care repetă, fără să înţeleagă, cuvintele cuiva (este cazul celor mai 
mulţi participanţi la Congres care citesc discursuri scrise de alţii sau repetă ce au fost 
învăţaţi să spună - TA extratextuală). In cazul maimuţei, sensul figurat şi depreciativ este 
cel mai proeminent, asemănător sensului figurat al papagalului - persoană cu obiceiul de 
a imita. Somnul are iarăşi o semnificaţie transparentă, fiind proeminentă omonimia cu 
substantivul neutru somn’, acesta conţine implicatura plictiselii şi a stării de inerţie. Pentru 
„morcov” este evidentă o colocaţie cu verbul a intra, prezentă în limbajul familiar-argotic, 
aluzia trimiţând la teama de-practica demascărilor sau de critica publică a anumitor 
persoane (care nu mai sunt în vârful ierarhiei), strategii diverse care simulează libertatea 
de exprimare şi spiritul democratic din partid. 

în scheciul Toma şi baletul, mecanismul principal prin care se obţine umorul este 
exploatarea sensului procedural al unor conectori logici (sintactici). In multe situaţii, prin 
folosirea unor conectori ar trebui introdusă contrazicerea ideii din principală sau din 
cauzală. în schimb, conectorul păstrează virtualitatea sensului său procedural, 
actualizările fiind mereu surprinzătoare: 

dc pildă aicij în spectacolul nostruţ am invitat douăzeci de balerine î // < M arc înalte t frumoase t 
blonde ]>H dar cum lui maestrul coregrafi îi plăceau brunele]H am ales numai cărunte [ < RP aşa cum 
ne-a sfătuit soţia regizorului. > 

în exemplul de mai sus, ultimul adjectiv (referitor la culoarea părului) este cel 
exploatat, mai întâi prin introducerea conjuncţiei adversative dar, anunţând o schimbare. 

Intervine un factor de decizie (maestrul coregraf) cu anumită preferinţă (brune), preferinţă 
infirmată de un factor de decizie neprofesionist şi neimplicat în procesul artistic (dar cu 
putere asupra unei persoane care avea aceste calităţi) - soţia regizorului. 

Un alt aspect este înălţimea: 

titi în ceea ce priveşte înălţimeaî # am fost UNANIM de acord# toate erau ÎNALTE titi în afară de 

nepoata scenaristului care era PREA scundă[ #ş-atunci cu toate că - 1 iubim foarte mult pe scenarist:! 

< R am lăsat-o pe nepoa-sa < P şi le-am schimbat pe toate celelalte nouăsprăzece.» 

Concesiva „cu toate că-l iubim foarte mult pe scenarist” implică în mod normal o 
regentă în care decizia să nu fie pe placul persoanei invocate (implicatura nepotismului 
care nu va fi menţinut); continuarea frazei (< R am lăsat-o pe nepoa-sa < P şi le-am 
schimbat pe toate celelalte nouăsprăzece») relevă faptul că nepotismul este maniera de 
selecţie (de remarcat şi faptul că debitul verbal este mai rapid şi intensitatea vocii mai 
slabă în această parte finală a fragmentului). 

Episodul consacrat rochiilor balerinelor este cel mai amplu, conţinând mai multe 
momente: 

problema rochiilor n-a fost o problemă, decolteul DA ti ti că cine urmăreşte decolteu’: ti nu mai 
urmăreşte textu’ ti ti aşa c-am luat măsuri ti le-am acoperit şi pe ele ti şi-avem şi noi acoperire. 
ASTFEL ne-am ORIENTAT spre rochia lungă de searăf unde nimeni n-a avut nicio obiecţie în afara 
pompierului de serviciu ti care a cerut să se consemneze în procesul verbal < (M că rochia lungă de 
seară îngreuiază fuga în caz de incendiu! # Ş> dacă ESTE călcată pe coadă creează panică.> el a cerut 
ca fiecare dansatoare să fie <| M dotată cu o pelerină din foaie de cort# solidă! comodă! inifugabilă 
ţtoporişcă ţgăletuşă cu nisip ! şi cască de protecţie.> scenograful s-a opus CATEGORIC ti a răspuns 
că EL răspunde de costume. în consecinţă! s-a renunţat la toporişca! şi s-au cumpărat târnăcoape. 

Mai întâi se neagă prima afirmaţie prin prezentarea obiecţiilor ridicate de decolteu 
(decolteu poate fi un hiponim al hiperonimului rochie). Parigmenonul combină două serii 
semantice: în cazul verbului a acoperi folosit pentru rochii, sensul este unul concret, pe când 
în cazul substantivului acoperire dintr-o expresie fixă (a avea acoperire ) sensul este figurat. 

Când se prezintă alegerea dimensiunii rochiilor, intervine surprinzător veto-ul 
pompierului de serviciu (persoană lipsită în mod normal de drept de decizie, ca şi soţia 
regizorului amintită mai sus). Replica acestuia este parodiată (se imită anumite 
particularităţi intonatorii, de pronunţare; se speculează un tipar logic: „dacă este călcată 
pe coadă creează panică” - deplasare metonimică de la rochie la purtătoarele ei) pentru a 
putea fi creat un personaj care să fie portretizat ca obtuz, indiferent la domeniul artistic, 
aplicând întocmai litera regulamentului învăţat. Cererea lui („fiecare dansatoare să fie <im 
dotată cu o pelerină din foaie de cort// solidă| comodăţ inifugabilă [sic!]îtoporişcă| 
găletuşă cu nisipî şi cască de protecţie.>”) este amuzantă prin inadecvarea la cadrul 
spectacolului. Ceea ce amuză însă mai mult este intervenţia scenografului: opoziţia lui 
categorică ar fi însemnat respingerea totală a cererii pompierului, dar finalul conţine o 
unică schimbare faţă de propunerea pompierului, prin aducerea unor obiecte mai mari 
(târnăcoape) în locul unora mici propuse de pompier (toporişti) (opoziţie între emfaza de 
început - marcată lexical şi intonativ, şi decizia finală). Mişcarea de respingere a 
pompierului, care introduce propria ofertă, primeşte ca replică o mişcare de respingere 
din partea scenografului; de fapt, fraza finală conduce la reinterpretarea mişcării 

scenografului drept o acceptare (parţială) a propunerii pompierului, accept ce duce la o 
re ofertare. 

B. Componenta semantică 

3.6. Absurdul 

Mecanismul de interpretare bazat pe absurd revine în bancuri cu personaje 
generice: 

într-o cârciumă: 

- Gheorghe, tu ce crezi despre Ceauşescu? 

- Nu pot să-ţi spun aici, în aglomeraţie! 

După ce ies cei doi: 

- Ei bine, aici nu se întâmplă nimic, aşa că pot să-ţi spun: mie-mi place tipul! 

(după http://www.vesel.ro/bancuri/Ceausescu) 

Absurdul provine din diferenţa dintre comportamentul public şi cel privat: conform 
normelor impuse de ideologia comunistă, discursul din spaţiul public este uniform şi nu 
sunt acceptate criticile; abaterile şi adevărurile sunt doar personale, ele putând fi 
comunicate numai apropiaţilor. Deşi spaţiul în care se desfăşoară dialogul este unul 
informai (o cârciumă, SI intratextuală), personajul Gheorghe are nevoie de mai multă 
intimitate pentru a-şi comunica părerea personală nu pentru că aceasta ar fi periculoasă 
pentru ochii şi urechile delatorilor, ci pentru că ea contravine părerii intime a tuturor celor 
care participă la spaţiul informai (SO antipatie vs. simpatie). In plan privat, personajul îşi 
exprimă simpatia pentru cel pe care toţi ceilalţi îl critică, şi, convins fiind că părerea sa nu 
ar avea adepţi, preferă să se exprime liber în faţa unui singur prieten. LM ar fi inversarea 
figură-fond: în plan privat (figura), vezi SI intratextuală, atitudinea generală este de 
antipatie faţă de TA intra- şi extratextuală (N. Ceauşescu), fondul fiind imaginea sa de 
„cel mai iubit fiu al patriei”, promovată de propagandă. Personajul aderă însă la evaluarea 
publică. Hiperînţelegerea este dată de aprecierea incompatibilităţii aprecierii sale pozitive 
faţă de TA în cadrul SI intratextuale. 

Nu numai părerile sau acţiunile personajelor pot provoca absurdul situaţiei, ci şi 
materializarea unor abstracte, ca în exemplul de mai jos: 

Ceauşescu se întoarce din străinătate. La intrarea în ţară se aude subit un sunet de tonalitate joasă şi 

intensitate mare şi avionul se zguduie puternic. 

- Ce s-a întâmplat? întreabă Ceauşescu foarte afectat. 

- Tovarăşe Nicolae Ceauşescu, permiteţi să raportez: ne-am lovit de nivelul de trai ridicat! 

(după http://www.ceausescu.org/ceausescu_ texts/ bancuri.htm) 

O sintagmă foarte des utilizată de propaganda ultimilor ani ai regimului Ceauşescu 
este cea a nivelului de trai foarte ridicat din România, (cel puţin) comparabil cu cel al 
ţârilor capitaliste. în banc, nivelul de trai nu mai este o componentă ideologică abstractă, 
ei una foarte materială, care poate influenţa traficul aerian. Scenariile opuse ar fi concret 
vs. abstract , iar LM ar fi explicarea umorului prin pista falsă. TA extratextuală este 
propaganda oficială, implicit N. Ceauşescu. 

3.7. Lectura de re vs. de dicto 1 

Discuţia legată de distincţia de re - de dicto porneşte de la legea substituţiei (sau 
legea lui Leibniz), conform căreia se permite substituirea reciprocă în formule a unor 
expresii echivalente ca extensiune, cu păstrarea valorii de adevăr a formulei originare 
(Cann 1993: 263). Legea substituţiei nu funcţionează însă în toate contextele lingvistice. 
Formulele contingente sunt cele care pot avea diverse valori de adevăr (adevărat sau fals), 
pe când formulele non-contingente sunt fie întotdeauna adevărate, fie întotdeauna false, in 
funcţie de valoarea de adevăr determinată de structura lor logică. Legea substituţiei nu se 
aplică întotdeauna atunci când apar atitudini şi păreri ale referentului subiectului din 
propoziţia principală (Cann 1993: 264). Pentru verbe ca a vrea sau a crede există două 
tipuri de interpretări: de re şi de dicto. 

Pentru o interpretare de dicto importantă este „o convingere despre ceea ce e spus 
sau menţionat”, fără a se face o trimitere în afara lumilor în care crede locutorul; pentru o 
interpretare de re accentul se pune asupra „lucrului la care se face trimitere”, în lumea 
reală, asupra unei persoane/obiect în afara opiniilor locutorului. Clasa de verbe denumită 
în mod tradiţional „de atitudine propoziţională” (incluzând verbe care trimit la atitudini, 
procese mentale, ca a crede , a se îndoi , a considera etc.) este cea care permite existenţa 
celor două interpretări. Mai mult, contextele în care nu este posibilă legea substituţiei 
(unde implicaţia logică nu se poate realiza salva veritate) sunt adesea opace referenţial 
(oblice), spre deosebire de celelalte contexte, transparente referenţial. Distincţia dintre 
denotaţia extensională şi cea intensională permite o diferenţiere a contextelor referenţial 
transparente (în care predicatul este interpretat ca o funcţie asupra tipului extensional al 
argumentului său) de cele opace (în care predicatul este interpretat ca denotând funcţii 
care iau ca domeniu tipul intensional al argumentului) (Cann 1993: 268, vezi şi Kallfelz 
2007 pentru distincţia metafizică dintre de re şi de dicto). 

Textul de mai jos mizează pe deturnarea mesajului propagandistic: 

Bulă la ora de dirigenţie. 

- Copii, cine ne poate spune care este scopul fundamental al socialismului? 

Spre mirarea tuturor, Bulă cu mâna pe sus. 

- Ia zi. Bulă, dar vezi să nu zici iar vreo prostie de-a ta. 

- Nu, tovarăşă, m-am pregătit. Scopul fundamental al socialismului este bunăstarea şi fericirea 
"omului. 

- Bravo, Bulă, nu mă aşteptam, bravo, foarte bine. Uite că poţi. 

- Tovarăşă dirigintă, dacă îmi motivaţi absenţele de la mate pot să vă spun şi cine e omul ăla. ( Dilema 

veche , 1 1 7/ 2006) 

Lecturii de dicto din sloganul comunist „Scopul fundamental al socialismului este 
bunăstarea şi fericirea omului” i se opune interpretarea de re - prezentarea referentului, 
aşa cum este aceasta sugerată de poanta finală; sintagma „omul ăla” funcţionează 
exoforic dacă substantivul omului are o lecţiune abstractă şi anaforic dacă acelaşi 
substantiv este interpretat ca o descriere definită. Se poate observa cum mecanismul citării 
limbii de lemn (prin reluarea sloganului) se combină cu citarea limbajului din sfera privată, 
interferenţa celor două moduri de existenţă, public vs. privat (ca SO), rămânând implicită. 



7 Sensul cu care folosim această distincţie nu este cel freudian, utilizat şi de alţi cercetători ai umorului, ci este 
preluat din teoria semantică. La Freud, de re însemna umorul referenţial şi de dicto umorul verbal. 

Interpretarea greşită a tipului de lectură poate fi integrată raţionamentului greşit bazat pe 
re strângerea câmpului (ca LM). TA extratextuală este N. Ceauşescu, referentul 
sU bstantivului omul din interpretarea de re a personajului. 

în exemplul de mai jos, cu hiperdeterminare textuală sofisticată, deşi modul în care 
s e oferă replicile cheie este asemănător, lectura propusă diferă: 

Doi ardeleni taie un lemn la joagăr şi stau de vorbă: 

- Mă, Ioane... 

După o jumătate de oră, Ion îi răspunde: 

- Apăi, ce-i, mă, Gheorghe? 

După altă jumătate de oră, Gheorghe continuă: 

- Apăi cine crezi tu că l-o omorât pe Kennedy? 

Mai trece un timp şi Ion îi răspunde: 

- Apăi eu socot că vreunul de-al lui... 

- Mă, Ioane! 


După un timp: 

- Ce-i, mă, Gheorghe? 

După ce a mai trecut ceva timp: 

- Apăi cine crezi tu c-o omorât-o pe Indira Gandhi? 
Mai trece un timp şi Ion răspunde: 

- Apăi bag seamă că vreunul de-al ei... 


- Mă, Ioane... 

- Ce-i, mă, Gheorghe... 

- Apăi, eu socot că s-o găsi şi vreunul de-al nostru... (Ştefănescu 1991: 148) 


Vor fi neglijate alte aspecte relevante în cazul acestui text umoristic (de exemplu, 
elemente care ţin de organizarea interacţiunii dintre personaje cu exploatarea 
prejudecăţilor privind specificul regional), care contribuie la încadrarea exemplului în 
categoria umorului hiperdeterminat textual, pentru a se retev^ funcţionarea mecanismului 
repetiţiei şi al variaţiei: „eu socot că vreunul de-al luf\ „bag seamă că vreunul de-al eP\ 
„socot că s-o găsi şi vreunul de-al nostru ”. Deşi expresia lingvistică pentru a desemna 
referentul este aceeaşi, lectura semantică diferă: primele două au o interpretare de re , pe 
când cea de-a treia de dicto. Se mai poate observa şi modul în care funcţionează deicticele 
şi anaforicele: dacă în primele două structuri elementul marcat prin italice funcţionează 
anaforic, în poanta finală funcţionarea este aceea a unui deictic simbolic (al nostru) - 
refacerea antecedentului, trimiterea la „ţintă” (Ceauşescu) este implicită (TA 
extratextuală), parcursul fiind recuperabil prin analogia cu celelalte două „cazuri” 
menţionate. LM care funcţionează poate fi atât paralelismul explicit, cât şi raţionamentul 
corect bazat pe analogie. SO aduc în prim-plan crime politice trecute vs. crime politice 
dorite. 

în aceeaşi categorie s-ar putea integra şi textele în care jocul literal vs. figurat este 
cel care provoacă umorul: 

întrebare: De ce dărâmă Ceauşescu Bucureştiul? 

Răspuns: A aflat că economia este la pământ şi-a începui s-o caute. 

(Ştefănescu 1991: 133) 

în expresia „a fi la pământ”, sensul nu este unul spaţial (concret), aşa cum îl 
interpretează Ceauşescu (TA intra- şi extratextuală) conform personajelor din banc 
(atribuirea unei perspective unice), ci metaforic, aşa cum nici economia nu este un obiect 
concret care ar putea fi găsit. Gluma vizează incapacitatea ţintei de a înţelege sensul 
figurat, de a avea o altă perspectivă asupra lucrurilor. SO ar putea fi abstract vs. concret , 
iar (meta-)LM ar fi trimiterea pe o pistă falsă. 


C. Componenta pragmatică 


3.8. Reinterpretarea forţei ilocuţionare 

Personajele dovedesc o mare abilitate comunicativă prin identificarea unei alte 
posibilităţi de a interpreta enunţul interlocutorului, atribuindu-i acestuia o alta intenţie 
decât cea menţionată şi decodată iniţial: 


Un reporter occidental îl întreabă pe Ceauşescu: 

- Am auzit că în România e frig în case. Aşa e? 

- Da, dar n-a murit nimeni din cauza asta. 

- Dar am auzit că nu e nici mâncare? 

- Da, dar n-a murit nimeni de foame. 

- Şi am mai auzit că trebuie să te baţi ca să prinzi un loc în autobuz ca să te-ntorci acasă de la 
serviciu? 

- Da, dar nici din asta n-a murit nimeni. 

- Atunci, domnule preşedinte, de ce nu încercaţi cu cianură? 

( Dilema veche , 1 17/ 2006) 


întrebările reporterului străin pot fi interpretate ca reproşuri - acesta ar fi motivul 
pentru care celălalt personaj (Ceauşescu) oferă o contra-argumentare („dar n-a murit 
nimeni din cauza asta”). Ultima replică a reporterului, poanta finală a textului, cuprinde o 
re interpretare a actelor de vorbire: întrebarea nu mai are rolul unui reproş, ci al ufTei- 
sugestii (ironice), realocând replicilor interlocutorului o altă forţă ilocuţionară: de la 
justificare la regret (<îmi pare rău că> n-a murit nimeni din cauza asta; am vrut să moară 
cineva de frig/foame etc.). Ţinta intra- şi extratextuală este N. Ceauşescu, iar scenariile 
opuse ar fi justificare vs. regret (dacă ţinem eont de reinterpretarea forţei ilocuţionare). 
Mecanismul logic care poate fi identificat ţine de un meta-raţionament care speculează 
implicitul. 

într-un alt context, aceeaşi justificare poate ascunde cauze diferite: 


La o întâlnire de vârf, în avion, fiecare preşedinte vrea să demonstreze abnegaţia soldaţilor săi. 
Reagan îl cheamă pe John şi îi spune: 

- Sări de la 2000 de metri fără paraşută. 

- Imposibil, domnule preşedinte. Am nevastă, am copii.. 

Gorbaciov îl cheamă pe Ivan: 

- Ivane, sări de la 2000 de metri fără paraşută. 

- Să trăiţi, tovarăşe secretar general, nu pot. Am nevastă, am copii... 

Ceauşescu îl cheamă pe Ion: 

- Ioane, sări de Ia 2000 de metri, fără paraşută. 

- Să trăiţi! Am înţeles! Şi se repede spre carlingă. 

- De ce sari? strigă uimiţi Reagan şi Gorbaciov. 

- Cum să nu sar, am şi eu nevastă, am copii... (IMiculescu Grasso 1999: 246) 

Ion este cel care arată hiperînţelegerea situaţiei, în timp ce pentru ceilalţi 
participanţi hotărârea lui ar părea o neînţelegere. Actul directiv al preşedintelui este 
urmat, în primele două cazuri de câte un refuz, motivat prin apelul la argumente legate de 
valorile familiei (implicatura: dacă mor în urma ordinului, familia va avea de suferit). 
Răspunsul românului răstoarnă modul în care este considerată nerespectarea ordinului în 
România (LM este raţionamentul corect pornind de la o verigă lipsă). Implicatura devine: 
„dacă nu respect ordinul, familia mea va avea de suferit” (trimitere Ia SI extratextuală). 
Interesant este tiparul argumentativ diferit pus în scenă de soldaţi (două teze opuse), dar 
cu aceeaşi justificare explicită (mecanismul implicit care face ca replica soldaţilor să 
funcţioneze ca argument ţine de doxa) 8 . TA extratextuală sunt Ceauşescu şi regimul său 
de represiune. 


3.9. Deixis şi ana f oră 

Aşa cum în limba de lemn unele forme pronominale primesc conotaţii negative 
prin plasarea într-o anumită opoziţie, şi în perspectiva privată există unele uzuri 
„absolute”, create de necesitatea evitării tabu-ului: 

Nu realizam pericolul (cineva îmi blocase sistemele de alarmă în interior), continuam să hohotesc, 
explicând în gura mare tuturor celor ce, gură-cască, se adunaseră în jurul meu, că, prezenta Lui, a 
marelui învăţător al proletariatului mondial, nu are ce căuta aici, tocmai aici, la capitolul despre 
literatura ştiinţifico-fantastică. (Sîrbu 1992: 19) 

In cazul fragmentului, Lui este cataforic pentru descrierea definită „marele 
învăţător...”. Marcarea cu majusculă este însă tipică limbajului religios (vezi Negriei 
1996, 2006 despre statutul de „apostoli ai credinţei” pentru Marx, Engels, Lenin etc., într-o 
„religie satanică”). TA este propaganda comunistă. 

In exemplul următor, formele pronominale sunt folosite în lipsa unui antecedent 
nominal: 


Coadă mare. Lumea aşteaptă să vină carnea. Un tip de la începutul cozii: 

- Domnule, e de necrezut. Stăm aici de două ore şi nici măcar nu ştim dacă o să vină carnea. Lui ce-i 
pasă, are de toate, nu ca noi. 

Un alt tip mai de pe la mijlocul cozii: 

- Da, domnule, ai dreptate, e o porcărie. El toată ziua se plimbă prin străinătate pe spinarea noastră. 

Un alt tip pe la sfârşitul cozii: 

- Eu mă întreb cât o să-l mai suportăm! 


auze diferite: 

re ze abnegaţia solda(i |orsil 


8 Există şi un alt banc în care a refuza ordinul lui Ceauşescu este considerat un gest cu mult mai curajos decât 
acela de a recupera un ceas din gura unui rechin: “Reagan, Gorbachev, and Ccauscscu are travcling together 
on a luxury liner, accompanied by their bodyguards. One day they arc sailing through shark-infested waters 
when Reagan decides to show off the skill and courage of his guard I le removes his watch and throws it 
overboard. "Go get it, John," he orders, and like a shot the Marine is over the side (Tic bystandcrs watch in 
awe as he dives for the watch, dispalches a lew sharks with his commando knife, and climbs back aboard, 
presenting the watch to Reagan with a sharp salute. "What couragc!" they cry, breaking into appîausc. 
Gorbachev, not to be ouldone, flings his own watch overboard and sends his guard after it The rcsults arc the 
same. and the crowd is similarly imprcssed. "What courage!" they say, applauding as bcforc Ccauscscu, no 
less eager than the others to exhibit the bravery of his Romaman bodyguard, now throws his watch over- 
board "Go get it, Mihai," hc orders But the guard does not move "No chancc, sir," hc says And the crowd 
criesoul, even louder than before. and \sith prolonged appîausc "What couragc’"’ (Cochran 1989 269) 

Primul tip iese plictisit din coadă: 

- Mai risipiţi, băieţi! Oraşul e mare! (Niculescu-Grasso 1999: 245) 

Formele pronominale de persoana a treia singular masculin (lui, el, I-) relevă uzuri 
absolute, trimiţând invariabil la N. Ceauşescu. Finalul arată că actele de vorbire pot fi 
reinterpretate: de la asertive la directive indirecte (exemplul se poate integra şi in 
categoria cu reinterpretarea forţei ilocuţionare), cu precizarea că reinterpretarea indică 
încălcarea condiţiei de sinceritate (cei care fac afirmaţiile nu sunt cetăţeni simpli, ci 
persoane care lucrează pentru Securitate şi care lansează astfel de replici pentru a 
surprinde eventuale reacţii publice de nesupunere 9 - TA intra- şi extratextuală). Scenariile 
opuse ar Fi nemulţumire autentică vs. instigare , cu un LM care vizează atât o schimbare a 
rolurilor (cetăţeni obişnuiţi - agenţi ai Securităţii), cât şi raţionamentul corect pornind de 
la o verigă lipsă (adevărata ocupaţie a nemulţumiţilor) pentru personajul care lansează 
poanta finală (în cazul celorlalţi agenţi, ar fi vorba despre un raţionament greşit, ignorarea 
apartenenţei lor la acelaşi grup profesional cu cei „nemulţumiţi”). 

In bancuri, apare uneori ca model conjugarea unei forme verbale, în care, la 
persoana a treia singular, se produce o substituire a verbului de conjugat cu antonimul 
său: 

întrebare: Cum se conjugă verbul „a construi”? 

Răspuns: Eu construiesc, tu construieşti, el şi ea demolează... (Ştefânescu 1991: 121) 

El şi ea nu sunt folosite inocent, ca simple pronume de persoana a treia singular. 
Ele sunt conotate negativ şi trimit la cuplul Ceauşescu şi la problema demolărilor (TA 
extratextuală). Este vorba despre o schimbare a sistemului deictic şi non-deictic: dacă în 
mod normal persoana a treia este considerată non-persoană, şi în unele limbi nici nu este 
lexicalizată, în societatea românească, pe lângă opoziţia ideologică publică, a discursului 
oficial: noi (comuniştii, ţările comuniste) - ei (societatea occidentală sau oricine devine 
duşman la un moment dat), în planul privat apar opoziţiile: noi (cei care nu susţinem 
regimul) - ei (cei care susţin regimul sau angajaţi ai instituţiilor „periculoase”), respectiv 
el şi ea care desemnează cuplul Nicolae şi Elena Ceauşescu, ca pereche antonimică 
pentru primele două persoane. Dacă observăm un conflict latent între grupuri, se poate 
interpreta „paradigma” verbului ca o încercare de manipulare a hipotextului gramatical." 
Scenariile opuse ar fi nonpolitic (gramatical) vs. politic , cu un mecanism logic care 
sugerează inversarea figură-fond, dar şi un tip de meta-raţionament bazat pe aluzia Ia un 
anumit tip de limbaj privat. 

Pe lângă formele pronominale amintite mai sus, deixisul spaţial poate releva 
utilizări speciale: 

mi-a spus mie cineva] 1 < P R că e bun şi cimpoiul, titi colinzi cu el ti mai p-aici ]mai prin turnee <marc 

şi colo şi dincolo.» (x) e mult mai avantajos decât cu /oneteu’/ că nu pleci pe banii tăi. cu cimpoiu* 


9 Agen(ii Securităţii se infiltrau în cozi pentru testarea psihologiei colective şi „mai dădeau drumul la 
supapele defulatorii, spuneau (ei primii!) bancuri politice, etalau nemulţumiri, vorbeau de „Europa Liberă”, să 
vadă cum reacţionează lumea, mai ales în condiţii de enervare generală, când maşina nu venea sau nu se 
„dădea" destul. Orice aglomerare, orice concentrare umană trebuia masiv infiltrată, supravegheată, 
„intoxicată” şi „prelucrată”, un gigantic experiment social pe cobai” (Cemat 2004: 195). 

pleci prin virament, şi dacă mai schimbi ACOLO ceva BEMOLI peste diumăj poţi să-ţi aduci şi # 
CUTIE # pentru cimpoi II /OPAL/, ((muzică)) /opâl/ 

Prin opoziţie cu aci , colo şi dincolo dobândesc valenţe politice speciale (ca şi în 
cazul formelor pronominale de persoana a treia singular): se referă la ţările occidentale. 
Mecanismul care determină aceste uzuri particulare este tabu-ul: nu se pronunţă numele 
ţărilor şi nu se fac alte aluzii la trăsături tipice, dar alte elemente eufemistice marchează 
spaţiul ne-comunist. Este vorba, în acest fragment, despre utilizarea metaforică a 
substantivului bemoli pentru valută (eufemism) şi despre transferul metonimic între tipuri 
diverse de „conţinător” şi „conţinut”: maşina străină (termenul metaforizat) apare drept 
cutie pentru cimpoi. Tratarea unor mici afaceri personale (tema) în termeni muzicali 
(registrul), pe baza mecanismului metaforei filate pe care l-am menţionat deja, conduce la 
incongruenţa registrelor de tip upgrading. 

3.10. Forţa implicitului 

Analogia care se poate face între spaţiul interbelic dunărean obsedat de 
descendenţa bizantină şi protocronismul comunist din perioada lui Ceauşescu permite şi 
strecurarea unor aluzii la practici scriitoriceşti condamnabile: 

Dramaturgul a izbit cu pumnul în masă: „Cum? Să modific generalul? Extraordinar! A, va să zică nu 
vreţi să modific un împărat sau o împărăteasă! Cine vă aude şi nu-mi cunoaşte piesa vă poate lua 
drept modeşti şi timizi. Iar pe mine un catâr care stă cu dinţii înfipţi în ieslea goală! Dar, domnilor, 
ştiţi ce înseamnă în feeria mea bizantină acel general pe care cu modestie şi timiditate îmi cereţi să-l 
modific da capo al fine şi să-l fac metopolisian?(...) Ce-i aia, domnilor, să-l fac metopolisian pe 
general? Şi să vâr peste tot metopolisieni etc. etc.? (...) îmi cereţi prea multe, să mut şi Bizanţul şi 
Metopolisul, şi generalul, să mut mările şi imperiile de la locul lor, să le amestec şi să fac din toate 
astea o municipalitate desăvîrşită! Dar mă întorc, îmi retrag gluma şi zic: Nu pot! Nu pot să modific 
generalul. Nimic nu modific. Nimic nu adaug. Eu nu fac literatură de eunuc! La re-ve-de-re! E-xact.” 
Şi dramaturgul a trântit uşa municipalităţii. (Bănulescu 1996 (1977): 221-222) 

Metafora dramaturgului, „literatură de eunuc”, este o aluzie atât la falsificarea 
istoriei produsă de propaganda comunistă şi de desele falsificări ale datelor şi imaginilor 
istorice recente, cât şi la „poeţii şi scriitorii de curte”, cei care respectă recomandările 
propagandistice şi nu se abat de la ideologie (TA extratextuală multiplă). Formularea „Eu 
nu fac literatură de eunuc!”, cu pronumele subiect exprimat (structură emfatică în limba 
română), declanşează presupoziţia existenţei unor alţi scriitori care fac „literatură de 
eunuc”. Prin metonimie, spaţiul oraşului Metopolis este o concentrare a României, iar 
metafora literară explică deprinderi contemporane condamnabile (aceste mecanisme de 
interpretare se pliază mai bine fragmentului decât LM). Replica dramaturgului conţine 
sarcasm şi auto-tachinare („Cine vă aude şi nu-mi cunoaşte piesa vă poate lua drept 
modeşti şi timizi. Iar pe mine un catâr care stă cu dinţii înfipţi în ieslea goală 1 ”), 
explicabile prin tipul de relaţie interpersonală şi de putere. „A lua drept” este un 
declanşator de presupoziţie nonfactivă, iar cele două evaluative sunt eufemistice. 
Registrul folosit pentru evaluarea propriei situaţii este însă diferit (un catâr care stă cu 
dinţii înfipţi în ieslea goală), implicând o pendulare între un registru formal şi unul 
informai ( upgrading - bathos), cu revenirea la formal, relevând o recuperare a evaluării 
acompaniate de ironie: „Dar, domnilor, ştiţi ce înseamnă în feeria mea bizantină acel 

general pe care cu modestie $7 timiditate îmi cereţi să-l modific ”. O marcă a ironiei, pe 
lângă repetarea în aceeaşi poziţie a substantivelor (modestie şi timiditate) corespunzătoare 
adjectivelor (modeşti şi timizi) - prin care se dezvoltă un parigmenon, este şi tiparul 
sintactic, în care plasarea circumstanţialului în faţa predicatului (dislocare) este emfatică. 

In exemplul de mai jos se combină două strategii - exploatarea ironică a unei 
sintagme din limba de lemn şi metaforizarea: 

Pariez pe ce vrei că şeful serviciului sanitar nu a mai văzut o ploşniţă de pe vremea originii sale 
sănătoase. Iar ministerul sănătăţii, ce să mai vorbim, cred că nici nu ştie că există asemenea cazuri de 
hemofilie în Valahia noastră veche. 

(Sîrbu 2006 (1983): 379, Cimex lectularia ) 

Expresia „origine sănătoasă” este formula prin care se desemnează descendenţa 
simplă, corectă ideologic, care permite accesul la funcţii publice importante 10 . Aducerea 
în prim-plan a existenţei în condiţii mai puţin igienice (ploşniţa) a şefului serviciului 
sanitar contribuie la crearea unei alte imagini legate de ceea ce poate însemna sintagma 
din propagandă (TA intratextuală; în plan extratextual, TA o reprezintă „politica de 
cadre”). Pe de altă parte, metaforizarea, folosirea unui termen medical ce defineşte o 
boală ereditară, „hemofilie”, pentru cazurile de înţepături de ploşniţe contribuie la 
exagerarea urgenţei situaţiei. După taxonomia lui Norrick (1993), aceste inserţii amuzante 
ale personajului, realizate în cadrul unui dialog cu un interlocutor care utilizează de obicei 
un registru formal, ar fi jocuri de cuvinte care funcţionează ojf record pentru a nu fi 
resimţite ca ameninţătoare de către interlocutor, relevând însă un eu amuzant şi oferind 
ocazia dezvoltării unor subtopicuri în conversaţie. 

Intr-un banc se exploatează dimensiunea metacomunicativă: 

Popescu e trimis la specializare în RFG. După două săptămâni se primeşte la uzină o ilustrată: ..Dragi 
tovarăşi, am ales libertatea, Popescu”. Se convoacă imediat o şedinţă de partid, în care se prelucrează 
cazul, toţi iau atitudine, îi exprimă indignarea şi se hotărăşte la unanimitate darea afară din partid. în 
ultimele minute ale şedinţei, se deschide uşa şi intră Popescu. Stupoare. 

- Popescule, tu? 

- Da, eram şi eu curios să văd ce înţelegeţi voi prin libertate. 

(Niculescu Grasso 1999: 251) 

Este evident pentru toate celelalte personaje că libertatea înseamnă rămânerea în 
străinătate (SI intratextuală, dar şi extratextuală). Aceasta ar fi presupoziţia lexicală 
declanşată de formula „am ales libertatea”. Prin întoarcerea sa în ţară, Popescu 
invalidează informaţia de fond comun, informaţia împărtăşită tacit (neagă deci 
presupoziţia „în România nu există libertate”). Apare un joc cu aşteptările receptorilor: 
astfel, gestul personajului poate fi catalogat drept neînţelegere (LM e un meta-raţionament 
bazat pe trimiterea pe o pistă falsă). Scenariile opuse ar fi imigrare vs. revenire. Replica 
personajului Popescu poate funcţiona ca o formă de tachinare, implicând jocul cu 
semnificatul unui termen (sau umor metalingual după Norrick 1993). 


10 „ Aristocratici îi ia locul o med ioc rafie verificată şi corectată ideologic. Astfel, în noua ordine a elecţiunii. 
retorica sanităţii îi recomandă pe cei cu origine sănătoasă, muncitori, ţărani şi cu un statut social cât mai 
umil. Selecţia pe baza unui clasament în ordinea elementului ereditar ca purtător de gene ideologice constituie 
doar un pretext ştiinţific menit să mascheze de fapt un demers metafizic, o disociere dintre bine şi râu” 
(Mitchievici 2005: 183). 

O altă interpretare metaforică are nevoie de informaţii care aparţin fondului comun, 
scenariile opuse fiind nonpolitic vs. politic: 

întrebare: Care este semnificaţia culorilor tricolorului? 

Răspuns: Albastru - cer senin; galben - bogăţia holdelor coapte; roşu - ghinionul. 

(Ştefânescu 1991: 154) 

Dacă prin intermediul primelor două culori se realizează conexiuni metaforice cu 
elemente ale cadrului natural, prin roşu se face trimiterea la steagul Partidului Comunist 
(substituţie metonimică). Credem că pot fi găsite două tipuri de relaţii metonimice: 
cauză-efect (avem ghinion pentru că suntem conduşi de PC) şi semn pentru obiectul 
desemnat (steagul roşu ca simbol al PC). Ca mecanism logic am putea remarca atât 
trimiterea pe o pistă falsă printr-un meta-raţionament, cât şi metonimia ca mecanism de 
interpretare relevând selecţia (în categoria mai amplă a atenţiei/evidenţei). 

Trimiterea în banc la un referent real, extratextual, implică complicitatea cognitivă: 

întrebare: Cine este noul director al întreprinderii „Metrou”? 

Răspuns: Ivan Paţaichin. (Ştefânescu 1991: 122) 

Bancurile despre metrou au circulat, aşa cum era de aşteptat, mai mult în Bucureşti. 
Numirea ca director la „Metrou” a unui fost mare campion olimpic la canotaj conţine 
implicatura infiltrărilor de apă la metroul bucureştean (TA extratextuală fiind proastele 
lucrări) sau o relaţie cauză-efect (din moment ce în metrou este apă, cel care se descurcă 
într-o astfel de situaţie este un campion în sporturi de profil). Prin acest tip de glumă se 
consolidează informaţiile din fondul împărtăşit de o comunitate locală. Mecanismul logic 
este paralelismul implicit, iar scenariile opuse privesc mijloc de transport pe uscat vs. 
mijloc de transport pe apă. 

Alt exemplu asemănător este cel de mai jos, în care punctul de plecare îl reprezintă 
evenimentele anti-comuniste de la Braşov, din toamna anului 1987: 

întrebare: Cum se numesc acum cătuşele? 

Răspuns: Covrigei de Braşov. (Ştefanescu 1991: 132) 

Pentru echivalenţa metaforică cătuşe - covrigi, elementul comun este forma. Jocul 
de cuvinte apare prin suprapunerea dintre expresia metaforică şi cea concretă (există 
covrigei care se numesc astfel). Ţinta extratextuală o reprezintă aparatul represiv al 
regimului comunist. 

O altă re-afirmare (consolidare) a informaţiilor de fond comun, ca modalitate de a 
marca solidaritatea in-group , priveşte şi soarta cuplului Ceauşescu (TA): 

întrebare: Care este ultima dorinţă a românilor? 

Răspuns: Ultima dorinţă a românilor este să moară Ceauşescu şi Elena să ajungă să trăiască din 

meditaţii la chimie. (Ştefânescu 1991: 148) 

Personajul se joacă cu presupoziţiile: poanta finală se obţine prin jocul cu 
presupoziţia „Elena Ceauşescu se pricepe la chimie”; deşi oficial este academician, mare 
specialist în chimie, românii ştiu că nu se pricepe la acest domeniu şi că nu ar putea da 
meditaţii. Se pun altfel în paralel presupoziţiile fondului comun oficial şi ale fondului 
comun privat (multipla perspectivare, abilitatea de a interpreta lucrurile conform 



„adevărului” oficial şi celui neoficial). Scenariile opuse ar fi posibilitate vs. imposibilitate 
de întreţinere materială , iar LM este raţionamentul corect bazat pe o verigă lipsă. 

Poruncile omului nou din bancul de mai jos vizează din nou multipla perspectivare, 
conştientizarea nevoii de a mima perspectiva unică: 

întrebare: Care sunt cele cinci porunci ale omului nou? 

Răspuns: Cele cinci porunci ale omului nou sunt: 

- prima poruncă: să nu gândeşti; 

- a doua poruncă: dacă gândeşti, să nu vorbeşti; 

- a treia poruncă: dacă vorbeşti, să nu scrii; 

- a patra poruncă: dacă scrii, să nu semnezi; 

- a cincea poruncă: dacă semnezi, să-ţi iei adio. (Ştefânescu 1991 : 162) 

Se remarcă din nou imitarea temei religioase a poruncilor biblice, de data aceasta 
pentru ilustrarea regulilor regimului comunist (un topos al propagandei este „omul nou”, 
produs al comunismului). Scenariile opuse pornesc de la religios vs. politic (întrebarea 
declanşează două tipuri de presupoziţii: existenţa unui „om nou” - cel comunist, şi a unui 
sistem propriu de reguli), dar umorul se obţine şi prin abandonarea registrului standard 
pentru unul familiar (a- ţi lua adio), în bathos (simpla aplicare a unui topic politic unei 
referinţe religioase ar putea fi considerată bathos). Mecanismul retoric utilizat este unul 
bazat pe repetiţie (plus variaţie), în care anadiploza are un rol important. Poruncile sunt 
strâns interconectate, spre deosebire de echivalentul lor biblic, încălcarea uneia 
declanşând apariţia unei alte reguli, în cascadă. TA este extratextuală (sistemul politic 
represiv). In acest exemplu cu umor hiperdeterminat textual, mecanismul logic implică 
atât relaţia sintagmatică bazată pe paralelism, cât şi raţionamentul corect, pornind de la o 
verigă lipsă, pentru vocea din banc. 

In bancul de mai jos, aluzia se face la propaganda comunistă de încurajare a 
naşterilor 11 şi la interzicerea mijloacelor contraceptive (TA extratextuală): 

Radio Erevan primeşte o întrebare: „Dacă bei un pahar cu apă, acesta poate fi un mijloc de 
contracepţie?”. Răspuns: „Da, poate fi.”. Ascultătorul: „Trebuie băut înainte sau după?”. Răspuns: „în 
loc de.” (Dundes 1971: 53, t.n.) 

Scenariile opuse ar fi sex vs. nonsex (abstinenţă), cu raţionamentul expertului 
trimiţându-1 pe o pistă falsă pe ascultător (LM1). Deşi soluţia contraceptivă căutată de 
ascultător pare una imposibilă, „expertul” de la Radio Erevan confirmă validitatea. 
Ascultătorul propune alternative („Trebuie băut înainte sau după?”) care mizează pe 
coordonata temporală (secvenţialitate) ca în cazul unui tratament medicamentos, dar, prin 
poanta finală, expertul aduce un alt scenariu care să poată valida soluţia („în loc de”) - 
relaţia sintagmatică bazată pe inversare cu o (LM2). 

Alte bancuri cu Radio Erevan în rolul personajului-expert care dovedeşte 
hiperînţelegerea sunt cele de mai jos: 

Radio Erevan primeşte o întrebare: „Se poate introduce socialismul în Elveţia?”. Răspunsul: „Da, se 
poate introduce socialismul în Elveţia, dar ar fi păcat.” 

(Dundes 1971 : 54, t.n.) 


11 Pentru implicaţiile legii interzicerii avorturilor şi politica de încurajare a naşterilor din perspectivă 
politico-socialâ vezi Stanomir (2008: 261-328), Betea (2004: 244-263). 

„Se poate introduce socialismul în Sahara?”. „Da, se poate introduce, dar după primul plan cincinal 
Sahara va trebui să importe nisip”. (Dundes 1971: 54, t.n.) 

Mecanismul logic utilizat ar fi paralelismul, TA extratextuală fiind comunismul/ 
socialismul ca sistem politic. Cum s-ar putea însă descrie scenariile opuse? Socialismul ca 
sistem al viitorului (aşa cum îl promovează propaganda) vs. sistem falimentar (după cum 
arată „practica”)? „Ar fi păcat” este un declanşator de implicaturi (Elveţia nu ar mai fi 
frumoasă, s-ar distruge); importul de nisip în Sahara conţine implicatura răsturnării logicii 
economice, politica socialistă determinând un stat să importe ceva ce deţine în mod 
natural din abundenţă (logica absurdă a economiei socialiste). 

într-un alt banc, un artist român este personajul care înţelege cel mai bine cum să 
prezinte flagelul foamei (TA extratextuală este tot regimul politic incapabil să ofere 
mijloace minime de subzistenţă): 

La ONU s-a iniţiat un concurs de afişe care să prezinte, cât mai sugestiv, flagelul foamei. Americanii 
au prezentat un afiş cu un băiat îmbuibat care mânca tot felul de bunătăţi şi, alături de el, un copil 
subnutrit care privea şi înghiţea în sec; francezul a prezentat un afiş cu un negrişor slab de tot, 
uitându-se la o farfurie goală; rusul a prezentat un afiş cu mai mulţi copii scheletici bătându-se pe-o 
coajă de pâine... Premiul a fost câştigat de un român care a prezentat un afiş în care era desenat un 
fund pe care-şi ţesuse pânza un păianjen. (Ştefânescu 1991: 84) 

Exemplul are un umor hiperdeterminat textual: există, pe de o parte, descrierile 
afişelor în care intenţia autorului este să obţină mila receptorilor (apelul la pathos este 
evident prin exploatarea toposului copiilor defavorizaţi) şi cea distonantă, în acest 
context, cu o coborâre evidentă a registrului ( bathos ), pentru afişul românului. 
Mecanismul logic pe care funcţionează afişul românului ar fi cauză-efect, cu punerea în 
prim-plan a efectului fiziologic al foametei şi eliminarea totală a referinţelor la mâncare 
(fie şi a celor metonimice de tip „farfurie”). Bancul se construieşte pe un tipar descriptiv, 
mecanismul argumentativ fiind inductiv. 

Un ultim exemplu pentru acest subtip: 

Un sfat miraculos pentru cei care suferă de chelie: aceasta se vindecă dacă te freci pe cap trei zile la 
rând cu „Scânteia” din ziua respectivă, cu condiţia ca în ea să nu apară nimic despre Ceauşescu. 
(Ştefânescu 1991: 17) 

Vindecarea după remediul indicat în ceea ce pare medicină populară este, de fapt, 
imposibilă; în ziarul Scânteia , principalul mijloc de propagandă pentru presa scrisă, nu 
există ediţie (mai mult, primă pagină!) fără articole despre conducătorul statului. 

4. Neînţelegerea (NÎ) intratextuală 

A. Componenta retorică 

4.1. Jocuri de cuvinte 

4.1.1. Silepsa 

Am amintit deja procedeul retoric folosit în realizarea unor scenete cu Toma 
Caragiu pentru a sugera dublul limbaj - silepsa, precum şi metafora filată pe care se 
bazează construcţia textului. 

Intr-o concepţie interactivă, metafora reprezintă o „tranzacţie între texte” 
(Ducrot/Schaeffer 1996: 379) care pune în evidenţă două conţinuturi semantice care se 
opun sau se îmbină - cel al expresiei metaforice şi cel al contextului literal. Receptorul 
are nevoie de un sistem de locuri comune şi de implicaţii asociate cuvintelor care compun 
metafora (Ducrot/Schaeffer 1996: 382). După U. Eco (1991), metafora manifestă 
semnificaţii şi asociaţii curente în contextul cultural al unei epoci determinate. 0 
enciclopedie care variază din punct de vedere cultural este punctul de referinţă al 
producerii şi interpretării metaforelor. Intr-o perspectivă pragmatică asupra acestui trop, 
producerea şi interpretarea metaforelor cer un context presupoziţional (acela al credinţelor 
împărtăşite de participanţii la situaţia de comunicare) sau un univers de discurs 
(Ducrot/Scaeffer 1996: 382). 

Dacă la H.P. Grice metafora constituia una dintre formele de încălcare a maximei 
calităţii şi un punct de plecare în realizarea implicaturilor, la Searle este o figură de stil 
legată de actele indirecte. La creatorii teoriei relevanţei, Sperber şi Wilson, limbajul prin 
natura sa este producător de sens secund şi indirect, orice enunţ comunicându-i 
receptorului prezumţia relevanţei sale optimale. 

Apropiată într-o oarecare măsură de teoria lui Sperber şi Wilson este ipoteza 
proeminenţei gradate ( graded salience hypothesis ), formulată de Rachel Giora, conform 
căreia sensurile evidente ar trebui procesate înainte de activarea celor mai puţin 
proeminente. Un sens al unui cuvânt este considerat proeminent dacă poate fi recuperat 
foarte uşor din lexiconul mental al fiecărei persoane. In conformitate cu ipoteza 
proeminenţei gradate, procesarea metaforelor din limbajul familiar (care au două 
interpretări semnificative, una literală şi cealaltă metaforică) ajunge mai repede Ia partea 
metaforică. O metaforă care apare des în limbajul familiar ar putea evoca exclusiv sensul 
ei figurativ (Giora/Fein 1999b: 1601). Credem că în cazul multor termeni care apar în 
lanţurile metaforice din scenetele televizate sensul figurativ este cunoscut receptorilor, 
fiind acel sens proeminent cu care cuvintele sunt folosite în limbajul familiar al epocii, 
opus discursului oficial (limbii de lemn). 

In Icoane pe sticlă ( un telefon discret ), personajul Mişu încearcă să-i spună 
prietenului său Marcel, la telefon, sunând de la un post public, că-i poate face rost de 
icoane pe sticlă. Pentru că este un subiect sensibil într-o perioadă în care se făcea comerţ 
ilicit cu icoane, Mişu încearcă să găsească diverse perifraze pentru termenul icoană. 

Elementele merg de la vestigii, reminiscenţe sticlă , nişte vederi cu ramă de se pun 
ele pe peretele de la răsărit , tradiţie, artă primitivă , la încercări mult mai complicate: 

a) trimiteri Ia plasarea unor obiective în Bucureşti: 

pentru a putea realiza asocieri între elementul găsit şi domeniul de referinţă al obiectului 
care poate fi procurat. 

b) scenarii culturale tipice sărbătorilor în familie: 

A: marcel ti marcel ti stai stai că te iau altfel ti când e ziua ta. 

B: pe 29 mai. 

A: când vrei tu 

B: nu e când vreau eu ti ţi-arăt şi buletinul dacă vrei. 

A: nu] te cred marcelică ti te cred ti nu nu trebuie să-mi arăţi ti nu trebuie să-mi arăţi ti eşti în 
elementul tău //vin ti maricica alături ti pă masă vin 
B: roşu 

A: roşu// roşu ti cum vrei tu ti de care bei tu. tu închini un pahar, fii atent ti ÎNCHINI un pahar de vin 
B: da. 

A: ((strigând)) ZI MĂ ÎNCHrN 
B: da] domne CE mare lucru 

în acest caz se exploatează dorita trecere a verbului polisemantic a închina (a ridica 
paharul plin pentru a face o urare) la uzul reflexiv (încadrat în izotopia pe care Mişu 
încearcă să o construiască pentru ca Marcel să aibă acces rapid şi cu un minim efort la 
informaţie). 

c) dezamăgire în dragoste (scenariu cultural-afectiv - părăsit de iubită): 

A: < R n-ai nici bere n-ai nimic] lacomule] n-ai nici bere nici vin] nimic, niciun fel de băutură şi 
maricica a fugit cu unu-n provincie. > tu nu te rogi să-i calce tramvaiu’] 

B: numa' pă el 

A: normal, e: şi CUM te ROGI 
B: călca-l-ar tramvaiu’ 

A: răule]răule]>şi nu-1 calcă, renunţi] 

B: nu. 

A: e. CE zici ti CUM te ROGI tu 
B: arde-l-ar focu’ 

episod care ar duce la invocarea pedepsei divine prin rugăciune ( cum te rogi tu)7 

Partenerul de discuţie (B, Marcel) nu este deloc cooperant şi de fiecare dată 
răspunsurile sale îl pun în dificultate pe interlocutor (A). B nu poate trece de perspectiva 
strict personală, toate celelalte posibile perspective fiindu-i opace. Există în text şi 
trimiteri la practici despre care nu e bine să vorbeşti în public (intervine tabu-ul, care 
determină anumite selecţii lexico-sintactice): 

• Eufemisme 

am nişte racile ] domnule ti RACILE, chestii d-alea dc nu nc mai dczbărâm noi] şi nc critică ti Ic iau 
ieftin la prima mână.> 

• Anaforice şi subiectul subînţeles 

î:: < R nu toţi oamenii pun frigiderul pe peretele ăla unde când intră cu botezul se duce drept acolo.> 

• Eliminarea termenului după introducerea unor elemente cu care se pot face asocieri 

fii atent, zic <; maramureş tradiţie ti ape munţi ti că mai ascultă \reunu# localnici peste tot# şi-n casă 
la câte-un localnic# la câte-un localnic în casă ]> e CE găseşti la un localnic în casă 

4.1.2. Polisemia 

Uneori un termen polisemantic poate fi greşit interpretat de către personaj, care nu 
sesizează utilizarea figurată: 

Secretarul de partid din fabrică: 

- Tovarăşe Iţic, dumneavostră nu vă comportaţi cum ar trebui. 

- De ce, tovarăşe secretar, nu-mi îndeplinesc sarcinile? 

- Ei, de muncit, mai merge, da’ cu poziţia faţă de partid stai prost de tot. Nu susţii partidul deloc. 

- Da’ ce, se clatină? (Niculescu-Grasso 1999:241) 

Iţic interpretează la propriu verbul a susţine - această interpretare este decodată 
prin întrebarea sa (poanta finală) care vizează o logică de tip cauzal: dacă ceva se clatină 
(la propriu), atunci trebuie susţinut (în plus, formula „poziţia faţă de” poate fi, la rândul 
ei, interpretată concret sau abstract). Interpretarea nu este adecvată contextului în care 
fusese utilizată formula „a susţine partidul”. SO ar fi susţinere abstractă vs. susţinere 
concretă , interpretarea literală, concretă, relevând, pentru Iţic, un raţionament greşit bazat 
pe restrângerea câmpului (polisemantic) al termenului (ca LM). 

Următorul banc porneşte de la hipotextul „lecţiei de limba română”, TA 
extratextuală fiind N. Ceauşescu: 

Nea Nicu şi Leana călătoresc cu trenul spre Constanţa. La un moment dat, trenul se opreşte. 

Impacientat, nea Nicu se duce să vadă ce s-a întâmplat. După un timp revine liniştit: 

- Nu-i nimic, este nişte oi pe linie! 

Leana nu rabdă şi-l corectează: 

- Nu se zice „este”, se zice „sunt”. 

Porneşte trenul şi, după un timp, se opreşte din nou. Iar pleacă nea Nicu să vadă ce s-a întâmplat şi la 

întoarcere îi explică Leanei: 

- Sunt un bou pe linie! (Ştefănescu 1991 : 84) 

Personajul căruia îi este atribuită neînţelegerea este Ceauşescu (heterocorectarea 
autoiniţiată a soţiei nu este însoţită de explicaţii), dar jocul cu interpretarea literal vs. 
figurat vizează receptorul. Greşeala de acord din final, datorată omonimiei între pers. 3 şi 
pers. 6, duce la suprapunerea greşelii gramaticale cu o expresie figurată corectă gramatical 
(auto-critică). Scenariile opuse sunt incorect vs. corect gramatical , iar raţionamentul greşita! 
personajului porneşte de la falsa analogie cu situaţia în care a fost corectat. 

4.1.3. Paradoxul 

Caricatura predicat din albumul Acum nu e momentul ... (p. 1 16) este bazată pe 
mecanismul logic al erorii evidente, făcând parte din capitolul Energia : un personaj 
(telespectator) care nu mai are curent electric acasă (caricatura are fundalul negru) sună la 
televiziune pentru a afla cum se continuă un episod al serialului urmărit: „Alo, 
televiziunea? Din motive obiective nu mai putem urmări serialul... Vă rugăm să ne 
povestiţi ce se întâmplă în continuare. Noi am rămas la scena când „El” intră în 
apartament şi aprinde lumina...”. Televiziunea se transformă din mijloc de difuzare în 
masă în prestator de servicii individuale (SO). O altă sursă a umorului este precizarea 
punctuală a telespectatorului „şi aprinde lumina”, gestul personajului de a aprinde lumina 
contrastând cu situaţia prezentă a celui care sună (SI intratextuală). Motivele obiective 
evocate trimit la SI extratextuală şi la restricţiile energetice (TA extratextuală). 

4.1.4. Interpretarea literală [falsă NÎ) 
în scheciul Mefisto , personajul interpretează literal numeroase expresii idiomatice, 
interpretarea literală fiind Justificată” de asumarea rolului de drac: 

toţi se-ntreabă < iM MĂ CINE-1 ţine p-ăsta-n braţe> < !M dracu’ ştie> U v-o jur U v-o jur ti că nu ştiu 
nimic, de UNDE ti însă ei | ei ştiu toţi. dar tac ti tac tac pentru că < L tăcerea e de aur.> vorba unui 
corespondent voluntari care a fost transferat la cerere ti ă: la cererea şefului. <| M pe directorul unei 
fabrici de mezeluri cică l-a pus DRACU’ să fabrice numai parizăr.> titi < P eu l-am pus fda cef eu n-aş 
mânca şi ALTCEVA titi că umbli după o felie de şuncă până unde mi-am înţercat eu copiii. > am auzit 
odată o discuţie între doi pământeni, zice unul < 1M F BĂ ti m-am întâlnit la cucuieţii din deal cu 
cineva din conducerea ministerului <[ M fugi că minţi> zice celălalt. < [M F cineva din conducerea 
ministerului la cucuieţii din deal n-a văzut nici DRACU’. > ăsta avea dreptate ti să mă aghcsmuiascâ 
cel de sus dacă l-am văzut < P pe teren. > 

Asumarea rolului de drac (role-taking) înseamnă şi asumarea unei anumite 
perspective (perspective-taking ) care duce la considerarea strict literală a formulelor de 
tipul „dracu’ ştie”, „dracu’ l-a pus”, „n-a văzut nici dracu’”. Formulele declanşează fie 
respingerea afirmaţiei, personajul transformându-se într-un antagonist care susţine cu 
argumente personale teza opusă („v-o jur # v-o jur # că nu ştiu nimic, de UNDE U însă eij 
ei ştiu toţi. dar tac # tac tac pentru că < L tăcerea e de aur.>” sau „< P eu l-am pus jda ce| 
eu n-aş mânca şi ALTCEVA ## că umbli după o felie de şuncă până unde mi-am înţercat 
eu copiii>”) într-o diferenţă mixtă de opinie. 

Discursul lui Mefisto exploatează interpretarea literală a expresiilor idiomatice 
(care pornesc de la „personaje” din domeniul imaginarului religios popular): dracu’ ştie, 
talpa iadului, nici dracu ’ n-a văzut, unde şi-a înţărcat dracu ' copiii, dracu ' să mă ia dacă 
înţeleg ceva, l-a căutat pe dracu ’ şi l-a găsit pe ta-su, tartor, diavol iţă, drăcuşor, a văzut 
pe dracul gol, nu e dracu ’ chiar atât de negru, făcând ca toţi dracii, mă trăgea pe mine 
de coadă etc. Există şi personaje din cealaltă „echipă”: Al de sus, Doamne, Cel de Sus, Sf 
Petru, Mihai, Ilie. De reţinut că nu se pronunţă sfântul -c\_sf sau si (tabu-ul), iar 
pronunţarea sfântul apare numai în sintagma Sfântul Scaun (unde aluzia nu este atât 
religioasă, cât laică - expresia familiară „a ţine la scaun”). 

4.2. Amestecul registrelor (incongruenţa registrelor). Temă vs. registru 
Prezentăm măi întâi un fragment (analizat şi în Constantinescu 201 1) în care tema 
politico-filosofică este tratată prin exemplificări cât mai concrete (cazanul de ţuică şi 
găina furată) şi legate strâns de universul unui personaj (Darcleu); exemplificările 
vulgarizante duc la bathos : 

- Bun. Şi după asta se duc la dom’ director şi cer cazanul. Crezi că nu-l dă? 

- Nu-l dă! - zise cu hotărâre Darcleu. 

- De ce să nu-l dea? - întrebă Tanasie. 

- Păi e cazanul lui! - făcu Darcleu. 

- Asta-i, că nu-i al lui! - zise Tanasie. 

- Ba-i al lui, eu i l-am adus, zise cu reproş Darcleu. 

- Nu-i al lui, mă, vorbi atunci Plopu. E-al nostru. 

- Sigur, zise preşedintele. E-al nostru, al tuturora. (...) 

- Adică eu - zise ţiganul după ce slobozi primul fum - mă pot duce la el să zic: „dom’ director, am 
şi cu nişte prune, fă dumneata bine şi deschide cazanul, că mă grăbesc” şi el să mă lase să fierb fără 
să-i dau nimic? 

eseu 


- Degeaba, nu înţelege! - se întoarse preşedintele spre plutonier. 

- Ce sâ-i dai, mâ, câ o sâ ai şi tu chei! - lămuri triumfător Atanasiu Gicâ. 

- O sâ am chei la cazanul lui? - se îndoi Darcleu. 

Plopu se răsuci şi apucă straiţa din mâinile lui Pişta. 

- Ascultă, mâ Darcleu! zise el. A cui e găina asta? 

- A cui sâ fie? - zise temător Darcleu. 

- Sâ zicem câ e a ta. 

- Păi ce sâ mai zicem! E a mea - încuviinţă Darcleu. 

Plopu desfăcu sforile şi scutură straiţa. Găina ieşi împleticită, făcu câţiva paşi cârâind prudentă şi 
deodată o luă la fugă la vale. 

- Păi ce faci? - strigă Darcleu. 

- Gata, nu mai e a ta, e a tuturora, zise Plopu, întinzându-se la loc. 

- Cum a tuturora? - strigă Darcleu. 

- Nu, că nu înţelege, zise liniştit Tanasie. De-aia or să tot vină ei de-acuma mai des, să priceapă toţi 

(...) 

- Dom’ şef - zise Darcleu continuând să-şi frământe degetele - dar dacă şi eu am chei, şi dom’ 
director are, şi dumneata ai, al cui e cazanul? 

Plutonierul zăbovi puţin gândindu-se. 

- E al nostru, mă, al tuturora. Tu nu pricepi că toţi vor fi egali? 

- Bine, bine, dom’ şef, pricep eu - zise ţiganul - dar care vor fi egali primii? 

Atanasiu Gicâ se întoarse pe-o parte, scoase cu stânga o batistă mare, cadrilată, şi-şi suflă nasul cu 
îndârjire. 

- Da’ mai lasă-mă dracului în pace! - izbucni el, lăcrimând de efort. Ce-s eu, Mafalda, să-ţi tot 
spun? Mai întreabă-1 şi pe el! 

(Groşan 2005 (1985): 86-89) 

Darcleu este ţinta aparentă a umorului din această situaţie narativă. Pe baza 
neînţelegerii din partea lui a doctrinei socialiste se creează oportunitatea introducerii unor 
elemente de intensificare, bazate pe repetiţie şi variaţie. în primul rând, se remarcă 
insistenţa în reluarea formulei „e al nostru, al tuturora”, „nu mai e a ta, e a tuturora”, 
precum şi inserarea unor elemente de limbaj privat codat „De-aia or să tot vină ei 
de-acuma mai des, să priceapă toţi.” Din limbajul propagandei este preluată formula „toţi 
vor fi egali”, citare a limbii de lemn a epocii--care declanşează neînţelegerea/ 
hiperînţelegerea amuzantă din partea lui Darcleu, poanta internă fiind „care vor fi egali 
primii?”. La nivel textual este vorba despre o neînţelegere a ideologiei din partea acestui 
personaj (care are statut de „ţintă”), iar la nivel meta-textual este vorba despre hiperînţelegere, 
personajul intuind realitatea din spatele ideologiei (implicatura declanşată de întrebare 
mizând pe fondul comun de informaţii dintre autorul implicit şi cititor). Efectul umoristic 
poate fi amplificat de schimbarea bruscă de statut a personajului Darcleu, care din „ţintă” 
(Iui i se atribuie neînţelegerea) devine, în planul secund, subversiv al textului, autor al 
unui „enunţ de spirit” (dacă putem astfel exploata formula mot d’esprit , autorul implicit 
atribuindu-i hiperînţegerea situaţiei). 

Dicţiunea (vezi Triezenberg 2004, 2008), pe care o putem lega de parametnil LA, 
include, în opinia noastră, atât componenta lexicală - selectarea unor termeni familiari, cât şi 
selecţiile pragmatice - cele care ţin de interacţiunea verbală (selectarea unor formule tipice de 
adresare inferior-superior în comunitatea rurală {dom 'şef), modul de înlănţuire a replicilor (de 
multe ori prin reluare în ecou), acelaşi tip de mişcări conversaţionale (ofertă-respingere, cu 
variaţia din finalul citatului), respingerea unei evaluări neatribuite (Mafalda) etc.), fenomene 
care, combinate, realizează umorul hiperdeterminat textual. 

Reprezentările individuale (Darcleu) despre reprezentările colective (care îi sunt 
explicate de Tanasie, Atanasiu Gică, PIopu) variază în funcţie de tipul de interacţiune cu 
grupul/în grup (vezi Kronenfeld 2008). Darcleu nu percepe în realitatea satului şi în 
relaţiile cotidiene dintre săteni modificările aduse de modelul cultural socialist. Mai mult, 
el, un marginal, se confruntă cu un model contemporan lui, general, care promovează 
egalitatea absolută. 

Există şi în alte exemple incongruenţe între tipul de temă şi registrul ales pentru 
prezentare. în exemplul de mai jos avem upgrading (tema - destinaţia caprei, vs. registrul 
formal politic în care este discutată aceasta): 

în sfârşit, spectacolul s-a jucat vreme de doi ani, răstimp în care Mariţa a făcut doi iezi. Când piesa a 
ieşit de pe afiş, consiliul oamenilor muncii a luat în dezbatere problema caprei, prilej cu care s-a 
subliniat cât se poate de apăsat meritul ei în succesul unui spectacol care a făcut cinste teatrului. In 
concluzie, s-a decis ca respectiva capră şi cei doi iezi ai săi să fie sacrificaţi şi consumaţi cu prilejul 
unei reuniuni tovărăşeşti ce va avea loc la clubul teatrului. A fost un ospăţ de pomină, la care am luat 
parte şi eu, spre dimineaţă ne-am îmbătat cu toţii (...) Peste cîteva zile a venit un control CFI care i-a 
imputat directorului teatrului 5900 de lei, costul caprei, al iezilor şi al hranei. De ce? Pentru că Mariţa 

trebuia valorificată în comerţul socialist sau păstrată ca bun al teatrului, în calitatea ei de recuzită. 

(Băieşu 1981: 238, Capra) 

Naratorul dovedeşte o bună asimilare a limbii de lemn în redarea în stil indirect a 
naturii discursurilor ţinute: „consiliul oamenilor muncii a luat în dezbatere problema 
caprei, prilej cu care s-a subliniat cât se poate de apăsat meritul ei în succesul unui 
spectacol care a făcut cinste teatrului ”. Discursurile contrastează cu decizia de a sacrifica 
totuşi capra şi iezii cu ocazia „unei reuniuni tovărăşeşti ce va avea loc la clubul 

teatrului”. Un contrast şi mai mare relevă motivaţia celor care fac un control şi 

sancţionează sacrificarea animalelor: „Mariţa trebuia valorificată în comerţul socialist sau 
păstrată ca bun al teatrului , în calitatea ei de recuzită ”: dacă „valorificarea” poate fi 
acceptată, păstrarea unui animal în calitate de recuzită nu poate fi decât absurdă. TA 
intra- şi extratextuală este incompetenţa reprezentanţilor unor instituţii superioare. 

Un alt exemplu în care registrul ales de personaj (discurs pe un ton oficial adecvat 
limbii de lemn) nu se adaptează temei (exterminarea ploşniţelor) este cel de mai jos: 

- Şi ce aţi făcut? întrebai uluit. Privii cu groază înjur, mi se părea că mii de ochi ne spionează din 
umbră. 

- Ce puteam să fac? Am raportat. Mai sus. 

-Şi? 

- Centrul ştie: e plin şi acolo. 

Simţii nevoia să mă aşez. Nu aveam pe ce. 

- Bine, dar măsuri, măsuri concrete nu se iau? 

- Degeaba! 

- Cum degeaba? mă înfuriai. Trăim o epocă măreaţă, construim tractoare, lansăm sateliţi în jurul 
pământului, vom zbura în Lună, ce naiba, domnule? Nu le putem veni de hac acestor bestii, acestor 
criminale ortoptere vulgare şi parazite?... (Sîrbu 2006 (1983): 362, Cimex lectularia) 

Naratorul homodiegetic inserează într-o conversaţie informală sintagme ale limbii 
de lemn („măsuri concrete”, „trăim o epocă măreaţă, construim tractoare, lansăm 
sateliţi...”), în timp ce interlocutorul său utilizează jargonul tipic epocii („(am raportat) 
mai sus”, „centrul ştie”). Pe lângă lipsa de adecvare comunicativă la interlocutor, registrul 

naratorului este nepotrivit temei de discuţie (exterminarea ploşniţelor); mai mult, referirea 
la aceste insecte se face atât cu formule populare incompatibile {bestii), cât şi cu termeni 
ştiinţifici {ortoptere) cărora li se adaugă determinanţi distonanţi ariei ştiinţifice 
{criminale, vulgare). TA intratextuală este naratorul-personaj, iar cea extratextuală sunt 
persoanele care doresc să se integreze în sistemul politic, menţinând întotdeauna registrul 
oficial. 

In cazul naratorului menţionat anterior, inadecvarea Ia temă şi la interlocutor 
reprezintă o constantă. Se poate vorbi despre un şir {ştrand) în termenii lui Attardo 
(2001a, 2008) care relevă o hiperdeterminare punctuală sau, în termenii Katrinei 
Triezenberg (2004, 2008), de stereotipie ca intensificator al umorului (stereotipie relevată 
treptat în text, devenind apoi un element predictabil): 

îmi pierdui răbdarea. Explodai: 

- Lasă, tovarăşe, poezia! Atâta mai avem sfânt. Mai bine ia măsuri concrete. Trebuie începută o nouă 
campanie, mai mult decât atât, un nou război. Pe baze şi mai realiste, şi mai ştiinţifice, şi mai 
revoluţionare. Aceste ploşniţe nu mă lasă să dorm: îmi taie cheful de muncă, îmi fură libertatea de a 
putea dormi şi visa, ca orice om obosit. 

- De acord, de acord. îmi soseşte săptămâna viitoare o întreagă echipă de şoc, condusă de un doctor şi 
un chimist universitar. (Sîrbu 2006 (1983): 373, Cimex lectularia) 

Personaj ul-narator inserează în acelaşi tip de conversaţie informală structuri de 
tipul: campania/războiul împotriva ploşniţelor trebuie să aibă baze „mai realiste, şi mai 
ştiinţifice, şi mai revoluţionare”, retorica fiind una tipică limbii de lemn (structuri 
comparative fără comparant, adjectivele selectate exclusiv din seria celor conotate pozitiv 
din punct de vedere ideologic). Prin contrast, interlocutorul utilizează un jargon metaforic 
{echipă de şoc), aducând în prim-plan specializările a doi dintre membrii acestei echipe, 
specializări adecvate cerinţei de „baze ştiinţifice”: „un doctor şi un chimist universitar”. 

Se poate vorbi despre o tachinare a interlocutorului prin introducerea referirii la cei doi 
specialişti care să satisfacă cerinţele; se speculează diferenţa de model în care se plasează 
cele două personaje: pe când personaj ul-narator încearcă să dea impresia conformării 
totale Ia modelul cultural oficial, interlocutorul său manifestă abilitatea de a trece de la 
modelul oficial Ia cel familiar. 

Fragmentul de mai jos reprezintă un citat de istorie literară aparţinând unui 
neprofesionist (muncitor) cu talent de critic: 

Şi după peste 6 decenii de activitate, timp în care a scris nemuritoarele sale- povestiri, făcând din ele 
monografia neamului românesc de la începuturi şi până în jurul datei de 19 octombrie 1961, la orele 
9 dimineaţa, când se stinge din viaţă, Sadoveanu a lăsat în urma lui o monumentală operă de peste 
100 volume, care va dăinui peste veacuri. (Nedelciu 1999(1981): 318, Maistrul ...) 

Se poate remarca inadecvarea stilistică între plasarea elementului de aproximare 
(„după peste 6 decenii de activitate”, „până în jurul datei de”) cu prezentarea datei şi orei 
exacte a morţii scriitorului („19 octombrie 1961, la orele 9 dimineaţa”). Pe de altă parte, 
formularea „făcând din ele monografia neamului românesc de la începuturi şi până în 
jurul datei de 19 octombrie 1961” este ambiguă, existând două posibilităţi de interpetare: 
Sadoveanu a descris viaţa românilor de la începuturi până în ziua morţii sale sau de la 
începutul carierei sale literare până în ziua morţii sale. Se observă şi formulele tip ale 

elogierii scriitorilor apreciaţi şi promovaţi de propagandă: „nemuritoarele sale povestiri”, 
„monumentală operă”, „va dăinui peste veacuri”. TA este atât personajul Ilie Razachie 
(intratextuală), cât şi extratextuală (ambiţia regimului de a avea o literatură pentru mase şi 
dea promova nespecialişti ca persoane cu dreptul de a substitui sau critica opiniile şi 
creaţiile artistice). 

Există şi fragmente în care două dintre personaje manifestă tipuri de neînţelegere 
având ca punct de plecare tot domeniul literar: unul, „expert”, pentru că porneşte de la o 
tehnică artistică stupidă, celălalt, outsider, pentru că interpretează greşit temele cu 
potenţial artistic: 

Câteva clipe, pâlcuri răzleţe de copaci Ie împiedicară privirile. Dar când păşi în luncă, spre pârâu, îl 
văzură cu toţii. Era un cerb. „ Cervus elaphus /” exclamă încet directorul. „Ce coame!”... şopti 
sugrumat Marţ. Cerbul înainta şovăitor, cu opriri dese, îşi înălţa capul, şi-l întorcea uşor într-o parte şi 
părea că ascultă. „Extraordinar! Cum dracu’ nu l-am ştiut noi pe ăsta, măi Marţ?” „Nu cred că-i de la 
noi. S-a rătăcit de undeva. Ce namilă, tov director, ce namilă!” „Trageţi!” zise tânărul redactor către 
director. „Poftim?” „Trageţi! De ce nu trageţi?” „Nu pot.” „Cum nu puteţi?” „N-am permis de cerb!” 
„Cum n-aveţi?” „N-am, n-am! Nu oricine poate trage la cerb, fir-ar a ...” Cerbul săltă deodată capul, 
se încorda, făcu două salturi şi dispăru în pădure. „Ne-a auzit”, zise Marţ resemnat. „Ne-a auzit, da’ce 
puteam să fac? N-aveam nici gloanţe de cerb.” „Ce coarne, tov director, ce coame!” „Da’ ce puteam 
să-i fac?” se înfurie directorul. „Cu ce să-l lovesc? Cu binoclul?” „Credeam că puteţi vâna orice”, zise 
tânărul redactor închizând carneţelul. „Pot. Dar numai cu permis. Şi-apoi dumneata ai vrut fazani. Ce 
să fac, dacă nu sunt, nu sunt. Chestia asta cu cerbul n-o poţi scrie?” „Ba da”, zise tânărul redactor, 
„numai că, vezi dumneata... e ceva mult mai. ..depăşeşte ce-am vrut eu...” „înţeleg, înţeleg” fâcu 
directorul căzând pe gânduri. „Cât ziceaţi că trebuie să iasă?” „Trei pagini, trei pagini şi ceva.” 
„Buuuun”, se lumină deodată celălalt. „Mergem altundeva. Şi dacă nu pică ceva nici acolo, mă las de 
toată treaba. Haideţi!” Coborând spre trăsură, directorul o luă ceva mai înainte. Tânărul redactor 
rămase cu vizitiul. „Ştii cumva unde mergem?” „Ştiu”, răspunse Marţ. „Unde?” „Da’ nu mă spuneţi?” 
„Cui să te spun?” „Păi...” făcu Marţ şi arătă în direcţia directorului. „Nu. De ce să te spun?” „Vrea să 
vă facă o surpriză.” „Nu te spun. Unde?” „La ciori”, zise Marţ. „Ştie tov director un loc pe câmp.” 
Când ajunseră, dimineaţa era pe sfârşite. (Groşan 2005 (1985): 18-19, O dimineaţă minunată ...) 

In ceea ce-1 priveşte pe redactor, acesta este TA intratextuală a parodiei unor tehnici 
scriitoriceşti - stabilirea unei teme şi a unei dimensiuni standard pentru acea temă (TA 
extratextuală); în cazul povestirii noastre este vorba despre trei pagini pentru o vânătoare de 
fazani (SI intratextuală). Neînţelegerea directorului este diferită: alternativa oferită 
(vânătoarea de ciori, prezentată ca o surpriză, după un calcul personal al unui subiect care 
să se încadreze în dimensiunile cerute de redactor) este una amuzantă prin faptul că reduce 
(involuntar) valoarea literară a temei propuse iniţial ( bathos ). Ca strategie narativă, se 
creează un climax prin introducerea temei dorite (vânătoarea de fazani), pregătirea vânătorii 
şi punctul culminant - cerbul care apare pe neaşteptate, dar care nu poate fi vânat de 
director fără permis; după acest moment, urmează un anticlimax - alternativa propusă de 
director (vânătoarea de ciori). 

4.3. Figuri sintactice. Repetiţia însoţită de variaţie 

în exemplul următor, prin repetarea numelor zilelor săptămânii se creează automat 
o corespondenţă între tematica impusă (toţi cei implicaţi ca topic sunt TA intra- şi 
extratextuală a bancului) şi modul în care este pusă în practică: 

Săptămâna prezidenţială. Ceauşescu vine la TVR, îl ia pe Râzvan Teodorescu de pâr şi îi spune: 

- Bă, asta e săptămâna prezidenţială. Bagi emisiuni în felul următor: 

Luni: - Vorbi(i despre mine; 

Marţi: - Vorbiţi despre mine şi soţia mea; 

Miercuri: - Vorbiţi despre Nicuşor; 

Joi: - Vorbiţi despre familia mea; 

Vineri: - Vorbiţi despre mine şi comitetul central al partidului; 
Sâmbătă: - Trageţi concluziile; 

Duminică: - Nu mă interesează. 

Zis şi făcut: emisinile de rigoare, omagiu etc. şi filmele: 

Luni: - Nebunul 

Marţi: - piesa de teatru Omul cu mârţoaga 
Miercuri: - Vagabondul 
Joi: - Şatra 

Vineri: - Ali-baba şi cei 40 de hoţi 
Sâmbătă: - Drumul oaselor 

(după http://www.ceausescu.org/ceausescu_ texts/bancuri.htm) 



Neînţelegerea poate 


Titlurile filmelor/pieselor de teatru capătă valenţe noi prin punerea în paralel a cererii 
şi a rezultatului (titlurile căpătând conotaţii negative amplificate), ca într-o pereche de 
relevanţă: Ceauşescu - nebunul , soţii Ceauşescu - Omul cu mârţoaga (se produce o 
re interpretare a structurii sintactice, de la determinant prepoziţional la sociativ), fiul Nicuşor 
- vagabondul , familia Ceauşescu - şatra , conducerea Partidului Comunist -Ali-baba şi cei 
40 de hoţi , concluziile - drumul oaselor . Concluziile pot avea o dublă interpretare: ce 
doresc oamenii să se întâmple cu „multiubitul şi stimatul” conducător sau starea actuală a 
populaţiei. Partea secundă a bancului evidenţiază o coborâre a registrului prin conotaţiile 
provocate de punerea în paralel a cerinţelor cu rezultatul ( bathos ). 

B. Componenta semantică 

4.4. Lectura de re vs. lectura de dicto 

Un prim exemplu, cu hiperdeterminare textuală, este cel de mai jos, TA fiind 
Ceauşescu şi politica sa de încurajare a natalităţii: 

Şedinţă de partid cu tema „datoria patriotică a femeii române de a dărui ţării copii”. Vine secretarul de 
partid şi le explică_ oamenilor de ce în România natalitatea trebuie să crească şi, ca să fie şi mai 
convingător, le tot spune: 

- Aţi înţeles, măi tovarăşi, tovarăşul Ceauşescu vrea copii... cât mai mulţi copii... 

Zice el asta de mai multe ori, le mai dă nişte statistici, mai pomeneşte iar de tovarăşul Ceauşescu care 
vrea cât mai mulţi copii şi la urmă întreabă: 

- Are cineva de pus vreo întrebare? 

Se ridică Bulă: 

- Păi, tovarăşe, am înţeles ce vrea tovarăşul Ceauşescu - cum să nu înţeleg? - dar un singur lucru nu 
mi-e clar: o aduceţi pe tovarăşa Ceauşescu aici la noi, sau mergem noi, bărbaţii, la ea? 
(http://www.ceausescu.org/ceausescu_ texts/ bancuri.htm) 

în termenii SSTH sau GTVH, după apariţia poantei finale sunt evidente cele două 
scenarii opuse, pe care le-am putea prezenta în termeni generali ca social vs. privai: 
cunoaşterea contextului epocii, a ideologiei, favorizează activarea unui singur scenariu, cel 
social. Mecanismul logic implicat pentru a declanşa umorul este greşeala de interpretarea 
personajului: prin replica acestuia se actualizează o nouă interpretare a părţii iniţiale, 

„Ceauşescu vrea copii pentru sine (familia sa)”. Vulgarizarea problemei de propagandă, 
trecerea de la o prezentare „ştiinţifică” la una bazată pe paralogism (autoritatea şefului 
statului) şi insistenţa cu care se reia paralogismul ar fi factorii care contribuie la 
reinterpretarea datelor de către personaj. în termeni semantici, lectura de dicto din 
propagandă (Ceauşescu vrea <ca România> să aibă cât mai mulţi copii) este înlocuită cu 
una de re (Ceauşescu vrea copii pentru familia sa). Interpretarea de re relevă şi unele 
elemente rămase implicite în replica personajului Bulă: secretarul de partid accentuează 
ideea că Ceauşescu vrea copii pentru a-i convinge pe muncitori să contribuie la creşterea 
familiei sale; Ceauşescu nu poate avea copii. Unii cercetători (Hofstede 2005 apud 
Vasilescu 2007) consideră că limba română (şi cultura română în general) conţine 
numeroase mesaje dependente contextual - semnificaţia se recuperează prin trimiterea la 
backgroundul comun, rolul implicitului în decodarea mesajelor fiind foarte mare etc. 

Neînţelegerea poate afecta şi personaje inanimate care, teoretic, se înşală mai greu: 

Sătui de aşteptat, conducătorii partidului comunist introduc în calculator un maldăr de date şi-i pun 

întrebarea: 

- Cât mai avem până la comunism? 

După pârâituri, chiţăituri, calculatorul răspunde: 

- 1 1 kilometri. 

Verificări, nedumeriri, în fine, calculatorul, iar: 

- 1 1 kilometri. 

Verifică ei datele, caută, în fine, se dumiresc. La congresul X tov. Ceauşescu spusese foarte clar: 

„Fiecare cincinal înseamnă un pas înainte spre comunism.” 

(http://www.ceausescu.org/ceausescu_ texts/ bancuri.htm) 

Scenariile opuse ar fi distanţă temporală vs. spaţială : ambivalenţa permisă de 
elementul interogativ {cât) favorizează atât o lectură temporală (aşteptată), cât şi una 
spaţială (neaşteptată, marcată). Nedumerirea oamenilor politici este provocată de 
răspunsul marcat al calculatorului care a interpretat literal şi nu metaforic afămaţiile lui 
Ceauşescu (TA intra- şi extratextuală o reprezintă Ceuşescu şi ceilalţi membri ai 
conducerii politice). 

4.5. Absurdul 

în unele bancuri absurdul (ca tip local de logică) este mecanismul definitoriu. în 
primul exemplu, o catastrofa naturală devine o sursă de beneficii, ceea ce motivează 
iniţiativa „conducătorului” de a avea o altă catastrofă, de această dată planificată: 

După marile inundaţii, Ceauşescu îşi convoacă apropiaţii să facă un bilanţ al ajutoarelor. Privind 

rapoartele în care se centraliza aportul de valută forte, şeful exclamă: 

- Bravo! Luaţi măsuri de pe acum: peste doi ani dăm foc! 

(http://www.ceausescu.org/ceausescu_ texts/ bancuri.htm) 

Absurdul provine din modul în care personajul interpretează situaţia: deşi 
inundaţiile 12 şi urmarea lor pozitivă - aportul de valută, nu datorează nimic unei strategii 
de partid, „şeful” distorsionează logica obişnuită şi priveşte situaţia ca pe un eveniment 


12 Pentru importanta inundaţiilor ca temă literar- artişti că şi pentru eventualele consecinţe ideologice, vezi 
Cemat (2008: 14 1 -162). 

de succes care trebuie perpetuat sau cel puţin reiterat, în urma unor decizii „de la centru”: 
„luaţi măsuri de pe acum: peste doi ani dăm foc!”. Scenariile opuse ar putea fi catastrofă 
naturală vs. catastrofă provocată , iar LM este raţionamentul greşit bazat pe false analogii 
(eventual o amplificare 13 a topicului). 

Un alt exemplu de logică absurdă întâlnim în exemplul de mai jos, în care ţinta nu 
mai este internă, ci externă (URSS ca ţintă intra- şi extratextuală): 

în cadrul ajutoarelor internaţionale după inundaţii. America ne-a trimis 20 de milioane de dolari, 

China 10 milioane de dolari şi Uniunea Sovietică 100000 de broşuri cu titlul „Vă vom învăţa să 

înotaţi”. (Niculescu-Grasso 1999: 247) 

Metonimic, URSS reprezintă de fapt conducerea URSS care nu înţelege ce 
înseamnă un ajutor în cazul unor inundaţii. A învăţa pe cineva să înoate nu aduce niciun 
beneficiu de moment şi nici unul legat strict de dezastrele provocate de inundaţii. Se 
poate observa anticlimaxul din prezentarea gradată a informaţiilor: sumele scad de la 
SUA la China, iar în cazul URSS suma cu mult mai mică decât în celelalte două exemple 
prefaţează marea surpriză a broşurilor. Scenariile opuse ar fi ajutor real vs. ajutor 
aparent , iar LM este raţionamentul greşit prin ignorarea evidenţei (pentru personajul 
căruia i se atribuie NI). 

O caricatură metaforică {Acum nu e momentul..., pp. 188-190), bazată pe 
raţionamentul greşit cauzat de ignorarea evidenţei (LM), contribuie la interpretarea 
spaţiului mixt obţinut ca absurd, imposibil de actualizat în realitate. Imaginea înfăţişează 
o demonstraţie de amploare a muncitorilor unor întreprinderi. Sunt numeroase pancarte 
cu lozinci „mobilizatoare”: „(...) depăşirea planului cu 3 milioane lei”, „Am economisit 5 
milioane lei”, „Am dat peste plan 7 milioane lei”, „Raportăm economisirea a 6 milioane”, 
„Am economisit peste...”, dar apare şi o ultimă lozincă surprinzătoare, a Uzinelor Timpuri 
Noi: „Vom munci şi vom recupera cele 2 miliarde lei cheltuite cu această demonstraţie”. 

Se parodiază, în acelaşi timp, limba de lemn prin pancartele pe care apar texte de 
tipul „am economisit”, „am dat peste plan”, texte încadrându-se în discursul oficial. 
Neînţelegerea aparţine personajului colectiv din finalul manifestaţiei. Ultimul slogan nu e 
similar celorlalte, nefiind „pe linie” sau adecvat retoricii propagandei (primii 
manifestanţi, ca şi receptorii, sunt obişnuiţi să vadă un anumit tip de slogan, din punctul 
de vedere al propagandei (canonic) şi într-o aliniere canonică, dar ultimul grup are un alt 
punct de vedere, necanonic, surprinzător, nealiniat). Mai mult, sloganul contrazice ideea 
promovată de propagandă (demonstraţii spontane, neorganizate). Există două spaţii input: 
primul spaţiu al manifestanţilor „pe linie”, şi spaţiul input doi, manifestanţii care se 
îndepărtează de directive. Spaţul mixt rezultat conţine antonimia economisire (din primul 
spaţiu input) vs. cheltuieli (finalul), atrăgând atenţia asupra caracterului organizat, 
obligatoriu şi costisitor al unor ample manifestaţii. Scenariile opuse vizează demonstraţiile 
spontane vs. programate , iar TA este mecanismul de propagandă. 


13 Amplificarea nu apare ca LM în Attardo et al. (2002), există doar exagerarea ca mecanism în cadrul 
raţionamentelor greşite. 

C Componenta pragmatică 

4.6. Lipsa de perspectivă/inadecvarea perspectivei 

Prin „lipsa de perspectivă” ne referim Ia ceea ce Graumann (2002) numea 
perspectivă unică/singulară 14 ; personajele nu au decât o singură viziune a unei anumite 
stări de fapt, orice altă viziune alternativă fiindu-Ie necunoscută. Prin confruntarea cu o 
perspectivă divergentă o persoană/un personaj cu o viziune unică poate deveni conştient 
de existenţa mai multor perspective - experienţa perspecti vizării multiple (Graumann 
2002: 30). în cazul societăţii româneşti comuniste, propaganda şi discursul oficial impun 
o singură perspectivă (verticală, impunând valori, Graumann 2002: 36-37), contracarată 
în planul privat de viziuni divergente. 

Un personaj cu o unică perspectivă este tânărul activist (TA intratextuală, 
exponentul unei categorii generoase care devine TA extratextuală) din nuvela Iui Groşan, 
Caravana cinematografică (următoarele 4 exemple literare de mai jos sunt excerptate din 
această nuvelă): 

Din megafonul instalat deasupra capotei răsună un pârâit, apoi ceva ca o tuse prelungă, urmată de un 
şuierat ascuţit. O turturică ţâşni speriată din clopotniţă şi se pierdu peste deal. „Lumina ştiinţei şi 
tehnicii a pătruns”, bubui deodată megafonul scoţând apoi nişte pocnituri care acoperiră şirul 
cuvintelor, lăsând din când în când să se strecoare, ciuntită şi stingheră, câte-o expresie; o clipă, 
„ascuţirea făţişă a luptei” şi „imaginea vieţii noi” plutiră dezorientate în aer; o salvă ropotitoare însoţi 
cuvântul „chezăşie”, scăpat neatins; în cele din urmă megafonul fu cuprins de un bârâit grozav din 
care şoferul mai desluşi „minunată”, „călăuzindu-ne” şi „amendă”. După „amendă”, megafonul mai 
horcăi o dată şi tăcu. 

Tânărul coborî din cabină şi veni spre şofer: 

- S-a auzit ceva? 

- S-a auzit. L-ai dat cam tare. 

- Lasă, că e bine, să ştie toţi. Ăştia dacă nu se sperie, nu ies din casă. I-am luat dur, ce zici? - şi trase 
cu ochiul. Dă-mi o ţigară. 

(Groşan 2005 (1985): 35) 

Personajul îşi evaluează acţiunea pozitiv şi este convins de efectul abordării sale. 
Frânturile de propagandă care se auzeau prost din caravană nu echivalează însă cu o 
intervenţie dură, în forţă. Naratorul combină două izotopii-, cea a propagandei (toate 
cuvintele şi sintagmele date între ghilimele) fiind subminată constant de seria zgomotelor 
produse de aparatul uneori antropomorfizat („pârâit”, „ca o tuse prelungă”, „un şuierat 
ascuţit”, „bubui deodată megafonul”, „pocnituri”, „salvă ropotitoare”, „bârâit grozav”, 
„megafonul. ..horcăi”). Fragmentul este construit pe bathos : tema politică este subminată de 
planul paraverbal (mijloacele tehnice), iar personajul nu-şi dă seama că mesajul a fost 
compromis de modalitatea de transmitere. 

în aceeaşi nuvelă, unul dintre fragmentele cele mai amuzante este reprezentat de 
povestirea lui Darcleu a călătoriei sale în America şi de credulitatea extraordinară a 
plutonierului Atanasiu Gică. Pentru Darcleu, America părea un subiect cunoscut, astfel 
încât plutonierul formulează o întrebare închisă, interpretată de interlocutor drept o 
solicitare de a relata (interlocutorul oferă o satisfacere a ofertei): 


11 Vezi capitolul Performarea pentru prezentarea pe scurt a ideilor lui Graumann (2002). 

Plutonierul holbă ochii: 

- Ai fost tu în America? 

- Fost, răspunse Darcleu simplu. M-a rugat maică-sa: ,,Du-te, măi, şi adă-mi-1 de-acolo, că se 
hodineşte printre străini...” „Cum să mă duc, mătuşă, până-n America?” am zis eu. „Du-te, măi, nu-l 
lăsa acolo”, şi s-a plâns şi s-a jelit până n-am mai avut ce face: am luat-o prin ograda lui Plopu, am 
ieşit în Dealul Măgurii, am ocolit grajdurile Gostatului şi dus am fost. 

- Şi cum e, mă? - zise încet plutonierul. 

- Ce? 

- Aia. Plutonierul se aplecă peste masă: Ce-ai văzut? 

- Mare lucru n-am văzut, c-am ajuns noaptea. M-am dus direct la comisariatul lor şi le-am spus: sunt 
cutare şi cutare, am venit după Borşu. „Domnule”, mi-au spus ei, „din vărul dumneavoastră n-au 
rămas decât acestea”, şi au scos cizmele. Oameni corecţi, altfel. Le-am luat, am dat mâna cu toţi şi-am 
plecat. 

- Şi cum, n-ai mai rămas, nu te-ai mai uitat şi tu să vezi ce e, cum e?... 

Ţiganul dădu să răspundă, dar în momentul acela de-afară se auzi izbucnind o melodie săltăreaţă. 
(Groşan 2005 (1985): 58-59) 

Fragmentul relevă hiperdeterminare textuală, existând mai multe surse care 
declanşează umorul. Rezumatul care precedă povestirea este laconic (fost), iar 
orientarea 15 se face prin „menţinerea decorului familiar ascultătorilor” (lonescu-Ruxăndoiu 
1991: 50); este vorba, mai întâi, despre precizările topografice foarte precise din sat („am 
luat-o prin ograda lui Plopu, am ieşit în Dealul Măgurii, am ocolit grajdurile Gostatului”) 
urmate de o elipsă informaţională („dus am fost”) care nu declanşează nicio cerere de 
clarificare din partea plutonierului. Scenariul prezentat de Darcleu şi registrul în care se 
desfăşoară discuţia cu poliţiştii americani conţin cele mai multe poante interne. Sunt 
evitate detaliile prin răspunsul scurt „Mare lucru n-am văzut, c-am ajuns noaptea”. Este 
detaliat în schimb episodul cu poliţiştii americani, propria replică fiind concentrată, dar 
informaţia principală rămâne: „am venit după Borşu”, în timp ce replica americanilor este 
redată în discurs direct. Nu lipseşte evaluarea pe care personajul o face străinilor: 
„oameni corecţi”. Modul în care~se_redă episodul, inclusiv conversaţia, lasă impresia de 
rutină; plutonierul nu întreabă nici în ce limbă s-au înţeles, nici cum şi unde a găsit 
comisariatul, nu-l surprinde nici faptul că poliţiştii îl cunosc pe vărul lui Darcleu după 
poreclă etc. Teoretic, prin complicare 16 , povestitorul trebuie să ofere, pe lângă cronologia 
faptelor, o prezentare detaliată - situaţia din fragmentul analizat nu este însă una de acest 
tip. Aşteptările plutonierului (descrierea locurilor) sunt frustrate, pentru că Darcleu nu se 
conformează unui tipar obişnuit de povestire; alte elemente care se delimitează de tipar 
sunt secvenţele care lipsesc: rezolvarea (Darcleu fusese trimis după corpul vărului său, 
dar poate aduce numai cizmele), coda (perspectiva readusă la momentul relatării, vezi 
lonescu-Ruxăndoiu 1991) şi evaluarea (conversaţia fiind întreruptă de muzica din 
caravană). Atanasiu Gică are o singură perspectivă, cea prezentată de Darcleu, ascultat şi 
crezut în totalitate, şi nu poate remarca nimic ciudat în povestire. Naraţiunea lui Darcleu 
este o anecdotă personală care are, pentru ascultătorul său, parfum de veridicitate; 


15 Orientarea reprezintă secvenţa de povestire prin care „auditorii sunt puşi la curent cu „datele” de bază ale 
întâmplării relatate: moment, loc, eroi”, modalităţile diverse prin care este realizată „urmărind o puternică 
implicare afectivă a celor de faţă” (lonescu-Ruxăndoiu 1991 : 50). 

16 Altă secvenţă a povestirii - „urmăreşte, de obicei, fără modificări, cronologia faptelor şi se caracterizează 
prin fidelitatea faţă de detalii” (lonescu-Ruxăndoiu 1991: 53). 

povestitorul dramatizează dialogurile puse în scenă (pathosul în incipit, rugămintea 
mătuşii), implicarea receptorului fiind totală (întrebările, componenta gestuală); lipseşte 
însă evaluarea internă şi externă a anecdotei, Darcleu nereuşind să-şi termine povestirea 
din cauza zgomotelor produse de caravană. 

întâlnirea activistului cu oficialităţile satului relevă nepotrivirea de perspectivă - pe 
când tânărul aplică implacabil grila oficială, cei din sat au probleme cu selectarea perspectivei 
oficiale, perspectiva lor fiind una „tradiţională”: 

- Priveşte, tovarăşe Anton, dânşii trebuiau să ne întâmpine, să ne conducă, să ne cazeze, să se 
intereseze de toate problemele noastre. Tovarăşi, ştiţi de unde venim, ce treabă avem aici? 

- Tovarăşe ... începu Tanasie. 

- Tăvi mă cheamă. Tovarăşul Tăvi. 

- Tovarăşe Tăvi, nu credeam să porniţi pe vremea asta. Ne-au anunţat şi luna trecută că veniţi 
şi-atunci ne-am mobilizat... 

- Care vreme, tovarăşe preşedinte? Care vreme? Noi muncim după cum bate vântul? Uite c-am venit, 
am trecut şi râul, ne-am udat şi suntem aici! tovarăşe, se întoarse el spre Atanasiu Gică, dumneata ce 
păzeşti în sat? Dumneata ştii cum circulă vitele aici? uite cum ne-au împins! - şi arată cu mâna corpul 
camionului. 

- Eu, bâigui Atanasiu Gică, cum am auzit muzica, am sărit... 

- Aţi sărit cam târziu, tovarăşe plutonier. La plăcinte înainte, la război înapoi, vorba poporului. Ne 
îmburghezim, tovarăşi, ne cam îmburghezim. 

(Groşan 2005 (1985): 63) 

O marcă a perspectivei oficiale este asumarea limbii de lemn; la plutonier este 
evidentă ezitarea în ton, iar formulele standard sunt reduse cantitativ („am sărit”), ca şi la 
preşedintele Tanasie („ne-am mobilizat”); activistul deţine însă un bagaj impresionant, 
mai ales când trebuie să sancţioneze şi să evalueze negativ realităţile întâlnite: „Care 
vreme? Noi muncim după cum bate vântul? Uite c-am venit, am trecut şi râul, ne-am udat 
şi suntem aici!” (stilul „stahanovist”) sau „Ne îmburghezim, tovarăşi, ne cam 
îmburghezim.” Aşa cum afirma Kronenfeld (2008), indivizii trebuie să respecte 
convenţiile culturale numai în cazul în care sunt implicate eventuale sancţiuni sociale: in 
cazul din exemplul citat, tânărul activist este cel care poate sancţiona autorităţile satului 
(Tanasie, plutonierul, învăţătorii), pentru că reprezentarea lor colectivă nu este adecvată 
noii reprezentări generale: autorităţile satului nu s-au desprins (încă) de fostul model 
cultural în care au trăit şi şi-au exercitat profesia. 

Un personaj capabil să facă dovada perspectivei oficiale asumate, cel puţin la nivel 
discursiv, este învăţătorul Benea: 

-Tovarăşii? 

- Învăţătorii satului, tovarăşii Benea, lămuri Tanasie. Apoi, întorcându-se spre cei doi: Dânsul este de 
la regiune, tovarăşul Tăvi. 

- Fiţi bineveniţi în satul nostru, mic, dar harnic - începu domnul Benea şi tuşi uşor să-şi dreagă glasul 

- mic, dar harnic, zic, şi pe care, iată, mă bucur să văd, organele competente nu l-au uitat nici acum 
când, trimiţându-ne această caravană, simbol al grijii pentru luminare şi cultură, dovedesc, zic, 
organele competente... 

- Lasă, lasă, tovarăşe învăţător, zise Tăvi, lasă floricelele, cunoaştem şi noi. (...) 

(Groşan 2005 (1985): 69) 

învăţătorul Benea nu se adaptează foarte bine la interlocutor, astfel încât tentativa 
lui de a-1 îmbuna pe activist prin performarea unui discurs de bun-venit după canoanele 

ideologiei comuniste eşuează, deoarece tânărul interpretează discursul ca nesincer (bănuieşte 
existenţa unei perspective multiple neconforme cerinţelor - sau, în termenii modelului 
cultural, consideră că modelul oficial nu este asumat, ci doar mimat; modelele anterioare, 
pe care cel contemporan le critică şi apoi elimină, supravieţuind în acest sat izolat). 

In cazul caricaturilor, există unele personaje {Acum nu e momentul..., p. 17) care se 
blochează în propria perspectivă şi nu-şi dau seama că interlocutorul are una diferită: un 
personaj aşteaptă, după colţ, cu o pâine ridicată deasupra capului (ca armă) apropierea 
unui domn cu o servietă. O doamnă îl vede pe cel cu pâinea şi întreabă, indicând cu mâna, 
„E proaspătă?”. 

în caricatura predicat amintită mai sus, bazată pe mecanismul logic al raţionamentului 
greşit prin ignorarea evidenţei, personajul feminin dovedeşte imposibilitatea de a avea o 
perspectivă multiplă (de a identifica perspectiva interlocutorului). Deşi postura 
interlocutorului, modul în care ţine pâinea (folosirea ei pe post de obiect contondent) 
conţine implicatura că pâinea e veche şi tare, întrebarea fiind inadecvată, personajul nu îşi 
dă seama care este motivul poziţiei interlocutorului. Scena este complexă pentru receptor, 
acesta putând deduce faptul că poziţiile diferite ale personajelor au consecinţe în privinţa 
proximităţii şi a proeminenţei percepute de fiecare. TA este atât intratextuală - personajul 
feminin, cât şi extratextuală: „îndobitocirea” prin reducerea existenţei la asigurarea unui 
nivel minim de trai. 

în altă caricatură predicat {Acum nu e momentul ... , p. 31), bazată pe mecanismul 
logic al exagerării (ca raţionament eronat), neînţelegerea poate fi atribuită mai multor 
personaje: pe o faleză înaltă sunt două rânduri de sinucigaşi, fiecare având legată de gât 
câte o piatră mare. O doamnă se apropie de ultima persoană de la una dintre cozi şi-i 
spune: „Mi-am lăsat rând şi dincolo...”. 

Primul spaţiu input este comerţul (titlul capitolului în care este inclusă caricatura; 
peritextul) cu fenomenul anexă tipic, coada. Spaţiul input secund (SI intratextuală) este 
sinuciderea (personajele care se aruncă de pe stâncă cu o piatră legată de gât). Spaţiul 
mixt creat sugerează faptul că în România nici comportamentul anormal (sinuciderea) nu 
se face după tiparul obişnuit, devenind un gest public şi conţinând comportamentul 
ritualizat al statului la rând (puterea obişnuinţei duce la o uniformizare a perspectivelor în 
toate domeniile, TA extratextuajă fiind deficienţele economice şi implicaţiile lor 
psihologice). Scenariile opuse ar fi act public, colectiv vs. act privat, individual , dar şi 
imprevizibilitate vs. tipar. 

într-o altă caricatură predicat {Acum nu e momentul..., p. 118), bazată pe 
mecanismul logic al suprapunerilor cu forţă diferită, personajul-hoţ este cel surprins, 
pentru că nu reuşeşte să înţeleagă perspectiva victimei: victima este cu spatele lipit de un 
calorifer şi tremură foarte tare, în timp ce unul dintre hoţi se îndepărtează cu două genţi, 
iar cel care îl ameninţă cu un pistol întreabă nedumerit „...Şi ce tremuri aşa?!”. 

Se relevă o lipsă de perspectivă din partea hoţului, care nu poate înţelege o reacţie, 
după el exagerată, a victimei: hoţul are o unică perspectivă, a tremuratului de frică, înscris 
în anumiţi parametri de intensitate. Tremuratul victimei sale depăşeşte însă aceşti 
parametri. Este motivul pentru care îi adresează întrebarea, manifestându-şi nelămurirea 
(eventual şi dezaprobarea) pentru tipul de reacţie. Tremuratul victimei (redat grafic prin 
liniile cu sinuozităţi) poate fi decodat prin raportarea caricaturii la numele capitolului 
{Energia)', prin legătura metonimică energie-calorifer, reiese cauza: caloriferul foarte rece 

amplifică tremuratul, nu frica produsă de ameninţarea hoţului înarmat. Scenariile opuse ar 
fi astfel frica vs .frig (TA principală este extratextuală - restricţia energetică), iar LM 
corespunzător vizează ignorarea evidenţei (ca raţionament eronat) de către hoţ. 

în caricatura metaforică din albumul Umor 50%, p. 56-57, mecanismul logic poate 
li eroarea evidentă, iar jocul perspectivelor este de această dată concretizat prin aprecierea 

spaţială. 

Personajul (un naufragiat pe o insulă minusculă) se bucură atunci când la orizont 
apare un vapor foarte mare (numele său este sugestiv, Viitorul (în engleză The Future))\ 
pe măsură ce vaporul se apropie, dimensiunile acestuia se reduc dramatic (SI 
intratextuală). Personajul nu-şi dă seama că, în realitate, dimensiunile unui obiect se 
amplifică direct proporţional cu apropierea sa de cel care îl percepe (LM este 
raţionamentul eronat bazat pe ignorarea evidenţei, cu scenariile opuse apreciere corectă 
vs. incorectă). Caricatura poate fi o metaforă a situaţiei României: oamenii se lasă uneori 
păcăliţi de mirajul promovat de propagandă, pentru a-şi da seama că, de fapt, totul este o 
minciună, viitorul fiind perceput din ce în ce mai sumbru (SI extratextuală). 

Un alt tip de lipsă de perspectivă este cel legat de neconsiderarea caracterului 
ficţional al literaturii, exploatat în unele schiţe ale lui I. Băieşu: 

(...) am predat-o [o operă literară] imediat unei instituţii care se ocupă cu răspândirea operelor literare 
originale şi aşteptam publicarea. (...) 

- Păi să stăm de vorbă, zice, şi se instalează la birou! meu, scoate din servietă un dosar şi începe să-l 
răsfoiască, muindu-şi degetul pe limbă. Va să zică dumneata ai compus o recentă operă artistică? (...) 

- In lucrarea dumitale există un fragment care se referă la activitatea instituţiei noastre şi pe chestia 
asta va trebui să stăm de vorbă. Conducerea instituţiei a analizat fragmentul şi a decis că acesta este 
eronat, greşit orientat şi trebuie radiat. Este vorba despre ADAS. 

- ADAS?! Fii, dom’le, serios, zic, n-am scris eu despre aşa ceva în opera mea! 

- Ba da. Citez: „Deşi avea o asigurare pe viaţă şi era burduşit cu certitudini, Ionescu muri ca un 
tâmpit, în timp ce dormea şi visa canguri”. (...) Din text nu reiese chestia asta. Nu reiese nici faptul că 
el a murit liniştit şi împăcat sufleteşte, ştiind că lasă familiei toate beneficiile care decurg din 
asigurare. Şi nici faptul că ADAS-ul îi asigură înmormântarea. De ce vrei să^faci mata o proastă 
propagandă instituţiei noastre? Fii sincer, eşti asigurat? 

- încănir - 

- Se vede! Scoţi fragmentul şi abia după aceea publici lucrarea. 

- Nu-I scot! 

- Ba da, îl scoţi !(...) 

- Mata ai compus recent o operă literară în care te referi şi la activitatea IS Loto-Pronosport, ceea ce 
noi îţi mulţumim pentru atenţie. Am citit fragmentul respectiv şi avem să-ţi facem câteva propuneri de 
îmbunătăţire. Un personaj zice la pagina 67, aliniatul 2: „Am rupt la lozuri în plic până am făcut 
băşici la deşte şi singurul câştigător era cu mai trage o dată. Să mai trag o dată? Cu ce? Cu puşca?” 
întrebarea numărul unu: ce semnificaţie are această replică? (...) 

M-am baricadat în casă, n-am mai deschis la nimeni, dar a doua zi, când m-am dus la colţ să-mi 
cumpăr iaurtul, m-au prins de mânecă doi ţipi de la ICRAL şi de la spălătoria chimică „Luceafărul”, 
care mă pândeau la uşă de două zile. Fuseseră trimişi de către respectivele instituţii ca să stea de 
vorbă cu mine pentru a mă convinge să refac, să reduc sau să radiez acele fragmente în care un 
personaj avea găuri în acoperişul casei şi umbla cu cămaşa murdară. De ce nu ni s-a adresat nouă, 
ICRAL-ului, dacă avea găuri în acoperiş, unde e cererea lui, la ce număr a fost înregistrată, de ce 
umblă cu cămaşa murdară, de ce n-a dat-o la spălătoria „Luceafărul” să i-o facem lună? 

(Băieşu 1981: 77-82, Pompierul şi opera ) 

Mai multe personaje, aparţinând unor firme de stat diverse (ADAS, Loto-Pronosport, 
ICRAL, Luceafărul) interpretează textul ficţional ca fiind unul real sau unul cu aluzii care 
privesc direct acele firme, fâcându-Ie deservicii. Ceea ce este de remarcat, însă, un fapt pe 

care nu se pune foarte mult accentul, este caracterul de manuscris al lucrării incriminate 
(primele două rânduri ale fragmentului, discuţia cu angajatul de la ADAS). Personajele 
cărora li se atribuie neînţelegerea nu sesizează diferenţa dintre planul literar, ficţional, şi cel 
real, interpretând aci litteram unele pasaje sau aplicând în exces lectura „printre rânduri” 
(ceea ce i-ar recomanda ca reprezentanţii unei alte instituţii, Securitatea) - fiind TA 
intratextuale (TA extratextuală este cenzura). 

4.7. Decodarea greşită a forţei ilocuţionare 

în exemplul de mai jos remarcăm o neînţelegere a personajului care se oferă să 
spună un banc: 

Doi oameni stau de vorbă. La un moment dat unul dintre ei zice: 

- Hai, dom'le, să-ţi zic şi eu ultimul banc cu Ceauşescu pe care l-am auzit. 

Celălalt răspunde: 

- Dom’le, e păcat de d-ta, te văd om de treabă, de ce să ai necazuri? Eu lucrez la Securitate. 

- Aaa, lucrezi la Securitate? Atunci nu-i nicio problemă, o să-ţi repet bancul până te prinzi de poantă 

( Dilema veche, nr. 1 17/2006) 

Neînţelegerea constă în decodarea greşită a forţei ilocuţionare. Replica angajatului 
Ia Securitate („Dom'le, e păcat de d-ta, te văd om de treabă, de ce să ai necazuri? Eu 
lucrez la Securitate.”) reprezintă o avertizare (un avertisment şi o ameninţare voalată). 
Decodarea, pornind de la stereotipul „securiştii sunt proşti”, duce la interpretarea replicii 
drept scuză pentru o eventuală încercare nereuşită de a înţelege bancul. Scenariile opuse 
ar fi pericol vs. prostie , iar raţionamentul greşit al personajului (LM) se bazează pe 
restrângerea tematică (aplicarea stereotipului). TA intratextuală este personajul care 
raţionează greşit, iar cea extratextuală pericolul de a spune bancuri (vezi şi meta-bancurile 
pe această temă). 

Următoarea caricatură predicat (Acum nu e momentul ..., p. 99) este bazată pe 
mecanismul logic al inversării figură-fond: în prim-plan este un constructor/arhitect care 
răspunde întrebărilor unui reporter, într-un Bucureşti din viitor („anul 2000”). Pe fundal, 
un bloc este înconjurat de biserici, unele aflate încă în construcţie. Ni se prezintă doar 
răspunsul constructorului/arhitectului: „Am fost deseori criticaţi că am construit blocuri 
urâte şi de proastă calitate, de aceea s-a luat hotărârea să Ie placăm cu biserici...”. 

Critica amintită de constructor era mai amplă decât se menţionează - (nu privea 
numai calitatea lucrărilor executate, ci şi dărâmarea bisericilor). în primul spaţiu input 
(amintit de constructor; de fapt momentul prezent al desenării şi al receptorului 
contemporan autorului), în care blocurile erau construite în faţa sau în locul bisericilor, 
blocurile ar fi reprezentat figura, iar bisericile fondul. în spaţiul input secund (SI 
intratextuală), Bucureşti în anul 2000, blocurile sunt cele ascunse (placate cu, în termenii 
constructorului) de biserici. Se obţine, în spaţiul mixt, inversarea figură-fond, prin 
aducerea în prim-plan a bisericilor, dar cu rol decorativ şi nu funcţional. Blocurile rămân 
urâte şi de proastă calitate, dar alegerea placării cu biserici ar îndepărta, în ochii 
personajului, pericolul criticii (LM este raţionamentul greşit pornind de la false analogii, 
iar scenariile opuse distrugerea vs. refacerea bisericilor ). 

4.8. Forţa implicitului 

Neînţelegerea personajului în faţa discursului public poate reprezenta o 
hiperînţelegere în plan privat: 

- Gigele, ce e tatăl tău? 

- Activist. 

- Şi mama? 

- Nici ea nu lucrează. (Niculescu-Grasso 1999: 244) 


Răspunsul lui Gigei actualizează o presupoziţie: a fi activist nu înseamnă a \ucra. 

Scenariile opuse sunt muncă vs. nernuncă , iar mecanismul logic care acţionează este, pe 
de o parte, raţionamentul greşit bazat pe o falsă analogie (între casnică şi ceea ce implică 
meseria de activist) în plan public, iar în plan privat un raţionament corect pornind de la 
premise false. 

O altă aparentă neînţelegere (aici a regulilor de circulaţie) apare în bancul următor. Doi 
dintre cei trei preşedinţi au orientări clare, TA intra- şi extratextuală fiind >L Ceauşescu: 

Sunt trei maşini oficiale. în prima maşină e Brejnev, în a doua e Nixon, iar în a treia e Ceauşescu. ba 
prima intersecţie, Brejnev o ia la stânga, Nixon o ia la dreapta, iar Ceauşescu o ia la dreapta şi 
semnalizează stânga. (Dundes 1971: 58, t.n.) 

Situaţia finală din banc nu se adecvează regulilor de circulaţie, dar, metaforic, se 
adecvează realităţii politice. Stânga, în politică, reprezintă socialismul, comunismul, iar 
dreapta naţionalismul. Regimul personal al lui Ceauşescu reprezintă un regim comunist 
de orientare naţionalistă (combinând stânga şi dreapta). Semnalizarea lui Ceauşescu 
(„semnalizează stânga”) semnifică direcţia propagandei oficiale, iar deplasarea spre 
dreapta („Ceauşescu o ia la dreapta”) relevă adevărata intenţie politică. Această idee este 
întâlnită şi într-o caricatură de pe coperta albumului Acum nu e momentul ... al lui M. 
Stănescu. In această caricatură metaforică se observă incongruenţa poziţiei capului şi a 
mâinilor care duc steagul roşu (spre stânga) şi cea a picioarelor (spre dreapta). Dacă 
transpunem incongruenţa în planul ideologiei epocii, rezultă afişatul comunism (doctrină 
de stânga) deturnat spre tendinţe naţionaliste (de dreapta). 


4. 9. Deixis 


Uzurile absolute în epocă ale pronumelor de persoana a treia singular din limbajul 
privat pot deveni capcane pentru utilizatori: 


La congres, un cetăţean adoarme în timpul discursurilor oficiale. La un moment dat, apare un şoricel. 
Se creează panică, unii participanţi se urcă cu picioarele pe scaun; alţii încep să se agite şi să strige: 

- Prindeţi-1, prindeţi-l, nu-1 lăsaţi să scape. 

- Omorâţi-1! Omorâţi-1! - 

Trezit de gălăgie, buimac, cetăţeanul nostru se ridică în picioare şi începe şi el să strige: 

- Şi pe ea! Şi pe ea! 

(după http://m.stirileprotv.ro/index.php?anicle_\d=3217010&comments_page=4) 


Din cauza stării sale, cetăţeanul interpretează greşit sensul pronumelui masculin - , de 
la un exoforic ostensiv cu referire la şoricel la aceeaşi valoare suprapusă planului politic 
(cu referire la Ceauşescu). Această interpretare, implicită, este relevată de Introducerea 
unui nou termen, care amplifică aria politică, pronumele personal feminin ea feu referiri 
la Elena Ceauşescu). Scenariile opuse ar f» suprimarea unui animal vs. suprimare 
cuplului Ceauşescu , iar LM care explică interpretarea personajului este raţionament 
eronat bazat pe o falsă analogie. TA extratextuală este cuplul Ceauşescu, detestat 
planul privat pe cât de adulat este in discursul propagandistic. 

5. Observaţii 

Se poate remarca faptul că scenariile opuse nu reprezintă, în unele situaţii, 
principala modalitate de realizare a umorului. Mecanismele logice identificate de Attardo 
et al. (2002) nu pot fi întotdeauna aplicate satisfăcător: în unele situaţii sunt mai greu de 
identificat pârghiile care apropie scenariile, în alte situaţii o combinare de LM ar putea 
favoriza o explicare adecvată, iar în alte cazuri este nevoie de o lărgire a sferei, prin 
integrarea altor elemente (de tipul mecanismelor cognitive de interpretare: metaforă, 
metonimie etc.). Dintre tipurile de strategii locale, hiperînţelegerea intratextuală prezintă, 
în corpusul nostru, cele mai multe (şi mai diversificate) microprocedee (cel puţin în cazul 
jocurilor de cuvinte). De asemenea, jocurile de cuvinte sunt un procedeu regăsit mai ales 
în cazul umorului convenţional, în umorul ficţional fiind predominante disjuncţiile difuze 
(amestecul registrelor, suprapunerea vocilor - pseudo-citarea, figurile sintactice - 
repetiţia însoţită de variaţie). 


Hiperînţelegere extratextuală 

Hiperînţelegere intratextuală 

Neînţelegere intratextuală 

Componenta retorică 

Componenta retorică 

Componenta retorică 

Jocurile de cuvinte 

Jocurile de cuvinte 

Jocuri de cuvinte - 

Silepsa 

Silepsa 

Silepsa 

Paradoxul 

Paradoxul 

Paradoxul 

Interpretarea literală 

Polisemia 

Interpretarea literală 

Amestecul registrelor stilistice 

Inovaţii lexicale cu 

Polisemia 

Figuri sintactice 

intenţii comice 

Amestecul registrelor. Temă vs. 

1. Repetiţie şi variaţie 

Asociaţii inedite 

registru 

2. Enumeraţia 

Calamburul 

Figuri sintactice. Repetiţia însoţită 

Suprapunerea vocilor 

1. Discursul raportat 
indirect 

2. Pseudo-citarea 
Pseudo-argumentarea 

Chiasmul 

Parigmenon 

Asociaţii complexe 
Amestecul registrelor stilistice 
Figuri sintactice. Repetiţie şi 
variaţie 

Pseudo-citarea 

Pseudo-argumentarea 

de variaţie 

Componenta semantică 

Componenta semantică 

Componenta semantică 

Absurdul 

Absurdul 

Lectura de re vs. de dicto 

Absurdul 

Lectura de re vs. de dicto 

Componenta pragmatică 

Componenta pragmatică 

Componenta pragmatică 

Deixis 

Deixis şi anaforă 

Deixis 

Forţa implicitului 

Forţa implicitului 

Reinterpretarea forţei 
ilocuţionare 

Forţa implicitului 

Lipsa de perspectivă/ inadecvarea 
perspectivei 

Decodarea greşită a forţei 
ilocuţionare 


Microprocedeele comune (vezi tabelul de mai sus) pot fi încadrate în trei clase 
(care interferează): 

a) pragmatice - implicitul (în toate cele trei categorii de strategii narative locale), 
decodarea forţei ilocuţionare (pentru HI intratextuală şi NI), deixis (în toate 

cele trei categorii de strategii narative locale), lipsa de perspectivă/inadecvarea 
perspectivei (tipică pentru neînţelegerea intratextuală); 

b) retorice (incluzând apelul la resurse lexico-semantice) - jocurile de cuvinte 
(comune celor trei categorii), amestecul registrelor stilistice (în cele trei 
categorii), repetiţia şi variaţia (în cele trei categorii), pseudo-argumentarea 
(pentru tipurile de HI), suprapunerea vocilor (HÎ intra- şi extratextuală); 

c) semantice - lectura de re vs. de dicto (pentru tipurile intratextuale de HÎ şi NÎ), 
absurdul (în cele trei categorii). 

Jocurile de cuvinte care apar în toate cele trei categorii sunt silepsa şi paradoxul, în 
timp ce interpretarea literală este comună HI extratextuale şi NÎ, iar polisemia apare ca 
procedeu comun HÎ intratextuale şi NÎ. 

Dacă urmărim în paralel procedeele identificate de Brone (2008) şi clasele 
identificate aici, vom observa că există cinci procedee comune, uneori discutate 
(interpretate) diferit: 

a) polisemia - la Brone (2008) apare ca un procedeu aparte; în această cercetare a 
fost subsumată jocurilor de cuvinte; 

b) forţa ilocuţionară - recunoaşterea corectă sau incorectă a forţei ilocuţionare 
apare în categoriile intratextuale; 

c) deixis - analiza noastră a diferenţiat uzurile speciale pronominale (pronumele 
personale de persoana a IlI-a singular, masculin şi feminin) cu utilizări 
„absolute” (pentru referenţii Nicolae şi Elena Ceauşescu) de alte tipuri de 
deixis personal, spaţial sau temporal; 

d) deducţii pragmatice - la Brone (2008) accentul vizează implicaturile; în 
analiza noastră am observat exploatarea implicaturilor, dar şi a presupoziţiilor 
(demontarea unor presupoziţii aparţinând planului privat; jocul cu 
presupoziţiile planului public vs. cele ale planului privat - sugestiile preluate 
de la Yus (2008) etc.); 

e) expresii idiomatice - Brone (2008) interpretează trecerile de la sensul figurat 
la cel propriu prin mecanismul de inversare figură-fond; în analiza noastră, 
interpretarea literală a unor expresii a fost încadrată jocurilor de cuvinte, iar 
explicarea mecanismului s-a bazat şi pe sugestiile lui Partington (2009). 

Hiperînţelegerea extratextuală reprezintă o condiţie sine qua non a strategiilor 
-narative locale: autorul/emiţătorul stabileşte dacă distribuie în planul auctorial sau în cel 
al personajelor responsabilitatea realizării enunţurilor umoristice. Având la bază o 
comunitate ideală emiţător-receptor, cadrul reprezentării (mimetic) este favorizat, 
responsabilitatea producerii poantelor revenindu-i personajului. Manipularea resurselor 
limbii, identificabilă prin mărcile textuale, în cazul jocurilor de cuvinte, pune în evidenţă 
atenţia acordată funcţiei ludice. Mecanismele semantice sunt exploatate în mod similar în 
cazul strategiilor narative locale intratextuale, în timp ce mecanismele pragmatice sunt 
puse mai mult în valoare de neînţelegerea personajelor. Dintr-o perspectivă cognitivă, 
jocurile de cuvinte ar putea oferi efecte pozitive numeroase raportate la un efort redus de 
procesare, în timp ce unele mecanisme retorice, dar şi cele semantice sau pragmatice, ar 
putea duce la efecte cognitive adiţionale, necesitând însă un efort de procesare mai mare. 


CAPITOLUL 5. 


PERFORMAREA 


1. Introducere 

Performarea este, prin definiţie, o componentă a umorului conversaţional. In cazul 
corpusului pe care analiza noastră l-a avut în vedere, conţinând umor convenţional şi 
ficţional, performarea nu poate fi recuperată în cazul bancurilor, vizând astfel, în 
principal, un singur tip, scheciurile de televiziune. Vom adăuga fragmente din conversaţii 
autentice de la sfârşitul anilor ‘80 şi fragmente literare pentru a urmări aplicarea 
sugestiilor teoretice din paradigma umorului conversaţional. 

In tratarea acestei componente, vom ilustra utilizarea unui tip special de intonaţie, 
intonaţia stilizată/clişeul melodic; vom urmări multiplicarea instanţelor enunţiative, rolul 
intonaţiei şi al variaţiei elementelor paraverbale (înălţimea tonului, rapiditate, intensitate, 
pauze etc.), aspecte ale relaţiei interpersonale (ficţionale şi autentice), precum şi unele 
tipuri de strategii ale performării în textele literare. 

Partea de analiză va fi precedată de câteva consideraţii teoretice legate de intonaţia 
stilizată şi de perspectivă. 

2. Intonaţia stilizată 

Studiile 1 care privesc intonaţia au avut în vedere, în principal, raportul dintre 
intonaţie, frazeologie şi dimensiunile pragmatice ale intonaţiei. Treptat, observaţiile 
teoretice şi experimentele au vizat conversaţia curentă, limbajul emoţional spontan, în 
toate variaţiile lui. O mare parte a acestui limbaj emoţional spontan este supusă unor 
transformări ludice; intonaţia, ca marcator al emoţiei, joacă un rol extrem de important 
atât în performarea umorului conversaţional, cât şi a celui convenţional. 

Intonaţia stilizată sau \_clişeul melodic reprezintă un tip intonativ special; în opinia 
noastră, acest tip intonativ permite identificarea şi interpretarea secvenţelor ludice 
(incluzând în aceste secvenţe ludice majoritatea tipurilor de umor). Vom prezenta 
cronologic principalele studii şi articole privind clişeele melodice (Ladd 1978, Fonagy ei 
al. 1983, Marandin 2006, dar şi Dascălu-Jinga 2001 pentru limba română), relevând rolul 
intonaţiei şi încercând să definim intonaţia stilizată astfel încât să poată explica şi apariţia 
unui cadru Iudic. Autorii pun mai întâi accentul asupra situaţiilor stereotipe în care tipul 
acesta intonativ special poate apărea; inevitabil, am spune, treptat, atenţia este îndreptată 
asupra situaţiilor non-stereotipe (aparţinând dimensiunii ludice). Pentru lărgirea ariei de 
referinţă a conceptului, este nevoie să se insiste tocmai asupra acestor situaţii non-stereotipe. 
încadrăm domeniul artistic în sfera situaţiilor non-stereotipe pentru că acesta are 
mijloacele de a re-crea limbajul emoţional spontan. 


O trecere în revistă mai amănunjită a acestora în Constantinescu 2008a. 

2.1. Ladd (1978) 

Definiţia autorului este următoarea: contururile stilizate sunt într-un fel derivate din 
cele de bază, cu ceva adăugat (trăsături derivate, un proces transformaţional, modificare) 2 . 
Ladd începe discuţia teoretică pornind de Ia studiile anterioare din domeniu, cele care 
vizează un tip special de contur, numit intonaţie vocativă (‘ calling ' sau ‘ vocative ' 
intonation)- un contur conţinând un „cântec vorbit” ( spoken chant ), al cărui sens ar fi de 
„a chema + a avertiza”. Caracteristica principală este coborârea de Ia un nivel plat (fairly 
steady level pitch) Ia un alt nivel plat. O altă carateristică, non-diagnostică după Ladd, ar 
fi alungirea silabelor cântate. 

Ladd prezintă ideile anterioare referitoare la subiect, centrate asupra distanţei (reale 
sau imaginare) dintre interlocutori şi pe contactul vizual (atunci când interlocutorul nu 
este în raza vizuală, conturul este folosit pentru a-1 chema). Locutorul nu permite 
coborârea rapidă a tonului pentru că doreşte să păstreze volumul apelativ. Primul scop al 
lui Ladd (1978: 520) este să analizeze acest tip intonativ pe care nu-I consideră o intonaţie 
apelativă (« calling intonation ), ci o intonaţie stilizată, având ca funcţie semnalarea unui 
element predictibil sau stereotip în cadrul mesajului. 

Concluzia lui Ladd este că legătura dintre intonaţia stilizată şi apel (chemare) este 
una secundară, apelurile putând apărea cu sau fără intonaţie stilizată; aceasta poate avea, 
la rândul ei, un volum apelativ sau normal (. calling volumes ; normal conversaţional 
level). Enunţurile care au un conţinut predictibil sunt primele candidate pentru apariţia 
unei intonaţii stilizate. 

Apelurile „cântate” implică intonaţia stilizată şi o voce „cântată”, precum şi ritm, 
relevând un grad ridicat de stilizare (spre deosebire de intonaţia stilizată cu un volum 
normal). După Ladd, variaţiile caracteristicilor formale (calitatea vocii, alungirile, 
intervalul dintre tonuri) sunt direct proporţionale cu gradul de stilizare ( ibidem : 524). 
Autorul reţine şi noţiunea de gradare introdusă de Bolinger (1961): nivelul tonului- .este o 
trăsătură distinctivă a intonaţiei stilizate; celelalte caracteristici acustice conferă efectul 
gradual. Nivelul tonurilor în intonaţia stilizată are conexiuni cu muzica. 

După Ladd, nuanţa „stilizat, predictibil, stereotip” este o MODIFICARE sau o ADIŢIE 
la mesajul intonaţiona! de bază transmis- prin intonaţia obişnuită, interpretarea implicaţiei 
„stilizat” realizându-se prin funcţia de bază a unui contur (în cazul analizat, descendent) 
într-un anumit context ( ibidem : 525-526). Tonul nuclear are un rol semantic şi structural 
semnificativ. Din moment ce descendent este un ton nuclear care poate avea o modificare 
(intonaţia stilizată), atunci şi celelalte tonuri nucleare pot avea variante stilizate. 

Concluziile Iui Ladd privesc trăsăturile acestui contur intonativ: caracteristica de 
bază a intonaţiei stilizate este nivelul tonului ( level pitch); celelalte trăsături (calitatea 
..cântată” a vocii, alungirea silabelor, intervalele fixe ale tonului) sunt prezente în grade 
diverse, relevând o stilizare graduală. Fenomenul intonaţiei stilizate face parte dintr-o 
situaţie stereotipă, mai predictibilă şi mai puţin informativă decât un enunţ cu o intonaţie 
obişnuită ( plain intonation) ( ibidem : 530-53 1 ). 


2 “StyJized contours are in some way derivative, they correspond to plain intonation, with something added 
(sivii zed feature, transformaţional process; modification)” (Ladd 1978: 535). 

2.2. Fonagy et al. ( 1 983) 

Autorii utilizează termenul de „clişeu melodic” pentru ceea ce Ladd numea 
intonaţie stilizată. Observaţiile teoretice pornesc de la constatarea unor constrângeri 
cantitative şi calitative ale clişeelor melodice în franceza pariziană. 

Aceste constrângeri apar atât la nivel micro-, cât şi macrostructural. La nivel 
microstructural, în ceea ce priveşte structura intrasilabică a frecvenţei fundamentale, 
clişeul melodic se distinge printr-o mare regularitate, de unde ar rezulta caracterul său 
„cântat”. Melodicitatea este augmentată de reducerea intervalului şi a numărului de 
schimbări de direcţie (Fonagy et al. 1983: 153), ceea ce corespunde observaţiilor 
anterioare ale lui Ladd pentru limba engleză - caracterul „ţinut” pentru nivelul tonului. 
Gradul de melodicitate (amintit şi de Ladd, pornind de la observaţiile lui Bolinger), poate 
varia direct proporţional cu auto-corelarea unei secvenţe de frecvenţe fundamentale şi 
invers proporţional cu variaţia totală a acestor frecvenţe ( ibidem : 154). Gradul ridicat de 
melodicitate nu este propriu doar clişeelor melodice ale francezei pariziene, ci şi altor 
clişee melodice semnalate în diverse limbi ( ibidem : 1 55). 

„Taxonomia” realizată de autori pentru tiparele melodice ( schemas melodiques) 
conţine 1 1 contururi prezentate sub forma unor portative, combinând contururile de bază 
cu tipurile secundare de efecte (alungiri, pauze etc.). în taxonomie apar şi clişee melodice 
legate ( cliche melodique lie)\ deşi concluziile autorilor nu sunt suficient de clare în 
această privinţă, se pare că nu există un anumit contur asociat unei singure forme 
conversaţionale clişeizate. 

Autorii prezintă funcţiile constrângerilor prozodice - opţiunea pentru o formă 
„cântată” arată că locutorul preferă o modalitate de exprimare diferită formelor care nu 
îndeplinesc o funcţie ludică. Orice alegere este semnificativă în comunicarea verbală, 
dacă forma „cântată” imprimă enunţării o anumită vivacitate, clişeele melodice sunt 
incompatibile cu seriosul absolut (ca exemplu, condoleanţele cu un clişeu melodic ar 
implica falsitatea actului) ( ibidem : 178). 

Cea mai discutabilă concluzie a autorilor este aceea' conform căreia clişeul melodic 
este datorat tendinţei de a aplica legea minimului efort ( ibidem : 182). Dacă ne reamintim 
definiţia intonaţiei stilizate a lui Ladd (contururile stilizate fiind derivate de la intonaţia 
normală, cu ceva adăugat, vezi supra ), observăm că nu poate fi vorba de un minim efort, 
ci, din contră, de un efort de producere. 

2.3. Marandin (2006) 

Articolul lui Marandin propune o abordare construcţională: contururile sunt 
interpretate drept construcţii de acelaşi tip cu cele sintactice şi lexicale. Un contur stilizat 
combină valoarea unui contur plat cu efectele menţionării acestui contur. 

Conturul este definit ca reprezentând modelele melodice regulate asociate cu 
enunţările. Ca parte a prozodiei, pe lângă accentuare şi frazare (phrasing ), intonaţia se 
referă la utilizarea unor trăsături suprasegmentale pentru a comunica sensuri pragmatice 
la nivelul enunţului într-o manieră lingvistică structurată. 

în cadrul Autosegmental Metrica l framework (AMT), contururile sunt analizate ca 
înlănţuiri de elemente discrete (strings of discrete elements ) (Marandin 2006: 3). Conturul 

este definit prin înlănţuirea a trei tonuri: un ton frazai - phrasal tone (T-), tonul accentuat 
- pi tch accent (T*) şi un ton marginal - boundary tone (T %). 

Pentru analiza conturului în franceză 3 , sunt alese contururile finale, contururi 
asociate cu partea situată cel mai Ia dreapta domeniului focal al enunţului. T* (pitch 
accent ) este plasat pe silaba desemnată a elementului lexical plasat cel mai la dreapta 
domeniului. Sensul conturului este dependent de factorii interacţiunii: angajamentul 
locutorului, atribuirea de către locutor a angajării sau a încrederii faţă de receptor 
(“ commitment of the speaker, speaker’s attribution of commitment or belief to the 
addressee ” - ibidenr 9). Sensul conturului nu poate fi analizat combinând sensul 
tonurilor constituente, conturul fiind o unitate semantică holistică. 

Clişeele melodice sunt definite în maniera de a defini expresiile fixe ( expressions 
figees ), clişeele având sensuri idiosincratice. Prezentând articolul lui Ladd, autorul 
francez propune o revizuire pentru conturul stilizat, acesta nefiind restrâns ca utilizare la 
contextele stereotipe: stilizarea adaugă un efect de „menţionare” care poate fi descris 
drept citarea unui contur 4 . Trăsătura pragmatică ar fi următoarea: utilizând un contur 
stilizat, locutorul vrea să semnaleze că menţionează conturul de bază pe care este realizat 
cel stilizat. Sensul unui contur stilizat poate fi descompus în două elemente: valoarea 
conturului de bază şi efectele legate de menţionarea acestui contur. 

Autorul realizează o ierarhie a contururilor finale din limba franceză (ibidenr 20), 
precizând şi sensul asociat fiecărui tip de contur final: în cazul celui descendent nu există 
revizuire anticipată; pentru conturul nondescendent revizuirea este anticipată - în cazul 
unui contur ascendent locutorul nu este gata să-şi revizuiască părerea, iar în cazul unuia 
descendent de pe penultimul vârf locutorul este gata să-şi revizuiască părerea. 

Contururile stilizate au proprietăţi moştenite din ierarhia contururilor de bază şi din 
dimensiunea stilizată. Contururile finale pot fi atât stilizate, cât şi non-stilizate, cele trei 
variante stilizate fiind descendent stilizat, ascendent stilizat şi descendent de pe 
penultimul vârf stilizat. 

Autorul oferă un exemplu „...Mărie va arriver ” (2006: 24): 



3 In franceză sunt, după Marandin, patru tipuri de contur (H desemnează un ton înalt, L un ton jos, valoarea 
tonului marginal T% poate să fie atât H, cât şi L): a) contur descendent, 11- ... L* (T%); b) contur ascendent, 
L- ...H* (T%); c) contur descendent-ascendent, L-...HL* (T%); d) contur descendent de pe penultimul vârf, 
L- ... H + L *(T%). 

* *‘SCs [contururi stilizate] do not require a stereotype context to be felicitous, rather they bring about such a 
context. Stylization adds a ‘mentioning’ efTect which can be described as quoting a contour” (Marandin 2(X)6: 1 5). 

în care valoarea conturului indică atât faptul că locutorul este pregătit să-şi revizuiască 
atitudinea, cât şi efectul de distanţă legat de menţionarea acestui contur (atitudinea duce 
la interpretarea ironică/amuzantă a enunţului). Locutorul se prezintă ca având conştiinţa 
unui enunţ care poate fi contestat şi, în acelaşi timp, se arată gata de a-şi revizui părerea. 
Dacă locutorul are intenţia sinceră de a-şi armoniza opinia cu cea a interlocutorului, 
atunci situaţia este una umoristică; dacă, din contră, locutorul nu are această intenţie, 
atunci enunţul său este ironic. în posibilitatea de a decoda corect aceste enunţuri intervin 
factori subiectivi precum intenţia locutorului, relaţia locutor-interlocutor etc. 

Notăm doar două dintre concluziile articolului: principala caracteristică a stilizării 
este caracterul „ţinut” al tonului, valorile contururilor (stilizate sau non-stilizate) nefiind 
aceleaşi pentru toate limbile. 


2.4. Intonaţia stilizată în limba română 

In ceea ce priveşte limba română, luăm ca punct de plecare observaţiile realizate de 
L. Dascălu-Jinga (2001: 69-70): intonaţia poate modifica radical sensul unei secvenţe 
fonice sau îi poate adăuga un sens nou. Există deci, în limbă, enunţuri omonime, dar nu 
omofone: de exemplu, în cazul enunţurilor eliptice, trăsăturile segmentale sunt identice, 
dar intonaţia (considerată în sensul său restrâns de variaţie a înălţimii vocii care 
îndeplineşte un rol semnificativ la nivelul enunţului) este distinctă; remarca poate fi 
legată de unele observaţii ale cercetătorilor francezi (cf. Fonagy et al supra). 

Capitolul cel mai interesant pentru problema intonaţiei stilizate este cel care 
priveşte raportul dintre intonaţie şi frazeologie. Intonaţia este indisolubil legată de o 
secvenţă de cuvinte a căror valoare lexicală şi semantică este actualizată numai împreună 
cu intonaţia cu care este menţionată. Ansamblul cuvinte + intonaţie formează o structură 
frazeologică şi idiomatică (Dascălu-Jinga 2001: 104). 

L. Dascălu-Jinga foloseşte sintagma intonaţie idiomatică pentru a desemna 
intonaţia specifică a expresiilor frazeologice, studiate în cazul răspunsurilor întărite 
(ranforsate) şi a expresiilor cu intonaţie ironică. Se face întotdeauna o comparaţie între o 
expresie şi o combinaţie liberă, pe de o parte, şi, pe de alta, între un enunţ ironic şi 
varianta sa ne-ironică ( ibidem : 106-109). 


Expresie 

Ai rezolvat toate problemele ? 

Enunţ ironic 


- Te-a ajutat la redactarea lucrării ? 

Schema melodică descendentă este comună; în privinţa enunţurilor ironice, există 
trăsăturile „mai puţin modulat”, o durată mai mare a enunţului (o viteză mai mică de 
articulare) şi o intensitate generală mai slabă decât pentru un enunţ ne-ironic. Din punct 
de vedere pragmatic, este vorba despre o funcţie rejectivă: a contesta, a contrazice, a-şi 
exprima dezacordul/refuzul/indignarea/ protestul ( ibidenr 109). 

2.5. Observaţii 

Ladd (1978) menţionează cazurile în care utilizarea unui contur stilizat poate fi 
comică, ironică/sarcastică, dar nu ia în considerare aceste uzuri în definirea conceptului. 
Fonagy et al. (1983) discută despre marcatorii acustici ai ironiei şi despre funcţia ludică 
pe care o poate avea un contur, dar observaţiile despre legea minimului efort ca factor ce 
produce clişeul nu pare universal valabilă: în virtutea funcţiei ludice, apariţia unui contur 
stilizat poate releva un efort suplimentar. 

Marandin (2006: 24) afirmă că există un efect de distanţă (distanţare) legat de 
citarea unui contur (în cazul în care apar ironia, umorul etc.); considerăm că această idee 
este legată de cea a distanţei, pe care Ladd a respins-o, idee prezentă în studiile anterioare 
teoriei lui Ladd (distanţa imaginată). Astfel, distanţa (distanţarea) se manifestă în 
situaţiile non-stereotipe. 

Combinând sugestiile lui Ladd (1978) şi Marandin (2006), se poate reconsidera 
definiţia intonaţiei stilizate: a) dacă un contur stilizat conţine sensul conturului de bază şi 
efectul obţinut prin menţionarea acelui contur şi b) dacă un contur stilizat poate apărea 
atât în situaţii stereotipe, cât şi în cele non-stereotipe, din (a) şi (b) rezultă: (I) a menţiona 
conturul de bază intr-o situaţie stereotipă indică adeziunea la sensul conturului de bază , 
(II) a menţiona conturul de bază într-o situaţie non-stereotipă indică o distanţă faţă de 
sensul acelui contur , ceea ce poate implica, în anumite situaţii, umor/ironie. Contextul 
joacă un rol esenţial în distingerea situaţiilor stereotipe de cele non-stereotipe. 

rh— -privinţa românei, se poate observa că, în cazul enunţurilor ironice şi al 
expresiilor idiomatice (uneori „rutine conversaţionale” cu o funcţie foarte clară), există un 
contur stilizat (descendent), a cărui caracteristică de bază este coborârea de la un nivel 
plat către alt nivel plat, prin opoziţie cu intonaţia „normală”, care are frecvenţe mai mari. 

Pe baza observaţiilor legate de intonaţia stilizată se poate.sţabili o paralelă cu alte 
studii legate de importanţa elementelor paraverbale ca semne (indicii) ale situaţiilor în 
care se manifestă ironia sau umorul 5 . Attardo et al. (2003) 6 afirmă că toate schemele 


5 0 trecere în revistă a articolelor unor cunoscuţi cercetători din domeniul analizei conversaţiei (începând cu 
Sacks 1974, Tannen 1984 etc.) şi a modalităţilor de transcriere a râsului realizează Popescu (2002): autoarea 
se opreşte şi asupra transcrierilor înregistrărilor realizate în cadrul şcolar. Concluzia autoarei este că modul în 
care se fac transcrierile depinde de interesul cercetătorului, pornind de la punerea lor în pagină, până la 
celelalte fenomene reprezentate grafic şi la gradul de fineţe a transcrierii (cât de detaliată este aceasta) 
(Popescu 2002: 13). 

6 “No pitch pattern functions as an absolute marker of irony/sarcasm. Intonational cues to irony exist as a 
contrastive, not a substantive feature. In olher words, there isn’t a particular ironical intonation, per se, but 
rather, intonational patterns that contrast with the surrounding (particularly, preceding) or expected/relevant 
intonational pattern of utterances will signal that “something is the matter” with the utterance and triggcr the 
inferential process whereby irony is recognized and interpreted” (Attardo et al. 2003: 253-254); “there is no 
specific ironic tone of voice”; “[the] contrast between the ironical turn and those surrounding it is the 
prosodic marker of irony (...), although prosodic contrast is not unique to irony" (Attardo 2008: 123). 

intonative care realizează un contrast cu cotextul sau cu elementele intonative 
aşteptate/relevante poate semnala că „acolo există ceva”. Plecând din acest punct, 
procesul infcrenţial permite recunoaşterea şi interpretarea ironiei şi (dorim să adăugăm) a 
umorului. în aceşti termeni, alternanţa contur de bază - contur stilizat poate indica o 
atitudine ludică a locutorului. Această atitudine ludică poate fi marcată explicit prin râs, 
surâs sau gesturi, dar şi prin schimbarea tiparului intonativ obişnuit 7 (Popescu 2002: 3). 

3. Perspectivă, perspectivare, punct de vedere 

Cari F. Graumann şi Wemer Kallmeyer (2002) folosesc termenii de „perspectivă” 
(perspective) şi „punct de vedere” ( viewpoint ) pentru a denumi poziţia din care o 
persoană sau un grup vede ceva (lucruri, persoane, evenimente) şi comunică ceea ce vede. 
Prin „aspect” se face referire la atribute, caracteristici în care apar obiecte ale percepţiilor 
sau cogniţiei (Graumann/Kallmeyer 2002: 1). George Herbert Mead (1934) şi Alfred 
Schutz (1962) sunt cei care au formulat concepţia socio-interacţională a fixării unei 
perspective (perspective setting) şi a asumării unei perspective (perspective taking). în 
comunicarea umană, posibilitatea fixării unei perspective ar fi o precondiţie esenţială. 
Schutz (apud Graumann/Kallmeyer 2002: 2) vorbea chiar despre o teorie generală a 
perspectivelor reciproce (“general thesis of reciprocal perspectives”). 

Graumann şi Kallmeyer (2002: 5) amintesc importanţa, pentru analiza literară, a 
plasării într-o anumită perspectivă în cazul structurii textuale şi a alegerilor expresiilor 
verbale. în analiza textuală literară, pe lângă perspectiva autorului, vitală este şi cea a 
cititorului implicit, iar multiplicarea vocilor narative şi a perspectivelor a atras 
întotdeauna atenţia (vezi Ionescu-Ruxăndoiu 2009). 

Studiul perspectivării în interacţiunea verbală (natura raportului dintre E şi R, 
capacitatea lor de interpretare, predicţiile pe care le fac, procesul inferenţial) adaugă 
informaţiilor oferite de analiza textelor literare ideea de relaţie între fixarea unei 
perspective şi asumarea acesteia 8 . Autorii oferă ca exemplu situaţiile de confliet_verbal în 
care metacomunicarea priveşte discutarea perspectivelor. Prin explicitarea propriei 
perspective şi a interpretării legate de perspectiva celuilalt se realizează cea mai puternică 
valenţă a unei interacţiuni critice 9 . 

Se consideră că intertextualitatea şi contextual izarea sunt elemente importante ale 
perspectivării în discurs. Pe de o parte, contextualizarea explică modul în care 
participanţii doresc să Ie fie interpretate afirmaţiile, dar şi alegerile informaţiilor de 
background care Ie caracterizează poziţia sau atitudinea. Pe de altă parte, 
intertextualitatea reprezintă un proces de interpretare a unor enunţuri, plasându-le în 
contexte noi, contexte care nu mai corespund situaţiei originare - apare astfel 
decontextual izarea şi recontextual izarea ( ibidem : 6). 


7 “entering the humorous mode is marked not only by recipients laughter, smiling or some related token of 
appreciation, but also by the speaker, through verbal and non-verbal signals, e.g. a vvink or a smile, which 
may indicate that the recipient should interpret what is a change in the speaker’s normal voice, pattem, e.g. 
verbal inflection, dialect, a gurgle in the voice”. 

* Pentru o discuţie privind avantajele şi dezavantajele teoriei ilustrate de Graumann/Kallmeyer (2002) vs. 
Englebretson (ed.) (2007), vezi Ionescu-Ruxăndoiu (2010). 

9 “Metacommunication in conflictual situation is in large parts talk about perspectives. Making explicit one’s 
own perspective and one’s own interpretation of others’ perspectives is indeed the most powerful 
countermeasure in criticai interactions (Kallmeyer 1979)” (Graumann/Kallmeyer 2002: 6). 

Cari Graumann (2002) face distincţia între o perspectivă unică/singulară şi o 
nuiltiperspectivă (perspectivă multiplă). Dacă o persoană are o singură viziune a unei 
anumite stări de fapte şi nu cunoaşte nicio altă viziune alternativă, atunci acea persoană 
are o perspectivă unică/singulară (sau o perspectivizare {perspedivity) implicită), după 
Graumann (2002: 29). Caracterul indirect, implicit al acestei perspectivizări constă în 
nereliefarea nonreprezentaţională a punctului de vedere 10 . 

Pe de altă parte, conştiinţa existenţei unei perspectivizări presupune posibilitatea 
adoptării mai multor perspective - experienţa perspectivizării multiple ( ibidem : 30). 
Autorul face nişte afirmaţii legate de cenzură care se pliază foarte bine realităţilor 
societăţilor totalitare - cenzura protejează perspectiva unică de viziunile divergente 11 . 
Confruntarea cu o perspectivă divergentă poate fi o condiţie necesară pentru ca 
perspectiva să devină explicită (deşi nu întotdeauna comunicată celuilalt) ( ibidem : 34). 
Uneori implicitarea este condiţionată social, fiind legată de aşa-numita perspectivă 
verticală, cea care include dimensiunile evaluative ( ibidem : 36); plasarea şi impunerea 
unor perspective înseamnă plasarea şi impunerea unor valori ( ibidem : 37). 

Per Linell (2002: 43) aduce în prim-plan mai multe trăsături tipice ale perspectivei, 
privită ca fenomen relaţional: baza primară implicită; caracterul emergent; apartenenţa la 
background (trăsătură legată de caracterul implicit) etc. De exemplu, pentru cititorii unui 
text sau pentru participanţii la o interacţiune, perspectivele depind de relaţia dintre 
aşteptările de background şi proprietăţile textului/evoluţia interacţiunii ( ibidem : 42). 
Linell afirmă că amintirea unor fapte în contexte noi înseamnă recontextualizări, iar 
acestea implică noi perspective, recontextualizările fiind şi reperspectivări ( ibidem : 50) 
(cf. Kotthoff 2002, Giinthner 2002). 

4. Aplicaţii 

4.1. Menţionarea conturului de bază într-o situaţie non-stereotipă. 

Limbajul emoţional recreat 

Vom prezenta câteva exemple în care actorul foloseşte intonaţia stilizată/clişeul 
melodic, efectul obţinut fiind unul umoristic prin contrastul creat între aşteptările 
receptorilor, aşteptări conforme cu un anumit co(n)text al scheciului, şi tiparul intonativ 
care implică o privire dintr-o perspectivă neobişnuită co(n)textului. 

4.1.1. Preluarea unor stereotipii intonative din viaţa cotidiană 

Exemplele cele mai simple privesc, în performarea scheciului, preluarea unor 
stereotipii din viaţa cotidiană, în cazul de mai jos, cel din Un telefon discret ( Icoane pe 


10 “...the basic and constitutive implicitness of perspedivity is to be seen in the nonrepresenlational 
inconspicuousness of the point of view , vvhich in turn is constitutive of the perspectival structure of the 
represen talion. Although the viewpoint is not represented in the classical perspectival drawing, it may 
legitimately be cal led implicitly represented since it is possible to infer, even to construe, its proper location 
from the structure of the pictures scene, mainly from the converging lines vvhich serve as cucs” (Graumann 
2002:29). 

11 There have always been inner as well as outer defenses against the experience of other perspectives, above 
al censorship, be it “from above” or “from within”. Censorship protects monoperspectives against divergent 
views” (Graumann 2002: 30). 

sticla ), tonul părinţilor faţă de greşeli comise de copii: „A: < t p răule jrăule j> şi nu-l calcă” 
sau „A: < p nu e frumos>’\ Tonul lui A, personaj interpretat de Toma Caragiu, nu 
corespunde contextului conversaţiei telefonice şi nici cotextului, intervenind după câteva 
invective adresate lui B: 

A: da da nu înţelegi nimic. CE am venit la satu-mare ca să iau ceasuri ]CE eşti nebun [...] 

A: eşti NEBUN# CUM o să intre cu busuiocul în baie î cap de rumeguş U < R MARCEL H 
MARCELICĂ # MIŞU la telefon> [...] 

A: şi nu pot să-l omor că-i departe# MARCEL # fii atent. (...) 

A: păi puteam să am eu norocul ăstaţ DU-TE LA DRACU' [...] 

A: eram sigur # ascultă], consumator ramolit] dar lângă restaurant! alături (când o iei pe strada 
SFÂNTUL ELEFTERIE # subliniez SFÂNTU’ ELEFTERIE# CE e [...] 

A: îmi vine rău# îmi vine rău# e complet idiot # e idiot complet # marcel ] marcel ] stai că te iau 
altfel, nu ai vin (...) 

A: ho: fiară # ho fiară # presupunem # stai # presupunem că n-ai vinj NA (...) 

A: < R n-ai nici bere n-ai nimic). lacomule] (...) tu nu te rogi să-i calce tramvaiu’î (...) 

Un alt exemplu simplu conţine reluarea unei replici scurte, aceasta devenind un 
laitmotiv al scheciului. Procedeul poate fi folosit: 

a) pentru a marca finalul fiecărei secvenţe componente a scheciului (cazul ilustrativ este 
„</j c-aşa-i în tenis >”): 

de pildă) un fost vecin al meu j la început eram egali | /iusd/ peste tot # < R EU teren cu zgură EL 
teren cu zgură EU două camere EL două camere EU salariat EL salariat > pe urmă: < M arc EL şef 
abator # EU salariat # avantaj servici EL. # EU teren cu zgură # EL gazon ultra central # avantaj el 
#.> < R eu joc simplu el joc dublu eu cantină el maşină # avantaj el.> pe urmă: < MARC eu aici # < R el în 
spatele fileului zece ani ># avantaj eu» # <$ c-aşa-i în tenis. > mi-aduc aminte într-o altă partidă ## 
un jucător cu o poziţie foarte bună în clasament <(( a iiegro)) a trimis o minge afară # a trimis a doua 
minge afară# l-a trimis pe frate-său afară pe cumnatu-său afară pe soru-sa afară»,- bine FRATE dar 
< marc toţi /aut 1 t toţi /aut J T toţi /aut/ ţ»s-a observat din tribune # respectivul a fost eliberat din lot şi 
numit arbitru pă tuşe <# c-aşa-i în tenis.> 

Formula nu este izolată de episoadele al căror final îl indică, funcţionând drept 
concluzie (un fel de evaluare internă, implicită). 

b) pentru a imita un anumit comportament stereotip - refrenul n-ai pe cine:va:>”: 

şi-n sectorul ornitologic. < IM ((voce feminină, subţire şi înaltă)) n-ai pe cineva> întreba o vrabie 
zglobie < IM ((voce feminină, subţire şi înaltă)) să dau şi eu examen de /stiuardesă/ pentru un cocor 
/boeing/î ciripesc în patru limbi euroPENE. vezi # rândunelele se ducţ şi eu:: tot în pomul de la 
universitatea de-abia am reuşit să scap de domnul <J3 n-ai pe cineva> şi m-a interceptat doamna # 
Cim ((voce feminină)) n-ai pe cineva la steaua fără nume sau dacă n-ai la steaua fără nume măcar un 
mecanic la CICLOP că ăştia sunt bine cu toată lumea::, ştiţi ] ((râde)) am vrea să-i facem pe nepoţeii 
mei solişti de muzică uşoară) bineînţeles dacă nor-mea naşte gemeni. > ##< IM ((voce masculină, 
groasă şi joasă)) sau stai puţin# poate ai pe cineva pentru FANE. FANE care a făcut la constanţa 
ŞCOAIa aia dă lupi de mare. n-ai pe cineva să-l repartizeze la căpitănia postului CIŞMIGIU colţ cu 
atlantic BAR> 

Refrenul variază în ceea ce priveşte trăsăturile secundare ale clişeului melodic 
(alungiri ale vocalelor, calitatea mai mult sau mai puţin „cântată” a vocii, toate 
dependente de caracteristicile de gen/vârstă ale personajului citat de personajul-narator), 

dar menţine implicatura aceluiaşi comportament. Vom reveni asupra acestui exemplu în 
discutarea multiplicării instanţelor enunţiative. 

4.i.2 Intonaţie devenită clişeu melodic. Detaşarea de sensul de bază al 
conturului preluat 

In textele din corpus există şi cazuri în care o anumită intonaţie poate deveni clişeu 
melodic, marcând detaşarea locutorului de sensul de bază al conturului preluat (situaţia se 
aseamănă cu ceea ce Kotthoff 2002 numea ironie-ecou). 

Pornind de Ia o simplă reluare a unei replici scurte, actorul poate menţine clişeul 
melodic pentru o perioadă apreciabilă: 

<jj/im trebuia să joc rolul principal din piesa SINGURĂTATEA alergătorului de cursă lungă m-a 
SPRIJINIT un prieten din tinereţe] m-a SUSŢINUT în faţa consiliului artistic pe care l-a: FELIcitat 
pentru această iniţiativă] < MARC dar a ridicat o foarte mică obiecţie]> < iM de ce tocmai EU în rolul 
alergătorului de cursă lungă ## care am platfus de mic copil ## DE CE am ascuns asta colectivului # 
PLATFUS ## în CE scop aş]». 

Clişeul citat aparţine altui personaj, pus în scenă (intertextualitatea jucată şi 
discursul raportat indirect (liber) dând iluzia autenticităţii) de către naratoru l-personaj; 
reluarea cu păstrarea tiparului intonativ implică falsitatea sprijinului acordat. Utilizarea 
intonaţiei „prietenului” înainte de apariţia în secvenţa narativă a acestui personaj 
funcţionează ca indice de marcare a anecdotei „personale” şi realizează distanţarea de 
eveniment şi de cel care i-a făcut un mare deserviciu (este vorba despre o marcare 
implicită a evaluării negative a situaţiei). Imitarea prin păstrarea mărcilor vorbirii directe, 
dar şi trecerea de la persoana a Ill-a Ia persoana I (se raportează discursul unui personaj 
avându-1 ca subiect pe narator) ambiguizează textul, având valoarea stilului indirect liber 
din textele literare. 

Cazurile în care se face apel la intonaţia stilizată sunt destul de compjexe, în cele 
mai multe dintre scheciuri. în Fabulă , toate exemplele îi aparţin personajului A, 
interpretat de TomarCaragiu, director al unei întreprinderi, care încearcă să-i demonstreze 
subalternului că şi el are talent artistic, ameninţându-I în acelaşi timp cu transferul: „A: 
< R£Cfîj 3 foaie verde drum de fier # mi te paşte un TRANS->”. A foloseşte tiparul metric 
utilizat de B în fabula publicată. Acelaşi tipar reapare în momentul în care A încearcă să 
obţină informaţii suplimentare de Ia secretară, cea bănuită de divulgarea unor secrete: de 
exemplu, cine este »<J 3 bursucul cu părul rar din serviciul flnanciar>”. Menţinerea 
tonului recitării induce ideea adevărului absolut conţinut de fabula publicată. A insistă, 
furnizând şi alte detalii din fabulă: „<u unul vechi# vechi drag şi iubit # că i-ai ciripit # 
bursucul care aruncă bomba # ca să-mi taie mie î:>”. Ceea ce surprinde cel mai mult este 
reluarea din final, după o convorbire telefonică anunţând evenimente nedorite de A: „<o 
vine tigru’ de Ia pădurea tutelară # bursucul care aruncă bomba # ca să-mi taie mie>/ B: § 
trompa”. Directorul pare transpus în lumea creată de fabulă, convins şi mai mult, în urma 
acestui telefon, de veridicitatea fabulei şi de faptul că el este ţinta acesteia. 

Personajul imitat de narator poate folosi intonaţia stilizată a unui fragment muzical, 
de tipul colindelor: 

m-a rugat un contemporan d-al meu de Ia faptul divers] care are acasă un pavilion ilicit de mostrcţ 

< M <r moş gcrilă] moş gerilă] NU-MI aduce daruri multe] <j ia-le înapoi ia-le înapoi ia-Ie înapoi.» J 

< R sau dacă o fi căzu’] ## dai declaraţie că matale mi le-ai aduşi şi p-astea din sac şi p-alea din 
garaj i io sunt păţit] sunt păţit]» zice persoana. 

Cererea pare surprinzătoare, mai ales atunci când este adresată lui Moş Crăciun 
(rebotezat, după model sovietic, Moş Gerilă), dar restul destăinuirii personajului indică 
teama de o nouă arestare 12 . 

Cel mai complex exemplu ni se pare cel din Un alpinist convins , în care apare mai 
ales auto-citarea, urmată de o gamă de caracteristici secundare, ce amplifică la maximum 
intonaţia stilizată a fragmentului-bază, conţinând o listă de atribute pozitive: 

< MA rc ce linişte]# a:e:r]# verdea:ţă] ## parcă nici nu-inhalezi aer] # parcă tragi în piept carbaximţ# 
algocalmin] # relaxare totală.> <$ toate nimicurile] toate frământările]# le uiţi]# flo:ri]# ia:rbă|# 
* copa:ci]>”. 

Acest tipar intonativ este reluat cu aceleaşi caracteristici secundare într-un prim 
context: „tare-i bine să fii pom. da. <$ stai undeva pe margineţ# nu-ţi pasă de nimici # 
iese fru:nza::f iese poa:ma::ţ iese|>”, unde prima afirmaţie, cea indicând statutul de 
„pom”, trimite la un spaţiu mental conotat pozitiv. Pe măsură ce problemele personajului 
transpar în monolog, imaginea copacului se conotează negativ: „deşi ai riscuri şi ca pom. 
ai ai. <p mai vine unu'f mai te sapăf> mă rogj te sapă şi dacă nu eşti pom| da CE-mi 
veni mie cu pomii ăştiaj 0 ’, facându-se treptat tranziţia spre problemele de serviciu ale 
personajului (în cazul verbului a săpa apare o antanaclază, actualizându-se mai întâi 
sensul propriu şi apoi cel figurat). într-unul dintre pasaje, tiparul intonativ, cu 
caracteristici secundare diferite (un ritm mai alert, o pronunţare forte a unor termeni 
conotaţi pentru personaj, pasaje melodice), ilustrează exclusiv domeniul profesional: 

<jj am o duminică întreagă în faţa mea] de-abia MÂINE e luni] iar îl văd pe GÎRnea:ţă:: ]iar 
ŞEDrNŢĂ]< R iar ia cuvântul gîrneaţă să ne explice el cum trebuie economisit fiecare minut] şi li li 
li] şi la la la] şi la la la î şi li li li] şi pe urmă zice gîrneaţă. <| MJ3 acum când ne-am făcut că muncim 
hai să mergem să luăm şi chenzina» vine şefu’ţ îl vede gîrneaţă] < lMJ3 să trăiţi tovarăşu’ şef]>> 
Şi < im tovarăşu’ şe£> în sus şi < [M tovarăşu’ şe£> în jos şi < )M ştiţi cum am muncit noi]mamăj ce plan 
am făcut]> 

Intonaţia stilizată este utilizată atât pentru marcarea atitudinii personale, prin 
realizarea unei rame, cât şi pentru un fals discurs raportat, unul imaginat, aparţinându-i 
detestatului coleg Gîrneaţă. 

După un auto-concilant „da’ CE m-amestec eu”, este reluat clişeul melodic, de data 
aceasta cu termenii din conturul de bază, căruia îi este adăugată o pronunţare forte: 

< F j 3 aici e lini :şte]# a::e::r]# a::pă]# verdea.ţă]# izvoa::re] a::pă:]##a::pă:] ## a:::pă::>## <jj şi 
gâl-gâl-gâl cu ionescu] şi gâl-gâl-gâl cu popescu] şi gâl-gâl-gâl avansare]gâl-gâl-gâl forduleţ]< R 
gâl-gâl-gâl gâl-gâl] gâl-gâl-gâl gâl-gâl]», 

enumerarea termenilor circumscrişi câmpului semantic al naturii fiind folosită de personaj 
ca o metodă de auto-relaxare. Metoda nu este eficientă, se produc asociaţii lexicale 


12 Comunismul promova tactica de a deturna vina asupra unor indivizi, nu asupra sistemului: orice greşeală 
era individuală şi locală, a unor indivizi oarecare deveniţi „ţapi ispăşitori” (Davies 2007: 298) — aceasta este 
ideea care apare în câteva din scheciurile analizate, tributare cenzurii. 

„libere” între apă şi delaţiunea cu care se ocupă colegul Gîrneaţă; ideea de delaţiune se 
recuperează prin implicatura declanşată de onomatopee (onomatopeea se leagă de 
anumite sensuri ale cuvintelor în limbajul privat). 

Auto-conciliantul „da’ CE mă interesează pe minej” reapare, având ca variantă 
„trea:ba:: Iui# CE mă bag eu J.”. Asociaţiile „libere” se produc între „crestele înzăpezite 
ale mu:nţi::lorf>” şi efectul pe care îl poate avea zăpada, transpusă metaforic în planul 
profesional: „< R dar şi când o da o avalanşă de sesizări peste el| îl dă de-a dura până la 
poalele schemii|< F pân' la poalele schemiif>” (o eventuală „retrogradare” a colegului); 
de remarcat, aici, particularităţile fonetice populare din planul personajului (genitivul 
schemii pentru literarul schemei). O altă asociaţie lexicală este realizată între muzică şi 
efectul pe care îl poate produce aceasta ascultătorului, fluieratul: „absolut totul te îmbie la 
mu::zi::că| îţi vine să flu:ie: :ri t o melodi::e| una din cele care a luat menţiune la mamaia 
şi pe care aş fluiera-o din toată i::ni::maţ>”. In cazul menţionat, fluieratul nu mai indică 
atât o valenţă mimetică ce implică aprecierea muzicii receptate, cât una critică, de 
manifestare a dezaprobării (şi în cazul acestui verb remarcăm o antanaclază). 

Ultima reluare a tiparului intonativ aduce şi abandonarea sportului practicat: 
„<jj n-ai cu cine schimba o vo:r:băîu::r:ciîu::r:ciţ u::r:ci|si::ngu::rî în neşti::re|când 
ajungi sus trebuie să te dai jo::sîcă se-ntune::căî< Pl să-ntune::că| să-ntune::căî te mănâncă 
lupu’.»”. 


4.2. Multiplicarea instanţelor enunţiative 

Multiplicarea instanţelor enunţiative marchează jocul polifonic al scheciului de tip 
monolog (în corpusul nostru cele mai multe scheciuri fiind monologice). Locutoru l-narator 
pune în scenă diverşi enunţiatori, de al căror punct de vedere se desolidarizează, 
fenomenul fiind vizibil prin mărcile variate utilizate pentru imitare (de exemplu, 
tonalitate joasă şi voce îngroşată pentru enunţiatori masculini, tonalitate înaltă şi voce 
subţiată pentru enunţiatori feminini). 

In citarea discursului direct al acestor enunţiatori se poate vorbi despre exploatarea 
falsului discurs raportat pentru a pune în valoare talentul naratorului monologului 
(episoadele povestite sunt un echivalent al anecdotelor personale din conversaţie, lipsind 
însă-reacţia directă, imediată a receptorilor). 

Intr-unui dintre scheciuri ( Omul cu şopârla , cu Toma Caragiu, text de Dan 
Mihăescu şi Grigore Pop), sunt prezente într-un fragment destul de redus ca dimensiuni 
trei voci distincte - cea a persoanei binevoitoare, cea a soţiei şi cea naratorială: 

, ,<p sună telefonu’.» răspunde nevastă-mea şi o voce îi şopteşte la telefon <| M fii atentăţ cucoană ţ 
că l-am văzut pe guşterul dumitale|> adică pe mine < IM în rând cu o vertebrată blondă la filmul 
splendoare în IArbă.> soţia mea nu s-a lăsat deloc influenţată! dar mi-a dat un telefon la teatru şi mi-a 
spus <ivj vino repede acasă # frumosule! că te satur eu de noaptea iguaneiţ> şi mă sorcoveşte de-o 
săptămână [ 

Un alt scheci (N-ai pe cineva ?, cu Toma Caragiu, text de Dan Mihăescu şi Grigore 
Pop), propune o diversitate mai mare, nu toate personajele sunt uşor de identificat, intrând 
uneori în categoria fabulei: 

cum amicul meu vorbeşte curent CANINA ţ scris citit [ mi-a relatat ce i-a mârâit la ureche un 
câine-lup # <im ((voce masculină, groasă şi joasă)) ştii problema care mă frământă, de ani de zile stau 

în comun c-un /foxterier/ pensionar şi aş vrea să mă extind, n-ai pă cineva la hingherii # şi-n 
sectorul ornitologic. < 1M ((voce feminină, subţire şi înaltă)) n-ai pe cineva> întreba o vrabie zglobie 
<im ((voce feminină, subţire şi înaltă)) să dau şi eu examen de /stiuardesă/ pentru un cocor /boeing/j 
ciripesc în patru limbi euroPENE. vezi # rândunelele se duc] şi eu:: tot în pomul de la universitate > 
de-abia am reuşit să scap de domnul <J3 n-ai pe cineva> şi m-a interceptat doamna # <| M ((voce 
feminină)) n-ai pe cineva la steaua fără nume sau dacă n-ai la steaua fără nume măcar un mecanic la 
CICLOP că ăştia sunt bine cu toată lumea::, ştiţi } ((râde)) am vrea să-i facem pe nepoţeii mei solişti 
de muzică uşoarăţ bineînţeles dacă nor-mea naşte gemeni. > 

In fragment apar mai multe izotopii, pe o coordonată animalieră (câinele şi 
vrăbiuţa) şi pe una umană. Ambele sunt ilustrate de variante feminine şi masculine, 
diferite ca vârstă şi statut. Pentru secvenţa citantă, care introduce sursa raportată, se 
folosesc termeni care să ghideze interpretarea: canina , a mărăi, căine-lup, foxterier 
(pensionar), hingheri , pentru una dintre izotopii, sau vrabie, cocor (boeing), a ciripi, 
rândunele , pentru o alta. 

Dacă pentru enunţiatorii de mai sus există o scurtă paranteză conţinând 
„identitatea” personajului şi un verb dicendi, unele voci rămân anonime: 

< im ((voce masculină, groasă şi joasă)) sau stai puţin# poate ai pe cineva pentru FANE. FANE care a 
făcut la constanţa ŞCOAla aia dă lupi de mare. n-ai pe cineva să-l repartizeze la căpitănia postului 
CIŞMIGIU colţ cu atlantic BAR>## < IM n-ai pă cine.va:: care să aibă pe cine:va: pe lângă ALTcineva 
undeva:: ceva:: î::> ga:ta::. ga.ta:. 

Am analizat acest fragment în discuţia legată de hiper- şi neînţelegere. 

Tot în categoria fabulei intră şi pasajul următor din Toma şi trapezul (1975, cu 
Toma Caragiu, text de Dan Mihăescu şi Grigore Pop) în care enunţiator este un şarpe; 
acesta încearcă să tempereze elanul critic al naratorului într-o conversaţie anterioară 
raportată: 

l-am întrebat UNDE sunt colegii lui de breaslă, şi mi-a spus î: < JM s:::> < ce < 1M s.T^_adică tu crezi că 
io nu ştiu că unu’ dintre ei a ajuns poşetă la:> < 1M s:::> < altu’ portvizit la:> < IM s:::> <altu’ mai 
mic| brăţară~de ceas la:> < IM s:::> <nici un < [M s:: > ce < IM s:: > ce crezi că nu ştiu că s-a făcut proces 
verbal de scăzământl articolul doi coeficient mare de uzurăj şi contabilul şef a plecat patru luni să 
aducă alţii din străinătateî> < IM S::: S::: S:::> < F nici un < IM s:: > dacă şi tu < IN1 s:: > şi io < IM s:: > te 
văd mapă la::> 

Omonimia dintre onomatopeea ce redă sunetul scos de şarpe şi cea folosită pentru a 
atrage atenţia cuiva asupra pericolului situaţiei este mecanismul pe care se bazează 
umorul fragmentul. 

In Iadul (cu Toma Caragiu, text scris de Dan Mihăescu şi Grigore Pop), există două 
maniere de a prezenta diverşi enunţiatori. O primă modalitate este aceea a disculpării, a 
contra-argumentării după enunţurile incriminatorii: 

toţi se-ntreabă < IM MĂ CINE-1 ţine p-ăsta-n braţe> <j M dracu’ ştie.> # v-o jur # v-o jur # că nu ştiu 
nimic, de UNDE # însă ei| ei ştiu toţi. dar tac # tac tac pentru că < L tăcerea e de aur.> vorba unui 
corespondent voluntari care a fost transferat la cerere # ă: la cererea şefului. < 1M pe directorul unei 
fabrici de mezeluri cică l-a pus DRACU’ să fabrice numai parizăr.> ## < P eu l-am pus fda ceţ eu n-aş 
mânca şi ALTCEVA ## că umbli după o felie de şuncă până unde mi-am înţercat eu copiii> am auzit 
odată o discuţie între doi pământeni, zice unul < im ,f BĂ # m-am întâlnit la cucuieţii din deal cu cineva 
din conducerea ministerului < IM fug» că minţi zice celălalt. < lNt F cineva din conducerea 

ministerului la cucuieţii din deal n-a văzut nici DRACU\> ăsta avea dreptate ti să mă aghesmuiască 
cel de sus dacă l-am văzut < P pe teren. > 

Procedeul prin care se obţine umorul, analizat în capitolul anterior, este 
interpretarea literală a unor expresii idiomatice. 

Cea de-a doua modalitate este reproducerea unui dialog în care naratorul a fost şi el 
implicat - discuţia dintre Mefisto şi Dumnezeu. Pe lângă punerea în scenă a 
enunţiatorilor, apare şi auto-citarea şi re-interpretarea propriilor replici: 

apropo de echipa adversă titi m-am întâlnit într-o zi cu ĂL de sus NEGRU: de supărare. < JM da’ CE 
s-a întâmplat DOAMNE> < 1M auzi MĂ ti ucigă-1 toacaf l-au găsit pe unu’ cu o sută de chile de 
untdelemn în cămară şi-a dat vina pă mine.> ti <, M e cumf pe ma:TAIe DOAmneî> <| M da| a zis că-i 
trebuie pentru candelă.> < IM ((râde)) <@o sută de->## ce-ai de gând cu ăstaj doamneî> < IM păi eu 
zic să-l iei tu > < 1M îl iauj doamnei îl iau| te servesc.> titi < lM auzi> zice < IM am fost într-o zi ti la: ti 
la: o: expoziţie ti stătea ti un tânăr în faţa unui tablou, se uiTA ti se uiTA# se uiTA# şi zicea < 1M $ 
dracu’ să mă ia ţdacă înţeleg ceva.> zice cineva < lM păi ca să înţelegi ţciteşte şi tu cronica.> ia 
cronica ti şi o citeşte. < CIT a ha ha: <marc,l demitizarea exhaustivă şi relaţional caducă, incongru- 
incongruenţa fenomenologică şi introspectiv cromatic.» 

Replica lui Dumnezeu referitoare la tânărul cu dificultăţi în a înţelege arta modernă 
este o mostră a jocului cu instanţe enunţiative. Dumnezeu, un enunţiator, relatează o 
conversaţie între un tânăr şi un alt enunţiator neidentificat, una dintre replicile tânărului 
conţinând opinia altui enunţiator, autorul cronicii plastice. Un comentariu al 
enunţiatorului-Dumnezeu evaluează procesul înţelegerii acestei cronici plastice: „ADICĂ 
M l-a căutat pe DRACU’ şi l-a găsit pe TA-SU.”, Ia această evaluare Mefisto reacţionând 
ca în cazul primelor puneri în scenă, disculpându-se: „şi /parol doneur/ eu n-am pictat 
niciodată în viaţa mea| nu:: şi TATA săracu’# pe căldura aiaj numai de cronică plastică 
nu-i ardeaf\ 


f Mefisto 

^Mefisto" ^Dumnezeu 


'Tânăr " fneidenuficat 

fcromcâ plastică 


în alte situaţii (exemple din Toma şi baletul , text de Dan Mihăescu şi Grigore Pop), 
reproducerea replicilor enunţiatorilor creează o ambiguitate apropiată de stilul indirect 
liber: 

< PMAKC dar a venit şeful serviciului personali care| ti ti s-a interesat: foarte discret: ti în CE relaţii 
sunt eu cu /madam deo pompadur/ şi dacă ştiu că < iM ea a fost şi cu::»# < iM bine> zic < (M da’ CE 
treabă am eu cu ludovic al cincisprezecelea># aşa că din proprie iniţiativă a spus să: ti lăsăm 
balerinele aşa cum sunt eleî cu capul gol tititi 
Sau 

ASTFEL ne-am ORIENTAT spre rochia lungă de seară] unde nimeni n-a avut nicio obiecţie în afara 
pompierului de serviciu tt care a cerut să se consemneze în procesul verbal < IM că rochia lungă de 
seară îngreuiază fuga în caz de incendiu] tt şi dacă ESTE călcată pe coadă creează panică. > el a cerut 
ca fiecare dansatoare să fie < !M dotată cu o pelerină din foaie de cort # solidă] comodă] inifugabilă 
îtoporişcă ]găletuşă cu nisip ] şi cască de protecţie. > scenograful s-a opus CATEGORIC tt a răspuns 
că EL răspunde de costume. în consecinţă] s-a renunţat la toporişcă] şi s-au cumpărat târnăcoape. 

Apar mărci ale vorbirii indirecte (verbele dicendi însoţite de conjuncţii subordonatoare; 
naratorul devine din interlocutor locutor), păstrându-se, în acelaşi timp, tonul din vorbirea 
directă. 

Un exemplu asemănător este cel din Toma şi trapezul (1975), text de Dan 
Mihăescu şi Grigore Pop: 

prietenu’ ăsta al meu m-a ajutat şi cu câteva întrebări ajutătoare, de- pildă] dacă am făcut vreodată 
jonglerii ţcu CE cu CÂT. dacă am suferit vreo depunere în cuşcă CÂND şi DE CE s-a deghizat tata 
în femeie cu barbă] şi CINE mă mai cunoaşte] dintre cei care: m-au cunoscut, pe urmă a urmat: o 
probă la alegereţ la alegerea lui] să înghit o sabie. 

Se reproduc întrebările prietenului, care arată însă că evaluarea iniţială („prietenu’ 
ăsta al meu m-a ajutat şi cu câteva întrebări ajutătoare”) este incongruentă cu tipul de 
întrebări şi cu proba practică propusă. Parigmenonul a ajuta şi ajutătoare amplifică 
diferenţa dintre evaluarea internă explicită (a naratorului) şi cea externă (a receptorilor; 
nu poate fi ignorată evaluarea ironică internă implicită). în întrebări se realizează 
suprapunerea dintre elementele de argou/jargon ale epocii şi lumea circului (de ex., 
depunere în cuşcă - închi soare, jonglerii - afaceri ilegale). 

Unul dintre fragmentele elocvente pentru multiplicarea instanţelor enunţiative este 
cel din Moş Gerilă (1970, text scris de Dan Mihăescu şi Grigore Pop), în care este imitat 
cunoscutul Iosif Sava în „< IM din spuma mării # mediteranef# al optulea pitic>” (timbrul 
său este inconfundabil), deşi fragmentul nu are legătură cu muzica; enunţiatorul pus 
imediat în scenă foloseşte sintagme din italiană şi cuvinte din limba română (prin 
intertextualitatea jucată se realizează portretul celui de-al optulea pitic): 

^im.rt /uno pitico napolitano/] potcovit cu nouăzeci şi nouă de ocaleî /di confeţioni di machina] i 
molto altri picoli ricordiî# ti amoî ti amo] graţia mia cara]# ti volio bene da morire] da morire] da 
morire./>, 

personaj care are atributele unui model cultural „italienizat” (prin rapiditatea vorbirii, 
tonul înalt, exprimarea explicită a stării emoţionale). 

4.3. Imitarea unei surse reale în bancuri 

Deşi în bancurile care compun corpusul nostru nu am întâlnit multe situaţii în care 
să fie nevoie de o raportare specială la talentul de „interpret” al celui care spune gluma 
(elemente care să solicite la maximum performarea), există şi situaţii în care fără imitarea 
minimală a unei ţinte/surse cunoscute nu se produce (mai rapid) amuzamentul. Este cazul 
unui banc în care este imitat Nicolae Ceauşescu: 


Culmea emigrării: „Dragi tovarăşi şi pretini, aici Radio Europa Liberă ”. 
(Niculescu-Grasso 1999: 254) 

Transcrierea (parţială) a pronunţiei sursei ajută la decodarea bancului. Considerăm 
câ textul se poate decoda şi în lipsa unei imitări complete, formula de introducere „dragi 
tovarăşi şi preteni” fiind în sine o marcă (retorică) a sursei (prin nenumăratele discursuri 
(imite de către N. Ceauşescu şi receptate de eventualii ascultători ai glumei). Modul în 
care vorbeşte o persoană, suma particularităţilor articulatorii, intonative etc. reprezintă o 
marcă inconfundabilă, amprenta orală. O performare în faţa publicului/receptorului ar 
implica însă imitarea pronunţării, a ritmului, a dificultăţilor de articulare etc. (cu alte 
cuvinte, un grad mai mare de sofisticare), contribuind la aprecierea talentului celui care 
spune bancul (a performării). 

4.4. Dimensiunea interpersonală 

Există moduri diferite în care se realizează punerea în scenă a relaţiei cu 
interlocutorul, umorul fiind utilizat atât pentru a marca solidaritatea, cât şi controlul 

(power). 

Scheciul N-am găsit altă rimă este un bun exemplu, implicând mai multe 
personaje. Un prim tipar interacţional se stabileşte între şef şi subalternul care a realizat 
fabula: şeful solicită în câteva rânduri, prin mijloace (non)verbale, ca angajatul să 
introducă ultimul cuvânt al unui vers, cel plasat în rimă (am notat această strategie a 
şefului prin simbolul &): 

a) A: nu baţi. păi scrie aicea < REC | T vrăbiuţa-i secretară: frumuşică şi sprinţară ti iar director titi 
elefantu’ care face pe: :> pe:: & (gesticulează) 

B: & berbantul, n-am găsit altă rimă. 

b) A: < R vai stai stai stai tovarăşu’ mateiaşj stai să mai citim> < RECIT elefantul a avut de dat ti un 
raport ]# cum a lucraţi ti câte alune ]# avea în planj ti câte a cules j# pe an| ti fildeş cât a ]# 
folosiţi ^cât a j#economisit [ti însă tot ce-a raportat! # era: bin işor: i## binişor:] ((caută înjur să 
nu fie ascultat)) umflat. 

B: da 

A: < recit umflat nu cu pompaj ti ci cu: > cu: & (indicâncLGu mâna forma trompei) 

B: & trompa, n-am găsit altă rimă. 

A: < R n-ai găsit altă rimă. da da da în schimb dincolo ai găsit> i-auzi <recit să nu cadă-n dizgraţie ti 
şi să ia o deco ti> o deco CE & 

B: vă dau cuvântul meu că nici nu m-am: 

c) A: < R NU mai departe ce scrie AICI> < REC it vrabia dactilografă a făcut o mică gafă. de raport i-a 
ciripit unui vechi şi drag iubit ti un bursuc cu părul rar < L un bursuc cu părul rar din din serviciul 
financiar> < R dar bursucul ameninţă ti că dă totul în şedinţă ti > poate un Tigru o să apară ti din 
pădurea < L tuTEla:ră> ti bursucul aruncă bomba ti şi elefantu’ îşi pierde» ce-şi pierde elefantu’|& 
(indicând cu mâna forma trompei) 

B: &. trompa, n-am găsit altă rimă. 

d) C: m-aţi sunat] 

A: da. fii drăguţă: tovarăşa vrăbiuţă: eh tovarăşa: secretară] şi cheamă la mine pc tovarăşul 
bursucu’. 

C: pc cine] 

A: las' că ştii dumneata. <$ bursucul cu părul rar din serviciul financiar. > 

C: nu cunosc niciun bursuc. 

A: <r, unul vechi# vechi drag şi iubit ti că i-ai ciripit ti bursucul care aruncă bomba ti ca să-mi taie 
mie \ > & 

B: & trompa 

A: trompa. < R da n-ai găsit altă rimă. da da n-ai găsit > cine-i bursucu’î 
C: eu n-am ciripit nimic. 

Mecanismele verbale prin care şeful solicită introducerea cuvântului plasat în rimă 
sunt lungirea sunetelor (exemplele a, b, d) sau structurile interogative (exemplele b şi c), 
iar cele nonverbale sunt gestuale (indicând cu mâna forma trompei - b, c). Cuvântul 
plasat în rimă are, de obicei, semnificaţii diverse (relaţii semantice cu celelalte cuvinte 
plasate în rimă - în cazul nostru cu sensuri diferite, dar asociind sferele la care trimit, 
relaţii sintactico-semantice cu celelalte cuvinte din vers etc.), pe care subalternul le 
respinge, mizând pe simplul artificiu artistic: „N-am găsit altă rimă”, accentuând 
dimensiunea strict fonologică („factor mecanic constitutiv al regulilor prozodice” - DSL 
2001:444). 

în finalul scheciului, există şi o hiperînţelegere din partea subalternului a situaţiei 
anunţate la telefon: 

A: ((la telefon)) DA titi da titi < P am înţeles titi e bine titi adică numai bine. sigur sigur o să vă 

aşteptăm cu plăcere cu plăcere. > n-am aflat cine-i bursucu’î în schimb <$ vine tigru’ de la pădurea 

tutelară ^bursucul care aruncă bomba # ca să-mi taie mie> 

B: § trompa 

A: < R e bună rima. rima e bună e foarte bună.> 

Aflând că va avea un control, şeful îşi face un rezumat al situaţiei folosind 
structurile fabulei (inclusiv cea intonativă), iar angajatul speculează tiparul şi introduce 
din nou rima (de data aceasta nesolicitată, marcaj prin §, dar apreciată retroactiv de către 
şef)* Dacă primele intervenţii ale subalternului se supun diferenţei de putere, mimate de o 
relaţie amicală şi de interesul aparent al şefului pentru componenta artistică, ultima 
replică porneşte din solidaritate şi din conştientizarea eventualei schimbări a raporturilor 
de forţă. 

O altă situaţie în care şeful îşi demonstrează puterea ilustrează o formă agresivă de 

umor: 


A: < R da lasă maestre lasă maestre că îţi găsesc şi eu dumitale o rimă> titi < REC1Ţ; j foaie verde drum de 
-- fier ti mi te paşte un TRANS-> TRANS & 

B: & plant! 

A: ha ha ha ha < R nu nu nu nu un transplanta un TRANSFER, dumneata ai auzit de vinţul de susj 
B: ti 

A: eţ n-ai auzit ţdar o să faci fabule la vinţul de JOS. vrei să citim mai departeî 
B: mai departe de vinţul de jos î 
A: < R NU mai departe ce scrie AICI> 

După apelativul sarcastic maestre , şeful introduce două versuri, cerându-i 
angajatului să ofere rima pentru fier într-un cuvânt care începe cu trans -. Angajatul nu 
reuşeşte să ofere răspunsul, replica lui fiind o instanţă clară de neînţelegere ( transplant ). 
Se exploatează funcţia de testare a jocurilor de cuvinte, eşecul fiind ameninţător pentru 
eul individual al personajului care nu reuşeşte să ofere rezolvarea. Subalternul este 
intimidat şi interpretează greşit sensul structurii comparative „mai departe”: sensul dorit 

jc şef este „în continuare”, iar angajatul, ameninţat, rămâne blocat în perspectiva 
transferului: „mai departe de Vinţul de Jos?” (altă neînţelegere). 

In alte situaţii (exemplul d), personajele nu mai pot abandona perspectiva fabulei, 
folosind greşit formulele de adresare (directorul se adresează secretarei cu „tovarăşa 
vrăbiuţă”, corectându-se imediat), dar vrând să testeze capacitatea de înţelegere a 
interlocutorului prin utilizarea numelui din fabulă („cheamă la mine pe tovarăşul 
bursucu”’). Secretara mimează ingenuitatea, directorul insistând cu recitarea unor versuri 
„incriminatorii” şi cu o întrebare directă („cine-i bursucu’?”). Secretara nu oferă 
răspunsul, dar se disculpă, preluând formula din fabulă (probabil şi rolul): „eu n-am 
ciripit nimic”; utilizarea verbului poate fi o silepsă: sensul propriu este consonant rolului 
(virtual) din fabulă (asumarea rolului s-ar face cu negarea comportamentului atribuit), iar 
sensul argotic, metaforic, al verbului a ciripi declanşează presupoziţia lexicală a deţinerii 
unor informaţii. Astfel, secretara acceptă implicit faptul că deţine informaţii confidenţiale, 
dar neagă divulgarea acestora. 

4.5. Elemente paraverbale. Trecerea de Ia „ conversaţie ” la muzică 
De multe ori, e mult mai greu de remarcat mijlocul nonverbal utilizat, pentru că 
apare un cumul de procedee: a) pe lângă un ton iritat (sau foarte iritat) se observă şi o 
pronunţare sacadată şi lungirea anumitor vocale; b) re interpretarea semnificaţiei unei 
onomatopei; c) treceri rapide de la tonul „normal” la pasaje cântate. 

a) In fragmentul din Un alpinist convins pe care l-am ales pentru ilustrare se 
combină pronunţarea rapidă şi intensitatea forte: 

CE-mi veni mie cu gîrneaţă ăsta|< FR păi CUM să nu-mi vie CUM să nu-mi vie> <# luni şedi:nţă::| 
marţi ŞEdi :nţă: : Ţ iar GÎRnea:ţă::ţ iar ŞEdi:nţă::> o::::: # când faci alpinism <# urciţ urciţ şi laşi la 
poale toate neca::zurile| toate nemulţumi::rile|> CE # parcă nu ştiu eu cine-1 ţine pe gîmeaţăf ştiu. 
dar NU SPUN. NU SPUN. păi CE # < R parcă nu m-a chemat odată tovarăşu’ la un schimb liber de 
păreri despre gîrneaţăî> m ' a chemat. <^-după ce-am schimbat o părere două era să mă schimbe cu 
post cu TOT. că sângele apă nu să face> da’ CE m-amestec eu. < FJ] aici e lini:şte|# a::e::r|# a::pă|# 
verdea.ţăţ# izvoa::reî a::pă:|##a::pă:| #tt a:::p &::>## <# şi gâl-gâl-gâl cu ionescuţ şi gâl-gâl-gâl cu 
popescuţ şi gâl-gâl-gâl avansare! gâl-gâl-gâl forduleţ|< R gâl-gâl-gâl gâl-gâl | gâl-gâl-gâl gâl-gâl |» 
<f.r păi de unde atâta gâl-gâl-gâl | de unde atâta gâl gâl gâl|> 




■/ 


Pasajele sunt rostite mai sacadat atunci când personajul încearcă - fără succes - să 
aplice tiparul intonativ prin care să se calmeze (vezi discuţia despre rolul intonaţiei 
stilizate în această scenetă); în momentul în care se pronunţă numele lui Gîrneaţă tonul 
este din ce în ce mai iritat. Când sunt enumeraţi termeni aparţinând pantonimului 
alpinism tonul este la început calm, dar calmul se pierde treptat, cuvintele sunt rostite cu 
lungirea vocalelor. In seria apă... apa... apă... apar şi scurte pauze între termeni, pentru că 
se anticipează izbucnirea ulterioară. 

Am întâlnit şi pasaje în care textul este într-o limbă străină (sau cel puţin pare a fi), 
deşi nu există o coerenţă, actorul încercând să aibă o atitudine cât mai apropiată de cea a 
unui vorbitor nativ, imitând modalitatea de pronunţare, implicarea afectivă: 

şi tot aşa] tot aşa] pitic după pitic] până când a apărut <j M din spuma mării ti mcditcrancţ ti al 
optulea pitic> < imri /uno pihco napolitano/] potcovit cu nouăzcci şi nouă dc ocalei /di confeţioni di 
machina] i molto altri picoli ricordi|tf ti amo| ti amoţ grapa mia carat# ti volio bene da moriret da 

morireţ da morirc./> nu nu nu. am greşit eu. eu am greşit, de unde am scos eu al optulea piticţ 
povestea este:: î:: alba ca zăpada şi cei şapte pitici, de-aici. de-ai noştri tt că trebuie să respecţi 
povestea, nu se poate să nu respecţi povestea. 

în Moş Gerilâ, pentru implicatura de „locutor italian”, vocea actorului are o 
înălţime ridicată, tempoul vorbirii este rapid, iar intensitatea forte. Combinaţia acestor 
elemente paraverbale relevă implicare emoţională maximă (un crescendo foarte pronunţat 
în partea finală în care apar şi mijloacele lexicale, termenii afectivi); după acest climax, se 
trece la limba română şi la o altă combinaţie intonativă - tempo mai lent, înălţime mai 
joasă şi intensitate mai slabă a vocii (anticlimax; combinaţia implică atitudinea calmă, 
aproape precaută atunci când se afirmă că povestea trebuie respectată). 

b) Mijloacele nonverbale pot marca şi interdicţii de rostire a unor cuvinte, cum 
este cazul în următorul fragment din Toma şi trapezul , în care sâsâitul şarpelui, pe care 
trebuie să-l dreseze personajul, e o modalitate de a-1 împiedica pe dresor să rostească ceva 
care i-ar putea pune în pericol pe amândoi: 

după ce i-am îmblânzit pe elefanţi am fost numit îmblâzitor- 1 - promovat mai exactî îmblâzitor la: 
ŞERPI, adică la şarpeţ pentru că nu mai rămăsese decât unu’ singur. î: l-am întrebat UNDE sunt 
colegii lui de breaslă, şi mi-a spus î: < iM s:::> < ce < IM s:: >adică tu crezi că io nu ştiu că unu’ dintre ei 
a ajuns poşetă la:> < IM s:::> < altu’ portvizit la:> <| M s:::> <altu’ mai micj brăţară de ceas la:> 
< i M s:::> <nici un < IM s:: > ce < IM s:: > ce crezi că nu ştiu că s-a făcut proces verbal de scăzământj, 
articolul doi coeficient mare de uzurăî şi contabilul şef a plecat patru luni să aducă alţii din 
străinătateî> < lM S::: S::: S:::> < F nici un < 1M s:: > dacă şi tu < 1M s:: > şi io < 1M s:: > te văd mapă la::> 

Interesant este faptul că şarpele, pus în scenă ca temător, încercând să tempereze 
atitudinea critică a dresorului, „reuşeşte” să împiedice încălcarea tabu-ului: nu se duce 
până la capăt ideea, nu se actualizează complementul introdus prin prepoziţia la: „unu’ 
dintre ei a ajuns poşetă la:”; „< altu’ portvizit la:>” ; ,,<altu’ mai micţ brăţară de ceas 
la:>”; „te văd mapă la::”. 

c) Trecerile rapide de la tonul „normal” la pasaje cântate pot releva atât 
segmentarea monologului, marcând încheierea unui episod şi introducerea secvenţei 
următoare, cât şi mici poante interne ale textului. 

Vom analiza mai întâi rolul acestor alternanţe pasaj normal/recitat - pasaj cântat, 
într-un pasaj cântat care marchează începutul scheciului este introdusă o secvenţă în care 
se pierd, progresiv, trăsăturile secvenţei cântate anterioare: 

</ R sorcoVA: veseLA: să trăiţi ţ să-mbătrâniţiţ ca un măr fca un părţ ca un Fir de trandaFIrj TAre 
ca PIAtraJ. lUte ca săGEAtaj TAre ca FIErulj IUte ca oŢElul > ### </ marc Şi-am venit cu sorcova > 
<S marc. p da:r o şo:pârlă-n ea> 

Cântecul tradiţional nu este încheiat, iar pauza care anunţă virtualul final este 
modalitatea de a introduce o continuare diferită de cea cunoscută, facilitând inserarea 
temei scenetei. Tema este introdusă vag, prin termenul polisemantic şopârlă , într-un 
context intonativ care păstrează metrul, dar schimbă tempoul (de la rapid se trece la un 
tempo lent), schimbare acompaniată de rostirea aproape silabisită; prin contrastul cu 
partea iniţială se atrage atenţia asupra temei. 

în interiorul scenetei, reapariţia cântecului tradiţional simbolizează abandonarea 
unui subiect sensibil (conotaţiile negative pe care le are verbul a sorcovi prin asocierea cu 
familia Borgia/Lucrezia Borgia) şi pregătirea unei noi secvenţe: 

chioşcul de otrăvitoare /borgia/ ti /borgia/ vesela] pe toţi câţi i-a SORCOvitj gura FLOri le-a mirosit 
</ca un măr |ca un păr] ca un fi:r de tranDAfi:r> dar să revenim la < MARC şopârlele noastre>. 



Acelaşi procedeu se regăseşte şi în următorul exemplu: 


< F vezi aria calomniei din opera bărbierul din /sevila/> sau mai multe arii din opereTA lăsa|i-mă să-l 
cânt # </ sorcova, vesela < sta ccato veselă s-o crezi mata] Fiindcă unii nu se la:să] şi-ţi bagă şopârla-n 
casă> TAre ca PIAtra] IUte ca săGEAta] < P sună telefonu’.» 


situaţia fiind însă mai complicată, pentru că apare şi o paranteză în interiorul parantezei 
muzicale reprezentate de reluarea cântecului (fragmentele muzicale, lipsite de aluzii, pot 
juca rolul refrenului). Paranteza este legată însă de ideea din secvenţa care va fi inserată. 

Sceneta se încheie circular, cântecul fiind reluat, dar partea sa centrală este 
schimbată cu un mesaj politizat: 


</ sorcova vesela să sperăm că ne-om lăsa de şopârle şi fitile crocodili şi-alte reptile> < F ai de spus 
ceva în viaţă spune cu curaj pe faţă.> <S de Ia tine:re:ţe: pân' la bătrâ: : ne: :ţe: pân' la bătrâ:ne:ţe:.> 
<p la anu’ şi la mulţi ani> 


Pe o structură similară este articulat şi textul scenetei Moş Gerilă. Prezentăm mai 
întâi secvenţa iniţială, în care ultimul cuvânt din vers ( nămeţi ), declanşează asocierea cu 
situaţia extratextuală: 

</ moş gerilă ţ moş gerilă ţvine din nămeţi jmoş gerilă ţmoş gerilăj vine din nămeţi|> nămeţi mai 
mari ţnămeţi mai mici fdepinde de cartier. 

Versurile cântecului sunt transformate pentru inserarea elementelor care să permită 
dezvoltarea unor mici episoade, modalitatea de prezentare lăsând impresia unor asociaţii 
libere (spontane) între tema episodului şi versuri: 



</ moş gerilăţ moş gerilăţ a venit la voi ţsă vă cânt ceva cu bradul îşi plec înapoi| > # îm:: ## da’ 
nu pot să vă cânt nimic cu bradu’ 

sau 

</ moş gerilă |moş _gerilăî a venit la voiţ # vă mai spune o poveste! ti# < P da’ rămâne între noi» 
((se joacă cu cordonul)) 

Finalul poate combina mai multe tipuri de producţii artistice de sezon (în cazul 
scenetei discutate, în final apare şi stilizarea Pluguşorului ): 

moş gerilă ţmoş gerilă ţa venit la voi ţşi-acum pleacă mai departe ] spre tărâmuri noi.> <p eu de 
urat jaş mai ura| dară mi-ej că s-o înserai şi mi-agaţă vreun ti telecolindător ti anonim ti nişte 
zurgălăi] de:: sanie| de-mi înzăpezesc situaţia, de la tinereţe! până la direcţie] > şi-mi desface 
contractul de moş gerilă] în cadru festiv ti fără preaviz 13 . 

Pe de altă parte, fragmentele muzicale pot fi interpretate ca poante interne, 
permiţând evaluarea negativă a unor situaţii: 


" Aluziile cuprinse în final privesc delaţiunea (delatorul fiind telecolindâtorul anonim , iar delaţiunea 
zurgălăi), într-un lanţ metaforic dominat de câmpul semantic al sărbătorilor de iarnă (metaforă filată). 

pe tavă era şopârla prietenului meu. <S haida dârla-dârlaŢ toma cu şopârlaţ> < P mă rog |să trecem şi 
peste asta>; 

şopârla preferată. <S şopârlă mai găseşti, dar un prieten greu> mda. mă rog sigur că am mai putea 
clasifica şopârlele şi. în: maniera următoare 

n-ai cimpoi ] </ R tot pâ loc tot pă loc tot pă loc pă loc pă loc> < fl tu cu strigatu’ţ alţii cu plecatu’t> 

în primele două exemple ţinta este atât intratextuală (falsul prieten), cât şi 
extratextuală (practica extrem de răspândită a delaţiunii şi dificultatea de a-şi da seama 
care dintre apropiaţi o practică); în cel de-al treilea exemplu, TA extratextuală este 
dificultatea de a te deplasa în străinătate (lipsa libertăţii de circulaţie). 

într-un alt exemplu, fragmentul muzical permite exploatarea unei omonimii 
lexico-gramaticale, între o interjecţie şi pronumele personal de persoana I (forma populară): 

<J7iolalei:::ti::: t iolalei : : :ti:: : ] io::: ţ/> IO strig IO aud. 

Jocul de cuvinte permite şi inserarea unei expresii idiomatice (care ar putea fi 
interpretată şi literal, având în vedere SI intratextuală), prefaţând nemulţumirea 
personajului faţă de alpinism. 

Ideea de ventrilocizare ni se pare adecvată pentru interpretarea importanţei pe 
care o are performarea actorului în aprecierea umorului unui scheci de televiziune (avem 
în vedere mai ales situaţiile cu reprezentarea vocii prietenului care împiedică 
personajul-narator să obţină rolul dorit la teatru, a vocilor anonime din „N-ai pe cineva”, 
a vocii lui Gîrneaţă sau a vocii pompierului). Reafirmăm importanţa talentului actorului 
în transmiterea umorului: „Venea [Toma Caragiu] în platou cu textul aşezat temeinic pe 
rafturile inteligenţei sale excepţionale, nuanţat cu virgule derutante, pauze insinuante, 
paranteze surprinzătoare, fineţuri neintuite nici măcar de autori, subliniate teribil cu o 
mişcare a sprâncenelor, cu o privire elocventă, cu dozarea uluitoare a cuvintelor” 
(Mihăescu 1998: 72). 

5. Umor conversaţional românesc în perioada comunistă. Interacţiuni 
libere mediate 14 

5.1 . Introducere 

Fragmentele pe care le avem în vedere în aceste pagini sunt transcrieri ale 
convorbirilor telefonice interceptate de Securitate din 1986 până în decembrie 1989 şi 
preluate de cel urmărit, Stelian Tănase („Ştefan” fiind numele de cod), pentru a fi incluse 
în volumul său din 2002, alături de jurnalul ţinut în aceeaşi perioadă. Vom ţine seama şi 
de comentariile inserate uneori de agenţii Securităţii în transcrierea conversaţiilor 
telefonice ale persoanei urmărite; comentariile includ referiri la indici prozodici, 
intonativi etc. pe care nu i-ani mai putea recupera din transcriere (acolo unde agenţii 
urmăritori au marcat prin scriere cursivă unele fragmente din textul sursă, am păstrat tipul 
de marcaj). Deşi am aplicat normele ortografice actuale, nu am corectat (şi nici nu am 
marcat) greşelile de transcriere regăsite. 


14 Am urmărit aceste aspecte şi în Constantinescu 2012. 




c. Mâ simt aşa îno 
„ai mari Şi nu cred 

»»?!(-) 


Acum vorbesc pent 
I Ş; Eu sunt de natur; 
normal, nu pot să i 
grevă de vorbe, dac 
j Cet-a: Vorbeşti prir 

Ş: Adică, nu, la mir 
Cet-a: Ca surdo-mu 
Ş; Da, dar să şi ani 
să mai vorbesc în c< 

Fragmentele se bazează pe complicitatea dintre cei doi interlocutori (de exemplu, 
construirea „împreună” de scenarii), existând şi unele replici în care unul dintre 
participanţi exploatează cuvinte, sintagme ale interlocutorului, devenind „actorul” activ 
căruia i se poate atribui hiperînţelegerea. 

5.2. Exemple 

5.2.1. Scenarii fantezie 

Un prim fragment ilustrează o discuţie legată de tema supravegherii (un subtopic în 
discuţia mai amplă) între Stelian Tănase şi o interlocutoare căreia nu i se dă numele: 

Ş: Mă simt aşa încolţit, supravegheat! E drept că şi eu fac prostii dar e drept că şi ei spun prostii şi 
mai mari şi nu cred în ele sau, mă rog, mă joc cu cuvintele cum face toată lumea că doar scriitor sunt, 
nu?!(...) 

Acum vorbesc pentru ei că ei ascultă! 

Ş: Eu sunt de natură mai paşnică şi neînvăţat cu hărţuieli din astea, cum nu e nimeni şi nu pot să respir 
normal, nu pot să vorbesc normal când ştii că cine ştie cum se interpretează. Mă gândeam să fac o 
grevă de vorbe, dacă există chestia asta! 

Cet-a: Vorbeşti prin semne! 

Ş: Adică, nu, la mine în casă, când sunt cu prietenii, să-i pun să scrie sau să nu vorbim! 

Cet-a: Ca surdo-muţii! 

Ş: Da, dar să şi anunţ! într-o scrisoare oficială întrucât am bănuiala întemeiată că sunt ascultat refuz 
să mai vorbesc în casă! 

Cet-a: (râde ironic): După ce că lumea te ascultă, nu te ignoră! (Tănase 2002: 110-111) 

Ş, pe un ton serios, vorbeşte despre o modalitate de a protesta împotriva 
supravegherii. Interlocutoarea îi sugerează, pornind de la formula lui metaforică „o grevă 
de vorbe”, transferul pe o paradigmă nonverbală „Cet-a: Vorbeşti prin semne!”. Ş pare să 
ignore intervenţia interlocutoarei, dar aceasta revine la ideea enunţată anterior prin 
completarea „ca surdo-muţii!”. Scenariul ei este acceptat de Ş şi dezvoltat prin ipoteza 
anunţului oficial. Interlocutoarea intervine cu o critică ironică, sjmulând o interpretare 
flatantă a interceptărilor convorbirilor: „După ce că lumea te ascultă, nu te ignoră!” Cel 
care transcrie notează că interlocutoarea „râde ironic”. Critica este falsă (formă de tachinare 
sau de pseudo-devalorizare), iar râsul care o acompaniază este o marcă a cadrului glumei. 

Unele discuţii privesc probleme strict legate de domeniul de activitate al 
interlocutorilor, cum este cazul cenzurii literare 15 : 

Ş: Da. Am scris în romanul ăsta care e la cenzură, acuma, da cenzura nu există, să ştii! 
Cet.: Nu, nu, nu. Ştiu! 


15 Alte reflecţii despre cenzură apar în jurnal: „Cuvintele fac realităţile, cel puţin pe cele omeneşti. Există o 
terapie preventivă. Cenzura este aşa ceva. O împiedicare continuă a cuvintelor de a fi spuse, scrise. Cenzura 
nu se manifestă neapărat la nivelul unei instanţe care ecranează mass-media. La fiecare loc de muncă, 
locuinţă, se amestecă, barează conversaţiile, manifestarea liberă a cuvintelor, ucide spontaneitatea, îngheaţă 
spiritul... Cenzura are această misiune de a împiedica cuvintele să se nască, să iasă în lume. Pentru că ele 
mişcă lucrurile, schimbă, transformă. Un regim totalitar instituie cenzura. Poliţia este pasivă, auxiliară. 
Cenzura este activă. Ea este esenţialul. Ea umple spaţiul golit cu vorbărie. Demagogul nu este atât un 
mincinos. El trebuie să umple vidul. Emite o uriaşă cantitate de vorbe, foloseşte tot ce are la îndemână: clişee, 
idei de-a gata, lozinci, de groaza golului, ştiind că nu există. El mimează schimbul de vorbe, demagogul ţine 
un monolog, incapabil de conversaţie.” (Tănase 2002: 62-63) 

Ş A dcsfiinţat-o şeful în decembrie 1977, nu în 1877 atunci am luptat pentru independenţă, ci in 
1977, în decembrie pe 24. 

Cet.: Asta a fost cadoul de Crăciun, înţeleg, pentru scriitori! 

Ş: Pentru ziarişti, scriitori! 

Cet.: Îhîm! 

Ş: Şi de atunci, a dracului, ştii cum e? ca balaurii! i-a tăiat un cap şi i-au ieşit şapte. 

Cet.: Îhîm. (...) (Tănase 2002. 192) 


Prima replică a lui Ş conţine un joc cu presupoziţiile: substantivul cenzură este o 
descriere definită care declanşează o presupoziţie existenţială, negată apoi explicit, într-o 
modalitate de re-afirmare a unor cunoştinţe împărtăşite („da’ cenzura nu există, să ştii!”). 
Se creează un cadru pentru inserţiile amuzante următoare: pentru evitarea încălcării 
tabu-ului, numele secretarului general al CC al PCR (N. Ceauşescu) este substituit 
eufemistic prin „şeful”. Pentru interlocutor, data desfiinţării aparente a cenzurii devine 
oportunitatea realizării unui fals scenariu în care gestul oficial ar reprezenta un cadou de 
Crăciun. Deplasarea de la cadrul instituţional către unul concret-metaforic, realizată prin 
comparaţia extinsă: „ştii cum e? ca balauriil i-a tăiat un cap şi i-au ieşit şapte”, ne 
conduce spre tratarea mecanismului metaforic drept mecanism de reificare (Bergen 
2003). Adversarul instituţional se transformă conform unui model cultural împărtăşit de 
interlocutori (mitic-folcloric), metafora funcţionând ca mecanismele de interpretare, activ 
atât la nivel lingvistic, cât şi conceptual (Brone/Feyaerts 2003, Croft/Cruse 2004). 

Un alt exemplu: 


Cet.: Ce, ai necazuri iar? 

Ş: Da. 

Cet.: De ce? 

Ş: Nu mai ştiu de ce. 

Cet.: Te-ai certat cu „ăia” cumva? 

Ş: Nu. 

Cet: Păi atunci? 

Ş: Nu ştiu. Data trecută am ştiut, dar acum nu mai ştiu. Mi s-o fi părut ceva suspect, eu ştiu? 

Cet.: Nu te mai duce şi tu o perioadă , la ,,ăia ” acolo, că nu mori dacă nu vezi şi tu un film, o 
săptămână. 

Ş: N-am mai fost de o lună. 

Cet.: Şi atunci? 

Ş: Nu ştiu, habar n-am, nici nu mă mai interesează. 

Cet.: Să nu te întâlneşti cu ăştia cumva. 

Ş: Nu dragă, nu m-am întâlnit cu nimeni. 

Cet. Atunci, ce au cu tine? 

Ş: Nu ştiu. Sunt băiat frumos. Nu mai îmi pasă. M-am închis în casă şi citesc. (Tănase 2002: 146-147) 


Ş îşi imaginează un motiv pentru urmărirea realizată de Securitate, motiv care nu 
are nicio legătură cu domeniul politic: „Nu ştiu. Sunt băiat frumos”. De remarcat este 
faptul că formele pronominale nu se folosesc anaforic, ci doar ca deictice simbolice: „ăia” 
îi desemnează atât pe reprezentanţii Securităţii (Te-ai certat cu „ăia” cumva?), cât şi pe 
prietenii străini ai lui Stelian Tănase („Nu te mai duce şi tu o perioadă, la „ăia” acolo”). 
Apoi, pentru aceşti prieteni, se foloseşte o altă formă: „Să nu te întâlneşti cu ăştia 
cumva”. în aceste situaţii, deixisul funcţionează ca mecanism de interpretare (lingvistică 
şi conceptuală) subsumat perspectivei (Croft/Cruse 2004, Brone/Feyaerts 2003: 12), 
relevând importanţa epistemică (accentuând cunoştinţele împărtăşite). 

5.2.2 . Pseudo-ciCarea 

Ş introduce în conversaţia telefonică un subtopic, ştirile la radio, cu un nou 
comentariu legat de cadrul mediat al convorbirii („Se aude?”): 

Ş: Şi-acum dau drumul Ia radio să ascult buletinul de ştiri Ia Radio Bucureşti. Se aude? Să aud ce s-a 
mai întâmplat, cu cât a crescut calitatea muncii la ZALĂU, nu? şi ce şi ce angajamente şi-au luat 
oamenii muncii de la PAŞCANI. (în tot acest timp interlocutoarea se amuză pe seama celor spuse de 
obiectiv - N.L.) (Tănase 2002: 192) 

Gluma se realizează prin pseudo-citarea limbii de lemn din programele de ştiri şi 
prin parodierea importanţei subiectelor: „Să aud ce s-a mai întâmplat, cu cât a crescut 
calitatea muncii Ia ZALĂU, nu? şi ce şi ce angajamente şi-au luat oamenii muncii de la 
PAŞCANI”. Astfel se poate parodia un tip de discurs omniprezent şi obligatoriu în sfera 
publică, stigmatizat însă în cadrul intim (după Norrick (1993), am avea, în această 
situaţie, umor metalingual, iar după Priego-Valverde (2003, 2009), însuşirea ludică a unui 
discurs stigmatizat în plan privat, respectiv înscenarea enunţiativă). „Calitatea muncii”, 
„angajamente”, „oamenii muncii”, formule uşor recognoscibile ale limbii de lemn sunt 
asociate cu alte formule standard: „calitatea muncii” se asociază cvasi-obligatoriu cu 
verbul „a creşte”, iar angajament apare în expresia „a-şi lua angajamentul” (ordinea 
elementelor este inversată în formularea parodică). Localităţile menţionate apar transcrise 
cu majuscule, modalitatea de transcriere indicând pronunţarea emfatică, marcă a cadrului 
ludic. Interlocutoarea se amuză (atitudinea este notată de „scrib” în paranteză), efectul 
perlocuţionar dorit de iniţiatorul umorului fiind deci atins. 

In exemplul de mai jos, interlocutorul C exploatează atât „erorile” unor surse 
introduse de Ş în stil indirect, cât şi unele afirmaţii ale lui Ş: 

...: Cum a fost întâlnirea? 

Ş: Ce întâlnire, mă? 

Cu iovul! 

Ş: A, pace! Să nu mă văd cu străini în timpul congresului, să nu primesc ziarişti, acasă. 

C: A, păi asta ştiam şi eu, scrie în statute, nu le-ai spus?! 

Ş: Da! 

C: M-aţi deranjat, v-aţi deranjat pentru atâta lucru! 

Ş: Da!-Nu, nu că am promis şi nu mă mai duc la Bibliotecă, fac pe cumintele! 

C: Numai în perioada aia? 

Ş: Nu, şi după aia! După aia, mi-am chemat, încă o dată, la sector, să-mi spună să nu mă mai duc la 

dineuri, ambasade, biblioteci, recepţii şi chestii de-astea! 

C: l-ai promis? 

Ş: N-am promis nimica, dar mă ţin de cuvânt! 

C: (râzând) Păi, tot aia e! 

Ş: Nu ştiu cine este iaurtul, eu sau străinii, dar ei suflă! 

C: E, suflă! Suflă în ... (nu continuă ideea - N.L.) Da! Bine! Şi i -ai lăsat şi memoriul? (...) (Tânasc 

2002! 193-194) 

Ş este primul care evaluează recomandările primite, evaluarea precedând 
reproducerea acestora. La Ş, formula metaforică „pace” conţine implicatura lipsei de 
importanţă sau de conţinut. C evaluează la rândul său recomandările primite de Ş 
( marcarea implicării şi a acordului) - acestea sunt cele „standard”, unanim cunoscute: 

„păi asta ştiam şi eu, scrie în statute, nu le-ai spus?!” (atitudinea lui C este sarcastică. 

conţinând implicatura redundanţei şi a inutilităţii intervenţiei Securităţii). C pune în scena 
şi replica pe care ar fi trebui să o dea interlocutorul său la respectiva întâlnire: „M-aţi 
deranjat, v-aţi deranjat pentru atâta lucru!” - autocorectarea autoiniţiată (conform 
modelului etnometodologic) deplasează accentul de la persoana I (formularea nu ar fi fost 
una adecvată situaţiei) la persoana a doua plural (adresare adecvată unei interacţiuni 
directe controlate), conţinând şi ironia: a se deranja (implicând în formularea cu persoana 
a doua plural politeţe negativă) presupune efort suprapus unui efect minimal (cu o 
anumită intonaţie, „atâta lucru” conţine implicatura lipsei de importanţă, „lucru fără 
însemnătate”) (un astfel de scenariu corespunde înscenării enunţiative - Priego-Valverde 
2009). 

Interlocutorul observă o echivalenţă între efectele verbelor a promite (verb 
performativ pentru un act comisiv care implică o acţiune viitoare a E) şi a se ţine de 
cuvânt ; în text, în replica lui Ş, verbul a promite nu este performativ, ci constatativ 
(descriptiv), folosit pentru un act reprezentativ. Prezentarea refuzului performării actului 
ilocuţionar ( a promite) şi afirmarea respectării actului respectiv ( a se ţine de cuvânt) sunt 
contradictorii - „Ş: N-am promis nimica, dar mă ţin de cuvânt!/ C: (râzând) Păi, tot aia 
e!”. Sesizarea contradicţiei (intenţionate sau involuntare) lui Ş se face pe un ton amuzat 
(după notaţia celui care transcrie - râzând) şi e precedată de un marcator discursiv („păi”, 
marcă a ezitării asumării rolului de E) care indică prefaţa atenuată a unei observaţii 
critice. Ş nu reacţionează la replica interlocutorului, ci introduce o expresie idiomatică 
deformată (de-funcţionalizare şi re-funcţionalizare): „Nu ştiu cine este iaurtul, eu sau 
străinii, dar ei suflă!”. Interlocutorul respinge mai întâi unul dintre termeni (intonaţia 
rejectivă marcată prin formula exclamativă standard, „E, suflă!”), pentru a-1 relua cu 
intenţia (abandonată) de a introduce o altă expresie, revenind în final la memoriul lui Ş. 

5.2.3. Jocuri de cuvinte 

Schimburile amuzante pot fi influenţate de limba de lemn, unele sintagme- 
recurente fiind des citate, cum. este şi cazul lui om al muncii : 

Ş: Am ieşit şi eu, odată, în public să fac politică şi uite, cu cine ?! Aşa-zisă politică, să-i scriem o 

scrisoare lui D.R., absolut inocentă care vorba aia, acum trei ani i se făceau din astea 50 pe an, dar 

acum dacă faci o infracţiune, ştii ?! 

Cetăţeana face precizarea că a muncit „ca un om al muncii.” 

Ş: Ca un om al şuncii, mai curând! 

Cet.: Al şuncii, de unde atâta şuncă? 

Ş: E, de la raţie! 

C: (începe să râdă) - De la raţie! 

Ş: Dar e la raţie de general, de miniştri, nu raţie de om al muncii. 

C: Nu, nu, eu nu sunt pe tabelul ăla! 

Ş: Ai văzut cum a făcut aparatul când am spus de general şi ministru? (în receptor se aud câteva 

impulsuri accidentale - N.L.). I-auzi, uite şi acuma! 

C: (râzând) Reacţionează! (Tănase2002: 187-188), 

Ultimul termen intră într-un joc de cuvinte, un parigmenon (a muncit „ca om al 
muncii") redat prin trecerea de la stilul indirect la cel direct (sintagma dată între 
ghilimele). Ş substituie, pe baza unei atracţii paronimice, „muncii” cu „şuncii”, substituţia 
producând asociaţii lexicale normale în epocă: şuncă - raţie; exagerarea raţie de general, 

de miniştri se leagă, prin trimiterea la cadrul concret al discuţiei şi la caracterul ei mediat, 
de sugerarea interceptării convorbirii (discursul aluziv) şi a sancţionării „abaterilor”: „Ai 
văzut cum a făcut aparatul când am spus de general şi ministru?”. Interlocutoarea acceptă 
jocul prin imaginarea reacţiei celor care înregistrează („Reacţionează”). Interesantă este 
notaţia celui care a transcris convorbirea, menţionarea caracterului accidental al sunetelor 
percepute de interlocutori: „(în receptor se aud câteva impulsuri accidentale - N.L.)”. 

în exemplul de mai jos perechile de adiacenţă întrebare-răspuns arată raportul de 
solidaritate dintre interlocutori şi modul în care se înţeleg fără explicitarea unor informaţii 
(emfatizarea fondului comun de cunoştinţe); apar însă şi intervenţii care marchează 
tachinarea: 

Cet: A început să mă bulibăşească. 

Ş: Cine? 

Cet: Directorul , că de-aia m-a chemat astăzi! 

Ş: Pe ce temă? 

Cet: Pe tema !!! 

Ş: Pe tema??? (râde) Şi eşti tematic? 

Cet: Sunt tematic, da! 

Ş: Era mai bine să treci să-mi povesteşti şi mie. (...) 

Cet: Da, bine, dar după aia sunt liber! 

Ş: Bine, liber depinde pe ce! 

Cet: Sunt liber ... să vin acasă ! (râd amîndoi) 

Cet: vrea să mă ducă Ia mâine. 

Ş: Bine-ţi face! Dacă te cheamă la şi-ţi spune că ce probleme ai cu cărţile şi asta este 

consecinţa memoriului, asta ar fi foarte elegant din partea lor, şi corect! Dar mă îndoiesc! 

Cet: Dar eu nu ştiu, mă .... valul ăsta... 

Ş: Adică dacă în sfârşit s-ar hotărî să ne scoată cărţile care zac de ani de zile prin sertare ar fi o 
dovadă că se mai gândesc nişte lucruri, nu se ... dar mă îndoiesc, nu ştiu cum să-ţi spun! 

Cet: Dar tu ce-mi faci, îmi faci învăţământ politic acum?! 

Ş: Nu ! Mă bucură că-mi spui că trebuie să ajungi la cu directorul tău! Sau la Consiliu. Ceea ce 

înseamnă că e o gândire mai constructivă. Că aşteptările mele, este că dă cu noi de pământ, ne dă 
afară, ne dă cutare... eu sunt pregătit pentru orice! Dar cam ăsta-i genul de ripostă! Bine, să-ţi dea 
Dumnezeu baftă! (Tănase 2002: 197-198) 

Tema discuţiei cu directorul; primul element care aparţine fondului de cunoştinţe 
comune, rămâne neexplicitată. întrebarea lui Ş („Pe ce temă?”) primeşte un răspuns 
ambiguu pentru outsiderii comunităţii restrânse E-R („Pe tema!!!”); semnele de 
exclamare marchează o anumită intonaţie (cu un contur melodic ridicat, dar plat, „ţinut”) 
reluată de Ş cu aceeaşi intonaţie (stilizată), dar cu modificarea conturului melodic 
(„ţinut”, dar ascendent). întrebarea lui Ş („Şi eşti tematic?”) exploatează parigmenonu! 
(tema-tematic), aducând şi conotaţii adjectivului „tematic”. Interlocutorul acceptă 
tachinarea, exprimându-şi acordul (reluare în ecou urmată de afirmaţie). Un alt clement 
exploatat din replica interlocutorului este adjectivul liber (în formula „liber pe ce”). în 
cadrul amuzant, adjectivul poate cere o completare (un adjunct prepoziţional), liber să vin 
acasă. Ezitările lui Ş legate de eventuale schimbări ideologice sunt taxate de interlocutor: 
„Dar tu ce-mi faci, îmi faci învăţământ politic acum?!”, tachinare combinată cu un ton 
sarcastic pe care Ş o respinge, continuându-şi replica pe un ton serios. 

Alte jocuri de cuvinte apar prin exploatarea unor utilizări eufemistice: 

Ş: Păi, constat şi eu că ce vorbesc în casă se aude mai de departe, la telefon la fel, tot felul de 

întâmplări mi se întâmplă. 

Cet-a: întâmplarea întâmplătoare! 

Ş: Mai văd câte o figură necunoscută în fata blocului. 

Cet-a (ironic): Necunoscută!?! 

Ş: Da, da, da! aceeaşi mutră de câteva zile la rând care stă cu ochii pe uşa blocului ca pe butelie. 

Cet-a: Interesant! (Tănase 2002: 1 10) 

Pornind de Ia prima replică a lui Ş, care conţine un parigmenon („tot felul de 
întâmplări mi se întâmplă”) nesesizat de locutor, interlocutorul (Cet-a) exploatează acel 
parigmenon într-o formă evidentă (hiperînţelegere): „întâmplare întâmplătoare”. Perechea 
de adiacenţă conţine o constatare (cu verb performativ) urmată de preluarea unei idei din 
acea constatare pentru a transmite implicarea comunicativă şi acordul implicit cu sensul 
replicii lui Ş. Ş îşi continuă confesiunea cu utilizarea tonului vag (aproximare cu adverbul 
mai şi cantitativul câte). Interlocutoarea reia în ecou evaluarea de „necunoscută” (după 
Norrick 1993, ar fi un caz de umor metalingual) pentru persoanele care îl supraveghează, 
aducând implicatura filajului realizat de Securitate (insinuarea ca formă a discursului 
aluziv). Interesantă este notaţia (în didascaliile care mai apar în transcrieri) celui care a 
transcris/înregistrat convorbirea cu marca „ironic” şi cu alegerea semnelor de punctuaţie 
care să marcheze anumite elemente intonative („!?!”). Formula este preluată de Ş, care se 
joacă cu sensurile cuvântului; de la necunoscut „despre care nu se ştie nimic” se trece prin 
antifrază la sensul de „persoană care se ocupă cu supravegherea” - faptul că 
„necunoscută” al interlocutorului este acceptat (repetarea lui „da”) şi apoi se adaugă 
„aceeaşi mutră de câteva zile la rând care stă cu ochii pe uşa blocului ca pe butelie” 
implică o utilizare ironică în primă instanţă a adjectivului şi un indiciu al unui cod special 
de a se referi la elemente aparţinând Securităţii (în această cheie de interpretare, 
necunoscută este un eufemism f~- 

5.3. Observaţii generale 

Norrick (1994: 411) afirma că, pe lângă un cadru al jocului, umorul produce o 
dezorganizare a implicării conversaţionale normale prin forţarea interlocutorului să- 
elimine din interpretare sensuri evidente contextual şi să caute interpretări în afara temei 
sau a activităţii curente. Credem că, dimpotrivă, cel puţin în cazul fragmentelor pe care le 
analizăm, umorul se bazează pe sensurile contextuale şi pe interpretarea în direcţia 
impusă de temă şi de context, chiar dacă formulările sunt uneori vagi, ambigue (nu 
trebuie uitat caracterul special de relaţie a glumei şi conştientizarea eventualelor 
interceptări). 

Umorul şi râsul nu reprezintă întotdeauna o pereche de adiacenţă, existând şi alte 
modalităţi de a marca aprecierea sau acordul cu mesajul amuzant (scenariile construite 
împreună de interlocutori, reluarea în ecou etc.). Uneori, râsul este o modalitate de a 
marca explicit aprecierea performării interlocutorului care şi-a asumat rolul de a amuza; 
se poate observa cum angajaţii Securităţii care transcriu conversaţiile marchează de 
fiecare dată râsul, între paranteze (ca în didascalii), sau comentează reacţia 
interlocutorului prin rezumarea unui efect perlocuţionar („se amuză”). 

Chiar şi într-o relaţie apropiată de prietenie între interlocutori (sau mai ales în 
cadrul acestui tip de relaţie) apare sarcasmul, o formă de umor agresiv (exemplul cu 
învăţământul politic). Jocurile de cuvinte folosite pot releva un tip de rutină 
conversaţională (în fragmentele pe care le-am prezentat parigmenonul reprezintă 
principalul mijloc retoric utilizat). Deşi se consideră că jocurile de cuvinte sunt folosite 
pentru schimbarea topicului sau ca strategie de a evita furnizarea unei informaţii (Norrick 
1993), în corpusul nostru (foarte limitat) acestea sprijină intervenţia interlocutorului, sunt 
o manifestare a implicării în conversaţie, a atenţiei acordate celuilalt (indice al suportului 
conversaţional, strategie a politeţii pozitive). 

Este evident din corpusul nostru că, fără o complicitate afectivă şi cognitivă (acea 
connivence despre care vorbea Priego-Valverde 2003), interlocutorii nu pot amuza şi nu 
pot fi amuzaţi. Ca forme ale umorului apar în corpus scenariile fantezie, jocurile de 
cuvinte (parigmenonul), discursul aluziv, pseudo-citarea (înscenarea enunţiativă). Nu 
putem urmări, din cauza caracterului fragmentar al transcrierilor, reaşezarea 
participanţilor, locul intervenţiilor umoristice în cadrul mai larg al convorbirii telefonice 
(uneori sunt transcrise numai părţi considerate importante pentru dosar, alteori apare un 
rezumat al replicilor netranscrise). Credem că este evidentă însă exploatarea exprimării 
indirecte pentru obţinerea afinităţii ( rapport ) prin înţelegerea implicaturilor 
conversaţionale. Receptorul contribuie la realizarea sensului, la cunoaşterea subiectivă, 
implicarea acestuia fiind constantă şi evaluată pozitiv (vezi Tannen 2005 [1984]: 197). 
Aceste schimburi pot părea, cu siguranţă, timide, dar ele sunt amuzante pentru 
comunitatea restrânsă căreia îi aparţin locutorul şi interlocutorul. In plus, nu trebuie 
neglijat faptul că uneori inserţiile amuzante cu ţintă politică apar intenţionat pentru cei 
care înregistrează (unele notaţii marginale ale lui S. Tănase marchează statutul acestor 
inserţii ca fiind destinate mai mult Securităţii decât interlocutorului sau realizate 
împreună cu interlocutorul nu atât pentru amuzamentul reciproc, ci având în vedere şi 
receptorul „neratificat”; o astfel de situaţie e asemănătoare piesei de teatru, în care 
interlocutorii sunt actorii, iar Securitatea - publicul, receptorul tăcuţ)^ 

6. Performarea umorului în textul literar 

Am selectat trei fragmente literare din acelaşi roman, Balanţa (1985) de I. Băieşu, 
în care hiperînţelegerea este proiectată mai ales extratextual, în raportul autor 
implicit/narator - receptor. Fragmentele nu au, în contextul mai larg al textului, o 
destinaţie umoristică evidentă, dar ele sunt amuzante pentru receptor şi reprezintă situaţii 
care se pot interpreta prin aplicarea unor sugestii teoretice provenind din analiza umorului 
conversaţional. Dominantele acestor fragmente sunt realizarea unui scenariu fantezie 
pentru modul în care se desfăşoară războiul modern (6./.), renunţarea la un scenariu dorit, 
care se dovedeşte, în context, fantezie (6.2.) şi o situaţie în care tachinarea şi sarcasmul 
relevă impoliteţe (6.3.). 


6.1. Scenarii fantezie 

Conversaţia personajelor se desfăşoară în tren, tema fiind războiul modem: 


- Războiul modern 
vreme bună, ca să 


nu ţine seama de niciun fenomen al naturii. înainte, 
poată merge tancurile, caii, infanteria, ca să zboare 


da, războiul avea 
avioanele. Acum 


nevoie de 
rachetele 

zboară pe orice vreme, totul e să apeşi pe buton. Şade un soldat la pupitru şi moţăie, vede pe ecranul 
radarului nişte ciori, crede că sunt rachete şi declanşează războiul atomic. 

- Păi ce, e de capul lui? Nu trebuie să întrebe pe superiori ? interveni bătrânul, enervându-se brusc. 

- Când să-i întrebe? Dacă nu acţionează într-un minut, rachetele inamice l-au distrus. Totul e în mâna 
lui. Sau mai luăm o variantă: cade un meteorit peste oraşul Moscova, rusul de la pupitru crede că 
americanii au atacat şi apasă pe buton. 

Piţigăiatul se enervă şi tuşi îngrozitor timp de un minut. 

- Fii, domnule, serios, că nu-i aşa ! au telefoane directe între ei. Sună şi-i răspunde americanul: 
„Dragă, ai dat tu cu bomba în mine?” „Exclus”, zice americanul. „Ia verifică”, zice rusul. „Am 
verificat, zice, la mine totul e normal. întreabă-l pe chinez, pe indian, pe evreu sau pe român.” Adică 
nu se lasă o treabă de-astea la mâna unui nătăfleaţă, discută ăi mari între ei, verifică şi, dacă e 
meteorit, e meteorit, se trimit telegrame de condoleanţe. (Băieşu 1985: 27) 



Se poate observa că reflecţiile au o teză (războiul poate fi declanşat printr-o simplă 
apăsare pe buton), ilustrată de personaj cu imaginarea unei situaţii concrete; aceasta este 
amuzantă prin mai multe aspecte: atitudinea soldatului în timpul serviciului, posibilitatea 
ca radarul militar să depisteze păsări de dimensiuni mici (ciori) şi incompetenţa soldatului 
(cu misiune de maximă răspundere, având în grijă un arsenal atomic) care le interpretează 
ca rachete etc. Când scenariul său fantezie este respins (obiecţia bătrânului la reacţia 
individuală, nerespectând o ierarhie strictă), personajul aduce un alt scenariu fantezie 
(meteoritul care distruge Moscova; soldatul care interpretează greşit cauza). 

Şi concluzia acestui scenariu este respinsă, iar personajul care o respinge preia 
scenariul fantezie pentru a demonstra cunoaşterea protocolului militar internaţional. 
Amuzant este dialogul imaginat între protagonişti (nu se precizează care sunt înalţii 
responsabili militari - ăi mari , importantă fiind naţionalitatea): discuţia se poartă la 
persoana a doua singular (cu emfază în întrebarea rusului), în termeni informali 
(adresarea cu dragă , deictic social care marchează apropierea; negarea prin adverbul 
„exclus”; interjecţie + imperativ „ia verifică”). O altă sursă a umorului este şi seria 
naţionalităţilor care ar fi putut ataca Moscova - nu numai că România nu are arme 
nucleare (aşa cum ar indica presupoziţia din replica americanului), dar ţările comuniste, în 
ciuda neînţelegerilor, nu s-ar ataca reciproc (China, România vs. URSS). 

6.2. Renunţarea la scenariul devenit fantezie 

Duduveche îi povesteşte Nelei cum a ajuns membru de partid: 

Vine ‘44 şi cineva mă întreabă: „Mă, te înscrii în partidul comunist?” Mă întreabă o dată, de două, de 
trei ori, fug şi eu la tata şi-i cer un sfat: „Bre, tată, ce fac, că e unul care mă presează. Mă înscriu sau 
nu?” „Mă, îmi zice, dar dacă vin americanii?” „Şi dacă nu vin?” „Asta zic şi eu. Dacă erau să vină, 
veneau înaintea ruşilor. Sunt ei tâmpiţi să se ia la bătaie cu ruşii din cauza noastră, când de-abia au 
ieşit din război şi nu şi-au lins încă rănile?!” Şi atunci m-am înscris (...) (Băieşu 1985: 91) 

La insistenţe repetate pentru înscrierea în partid, Duduveche cere sfatul tatălui său. 
Răspunsul acestuia - „dar dacă vin americanii?”, este amuzant retrospectiv (conversaţia 
cu Nela se desfăşoară la începutul anilor ‘80, replica tatălui amintind dorinţa generală de 
după al doilea război mondial). Se poate observa cum intenţia fiului a fost percepută 
( uptake - „mă”), menţionându-se şi o obiecţie (un fel de dezacord atenuat). Contextul în 
care are loc dialogul dintre Duduveche şi tatăl său (a doua jumătate a anilor ‘40) ar fi 
putut justifica obiecţia tatălui. Tânărul respinge obiecţia tatălui său (se remarcă o reluare a 

tiparului ipotetic - „dacă (nu) vin”), iar acesta acceptă să o retragă (raţionamentul se 
păstrează în zona ipotezei, dar se trece de la o condiţională reală (marcată de indicativ 
prezent) la una ireală - valoarea aspectuală a construcţiei „erau să vină” (predicat 
complex cu operator modal a fi) în alternanţă cu imperfectul „veneau”. 

Schimbările repetate, sistematice privind modalitatea de raportare culturală 
(lingvistică sau comportamentală) a unei generaţii se transmite următoarei generaţii ca 
parte a „datului” verbal sau cultural (Kronenfeld 2008): trecut prin experienţele dramatice 
ale anilor '30-'40, tatăl poate aprecia schimbarea (percepută ca definitivă) de model 
cultural; asocierea fiului (Duduveche) cu grupul (partidul) este semi-impusă - acceptată, 
ca va fi de lungă durată, cu constrângeri instituţionale, apartenenţa la acest grup putând 
compromite un model american dorit, dar improbabil. 

6.3. Tachinare, sarcasm, impoliteţe 

Prezentăm un context în care tachinarea şi sarcasmul relevă un potenţial agresiv 
(atacarea eului individual al interlocutorului pentru a marca diferenţa de putere). Nda 
vrea să cumpere un produs care nu se comercializează decât după terminarea unei 
manifestaţii: 

Ieşind în stradă, Nela văzu peste tot steaguri, lozinci şi portrete, soldaţi care se înşiruiau pe trotuare, 
miliţieni şi tarabe cu cremvurşti, muştar, covrigi şi prăjituri. Ceru un cremvurşt unei vânzătoare, dar 
aceasta o reguză categoric: 

- Nu servim decât după manifestaţie. 

Deşi nu-i era foame cu adevărat, Nela se enervă cumplit şi o bruscă verbal pe vânzătoare, o tânără 
grasă, cu un coc imens în vârful capului, la care muncise probabil câteva ore. 

- Dumneata trebuie să serveşti când vreau eu, nu când vrei dumneata! 

- Nea Gogule! strigă către un bărbat solid, îndesat, cu o burtă rotundă, care aranja nişte cartoane cu 
prăjituri pe masa alăturată. 

- Ce e? întrebă acesta, văzându-şi de treabă mai departe. 

- Vezi mata ce vrea paraşuta asta. 

- Ce doreşte duduia? întrebă nea Gogu fără să se întrerupă-din lucru. 

- Vreau un cremvurşt. 

- Aşa de dimineaţă? Pe burta goală? Nu e bine deloc. Te duci dumneata, iei un steag, un panou, un 
portret sau împingi un car alegoric cu realizări pe primul semestru şi pe urmă, după ce-ai strigat „ura” 
cu toţi plămânii, sincer şi convingător, vii şi te servim cu un cremvurşt. (Băieşu 1985: 49-50) 

Vânzătoarea oferă răspunsul standard („Nu servim decât după manifestaţie”) care 
ţine cont de protocolul local impus de conducerea politică (SI intratextuală), iar Nela se 
enervează şi explicitează mecanismul comercial corect (pentru ţările capitaliste! 16 ) în 
raportul client-vânzător („trebuie să serveşti când vreau eu, nu când vrei dumneata!”). 
Vânzătoarea pasează responsabilitatea punerii la punct a clientei recalcitrante unui bărbat 
care pare să aibă o autoritate mai mare (după ce o insultă pe Nela, atribuindu-i o 
caracteristică negativă prin utilizarea argoticului „paraşută”). Bărbatul, nea Gogu, începe 
să o tachineze pe Nela cu formula stereotipă în care adresarea se face la persoana a treia 
singular şi cu un termen care desemnează statutul social/marital („duduie”). Tonul lui 
pare neutru sau binevoitor (pentru că Nela îi răspunde calm), dar răspunsul lui la cererea 


lfj Vânzătorii, gestionarii din perioada comunistă erau persoane importante, lor „trebuia să li se facă « curte »", 
.erau « cineva »" (vânzătorii şi gestionarii ar ilustra „tipul gardian”, în modelul socialismului de tip sovietic, 
responsabili cu întârzierea accesului clientului la produs); „Vânzătorul este reprezentantul sistemului în faţa 
cozii” (Lungu 2004: 184). 


274 


Mihaela-Viorica Constantinescu 


tinerei porneşte de la tachinare („Aşa de dimineaţă? Pc burta goală? Nu e bine deloc.”) - 
acestor formule li se poate elimina eticheta de evaluare negativă, nu sunt ameninţătoare 
pentru cui individual al interlocutorului (pot implica o grijă „părintească” sau părerea 
„expertului”), dar continuarea este sarcastică (condiţia de a participa la manifestaţie 
pentru a putea cumpăra produsul dorit). Partea sarcastică a replicii conţine un prezent cu 
valoare de imperativ ( te duci , iei , impingi , vii) şi o enumeraţie care arată „tratarea de sus” 
a celuilalt (inversarea relaţiei de putere vânzător-client în favoarea vânzătorului, normală 
în societatea comunistă), exacerbată de formula „după ce-ai strigat „ura” cu toţi plămânii, 
sincer şi convingător” - cine ar trebui să evalueze uralele? Vânzătorul? In acest caz, 
tachinarea şi sarcasmul reprezintă exprimarea directă a agresiunii şi a impoliteţii - Nela a 
încălcat norma comunistă, devenind un client atipic, neglijând uzanţele, afirmându-se ca 
individualitate: „In ideal-tipul socialismului de tip sovietic, gestionarul nici nu se află în 
faţa unui client, ci în faţa unei cozi. O coadă amorfa, o juxtapunere de unităţi umane, în 
care sexul, vârsta, profesia etc. nu contează” (Lungu 2004: 185). 

7. Concluzii 

Acest capitol este oarecum izolat de celelalte, urmărind aspecte ale performării care 
se pot remarca mai ales în conversaţiile autentice şi în scheciuri (ca gen ficţional, 
mediatic). Este evident faptul că perioada avută în vedere nu permite exploatarea 
umorului conversaţional autentic decât în forme parţiale, cum sunt, de exemplu, 
convorbirile telefonice private înregistrate de Securitate. Din păcate, accesul la dosarele 
în care ar putea să mai apară şi alte interacţiuni similare este dificil, iar publicările - de 
tipul celei realizate de Stelian Tănase - sunt rare. 

Aşa cum menţionam în introducere, nu putem să dezvoltăm observaţiile legate de 
interacţiunile autentice, ilustrând o anumită cultură a glumei şi o istorie conversaţională 
particulară, din cauza dimensiunilor reduse, fragmentare ale conversaţiilor telefonice 
înregistrate; în acelaşi timp, observaţiile legate de performare şi de rolul actorului se 
concentrează exclusiv pe scheciurile care l-au avut ca protagonist pe Toma Caragiu, 
textele fiind realizate, în principal, de -Dan Mihăescu şi Grigore Pop (o altă limitare a 
corpusului, atât pentru mecanismele discursive, cât şi pentru performare). 

în textele relevând umorul conversaţional (interacţiunile libere mediate) şi 
ficţional (scheciuri şi fragmente literare) avute în vedere'în acest capitol am putut remarca 
elemente comune: a) importanţa mecanismului polifonic marcat prin multiplicarea 
instanţelor enunţiative reale sau imaginate; b) tipul de relaţie interpersonală evidenţiată, 
indicând, pe de o parte, solidaritate (prin scenarii fantezie şi jocuri de cuvinte), şi, pe de 
altă parte, dezechilibrul în raporturile de putere ilustrat de sarcasm sau de tachinare; c) 
importanţa mijloacelor paraverbale (de exemplu, intonaţia stilizată), vizibilă în scheciuri 
şi parţial recuperabilă în transcrierile conversaţiilor telefonice. 

în interacţiunile libere mediate se poate verifica in situ dacă, în raportul emiţător - 
receptor, se atinge efectul perlocuţionar dorit. Atât notaţiile din paranteze (care 
înregistrează râsul sau amuzamentul interlocutorului), cât şi scenariile construite prin 
colaborare şi jocurile de cuvinte realizate în schimburile de replici arată, simultan, reuşita 
ilocuţionară şi eficienţa perlocuţionară. 

Unele aspecte identificate în corpusul redus utilizat în acest capitol pot fi valabile şi 
pentru un corpus mai amplu, dar, probabil, cu o frecvenţă diferită; un corpus mai amplu 
poate revela şi alte mecanisme comune performării autentice şi celei ficţionale (artistice). 




CONSIDERAŢII FINALE 


Fenomen proteic, umorul îşi relevă, ca trăsături principale, caracterul subiectiv şi 
relaţional, în mod similar categoriei estetice cu care este'pus în legătură - comicul. 

Plasându-ne în paradigma pragma-retorică, am încercat să construim un model de 
interpretare funcţional, cu o capacitate explicativă ridicată. Vom schiţa principalele 
elemente ale modelului de analiză utilizat şi vom prezenta concluziile legate de specificul 
umorului politic românesc din perioada comunistă (1965-1989). 

Scopul nostru a fost să propunem un model de analiză care să permită, pe o bază 
unitară, la nivel macro- şi microstructural, interpretarea unor tipuri textuale diferite (în 
privinţa gradului de complexitate, a dimensiunilor, a genului reprezentat etc.), având ca 
ţintă realităţi politico-sociale dintr-o anumită epocă. 

Preluând, ca punct de plecare, o parte din teoria iniţiată de V. Raskin şi S. Attardo 
(1985, 1991, 1994, 2001a,b etc.), am considerat mai întâi implicaţiile pe care le au 
resursele cunoaşterii. Distincţia realizată între planul real şi cel creat de textul 
convenţional/ficţional are drept consecinţă logică diferenţierea între o situaţie externă 
textului, situaţia reală, la care textele se raportează întotdeauna, explicit sau implicit 
(situaţia extratextuală), şi alta internă ( situaţia intratextuală ); astfel, au fost relevate două 
tipuri de ţinte: ţinta politică externă (comunismul şi tot ceea ce implică acesta în situaţia 
externă; ţinta extratextuală ) şi o ţintă internă (personaje — ţinta intratextuală — care 
funcţionează ca intermediar pentru ţintele externe, individuale sau generale). Aceste 
diferenţieri funcţionează ca pre-condiţii pentru identificarea unor macro- şi microstrategii 
textuale. 

Raportarea la nivelul macrostructural implică atât observarea tipului de 
macrostrategie narativă abordată - tipul de metanaraţiune, cât şi a disjuncţiilor difuze 
implicate (amestecul registrelor stilistice, ironia, aluziile). Multe dintre tipurile de texte 
amuzante (chiar şi unele bancuri, în ciuda dimensiunii reduse) se încadrează în ceea ce 
Attardo (2001a) numea metanaraţiune, o naraţiune “de nivel +2 . 


Observaţiile macrostructurale sunt combinate cu cele privind nivelul 
mezostructural : tipurile de hiperdeterminare sau strategiile narative locale (hiperînţelegerea 
şi neînţelegerea). Umorul poate fi declanşat fie de mai multe surse simultan (umorul 
hiperdeterminat textual), fie de o singură sursă, prin reactivarea ei în cuprinsul textului 
(umorul hiperdeterminat punctual). 

în privinţa acestui nivel, strategiile narative locale la care ne-am referit dezvoltă 
parametrul strategie narativă prin includerea sugestiilor din teoria cognitivistă privind 
diferenţierea rolului agentului umoristic, cu marcarea diferenţei dintre hiper- şi 
neînţelegere, cu observarea importanţei punctului de vedere sau a perspectivei asumate. 

La nivel microstructural , accentul este plasat asupra parametrului limbaj; sunt 
incluse şi sugestiile teoretice legate de taxonomia glumelor sau a jocurilor de cuvinte. Pentru 
ilustrarea tipurilor diferite de microprocedee implicate în realizarea funcţionării parametrului 
limbaj, am combinat sugestiile „tradiţionale”, pragma-retorice sau lexico-semantice, cu 

elemente din gramatica lexicală, limitându-ne la trei clase de organizare a microprocedeelor: 
componenta retorică, cea semantică şi cea pragmatică. 

In identificarea modului în care scenariile opuse sau spaţiile input sunt suprapuse şi 
combinate se pot utiliza mecanismele logice prezentate de Attardo et al. (2002), cu unele 
rezerve — categoriile nefiind uneori suficient de bine definite, un singur mecanism 
dovedindu-se, alteori, insuficient pentru explicare, dar şi mecanismele cognitive de 
interpretare (metafora, metonimia etc.) din cadrul paradigmei cognitiviste (Croft/Cruse 
2004). Considerăm că, mai ales în interpretarea caricaturilor, se poate alterna explicarea 
prin scenariile opuse cu identificarea spaţiilor mentale input (componenta vizuală fiind 
cea care facilitează schimbarea de paradigmă). 

în modelul construit, ne interesează atât macrostrategiile (narative), cât şi 
microstrategiile implicate, raportate la context (situaţie/model cultural), care, din punct 
de vedere pragmatic, ni se par mai importante decât scenariile opuse sau mecanismele 
logice. Modelul nostru de analiză a identificat acele strategii şi procedee comune sau 
specifice formelor de umor convenţional şi ficţional care constituie corpusul. 

Vom prezenta concluziile noastre legate de specificul umorului politic românesc 
din perioada comunistă, având în vedere distribuţia actualizărilor discursive de la nivelul 
macro- la cel microstructural. 

La nivel macrostructural, toate tipurile textuale care alcătuiesc corpusul avut în 
vedere ilustrează două mari categorii: a) citarea şi distanţarea (prin metaficţiune 
(istoriografică) şi parodie); b) citarea şi asumarea limbajului privat (tabu-ul şi dublul 
limbaj). Astfel, umorul politic în perioada comunistă se profilează ca subordonat unui 
fenomen citaţional, sensibil Ia interdiscursul public şi la cel privat (opuse/opozabile). 
Metaficţiunea istoriografică şi parodia permit critica modelului cultural oficial; 
discreditarea limbii de lemn şi sugerarea dublului limbaj marchează existenţa a două 
sisteme culturale paralele (cu trăsături opuse), unul oficial şi altul familiar (secundar). 

La nivel mezostructural, atât umorul hiperdeterminat textual şi punctual, cât şi 
strategiile narative locale relevă mecanisme comune. Dintre tipurile de strategii locale, 
hiperînţelegerea intratextuală prezintă, în corpusul nostru, cele mai multe (şi mai 
diversificate) microprocedee (mai ales pentru categoriile retorice). Aşa cum precizam în 
discutarea hiperînţelegerii extratextuale, aceasta este o condiţie sine qua non în cazul 
strategiilor narative locale, constituind alegerea autorului/emiţătorului modul în care 
distribuie într-un plan sau în altul (planul auctorial sau cel al personajelor) 
responsabilitatea realizării enunţurilor umoristice. Pornind de la o comunitate ideală 
emiţător-receptor, cu un fond comun împărtăşit, cu o enciclopedie similară, se dezvoltă 
cadrul reprezentării, cel mimetic , prin plasarea responsabilităţii producerii poantelor 
(interne sau finale) asupra unui personaj. Preferinţa pentru hiperînţelegerea intratextuală 
ca strategie locală se poate explica prin apelul la teoriile nelingvistice. Din perspectivă 
psihologică, aderarea la perspectiva acestui „agent” al umorului (sau identificarea cu 
acesta) contribuie Ia eliberarea tensiunii acumulate prin suprimarea reacţiei protestatare 
din cauza tabu-ului politic; din punct de vedere sociologic/antropologic, mecanismul 
adeziunii/identificării facilitează plasarea agentului/receptorului în tabăra efemeră a 
învingătorului şi ilustrează un mecanism privat temporar de control social îndreptat 
împotriva factorului politic. în cazul neînţelegerii intratextuale, explicaţia este similară, 
dar cu disocierea de „agentul” umoristic sau de perspectiva acestuia. 

Microprocedeele comune se încadrează în trei clase (cu interferenţe evidente): a) 
componenta pragmatică: exploatarea implicitului, recunoaşterea forţei ilocuţionare, 
deixis, lipsa de perspectivă/inadecvarea perspectivei; b) componenta retorică (incluzând 
apelul Ia resurse lexico-semantice): jocurile de cuvinte, amestecul registrelor stilistice, 
repetiţia şi variaţia, pseudo-argumentarea, suprapunerea vocilor; c) componenta semantică : 
lectura de re vs. de dicto , absurdul. Componenta retorică prezintă cele mai numeroase şi 
mai diversificate microprocedee, exploatarea resurselor limbii, identificabilă explicit prin 
mărcile textuale, cel puţin în cazul jocurilor de cuvinte, punând în evidenţă atenţia 
acordată funcţiei ludice. Dacă mecanismele semantice sunt exploatate în mod similar în 
cazul strategiilor narative locale intratextuale, mecanismele pragmatice sunt puse mai 
mult în valoare de neînţelegerea personajelor. 

Jocurile de cuvinte sunt procedeul folosit cu precădere în cazul umorului 
convenţional, în umorul ficţional fiind predominante disjuncţiile difuze (amestecul 
registrelor, aluziile) şi mecanismele polifonice (suprapunerea vocilor, pseudo-citarea, 
repetiţia însoţită de variaţie). Din perspectiva focalizării asupra funcţiei ludice a 
limbajului, jocurile de cuvinte par să ofere, în termeni cognitivi, cele mai numeroase 
efecte pozitive raportate la cel mai mic efort de procesare. Pe de altă parte, alte 
mecanisme retorice, precum şi mecanismele semantice sau pragmatice, ar presupune un 
efort de procesare mai mare, dar cu efecte cognitive adiţionale. 

Se remarcă influenţa canalului de comunicare asupra strategiilor adoptate: de 
exemplu, din scheciurile de televiziune analizate lipseşte parodierea limbii de lemn; 
mijloacele de comunicare îşi pun amprenta şi asupra performării. Dacă, de exemplu, 
elementele nonverbale pot fi parte a performării bancurilor (am întâlnit însă puţine 
exemple în care componenta nonverbală să fie profund implicată în text), în caricaturile 
metaforice acestea pot fi dominante, elementele verbale (chiar şi cele minimale) lipsind 
uneori. Elementele paraverbale şi nonverbale au însă o funcţie semnificativă în cazul 
scheciurilor de televiziune, unde un rol extrem de important îi revine actorului şi 
talentului său de a amplifica aluziile textului interpretat. 

Aspectele performării sunt vizibile cu precădere în conversaţiile autentice şi în 
scheciuri. Perioada avută în vedere nu a permis exploatarea umorului conversaţional 
autentic decât în forme parţiale (convorbirile telefonice private înregistrate de Securitate). 
Din cauza dimensiunilor extrem de reduse şi fragmentare ale corpusului de interacţiuni 
autentice, precum şi a limitării la scheciurile de televiziune cu Toma Caragiu (textele 
fiind scrise, în principal, de doi autori), observaţiile legate de sim i larităţi Ie existente - 
importanţa mecanismului polifonic (marcat prin multiplicarea instanţelor enunţiative 
reale sau imaginate), a mijloacelor paraverbale (de exemplu, intonaţia stilizată), tipul 
particular de relaţie interpersonală - nu pot fi generalizate sau absolutizate. 

Câteva dintre aspectele remarcate ar putea fi valabile şi pentru un corpus mai 
amplu, dar, probabil, frecvenţa cu care ar apărea acele aspecte interacţionale sau artistice 
ar fi diferită; un corpus mai amplu poate revela şi alte mecanisme comune între 
performarea autentică şi cea artistică. Doar în cazul interacţiunilor libere mediate s-a 
putut verifica in situ atingerea efectului perlocuţionar dorit de emiţător. 

Rezultatele noastre se bazează pe combinarea unui demers deductiv, în partea 
teoretică, pentru identificarea unui model flexibil, cu unul de tip inductiv, care porneşte 

de la datele oferite de corpus. Demersul inductiv este cel care a corectat şi a impus 
ierarhia aspectelor teoretice selectate. 

Considerăm că o extindere a corpusului de texte (convenţionale sau ficţionale) 
poate dezvolta inventarul microprocedeelor, determinând relevarea altor tipuri de 
actualizări care să fie incluse celor trei componente, fără a altera însă ierarhia 
microprocedeelor preferate pentru o categorie de texte sau alta; pe de altă parte, direcţia 
cea mai semnificativă în care ar trebui să se producă o extindere a corpusului ar fi cea a 
umorului conversaţional (direct sau mediat) autentic, problema fiind accesul la transcrieri 
ale acestui tip de umor (o altă variantă ar fi utilizarea rememorărilor unor interacţiuni din 
perioada comunistă, dar discursul raportat nu garantează autenticitatea, distanţa 
temporală, plasarea într-un alt context, lipsit de presiunea autocenzurii, afectând 
reprezentarea). Prin combinarea observaţiilor legate de umorul convenţional şi ficţional 
cu cele care privesc umorul conversaţional am putea avea o imagine de ansamblu asupra 
umorului politic românesc din perioada comunistă. 

ANEXĂ 



NORME DE TRANSCRIERE A TEXTELOR 


Nonnele au fost preluate din Interacţiunea verbală în limba română actuală. Corpus 
(selectiv). Schiţă de tipologie, 2002, Liliana lonescu-Ruxăndoiu (coord.). Am mai adăugat unele 
notaţii (marcate cu !) pentru elementele nou introduse, tipice scheciurilor avute în vedere. 

Se foloseşte literă mică atât Ia iniţială de propoziţie sau de frază, cât şi la iniţiala numelor 
proprii; majuscula notează emfaza. Cuvintele în limbi străine sunt notate conform audiţiei, între 
bare oblice (ex. /niiorc/ pentru New York). 


Accent 


â 

TEXT 

J3 


S 


se notează numai când diferă de cel curent 
accent emfatic (al cuvântului sau al unei silabe) 
intonaţie stilizată (!) 
pasaj cântat (!) 


Intonaţie 


înălţime 

Tempo 


I 

? 


î 

! 


<i > 

<J > 
<L> 
< R > 

((allegro)) 


contur melodic descendent terminal 
contur melodic descendent non-terminal 
contur melodic ascendent terminal 
contur melodic ascendent non-terminal 

intonaţie rejectivă (contur melodic uşor descendent, asociat cu 

înălţimea scăzută a vocii; semnalează reconsiderarea de către emiţător a 

afirmaţiei sale precedente) 

înălţime ridicată a vocii 

înălţime scăzută a vocii 

tempo lent al vorbirii 

tempo rapid al vorbirii 

vioi, repede (!) 


Intensitate <f > intensitate forte a vocii 
< P > intensitate slabă a vocii 
((crescendo)) creştere progresivă a intensităţii (!) 


_ (linie jos, între cuvinte) rostire legato 
- (linie de dialog ) cuvânt neterminat 

u:/m: lungire a unui sunet; numărul de semne (: ) indică, în mod aproximativ, durata 

fenomenului 

apocopa unor sunete; omiterea curentă a lui / final articol definit este marcată 
sistematic, fără a se utiliza apostroful 
ţ stop glotal 

# pauză; numărul de semne indică, în mod aproximativ, durata pauzei 

text = 

= text intervenţie începută de un vorbitor şi continuată, fără pauză, de altul (engl. 

latching) 

[text 


+A: 

text X 

<@ > 

<z> 

< OF > 
< MARC > 

((staccato)) 

<IM> 

< CIT > 

(( )) 

O 

(xxx) 


[...] 


& 


§ 


începutul suprapunerii unor intervenţii succesive; se marchează atât în 
intervenţia în curs, cât şi în intervenţia suprapusă 

continuarea primei intervenţii fără a se ţine seama de intervenţia suprapusă 
construcţie abandonată (engl .false start ) 
râs concomitent cu rostirea 
zâmbet concomitent cu rostirea 

secvenţă rostită prin mişcarea expiratorie specifică oftatului 

secvenţă pusă în evidenţă printr-o rostire rară (uneori chiar silabisită) şi apăsată 

sacadat (!) 

imitarea modului de a vorbi al unei persoane 
emiţătorul citeşte un text 

indicaţii „scenice 44 (ex. tuşeşte; îşi drege vocea etc.) 
transcriere probabilă 

text neclar; numărul de semne (x) indică, în mod aproximativ, lungimea 

secvenţei neclare 

secvenţă netranscrisă 

intervenţie solicitată (!) 

intervenţie nesolicitată (!) 


SCHECIURILE FOLOSITE 

OMUL CU ŞOPÂRLA 

CU: Toma Caragiu; TEXT: Dan Mihăescu, Grigore Pop 
AŞA E ÎN TENIS 

CU: Toma Caragiu; TEXT: Dan Mihăescu, Grigore Pop, Octavian Sava 
FABULĂ 

CU: Toma Caragiu (A), Mircea Diaconu (B), Paula Rădulescu (C), Marius Pepino (E), ^iş u 
Stoenescu (F); TEXT: Dan Mihăescu, Grigore Pop, Octavian Sava, Aurel Felea 

UN TELEFON DISCRET 

CU: Toma Caragiu (A), Octavian Cotescu (B); TEXT: Petre Bărbulescu Conţi 
N-AI PE CINEVA ? 

CU: Toma Caragiu; TEXT: Dan Mihăescu, Grigore Pop 
IADUL 

CU: Toma Caragiu; TEXT: Dan Mihăescu, Grigore Pop 
UN ALPINIST CONVINS 

CU: Toma Caragiu; TEXT: Dan Mihăescu, Grigore Pop 
TOMA ŞI BALETUL 

CU: Toma Caragiu; TEXT: Dan Mihăescu, Grigore Pop 
TOMA CU CIMPOIUL 

CU: Toma Caragiu, Ion Lăceanu; TEXT: Dan Mihăescu, Grigore Pop 
MOŞ GERILĂ 

CU: Toma Caragiu; TEXT: Dan Mihăescu, Grigore Pop 
TOMA ŞI TRAPEZUL 

CU: Toma Caragiu; TEXT: Dan Mihăescu, Grigore Pop 



Tiparul s-a efectuat sub c-da nr. 3 1 1 0/20 1 2 
la Tipografia Editurii Universităţii din Bucureşti 




